
ATTER  Og  atter  har  det  svundne  Aarhundrede  forsøgt 
^  at  vække  Middelalderens  Ridderromantik  op  til  nyt 
Kunstliv.  Først  de  tyske  Romantikere  med  deres  Hein- 
rich V.  Ofterdingen  og  Barbarossa,  den  Tieckske  Geno- 
veva  og  de  Wernerske  Tempelherrer;  siden  Walter  Scotts 
Ivanhoe  og  de  Hugoske  „Borggrever**;  Ingemanns  Otto 
og  Jomfru  Inge.  Efter  at  saa  en  Menneskealder  eller  to 
havde  vendt  sig  mod  Virkelighedsskildring  og  Samfunds- 
kritik, vaagnede  Artur-  og  Graal-Herligheden  op  igen  i 
Burne  Jones'  og  Rossettis  drømmende  Riddere  og  Ten- 
nysons  smægtende  Jomfruer.  I  Richard  Wagners  Tone- 
digtning lød  paany  Svaneridderens  Horn  og  Venusbjergets 
Lokkespil  og  Parsifals  Graalslængsler.  Og  i  de  Maeter- 
linckske  Taamkamre  og  Borgkorridorer  famlede  Ridder- 
romanernes barnlige  „Hvidblomst*elskov  hjælpeløst  om 
i  Middelaldermystikens  Mørkegru.  Sælsomt  moderne  For- 
vandlinger er  de  allesammen  af  Middelalderen  —  den 
ædelbaarne  Sir  Gaiahad  og  den  elskovssyge  Lady  Elaine 
saa  godt  som  den  kristelig-shopenhauerske  Graalshelt 
hos  Wagner  og  de  „fin  de  siécle^fødte  Pelléas  og  Me- 
lisande;  naar  alt  kommer  til  alt,  maaske  endnu  fjæmere 
end  Ritter  V.  Trautwangen  og  Jomfru  Inge  fra  den  gamle 
Mester  Kristian  af  Troyes'  raske  Riddere  og  skælmske 
Damer  eller  fra  Wolfram  von  Eschenbachs  naive  Kæme- 
karl  af  en  Parsifal. 

2  Indledning 

Noget  mere  var  der  vel  bleven  tilbage  af  de  gamle 
Romaners  Æventyrlighed  og  Følsomhed  i  de  Folke- 
bøger —  om  Vigoleis  med  Guldhjulet,  om  den  skønne 
Magelone  eller  Alexander  Magnus  —  som  endnu  for  et 
Par  Menneskealdre  siden  satte  mangen  Bønderkarl  sære 
Griller  i  Hovedet  og  fik  Malkepigerne  til  at  vande  Høns. 
Endda  denne  Almuelæsning  ikke  havde  bevaret  stort 
mere  af  den  gamle  Romantiks  Duft  og  Sjæl,  end  Skil- 
lingstrykkenes Papir  og  Træsnit  mindede  om  de  gamle 
sirlige*  illuminerede  Haandskrifter  eller  Folkestuens 
Publikum  lignede  Blomsten  af  det  adelige  Selskab  paa 
Ludvig  den  helliges  Tid. 

Men  hverken  disse  vantrevne  Aflæggere  eller  hine 
kunstige  Genoplivelser  er  det  i  Virkeligheden,  som 
væsentligst  fører  fra  Nutidens  Kultur  tilbage  til  Ridder- 
romantiken.  Langt  dybere  og  videre  forgrenet  er  For- 
bindelsen. Den  franske  Nutidsroman,  enten  den. skildrer 
det  mondæne  Pariserselskab  eller  fordyber  sig  i  Elsko- 
vens Psykologi,  kan  gennem  mange  Mellemled  føres 
lige  tilbage  til  det  13de  Aarh.s  franske  Romaner,  og 
paa  samme  Maade  kan  den  engelske  Nutidsroman  af 
den  sipændende,  ekcentriske  Genre  regne  sine  Aner 
lige  tilbage  til  de  gamle  Arturfortællingers  mystiske  og 
forviklede  Æventyr.  Hele  den  moderne  Elskovslyrik 
—  Lamartines  som  Heines  eller  Chr.  Winthers  —  lever 
paa  Motiver  og  synger  i  en  Verskunst,  som  Trubadurer 
og  Minnesangere  først  har  udformet.  Og  udover  det 
blot  litterære  er  det  ogsaa  hele  Nutidens  selskabelige 
Dannelse  og  saa  meget  af  moderne  Følelseskultur,  der 
viser  tilbage  til  Damehoffernes  og  Turneringernes  Tid. 
Vore   Begreber  om   en  Gentleman  og  en  Dame,  om 

Ridderlighed  og  Kvindelighed,  om  Elskov  og  Ære,  om 
gode  Sæder  og  pæne  Manerer  har  udviklet  sig  af  Ide- 
aler, der  dannedes  ved  Provences  og  Champagnes  og 
de  thflringske  Landgrevers  Hoffer  for  700  Aar  siden. 
Det  er  da  at  følge  en  hel  Side  af  moderne  Dannelse 
og  moderne  Digtning  tilbage  til  Spiren,  naar  man  træn- 
ger ind  i  den  Kultur  —  aristokratisk,  selskabelig  og  ro- 
mantisk —  som  blomstrede  i  Frankrig  og  Tyskland  i 
det  12te  og  13de  Aarh.  og  som  i  det  følgende  sammen- 
fettes  under  Navnet:  Middelalderlig  Ridderromantik. 


I.   FRA  BARONBORG  TIL  RIDDERHOF 


Udgangspunktet    bliver 
det  Adelsanarki,  som 
havde  sin  Blomstring 
og  sin  Sværme -Tid  i 
det  1 1.  Aarh.s  Frank- 
rig og  Tyskland. 

Gennem  Krøniker- 
nes enstonige  Mun- 
kelatin slaar  os  Lar- 
men og  Virvaret  imøde 
fra  Herrernes  uafladelige 
Fejder,  —  gennem  Raoul 
Glabers  i  Cluny,  Abbed  Gui- 
berts  i  Nogent,  Orderic  Vitals  i  hans  normanniske  Klo- 
ster, —  ligesaa  vel  som  gennem  Sachserbispen  Tietmars 
eller  den  bajerske  Abbed  Ekkehards.  Kronvasallerne 
hersker  saa  temlig  uafhængig,  hver  i  sin  Landsdel,  —  i 
Frankrig  under  de  svage  Capetinger,  i  Tyskland  under  de 
sachsisk-saliske  Kejseres  oprivende  Strid  med  Paverne. 
I  Frankrig  er  det  Hertuger  som  de  af  Normandiet,  Bur- 
gund,  Aquitanien,  Grever  som  Flanderns,  Poitous  eller 
Toulouses.  I  Tyskland  er  der  Hertugerne  af  Bajem,  af 
Schwaben,  af  Sachsen,  de  Babensberger  Markgrever  i 

Østrig,  de  Wittelsbacher  Pfalzgrever,  de  thuringske 
Landgrever.  Og  under  dem  en  Vrimmel  af  smaa  Borg- 
herrer og  menige  Baroner,  som  feider  med  hverandre  og 
med  deres  Lensherrer  ligesaa  uafladelig  som  disse  mod 
Kongemagten.  Hvert  Foraar  rykker  Herrerne  i  Marken 
til  Hest  med  deres  Svende,  —  for  at  slaas  med  Naboer 
om  et  Jordstykke,  i  Anledning  af  en  Fornærmelse,  af 
Blodhævn  eller  for  Tidsfordriv,  for  at  plyndre  Bønder- 
nes Gaarde  og  Landevejens  Købmænd  eller  brandskatte 
Byer  og  Klostre.  I  Anjou  raser  den  sorte  Grev  Foul- 
ques  som  et  Vilddyr,  i  Normandiet  rejser  Bønderne  en 
fortvivlet  Opstand  mod  deres  Undertrykkere,  men  slaaes 
ned  med  en  Grumhed,  hvis  Enkelttræk  Kronisten  ind- 
registrerer med  koldsindig  Udførlighed;  oppe  i  BrQgge 
myrder  de  sammensvorne  Baroner  den  „gode"  Grev 
Karl  midt  i  Kirken  og  bruger  bagefter  denne  som  Fæst- 
ning overfor  Kongen  og  Borgerne.  Hos  Guibert  kan 
man  læse  om,  hvordan  den  intrigante  Grevinde  af  Na- 
mur,  Enguerrand  af  Coucy  og  hans  blodtørstige  Søn 
Thomas  af  Marie  i  lange  Tider  holdt  Egnen  om  Laon 
i  en  evig  Krigsuro.  Og  om  de  welfiske  Henrikers  og  de 
staufiske  Frederikers  Huseren  i  Franken  og  Schwaben 
véd  de  tyske  Krøniker  nok  at  berette. 

De  er  raa  og  plumpe  —  disse  „barones"  og  „milites"; 
de  slaar  ihjel  med  en  robust  Munterhed,  er  som  griske 
Gribbe  efter  Gods  og  Kvæg,  som  galne  Tyre  efter  Kvin- 
der. Som  til  Lov  og  Ret,  saaledes  staar  de  ogsaa  kun 
i  det  udvendigste  Forhold  til  Kristendommen.  De  har 
iaaet  banket  ind  i  deres  Hjerne,  at  man  for  sin  Salig- 
heds Skyld  skal  døbes,  høre  Messe,  faste  og  nyde  Nad- 
ver, men  udover  dette  finder  de  sig  ikke  i  at  lade  deres 

Handlefrihed  indsnøre  af  nogensomhelst  kirkelige  Baand. 
Tværtimod  —  overfor  Kirken  som  overfor  Rets-  og  Sam- 
fundsorden slaar  Baronanarkiet  sig  løs  i  oprørsk  Trods. 
Det  er  ikke  blot  Lovløshed,  der  hersker,  men  en  villet 
Tøjlesløshed,  og  Baronerne  er  ikke  blot  moralløse,  der 
er  i  dem  en  gudsforgaaen  Vildskab,  som  kan  minde  om 
de  italienske  Renæssancemenneskers  Titanisme.  En  morer 
sig  med  at  byde  sin  Præst  hen  Langfredag  til  et  vældigt 
Æde-  og  Drikkegilde  og  vise  ham  sin  oppustede  Vom, 
„fuld  af  Guds  Ære" ;  en  anden  holder  et  helt  Harem  eller 
Bordel  i  Form  af  et  Nonnekloster.  Man  forskyder  Hu- 
stru efter  Hustru,  røver  sin  Nabos  og  tvinger  Kirken  til 
at  besørge  baade  Skilsmisser  og  Vielser.  En  Baron  lader 
sine  Fanger  hænge  op  ved  Kønsdelene  eller  Tommel- 
fingrene og  binder  Stene  til,  for  at  de  skal  tynges  godt 
ned.  En  anden,  der  har  li^et  i  Fejde  med  sin  Lensherre 
og  endelig  faaet  ham  i  sin  Vold,  kaster  ham  i  et  Taam, 
men  lader  ham  om  Vintermorgnerne  trække  i  en  vaad 
Skjorte  og  stilles  ud  at  lufte  sig  i  en  Taamluge,  til  Skjor- 
ten fryser  stiv  i  Vinden.  En  normannisk  Ridder  og  hans 
Frue  lader  opføre  et  uindtageligt  Taam,  og  da  det  er  før- 
digt, lader  Slotsfruen  Bygmesteren  dræbe,  for  at  sikre 
sig,  at  han  ikke  by^er  Naboerne  lige  saa  gode  Taame. 
Noget  efter  faar  hun  sin  Mand  jaget  ud,  for  at  hun  kan 
sidde  ene  i  Borgen;  det  lykkes  ham  imidlertid  at  slippe 
ind  igen,  og  nu  tager  han  i  Stedet  hende  af  Dage. 

Over  alt  sligt  kan  Krønikeskriverne  jo  kun  raabe  Ak!  og 
Ve!  og  lyse  Kirkens  Forbandelse.  Men  netop  i  hele  denne 
Ubændighed  mærkes  der  Kræfter,  som  de  geistlige  Øjne 
ene  har  set  Vrangsiden  af.  Den  ideelle  Side,  de  Idealer 
og  Aspirationer,  som  i  de  bedste  Øjeblikke  besjælede 

Adelsanarkiet,  opruller  sig  for  os  i  den  nationale  Helte- 
digtning, som  er  skabt  af  Adelens  Kød  og  Blod,  paa 
Grundlag  af  gamle  Sagn  og  Traditioner.  I  Frankrig  har 
vi  den  endnu  temlig  rent  i  Rolandskvadet  og  andre  af 
de  ældre  „chansons  de  geste",  i  Tyskland  er  den  i 
„Nibelungenlied"  og  „Gudrun"  bleven  overfarvet  med 
en  Del  Ridderromantik,  som  først  maa  skrabes  af.  Gen- 
nem Vildskaben  og  Raaheden  lyser  i  denne  Digtning  en 
Kriger-  og  Adelsaand  af  høj  menneskelig  Værdi. 

Der  er  Rolands  og  hans  Vaabenfællers  fortvivlede 
Heltekamp  i  Roncevauxpasseme  mod  Saracenernes  Ska- 
rer, eller  Holger  Danske,  der  forsvarer  sin  Borg  ene  mod 
hele  Karl  d.  stores  Hær.  Der  er  Siegfrieds  Bejlerfærd 
til  Brynhild  og  Niflungeblodbadet  ovre  i  Huneland,  eller 
Vikingetogene  og  de  vældige  Søslag  i  „Gudrun".  Det  er 
Billeder  af  mægtige  Skæbnespil  om  Liv  og  Død,  Toner 
af  kraftig  Dur  og  rystende  Tragik.  En  Mandens  og  Man- 
dighedens Forherligelse,  en  Krigens  og  Kampens  For- 
herligelse. Den  forkynder  ogsaa,  denne  Heltedigtning,  en 
elementær  Krigeræres  Moral,  besynger  Sammenholdet 
mellem  Roland  og  Olivier,  Hagen  og  Volker,  skildrer 
Høvdingen  og  hans  tro  Mænd,  Karl  med  sine  tolv  Pairer, 
Didrik  af  Bern  og  hans  tolv  „Recken".  Det  store  Ideal- 
billede af  Krigerkongen  og  hans  Krigeradel  er  Karl  den 
store  paa  sin  „faldestueil"  i  Kongehallen  i  Aachen,  i  Raa- 
det  med  sine  Baroner  eller  paa  Slagmorgenen  i  Spidsen 
for  sin  Hær. 

Dette  tilhører  dog  nærmest  de  ældre  Lag  af  Helte- 
digtningen, —  Inspirationen  fra  de  oprindelige  Stamme- 
samfunds Tid.  Under  det  gamle  Krigerkongedømmes 
Opløsning  og  Baronanarkiet  flyttede  Heltekvadene  deres 

Interesse  over  til  Vasallerne  og  Baronerne  og  skildrede 
nu  Krigeradelen  i  dens  vældige  Sammenstød  med  de 
uduelige  og  despotiske  Fyrster  —  de  franske  Aimonsøn- 
ners  eller  den  tyske  Hertug  Ernsts  oprørske  Selvhæv- 
delse overfor  deres  Lensherre  —  og  Baronslægtemes 
indbyrdes  Fejder,  de  samme,  som  Krønikerne  ogsaa  gav 
deres  Billed  af.  Men  Begon,  „Krigens  Dæmon*  og  Raoul  af 
Cambray  i  „chansons  de  geste"  eller  Hagen  og  Krimhilde 
i  „Nibelungenlied"  har  —  ogsaa  de  —  en  Art  Idealitet;  de 
hævder  sig  i  kraf^enial  „baronnage"  eller  „Reckenthum" 
som  Adelsmennesker,  der  er  hævet  baade  over  Munke- 
kutter og  Kræmmere  og  den  uselige  Almue,  Herrer  af 
deres  egen  Vilje  og  ikke  lydende  anden  Lov  —  menne- 
skelig eller  guddommelig  —  end  den,  de  selv  skriver  sig. 

Saadan  er  —  set  i  Krønikernes  og  Heltedigtningens 
Dobbeltspejl  —  det  Ilte  Aarh.s  Adelsanarki  i  Frankrig 
og  Tyskland.  Men  der  foregaar  i  det  Ilte — 12te  Aarh., 
—  foreløbig  tales  her  i  det  følgende  nærmest  om  Frank- 
rig —  en  Udvikling,  som  skimtes  i  baade  Krøniker  og 
Digtning  og  som  fører  ud  over  baade  Baronvirkelighed 
og  Baronidealer. 

Ud  af  Anarkiet  bygger  en  ny  Samfundsorden  sig  op 
igen.  De  faste  Borge,  Baronerne  har  rejst  sig  rundt  om 
paa  Landet  som  deres  Selvraadigheds  Værn,  bliver  i 
Virkeligheden  Cellerne  for  ny  Samfundsdannelse.  I  Ly 
af  Mure  og  Grave  føres  der  her  paa  Borgene  et  Hjem- 
liv af  et  vist  betrygget  Velvære;  Familien  og  Husstanden 
lever  sig  nøje  sammen,  især  i  de  lange  ensomme  Vinter- 
tider, da  Krig  og  Jagt  er  indstillede;  vi  ser  i  Digtene 
Baronen  sidde  ved  Amen  med  sin  Hustru,  kysse  hende 
ømt  og  glæde  sig  ved  sine  raske  Drenges  Leg,  eller  han 


Fra  Baronborg  til  Ridderhof  9 

sidder  og  drikker  i  Hallen  med  sine  Msend  og  hører  paa 
Sangerens  Foredrag  af  Heltekvad.  Under  Lediggangen 
holdes  Vaabenøvelser,  eller  man  spiller  Tavl  og  træder 
Dansen.  Man  begynder  ogsaa  at  udsmykke  Hjemmet: 
Træbjælkeme  udskæres  og  farves  med  Ornament,  Væg- 
gene males  eller  klædes  med  broderede  Forhæng.  Der 
kommer  Hygge  og  Gemyt,  en  vis  Skønhed  og  aandelig 
Underholdning  ind  i  Baronlivet 

Udenom  Borgen,  nede  ved  dens  Fod  vokser  et  lille 
Samfund  op,  der  giver  sig  ind  under  Borgherren,  for  at 
han  skal  skærme  dem  mod  (ie  andre  Baroner  og  lade 
Landevejsrøverne  klynge  op.  Og  hvor  vilkaarligt  Baro- 
nen end  kan  fare  irem  mod  sine  Bønder  og  Haandvær- 
kere,  udvikler  der  sig  dog  ofte  en  vis  Beskytterfølelse 
hos  ham  og  et  landsfaderligt  Forhold  til  hans  „serfe". 
Slotsfruen  gaar  ned  i  Landsbyen  og  tager  sig  af  Fattige 
og  Syge,  og  naar  Herren  bliver  barnløs  Enkemand,  kom- 
mer Smaafolkene  og  beder  ham  gifte  sig  paany,  for  at 
de  ikke  skal  være  herreløse  efter  hans  Død. 

Imens  tvinges  ogsaa  de  menige  Bordherrer  under  de 
opløste  Fejdeforhold  ind  i  en  stadig  nøjere  Afhængighed 
af  Fyrsterne,  og  Lensordenen  by^er  sig  efterhaanden 
etageformig  op  —  Seignør,  Vikomte,  Greve,  Hertug  bli- 
ver Betegnelser  for  saadanne  Etager  — ;  mer  og  mer 
begynderen  udformet  Sædvaneret  og  skrevne  Kontrakter 
at  regulere  de  indbyrdes  Rettigheder  og  Pligter  indtil  de 
fineste  Detailler.  Deklarationer,  der  findes  opbevarede 
fra  Datiden,  viser  smukt,  hvor  højt  udviklet  den  feodale 
Samvittighed  er,  og  selv  i  de  vildeste  Baronepopéer  viser 
den  menige  Vasal  ofte  ubrødelig  Troskab  mod  sin  Lens- 
herre, men  opsiger  ham  ogsaa  med  god  Samvittighed 

Huldskab,  naar  Lensherren  gør  Brud  paa  sine  Pligter. 
Under  disse  Forhold  vokser  Grevskaberne  og  Hertug- 
dømmerne sig  mere  og  mere  sammen  til  virkelige  Riger, 
under  varige  Fyrstedynastier,  og  Smaafyrsteme  forbyder 
„les  guerres  privées",  rejser  om  og  sløjfer  „chateaux 
forts",  ansætter  Amtmænd  og  opretter  Domstole,  og  de 
samler  mere  og  mere  af  Baronernes  Jorder  paa  deres 
egne  Hænder,  samler  ogsaa  Baronerne  om  sig  til  Hofliv, 
i  Embeder  eller  til  raadslagende  Forhandlinger.  Saaledes 
flokkes  den  flanderske  Adel  om  Grevehofferne  i  Ardres, 
St.  Pol,  Boulogne  eller  ved  deres  Lensherres  Hof  i  Arras 
eller  Briigge,  Champagnes  Adel  om  Grevehofffeme  i 
Troyes,  i  Provins,  i  Brienne  og  Bar,  Languedocs  Adel 
om  Hofffeme  i  Toulouse,  i  Narbonne,  i  Beziers.  Isteden- 
for  de  skumle  fattige  Borge,  spredt  om  paa  Landet,  i  hvil- 
ken en  snæver  Huskreds  hayde  levet  et  temlig  ensfor- 
migt Liv  under  temlig  primitive  Forhold  og  altid  saa  at 
sige  holdt  i  Belejringstilstand  af  fjendske  Naboer,  træ- 
der nu  Fyrstehofferne  frem  som  Adelslivets  Centrer, 
med  selskabeligt  Samliv  under  rigere  og  fredeligere  For- 
hold. 

I  det  hele  aristokratiserer  Adelen  sin  Levemaade  og 
Tænkemaade,  medens  den  saaledes  organiserer  sig  og 
samler  sig  om  Fyrsterne.  Det  er  overhovedet  paa  denne 
Tid,  at  Stænderne  rigtig  skiller  sig  ud  fra  hverandre. 
Geistligheden  skiller  sig  gennem  Investiturstriden,  Coeli- 
batets  Gennemførelse  og  Munkeordenernes  Vækst  helt 
ud  fra  det  borgerlige  Samfund  og  de  statslige  Rammer 
og  organiserer  sig  under  Pavemagten  til  en  europæisk, 
mellemfolkelig  Stormagt.  Haandværkeme  samler  sig 
imens  i  Lav  og  Kommuner,  Købmændene  vokser  frem 

til  Rigdom  og  Privilegier,  og  de  store  Boi^erbyer  begyn- 
der i  Nordfrankrig  som  i  Sydfrankrig  at  tiltrodse  sigbaade 
økonomisk  og  politisk  Frihed.  Saavel  Geistlighed  som  Bor- 
gerstand sætter  ved  forskellige  Slags  Magtmidler  Grænser 
for  Adelens  Tumlefrihed,  og  Klostrene  skaber  sig  en  egen 
Andagts-  og  Opbyggelseslitteratur,  ligesom  Borgeraanden 
snart  giver  sig  selvstændigt  Udtryk  i  en  humoristisk  Vir- 
kelighedsfortælling  og  en  belærende  Digtning.  Overfor 
Klærkene  og  Kræmmerne  forskanser  til  Gengæld  Adelen 
sig  nu  des  mere  eksklusivt  bag  sin  Magt  og  sine  Privi- 
legier og  lever  sig  sammen  i  et  lukket  adeligt  Selskab, 
der  ved  hele  sin  Væremaade  hævder  sig  som  Overklasse 
og  Krigerkaste  og  snart  ogsaa  skaffer  sig  en  ganske  an- 
derledes udpræget  adelig  Standsdigtning  end  den  natio- 
nale Helteepopé  havde  været 

Ikke  blot  de  andre  Stænder  begyndte  iøvrigt  at  træn- 
ge Adelen  mellem  Skjolde.  Fra  Aar  1 100  af  er  endelig 
ogsaa  den  saa  dybt  sunkne  Kongemagt  i  jævn  og  sta- 
dig Stigen.  Fra  Ludvig  den  tykke  til  Ludvig  den  hellige 
vokser  de  kongelige  Domæner  gradevis:  fra  Ile-de-France 
breder  det  umiddelbart  kgl.  Landomraade  sig  efterhaan- 
den  over  det  meste  af  Nordfrankrig  og  store  Stykker  af 
Landet  syd  for  Loire,  og  hvor  Ludvig  den  6te  ved  Aar 
1 100  laa  i  endeløse  Fejder  med  de  smaa  oprørske  Borg- 
herrer omkring  Seine,  kan  Philip  August  1214  besejre 
de  forenede  Hære,  som  den  engelske  Konge,  den  tyske 
Kejser,  Greven  af  Flandern  og  andre  oprørske  Lens- 
mænd fører  mod  ham.  Geistligheden  staar  med  den 
mægtige  Abbed  Suger  af  St.  Denis  og  siden  Bisp  Vil- 
helm af  Paris  stadig  paa  Kongemagtens  og  Statsautori- 
tetens  Side,  og  ved  Universitetet  blev  Romerrettens  Ju- 

rister  Kronens  bedste  Støtte  og  sendtes  ud  som  kgl.  Amt* 
mænd  og  Seneskalker  for  at  fravriste  det  feodale  Lokal- 
styre mer  og  mer  af  Rigets  Administration  og  Retsvæsen. 
Men  Følgen  af  baade  den  indre  Organisering  og  den 
ydre  Af-  og  Begrænsning  af  Adelen  er  endnu  denne  — 
det  er  en  anden  Side  af  Udviklingen  — ,  at  en  hel  Por- 
tion af  Baronverdenens  krigerske  Tøjlesløshed  maa  ude- 
lukkes og  uskadeliggøres,  fordi  den  ikke  kan  laa  Plads 
indenfor  Samfundsordenen,  ikke  tæmmes  i  de  nye  For- 
mer. Der  er  yngre  Sønner,  der —  efterhaanden  som  Før- 
stefødselsretten gennemføres  i  Lenssuccessionen  —  ser 
sig  berøvede  Arv  og  henvist  til  et  afhængigt  Hofliv  hos 
den  ældre  Broder;  der  er  Borgherrer,  hvis  „chåteau-lbrt" 
er  sløjfet  af  Lensherren  eller  som  er  blevne  forarmede, 
fordi  Smaafolkene  ved  Borgens  Fod  har  lavet  „Kom- 
mune" og  sagt  Afgifter  og  Hoveriarbejde  op;  der  er  alle 
de  urolige  Hoveder,  der  ikke  kan  finde  sig  i  det  mere 
lovordnede  Regimente.  Af  denne  besiddelsesløse  Adel, 
der  ikke  har  noget  at  slaaes  om  for  egen  Regning,  re- 
krutteres de  „omvandrende  Riddere",  der  drog  om  og 
udlejede  deres  Arme  og  Sværd  som  Soldkrigere  (Sol- 
dater) til  Fyrster  eller  drog  ud  paa  tilfældige  Æventyr 
og  ofte  nok  sank  ned  til  at  blive  Landevejsrøvere  eller 
sluttede  sig  til  de  Bander  af  „Navarreser",  „Brabanter" 
og  andre  „routiers",  der  hjemsøgte  det  12te  Aarh.s 
Frankrig.  Et  Surrogat  for  de  tidligere  „guerres  privées" 
blev  for  mange  ogsaa  Turneringerne,  som  —  oprindelig 
urgamle  Krigsøvelser  —  paa  denne  Tid  gik  mere  og 
mere  over  til  at  blive  festlige  Spil,  med  hvilke  Fyr- 
sterne i  Fredstid  underholdt  de  urolige,  krigslystne 
Riddere.   Længe  søgte  Gejstligheden  at  forbyde  dem. 

men  de  viste  sig  at  være  en  hensigtsmæssig  Sikker- 
hedsventil for  Samfundsordenen,  og  Ætlingerne  af  de 
feidende  Baroner  fandt  sig  tilfredse  ved,  Sommeren  igen- 
nem, at  drage  rundt  fra  Turnering  til  Turnering  ved  Fyrste- 
hoflFerne.  Om  Vinteren  fandt  man  et  andet  Surrogat  for 
det  fri  Kampliv  i  de  Foredrag  af  Heltedigte,  som  kom  paa 
Mode.  Thi  det  var  først  nu,  at  Størstedelen  af  de  Helte- 
kvad, i  hvilken  vi  saa'  Baronaandens  ideale  Side  udtrykt, 
blev  redigerede  og  blev  almindelig  Underholdning  rundt 
paa  Borgene;  det  „Fortæl!  Fortæl!",  som  man  kan  høre 
gaa  over  hele  Frankrig  i  det  12te  Aarh.,  er  just  Udtryk 
for  at  Kræfter,  som  ikke  længer  ret  kan  tumle  sig  i  Vir- 
keligheden, nu  maa  søge  deres  Lyst  styret  paa  Fanta- 
siens Enemærker.  Men  endelig  fik  Samfundet  sig  et  Af- 
løb i  de  Krigstogter  og  Udvandringer,  der  under  hele  det 
Ilte  og  12te  Aarh.  aarelader  den  franske  Adel  ibr  en 
Mængde  af  dens  gærende  Vædsker.  Under  Anførsel, 
ganske  naturligt,  af  Normannerne  —  den  sidst  tilførte  af 
de  germanske  Krigerstammer  —  gik  Anjouboer,  Burgun- 
der, Flandrer  over  til  England  under  Vilhelm  Erobreren 
og  skabte  det  mægtige  engelsk-normanniske  Rige;  andre 
Normanner  havde  kort  forinden  sat  sig  fast  i  Syditalien 
og  grundet  et  fransk  Rige  i  Neapel  og  paa  Sicilien;  paa 
den  pyrenæiske  Halvø  hjalp  franske  Baroner  Aragonien 
mod  Araberne,  og  en  burgundisk  Hertugsøn  opbyggede 
sig  et  Kongedømme  i  Portugal.  Og  nu  kom  Pave  Urban 
og  sagde  paa  Mødet  i  Clermont  de  kloge  Ord  til  Adlen: 
„Det  Land,  I  bebor,  er  for  lidet  for  jer  Talrighed,  det  har 
ikke  Næringsmidler  nok  til  at  føde  jer.  Derfor  sønder- 
river og  opæder  I  hverandre.  Slut  i  Stedet  Fred  og  følg 
med  paa  Korstog. "*  Med  Begeistring  greb  den  franske 

Adel  dette  Løsen,  og  for  et  helt  Aarh.  blev  nu  Østen  den 
altid  aabne  Tumleplads  for  alle  de  Vagabondlyster  og 
Slagsbroderlyster,  Ærgerrigheder  og  Æventyrdrifter,  som 
der  ikke  var  Rum  for  hjemme  i  det  Frankrig,  der  byg- 
gede sig  op. 

Ridderen  er  Adlens  Type  i  det  12te — 13de  Aarh.,  som 
Baronen  var  det  i  det  Ilte  Aarh.;  og  var  de  spredte, 
smaa  Borge  den  Gang  Adelslivets  Centrer,  saa  bliver  det 
nu  de  store  Greve-  og  Hertughoffer  og  de  Stævner  til 
Ridderspil  og  Korsterd,  som  Adelen  rundt  om  samles  til. 
Ridderen  er  i  det  12te— .13de  Aarh.  i  Reglen  Betegnelse 
for  den  jævnere  Adel,  som  kun  har  lidt,  om  overhovedet 
nogen  Jord,  men  staar  i  en  større  Selgneurs  Tjeneste 
eller  søger  Ophold  snart  her,  snart  der,  og  som  i  særlig 
Grad  har  gjort  Krigerhaandværket  og  Hoftjenesten  til 
Livssyssel.  De  store  Baroner,  som  har  deres  Jorder  at 
passe,  har  oftest  hverken  Lyst  til  at  øve  Vaabenbrug  i 
Turneringer  og  Krige  eller  tjene  ved  Hove,  de  lader  sig 
ofte  slet  ikke  slaa  til  Ridder.  Paa  den  anden  Side  er  der 
mange  Adelsmænd,  der  er  for  fattige  til  at  holde  den 
dyre  Rustning,  Stridshest  og  Væbner,  som  en  Ridder 
maa  være  udstyret  med;  de  forbliver  „ecuyers".  Væb- 
nere hele  deres  Liv.  Men  der  er  yngre  Sønner  af  ^od 
Familie  eller  Børn  af  fattig  Adel,  som  bliver  antagne  til 
Opdragelse  ved  en  Fyrstes  Hof  og  dér  bliver  opøvede 
i  Vaabenbrug  og  lærer  sig  al  Slags  Hoftjeneste;  naar  de 
enten  kan  faa  deres  Slægt  eller  den  Herre,  de  tjener,  til 
at  udstyre  dem  med  Rustning  og  Hest,  bliver  de  ved 
Mandsalderens  Indtræden  omgjordet  med  Sværd  (adoubé) 
og  faar  Ridderslag  (colée)  under  forskellige  Ceremonier 
og  maa  for  Fremtiden  bevare  deres  „chevalerie*  i  Live 

ved  at  holde  sig  med  —  eller  faa  andre  til  at  holde 
dem  med  —  Riddervaaben,  Stridshest  og  Væbner  og  ved 
flittig  at  holde  sig  i  Træning  gennem  Vaabenbrug.  Rid- 
derne er  derfor,  til  Trods  for  at  de  oftest  er  uformuende, 
paa  en  vis  Maade  en  Adel  indenfor  Adelen,  det  er  dem, 
der  ved  Hofferne  har  faaet  den  mest  standsmæssige  Op- 
dragelse og  som  ved  Vaabenfærd  holder  Adelens  gamle 
Virke  og  Ære  i  Hævd.  Det  er  en  rent  individuel  Adel, 
hverken  arvet  eller  arvelig,  men  vundet  af  den  Enkelte 
ved  hans  egen  Fortjeneste  og  vedligeholdt  ved  hele  hans 
Levemaade;  ea  rent  ideel  Adel  dernæst,  hverken  bundet 
til  Jord  eller  bestemt  Lensforhold,  men  ved  de  traditio- 
nelle Ord  til  den  unge  Ridder:  „Sois  preux!"  indviet  til 
det  krigersk  adelige  Standsideal,  der  havde  dannet  sig. 
Og  det  er  denne  Eliteadel,  rent  individuel  og  ideel,  som 
ved  de  rige  Greve-  og  Hertughoffer  eller  paa  deres  fri 
Farten  om  til  Kamp  og  Ridderspil  og  Korsfærd  bliver 
Bærerne  af  det  12te — 13de  Aarh.s  Adelskultur. 

Efter  Baronlivet  og  Barondigtningen  følger  en  ridder- 
lig Hofkultur  og  en  ridderlig  Æventyrdigtning. 


II.  KRISTELIG  FØLELSESKULTUR 


SALIGE  er  de 
sagtmodige 
. . .  salige  er  de 
barmhjærtige . . 
.  .  salige  er  de 
fredsommelige . 
.  .  Elsker  eders 
Fjender,  gører 
dem  godt,  som 
eder  forbande." 
Kunde  der  vel 
tænkes  en  stør- 
re Modsætning 
til  den  Krigsmoral,  som  Baronerne  fandt  foreskreven  i  de- 
res Samvittighed,  end  en  saadan  Tale,  som  Huskapellaner 
og  Skriftefødre  gik  om  og  førte  baade  for  Baronerne 
selv  og  deres  Folk?  „Salige  er  de,  som  sørge  .  .  Det  er 
lettere  for  en  Kamel  at  gaa  gennem  et  Naaleøje  end  for 
en  Rig  at  komme  i  Guds  Rige.  . .  I  skulle  ikke  sætte 
Eder  op  mod  det  Onde  . .  Hvis  nogen  vil  komme  efter 
mig,  han  fornægte  sig  selv  og  tage  sit  Kors  og  følge  mig!'' 
Hvor  skurrede  ikke  denne  Munkenes  Lære  i  Øret  paa 
Seignørerne  med  deres  Herremoral?  Og  dog  havde  dette 
kristelige  Livssyn  gennem  mange  Hundredaar  været  den 

officielt  antagne  og  bekendte  Tro  i  alle  Samfundslag;  fra 
Barnsben  af  var  hver  Baronsøn  bleven  oplært  i  sin  Kri- 
stendom; med  Skriftestolens  tyste  Stemme  havde  den 
talt  til  Samvittighederne;  paa  Kirkens  Højtidsdage  for- 
kyndtes den  af  Præsterne,  og  nu  i  det  1 1te  Aarh.  stod  en 
mægtig,  europæisk  Kirke  til  denne  Tros  Tjeneste  og  en 
talrig  Hær  af  Geistlige  kæmpede  i  Skoler,  ved  Altergang 
og  ved  Sygesengen  for  Kristi  Sag.  Takket  være  en  ild- 
fuld og  organiseret  kirkelig  Agitation  begyndte  da  ogsaa 
nu  endelig,  midt  i  den  løsslupne  Baronverden,  Kristen- 
dommen virkelig  paa  mange  spredte  Punkter  at  fænge  i 
Fantasien  og  omfarve  Følelseslivet 

Visse  Sider  og  Former  af  Kristendommen  havde  i  og 
for  sig  altid  kunnet  forliges  med  Baronernes  Livssyn. 
Lige  fra  de  romerske  Kejsere  og  de  frankiske  Kongers 
Tid  havde  Kirken  gæme  stillet  sig  paa  de  Stores  og 
Herskendes  Side  og  søgt  at  vinde  dem  til,  fra  oven  af, 
at  kristne  den  lavere  Befolkning.  „Giv  Cæsar,  hvad  Cæ- 
sars er . .  Værer  Eders  Herrer  underdanige",  hed  det  i 
Skriften,  og  Kirken  salvede  Kongen,  erklærede  hans  Per- 
son for  hellig  og  ukrænkelig  og  støttede  Fyrsterne  mod 
deres  Undersaatter.  Ligesom  Kirken  organiserede  sig 
selv  monarkisk  under  Paven,  hævdede  og  støttede  den 
overalt  en  tilsvarende  hierarkisk  Trindeling  af  Samfun- 
det. Som  Englenes  Hærskarer  var  delt  i  ni  Rangklasser, 
fra  Seraferne  og  ned  til  de  menige  „Sendebud",  eller  som 
den  guddommelige  Aabenbaring  fuldbyrdede  sig  i  Hi- 
storien trinvis  gennem  syv  Verdensaldre,  saaledes  — 
lærte  den  —  var  ogsaa  den  sociale  Standsdeling  en  gud- 
dommelig Ordning. 

Adelens  naturlige  Dyder  faldt  desuden  ofte  i  Traad 

med  dem,  Kristendommen  indpræntede.  Hvor  ofte  fendt 
Kirken  ikke  hos  de  bedste  blandt  Adelen  en  Beskytter- 
lyst overfor  de  Svage,  en  Gavmildhed  overfor  de  Fattige, 
et  stolt  Højmod  overfor  de  overvundne,  som  saa  at  sige 
straks  kunde  døbes  som  kristelige?  Og  Baronernes  Hird- 
mandsfølelse  overfor  deres  Lensherre  —  hvor  let  lod 
den  sig  ikke  vende  til  Troskab  mod  Himmeldrotten? 
Allerede  de  gamle  angelsachsiske  og  nedresachsiske 
Skjalde  fremstillede  Kristus  som  Folkedrotten,  Sejrsfyr- 
sten,  der  drog  om  med  sine  tolv  tro  „Degen*  eller 
„Recken",  indtil  en  af  dem  blev  Forræder  og  overgav 
sin  Drot  i  Fjendernes  Hænder.  Og  nu  i  det  Ilte  Aarh. 
rækker  den  døende  Roland  sin  Hanske  op  mod  Gud, 
som  en  Vasal  tager  sin  Hanske  af,  naar  han  stedes  for 
sin  Lensherre.  Mangen  gammel  Ridder  gav  sig  paa  sine 
gamle  Dage  i  Kloster  —  som  det  fortælles  om  flere  af 
Heltedigtningens  Helte,  —  og  tjente  trofast  deres  him- 
melske Herre,  naar  de  ikke  længer  havde  Kraft  til  at 
tjene  den  jordiske.  „Da  jeg  havde  den  Ære",  sagde  en 
saadan  gammel  klostergiven  Adelsmand,  der  ydmyg  tog 
sig  en  Kærtesvends  Gerning  paa,  „at  være  Ridder  og 
Greve  ude  i  Verden,  bar  jeg  villig  Kærten  for  en  døde- 
lig Konge;  skulde  jeg  da  ikke  saa  meget  des  villigere  bære 
Kærten  for  den  Himlens  Kejser,  som  jeg  nu  tjener?« 

Kristendommen  selv  farvedes  først  af  det  romerske 
Kejserdømmes  og  siden  af  det  feodale  Samfunds  Aristo- 
kratisme. Den  kristne  Ydmyghed  og  Trang  til  at  knæle 
og  tilbede  tog  Farve  af  den  almindelige  Seruilisme.  Naar 
man  læser  de  Geistliges  Breve  til  deres  Overordnede 
eller  til  Fyrster  eller  deres  Gravskrifter  over  dem,  ser 
man  ret,  hvorledes  det  romerske  Kejserdømmes  kry- 

bende  Høflighedsformer  er  taget  i  Arv  af  Munkenes  Yd- 
myghedsceremoniel  og  Kirkens  Underdanighedspolitik; 
medens  Brevskriveren  overvælder  Adressaten  med  Titler 
som  Eders  Fortræffelighed,  Eders  Storsindethed,  Deres 
Naade,  kryber  han  selv  sammen  som  „mea  parvitas", 
„mea  humilitas".  Og  naar  man  læser  geistiige  Krøni- 
ker, mærkes  overalt  den  duknakkede  Munk,  der  helst 
stikker  sin  egen  Mening  under  Stol  eller  ialfald  kun  vover 
vage  og  forsigtige  Ord  om  de  Mægtige,  og  han  har  fra  de 
antike  Rhetorers  Panegyrier  over  Kejsere  og  Mæcener 
arvet  en  højtravende  og  udsmykkende  Lovprisningsstil, 
som  først  anvendtes  i  Helgenernes  officielle  „vitae", 
men  efterhaanden  igen  derfra  overførtes  paa  verdslige 
Stormænd  og  verdslige  Æmner.  Med  plump  Hofmands- 
smiger  og  i  snirklet  Bedemandstone  fortælles  om  „den 
gudhengivne  og  for  sin  Fromhed  saa  priselige  Jarl  Adgar 
og  hans  fortræffelige  Sønner«  eller  om  „Philip,  Kongens 
Søn,  denne  en  elskelig  Ungdoms  Blomst,  som  ved  sit 
Ansigts  ædle  Simpelhed  og  sit  Legemes  Skønhed  vilde 
have  syntes  værdig  at  byde  over  hele  Verden*;  i  svulstig 
Helgenlivstil,  med  stadige  Paralleler  fra  Bibelhistorien 
forherliges  den  uduelige  Ludvig  den  fromme  eller  skil- 
dres Mordet  paa  den  „gode"  Grev  Karl,  og  ved  en  af  de 
mest  verdslige  og  intrigante  Dronningers  Død  vidner 
Kirken,  at  hun  „straalede  over  Verden  ved  sin  kongelige 
Byrds  Glans,  smykkede  sin  Slægts  Adel  med  sit  hæder- 
fulde Liv,  berigede  den  ved  sine  skønne  Sæder,  prydede 
den  ved  sine  Dyders  Blomster  og  overgik  næsten  alle 
verdslige  Fyrstinder  ved  sin  uforlignelige  Retsindigheds 
Ry«.  Saadanne  Krøniker  kunde  ved  den  idealiserende 
Forherligelse  af  de  Fornemme  og  deres  Liv  mange  Gange 

være  umiddelbare  Forarbejder  for  Baronernes  Heltedigte 
og  Ridderromaner,  paa  samme  Maade  som  Kirken  ude 
i  Livet  hjalp  med  til  at  testne  det  Feodale  Hierarkis  Byg- 
ning ved  at  føje  den  kristelige  Underdanigheds  Kit  til. 

Kirkens  Stilling  til  Krigerlivet  var  ikke  mere  uforson- 
lige end  overfor  Adelsvælden.  Naturligvis  maatte  Kristen- 
dommen baadc  i  Theori  og  Praksis  gyse  tilbage  for  Blods- 
udgydelsen. Men  et  vist  militært  Element  gennemtrængte 
allerede  tidlig  Kristendommen.  Selve  Skriften  skildrer  jo 
den  Kristnes  Løbebane  som  en  Krigstjeneste  i  „Troens 
Kamp".  I  det  2det — 3dje  Aarh.  tales  der  om  den  kæm- 
pende Kirke,  Kristi  Stridsmænd;  Daaben  sammenlignes 
med  Soldatens  Faneed,  og  Martyrerne,  der  med  deres 
Blod  havde  beseglet  deres  Tro,  kaldes  „militum  Christi 
cohors  candida''.  Snart  saa'  jo  ogsaa  Kirken,  at  den  væb- 
nede Magt  var  en  Nødvendighed,  og  søgte  at  vinde  de 
Mægtige  for  sig  ved  at  love  dem  Sejr;  baade  Konstantin 
d.  store  og  Frankerkongen  Klodvig  skal  jo  være  gaaet 
ind  paa  at  antage  den  kristne  Tro,  mod  at  Kristus  til 
Gengæld  gav  deres  Vaaben  Sejr.  Og  fra  nu  af  var  dette 
det  staaende  Forhold:  Krigerne  søgte  Kirkens  og  Kristi 
Hjælp  i  Slaget,  og  Kirken  søgte  at  vinde  Krigernes  Arm 
til  sin  Beskyttelse.  Konstantin  gjorde  Kristi  Monogram 
til  sit  Hærmærke  og  sattei  en  af  Korsnaglerne  i  sin 
Hjælm,  en  anden  i  sin  Hestetømme.  Karl  den  store  fik 
sit  Sværd  bragt  ned  fra  Himlen  af  en  Engel,  og  hans 
Lanse  var  den,  der  i  sin  Tid  blev  stukken  i  Kristi  Legem. 
Ridderne  lod  Relikvier  indføje  i  deres  Sværds  Haand- 
greb,  og  lod  ofte  Vaaben  og  Rustning  bestænke  med  Vie- 
vand. Til  Gengæld  dyrkede  Kirken  blandt  sine  Helgener 
den  kappadokiske  Ridder  Georg,  der  dræbte  Dragen  og 

frelste  Prinsessen,  —  Heltesagnenes  gamle  Dragedræber, 
der  har  løst  kristeligt  Ridderskab  — ,  og  samme  St  Georg 
blev  nu  Krigerstandens  Helgen. 

Af  Betydning  blev  det  ogsaa,  at  Kirken  lidt  efter  lidt 
fik  en  Haand  med  i  Spillet  ved  Ridderslagsceremonieme. 
Allerede  fra  Begyndelsen  af  det  Ilte  Aarh.  findes  et  kir- 
keligt Ceremoniel  for  „Ridderens  Velsignelse*,  men  ial- 
fald  fra  Aarh.s  Slutning  begyndte  det  her  og  der  at  blive 
Skik,  at  Geistligheden  velsignede  den  unge  Krigers  Vaa- 
ben,  ofte  endog  selv  iførte  ham  dem,  og  derved  kom  na- 
turligt Ridderskabet  til  at  medføre  Forpligtelser  til  ogsaa 
i  kristne  Dyder  at  gaa  forrest  blandt  Mennesker  og  vie 
Sværdet  til  „at  beskytte  Kirken,  Enkerne,  de  faderløse 
og  alle  Guds  Tjenere."  Hele  Riddervæsenets  Trang  til 
Bedrift,  til  at  anspænde  Kræfterne  udover  det  vanlige 
Jævnmaal,  til  ved  sin  Fortjeneste  at  vinde  Udmærkelse 
og  Ære  —  var  det  ikke  ogsaa  ofte  den  samme  Stræben, 
der  besjælede  alle  Kirkens  Eneboere  og  Munkeasketer? 
Hvor  let  maatte  den  ikke  af  Kirken  kunne  vendes  fra 
verdslige  Baner  over  paa  religiøse?  Ikke  fea  ærgerrige 
Riddere  kastede,  naar  en  Prædikant  havde  forstaaet  at 
tale  dem  til  Hjerte,  deres  Hu  paa  at  blive  en  Art  Adel 
i  Kristi  Samfund  og  lyse  blandt  dem,  der  naaede  højst 
paa  Fuldkommenhedens  Stige.  Der  var  f.  Eks.  en  saadan 
Figur  som  Grevesønnen  Stephan  af  Auvergne  (Ilte 
Aarh.),  som  en  skønne  Dag  frasagde  sig  al  sin  Arv,  hele 
sin  Stilling,  kun  beholdt  sin  Familiering  paa  Fingeren  — 
Tegnet  paa  sin  Adelbyrd  —  og  gik  ud  i  en  vild  Bjerg- 
kløft ved  Limoges,  hvor  han  højtidelig  indviede  sig  til 
Gud  og  et  asketisk  Eneboerliv. 

Alle  disse  Berøringspunkter  havde  Baronadlen  og  Kir- 

ken  med  hinanden.  Og  de  fleste  af  det  Ilte  og  12te 
Aarh.s  Bisper  og  Abbeder,  der  jo  selv  gennem  Kirkens 
Godser  hørte  med  i  den  feodale  Verden,  selv  var  Lens- 
herrer og  Vasaller,  levede  i  Fred  og  Kammeratskab  med 
Baronerne.  Det  var  en  aristokratisk  og  meget  verdslig 
Kristendom,  som  de  repræsenterede.  Suger,  Abbeden  i 
St.  Denis,  Tidens  betydeligste  Prælat,  levede  helt  som 
en  feodal  Seignør;  i  hans  Kloster  genlød  Gangene  af 
sporebesatte  Ridderstøvler,  i  Kapitelsalen  Forhandlede 
Advokater  om  alle  det  rige  Klosters  Pengeaffører,  Suger 
gjorde  prægtige  Gilder  og  Jagter  for  Klostrets  Vasaller, 
og  naar  Kongen  var  ude  at  ti^te  sine  Baroner,  fulgte  Ab- 
beden ham  som  en  Absalon  i  fuld  Rustning.  Om  Cluny- 
klostret  skriver  den  hellige  Bernhard,  at  „Økonomi 
anses  dér  for  Gerrighed,  Ædruelighed  for  Bondskhed, 
Tavshed  for  Tungsindighed;  derimod  kaldes  Tøjlesløshed 
for  Liberalitet,  Ødselhed  for  Gavmildhed,  Ledi^ænger- 
passiar  hedder  Høviskhed,  Latter  og  Vittigheder  kaldes 
Munterhed." 

Alligevel  —  aldrig  kunde  det  jo  tildækkes,  at  Kristen- 
dommens Livssyn  og  Moral  var  væsensforskellige  fra 
Baronadlens.  Og  lige  fra  den  Gang  Frankerkrigerne  havde 
modtaget  Daaben,  havde  Kristendommen  i  stigende  Grad 
forsøgt  som  en  Kærlighedens  og  Forsagelsens  Religion 
at  blødgøre  de  haarde  Hjærter  og  dukke  de  stive  Nakker 
paa  de  krigerske  Baroner. 

Paa  den  ene  Side  altsaa  som  Kærlighedens  Forkyn- 
delse. Kirken  søgte  at  mægle  mellem  Modstandere  og  at 
paabyde  en  „Guds  Fred"  paa  Kirkens  Festdage  og  visse 
af  Ugedagene,  og  den  virkede  for,  at  Krigsfangerne  kunde 
løskøbes.  Overfor  Mænds  og  Brødres  Brutalitet  tog  den 

sig  af  Kvindernes  Sag,  den  beskyttede  Børnene  mod  For- 
ældrenes Egoisme  —  Aarhundred  efter  Aarhundred  kæm- 
per den  mod  Bømedrab,  Udsættelse  af  Børn,  Salg  af  Børn ; 
den  søgte  at  værne  Trællene  og  de  Tjenende  mod  deres 
Herrers  Haardhed  og  Raahed;  Forbrydere,  der  angrende 
søgte  Kirkens  Ly,  prøvede  den  at  skaffe  Naade.  Hos  de 
havesyge  Baroner  tigger  den  Penge  til  „Guds  Fattige* 
og  til  Opførelse  af  Sygehuse.  Allerede  midt  i  Merovinger- 
tidens  Mørke  gik  de  om  som  Fredens  og  Mildhedens 
Apostle,  —  en  Bisp  som  St.  Germanus:  den  gamle 
Levnedsbeskrivelse  fortalte  Om,  hvordan  han  samlede 
Almisser  ind  ved  de  Stores  Gæstebud,  og  naar  han 
havde  faaet  noget  ind  til  Løskøbelse  af  Trælle,  „saa  spred- 
tes hans  Pandes  Rynker,  hans  Ansigt  lysnede,  han  gik 
med  lettere  Skridt,  hans  Tale  blev  muntrere,  saa  man 
skulde  tro,  at  han  ved  at  løskøbe  de  Andre,  friede  sig 
selv  fra  et  Trældoms  Aag" ;  —  eller  en  Abbed  som  St 
Wandrégisil:  det  gamle  „vita"  berettede  om,  hvordan 
han  en  Dag,  han  skulde  op  i  Kong  Dagoberts  Slot,  lige 
foran  Porten  saa'  en  fattig  Mand,  som  var  væltet  med 
sin  Kærre;  de  fornemme  gik  og  kom  gennem  Porten, 
ingen  tænkte  paa  at  bistaa  Staklen,  mange  sparkede  ham 
endog  til  Side  eller  traadte  paa  ham.  Abbeden  derimod 
stod  straks  af  Hesten,  rakte  Manden  en  hjælpende  Haand 
og  satte  selv  Skulder  til  for  at  faa  Vognen  rejst  I  al  sin 
enkle  Troværdighed  stiller  en  Anekdote  som  denne  os 
for  Øje,  hvordan  den  kristelige  Aand  i  dens  jævneste, 
humaneste  Skikkelse  traadte  frem  overfor  Barbarernes 
Ufølsomhed, 

Og  nu  idet  1 1te — 12te  Aarh.  er  denne  Kærlighedsretning 
indenfor  Kristendommen  vokset  til  en  sværmersk  Følsom- 

hed,  der  som  en  varm  Bølge  skyller  hen  over  den  haarde, 
vilde  Baron  verden.  Litterært  virker  denne  Retning  gennem 
at  oversætte  paa  Folkesproget  og  udforme  til  Digte  en  Del 
af  Kristendommens  følesfiildeste  Poesi:  Episoder  af  Bib- 
len, af  de  gamle  poetiske  Evangeliesagn,  af  den  rige,  græsk- 
latinske Flor  af  Legender.  Hvor  rørtes  ikke  Tilhørerne  i 
Borg  som  i  Hytte  ved  de  kristelige  Sangeres  Foredrag  af 
Josefs  Historie  —  Udmalingen  af  Brødrenes  Ondskab, 
Faderens  tunge  Sorg,  YnglingensTrængsler  i  Ægypten,  hans 
Ophøjelse,  Gensynet  med  Brødrene,  Faderens  og  Sønnens 
ømme  Genforening  tilsidst  Hvilke  rørende,  yndige  Smaa- 
idyller  vidste  ikke  Evangeliesagnene  at  oprulle  fra  Jesu  og 
Marias  Barndom :  den  gamle  Joachims  og  Annas  Sorg  over 
deres  Barnløshed,  deres  Glæde,  da  de  endelig  fik  Maria  — 
den  lille  Piges  Opvækst  i  Templet,  Udkaaringen  af  den 
gamle  Josef  til  Ægtemand,  —  alle  Omstændighederne  ved 
Jesu  Undfangelse  og  Fødsel  —  hans  Lege  med  de  andre 
Drenge:  Solstraalerne,  han  spadserer  paa,  og  Lerfuglene, 
han  giver  Liv  ved  at  klappe  i  Hænderne.  Endvidere  alle 
de  hjærtegribende  Skildringer  af  Jesu  Lidelse  og  Død, 
Moderen,  der  klager  med  det  døde  Legem  i  sine  Arme: 
hun  kysser  ham  paa  Øjne  og  Kind  og  Næse,  omfavner 
ham  med  al  „sin  Kærligheds  Sødme "*,  bader  hans  L^em 
i  Taarer  og  tigger  sin  „filium  dulcissimum"  om  at  give  et 
Livstegn.  Og  endelig  alle  de  følsomt  lyse  Legender  — 
om  Eneboere,  af  hvis  Maand  Ørkenens  Løver  æder 
Frugt  eller  som  de  kommer  og  gaar  tilhaande, . .  om  den 
hellige  Martin,  der  giver  det  halve  af  sin  Kappe  til  Tigge- 
ren, eller  om  Kæmpen  Kristoforus,  der  bærer  Jesubamet 
paa  sine  Skuldre  ...  om  den  hellige  Margrethe,  hvis 
Renheds  Straaler  i  Fængslet  beskytter  hende  mod  Djæv- 


Kristelig  Følelseskultur  25 

lens  Drage  og  paa  hvis  Skuldre  den  himmelske  hvide 
Due  flagrer  ned.  I  alle  saadånne  kristelige  Poesier  klin- 
ger Toner,  der  skal  indgaa  i  Ridderromantikens  Musik. 
Det  er  de  kvindelige  Sider  af  Menneskenaturen,  som 
Kristendommen  midt  i  den  raa  Mandfolkeverden  gør  sig 
til  Talsmand  For.  Lige  fra  Kristendommens  første  Dage 
havde  det  været  Kvinderne,  som  villigst  havde  omfattet 
Evangeliet,  lettest  havde  tilegnet  sig  de  kristelige  Dyder 
og  havde  talt  Kirkens  Sag  hos  deres  Ægtemænd  og 
Brødre.  Flere  Kirkefædre  hævdede  ogsaa,  at  Kvinden 
er  frommere  end  Manden.  Allerede  Augustinus  lærte,  at 
hun  havde  mindre  Del  i  Syndefaldet  end  Adam.  Hun  er 
jo  ogsaa  skabt  af  et  renere  Stof;  medens  han  formedes  af 
det  døde  Ler,  skares  hun  ud  af  levende  Kød;  og  hun  blev 
skabt  „paa  et  fornemmere  og  skønnere  Sted"  end  Man- 
den, nemlig  i  Paradiset,  og  „maaske  fordi  Gud  viste  Kvin- 
derne saa  stor  Hæder,  ærer  de  til  Tak  Gud  højere  end 
Mændene  gør  det."  Kvinderne  —  udvikles  der  —  er  det 
blødere,  gemytsbevægeligere,  følelsesfuldere  af  de  to  Køn. 
Der  er  en  Fare  heri  —  hvor  mange  Kvinder  har  ikke 
forført  og  blødagtiggjort  Mænd?  Samson  og  Salomon  saa 
vel  som  Herkules  og  Jupiter  (og  en  kvindehadende 
Munkekristendom  udvikler  atter  og  atter  dette);  men 
den  mildere  Opfattelse  dvæler  navnlig  ved,  hvor  let 
Kvinden  lader  sig  blødgøre  til  det  gode.  Lige  fra  Be- 
gyndelsen af  arbejder  Kirken  ogsaa  energisk  paa  at 
højne  Kvindens  Samfundsstilling.  Kvinden  er  skabt  af 
Mandens  Sideben  og  bør  derfor  staa  ligeberettiget  ved 
hans  Side.  I  smukke  Ord  forklares  det,  at  Mand  og  Hu- 
stru skal  leve  sammen  i  inderligt  Fællesskab;  hun  skal 
være  hans  Kammerat  og  dele  alt  med  ham.  Og  med 

Strænghed  hævdes  en  renere  Kønsmoral,  som  beskytter 
Kvinden  mod  Mandens  Tøjlesløshed. 

Men  Kvinden  tvinges  til  Gengæld  af  Kirken  ind  i  sin 
Kvindelighed,  langt  mere  end  i  Oldtiden;  hun  skal  være 
blot  og  ene  Kvinde.  Kønsegenskaberae  er  det,  som  alene 
betinger  hendes  Værd,  alle  hendes  Dyder  blomstrer  frem 
af  hendes  Kønsære.  Ambrosius  vil,  at  Kvinden  skal  op- 
drages i  Tilbagetrukkenhed;  man  skal  ogsaa,  f.  Eks.  ved 
Diæt,  sørge  for  at  vække  hendes  Sanser  saa  lidt  som 
muligt  og  holde  Legemet  i  en  vis  Stand  af  sart  Svaghed 
for  at  bevare  noget  jomfrueligt,  køligt  og  tilbageholdende 
hos  hende.  Kvindelighedens  Mission  er  at  tæmme  Man- 
dens Begær,  tvinge  hans  Brutalitet  til  at  knæle  og  bede 
om  Kvindens  Gunst.  Jomfruerne  —  skrev  Hieronymus  — 
er  lig  Engle.  „Hvad  andre  senere  vil  blive  i  Himlen,  det 
begynder  Jomfruerne  at  være  allerede  her  paa  Jorden." 
Alle  de  kvindelige  Martyrer  er  Martyrer  for  deres  Køns- 
ære: den  hellige  Agathe  som  den  hellige  Lucia  eller  Ur- 
sula og  de  11000  Jomfruer  i  Køln. 

Den  kristelige  Kvindeligheds  store  Forbillede  blev 
Mariaskikkelsen.  For  hvert  Aarhundred  er  hun  stegen 
højere  til  Himmels,  indtil  hun  nu  i  det  Ilte — 12te  Aarh. 
næsten  deler  Tronsæde  med  Treenigheden.  Paa  Billeder, 
i  Hymner,  i  Legender  forherliges  hun  som  Jomfruen, 
den  rene  unge  Uberørtheds  Ideal  og  tillige  som  Gud- 
moderen, hun  der  har  elsket  og  lidt  som  ingen  anden 
Moder  og  nu  er  den  barmhjærtige  Fortalerske  for  den 
syndige  Menneskehed  hos  Kristus.  Hymnerne  binder  al 
Skabningens  Skønhed  til  Krans  om  hendes  Hoved;  hun 
er  Rose  og  Lilje  og  Havets  Stjerne  og  den  rene  Perle, 
og  Tilbedelsen  har  ganske  en  sværmersk  Elskovshyldests 

Farve.  „Det  er  dig  som  et  Kys,  Jomfru!  —  siger  Bern- 
hard af  Clairvaux  —  hver  Gang  du  hører  Englens  Ave! 
Hver  Gang  man  ydmyg  hilser  dig  med  dette  Ave,  kysses 
du  Saligste!"  Og  Legenderne  bliver  ikke  trætte  af  at  for- 
tælle om,  hvordan  Madonna  frelser  de  værste  Syndere 
fra  Straffen  baade  her  og  hisset,  naar  de  blot  flittig  har 
bedt  til  hende  og  smykket  hendes  Alter  med  Blomster. 

Medens  denne  lyse,  lune  Følelsesbølge  begyndte  at 
skylle  ind  over  Baronverdenen  og  paa  sin  Vis  forberedte 
Ridderromantiken,  var  der  imidlertid  ogsaa  en  anden 
kristelig  Følelsesbølge,  sort  og  bedsk  og  svidende,  der 
blandede  sig  med  den  og  ligesaa  tydelig  kan  følges  i  den 
senere  Ridderromantik.  Det  var  hele  den  Livsforsagel- 
sens  og  Livsfornægtelsens  Religion,  som  fra  Østerlandet 
og  fra  Jødefolkets  Undertrykkelse  var  strømmet  ind  i 
Jesu  Lære  og  fra  den  igen  strømmede  ud  over  Europa. 

Overfor  Antiken  og  overfor  Germanerne  med  deres 
robuste  , Herremoral"  var  Kristendommen  kommen  og 
havde  forkyndt  sin  Moral  for  de  Svage,  de  Tjenende,  de 
Ulykkelige;  blandt  Slaverne  havde  den  ogsaa  i  Begyn- 
delsen gjort  flest  Proselyter  og  faaet  næsten  sine  fleste 
Martyrer.  Overfor  saavel  romerske  Patricier  som  franki- 
ske Baroner  havde  den  præket  Ydmyghedens  og  Selvfor- 
nægtelsens vanskelige  Dyder,  og  lige  ukendt  for  Romere 
og  Germaner  var  den  Syndsbevidsthed,  Kristendommen 
vilde  vække  og  lægge  til  Grund  for  hele  Menneskelivet. 
Fra  Orienten  sivede  mer  og  mer  Askese  og  Selvplageri 
ind  i  Kristendommen ;  i  Ægyptens  og  Syriens  Ørkner  over- 
bød kristne  Eneboere  hverandre  i  de  haarde  Afsavn  og 
grusomme  Pinsler,  som  de  paalagde  sig,  og  siden  satte  i  an- 
dre Former  Munkevæsenet  hele  Selvfomægtelsessiden  af 

Kristendommen  i  System.  Nu  i  det  Ilte  Aarh.  var  den 
kristelige  Følelsesbevægelse,  som  gik  over  Landene,  til- 
sat med  meget  af  Askesens  sorte  Bedskhed. 

Frygten,  Angsten  for  Synden  og  for  Sjælens  Fortabelse 
er  den  Kristnes  rette  Grundtilstand  —  læres  der.  „Et 
bedrøvet,  mod  Jorden  sænket  Blik,  et  forsømt  Ydre, 
uordnet  Haar  og  smudsige  Klæder""  saaledes  skal  den 
Kristne  se  ud.  Skælvende  gaar  han  gennem  Livet  Al 
Lykke  og  Glæde  er  Djævlens  Snarer,  staar  i  Dødens 
Sold;  Sorg  og  Ulykke  derimod  er  en  Skole  til  Dyd,  en 
Udmærkelse,  Gud  lader  blive  de  Udvalgte  til  Del,  et 
Pant  paa  Belønning  hisset.  Man  skal  afdø  fra  Verden. 
Fra  Gods  og  Penge,  —  lærte  ikke  Kristus,  at  der  skal  ikke 
være  Sølv  eller  Guld  i  Eders  Bælter  og  at  I  skal  gaa 
hen  og  sælge  alt,  hvad  I  ejer?  Fra  Magt  og  Ære,  —  al 
verdslig  Magt  er  kun  Rov,  al  verdslig  Ære  kun  Forfen- 
gelighed,  lærer  Augustinus.  Fra  Viden  og  Kundskab,  — 
„Verdens  Visdom  er  Daarskab  for  Gud"  siger  Paulus. 
Fra  Familie,  Forældre  og  Børn,  —  „den,  som  kommer  til 
mig  og  ikke  hader  sin  Fader  og  Moder,  sin  Hustru  og 
sine  Børn,  sin  Broder  og  sin  Søster,  han  kan  ikke  være 
min  Discipel",  sagde  Kristus.  Man  skal  spæge  sit  Kød, — 
var  det  ikke  Forslugenhed,  der  drev  vore  Forældre  i 
Paradiset  til  at  æde  af  Frugten?  siger  Pave  Leo.  Man 
skal  fornedre  sig;  hvo  sig  selv  fornedrer,  skal  ophøjes. 
Man  skal  være  taalmodig  i  Ulykke,  sagtmodig  overfor 
Uret.  Man  skal  af  sig  selv  søge  hen  til  dem,  der  lider,  og 
„bade  sig  i  Taarer  ved  andres  Sorger,  sørge  over  de  an- 
dres som  over  sine  egne,  græde  med  de  grædende,  klage 
med  de  klagende." 

Ogsaa  for  denne  Side  af  Kristendommen  stod  en  hel 

kristelig  Digtning  til  Tjeneste,  som  kunde  virke  paa  Læg- 
mandsverdenens  Følelse  og  Fantasi,  og  en  hel  Sværm  af 
mørke  og  smertelige  Legender  fløj  i  det  1 1te  Aarh.,  over- 
satte fra  Latin  og  Græsk,  udover  Landene  og  slog  ned 
i  Sindene.  Skildringer  af  Martyrers  Pinsler  og  Ene- 
boeres Selvplagerier,  —  af  faldne  Kvinder,  som  Thais 
og  den  ægyptiske  Maria,  der  i  Sønderknuselse  opflnder 
alle  Slags  ydmygende  og  fornedrende  Bodsøvelser  for 
sig,  . .  uskyldige  Jomfruer,  der  forfølges  af  Voldsmænd, 
sorte  Forbrydelser,  der  trækker  Himlens  Straf  over  sig 
. . .  Mødre,  der  river  sig  fra  sine  Børn,  eller  den  hellige 
Alexis,  der  forlader  sine  gamle  Forældre  og  sin  Brud 
og  ovei^ver  dem  til  Sorg  og  Fortvivlelse,  vanker  om 
som  Tigger,  kommer  ukendt  tilbage  og  i  Aarevis  bor 
hos  dem  uden  at  give  sig  tilkende,  skønt  han  ser  dem 
græmme  sig  ihjel . .  en  Trampen  paa  alle  menneskelige 
Følelser,  en  Sønderflængen  af  alle  naturlige  Baand.  De 
vil  —  disse  Legender  —  perse  Taarer  ud  af  de  ufølsom- 
ste,  iaa  selv  de  haardeste  Hjerter  til  at  bløde,  og  de  er 
allerede  ofte  hele  smaa  Romaner,  som  umiddelbart  ind- 
leder den  rørende,  sentimentale  Retning  i  Ridderroma- 
nerne. 

Blødgøre  Baronernes  selviske  HaardKed  til  Kærlighed 
og  dukke  de  stive  Herrehalse  til  ydmyg  Forsagelse  — 
det  er  dette,  de  kristelige  Følelsesbevægelsef  i  det  Ilte 
og  12te  Aarh.  skal  virke  til.  I  Modsætning  til  Tigger- 
munkebevægelserne i  de  næste  Aarhundreder  vender 
Kirkens  Agitation  sig  foreløbig  mest  til  de  øvre  Sam- 
fundslag og  fenger  mest  blandt  dem.  Den  religiøse  Væk- 
kelse i  Adelen  legemliggøres  smukt  i  to  store  kirkelige 
Skikkelser  fra  det  12te  Aarh.s  Begyndelse.  Den  ene  er 

Norbert  fra  Xanten.  En  fornem  og  rig  Adelsmand,  Slægt- 
ning til  Kejser  Henrik  5.,  blev  han  en  Dag,  da  han  i 
prægtig  Silkevams,  ledsaget  af  en  Væbner,  red  over  Rhi- 
nen, slaaet  bedøvet  til  Jorden  af  et  Lyn.  Dermed  vaktes 
han  til  religiøst  Liv,  han  opgav  sit  Gods  og  sin  Stilling, 
gav  sig  ind  i  det  haardeste  Askeseliv,  som  kastede  ham 
paa  Sygelejet,  og  blev  Stifteren  af  Præmonstratensernes 
strænge  Orden,  i  Spidsen  for  hvilken  han  stod  som  en  myn- 
dig, hensynsløs  Prælat.  Betydeligere  var  dog  Bernhard  af 
Clairvaux.  Faderen  og  Brødrene  tjente  som  Riddere  hos 
Hertugen  af  Burgund,  men  Bernhard  selv  havde  af  sin 
fromme  Moder  iaaet  en  stærk  Religiøsitet  indpræget,  og 
han  blev  Munk.  Han  begyndte  med  i  hellig  Eksaltation 
at  spæge  sig  sin  Sundhed  fra  og  reformerede  derefter 
Cistercienserne  til  en  stræng,  asketisk  Orden;  men  Aske- 
tismen flød  sammen  med  et  mystisk  Følelsessværmeri, 
som  han  fra  sin  Klostercelle,  gennem  Prækener,  Trak- 
tater og  en  udstrakt  Brevveksling,  meddelte  til  vide 
Kredse  af  den  franske  Adel,  ikke  mindst  i  følelsessalige 
Breve,  næsten  i  de  tyske  Pietisters  Stil,  til  Fyrstinder 
af  Lothringen  og  Bretagne.  Elskov  er  det  inderste  i 
Sjælen,  lærer  han,  det  gælder  om  at  smelte  Isen  i  sig 
og  genfødes  til  det  aandelige  Foraars  Mildhed  og  Klar- 
hed, at  drukne  Egenviljen  i  et  Hav  af  Kærlighed,  i  hvil- 
ket man  flyder  sammen  med  Uendeligheden;  naar  El- 
skovstrangen  lyser  gennem  Legemet,  som  Lampen  gen- 
nem Skærmen,  da  er  Sjælen  „giftefærdig",  skikket  til  det 
aandelige  Ægteskab  med  Guddomsordet.  Og  Bernhard 
oversætter  Højsangens  glødende  Erotik  og  tolker  den 
som  et  mystisk  religiøst  Sværmeri;  i  smukke  Hymner 

skildrer  han  forelsket  det  lille  Jesubarn  og  hylder  Jom- 
fru Maria  med  en  Trubadurs  Henrykkelse. 

Bernhard  blev  jo  Tidens  største  Korstogsprædikant.  Og 
var  det  end — som  vi  har  set — overvejende  rent  verdslige 
Grunde,  der  drog  Adelens  Flertal  ud  paa  Korsfærd,  saa 
havde  hele  Tidens  religiøse  Vækkelse  dog  sin  væsendige 
Del  deri  Korstogene  betegner  Kirkens  officielle  Hellig- 
gørelse  af  Krigen.  Istedenfor  „Gudsfreden**,  der  var  saa 
svær  at  overholde,  proklamerede  Kirken  nu  Gudskrigen, 
der  var  betydelig  mere  tiltalende.  Som  en  af  Kronisteme 
skriver:  „Gud  har  i  vor  Tid  fremkaldt  de  hellige  Krige 
for  at  byde  Ridderne  nye  Midler  til  Frelse,  paa  det  at  de 
ikke  længer  for  at  omvende  sig  skal  være  nødt  til  at  vie 
sig  til  Munkelivet,  men  at  de,  skønt  de  lever  deres  sæd- 
vanlige Liv  og  øver  deres  sædvanlige  Virke,  i  det  mindste 
til  en  vis  Grad  kan  naa  at  erhverve  sig  Guds  Naade." 
Baronerne  betragter  sig  som  Guds  Vasaller;  Paradisets 
Konge  —  siger  de  i  et  Korstogsdigt  fra  det  12te  Aarh. 
—  har  kaldt  sine  tro  franske  Baroner  til  Hjælp,  „por 
Dame  Dieu  vengier"  og  generobre  fra  Hedningerne 
det  Rige,  der  „de  droite  antiquité"  tilkommer  Kristus; 
de  er  —  erklærer  de  —  „cil  qui  Damedieu  serven t 
d'un  loyal  cuer  entier."  Og  Riddernes  Lyst  til  at  løsne 
sig  ud  af  Samfiindsrammerne  og  vinde  Ære  og  Æventyr 
paa  egen  Haand,  indgik  paa  Korsfærdene  saa  at  sige 
Kompagniskab  med  den  Kristendommen  iboende  Indivi- 
dualisme og  helligedes  af  denne.  I  Kristendommen  har 
der  jo  fra  Begyndelsen  af  været  en  samfunds-  og  familie- 
opløsende Tendens;  den  viste  den  Enkelte  tilbage  trl  sig 
selv  og  lærte  ham,  at  hans  egen  Sjæls  Frelse  er  det 
eneste,  han  stadig  bør  have  for  Øje,  og  som  han  kun 


32  Kristelig  Følelseskultur 

ved  egen  Fortjeneste  kan  erhverve  sig.  Som  de  Fromme, 
naar  de  gik  i  Kloster,  overskar  alle  Familielivets  Baand 
og  alle  borgerlige  Forpligtelser,  saaledes  kunde  Ridderne 
nu  paa  Korstogene  se  det  som  helligt  og  Fortjenstfuldt  at 
sige  sig  fri  fra  alle  Samfundshensyn  og  følge  deres  Lyst 
til  frit  Bedriftliv  paa  egen  Haand.  Men  utvivlsomt  har 
ogsaa  ren  religiøs  Begejstring  været  en  ms^g  Løftestang 
for  Bevægelsen.  Og  gennem  franske  og  provencalske 
Korsferersange  som  gennem  den  tyske  Korsfarer  Ezzos 
Sang  „om  Kristi  Vidundere"  toner  der  en  sværmersk 
Længsel  efter  Kristi  Grav  og  Himmeriget,  og  mange  var 
det,  der  virkelig  følte  —  som  en  af  det  første  Korstogs 
Kronister  skriver  det  —  at  „den  Tid  nu  var  inde,  paa 
hvilken  Kristi  Ord  sigtede:  Hvo,  som  vil  være  med  mig, 
tage  sit  Kors  og  følge  mig  efter." 


III.  VERDSLIG  KULTUR 


VED  Siden  af  den  kri- 
stelige Følelsesbe- 
vægelse  var  der  ogsaa 
en  Art  verdslig,  human 
Kultur,  der  i  det  Ilte 
Aarh.  begyndte  at  tone 
frem  i  Synskredsen  og 
virke  opdragende  paa 
Tiden.  Det  gik  op  for 
flere  og  flere,  at  der  og- 
saa udenfor  Kristendom- 
men var  en  Dannelses- 
verden, —  en  intellektuel 
og  æstetisk,  en  Manerer- 
nes og  Sædernes  Dan- 
nelse —  som  det  galdt 
om  at  faa  Del  i,  hvis  man 
ikke  vilde  vedblive  at 
være  Barbarer.  Klærke, 
der  som  Poge  i  Katedral- 
skolen havde  faaet  deres 
Latin  indtærpet  ved  klas- 
siske Autorer,  kunde  midt 
i  en  skolastisk  Diskus- 

sion  faa  Vergilske  Vendinger  i  Munden,  som  vakte  plud- 
selige Anelser  i  dem  om  fremmede  Skønhedsriger,  og  i 
udvalgte  klærkelige  Kredse  begyndte  man  at  dykke  ned 
i  den  antike  Litteratur  og  lade  sig  gennemtrække  af  en 
svag  Dosis  æstetisk  Humanisme.  Og  Riddere,  der  havde 
været  nede  i  Spanien  og  nydt  Gæstfrihed  hos  de  vantro 
Muselmænd,  eller  Købmænd,  der  havde  været  i  Byzans 
og  set  et  Glimt  af  Civilisationen  dér,  kom  hjem  og  fandt 
Livet  grimt  og  bondsk,  Sæderne  plumpe  og  naive  selv  i 
den  mægtigste  Barons  Hal.  I  de  højere  Lag  af  Befolk- 
ningen vaagnede  da  vage  Forestillinger  om  en  overlegen, 
rent  verdslig  —  endog  vantro  og  hedensk  —  Kultur  og 
ungdommelige  Længsler  efter  at  naa  op  i  den. 

Den  antike  Kultur  var  jo  aldrig  helt  uddød  i  Middel- 
alderen; jo  nøjere  man  ser  til,  des  mere  findes  Sammen- 
hængen ubrudt  selv  i  de  mørkeste  Aarhundreder.  Som 
Kirkens  Sprog  var  Latinen  jo  Grundlaget  for  alt  klærke- 
ligt  Aandsliv.  Det  var  Hovedfaget  i  Skolen,  det  var  Guds- 
tjenestens Sprog,  paa  Latin  læstes  Biblen  og  alle  Kirke- 
fædrene, paa  Latin  diskuterede  Skolastikerne  og  skreves 
Krønikerne  og  Traktaterne.  Og  til  Undervisningen  be- 
nyttedes de  hedenske  Klassikere,  ialfald  i  prosaiske  Sam- 
mendrag og  Florilegier  fra  Oldtidens  Slutning;  i  Klo- 
strene opbevaredes  og  afskreves  de  antike  Manuskripter, 
og  var  der  end  strænge  Retninger  indenfor  Kirken,  der 
forbød  al  Læsning  af  det  hedenske  Tøjtri,  sad  dog 
mange  Steder  Munkene  i  Skriptoriet  og  Bisperne  i  Kate- 
dralbiblioteket og  udfyldte  deres  Otium  med  Studiet  af 
Vergil  og  Lukan  eller  Cicero  og  Seneka.  Havde  ikke 
Augustinus  selv  anbefalet  Børnene  Læsning  af  Vergil, 
„paa  det  at  denne  store,  berømte  og  udmærkede  Digter 

ikke  saa  let  skal  gaa  dem  af  Minde""  ?  Og  var  ikke  Kirke- 
fædrenes Skrifter  spækkede  med  Citater  ira  disse  Hed- 
ninge? Bedst  som  de  skildrede  f.  Eks.  den  gode  Røver, 
der  fra  Korset  ser  op  mod  Kristus,  løb  uvilkaarlig  det 
Vei^lske  Vers  dem  i  Pennen  om  den  fangne  Cassandra, 
der  hæver  Blikket  opad,  —  „Blikket  alene,  de  spinkle 
Hænder  var  bundet  af  Lænker." 

Saa  helt  var  i  Virkeligheden  disse  Kirkefædres,  og 
derved  hele  Middelalderens  kristelige  Lærebygning  — 
f.  Eks.  af  Menneskekærlighedsmoralen  —  tilsat  med  an- 
tikt Materiale,  at  naar  Klærkene  nu  forstjaalent  gav  sig 
til  at  kigge  i  Hedningenes  Skrifter,  maatte  de  Gang  efter 
Gang  sande  Kirkefædrenes  Ord  om,  at  det  ikke  alene 
var  jødiske  Profeter,  men  ogsaa  mange  af  Hedenskabets 
Aander,  der  havde  skimtet  Evangeliets  Lys  paa  For- 
haand.  Naar  f.  Eks.  Cicero  talte  om  „Caritas  generis  hu- 
mani""  og  den  almindelige  Pligt  til  at  hjælpe  vore  Med- 
mennesker. Naar  Lukan  spaaede,  at  Folkeslagene  en 
Gang  skal  kaste  Vaabnene  og  elske  hverandre.  Eller 
Seneka  udviklede,  hvorledes  vi  alle  er  Lemmer  af  ét 
Legeme.  Og  var  ikke  hele  Ambrosius'  Skrift  om  Plig- 
terne kun  en  ganske  let  kristelig  Omfarvning  af  Ciceros 
„De  OflRciis*"  —  ligesom  nu  i  Beg.  af  det  12te  Aarh.  den 
engelske  Abbed  Aelred  af  Riedval  kunde  lægge  Ciceros 
„Lælius"*  til  Grund  for  sine  Dialoger  om  „det  aandelige 
Venskab"*? 

Samme  Abbed  ivrer  iøvrigt  mod  de  samtidige  blandt 
Geistligheden,  der  „sammen  med  Evangelierne  studerer 
Bucolica,  Horats  sammen  med  Profeterne,  Tullius  sam- 
men med  Paulus.""  Og  i  det  1 1te — 12te  Aarh.  havde  Sko- 
lernes stærke  Opkomst  —  især  i  Vest-  og  Sydfrankrig 

3» 

samt  Norditalien  —  da  ogsaa  sat  Frugter,  som  nok  maatte 
forarge  de  alvorlige  Kristne.  Én  Frugt  var  den  fri  Selv- 
tænkning, som  rejste  sig  mod  den  kirkelige  Autoritets 
Aag  i  Nord  som  i  Syd,  i  Berengar  af  Tours'  Kætterier, 
i  Katarernes  Frireligiøsitet,  i  Roscelin  og  Abælard  og  den 
begyndende  Pariser-Skolastik.  Af  større,  umiddelbar  Be- 
tydning for  det  litterære  Liv  var  imidlertid  foreløbig  de 
geistlige  Kredse,  som  begyndte  at  fremstaa,  i  hvilke  man 
ikke  gav  sig  af  med  dogmatiske  Kætterier,  men  con  amore 
drev  profane  Oldtidsstudier  og,  saa  godt  det  vilde  gaa, 
lod  sig  gennemtrække  med  antik  Aand  og  danne  i  antike 
Former.  Det  var  især  i  de  vestfranske  Provinser,  i  Tou- 
raine,  Anjou  og  Maine,  at  Skolerne  blomstrede  og  at 
baade  de  fllosoflske  Selvtænkere  og  de  æstetiske  Huma- 
nister fremstod  indenfor  Geistligheden. 

Der  er  Hildebert  af  Lavardin,  der  først  holdt  Skole  i 
Mans,  siden  blev  Bisp  sammesteds  og  endte  som  Ærke- 
bisp af  Tours.  Han  tog  energisk  Del  i  Tidens  Kirkepoli- 
tik og  værgede  sit  Stift  mod  Kætterbevægelser,  men  som 
man  ser  ham  i  hans  talrige  Digte,  Taler  og  Breve,  er 
han  mest  en  Oldtidens  Elev.  I  hans  Prækener  blander 
Billeder  og  Udtryk  fra  de  klassiske  Digtere  sig  uophør- 
lig ind  mellem  de  bibelske.  I  Breve,  han  skriver  til  sine 
Skriftebørn,  henter  han  oftest  sin  Trøst  og  sine  Raad  fra 
Senekas  fllosoflske  Epistler  uden  at  benytte  kristelige 
Argumenter.  En  Mængde  verdslige  Smaabilletter  turnerer 
elegante  Høfligheder  i  antik  Brevskrivermaner.  En  Sværm 
latinske  Smaadigte  forsøger  alle  de  antike  Versgenrer: 
antitese-rige  Hyldningsdigte  til  Dronning  Matilde  af  Eng- 
land, hædrende  Gravvers  over  en  Grevinde  af  Maine, 
smaa  Komplimentvers  til  den  litterære  Grevinde  Adéle 

af  Blois,  Epigrammer,  ogsaa  slibrige  Erotika.  Inspireret 
af  Ovid  digter  vor  Prælat  en  Apollos  Klage  over  Hya- 
cinthus' Død,  han  besynger  pompøst  det  antike  Roms 
Storhed  og  anstiller  aldeles  ukristelige  Betragtningerover 
Lykkens  Hjul.  Men  midt  derimellem  ogsaa  Legender  paa 
Vers,  Epigrammer  over  kristelige  Dogmer,  et  Digt,  fuldt 
af  Ordspil,  over  Treenigheden.  —  Naar  hans  fyrstelige 
eller  dog  adelige  Skriftebørn  laar  Anfægtelser  og  vil  vie 
sig  til  Kloster  eller  Valfart,  udvikler  den  humanistiske 
Bisp,  at  man  bør  undgaa  alle  Overdrivelser  og  opsigts- 
vækkende Bodshandlinger,  og  at  en  Greve  af  Anjou 
virkelig  har  vigtigere  Pligter  end  at  farte  om  som  Pil- 
grim. Og  naar  hans  fyrstelige  Veninde,  Grevinden  af  Blois, 
som  ældre  absolut  vil  i  Kloster,  véd  han  ialfold  at  over- 
give hende  i  Kirkens  Moderskød  med  det  eleganteste 
Hofhiandsdigt. 

En  anden  af  Grevinde  Adéles  Korrespondenter  var 
Abbed  Baudri  af  Bourgueil.  Af  ham  har  man  smaa  Epi- 
grammer til  at  sætte  under  et  Billed  eller  i  et  Exemplar 
af  Ovid,  Lejlighedsvers  over  en  Rose  eller  en  itubrækket 
Griffel,  versificerede  Hilsener,  Indbydelser  eller  Svar  paa 
saadanne.  Med  en  Jomfru  Agnes  og  en  Nonne  Emma 
fører  Abbeden  en  Korrespondance  paa  Vers,  han  fore- 
læser dem  sine  Digte  til  Prøvelse  og  skænder  paa  en 
fælles  Veninde,  fordi  hun  ikke  vil  deltage  i  de  poetiske 
Øvelser.  I  et  langt  Digt  til  Grevinde  Adéle  udmaler  han 
hendes  Bolig,  saaledes  som  han  i  Fantasien  tænker  sig 
den,  og  skildrer  bl.  a.  Vægtæpperne  med  Fremstillinger 
af  græsk  Mythologi  og  romersk  Historie.  I  latinske 
Heksametre  skriver  Paris  Elskovsbrev  til  Helene,  og 
Florus  skriver  Trøstebrev  til  Ovid  i  hans  Landflygtighed. 

Saadanne  Skønaander  har  Geistligheden  omkring  Aar 
1 100  aabenbart  ikke  talt  faa  af,  og  mellem  Bispegaarden 
eller  et  rigt  Abbedi  og  det  nærli^ende  Grevehof  har 
der  hyppig  udviklet  sig  et  selskabeligt  Samkvem.  Ade- 
lens Damer  stod  ofte  meget  over  de  raa  Baroner  i  Dan- 
nelse og  aandelig  Interesse  og  udvekslede  flittig  Breve 
og  Besøg  med  deres  Skriftefader  eller  med  fornemme 
Noniier  i  Nærheden.  Man  søgte  i  saadanne  Kredse  at 
forene  religiøs  Opbydelse  og  litterær  Kultur.  Man  læste 
Klassikerne  med  hverandre,  skrev  Ciceroske  Breve, 
lagde  sig  efter  at  konversere  urbant.  Nonnerne  i  Ronce- 
raiklostret  i  Angers  udfærdiger  nu  og  da  endog  Klostrets 
Forretningsdokumenter  paa  Vers,  og  de  begynder  en 
Gavekontrakt  saaledes:  „Kadmus,  den  vise  Konge  i  The- 
ben,  indførte,  efter  hvad  Isidorus  beretter.  Brugen  af 
Alfabetet  i  Grækenland,  idet  han  forudsaa,  hvor  nødven- 
digt det  vilde  være  i  mange  Tilfælde".  Leilighedsvis  har 
man  i  saadanne  litterære  Abbedier  opført  selvlavede  la- 
tinske Komedier  i  Plautus'  ogTerents*  Maner,  undertiden 
med  en  kristelig  moralsk  Tendens,  som  de,  en  fornem, 
sachsisk  Nonne  Hroswitha  skrev  i  Klostret  Gandersheim, 
undertiden  helt  verdslige  Amfitryo-Intriger  og  Forførelses- 
historier, som  de,  der  tilskrives  en  Klærk  i  Blois.  I  et 
Kloster  sattes  Horatsiske  Elskovsoder  i  Musik,  og  Melo- 
dien anvendtes  senere  paa  en  kirkelig  Hymne. 

En  Del  spøgende  Letfærdighed  og  følsom  Erotik  ud- 
viklede sig  naturligvis  ofte  i  dette  friere  Samkvem  mel- 
lem de  to  Køn  under  Religionens  Kappe.  Det  er  jo  be- 
kendt nok,  hvordan  det  gik  Abælard  og  Heloise.  Abælard 
var  Modelæreren  ved  Notre-Dame  Katedralskolen  i  Pa- 
ris, af  fornem  Byrd,  smuk  og  elegant,  med  en  indtagende 


Verdslig  Kultur  39 

Stemme,  litterært  dannet  og  musikalsk.  Plato  og  Boethius, 
Vergil  og  Lukan  var  paa  hans  Læber  lige  saa  hyppig  som 
Skriftens  Ord,  og  hans  Elskovssange  fløj  paa  lette,  folke- 
lige Melodier  over  hele  det  „latinske  K varter **  i  Paris. 
De  galdt  den  unge  Heloise,  der  boede  hos  sin  Onkel,  en 
Kannik,  hos  hvem  Magisteren  havde  tinget  sig  i  Kost, 
bl.  a.  mod  at  give  Niecen  daglig  Undervisning.  Forholdet 
fik  den  sørgelige  Udgang,  man  véd,  men  fra  hver  sit 
Kloster  fortsatte  de  to  et  brevligt  Samliv  med  hinanden; 
—  Breve  paa  et  pedantisk  Latin,  halvt  moraliserende, 
halvt  retorisk  lidenskabelige,  med  Citater  af  Seneka  og 
Paulus,  Salomon  og  „ars  amandi"  mellem  hverandre  og 

med  gribende  Hjertesuk  midt  i  opskruet  Unatur Og- 

saa  fra  Bajem  haves  bevaret  fra  det  Ilte  og  12te  Aarh. 
latinske  Breve,  vekslede  mellem  Geistlige  og  Nonner 
eller  lærde  Damer,  zirligt  kurtiserende  og  sødligt  senti- 
mentaliserende, i  geistligt  Blomstersprog  med  ovidske 
Citater,  men  efterhaanden  fra  et  aandeligt  Skriftefader- 
Venskab  glidende  over  i  plumpt  paagaaende  Krav  fra 
Mandens  Side  om,  at  Kvinden  skal  „vise  sin  Tro  i  Ger- 
ning**, hvilket  skarpt  afvises  fra  Kvindens  Side. 

Hele  det  salvelsesfuldt  sødlige  Føleri  mellem  Mænd 
og  Kvinder,  som  saaledes  kommer  frem  i  Geistliges 
Brevvexling  med  Damer  —  vi  finder  ogsaa  adskilligt 
deraf  i  Bernhard  af  Clairvauxs  Breve  til  sine  høje 
Clientinder  —  virker,  som  vi  skal  se,  snart  forbilledlig 
i  Ridderkredse,  og  det  samme  gør  ogsaa  hele  den  Ver- 
densmandsdannelse  i  Manerer  og  Tale,  som  man  i  disse 
litterære  Konventikler  lagde  Vind  paa. 

I  en  lavere  Sfære  —  i  de  fattige  „farende  Skolarer**s 
Verden  —  virkede  den  klassiske  Dannelse  endnu  mere 

profanerende.  Paa  Kroer  og  Værtshuse  istemmede  denne 
omflakkende  Klærkeboh&me  sine  latinske  Sange  til  Ve- 
nus' og  Bacchus*  Pris  og  til  Spot  over  den  officielle 
Kirke  og  velbestaltede  Geistlighed.  Det  er  Forherligelser 
af  Vin  og  Spil,  Vekselsange  mellem  Skolaren  og  hans 
Pige,  uartige  Erotica,  men  ogsaa  Sange,  i  hvilke  Poraars- 
glæde  og  Kærlighedssværmeri  toner  smukt  sammen.  An- 
tikens Guder  paakaldes:  Paris  og  Helena  og  Æneas  og 
Dido  er  alle  Elskendes  Forbilleder,  og  Horatsiske,  Ovid- 
ske,  Vergilske  Mindelser  gennemtrækker  alle  disse  Va- 
gantsange.  Paa  Trods  af  al  den  geistlige  Optugtelse  i 
Kristendom,  de  havde  været  Genstand  for  i  deres  Skole, 
vovede  disse  Klærke  at  glædes  ved  Foraaret  og  prise 
Kvindeskønhed,  besynge  Sanselyst,  Kirkens  Rædsel,  og 
revse  med  Satire  som  den  antike  Digtning  og  som  om  ikke 
længe  Trubadurerne  skal  gøre  det  paa  Folkesproget 


.  Som  Arvtageren  af  den  antike  Kultur  stod  for  Middel- 
alderen det  østromerske  Rige.  Kunde  Antiken  i  Vesteu- 
ropa kun  dyrkes  i  Ny  og  Næ,  under  Dække  af  Kirken, 
eller  i  Smug  for  den,  sad  Oldtidens  Traditioner  ovre  i 
Byzanz  endnu  officielt  paa  Tronen.  Dér  herskede  endnu 
Efterfølgere  af  de  romerske  Imperatorer,  der  kaldte  sig 
Cæsarer  og  Augustuser,  Aristoteles'  Sprog  og  ogsaa  Ci- 
ceros var  levende  paa  de  dannedes  Læber,  hele  Statsma- 
skineriet var  det  romerske  Kejserriges,  og  i  Dragt  som  i 
Husliv  og  alle  Livsvaner  og  Livsformer  var  Traditionerne 
fra  Antiken  mærkbare.  Det  kejserlige  Bibliotek  stillede  alle 
den  gamle  Litteraturs  Skatte  til  Raadighed  for  en  talrig 
Stab  af  Professorer,  som  docerede  Filosofi,  Filologi,  Juris- 
prudents  fra  Akademiets  Katedre,  og  Oldtidens  Værker 

blev  afskrevne,  udgivne,  studerede  og  kommenterede;  i 
vældige  Samlerarbejder  og  i  praktiske  Kompendier  ned- 
lagdes Summen  af  Antikens  Tankeverden,  og  ufortrødent 
søgte  Skribenterne  i  Talerkunst,  i  Historieskrivning  og  i 
Digtning  at  fortsætte  paa  den  græske  og  latinske  Littera- 
turs straalende  Baner.  Uafhængig  af  Geistligheden  fand- 
tes herovre  —  i  Modsætning  til  i  Vesteuropa  —  stadig  et 
stort,  rent  verdsligt  Dannelseslag,  til  hvilket  den  vidt- 
løftige Embedsstand  og  Hoffet  hørte;  mange  af  Kej- 
serhusets Prinser  og  Prinsesser  var  virksomme  paa 
Litteraturens  Omraade. 

Med  Ærefrygt  saa  Europas  unge,  halvbarbariske 
Folk  hen  mod  dette  Østens  gamle  Kejserrige.  Forbindel- 
serne var  hele  Tiden  talrige,  og  Byzans'  Anseelse  og 
Magt  stor,  hele  Europa  over.  Over  Syditalien  og  de 
norditalienske  Byer  gik  en  stadig  Strøm  af  Varer  fra 
Bosporus  over  til  Vesteuropa ;  der  udveksledes  hyppig  Ge- 
sandtskaber, græske  Prinsesser  blev  gifte  ind  i  de  vest- 
europæiske Fyrstehuse,  og  fra  Vest-  og  Nordeuropa  kom 
mange  derover  som  Købmænd  eller  for  at  tage  Tjeneste 
i  den  kejserlige  Livgarde;  mange  blev  ogsaa  solgt  som 
Slaver  over  til  Østen.  Det  var  mægtige  og  brogede  Ind- 
tryk af  en  uhyre  overlegen  Civilisation,  som  man  ad  disse 
Veje  modtog.  Meget  af  den  byzantinske  Bygningskunst 
og  Dekoration  gik  igen  i  de  romanske  Kirker,  og  det 
byzantinske  Mosaikmaleri,  de  byzantinske  vævede  Tæp- 
per, de  byzantinske  Emailarbejder  og  Elfenbensudskæ- 
ringer  blændede  ikke  blot  ved  det  kostbare  Materiale 
eller  de  straalende  Farver,  men  føltes  ogsaa  som  Aaben- 
baring  fra  en  finere,  højere  Skønhedskultur.  Der  var 
f.  Ex.  alle  de  smaa  Elfenbensarbejder,  der  fra  Værkste- 

derne  i  Konstantinopel  spredtes  ud  over  Europa:  Dæk- 
sler og  Bind  til  Evangelier,  smaa  Skrivetavler,  Smykke- 
skrin og  Toiletæsker,  alle  udskaarne  med  Figurfremstil- 
linger i  ornamental  Omramning  (se  Billedet  S.  33).  Der 
var  en  Stilsans  i  disse  smaa  Kunstværker,  en  Finhed  og 
Skarphed  i  alle  Linier  og  Omrids,  en  enkel  Rytmik  i 
deres  Sammenspil,  som  stammede  direkte  fra  Antiken 
og  maa  have  fyldt  Barbarernes  Blik  med  en  Art  Andagt. 
Dér  stod  Erkeenglen  Michael  med  Korsstav  og  med  de 
lange,  lige  Vinger  ned  langs  Siden,  eller  Jomfru  Maria, 
hyllet  i  sit  Kvindelin,  med  hældende  Hoved  og  Haanden 
løftet  i  Klage,  —  slanke  og  ranke  Skikkelser,  i  stivt  cere- 
monielle, men  yndefuldt  elegante  Stillinger,  hele  Lege- 
mets Holdning  ligesom  baaren  af  en  tyst,  indre  Musik, 
og  med  en  Højhed  og  Finhed  over  sig,  som  tilhørte  de 
en  gammel  Fyrsteslægt  og  altid  havde  bevæget  sig  i  et 
Hoflivs  fæstnede  Former.  De  tynde  Silketøjer  med  det 
fine  Foldespil  og  baldyrede  Borter  øgede  endmere  Fomem- 
hedspræget.  Øjne,  der  vare  vante  til  at  se  en  muskuløs 
Baronfigur  og  en  lændebred  Adelsjomfru  som  Skønheds- 
typer,  oplodes  her  for  et  finere,  aandigere  Legemsideal 
og  for  en  Maade  at  føre  sig  paa  og  at  beherske  det  Ydre 
indvendig  fra,  som  man  ikke  havde  anet. 

Pilgrimme  og  Handelsmænd,  der  kom  fra  Byzans, 
havde  endnu  meget  mere  at  fortælle  om  den  Livets 
Skønhed  og  Elegance,  som  fandtes  i  Rigmændenes  Huse 
ved  Bosporus.  Gaarde  med  Springvand,  Marmorvægge 
og  Mosaikgulve,  Møbler  af  Ibenholt  og  Elfenben,  Silke- 
hynder og  østerlandske  Tæpper,  Bordstel  af  kostbare 
Metaller.  De  fine  Dragter  dernæst  og  fine  Manerer.  Ved 
Siden  af  de  tykmavede,  klodsede  Franker  er  de  smækre 

Grækere,  i  deres  tætsiddende  og  lette  Silkedragter  „rappe 
og  behændige  som  Gymnastikere"  —  siger  en  fransk 
KronisL  Med  Undren  ser  Frankerne  paa  deres  Værters 
belevne  og  ceremonielle  Manerer,  med  Mistillid  hører 
de  paa  deres  indsmigrende  Høflighed;  „hvis  Holdnin- 
gens og  Bevægelsernes  Elegance,  Ansigtets  Venlighed  og 
de  blide  Ord"",  siger  samme  Kronist,  „altid  aabenbarede 
Sjælens  Forehavender",  maatte  man  tro  paa  det  hjærte- 
ligste  Sindelag  hos  disse  Grækere.  Forgæves  forsøger 
franske  Sendebud,  ligesom  nordiske  Væringer,  at  lade 
ligegyldige  overfor  al  den  Pomp  og  Pragt,  der  udfoldes 
ved  Kejserhoffet  for  at  blænde  dem,  —  hele  Theater- 
scener,  som  Ceremonimestrene  arrangerer  ved  Kejse- 
rens Audienser  for  at  imponere  Barbarerne.  Vesteuro- 
pæernes Skildringer  af  Haverne  og  Hippodromen,  af 
Tronsalene  og  Optogene  viser  tilstrækkelig,  hvor  blæn- 
dede de  var;  de  græske  Historikere  paastod,  at  „Barba- 
rerne", naar  de  kom  ved  Hove,  „troede,  de  var  i  Paradis." 
Og  endvidere  hele  den  indviklede  Hofstat,  Rangordenen, 
Titlerne,  Privilegierne,  som  var  Genstand  for  evig  Skinsyge 
og  stadige  Intriger.  Overkammerherren  med  sin  Stab  af 
Kammerherrer,  Garderobemestrene,  Protostrator,  der 
hjælper  Krigeren  op  paa  Hesten,  Proto  a  secretis  eller 
Oversekretæren,  Silentiarii  —  de,  der  skaffer  Stilhed,  — 
Referendarerne,  der  modtager  Bønskrifter,  —  helt  op  til 
Sebastokrator  og  Panhypersebastos.  Hver  Rangklasse 
med  sin  Titulatur:  Nobilissimi,  spectabiles,  clarissimi; 
hver  med  sine  Enerettigheder:  de,  der  maa  gaa  med 
grønne  Støvler  (alene  Kejseren  maa  bære  røde),  de,  der 
maa  skrive  med  grønt  Blæk  (alene  Kejseren  og  hans 
Formyndere  maa  bruge  rødt).  Det  var  for  de  franske 

Baroner,  der  kom  fra  deres  jævne,  patriarkalske  Borg- 
liv, Aabenbaring  af  en  Omgangslivets  Forkunstling  og 
Aristokratisering,  som  de  maatte  se  at  efterligne. 


Endnu  paa  en  tredje  Kant  kom  Baronerne  i  Berøring 
med  en  fremmed  Kultur,  overfor  hvilken  de  ikke  kunde 
andet  end  føle  sig  som  fattige  Per  Eriksener  og  naive 
Barbarer.  Nede  i  de  spanske  Byer  plejede  de  Sydfranske 
hyppig  fredeligt  Samkvem  med  Araberne,  i  Palermo 
boede  de  franske  Normanner  Hus  om  Hus  med  dem, 
og  Kong  Roger  havde  talrige  Muselmænd  ved  sit  Hof; 
og  ovre  i  Syrien  nød  Pilgrimme  eller  Handelsmænd  ofte 
godt  af  de  Vantros  Gæstevenskab.  Og  selv  ved  et  flyg- 
tigt Besøg  har  den  fremmedartede  Skønhed  og  Rigdom, 
de  flne  Omgangsformer  og  den  østerlandsk  nydelystne 
Atmosfære  i  et  rigt  arabisk  Hjem  virket  som  en  æven- 
tyrlig  Drøm  paa  en  Franskmand  fra  det  Ilte  Aarh. 

Han  føres  ind  —  enten  det  nu  er  i  Sevilla,  i  Palermo 
eller  i  Damaskus  —  gennem  et  marmorlagt  Gaardsrum, 
hvor  Vandstraaler  fra  Løvemunde  plasker  ned  i  Mar- 
morvaser, ind  i  Værelser,  hvis  Væ^e  er  af  hvidt  Stuk 
og  hvis  Lofter  er  gylden  Mosaik.  Paa  Gulvet  flyder  dybe 
Tæpper,  for  Dør  og  Vinduer  hænger  tunge  Silkeforhæng 
med  isyte  gyldne  Arabesker;  rundt  paa  Gesimser  staar 
Laksager  og  kinesiske  Vaser;  fra  Loftet  hænger  Krystal- 
ampler ned.  Langs  Væggene  er  der  Divaner  og  Løj- 
bænke, i  Røgelsekar  brænder  Aloe  og  Sandel.  Indadtil 
aabner  Rummene  sig  til  en  Søjlegang  om  en  Have  med 
sjældne  Planter  og  Frugter.  Vor  Franker  véd,  om  han 
tør  træde  paa  Tæpperne,  sætte  sig  paa  Divanen  . .  føler 
sig  beruset  af  Duften,  blændet  af  Guld  og  Farver. 

Her  modtages  han  saa  af  sin  Vært  Han  er  iført  en 
lang,  safrangul  Silkekaftan,  med  violet  Sjærf  og  paa  Ho- 
vedet en  Turban,  med  et  hvidt  Slør  kastet  udover  den. 
Tegnet  paa,  at  han  hører  til  de  Lærdes  Stand.  Indsalvet  i 
duftende  Olier  sidder  han  just  og  suger  Sorbet  af  et  langt 
Straa,  medens  han  spiller  Skak  med  en  Yndlingsslave. 
Men  nu  rejser  han  sig  straks  og  gaar  sin  Gæst  imøde 
—  hvor  langt,  det  mærker  man,  er  nøje  afmaalt  efter  den 
Fremmedes  Stand  —  byder  ham  velkommen  i  Allahs 
Navn  og  anviser  ham  Hæderspladsen  i  Divanhjørnet 
medens  Slaven  paa  et  Vink  har  bragt  Sorbet  til  Gæsten. 
Med  et  „Gud  skænke  jer  et  langt  Liv"  begynder  der- 
efter Værten  at  underholde  ham:  i  blomsterrige  Ord  og 
Billeder  priser  han  de  ft*ankiske  Ridderes  Tapperhed  og 
svøber  sine  Komplimenter  i  zirlige  Ordbuketter,  med  let 
Ynde  fører  han  Samtalen  gennem  en  Mangfoldighed  af 
Æmner,  og  Talen  krydres  stadig  af  Ordspil  og  træffende 
Tankesprog.  Hvor  tung  og  kluntet  føler  ikke  vor  Fran- 
ker sig  overfor  al  denne  ceremonielle  Elskværdighed,  al 
denne  glimrende  og  blomstrende  Konversationens  Kunst. 

Saa  bæres  et  dækket  Bord  ind  med  Maaltidet.  Først 
vaskes  der  Hænder,  Hænderne  parfumeres  over  Røgelse- 
kar og  før  man  begynder  at  spise,  siger  Værten  „I  Allahs 
Navn!"  Ogsaa  Retterne  og  Servicet  tiltrækker  sig  den 
kristnes  Beundring.  Daddelvinen  serveres  i  Onykspokal, 
Hønsepostejeme  ligger  paa  kinesisk  Porcellæn.  Og  det 
er  ham  ogsaa  nyt,  at  Værten  efter  Maaltidet  ønsker  „Vel- 
bekomme". 

Indtrykket  uddybedes  og  fiildstændi^jordes,  naar  man 
levede  i  varigere  Omgang  med  f.  Eks.  Andalusierne.  Megen 
beregnende  Underfundighed  og  megen  østerlandsk  Gru- 

somhed  var  der  ofte  paa  Bunden,  men  hele  Fagaden. 
som  de  Fremmede  saa',  var  glimrende  og  indtagende. 
Allerede  som  Modstandere  i  Krig  blændede  Saracenerne 
ved  deres  elegante  Skikkelse  og  Holdning,  i  prægtige 
Rustninger  paa  ftildblods  Heste,  og  lejlighedsvis  ved  en 
Ridderlighed  overfor  Fjender,  der  kunde  faa  Stænk  af 
et  helt  koket  Galanteri,  —  naar  de  f.  Ex.  i  et  Slag  ind- 
stillede Fjendtlighederne  ved  den  kristne  Hærførers  Fald 
eller  efter  en  Sejr  skaanede  alle  Oldinge,  Kvinder  og 
Børn.  I  Fredstider,  i  daglig  Omgang,  kunde  tusen  Smaa- 
træk  af  Delikatesse  og  Finfølelse  vise  Frankeren  Sara- 
cenerens højere  Kultur:  den  Høflighed  f.  Ex.,  hvormed 
han  modtog  en  Gave,  selvom  han  ikke  skøttede  om  den, 
den  Delikatesse,  han  viste  med  Hensyn  til  at  gengælde 
den,  eller  den  Undseelse,  der  kunde  holde  ham  tilbage 
fra  at  misbruge  en  Vens  Tjenstvillighed.  Alt  sligt  var 
Raffinementer,  de  franske  Baroner  endnu  kun  kendte 
lidet  til.  Ved  alle  Andalusiens  smaa  Fyrstehoffer  saa' 
de  dernæst  glimrende  Ridderspil,  og  Hofatmosfæren  var 
fyldt  af  Fester,  Musik  og  Sang.  Det  musikelskende  Folk 
ejede  Instrumenter,  som  var  ganske  anderledes  udvik- 
lede end  i  Europa,  og  det  melodiske  Sprog  dyrkedes  til 
Verskunst  af"  høje  og  lave.  Alle  skrev  Vers,  Bonden  bag 
Plov,  Kvinden  i  Harem,  paa  Vægge  og  omkring  Søjlerne 
udgjorde  slyngede  Verslinier  Hovedpynten.  Fra  Hof  til 
Hof  drog  Sangere  rundt  og  sang  til  Musik  deres  Digte. 
Det  var  hyperbolske  Lovsange  over  Fyrsterne:  Dit  Høj- 
mod, Herre!  beskæmmer  Skyernes  Væde,  der  strømmer 
ned..  Dine  Heste,  Herre!  flyver  hurtigere  end  Lynet, 
og  Stjæmeme  trættes  ved  at  følge  dem!  Eller  det  var 
Hyldestkvad  til  Kvinders  Pris  —  de  slørindhyllede  An- 

dalusierinders,  hvis  Skønhed  man  kun  i  Moskeen  eller 
fra  et  tilgitret  Vindu  kunde  fange  et  Glimt  af,  og  hvis  af- 
sondrede Liv  og  potenserede  Kvindelighed  lagde  en  egen 
Romantik  over  Elskoven:  „Vinen  rødmer  skinsyg  over 
din  Munds  Rødme,  Fuldmaanen  skjuler  sig,  naar  dit  An- 
sigt viser  sig,  dit  Haar  er  dunkelt  Myrteløv,  dit  Øje  er 
smægtende  som  Narcissens,  Gazellens  Gang  er  ikke  saa 
let  som  din.  Jeg  er  drukken,  ikke  af  Vin,  men  af  Læng- 
sel og  Savn;  med  taarefyldt  Blik  anraaber  jeg  dit  Navn, 
som  en  Munk  sit  Helgenbilled!**  —  saaledes  lød  de  an- 
dalusiske Trubadurers  Sange  til  Mandolinen. 

Der  findes  hos  en  arabisk  Kronist  en  kuriøs  Skildring 
af  en  sydfransk  Greve,  der  efter  en  spansk  Bys  Tilbage- 
erobring fra  Muselmændene  havde  indrettet  sig  i  den 
forhenværende  saracenske  Gouvernørs  Hus,  —  havde 
anlagt  den  forrige  Ejers  Dragter,  overtaget  hans  Hus- 
holdning (^  hans  Harem  og  nu  levede  helt  paa  sin 
Østerlandsk.  En  jødisk  Købmand,  der  kom  i  Besøg  hos 
ham,  fortalte,  hvordan  Greven,  liggende  paa  sin  Divan, 
kaldte  —  i  et  radbrækket  Arabisk  —  en  af  de  unge 
Kvinder  ind  og  befalede  hende  at  synge  til  Luthen; 
mens  Taareme  randt  ned  ad  hendes  Kinder,  stemte  hun 
sit  Instrument  og  sang  sine  Sange,  som  hverken  Gæsten 
eller  Værten  forstod,  medens  dog  denne,  stadig  drik- 
kende, applauderede  *med  stor  Fornøjelse. 

Attraaen  efter  Saracenernes  Skatkamre  og  Armida- 
haver  har  været  med  om  at  drage  Baronerne  ud  paa 
Korstog,  ligesom  ogsaa  alle  Fantasierne  om  Byzans*  Her- 
ligheder og  Længslen  mod  den  klassiske  Oldtids  Middel- 
havslande. Og  Korstogene  aabnede  først  ret  for  Alvor 
de  fremmede  Kulturverdener,  —  slog  op  paa  vid  Gab  for 

Vesteuropa  Orienten  og  den  arabiske  Verden,  Byzans  og 
den  græske  Kultur  og  derigennem  ogsaa  overmaade  meget 
af  Oldtidskulturen.  Indflydelsen  fra  disse  fremmede  Civili- 
sationer er,  jævnsides  med  Riddervæsenets  egen  indre 
Udvikling  og  de  kristelige  Følelsesbevægelser  i  det  1 1  te — 
1 2te  Aarh.,  Forudsætninger  for  Ridderromantikens  Til- 
blivelse. 


IV.  HOFKULTUR 


ADELENS  Liv  samler  sig  —  saa'  vi  —  i  det  12te- 13de 
-  Aarh.  paa  de  rigere  Greve-  og  Hertugslotte;  den 
menige  Adel,  eller  ialfeld  Sønnerne,  kommer  fra  de 
spredte  Baronborge  mer  og  mer  ind  til  Lensherrernes 
Residenser.  Her  udfoldes  et  selskabeligt  Liv  og  en  sel- 
skabelig Kultur. 

De  er  endnu  først  og  fremmest  Fæstninger,  disse  Fyr- 
steborge —  Toulousegrevernes  Narbones,  Champagne- 
hertugernes  i  Provins,  Greverne  af  Guines*  i  Ardres  eller 
de  thiiringske  Landgrevers  Wartburg,  Welferhertugemes 
Borg  i  Dankwarderode  — ,  de  er  skumle  at  se  til  og  svært 
tilgængelige,  og  ogsaa  indadtil  svarer  de  med  deres  trange 
Gaarde,  snevre  Vindeltrapper,  mange  smaa  Rum  kun  lidet 
til  Nutidsbegreber  om  Slotte.  Alligevel  —  sammenlignede 

med  de  smaa  Baronborge  —  er  Forholdene  større,  Rig- 
dommen og  Trygheden  større,  og  alskens  fremmede  Kul- 
turindflydelser har  lagt  en  —  ofte  noget  paaklistret  — 
Luksus  over  de  stadig  temlig  primitive  Forhold. 

Der  er  bleven  mere  Plads  indenfor  Murene,  større 
Tryghed  ogsaa,  fordi  Befæstningsværkerne,  der  nu  altid 
er  Sten,  ikke  —  som  ofte  før  —  af  Træ,  er  lagt  længere 
ud  som  en  selvstændig  Murring  med  solide  Forsvarsan- 
læg —  som  man  paa  det  Iste  Korstog  har  lært  sig  det 
fra  de  arabiske  Fæstningsværker  om  Jerusalem  og  An- 
tiochia.  Der  bliver  nu  Leilighed  til  Haver  om  Borgen  — 
med  Roser  og  Liljer,  Rosmarin  og  Heliotrop,  med  Læge- 
urter til  Husapoteket  og  med  alskens  Frugttræer,  ogsaa 
med  Lysthuse,  som  Herskabet  kan  opholde  sig  i  ved  Som- 
mertide. Fra  det  inderste,  fritstaaende  og  næsten  uind- 
tagelige Midtertaarn  (donjon,  bergfried,  Kærne),  hvori 
man  før  krøb  sammen  og  boede,  er  Beboelsen  nu  forlagt 
til  en  aflang,  selvstændig  Stenbygning,  som  bærer  det  fra 
den  romerske  Kejsertid  stammende  Navn  Palads.  Fri 
Stentrapper  fører  op  til  dens  øvre  Hovedetage,  og  langs 
dennes  Fagade  løber  en  aaben  Korridor,  en  Lo^a  eller 
„Laube"",  og  baade  paa  den  aabne  Trappe  og  i  Lo^aen 
opholder  man  sig  gæme  i  godt  Vejr.  Ind  til  den  store 
Sal  og  de  mange  smaa  Kamre  aabner  ogsaa  flere  og  større 
Vinduer  end  tidligere  Adgang  for  Luft  og  Lys  —  de  ud- 
skudte Fæstningsværker  har  jo  fjernet  Faren  for  fjendt- 
ligt Skyts  — ,  Vinduerne  bliver  nu  gærne  i  romansk  Stil 
rytmisk  grupperede,  to — tre  sammen,  omrammede  af 
Søjlebuer  og  Buefriser.  Her  og  der  begynder  man  vel 
allerede  at  flotte  sig  med  Glasruder  efter  Kirkernes 
Mønster. 

Lidt  hy^eligere  og  bekvemmere  til  Ophold  er  ogsaa 
Værelserne  blevne.  De  aabne  Ildsteder  er  afløste  af  Ka- 
miner. Ved  Siden  af  de  gammeldags  lange,  faste  Væg- 
bænke  i  Riddersalen  begynder  der  at  dukke  enkelte  an- 
dre Møbler  op:  Feltstole  og  Skamler,  Hynder. og  Puder, 
der  lægges  paa  Gulvet  til  at  sidde  paa;  man  har  en  Art 
Løjbænke  med  Madrasunderlag,  der  bruges  til  Seng  om 
Natten,  medens  Værten  eller  Værtinden  om  Dagen  byder 
Gæsten  til  Sæde  paa  den  ved  Siden  af  sig.  Mange  af 
disse  Bekvemmeligheder  er  sikkert  kommen  ind  fra 
Østen:  et  Navn  som  „matelas*.  Madras  er  arabisk.  Or- 
det Tæppe  er  laant  fra  Byzans.  Belysningen  er  ogsaa 
kommen  udover  Enkeltlysenes  og  Begfaklemes  Stand- 
punkt; efter  Kirkernes  Eksempel  faar  man  Armlysestager, 
der  fæstes  paa  Væ^en,  og  Lysekroner  i  Loftet.  Værel- 
serne smykkes,  ialføld  Salen,  med  Forsiringer  og  Farver. 
Istedenfor  aabne  Tagstole  faar  man  tavlede  Lofter  eller 
allerede  Hvælvinger  som  i  de  romanske  Kirker.  De  kal- 
kede Væ^e  og  Lofter  males  med  livlige  Farver:  blaa 
Grund  med  Guldstjerner  eller  spredte  Blomster  og  stili- 
serede Ranker  og  Fugle  —  mest  gule  og  rødbrune  paa 
hvid  Grund  —  eller  Billedft-emstillinger  af  bibelske,  hi- 
storiske eller  Romanscener;  saaledes  havde  ogsaa  i  sin 
Tid  Theodoriks  og  Karl  d.  stores  Paladser  været  udstyret 
med  historiske  Vægmalerier  efter  antik  Tradition.  Saa 
mange  nye  Farvestoffer  indføres  nu  fra  Orienten  (indigo- 
blaat,  damaskrødt,  safrangult),  saa  mange  ny  Farvebe- 
stemmelser hentes  fra  Araberne  (carmoisin,  orange,  azur); 
selve  Ornamenterne  faar  Navn  og  ofte  Motiver  fra  de 
arabiske  Moskeers  og  Huses  (Arabesker).  Ved  festlige 
Leiligheder  betrækkes  Væggene  yderligere  med  brode- 

rede  Lærreder — stundom  bærende  hele  Billedcyklersom 
Bayeuxtapetet  —  eller  med  Tæpper,  der  først  indførtes 
fra  Syrien  og  Persien  —  indvævede  med  fentastisk-stili- 
serede  østerlandske  Planter  og  Dyr  —  og  som  senere 
tilvirkedes  i  Flandern.  Ogsaa  Gulvet  udstyres  med  skak- 
brædttavlede  Stenplader  eller  Lerplader  med  indridsede 
Ornamenter;  ved  Fester  overstrøes  det  med  levende 
Blomster. 

Baronerne  selv  begynder  at  pleje  deres  Legem  bedre 
end  tidligere,  hvis  Aarsag  de  gammeldags  Moralister  kal- 
der dem  kvindagtige  og  blødagtige.  Fra  Byzans'  Termer 
og  den  muhammedanske  Verdens  Badstuer  kommer  de 
varme  Bade  og  Dampbade  ret  paa  Moden^  Vesteuropa; 
Badningen  har  aabenbart  ikke  blot  været  en  Fornøden- 
hed —  særlig  stor  paa  en  Tid,  hvor  man  ikke  brugte 
Linned  og  hvor  man  strabaserede  sit  Legem  saa  stærkt 
—  men  har  været  en  vellystig  Nydelse,  til  hvilken  mange 
hengav  sig  i  Overmaal.  Kirken  var  da  ogsaa  stedse  mis- 
tænksom overfor  denne  nye  Art  Sanselighed.  Ogsaa 
Hudens  og  Haarets  Pleje  begyndte  man  at  tage  sig  af. 
Fra  Byzans  fik  man  fint  udskaame  Elfenbenskamme  og 
Luksusspeile  i  Elfenbenskapsler,  fra  Orienten  vellugtende 
Essenser:  Ambra,  Balsam,  Rosenolie.  Man  flettede  Haaret 
og  krusede  det  med  Brændejern,  baade  Mænd  og  Kvin- 
der; Kvinderne  kendte  baade  til  at  farve  Haaret  og 
bruge  forlorent  Haar,  til  at  sminke  sig,  og  de  anlagde 
ofte  Slør  —  paa  Orientalerindens  Manér.  Især  fremkaldte 
de  østerlandske  Stoffer  og  Østerlandets  Forbilled  en 
uhyre  Luksus  i  Klædedragt  og  Pynt,  paa  Trods  af  alle 
Kirkens  og  gamle  Husfædres  Moralprækener.  Over  de 
italienske  Handelsbyer  strømmede  de  ind  over  Europa 

—  Silken  fra  Tyrus,  fra  Arabien  og  det  indiske  „Kauka- 
sus'', Atlask  og  Fløjl  fra  Alexandria,  Damask  fra  Da- 
maskus, „Baldakin''  fra  Bagdad,  Muselin  fra  Byen  Musul 
ved  Tigris,  Sindu-bomuld  fra  Indien.  Fra  den  byzantinske 
Dragt,  som  man  saa  den  paa  ElFenbensarbejder  og  Mo- 
saikmalerier, og  fra  Araberens  Burnus  og  Kaftan  hentes 
de  nye  Moder  i  Klædedragten:  Mandens  Kjortel  og 
Kappe  forlænges  nu  ned  til  Anklen;  Kvinderne  bærer 
lange  Gevandter  af  lette,  fine  Stoffer,  med  Hængeærmer 
og  Slæb.  I  en  datidig  Munks  „Visioner"  lider  den  tyske 
Kejserinde  Theophano,  en  græsk  Prinsesse,  Helvedes 
Kvaler,  fordi  hun  har  indført  til  Tyskland  og  Frankrig 
de  luksuriøse  byzantinske  Moder  i  Kvindernes  Klæde- 
dragt Navne  paa  Klædningsstykker  som  Jupe"  og 
„Hoqueton"  er  arabiske.  Betydeligt  mere  spraglede  end 
deres  Forbilleder  har  imidlertid  Riddernes  og  Ridder- 
damernes  Dragter  været;  med  naiv  Farvesans  har  de 
sat  allehaande  skrigende  Kulører  sammen,  det  er  ikke 
sjældent  at  en  Dame  roses  for  at  ligne  en  Papegøje  i  sin 
Dragt,  og  Mændenes  „mi-parti"  Dragter  eller  Bjældebe- 
sætninger er  sikkert  europæiske  Opfindelser.  Alle  Slags 
Broderinger  og  Baldyringer,  Spanger  og  Broscher,  Ringe 
og  Kæder  fuldendte  Festudstyret.  En  fordærvet  Ungdom 

—  klageren  Kronist — har  optaget  Kvindernes  Blødagtig- 
hed, man  bærer  langt,  omhyggelig  plejet  Haar,  hvirvler 
Støvet  op  med  lange  Kapper  og  hæmmer  Hændernes  Be- 
vægelser ved  lange,  vide  Ærmer;  man  bærer  langt  Buk- 
keskæg  (ogsaa  dette  er  østerlandsk)  og  gaar  med  Kappe 
om  Hovedet  og  i  lange  Snabelsko. 

Ogsaa  Maaltiderne  kultiveres.  Fra  Østen  lærer  man 
Postejer  og  Tærter,  faar  Peber  og  Muskat,  Meloner  og 

Oranger,  hede  Vine  —  Kypervine,  græsk  Malvasier  — , 
ogsaa  Limonader.  Anretningen  bliver  proprere  og  pynte- 
ligere. Man  langer  nok  endnu  til  ét  Fad,  bruger  Fingrene 
som  Gafler  og  er  to  og  to  om  Tallerken  og  Bæger.  Men 
der  tages  dog  Renligheds-  og  Skønhedshensyn,  som  ikke 
kendtes  før.  Forbillederne  var  stadig  Byzans  og  Ara- 
berne; Guld-  og  Sølvservicet  til  fyrstelige  Fester  var 
oftest  af  græsk  Arbejde:  man  har  bevaret  Drikkeskaaler  af 
emailleret  Arbejde  og  af  guldindfettet  Krystal,  prydede  af 
den  byzantinske  Kunstner  med  græske  mytologiske  Frem- 
stillinger. Betegnelser  som  „tasse*  og  „carafe"  er  arabi- 
ske. At  vaske  Hænderne  før  Maaltidet  kunde  man  lære 
ved  et  Besøg  i  det  første  det  bedste  saracenske  Hjem; 
et  Vadskebækken,  man  har  opbevaret  fra  en  af  Ridder- 
borgene, forkynder  sig  ogsaa  som  forfærdiget  af  „Moham- 
med, Abzenys  Søn'',  men  Skikken  kan  ogsaa  være  opta- 
get fra  Kirken,  hvor  Præsten  fra  gammel  Tid  tvættede 
Hænderne,  inden  han  ved  Messen  skulde  berøre  de  hel- 
lige Genstande  og  drikke  af  Alterkalken,  —  det  er  ogsaa 
kirkelige  Aquamaniler  (i  Form  af  Drager  og  Løver),  der 
gik  over  til  at  blive  verdslige  Haandtvæt-Kander. 

Og  Baronerne  opdrages  til  en  Bordskik,  man  aldrig 
før  havde  tænkt  paa.  Klærke,  der  gik  ved  Hofferne  som 
Opdragere  for  Baronsønneme  eller  som  Huskapellaner, 
søgte  at  lære  Folk  noget  af  den  Tugt  og  Anstand  ved 
Maaltiderne,  som  herskede  i  Klostrenes  Refektorier  og 
som  de  gamle  Ordensreglementer  foreskrev.  Fra  de 
spanske  Arabere  og  fra  Talmud  havde  den  kristnede 
spanske  Jøde  Petrus  Alphonsus  hentet  lignende  Regler 
for  Bordskik  til  sit  Værk  „Disciplina  clericalis",  der  var 
yndet  Læsning  i  det  12te — 13de  Aarh.  Og  kunde  man 

ikke  hos  Ovid  læse,  at  man  ikke  maatte  være  forslugen, 
net  og  pænt  skulde  føre  Maden  med  Haanden  op  til 
Munden  og  ikke  tiismøre  Ansigtet?  Havde  Helena  — 
sagde  han  —  spist  forslugent  og  griset,  vilde  Paris  sag- 
tens have  betakket  sig  for  hende.  Eller  gav  ikke  Jesu 
Sirachs  Visdom  en  hel  Bordskik-Lære  in  nuce  —  om  at 
man  ikke  med  et  „Sikken  Masse  Mad!""  maatte  fare  i 
den  først  af  alle,  ikke  maatte  overlæsse  Maven,  og  hvis 
man  af  sine  Bordfæller  forlededes  dertil,  diskret  burde 
Qerne  sig  lidt  fra  Bordet  og  skaffe  sig  af  med  det  over- 
flødige? Alle  den  Slags  nyttige  Regler  lærte  Ridderne  og 
Damerne  sig,  —  at  man  ikke  maatte  tage  for  store  Bid- 
der, ikke  tale  med  Mad  i  Munden,  ikke  gramse  rundt  i 
Fællesfadet  eller  lægge  afgnavede  Ben  tilbage  i  det,  ikke 
sætte  Rand  paa  Bægeret,  som  ogsaa  Naboen  skulde 
drikke  af,  og  ikke  tørre  Munden  —  langt  mindre  pudse 
Næsen  —  med  Borddugen. 

Men  det  er  overhovedet  hele  det  daglige  Samvær,  der 
bliver  Genstand  for  en  Kultivering  og  Regulering,  ud  fra 
Hensyn  til  Orden  og  Renlighed  og  fælles  Bekvemlighed 
og  af  Skønhedshensyn.  Det  er  det  selskabelige  Samliv, 
der  her  som  overalt  af  sig  selv  polerer  og  forfiner  Folks 
Sæder.  Hofferne  bliver  en  Skole  i  Velopdragenhed,  i 
hvilken  Baronerne  ude  fra  Landet  bliver  afhøvlede  og 
affilede.  Men  ligesom  den  nye  Luksus  og  Forfinelse  i 
Livets  ydre  Former  ofte  har  været  noget  udefra  impor- 
teret og  paaklistret  —  de  rige  Silketæpper  dækkede  tit 
et  Leje  af  Halmstraa,  de  raffinerede  Festretter  erstattedes 
til  daglig  af  stegt  Flæsk  og  Pølser,  —  saaledes  mærkes 
det  ofte,  at  Hoffernes  Velopdragenhedsregler  ikke  natur- 
lig har  vokset  sig  frem  ad  Sædvanens  Vej  til  Bevidsthed 

Og  Gyldighed,  men  er  bragt  dem  fuldferdige  udefra  og 
lærte  udenad  som  ny,  kunstige  Moder.  Der  fremkommer 
i  det  Ilte,  12te,  1 3de  Aarh.  en  hel  Litteratur,  skreven  af 
Klærke,  som  lever  ved  Hoffet,  først  paa  Latin,  siden  paa 
franske  og  tyske  Vers,  og  som  gaar  ud  paa  at  give  Reg- 
ler for  pæne  Manerer  og  god  Tone  i  alle  Livsforhold. 
Oldtiden  er  den  ene  Læremester,  man  tyer  til.  Hos  Ovid 
og  Cicero  og  Seneca  og  i  alle  de  Tankesprogsamlinger, 
som  i  Middelalderen  gik  under  Publius  Syrus',  Catos 
og  Senecas  Navn,  fandt  man  Leveregler  for,  hvordan 
man  skal  holde  Tænder  og  Negler  rene,  hvordan  man 
ikke  maa  være  for  højt  talende  eller  meget  talende,  ikke 
maa  le  altfor  lydeligt  og  umaadeholdent  og  meget  andet, 
som  hørte  ind  under  „Decorum."  Men  navnlig  havde 
Kirken  efterhaanden  som  Led  i  den  kristne  Moral  ud- 
viklet en  fin  Velopdragenhedsmoral.  I  et  græsk  Skrift: 
„Pædagogen"  af  Clemens  fra  Alexandria  (Aar  c.  200)  ud- 
vikles en  Del  smaa  Regler  om,  hvordan  man  ikke  maa 
pudse  Næsen  eller  nyse  med  for  stor  Støj,  ikke  bøje 
Hovedet  for  langt  tilbage,  naar  man  drikker  osv.  Alt  dette 
—  lærer  Kirkefaderen  —  er  ikke  Smaating,  thi  „vi  bør 
altid  leve,  som  om  vi  levede  i  Guds  Nærværelse."  Det 
var  just  dette,  de  hellige  Eneboere  gjorde.  De  kristelige 
Ydmygheds-  og  Kærlighedsdyder  var  for  dem  ikke  no- 
get, som  kun  angik  de  store  Handlinger;  de  skulde  gen- 
nemtrænge det  daglige  Liv  indtil  det  mindste,  alt  talte 
med  i  det  moralske  Regnskab.  Kærligheden  bliver  i  den 
daglige  Omgang  til  den  delikateste  Hensynsfuldhed,  Yd- 
mygheden til  den  mest  raffinerede  Beskedenhed.  Naar 
den  hellige  Paulus  er  paa  Besøg  hos  den  hellige  Anto- 
nius, overbyder  de  hinanden  i  sippet  Høflighed  og  par- 

lamenterer  længe  om,  hvem  der  først  skal  bryde  af  Brø- 
det o.  1.  Siden  udviklede  Klosterlivet  et  helt  System  af 
Etiketteregler  for  det  daglige  Samvær,  —  Benedikts  „Re- 
gula"  indeholder  allerede  flere  saadanne  —  for,  hvor- 
dan Munkene  skal  gaa  og  hilse  og  tale  til  hverandre  eller 
Abbeden,  og  der  er  strænge  Straffe  for  at  hoste  under 
Salmesangen,  støde  med  Tænderne  mod  Alterkalken, 
naar  man  drikker  o.  1.  Vi  har  fra  Tiden  omkring  1100 
forskellige  Leveregler  for  unge  Klærke  og  Nonner, 
skrevne  af  geistlige  Forfattere.  Der  er  f.  Eks.  en,  i  hvil- 
ken Bernhard  af  Clairvaux  indprænter  den  Unge,  hvor- 
dan han  skal  føre  sig,  tale,  se  paa  Folk  osv.  Saadanne 
Lærer  er  det,  som  Klærkene  nu  lader  gaa  videre  til  Ba- 
ronerne og  deres  Sønner.  Og  rørende  er  den  Dannelses- 
trang,  der  gør  Ridderne  til  Elever  af  Klærke  og  Jøder, 
af  Muselmænd  og  de  gamle  Klassikere,  —  den  Energi,  de 
sætter  ind  paa  at  lade  sig  danne.  Saa  lærer  de  sig  da  at 
banke  paa,  naar  de  skal  ind  i  en  Stue,  at  sige  „I*"  til 
Ligemænd  eller  højerestaaende,  sige  „Herre*  og  „Frue" 
og  „Frøken"  —  det  var  paa  Cæsars  Tid,  hed  det  sig,  at 
Tiltaleformen  „I"  først  kom  i  Brug,  —  at  hilse  med  et 
„Gud  velsigne  Jer",  sige  Tak  til  en  Gave,  ikke  gestiku- 
lere for  stærkt,  naar  man  talte,  ikke  læ^e  Haanden  paa 
Skulderen  eller  Hovedet  af  den,  man  taler  til,  befale 
den,  man  tager  Afsked  fra  „Gud  i  Vold" ...  alt  sammen 
Smaaled  i  den  Manerernes  Dannelse,  der  bygges  op. 

Til  den  høviske  Dannelse  hørte  naturligvis  endnu  sta- 
dig først  og  fremmest  Vaabenfærdighed  og  Ridedygtig- 
hed; de  udvikles  til  ridderlige  Kunster,  som  reguleres  og 
forfines  stadig  mere.  Fra  Drengeaarene  opdrages  man 
først  og  fremmest  heri,  og  i  Fredstid  holdt  Turneringer 

Og  alskens  andre  Idrætslege  Øvelsen  vedlige.  Hesteavl 
og  Hestepleje,  Rustningens  Udsmykning  og  Heraldiken, 
hvordan  man  skal  Ifegte  eller  bryde  en  Lanse,  —  alt  sligt 
blev  Hovedinteresser  ved  Hofferne.  I  hvilken  Grad  Vaab- 
nene  og  Hesten  elskes  og  æres  af  Ridderen  og  lever  i 
alle  hans  Forestillinger,  viser  sig  i  alle  de  Billeder  og 
Sammenligninger  fra  Vaabenbrug,  fra  Hest  og  Ridning, 
som  Ridderdigtningen  er  gennemtrukket  med.  Og  det 
samme  gælder  om  Jagten  —  Ridderlivets  Hovedpassion, 
næst  efter  Turnering.  Snart  sammenligner  Digteren  sit 
forelskede  Hjerte  med  en  ubændig  Hest,  snart  med  en 
Høg,  der  øjner  sit  Bytte;  den  velopdragne  Ridder  sam- 
menlignes med  den  veldresserede  Jagtfalk  og  den  ulykke- 
lige Elsker  med  en  Fugl  i  Fældetiden.  Der  er  tidlig  Lære- 
bøger —  hyppig  efter  arabisk  —  i  alle  Jagtvidenskabens 
Mysterier,  og  at  kunne  dressere  en  Falk  eller  partere 
Jagtbyttet  paa  rette  Maade  var  Kunster,  som  man  vandt 
baade  Fyrsters  og  Damers  Gunst  ved  at  være  Mester  i. 
Men  til  disse  Legemsidrætter  kom  nu  ogsaa  som  vigtige 
Led  i  høvisk  Dannelse  alskens  selskabelige  Kunster. 
Drenge  og  Piger  undervises  i  at  lege  Tavl  og  spille  Skak 
og  danse;  at  kunne  spille  paa  Instrumenter  og  at  læse 
og  skrive  kom  efterhaanden  yderligere  til,  ialfald  for 
Fyrstebørn.  For  saadanne  holdt  man  gærne  en  „Pæda- 
gogus"  —  en  „Maistre"  —  en  „Zuchtmeister*  eller 
„Meisterinne"  ved  Hoffet;  navnlig  de  fornemme  Pige- 
børn lærte  baade  at  læse  og  skrive,  at  synge  og  spille. 
Selve  Menneskenes  indre  Habitus  præges  af  dette 
Overklasseliv,  Selskabsliv  og  Hofliv  paa  Slottene  —  i 
visse  Hovedtræk  netop  saaledes  som  de  præges  af  sam- 
me Slags  Liv,  hvor  man  ellers  finder  det  i  Historien, — 

ved  indiske  og  persiske  Hoffer,  ved  de  italienske  Renæs- 
sancehoffer eller  i  Versailleslivet. 

Selskabet  bestaar  først  af  Seignøren  og  hans  Familie 
—  hvoriblandt  talrige  arveløse,  mandlige  og  kvindelige 
Paarørende,  der  lever  paa  Naade  i  Huset;  —  dernæst 
af  en  Garnison  af  Riddere,  der  danner  Seignørens  Hird 
og  Livgarde.  Endvidere  er  der  en  Skare  Adelssønner, 
der  af  deres  Familier  er  sendt  til  Hove  for  at  opdrages 
i  Vaabenbrug  og  i  ridderlig  Tugt;  Fyrstehoffet  fimgerer 
som  en  Art  ridderligt  Akademi.  De  opvarter  først  som 
Pager,  er  Kærtesvende,  Sendebud,  Falkedrenge  paa  Jag- 
ten, gaar  til  Haande  ved  Herskabets  Afklædning  og  Paa- 
klædning;  siden  bliver  de  Væbnere,  og  de  fattigere  blandt 
dem  bliver  staaende  som  saadanne  i  Hirden,  de,  som  er 
rige  eller  kan  faa  nogen  til  at  betale  deres  Ridderudstyr, 
slaas  til  Ridder  og  drager  bort.  Saa  er  der  arme  „Che- 
valiers  sans  terre",  der  drager  paa  Gæsteri  rundt  ved 
Hofferne,  ogsaa  velstaaende  Baroner,  der  har  Gods  og 
Boi^  ude  paa  Landet,  men  foretrækker  at  leve  ved  Lens- 
herrens Hof.  Der  er  et  helt  Sæt  Hofembedsmænd: 
Seneskalk,  Køgemester,  Kældermester,  Kamrer,  Mar- 
skalk. Husfruen  og  Døttrene  har  —  som  Fyrsten  —  og- 
saa deres  Følge  eller  Hird  af  fattige  Tanter  og  Kusiner 
eller  andre  Adelskvinder,  der  lever  som  en  Art  Selskabs- 
damer eller  Kammertemer  paa  Borgen,  og  Adeliges 
Døtre  sendtes  som  Sønnerne  derind  for  at  opdrages, 
gøre  Tjeneste  og  helst  ogsaa  blive  gifte  ved  Hoffet.  Naar 
hertil  saa  kommer  et  talrigt  Tjenerskab,  vil  det  forstaas, 
at  Boisen  i  Reglen  ikke  —  især  ikke  ved  festlige  Lej- 
ligheder, hvor  Omegnens  Adel  strømmede  til,  —  kunde 
huse  hele  Hoffet;  mange  maatte  indlogere  sig  hos  vel- 

havende  Borgere;  det  var  jo  oftest  i  eller  ved  en  By, 
Residensen  laa. 

Det  er  et  Overklasseliv,  der  føres.  Alt  Arbejde  for 
Brødet  er  vanærende.  Er  der  nogen  Adelsmand,  som  i 
Smug  lever  af  Faareavl,  føler  han  sig  højlig  beskæmmet, 
naar  det  kommer  for  en  Dag.  Al  Handel  er  Kræmmeres 
og  Jøders  Sag.  Alle  „gaigneurs"  foragtes  —  de,  der  maa 
tjene  til  deres  Livs  Ophold  og  kun  har  Søndagen  fri. 
Selv  de  adelige  Administrationsforretninger  skubbes 
gæme  til  Side.  De  Unge  opsætter,  saalænge  som  muligt, 
at  tage  Arv,  de  vil  hellere  blive  ved  Hove  end  ulejlige 
sig  med  Jordens  Bestyrelse.  Naar  de  sidder  til  Doms 
med  deres  Baroner,  og  der  meldes  Besøg  paa  Borgen, 
lader  de  —  efter  Romanernes  Skildring  at  dømme  — 
Ret  være  Ret  og  skynder  sig  til  Selskabeligheden.  Som 
Forretninger  læ^es  over  paa  Embedsmænds  Skuldre, 
saaledes  er  ogsaa  Sorger  og  Bekymringer  noget,  som 
Adelsmennesker  maa  vide  at  hæve  sig  over.  I  den  gamle 
Heltedigtning  kunde  selv  de  højeststaaende  fælde  Taarer, 
men  nu  begynder  det  at  hedde  —  som  ofte  i  Romanerne 
—  „Lad  Smaafolk  sørge,  det  er  de  vant  til,  men  det  pas- 
ser sig  ikke  for  en  Fyrste,  ikke  for  en  fornem  Dame." 
Især  for  Gods  bør  man  aldrig  ofre  en  tung  Tanke  eller 
en  Taare,  naar  man  har  en  Barons  Hjerte.  „At  elske 
Glæden"  —  joye  aimer  —  er  Ridderpligt,  og  Jeunesse" 
opstilles  som  en  af  Ridderdyderne.  Det  er  en  selskabe- 
lig Fordring,  at  man  skal  være  rig,  intet  bestille,  være 
glad  og  ung  —  ligesom  det  var  det  i  det  18de  Aarh.s 
Salonliv. 

Det  er  et  Selskabsliv,  man  lever,  —  det  vil  sige:  et 
spredt  og  udadvendt  Liv.  Kun  i  Ensomheden  eller  i  snever 

Kreds  kan  et  intimere,  indre  Liv  gro;  hverken  et  varmere 
Gemytsliv  eller  et  dybere  Tankeliv  kan  ret  trives  i  Sel- 
skabelighed. Livet  udstykkes  i  Øjeblikke,  i  Enkeltheder 
og  vendes  ud  mod  Omgivelser.  Selskabelige  Mennesker 
er  sindsbevægelige, følelseslivlige:  de  er  nervøst  modtage- 
lige, sensible  for  deres  Omgivelsers  Sindsstemning,  tager 
livlig,  omend  ikke  dybt  Del  i  deres  Ve  og  Vel;  de  er 
selv  expansive  i  deres  Følelser,  har  Trang  til  at  finde 
Medfølelse  hos  andre;  Elskværdighed  og  Behagelyst, 
Koketteri  og  Forfængelighed,  Sympati  og  Finfølelse  er 
Egenskaber,  som  Selskabslivet  udvikler.  Men  den  stærke 
Passion  kan  sjælden  faa  Leilighed  til  at  gro  frem  under 
denne  Udstykning  af  Følelseslivet,  og  den  vilde  ogsaa 
sprænge  Selskabslivet,  og  ogsaa  det  varmere  ægteskabe- 
lige Samliv  og  Familielivet  forflygtiges  og  opløses  under 
Selskabeligheden;  ved  det  13de  Aarh.s  Hoffer  som  i  det 
18de  Aarh.s  Saloner  glider  Mand  og  Hustru  fra  hin- 
anden, man  foar  ikke  Stunder,  ikke  Lov  at  leve  for  hin- 
anden, men  maa  dele  sig  til  Selskabet.  Selve  Ægteskabet 
kommer  i  Misagtelse  som  uselskabeligt;  saa  mange  Ægte- 
mand —  udvikler  i  en  tysk  Roman  Gawein  for  Iwein  — 
murer  sig  inde  med  sin  Kone,  opgiver  ridderlige  og  sel- 
skabelige Glæder,  klæder  sig  i  Hjemmedragt  og  gaar 
usoigneret  om  og  lever  kummerlig,  med  Hovedet  fuldt 
af  huslige  Bekymringer. 

Og  videre:  Selskabsmennesker  vænner  sig  til  at  iagt- 
tage godt,  ialfald  i  det  smaa  og  det  ydre,  mærke  sig  de 
forskelliges  Manerer  og  Egenheder,  lydhørt  følge  en  Sam- 
tales Skiftninger,  fint  gennemskue  Interessernes  og  For- 
tengelighedemes  skjulte  Spil,|  til  at  opfatte  hurtigt,  lær- 
villigt tilegne  sig  nyt,  smidigt  efterligne  Andre;  de  bliver 

kvikke  og  opfindsomme,  meddelsomme  og  underholdende, 
kan  give  deres  Indre  Form  og  Udtryk  og  Faa  det  til  at 
gøre  Virkning.  Men  i  al  denne  vaagne  Intelligens  og 
vævre  Modtagelighed,  al  denne  improviserende  Esprit  og 
behændige  Formeevne  bliver  der  ikke  Plads  for  en  dy- 
bere Oprindelighed,  egentlig  aandelig  Produktivitet  Ved 
det  1 3de  Aarh.s  Hoffer  som  i  det  18de  Aarh.s  Saloner 
udviskes  Personlighederne,  vantrives  Skaberkraften,  og 
Aandslivet  kan  udfolde  Frihed  og  Mangfoldighed,  men 
kan  hverken  naa  Dybde  eller  Storhed. 

Udvikler  Menneskene  sig  under  Selskabslivet  af  sig 
selv  i  de  nævnte  Retninger,  saa  former  Selskabets  Tryk 
yderligere  den  Enkeltes  Optræden  i  dobbelt  Retning.  Paa 
den  ene  Side  afsliber  det  alle  den  Enkeltes  Kanter,  former 
ham  efter  en  Mode,  stemmer  ham  efter  den  herskende 
Tone,  tvinger  ham  ind  i  en  Jargon.  Alt  egent  er  uopdra- 
gent: Saadan  gør  man  ikke,  det  ligner  ikke  noget,  — 
saadan  bruger  man,  det  hører  sig  til.  Curialis-courtois- 
høfisch  er  det  konventionelle  Begreb,  der  danner  sig 
for,  hvad  der  hører  til  og  passer  sig  ved  Hove.  Men  in- 
denfor den  gode  Tones  og  Modens  Rammer  begunstiges 
alligevel  paa  en  vis  Maade  det  individuelle.  Hver  maa 
udmærke  sig,  gøre  sig  gældende  i  Selskabet,  hver  maa 
give  sit  Tilskud,  sit  selskabelige  Talent  til  Underhold- 
ningen. Alle  søger  at  lade  deres  naturlige  Fortrin  komme 
til  deres  Ret,  udvikler  sig  en  Specialitet  at  brillere  ved 
—  som  i  en  Selskabssal  den  ene  Dame  søger  Leilighed 
til  at  vise  sine  smukke  Hænder,  den  anden  ved  Smil  at 
vise  sine  friske  Tænder,  en  glimrer  ved  Vid,  en  anden 
søger  at  lægge  Følelse  for  Dagen.  Og  man  byder  stadig 
over  —  i  Elegance,  i  Høviskhed,  det  er  Ambitionen  at 

Starte  en  ny  Mode,  at  føje  nye  Paragraffer  til  den  gode 
Tones  Lovbog. 

Hvad  der  skaffer  Frihed  og  Fornyelse  er  ogsaa  dette, 
at  der  er  saa  mange  selskabelige  Cirkler  og  Hoffer  i  det 
12te — 13de  Aarh.s  Frankrig  som  ogsaa  i  Tyskland,  og 
en  saa  livlig  Konfluks  imellem  dem.  Der  er  endnu  ingen 
Hovedstad  og  intet  Konge-  eller  Kejserhof,  som  udgør 
noget  virkeligt  toneangivende  Centrum.  Ridderne  ferdes 
mellem  Grevehofferne  i  Ardres,  i  Boulogne,  i  St  Pol, 
og  man  kommer  sammen  ved  Turneringer  og  Fester,  og 
har  man  fundet  paa  ét  i  Arras,  efterligner  man  eller 
overbyder  man  det  i  Brii^e.  Som  i  det  gamle  Græken- 
land, som  i  Renæssancens  Italien,  som  i  det  18de  Aarh.s 
Tyskland  viser  ogsaa  her  de  mange  smaa  Centrer,  i  liv- 
lig Berøring  med  hverandre,  sig  som  gunstigst  for  Aands- 
livets  Udfoldelse.  Moden  regerer,  men  der  kommer  sta- 
dig ny  Moder  op,  den  gode  Tone  stemmer  alle  efter  sig, 
men  den  stemmes  selv  altid  paany  af  dem,  der  naar  til 
at  give  Tonen  an.  Saaledes  virker  Selskabslivet  paa  en- 
gang uniformerende  og  ustanselig  varierende. 

Dette  Selskabsliv  er  saa  endelig  et  Hofliv.  Der  gaar 
en  Trindeling,  et  Hierarki,  en  Rangordning  gennem  hele 
Selskabet:  fra  Seignøren  ned  gennem  hans  Familie,  fra 
Baronerne  til  de  jordløse  Riddere,  fra  Riddere  til  Væb- 
nere og  Pager,  fra  Hofembedsmændene  til  Tyendets  for- 
skellige Grader.  Ved  Bordet  sidder  man  efter  Rang,  i 
Kapellet  har  de  forskellige  Klasser  hver  sin  Plads  anvist, 
der  er  Forskel  paa  Titulaturer:  Herre,  Ungherre,  Dame, 
Demoiselle,  Pucelle.  En  Seignør  tager  til  Afsked  hver  af 
Baronerne  i  Haand,  men  siger  blot  Adieu  til  de  tjenende 
Riddere.  Naturligvis  er  man  langt  fra  Byzantinerhoffets 

eller  Ludvig  I4's  Etikette,  men  Spørgsmaalet  om  Byrd 
og  Rang,  „  parage  *"  spiller  en  stedse  stigende  social  Rolle. 
„Mesure",  „Maze**  har  navnlig  Betydningen  af  den  Takt 
og  Resignation,  med  hvilken  Enhver  skal  ordne  sig  ind 
i  Hierarkiet,  være  tilfreds  med  sin  beskikkede  Plads  og 
yde  enhver  den  skyldige  Standsrespekt  Og  der  udvikler 
sig  en  Aand  af  Underdanighed  og  en  Tone  af  Smiger 
opadtil,  en  hovmodig  Stolthed  nedadtil,  som  til  alle  Tider 
er  uadskillelige  fra  Hoflivet  Helt  udelukkes  for  det  før- 
ste fra  Selskabet  alle  „villains" ;  der  regnes  overhovedet 
alene  med  „gentilhommes"*.  Grundforestillingen,  hele 
Adelskulturen  hviler  paa  og  som  atter  og  atter  emfatisk 
betones  af  Digtningen,  er  —  stik  mod  Kristendommen 
—  denne,  at  Menneskenaturen  er  bundforskellig  hos 
„fødte"  og  „ikke  fødte",  og  at  „nourriture".  Opdragelse, 
næsten  intet  vejer  til  overfor  „nature";  de  fornemme  er 
skabte  af  andet  Stof  eller  ialfald  støbte  i  en  anden  Form 
af  „Naturen"  end  Almuen.  Men  indenfor  Adelen  er  Jævn- 
byrdighed dernæst  f.  Ex.  en  næsten  nødvendig  Betingelse 
for  Ægteskab.  En  „Vavassor"  tør  ikke  løfte  sine  Øjne  til 
en  Baronfrøken,  en  Baron  ikke  til  en  Fyrstedatter,  om- 
end  det  erkendes  for  et  Tegn  paa  et  „højt  Sind"  at 
stræbe  op  ad  Rangstigen. 


V.  SELSKABSDIGTNING 

DET  gamle  nationale  Helteepos  havde  endnu  en 
Hædersplads  ved  de  nye  Hoffer  som  paa  de 
gamle  Baronborge;  der  redigeredes  videre  paa  de  op- 
rindelige Kvad  og  digtedes  nye  i  de  ældres  Lignelse,  og 
Sangerne  holdt  de  adelige  Forsamlinger  timevis  i  Aande 
ved  deres  musikledsagede  Foredrag  af  endeløse  Kampe 
med  de  saracenske  Hunde  eller  mellem  feidende  Baro- 
ner. Men  den  produktive  Tid  var  forbi  i  det  12te  Aarh.; 
Atmosfæren  og  Livet  ved  Hofferne  var  lidet  egnede  for 
Inspiration  af  Heltedigtning.  Helteepiken  var  jo  Sam- 
fundsdigtning,  voxet  ud  af  en  levende,  fælles  national 
Sagnskat,  gav  Udtryk  for  en  levende  national  eller  provin- 
siel Fællesaand.  Men  det  nye  ridderlige  Selskab  havde 
intet  af  denne  Samfundsaand,  det  sidste  Ekko  af  den 
gamle  germanske  Stammeaand.  Her  var  Riddere  samlede, 
som  var  vant  til  at  leve  deres  Liv  paa  egen  Haand  og 
tage  Ophold,  træde  i  Tjeneste  snart  her,  snart  der;  det 
hele  Lenssystem  var  bygget  op  paa  fri  Kontrakter;  den 
ny  Samfundsorden,  som  var  ifærd  med  at  danne  sig,  pe- 
gede fremad  og  følte  sig  lidet  solidarisk  med  det  gamle 

karolingiske  Frankrigs  Traditioner,  og  det  var  endnu  kun 
en  fri,  bevægelig  Selskabelighed,  endnu  langt  fra  nogen 
ny  Samfundsaand,  som  de  mange  smaa  Centrer  havde 
skabt.  Resonansbunden  for  Heltekvadene  var  borte  — 
den  pietetsfulde  Tilbageskuen  mod  Fortiden,  den  orga- 
niske Samhørighedsfølelse,  den  næsten  religiøse  Stem- 
ning af  en  Fest  til  Føedrenes  Minde. 

Det,  som  den  ridderlige  Selskabelighed  vilde,  var  en 
fri  Underholdning,  en  fri  Aandsøvelse,  ligesom  man  ved 
Turneringer  og  Jagter  øvede  Legemet.  Hvilede  Heltedigt- 
ningen paa  Historie  eller  paa  Sagn,  der  holdtes  for  Hi- 
storie, og  virkede  den  som  Historie,  —  udsprang  Helte- 
digtningen af  en  Art  Stamme-  eller  Provinspatriotisme  og 
virkede  den  som  en  Art  Opbyggelse  og  Opdragelse,  saa 
emanciperer  nu  for  første  Gang  den  blotte  æstetiske 
Lyst  til  at  fortælle  og  til  at  høre  Historier  sig  helt  fra 
baade  den  historiske  og  den  patriotiske  Interesse.  Man 
vil  i  Selskabskredsen  først  og  fremmest  samtale.  Det 
hører  med  til  den  selskabelige  Dannelse  at  kunne  „bien 
parler",  tale  godt  og  kvikt  for  sig;  det  anmærkes  som  en 
væsentlig  Dyd  baade  for  en  Ridder  og  en  Dame.  Man 
sidder  —  som  vi  ser  det  af  Romanerne  —  og  samtaler 
ved  Bordet,  eller  medens  Damerne  sidder  og  syr,  kom- 
mer Ridderne  paa  Besøg  i  Fruerstuen,  eller  man  samles 
i  den  gode  Aarstid  om  Aftnerne  under  et  gammelt  Frugt- 
træ i  Borggaarden  eller  gaar  rundt  i  Haven  sammen.  Og 
saa  tales  der  „om  Vaaben  og  Turneringer,  om  Hunde 
og  Fugle  og  om  Elskov."  Det  kan  ogsaa  af  Romanerne 
ses,  hvor  man  har  lagt  Vind  paa  at  kunne  replicere  kvikt 
og  hurtig,  at  kunne  spøge  behændig  med  lette  Hentyd- 
ninger eller  Tvetydigheder,  at  kunne  drille  og  sige  Vittig- 

heder  paa  en  elegant  og  underholdende  Maade.  Den 
iranske  Konversationens  Kunst  gør  sine  første,  svage  For- 
søg. Man  har  alle  Slags  Selskabslege  dernæst, —  giver  hin- 
anden Gaader  at  gætte,  eller  én  vælges  til  Konge,  og  ham 
maa  alle  svare  paa  selv  de  mest  nærgaaende  Spørgsmaal. 

Men  den  selskabelige  Underholdning  bestod  dog  i 
en  Grad,  som  man  slet  ikke  nu  kan  forestille  sig,  i 
at  fortælle  Historier.  Alle  kunde  Historier,  og  ingen 
kunde  blive  træt  af  i  Timevis  at  høre  paa  dem.  Man  for- 
talte hinanden  Historier  om  Aftenen  i  Sengen  —  Me- 
naduc  holdt  af  at  sove  i  Kammer  med  Tristan,  fordi 
denne  altid  fortalte  ham  saa  smukke  Æventyr  om  Nat- 
ten, —  man  fortalte  Historier  paa  Hesteryggen  under 
Rejsernes  langsommelige  Dagsridt;  paa  Jagterne  for- 
tæller Deltagerne  hveranden  mærkelige  Jægerhistorier, 
som  ingen  tror  paa ;  ved  Vinen  efter  Maaltideme  overbyder 
Ridderne  hverandre  i  broutende  Fortællinger  om  Bedrif- 
ter i  Slag  eller  hos  Damerne;  de  gamle  fortæller  om  der 
res  glade  Ungdoms  Dage;  der  er  ogsaa  Damer,  som 
samler  en  talrig  Kreds  om  sig,  fordi  de  har  Ry  for  at 
kunne  saa  mange  Historier.  Og  Kiærken,  som  har  læst 
Bøger,  betragtes,  hvor  han  kommer  som  Gæst  paa  Slot- 
tene, som  et  levende  Konversationslexikon  og  maa  for- 
tælle baade  om  „Gesta  Romanorum",  —  om  alt,  hvad 
der  er  bedrevet  paa  de  gamle  Romeres  Tid,  —  og  om 
alle  de  Historier,  der  findes  i  de  hellige  Skrifter.  Alle 
Rejsende  endelig  maa,  som  billigt  Vederlag  for  gæstfri 
Behandling,  diske  op  med  alt,  de  har  set  og  oplevet  eller 
hørt  fortælle  i  de  fremmede  Lande. 

Stoffet  fik  den  selskabelige  Fortælling  —  som  vi  se- 
nere skal  se  —  mest  udefra,  fra  den  vældige,  brogede 


68  Selskabsdigtning 

Stofinasse,  som  sattes  i  Cirkulation  under  Korstogstidens 
Rejseliv,  Folkeblandinger  og  Kulturudvekslinger.  Men 
Fortælletrangen  og  Fortællekunsten  er  Produkter  af  Sel- 
skabslivet, og  den  litterære  Genre  —  den  versificerede 
Fortælling,  baade  den  kortere  „Conte"  og  den  længere 
„Roman"  —  som  fødes  ud  af  al  denne  selskabelige  For- 
tællen og  selv  skal  virke  som  selskabelig  Underholdning, 
er  i  sin  Form  og  Stil  og  i  sin  Aand  og  Fremstilling  helt 
præget  af  denne  sin  Oprindelse  og  Bestemmelse.  De 
gamle  „Chansons  de  geste",  der  var  bestemte  til,  under 
Musikledsagelse,  halvt  at  synges,  halvt  reciteres  i  en 
Hals  store  Forsamling  og  ved  festlig  Højtid,  ruller  Irem, 
værdigt  og  tungt  og  stivt,  i  10  eller  12  Stavelses  Lang- 
linier: „Caries  li  Reis  nostre  Emperere  magne  —  sept 
ans  tuz  pleins  ad  estet  en  Espagne.  *"  Og  Fremstillingen 
maler  i  store,  brede  Træk,  med  rene,  stærke  Farver, 
samler  sig  helst  til  store,  anskuelige  Scener  og  gaar 
iremad  med  hurtige  Skridt,  i  dramatiske  Stød;  Tonen  er 
løftet,  opstemt  og  holdes  uden  store  Skiftninger.  Den 
ny  Fortællingsdigtning  skal  træde  i  den  selskabelige  Sam- 
tales Sted  og  i  en  Fruerstue  eller  ved  et  Maaltid  under- 
holde en  Kreds  af  Herrer  og  Damer  ved  jævnt  og  na- 
turligt at  berette  en  Historie.  Dens  Tale  rinder  afsted 
som  en  jævn,  hurtig  Strøm  i  Sstavelses  Versenes  gemyt- 
lige og  fordringsløse  Pludren:  „Chrestien  commance  son 
conte  —  si  comme  Thistoire  nous  raconte  —  qui  traite 
d'un  empereur . —  puissant  de  richesse  et  d'honneur  — " 
Og  Tone  og  Fremstilling  skifter,  som  i  levende  Prosa- 
tale; snart  fortælles  der  fremad  i  Hast,  snart  dvæler  man 
ved  en  Beskrivelse,  nu  slaar  Fortællingen  over  i  livlig 
Samtale,  men  saa  fortaber  den  sig  i  Betragtninger;  og 

Tonen  er  roligt  jævnmodig,  uden  store  Udsving,  men 
med  mange  smaa  Skiftninger  —  medlidende  Suk,  spø- 
gende Ironi.  Historien  gaar  ogsaa  hele  Tiden  rolig  og 
ordentlig  frem:  begynder  ved  Begyndelsen,  springer  in- 
tet over,  sammenfatter  ikke  i  dramatiske  Scener,  men 
underholder  hele  Vejen  Interessen.  Det  er  Fortællestilen 
og  Fortælletonen  for  den  moderne  Roman  og  Novelle, 
som  her  bliver  til.  Og  det  var  ogsaa  —  trods  alt  det 
fremmede  Stof,  man  optager  allevegne  fra — det  selskabe- 
lige Hoflivs  egen  Åand,  som  kom  til  at  besjæle  den  ny 
Fortællingsdigtning:  det,  der  udmærker  den,  er  den  let- 
vakte, om  end  ikke  meget  dybe  Sympati  med  Medmen- 
neskers Lykke  og  Ulykke  og  den  kvikke  Livsiagt- 
tagelse  og  skeptiske  Menneskekundskab,  der  altsammen 
—  som  vi  har  set  —  er  Selskabsmennesker  egent  Det 
er  den  Voltaireske  spirituelle  og  den  Mussetske  senti- 
mentale „Conte",  som  vi  allerede  i  det  12te — 13de  Aarh.s 
Frankrig  skal  se  fødes  af  Selskabslivet. 

En  anden  Hovedform  for  selskabelig  Underholdning 
er  Sang  og  Spil  og  Dans.  Naar  Kvinderne  sidder  sam- 
men og  syr  eller  spinder,  synger  én  af  dem  for  og  de 
andre  stemmer  i  med  Omkvæd;  ved  Bordet,  naar  Herrer 
og  Damer  sidder  sammen,  forlyster  ligeledes  en  af  Da- 
merne dem  ofte  med  Sang,  og  Selskabet  falder  i  med  Om- 
kvæd, eller  det  gaar  paa  Omgang  at  synge,  mellem  baade 
Herrer  og  Damer.  Ved  Siden  af  Violin  og  Harpe,  som 
man  havde  fra  gammel  Tid,  faar  man  Luthen  fra  Ara- 
berne, hvis  Hoffer  i  Andalusien  genlød  af  Musik  og 
Sang.  De  gammeldags  Moralister  ivrer  mod  al  denne 
selskabelige  Syngen  og  Spillen;  det  blødagtiggør  og  for- 
fører til  Vellyst,  siger  de.  Og  endnu  mere  er  Dansen 

dem  til  Forargelse  som  en  Djævelens  Opfindelse.  Til 
næsten  alle  selskabelige  Sammenkomster  danses  der  ved 
Hofferne,  og  det  vrimler  med  nye  Danse,  hvoraf  nogle, 
efter  Benævnelserne  at  dømme,  synes  at  være  hentede 
fra  det  græske  Rige.  Der  er  Kæde-  og  Runddanse,  Danse 
af  Kvinder  alene  og  Danse  af  Kvinder  og  Mænd  sam- 
men, —  men  ialfald  de  fleste  har  været  ledsagede  af 
Sang. 

Denne  Selskabssang  er  den  anden  litterære  Genre, 
som  fødes  ud  af  Selskabslivet  Ikke  særlig  af  Hoffernes; 
den  kan  forfølges  langt  tilbage  i  Middelalderens  første 
Aarhundreder  og  hører  hjemme  i  alle  Samfundsklasser, 
men  den  faar  særlig  Pleje  og  Farve  og  litterær  Udform- 
ning ved  Hofferne. 

En  Del  af  Dansesangene  —  saadan  som  de  blev 
sungne  ved  Aar  1100  paa  Ridderborgene  —  nedstam- 
mer rimeligvis  fra  de  gamle  Foraarsfester,  som  fra  den 
graa  Oldtid  fejredes  rundt  i  Landene.  I  den  hedenske 
Tid  har  —  formoder  man  —  disse  Maj-  eller  Aprilfester 
særlig  været  viede  Kærlighedsgudinden,  og  Kvinderne 
har  spillet  Hovedrollen  ved  dem;  det  har  været  en  Art 
„kvindelige  Satumalier",  ved  hvilke  de  havde  Lov  at 
slaa  sig  løs  fra  Ægtemænds  og  Brødres  Formynderskab 
eller  ialfald  til  i  kaade  Danse  og  Sange  at  slaa  Gækken 
løs.  Pris  af  Foraaret  og  det  nye  Aar,  der  jo  den  Gang 
tog  sin  Begyndelse  ved  Foraarstide,  har  fra  denne  Op- 
rindelse bevaret  sig  i  Dansesangene  som  den  staaende 
Indgang,  og  det  er  vedblivende  Kvinderne,  der  fører 
Ordet  og  som  opfordrer  hverandre  til  at  gøre  Oprør 
mod  Ægtemænd  og  Mødre  og  nyde  deres  Ungdom  frit 
I  en  limousinsk  Vise  fra  c.  1 100  synger  en  af  de  dan- 

sende  Piger  til  dens  Pris,  der  var  valgt  til  „Aprildronning" : 
„Nu  da  den  lyse  Tid  er  kommen,  skal  Glæden  begynde, 
og  de  Skinsyge  ærgres,  og  derfor  vil  Dronningen  vise, 
hvor  elskovsfiild  hun  er",  og  Pigerne  istemmer:  „Af 
Vejen,  af  Vejen,  I  Skinsyge!  —  lad  os  danse,  lad  os 
danse  med  hverandre!"  Hun  har  sendt  Bud  —  fortsæt- 
ter de  —  overalt;  alle  Piger  og  Knøse  skal  komme  og 
danse.  Men  nu  kommer  ogsaa  Kongen,  for  at  forstyrre 
Dansen,  han  er  bange  for,  at  man  skal  røve  Aprildron- 
ningen fra  ham.  Dog,  hun  kærer  sig  ikke  om  en  Gam- 
ling, hun  vil  ha'  sig  en  munter  Knøs,  der  véd,  hvordan 
en  deilig  Kvinde  skal  behandles.  Og  den,  som  saa'  hende 
føre  sig  saa  smukt  i  Dansen,  han  kan  sige,  at  den  muntre 
Dronning  har  ikke  sin  Lige  i  Verden ...  „A  la  vi*,  a  la 
vie,  jalous  —  lassaz  nos,  lassaz  nos  —  ballar  entre  nos, 
entre  nos."  En  lignende  halvt  konventionel  Kaadhed  ud- 
mærker andre  gamle  nordfranske  eller  tyske  Danse- 
sange. „Hele  Verden  skal  ikke  hindre  mig  i  at  tage  mig 
en  Ven",  synger  den  unge  nordfranske  Pige;  hun  for- 
klarer aabent  sin  Moder:  „Ma  mere,  je  veux  Robin"; 
Moderen  truer  hende  med  Stok  og  vil  lukke  hende  inde 
ved  Spinderokken,  men  den  unge  lover  sig  selv,  at  hun 
nok  skal  fea  sin  Ven  alligevel:  „Les  mammelettes  me 
poignent,  je  ferai  novel  ami",  synger  hun  sin  Elskovslæng- 
sel  ud.  Og  den  tyske  Pige  synger:  Jeg  vil  lade  Soiren 
fere  og  gaa  i  Engen  med  Veninder",  og  hun  kalder  ad 
sin  „Majkæreste" :  „Søde  Rosenmund,  kom  og  kys  mig 
sund."  Inde  i  sit  Kloster  klager  Nonnen;  hun  vil  løbe 
bort  og  more  sig  med  sin  Ven:  „S'irons  å  Paris,  mener 
bone  vie,  —  car  il  est  jolis,  et  je  suis  jeunette",  og  elskovs- 
smægtende  lyder  hendes  Omkvæd:  Je  sens  les  douls 

mals  leis  ma  seinturete  —  malois  soit  de  Deu  ki  me 
fist  nonnette!**  (Jeg  føler  de  søde  Smerter  omkring 
Bæltestedet,  forbandet  af  Gud  være  den,  der  gjorde  mig 
til  Nonne!). 

Især  lyder  allevegnefra  de  gifte  Koners  Oprørstale: 
Manden  kan  ha'  mig  om  Dagen,  men  Vennen  den  korte 
Nat . . .  Gaa  bare,  du  Pukkelryg,  ved  Gud!  om  jeg  ikke 
skal  gøre  dig  til  Hanrej;  thi  nu  er  den  søde  Tid  kom- 
men, da  Engene  grønnes.  Nu  skal  vi  gaa,  jeg  og  min 
Ven,  og  plukke  de  nye  Blomster  (at  gaa  i  Eng  og  plukke 
Blomster  betyder  overalt  i  disse  Folkesange  at  pleje  El- 
skov). Hvorfor  slaar  min  Mand  mig?  Jeg  har  jo  ikke 
gjort  andet  end  elske  min  Ven.  Under  han  mig  ikke  en 
Gang  den  Glæde,  saa  skal  jeg  nok  hævne  mig  endnu 
mere  over  ham.  Og  den  unge  Provengalerinde  synger: 
Vel  skal  jeg  sige  jer,  hvorfor  jeg  er  saa  elskovsfuld,  — 
og  hun  selv  og  Veninderne  afbryder  sig  med  Omkvædet: 
„Nydelig  er  jeg,  men  jeg  bryder  mig  ej  om  min  Mand, 
jeg  vil  slet  ikke  vide  af  ham*  —  thi  jeg  er  kun  lille  (^ 
ung  og  Pige,  og  jeg  burde  have  en  Mand,  jeg  kunde 
være  glad  ved  . . .  Men  Gud  skal  vide,  jeg  er  ikke  lysten 
efter  min  Ægtemand,  naar  jeg  ser  ham,  ønsker  jeg  blot. 
Døden  vilde  komme  og  tage  ham.  Men  én  Ting  har  jeg 
nok  mærket,  og  den  Ting  skal  jeg  sige  jer,  at  min  Ven 
har  længe  elsket  mig,  og  ham  vil  jeg  skænke  min  El- 
skov ...  Og  den  Sang,  jeg  digter  her  til  denne  Melodi, 
den  skal  —  beder  jeg  —  synges  vidt  og  bredt  af  alle 
Kvinder  om  min  Ven,  som  jeg  elsker  og  længes  mod. 
„Coindetta  sui . . .  Nydelig  er  jeg  osv."  stemmer  Koret 
ind  imellem. 

Dette  er  gamle  konventionelle  Folkesangmotiver,  sat  i 


Selskabsdigtning  73 

fin  Form  i  de  ridderlige  Hof  kredse.  Andre  Dansesange,  lige- 
ledes sungne  og  vel  oprindelig  ogsaa  digtede  af  Kvinder,  er 
romanceagtig  fortællende.  Det  er  smaa  KærligHedssitua- 
tioner  eller  Kærlighedshistorier,  men  kun  lige  trukne  op 
i  et  Par  løse  Rids,  manede  frem  i  et  Par  korte  Glimt... 
blot  ligesom  musikalsk  anslaaende  Temaerne,  men  over- 
ladende hele  den  nærmere  Udførelse  til  Tilhørernes 
Fantasi . . .  ofte  halvt  dramatiserede  i  Samtaleform,  men 
oprindelig  altid  ledsagede  af  et  Omkvæd,  der  aander 
Grundstemningen  ud .  .  .  den  Stemning,  som  den  lille 
„Historie"  er  spiret  frem  af  og  blot  skal  bruges  til  at 
vugge  Tilhørerne  hen  i.  Det  er  disse  Romancer,  vore 
Folkeviser  hører  sammen  med.  „Aalis  main  se  leva  — 
bon  jor  ait,  qui  mon  cuer  a  . . .  Alis  stod  op  til  Moi^en 
—  Held  over  ham,  som  ejer  mit  Hjerte — hun  klædte  og 
pynted  sig  under  Elletræet  —  Held  over  ham,  som  ejer 
mit  Hjerte,  —  det  er  ikke  længer  mit."  Mer  har  vi  ikke 
af  den  Sang.  Fuldstændig  har  vi  derimod  Sangen  om 
Søstrene  Gaiete  og  Oriour,  der  i  Lørdags  gik  til  Kilden 
at  bade.  „Luften  skælver,  og  Grenene  vugger;  de,  som 
elsker,  maa  sødt  de  sove" !  lyder  vuggeviseagtigt  Om- 
kvædet Den  unge  Gerard  kommer  fra  Vaabenleg  og  ser 
Gaiete  ved  Kilden  og  tager  hende  i  sine  Arme.  „Naar 
du  har  taget  Vand,  Oriour,"  siger  hun  til  sin  lille  Søster, 
saa  gaa  tilbage  til  Byen,  jeg  bliver  hos  Gerard."  Hjem 
gaar  Oriour  og  græder  ud  af  Øjnene  og  sukker  af  Hjer- 
tet, fordi  hendes  Søster  ikke  gaar  med  hende.  Men  Ge- 
rard og  Gaiete  drager  straks  den  lige  Vej  til  Staden,  og 
dér  ægter  han  hende.  „Vante  Tore  et  li  raim  crollent,  — 
ki  s'antraimment,  soweif  dorment"  Man  synes  næsten  at 
kunne  se  de  Dansende  mimisk  fremstille  den  lille  Historie. 

Mindre  ved  Dansen  end  ved  Fruerstuens  Sysler  har 
vel  andre  Romancer  været  sungne,  som  tegner  Adels- 
fruen eller  den  adelige  Jomfru  i  stille  Elskovsdrøm- 
me, i  sin  ydmyge  Elskovs  Soi^  og  Lykke.  Dér  sidder 
den  skønne  Dolette  ved  Vinduet  og  læser  i  en  Bog, 
men  hendes  Sind  er  ikke  ved  Bogen,  hun  tænker  paa 
sin  Doon,  der  er  draget  langt  bort  paa  Turneringer.  Og 
nu  kommer  just  Bud  ind,  at  han  er  falden;  hun  klæder 
sig  straks  i  Bodsskjorte  og  vier  sig  til  Nonneliv. 

Saaledes  sidder  ogsaa  den  smukke  Jomfru  Yolande  i 
sit  Kammer  og  syer  en  Kjortel  af  Fløjl  til  sin  Ven,  der  er 
langt  borte.  Sukkende  synger  hun:  „Gud!  hvor  sødt  er 
Elskovs  Navn.  Aldrig  tænkte  jeg  at  skulle  føle  Smerte 
derved**,  og  hun  beder  Herren  have  Medlidenhed  med 
hende.  Men  i  det  samme  kommer  hendes  kære  Ven  ind 
i  Stuen  til  hende.  Hun  ser  ham  og  bøjer  Hovedet  og 
kan  ikke  tale  et  Ord.  „Min  søde  Dame,  har  I  rent 
glemt  mig?**  spørger  han.  Men  nu  ler  hun  og  strækker 
sukkende  de  skønne  Arme  ud  mod  ham.  „Smukke  Ven, 
jeg  kan  ikke  narre  dig.  Af  et  godt  Hjerte  elsker  jeg  dig. 
Saa  meget  dig  lyster,  kan  du  kysse  mig.**  Hun  tager  sin 
Ven  i  sine  Arme,  paa  en  smuk  Seng  sætter  de  sig  og 
dér  favner  de  hinanden.  „Gud!  hvor  sødt  er  Elskovs 
Navn.  Aldrig  tænkte  jeg  at  skulle  føle  Smerte  ved  det* 

Oppe  i  Jomfruburet  er  det  ogsaa,  at  Kongedatteren 
Erembourc  sidder  og  baldyrer,  da  hun  fra  Taamlugen 
ser,  hvordan  hendes  fordums  Ven  Grev  Raynaud  rider 
ind  i  Borggaarden;  han  kommer  hjem  fra  Hove  nu  ved 
Foraarstid,  men  han  vender  ikke  længere  Hovedet  op 
mod  hendes  Kammer  som  før.  Dog,  hun  kalder  ad  ham, 
han  maa  ikke  gøre  hende  den  Tort  ikke  at  komme  og 

tale  med  hende.  „I  gjorde  Uret,  Kongedatter!  I  elskede 
en  anden,  derfor  glemte  I  mig,"  svarer  han  op.  Men  hun 
sværger  nej;  med  sine  Damer  og  Terner  er  hun  rede  til 
at  aflægge  Ed  paa  sin  Uskyldighed.  Og  saa  kommer  han 
—  bred  over  Skuldre,  smal  om  Liv  —  op  i  hendes  Kam- 
mer, blond  med  kruset  Haar;  smukkere  Svend  gaves  ej. 
Han  sætter  sig  paa  den  broderede  Hynde,  og  hun  sidder 
ved  hans  Side;  „de  joste  lui  se  siet  bele  Erembors,  — 
lors  recomencent  leurs  premieres  amors"  .  .  .  Hele  det 
stille  Fruerstueliv  oppe  i  Taarnet  hænger  som  en  Atmo- 
sfære om  disse  feaordige  Sange,  —  i  indelukket  ventende 
Savn,  i  tjenende  Undergivenhed  under  Mændenes  Herre- 
dømme. Det  er,  som  om  man  hørte  de  spinkle  Ord  syn- 
ges til  en  sprød  Strengelegs  Akkorder. 

Aabnere  udtaler  de  Elskendes  Følelser  sig  i  Sange, 
der  skildrer  Ridderens  og  Damens  Afsked  fra  hinanden. 
Ogsaa  disse  er  oprindelig  mest  Kvinders  Sange,  eller 
ialfald  er  Kvinden  den,  der  mest  fører  Ordet  og  er  den 
elskende,  medens  Manden  er  den  koldsindige,  overlegne. 
Vi  har  tyske  Sange  af  denne  Slags  tilbage  eller  Stum- 
per af  dem.  Kvinden  klager  sig,  og  han  lover  ikke  at 
glemme  hende,  eller  hun  tigger  ham  om  at  blive,  men 
han  svarer  letsindig  og  mandfolket,  at  han  ikke  til  evig 
Tid  kan  lade  sig  binde  af  en  Kvinde ;  stundom  er  hun 
endda  Fyrstinde  og  fordrer,  at  han  skal  elske  hende 
eller  rømme  af  Landet,  men  Ridderen  lader  sadle  sin 
Hest,  han  vil  heller  ride  af  Landet  end  lade  sig  tvinge  af 
en  Kvinde.  Eller  Kvinden  staar  forladt  og  klager,  nu  da 
Linden  er  nøgen,  over  at  hendes  Ven,  den  uerfarne 
Knøs,  er  falden  i  andre  Kvinders  Garn,  endda  Gud  skal 
vide,  at  „ich  im  diu  boldeste  bin."  Hun  staar  paa  Mur- 

tinden  og  ser  efter  den  bortridende;  den  Falk,  hun  havde 
afrettet  til  sin  Glæde,  er  nu  fløjet  fra  hende.  „Gud  give  dem 
sammen,  som  gæme  vil  være  sammen*.  —  Eller  hun  læn- 
ges efter  ham  i  det  Fjerne.  „Es  stuont  eine  Frouwe  al- 
leine  unt  warte  fiber  Heide."  „Naar  jeg  staar  alene,  i 
min  Særk,  og  tænker  paa  dig,  min  Ridder,  da  blusser  j^ 
som  en  Rose,  og  Hjertet  er  fuldt  af  Bedrøvelse." 

Ofte  er  det  paa  Korsfart,  Ridderen  skal,  og  hans  kriste- 
lige og  militære  Pligtfølelse  kalder  ham  afsted  over  Sø 
og  Land,  medens  hendes  Elskov  vil  holde  ham  tilbage. 
Nydeligt  er  saaledes  en  provencalsk  Romance,  hvor 
Slotsfrøkenen  sidder  i  en  Have  under  et  blomstrende 
Frugttræ  i  den  skønne  Sommerdag  og  klager  til  Jesus 
over,  at  hendes  Ven  for  hans  Skyld  har  forladt  hende 
og  er  draget  til  det  hellige  Land.  Digteren  søger  at  trøste 
hende  med  Haabet  om  Himlen,  men  hun  lader  sig  ikke 
spise  af  med  Hinsidigheden,  „naar  Gud  imens  hemede 
røver  mig  den,  der  var  min  Glæde,  ham,  som  jeg  havde 
saa  kort  Tid,  og  som  nu  er  langt  fra  mig." 

„Liebesgriisze",  „saluts  d'amour"  sender  den  efterladte 
Kvinde  ud  efter  sin  Ven  i  det  Fjerne.  „Saa  mange  Blade, 
saa  mange  Græsstraa,  saa  mange  Blomster  som  der  er, 
bring  ham  saa  mange  Elskovshilsener  fra  mig."  Ofte  er 
det  en  Falk  eller  en  Svale,  hvis  ftie  Flugt  hun  misun- 
der, og  som  hun  sender  med  Hilsen,  —  et  rundt  om  i 
Folkesang  yndet  Motiv.  Senere  hen  bliver  det  ogsaa  ofte 
ham,  der  sender  Hilsen  med  Fugl  til  hende.  „Bort  flyver 
den  muntre  Fugl  —  hedder  det  i  et  provencalsk  „Salut 
d'amour"  —  lige  hen,  hvor  hun  bor,  og  slaar  sig  ned 
uden  Frygt,  og  da  den  Skønne  viser  sig,  begynder  den 
venlige  Fugl  at  synge  en  sød  Sang,  saadan  som  den 

plejer  hen  mod  Aften,  og  tier  saa  og  tænker  sig  om, 
hvordan  den  skal  sige,  hvad  hun  i  Naade  vil  høre  paa.*" 
Saa  synger  den  smigrende  Ord  til  hende  om  hendes 
Ven,  og  hun  hører  glad  derpaa  og  sender  det  vingede 
Bud  tilbage  med  mange  smukke  Elskovsord. 

En  særlig  Digtart  udviklede  sig  efterhaanden  ved 
mandlige  Kunstdigtere  af  det  gamle  Motiv:  De  Elsken- 
des Afisked.  Situationen  med  de  to,  der  har  nydt  en  El- 
skovsnat  sammen,  men  nu  maa  skilles  ved  Da^ry  for 
ikke  at  opdages,  er  —  saa  almenmenneskelig  og  poetisk 
frugtbar  som  den  er  —  hyppig  bleven  anvendt  rundt  om 
af  Folkesangen.  De  Elskende  har  sovet  sammen  ude  paa 
Engen  eller  under  Buskene,  men  nu  vækker  Fuglesan- 
gen eller  Dagslyset  dem;  Kvinden  maa  selv,  under  Kla- 
ger og  Forbandelser  over  Nødvendigheden,  skynde  paa 
Manden,  eller  hun  søger  endnu  at  holde  ham  tilbage, 
—  det  er  ikke  Dagslyset,  men  Maanens  Skin,  det 
er  ikke  Lærken,  men  Nattei^alen,  siger  hun.  Snart 
forstummer  imidlertid  Tvivlen;  han  maa  afisted.  Med 
dette  Folkevisemotiv  smeltede  hos  Kunstdigtere  litterære 
Mindelser  sammen.  Paa  den  ene  Side  fra  de  gamle  kir- 
kelige Moi^enhymner,  —  ligefra  Prudentius'  højtidelige 
Hilsen  til  Lyset  (Æterne  rerum  conditor)  til  saadanne 
modemere,  som  den  man  har  fundet  fra  Aar  1000,  paa 
Latin  med  provencalske  Omkvæd,  i  hvilken  Vægteren 
kalder  de  Søvnige  op,  da  „Morgenrøden  allerede  drager 
Solen  op  bag  det  vaade  Hav.*  Paa  den  anden  Side  maa- 
ske  ogsaa  fra  antik  Digtning,  f.  Eks.  fra  Leanders  Brev 
til  Hero  i  „Herolderne",  hvor  de  to  efter  en  Elskovsnat 
under  Klager  maa  rive  sig  løs  af  hinandens  Favn,  da  Mor- 
genstjernen viser  Vej  for  Aurora,  og  Ammen,  den  tro 

gamle  Vogterske,  maner  dem  til  Adskillelse.  Den  antike 
Amme  og  den  kristne  Hymnes  Vægter  bliver  hos  de  rid- 
derlige Sangere  til  Boi^vagten,  der  fra  Taamet  forkyndte 
Dagens  Komme,  og  som  derfor  naturligt  kunde  være  de 
natlige  Stævnemøders  Fortrolige  og  overtage  Lærkens 
Rolle  som  Advareren.  Som  en  saadan  træder  han  som 
den  tredje  Person  ind  i  Dramaet.  „I  en  Have,  under 
Hvidtjørnen,  holder  Kvinden  sin  Ven  i  Favn,  lige  til 
Vægteren  raaber,  at  han  ser  Morgengryet  Aa  Gud,  aa 
Gud!  Morgengryet,  saa  hurtig  det  dog  kommer!  „Give 
Gud,  at  Natten  aldrig  endte,  og  min  Ven  aldrig  drog  fra 
mig,  og  Vægteren  aldrig  saa  Morgengry  og  Dag . . .  Søde, 
kære  Ven,  lad  os  kysses,  jeg  og  I,  hemede  paa  Engen, 
hvor  Fuglene  synger,  lige  til  Vægteren  blæser  paa  sin 
Skalmeje."  Skøn  og  elskelig  er  Kvinden,  og  mange 
ser  til  hende  for  hendes  Skønhed,  men  hun  elsker  tro- 
fast i  sit  Hjerte.  Oi  deus,  oi  deus!  de  Talba,  tan  tost  ve!" 
Det  er  i  et  Kammer,  Sollyset  træffer  de  Elskende 
hos  Walther  v.  d.  Vogelweide,  og  her  udvikler  Situationen 
sig  til  en  hel  Dialog,  et  helt  lille  Drama.  Ridderen  ser 
Dagslyset,  vækker  hende  og  vil  afsted;  men  hun  nøder 
ham  til  at  blive.  Ridderligt  giver  han  efter  trods  Faren 
og  siger:  „Vel,  saa  bliver  jeg  her«,  indtil  hun  nu  selv 
mærker  Faren  og  skynder  paa  ham  . . .  men  saa  igen, 
vægelsindet,  beder  ham  blive  lidt  endnu:  „Aldrig  havde 
vi  det  saa  godt  som  nu."  Dog,  nu  vil  han  drage:  Jeg 
gør  det  for  din  Æres  Skyld,  Dagvægterens  Dagsang  har 
allerede  lydt."  Og  grædende  forbliver  hun  ene  tilbage: 
„nfl  lige  ich  liebes  ane  —  reht  als  ein  senede  wip."  I 
provencalske  Albaer  —  som  Digtarten  hed  i  Sydfrank- 
rig (Alba-Morgenrøde)  —  træder  efterhaanden  Vægteren 

Stærkere  frem,  han  drages  ind  i  de  to's  Fortrolighed,  og  det 
er  ikke  hans  almindelige  Vægterraab,  der  varer  dem,  han 
kalder  udtrykkelig  alene  paa  de  Elskende  og  opfordrer  dem 
til  at  skilles.  I  en  af  de  skønneste  provencalske  „Albaer** 
er  det  en  Ven,  der  staar  Vagt  ude  i  Haven  og  beder  til 
Gud  om  at  give  ham  sin  Staldbroder  uskadt  tilbage,  og 
han  kalder  ind  i  Kammeret:  „Kære  Ven,  sov  ikke  læn- 
ger, i  Øst  er  Moi^enstjemen  kommen  frem,  jeg  har  ty- 
delig set  den,  og  nu  er  det  straks  Moi^en.  Kære  Ven, 
med  min  Sang  kalder  jeg  dig,  jeg  hører  Fuglene  synge, 
og  jeg  frygter  den  skinsyge'  Ægtemand,  nu  er  det  straks 
Morgen."  „Kære,  gode  Ven  —  kommer  endelig  Svaret 
derindefra  —  jeg  svælger  i  en  saadan  Lykke,  at  jeg  vilde, 
det  aldrig  blev  Dag,  thi  den  sødeste  af  alle  kvindefødte 
holder  jeg  i  Favn,  saa  jeg  bryder  mig  hverken  om  Ægte- 
mand eller  Morgengry."  Nu  er  det — som  man  ser — Man- 
den, ikke  længer  Kvinden,  der  forherliger  Elskovsnatten, 
og  i  sin  Lykke  foragter  han  al  Forsigtighed.  Endelig  naaer 
Motivet  sin  ftildstændigste  Uddybning  hos  Wolfram  v. 
Eschenbach,i  hvis  „Dagsange"  Vægteren  som  den  indviede 
Ven  bliver  en  Hovedperson,  og  hans  tro  Advarsler,  de 
Elskendes  Lidenskabelighed,  der  øges  under  Farens  Høj- 
tryk, hendes  Taarer  og  hans  ridderlige  Uforfærdethed 
toner  sammen  i  en  patetisk  dramatisk  Trio,  der  næsten 
vokser  til  et  „Symbol  paa  stjaalen  Elskovs  Sødme  og  al 
den  Bitterhed,  der  er  uadskillelig  fra  den." 

Endelig  udformede  Hofdigtningen  af  Folkesangen  Pa- 
storellens Digtart.  Vexelsange  har  tidlig  været  knyttet 
til  Folkefester  og  Folkedanse.  Ved  Måjfesten  stod  Som- 
mer og  Vinter  og  skændtes  paa  Vers,  indtil  Vinteren 
maatte  give  tabt;  eller  to  Piger  stod  og  disputerede  paa 

Vers  om,  hvorvidt  en  Klærk  eller  en  Ridder  var  at  fore- 
trække til  Elsker.  Til  Dansene  har  endvidere  tidlig  hørt 
Vekselsange  mellem  Danseren,  der  danser  frem  og  vil 
favne  Pigen,  og  hende,  som  under  knibsk  Spot  trækker 
sig  tilbage  og  undviger  ham,  og  maaske  endnu  en  tredje 
—  en  Medbejler,  der  ligeledes  vil  byde  hende  op  til 
Dans,  —  indtil  hun  tilsidst  indvilger  og  overgiver  sig  til 
en  af  dem.  Saadanne  Dispyter  og  Elskovssamtaler  paa 
Vers,  knyttede  til  landlige  Fester,  gaar  helt  tilbage  til 
Oldtidens  Folkeliv,  og  vi  har  det  litterære  Genskin  af 
dem  i  Theokritske  og  Vei^lSke  Idyller;  Erindringen  om 
disse,  der  jo  efterlignedes  meget  af  Middelalderens  latin- 
ske Digtning,  har  maaske  ligefrem  foresvævet  enkelte  af 
de  ridderlige  Digtere.  Blandt  de  vandrende  Skolarers 
latinske  Sange  træffes  der  en  anden  Art  Digte,  som  paa 
deres  Vis  svarer  til  én  Side  af  Pastorellen:  det  er 
Sange,  i  hvilke  Skolaren  lystig  fortæller  om  et  Lande- 
vejsæ ventyr,  han  har  haft,  eller  praler  af  en  „bonne  for- 
tune",  han  har  nydt  —  hvordan  han  har  overvundet  sin 
knibske  Piges  Modstand,  hvordan  han  bad  Hyrdepigen, 
han  traf  ude  i  Marken,  helbrede  den  Sygdom,  han  led  af, 
og  hvordan  hun  først  ikke  turde  for  sin  Fader,  men  snart 
gav  sig,  eller  hvorledes  han  tilbød  de  dansende  Hyrde- 
piger gratis  at  lære  dem  baade  declinatio  og  conjunctio, 
eller  har  beluret  en  Samtale  mellem  to  Piger  om  Elskov. 
De  ridderlige  Pastoreller,  der  maaske  oprindelig 
fra  Nordfrankrig  forplantede  sig  til  Provence  og  til 
Tyskland,  udviser  en  Blanding  af  disse  to  forskellige 
Typer.  Indledningen  skildrer  Digteren,  Ridderen  og  By- 
boen, der  gaar  eller  rider  ud  over  Markerne  og  enten 
bliver  Vidne  til   Hyrders  og   Hyrdinders  Samtale  og 

Vekselsange  —  Robin,  der  tigger  Marot  om  Elskov,  me- 
dens hun  driller  ham  med  Gueneviere,  som  hun  saa'  ham 
kysse  igaar,  eller  Bønders  Festdanse,  Trætte  og  Slags- 
maal  —  eller  ogsaa  selv  giver  sig  i  Samtale  med  en 
Hyrdepige  og  enten  fear  sin  Vilje  med  hende  eller 
bliver  vist  Vintervejen  af  den  knibske  Landsbyskøn- 
héd.  Det  er  fra  oven  og  nedad,  man  ser  paa  al  denne 
Landlighed,  og  Verseformen  er  let,  legende  og  dansende; 
Bondelivet  og  Hyrdelivet  tegnes  i  deres  muntre  Natur- 
lighed, uskyldigt  naivt  og  komisk  plumpt;  der  er  helt  ne- 
derlandske Folkelivsbilleder  i  den  nordfranske  Lyrik, 
ligesom  senere  i  Nidhardts  tyske.  Og  med  lapset  Brouteri 
fortæller  Sangeren  om,  hvordan  han  fik  sin  Vilje  med 
Tøsen  eller  med  godmodig  Selvspot  om,  hvor  ilde  det 
gik  ham  paa  hans  Frieri;  i  begge  Fald  behandles  det 
lille  Landevejsæventyr  som  en  Bagatel;  saadan  en  Ko- 
vogterskes  Elskov  er  jo  ikke  meget  værd. 

„Forleden  Dag  traf  jeg  ved  et  Hegn  en  Hyrdetøs, 
men  lystig  og  kvik,  med  Brystsmæk  og  Hovedlin  og 
uldne  Hoser  og  Særk  af  Drejl . . .  Jeg  gik  hen  til  hende: 
„Kønne  Tøs,"  sagde  jeg,  „jeg  har  ondt  af,  at  du  fryser." 
„Gudskelov,  Herre!"  sagde  hun,  „jeg  er  ra§k  og  sund, 
og  det  gør  mig  ikke  noget,  at  Vinden  rusker  i  mig." 
Jeg  sagde,  at  jeg  vilde  gøre  hende  Selskab,  og  det  var 
Synd,  at  hun  skulde  gaa  der  alene  og  passe  Dyrene  uden 
at  have  nogen  Ven. . ."  Og  videre  fortsættes  saa  Samtalen. 
Han  smigrer  hende:  hun  maa  uden  Tvivl  være  Datter 
af  en  Ridder,  en  Fe  har  formet  hendes  Skønhed,  den 
passer  ikke  for  en  Bondepige.  Hun  skal  være  medgørlig 
—  vedbliver  han  — ,  en  saadan  Landsbytøs  maa  vel 
kunne  lade  sig  tæmme,  alt  i  Natuien  vil  dog  parres,  og 

her  bag  Hegnet  kan  de  usete  gøre,  hvad  de  lyster.  Dog, 
hun  har  —  som  Henriks  Else  —  et  kækt  og  knibsk 
Svar  baade  til  Smigeren  og  til  hans  Paatrængenhed:  „hun 
véd  ikke  af  nogen  Ridder  til  Fader,  og  lige  Børn  leger 
bedst,  en  Bondepige  maa  helst  holde  sig  til  Bønder,  og 
hun  vil  ikke  bytte  sin  Jomfrudom  om  med  en  Tøjtes 
Navn.**  Der  er  imidlertid  ogsaa  andre  Digte,  hvori  dér 
fortælles  om  en  anderledes  brutal  Optræden.  „Gud  være 
med  Jer,  Hyrdinde,  fager  som  Rosen;  meget  undrer  det 
mig,  saa  ene  som  I  er.  En  Kjortel,  snøret  med  Sølvbaand. 
vil  jeg  give  Jer."  Men  hun  svarer,  at  hun  ikke  vil  ind- 
lade sig  med  ham;  hun  peger  paa  sin  Fader,  der  gaar 
henne  paa  Marken  og  pløjer,  og  vil  løbe  hen  til  ham. 
Men  „han  løb  efter,  tog  hendes  Haand  og  kasted  hende 
i  Græsset.  Tre  Gange  kyssed  han  hende,  og  ikke  et  Ord 
mukkede  hun,  og  da  det  kom  til  den  fjerde  Gang,  sagde 
hun:  „Herre,  jeg  overgiver  mig  til  Jer."  Dansevisens 
skælmske  Ynde  og  de  ridderlige  Brouteriers  („gaps") 
Kynisme  mødes  begge  indenfor  Pastorellens  Ramme.  I 
ømme  Elskovslængsler  gaar  Hyrdinden  i  Sommermorge- 
nen og  traller  paa  sin  Vise  om,  hvor  trangt  det  bliver 
hende  om  Brystet  og  hvor  meget  hun  savner  en  Ven, 
siden  Robin  har  forladt  hende.  Selv  raaber  hun  ofte  den 
forbidragende  Ridder  an  og  viser  sig  mer  end  villig. 
Men  ofte  er  ogsaa  Hyrdinden  „trop  sage  de  garder  son 
pucelage",  og  narrer  den  paatrængende  Ridder  bort  eller 
skaffer  ham  en  Dragt  Prygl  af  Bondekarlene.  Til  Gen- 
gæld flænger  Ridderen  andre  Gange  brutalt  Klæderne 
af  hende  eller  daarer  hende  med  løgnagtige  Løfter.  Og 
efter  udført  Bedrift  (slutter  han  triumferende  Dig- 
tet) „lors  me  montai,  si  m*en  alai,  —  a  deu  Tai  com- 

mandée:  —  Dolente  et  esgarée  —  la  laissai  en  la 
prée.« 

Pastorellen,  Albaen,  Romancen,  Balladen  —  alle  disse 
forfinede  og  litterære  Tilberedninger  af  Folkesangen  har 
aabenbart  været  digtede  og  sungne  af  ridderlige  Dilet- 
tanter —  Damer  og  Herrer  —  rundt  paa  Borgene,  som 
en  yndet  selskabelig  Underholdning.  Der  er  intet  For- 
fatternavn fæstet  til  de  fleste  af  dem,  de  er  det  ridderlige 
Selskabs  Folkepoesi,  som  vore  danske  Middelalderballader 
var  det  En  Folkevise  som  „Møens  Ungdomsdrømme" 
er  jo  ikke  saa  forskellig  i  Aand  og  Indhold  fra  Roman- 
cerne om  Skøn  Yolande  eller  Skøn  Erembourc,  og  en 
Skæmteballade  som  „Kong  Erik  og  den  spodske  Jom- 
fru" er  jo  i  Slægt  med  Pastorellen. 

Men  saavel  disse  Selskabssange  som  den  Fortællings- 
kunst,  der  udviklede  sig  af  Underholdningen  ved  Hof- 
ferne, faar  professionelle  Bærere  i  en  Skare  Digtere  og 
Sangere,  der  levede  ved  Hofferne  for  —  og  mer  eller 
mindre  af  —  at  digte  og  foredrage  Sange  og  Versefor- 
tellinger.  Fra  Arilds  Tid  fandtes  der  talrige  „jogleors" 
og  „conteors"  og  „fableors",  de  drog  om  fra  By  til  By, 
fra  Borg  til  Borg,  og  gjorde  Behændighedskunster  eller 
viste  Bjørne  frem,  men  tillige  spillede  de  paa  Violin  og 
Sækkepibe  og  foredrog  Fortællinger  paa  Vers  eller  af- 
sang Viser,  —  for  bagefter  at  samle  Styvere  sammen  af 
Markedsstævnets  eller  Borghallens  Publikum.  Ud  over 
Jonglørernes  Klasse  hæver  der  sig  imidlertid  ved  Kors- 
togstiden et  Aristokrati,  der  ofte  fremgaar  af  Jonglørernes 
menige  Rækker  eller  synker  tilbage  til  dem,  men  som 
ikke  giver  sig  af  med  at  optræde  ved  Markeder  og  gøre 
Jonglørkunster,  de  holder  sig  til  at  synge  og  spille  i  de 

adelige  Kredse,  formende  sig  efter  deres  Smag,  tilegnende 
sig  deres  selskabelige  Dannelse  og  tages  ogsaa  ofte  med 
op  i  det  adelige  Selskab.  De  kaldes  „Menestrels*", 
Trubadurer,  Trouvérer;  naar  de  —  hvad  der  ofte  er  Til- 
fældet —  hører  til  de  „farende  Skolarers"  Klasse,  kal- 
der de  sig  gærne  „maitres.*  Fattige  Riddersønner  og  for- 
armede Borgherrer  slaar  snart  ogsaa  ind  paa  disse  Hof- 
amusørers  Levevej  og  mødes  med  Klærke  og  Borgersøn- 
ner og  Almuebørn  i  denne  rummelige  finere  Sangerklasse. 
Det  er  professionelle  Musikere,  der  komponerer  og  spil- 
ler kunstfærdige  Melodier  paa  Violin  og  Harpe;  de  brit- 
tiske og  bretonske  Sangmelodier  (lais)  kolporteredes  fra 
Hof  til  Hof  over  Frankrig.  Til  Musiken  føjer  de  Sang 
og  Foredrag  af  Digte.  Med  Melodierne  overfører  San- 
gerne saaledes  de  brittiske  Fortællinger  paa  ft-ansk  og 
foredrager  dem  i  smaa  Historier  paa  Vers:  „lais  bretons.* 
„Lais"  kaldes  efterhaanden  ogsaa  andre  smaa  Versefor- 
tællinger,  Trouvereme  digtede  og  foredrog,  —  snart 
hentende  Stoffet  fra  det  virkelige  Liv,  snart  fra  antike 
Myter,  om  Narcis  eller  Orfeus  f.  Eks.  Men  først  og  frem- 
mest udviklede  de  professionelle  Hofeangere  i  Syd- 
frankrig en  ny,  kunstfærdig  Hoflyrik,  som  snart  blev 
toneangivende  ogsaa  ved  Nordfrankrigs  og  Tysklands 
Ridderhoffer. 


IV.  SYDFRANKRIG 


I  Sydfrankrig  er 
det  ridderlige 
Selskabsliv  videst 
fremskredet  og  det 
slaar  ud  i  Trubadu- 
rernes lyriske  Indi- 
vidualisme. 

Det  var  en  hel 
egen.  Verden  —  de 
Landsdele,  der  i  det 
12te— 13de  Aarh. 
blev  Hjem  for  den 
provencalske  Poe- 
si. I  Syd  beskylles 
den  af  Middelha- 
vet, i  Vest  af  Atlan- 
terhavet, mod  Syd- 
vest hegnes  den  af 
Pyrenæerne,  -  dog 
at  Katalonien  og 
tilgrænsende  Dele 
af  den  spanske 
Halvø  hører  med, 
i  Øst  af  Alperne, 

dog  at  der  er  rig  Føling  med  de  nærmeste  Dele  af  Ita- 
lien; overfor  Nordfrankrig  endelig  gaar  Skillelinien  tem- 
lig  buet  nede  fra  Girondefloden  i  Vest  op  omkring  Poi- 
tou  og  ned  igen  til  Lyon  og  Genfersøens  Spidse,  — 
Skellet  dannes  mest  af  Auvergnes  og  Limousins  øde 
Bjergsletter.  Gaskognes  fyrreklædte  Sand-  og  Sumpstep- 
per ud  mod  Atlanterhavet;  Vinmarkerne  omkring  Ga- 
ronne;  Toulouse  og  Bjergdalene  i  Pyrenæernes  Ud- 
løbere; bagved  Cevenneme  ud  imod  Middelhavet  Lan- 
guedoc  med  sine  rige,  gamle  Romerbyer:  Narbonne, 
Beziers,  Nimes;  Provences  tørre  og  blæsende  Kyst- 
landskab med  Aries,  Aix,  Marseille;  Dauphiné's  og  Sa- 
voyens  Alpeegne,  Poitou  oppe  ved  Loire  og  Katalonien 
hinsides  Pyrenæerne  ...  det  var  langt  fra,  at  disse 
Landsdele  udgjorde  nogen  geografisk  eller  politisk  En- 
hed, men  alligevel  stod  de  i  levende,  indre  Sammen- 
hæng og  afsluttede  sig  til  en  vis  Grad  udadtil,  —  i  Kraft 
af  etnologisk  og  historisk,  sprogligt  og  kulturelt  Fælles- 
skab. 

Hvor  lidt  man  end  véd  om  den  Raceblanding  af 
Ligurer,  Iberer  og  Kelter,  der  udgør  Urstammen  i  Syd- 
frankrig, saa  har  ialfald  denne  mørke,  lave  Befolkning 
altid  været  væsensforskellig  fra  Midt-  og  Nordfrankrigs 
stærkt  germansk  blandede  Galler.  Om  det  er  Klima,  Leve- 
vis eller  hvad  der  er  Grunden,  —  det  er  ingen  Indbild- 
ning, at  Mirabeaus,  Thiers'  og  Gambettas,  at  Montaignes 
og  Montesquieus,  at  Berlioz'  og  Gautiers  og  Daudets  o: 
Advokaternes  og  Politikernes,  Ræsonnørernes  og  Jour- 
nalisternes, Koloristernes  og  Impressionisternes  Syd- 
frankrig er  et  andet  Frankrig  end  baade  Comeilles  og 
Moliéres,  baade  Voltaires  og  Rousseaus,  baade  Taines  og 

Renans.  Det  var  som  blomstrende  Retorer  og  skarpsin- 
dige Dialektikere,  at  de  Sydfranske  udmærkede  sig, 
straks  de  indoptoges  i  den  romerske  Kultur;  det  er 
den  Dag  i  Dag  en  sprudlende  Livlighed  og  en  lyrisk 
selskabelig  Meddelsomhed,  der  udmærker  Numa  Rou- 
mestans  og  Tartarins  Folk. 

Romaniseringen  af  Sydgallien  —  den  narbonesiske 
Provins  i  Sydost  og  Cæsars  Aquitanien  i  Sydvest  — 
foregik  langt  tidligere  og  forblev  langt  grundigere  end 
det  øvrige  Galliens;  lige  fra  da  Marseille  i  sin  Tid  var 
bleven  anlagt  af  græske  Kolonister,  havde  Sydfrankrig 
hørt  med  i  Middelhavslandenes  Verden.  I  de  store  Stæ- . 
der  fra  Romertiden  staar  endnu  Porte  og  Aquædukter, 
Termer  og  Gravmæler,  Templer  og  Amfiteatre  som  Min- 
desmærker om  det  rige,  romerske  Byliv.  Ved  Oldtidens 
Slutning  var  disse  Byer  saa  at  sige  den  mest  kultiverede 
Del  af  Romerriget,  og  de  forblev  de  sidste  Arnesteder, 
ved  hvilke  Oldtidens  sluknende  Aandsliv  holdtes  ved- 
lige. Biblioteket  i  Aries,  Skolerne  i  Toulouse  og  Bor- 
deaux og  Vienne  bevarede  længe  deres  Ry,  og  i  Mar- 
seille holdt  sig  græske  Traditioner. 

I  langt  ringere  Grad  end  Nabolandene  undergik  der- 
næst Sydfrankrig  Folkevandringens  Omvæltninger  og 
Raceblandinger.  Bui^underne,  der  kom  ind  i  Øst,  lod 
sig,  lidet  talrige  og  allerede  halvt  kultiverede,  som  de 
var,  nogenlunde  indoptage  i  den  bestaaende  Civilisations 
Rammer,  og  ogsaa  Vestgoterne,  der  satte  sig  fast  imellem 
Garonne  og  Pyrenæerne  og  erobrede  det  meste  af  Spa- 
nien, smeltede  saa  temlig  sammen  med  den  romanske 
Befolkning.  Arabernes  hyppige  Indfald  sydfra  bragte  en 
Del  Kulturimpulser,  men  førte  ikke  til  nogen  varig  Be- 

siddelsestagelse.  Og  med  det  frankiske -Nordgallien  op- 
hørte al  nærmere  Forbindelse,  ialfald  siden  Karl  d.  stores 
Tid.  Sproget  skilte  snart  Languedoclandene  fra  Langue- 
doillandene,  og  omend  de  franske  Konger  nominelt  var 
Overherrer  over  Sydfrankrig  vest  for  Rhone,  ligesom 
den  tyske  Kejser  over  Burgund  og  det  egentlige  Pro- 
vence, viste  de  sydfranske  Fyrster  sig  kun  en  enkelt 
Gang  for  et  Syns  Skyld  ved  Kongehoffet  i  Paris.  Fak- 
tisk levede  „Le  Midi"  et  helt  uafhængigt  Liv  og  hørte 
endnu,  som  i  Oldtiden,  økonomisk  og  kulturelt  sammen 
med  Italien  og  Middelhavslandene. 

Middelalderen  fik  da  ogsaa  næsten  endnu  mindre  grun- 
digt Tag  i  Sydfrankrig  end  selv  i  Italien.  De  to  store  nye 
Kulturfaktorer:  Kristendommen  og  Lensvæsenet  virkede 
langt  mindre  omdanhende  hernede  end  nordpaa,  og  den 
gamle  romerske  Civilisation  holdt  sig  ret  levedygtig  og 
modstandskrafrig  bagved  de  nye  Livsformer. 

Mange  Kompromiser  maatte  Kristendommen  indgaa 
med  Romerkulturen  hernede.  I  det  4de  og  5te  Aarh. 
fandt  man  endnu,  i  det  officielt  kristnede  Gallien,  et  Ari- 
stokrati af  Embedsmænd  og  Godsejere,  som  ligegyldigt 
holdt  sig  udenfor  Dagens  kirkelige  og  politiske  Kampe 
og  levede  et  nydelsesrigt  Privatliv  af  ganske  antik  Farve. 
De  sidste  galloromerske  Forfattere  —  en  Ausonius,  en 
Eutropius  —  hørte  til  dette  Selskab.  Paa  Villaer  —  nær 
Bordeaux  eller  oppe  i  Auvei^e  —  fordrev  man  Tiden 
ved  Jagt  og  Fiskeri,  men  man  studerede  og  kommen- 
terede ogsaa  sine  Klassikere  i  velforsynede  Biblioteker, 
drev  Amatørstudier  i  Arkæologi,  opførte  terentsiske  Ko- 
medier paa  Selskabsteatre  og  førte  litterære  Samtaler 
og  litterær  Brevvexling.  Ikke  faa  af  Kirkens  Bisper  hørte 

mer  end  halvvejs  til  disse  Kredse.  Sidonius  Apollinaris 
endte  som  Bisp  i  Clermont,  men  hans  Digte,  der  skaf- 
fede ham  en  Statue  paa  Forum  Trajanum,  og  hans 
Brewexling  fører  os  helt  ind  i  det  romerske  Dekadent- 
aristokrati. Han  skildrer  os  f.  Ex.  en  adelig  Vens  Liv  paa 
sit  Slot  ved  Garonne.  Det  er  allerede  en  Borg  med 
Mure  og  Taame  og  li^er  paa  en  Høj  —  Tiderne  er  jo 
krigerske,  —  men  med  sine  Søjlehaller,  sine  Termer, 
sine  Vægmalerier  er  det  Indre  endnu  helt  et  romersk 
Patricierhjem.  Hos  en  anden  Ven,  i  Nimes,  er  der  et 
tredelt  Bibliotek,  med  en  hedensk  Del  alene  aaben  for 
Mænd,  en  kristelig  Afdeling  til  Brug  for  Kvinder,  samt 
en  blandet  Afdeling  fælles  for  begge  Køn;  teologiske 
Diskussioner  gaar  dér  i  Huset  Side  om  Side  med  he- 
densk litterære  Samtaler.  Eller  han  fortæller  om  et  Kir- 
kemøde, han  har  deltaget  i;  i  Mellemtiden  mellem  Mø- 
derne slaar  han  og  nogle  andre  høje  Prælater  —  de  er 
overvejende  yngre  Mænd  —  sig  ned  udenfor  Byen  ved 
et  antikt  Gravmæle,  i  Skyren  af  nogle  Træer,  og  dér 
forlyster  Bispeselskabet  sig  afvexlende  med  at  spille 
Kegler  og  at  kappes  i  latinske  Impromptuvers.  Omkring 
Aar  600  frembød  en  anden  Bisp,  Venantius  Fortunatus, 
en  endnu  barokkere  Legering  af  officiel  Kristendom  og 
traditionel  Hedendom.  Han  skriver  Helgenlegender  og 
kristelige  Lovsange,  men  ogsaa  Bryllupsdigte  for  et 
frankisk  Kongepar  med  Venus-  og  Amormytologi  og 
smaa  billets-doux  til  en  Søster  Agnes  eller  Søster  Rade- 
gunde  i  et  nærliggende  Kloster  med  sirliggalant  Tak  for 
nogle  Blomster  eller  Potter  Mælk,  som  Nonnerne  har 
sendt  ham.  Der  er  saaledes  i  det  sydfranske  Kleresi  Tra- 
ditioner nok  for  den  Art  æstetisk  Hedendom  indenfor 

Geistligheden,  som  vi  har  set,  at  Skolernes  Opsving  i 
det  1 1te  Aarh.  fremelskede;  det  er  ogsaa  i  Grænseegnene 
mellem  Syd-  og  Nordfrankrig,  paa  Tours-,  Anjou-  og 
Poitoukanten,  at  det  Ilte  Aarh.s  skønlitterære  Prælater 
særlig  hører  hjemme. 

Traadene  fra  Oldtidskulturerne  fastholdtes  i  det  hele 
paa  mange  Omraader.  Da  ved  Aar  1000  en  Del  Proven- 
5aler  kom  op  til  Paris  i  Følge  med  en  Prinsesse,  for- 
argedes de  Nordfranske  over  disse  tætklippede,  barberede 
Sydboer  med  deres  fine  Klæder,  forfængelige  og  letfer- 
dige  Væsen.  Baade  i  Klædedragt  og  Manerer  bevaredes 
aabenbart  en  Del  fra  den  sene  Kejsertids  Romere.  Længe 
fortsatte  ogsaa  f.  Ex.  Cirkuslegene  og  Dyrekampene  sig 
i  Aries,  og  Forestillinger  om  Amor  og  Venus  levede  selv 
i  Bøndernes  Dansesange.  Rimeligvis  har,  ligesom  i  Italien, 
private  Magistre  holdt  latinske  Skoler  ved  Siden  af  Kir- 
kens, og  der  har  blandt  de  Fornemmere  bestaaet  en  vis 
verdslig  klassisk  Dannelse  udenfor  Geistlighedens.  Den 
nære  Forbindelse  med  Italien,  med  det  humanistiske  Pave- 
hof og  den  humanistiske  Højskole  i  Salerno,  har  sikkert 
paa  mange  Maader  sat  sine  Spor.  I  det  Ilte  Aarh.  giver 
man  sig  f.  Ex.  i  Aries  til  at  smykke  Kirken  St  Trophime 
med  Statuer,  som  forsøger  at  eftergøre  Antiken  (se  Bille- 
det S.  85)  og  samtidig  bygger  man  i  Avignon  og  andre  pro- 
vencalske Byer  Kirker,  der  i  Portaler  og  Gavle,  i  Pilastre 
og  Kapitæler  nøje  efterligner  Enkeltheder  ved  de  antike 
Bygninger,  man  havde  for  Øje  rundt  i  Byerne. 

Men  ogsaa  selve  Samfundslivet  havde  i  sit  Grundvæv 
bevaret  meget  fra  Oldtiden.  Som  i  Italien  beholdt  ogsaa  her 
Bylivet  Overvægt  over  Landbokulturen,  modsat  Forhol- 
det nordpaa.  Velstaaende  Folk  —  Adelige  saa  vel  som 

Borgerlige  —  foretrak  at  bo  i  de  gamle,  rige  romerske 
Stæder  fremfor  at  leve  ensomt  ude  paa  Landet.  Og  Bor- 
gerne havde  fektisk  et  ikke  ringe  kommunalt  Selvstyre. 
De  stod  ganske  vist  under  en  Greve  eller  Biskop,  som 
residerede  midt  i  Byen  eller  nær  udenfor  den,  men  han 
regerede  kun  gennem  „Vikarer"  og  „Amtmænd",  der 
toges  af  Borgerskabet,  og  talrige  Privilegier  var  tilstaaet 
Byerne;  i  Løbet  af  det  12te  Aarh.  fik  ogsaa  de  fleste 
af  dem  egne  „Consules",  Borgmestre.  Man  kan  f.  Ex.  i 
Montpelliers  „Coutumes",  der  toges  til  Mønster  for  tal- 
rige andre  Byer,  læse,  hvor  selvbevidst  Byen  omgærder 
sine  Rettigheder  overfor  „Seignøreme".  Og  overalt  — 
hedder  det  —  hvor  intet  andet  er  stipuleret,  gælder  „den 
skrevne  Ret"  o:  den  gamle  Romerret,  der  stadig  har 
Gyldighed  ved  Siden  af,  eller  som  Led  i,  den  lokale 
Sædvaneret. 

Samfundet  er  overhovedet  ikke  paa  langt  nær  saa  helt 
igennem  feodaliseret  som  Nord  paa.  Den  fri  Jordbesid- 
delse (AUodiet)  og  den  frie  Selvejerstand,  der  kun  kendte 
selve  Landsfyrsten  som  sin  Overherre,  havde  i  rigt  Maal 
bevaret  sig  ira  Oldtiden,  uden  at  inddrages  i  Lenssyste- 
met.  Mellem  Adelen  og  de  rigere  Borgere  eller  Selvejere 
bestod  ikke  nogen  skarp  Adskillelse,  de  udgør  alle  en 
Overklasse,  der  enes  om  at  kue  og  udnytte  Smaafolk  og 
Livegne,  og  Borgerne  kan,  hvis  de  bryder  sig  om  det, 
temlig  let  opnaa  at  omgjordes  med  Ridderbælte.  „  Velbaame 
Borgere,  der  har  for  Skik  at  leve  paa  Ridders  Vis",  hedder 
det  i  en  Overenskomst  mellem  Byen  Avignon  og  de 
omboende  Grever,  „skal  ogsaa  nyde  de  samme  Forret- 
tigheder som  disse."  Selv  hvor  der  er  Tale  om  Lensfor- 
hold,  synes  det  i  Virkeligheden  ofte  at  have  været  saaledes, 

at  Vasallerne  ejede  deres  Jord  frit  og  kun  stod  i  temlig  løst 
personligt  Forhold  til  Lensherren,  medens  dennes  Magt 
og  Rigdom  mest  beroede  paa  Størrelsen  af  hans  person- 
lige AUodialgodser.  Naar  man  ser  rigtig  til,  har  maaske  de 
fleste  af  „  Senhorater "  ne  været  gamle  gallo-romerske  Land- 
godser, kun  at  Proprietærens  Hus  er  bleven  til  et  Kastel, 
ved  hvis  Fod  Smaafolk  er  flyttet  sammen,  og  selve  Lens- 
forholdene  er  maaske  ofte  militære  Omformninger  af  de 
gammelromerske  Forhold  mellem  den  fornemme  Patron 
og  hans  Klienter,  mellem  den  rige  Godsejer  og  hans 
Fæstere  eller  Precarister. 

Men  overhovedet  forblev  den  sentromerske,  person- 
retlige og  formueretlige  Individualisme  herskende  uden 
at  undergaa  den  Omdannelse  af  germansk  Stammetel- 
lesskab  og  Stammeaand,  som  udgør  den  positive  Side 
af  Lensvæsenet.  Den  personlige  og  økonomiske  Sam- 
hørighed, som  de  germanske  Folk  bragte  med  fra  deres 
„Gauen"  og  deres  Krigstogter  og  som  blev  Rendegamet 
i  det  feodale  Samfundsvæv,  kunde  Sydfrankrig  lige  saa 
lidt  som  Italien  kende  noget  virkeligt  til.  Den  gensidige, 
helt  religiøse  Troskabspligt  mellem  Lensherre  og  Vasal- 
ler kunde  man  lige  saa  lidt  tilegne  sig  som  den  Idé  om 
et  økonomisk  Samfundsfællig,  der  bar  Lensforholdet 
Det  var  ogsaa  derfor,  Sydfrankrig  saa  godt  som  ingen 
Del  fik  i  hele  den  franske  og  tyske  Heltedigtning,  der 
bunder  i  den  germanske  Stammeaand  og  Lensvæsenet. 

Kun  den  —  om  man  saa  maa  sige  —  negative  Side 
af  Lensvæsenet:  det  individualistiske  Baronanarki  fandt 
ret  Jordbund  hernede.  Det  stemmede  saa  ganske  med 
den  romerske  Formuerets  Individualisme  og  den  sent- 
romerske Patricieraand,  i  hvilken  alle  Samfundsfølelser 

var  uddøde.  Og  de  mange  adskilte  Bjergdale  i  Pyrenæer 
og  Cevenner  befordrede  kun  altfor  vel  Separatismen. 
Saa  finder  vi  da  c.  Aar  1100  Sydfrankrig  udstyk- 
ket i  et  Virvar  af  „Senhorater",  af  alle  Størrelser  og  Be- 
tegnelser, sideordnede  eller  meget  løst  over-  og  under- 
ordnede, kæmpende  med  hverandre,  sluttende  Giftermaal 
og  Mageskifte  med  hverandre,  saa  at  Landsdelene  er  i 
uafbrudt  vekslende  Forbindelser.  Der  er  Hertugerne 
Vilhelm  af  Aquitanien,  tillige  Grever  af  Poitou  —  ener- 
giske og  litterært  dannede  Fyrster,  der,  især  efter  at  de  og- 
saa  havde  underlagt  sig  Gaskogne,  herskede  som  Konger 
over  hele  Sydvestfrankrig,  men  rigtignok  stadig  i  Kamp 
med  deres  mægtige  Vasaller,  Greverne  af  Auvergne, 
Périgord,  Angoul6me  eller  Smaaseignøreme  af  Blaye, 
Ventadour,  Chåteauroux.  Der  er  Greverne  Raimon  af 
Toulouse,  som  i  det  Ilte  Aarh.  annekterede  Provence 
og  regerede  over  hele  Sydkysten,  men  som  ved  en  uhel- 
dig Arvefølge  uafladelig  splittede  deres  Provinser  paa 
mange  Hænder  og  desuden,  ridderligt  æventyrlige,  far- 
tede paa  Korstog  i  Orienten  og  Spanien,  istedenfor  at 
holde  Styr  paa  de  uregerlige  Grever  af  Foix  og  Carca- 
sonne,  Vikomter  af  Albi  og  Narbonne  og  paa  de  gamle 
languedocske  Bykommuner.  Der  er  Greverne  Raimon 
eller  Berengær  af  Barcellona,  som  besjæledes  af  den 
store  Plan  at  samle  Vestgoternes  gamle  Kongerige  og 
som  ved  Køb  og  Ægteskaber  vandt  sig  store  Besiddelser 
i  Sydfrankrig,  men  lammedes,  ogsaa  de,  af  en  Arvefølge, 
der  spredte  Landsdelene  mellem  Fyrsteslægtens  forskel- 
lige Grene.  Fra  Midten  af  det  12te  Aarh.  forenedes  Poi- 
tou og  Guyenne  med  det  normannisk-engelske  Rige,  og 
Henrik  d.  2.  af  England  og  hans  Sønner — Richard  Løve- 

hjerte  og  hans  Brødre  —  satte  snart  hele  Sydvestfrank- 
rig i  Bevægelse  ved  deres  indbyrdes  Fejder,  som  flere 
og  flere  af  de  sydfranske  Slotsherrer  blev  dragne  med 
ind  i. 

Men  de  gjorde  ogsaa  andet  end  at  fejde.  Ved  alle  de 
smaa  og  store  Hofl^er,  mellem  alle  Ridderborgene  og 
Kastellerne  udfolder  sig  et  livligt  selskabeligt  Samkvem. 
De  sydfranske  har  jo  altid  været  selskabelig  anlagte,  og 
Oldtidens  Bykultur  sad' —  saa*  vi  —  fast  i  Landet. 
Vasallerne  flyttede  gæme  ind  og  boede  indenfor  Seig- 
nørens  Borgmyr,  i  et  særlig  for  dem  i  Borggaarden  op- 
bygget Hus;  laa  Seignørens  Borg  i  en  By,  kunde  den 
med  alle  Vasallernes  omgivende  Huse  danne  et  helt 
murindhegnet  Bykvarter.  Her  opstod  da  selskabelige 
Centrer,  de  rige  Boi^ere  fik  Adgang  til  Adelens  Kredse, 
og  de  optræder  —  siger  en  Trubadur  —  med  Elegance 
og  Anstand  og  forstaar  sig  næsten  lige  saa  godt  som 
Ridderne  paa  Dametjeneste,  paa  Dans  og  Kamplege. 
Man  er  ved  Beg.  af  det  12te  Aarh.  langt  videre  i  sel- 
skabelig Dannelse  end  det  fattigere,  plumpere  Nord- 
frankrig, end  sige  Tyskland.  Disse  Nordboer  —  spotter 
de  Sydfranske  —  tænker  blot  paa  Mad  og  Drikke  og 
kan  ikke  blive  lystige  og  synge,  før  de  er  overmætte  og 
drukne,  og  Tyskerne  med  deres  plumpe  Manerer  og 
„Hundegøen"  kan  nu  aldeles  ikke  gerere  sig  ved  et  Hof. 
Betegnelsen  „cortes"  (nordfr.  courtois,  tysk  hofisch)  dan- 
ner sig  først  her  i  Sydfrankrig  for,  hvad  der  passer  sig 
i  en  fornem  Forsamling.  Forbindelsen  med  Araberne  i 
Spanien  og  især  med  Italien  og  den  syditalienske  Græsk- 
hed er  herved  en  Hovedsag.  Der  er  Grev  Raimon  d.  5.s 
Hof  paa  hans  Borg  Narbones  ved  Toulouse  og  Grev 

Vilhelm  d.  9.s  Residenser  i  Poitou  og  Bordeaux,  Pro- 
vencegrevemes  i  Aix,  Henrik  d.  2.  af  Englands  og  hans 
Dronning  Eleonoras  Hoffer  i  Limoges  og  Beaucaire,  der- 
til Alfons  d.  2.S  Hof  i  Barcellona  og  Markgreve  Bonifacio 
af  Montferrats.  Barcellonahoffet  bar  Prisen  i  Henseende 
til  fin  Levemaade;  naar  Bertran  de  Born  vil  prise  Ri- 
chard Løvehjertes  Søster  Matilde,  fordi  hun  har  talt  saa 
venlig  med  ham  og  budt  ham  Plads  ved  sin  Side  paa 
„et  kejserligt  Hynde",  siger  han:  „En  Katalonierinde 
syntes  hun  mig  i  sin  Hilsen  og  sin  Tales  lette  Spil**. 
Talrige  mindre  Hoffer  søger  at  kappes  med  de  store: 
hugget  ud  af  en  Kalkklippe  knejser  Fyrsterne  af  Oran- 
ges Borg  Baux  ved  Rhonens  Udløb,  ved  Pyrenæernes 
Fod  li^er  Grevehoffet  i  Foix,  oppe  i  Carcassonne  er 
Vicomte  Roger  d.  2.s  Hof;  i  Narbonne  holdt  Vikomtesse 
Ermengarde  et  meget  besøgt  Hof,  —  ifølge  Ørkenøsaga 
besøgte  Rognvald  Jarl  paa  sin  Jorsalfterd  Ermengardes 
Hof  og  mindes  senere  de  glade  Dage  dér.  Mellem  disse 
Hoffer  udvexles  stadig  Besøg,  Slægterne  gifter  sig  ind 
i  hinanden,  Jorder  sælges  og  Slotte  mageskiftes,  og  me- 
nige Riddere  uden  Jord  eller  med  en  Smule  8dels  Part 
i  en  fattig  Familieborg  drager  rundt  fra  det  ene  Slot  til 
det  andet  Det  bliver  én  selskabelig  Livsatmosiære,  som 
de,  der  har  vænnet  sig  til  den,  ikke  kan  undvære.  En 
Trubadur,  der  har  maattet  fly  til  Italien,  gaar  nede  i 
Genua  og  kvæges  ved  hver  Luftning,  der  stryger  over 
til  ham  fra  hans  Hjemland,  kan  ikke  trættes  af  at  ud- 
spørge Folk  om  det  og  lade  sit  Øre  kildres  af  Ros  over 
det;  „saa  sødt  et  Hjem  kender  ingen  som  det  mellem 
Rhonefloden  og  Vence,  mellem  Havet  og  Durance,  eller 

et  saa  fornøjeligt  Liv,  som  dér  leves.  Dér  efterlod  jeg 
mit  glade  Sind". 

Fejderne  og  Selskabeligheden  —  begge  Sider  er  lige 
væsentlige  for  den  provencalske  Verden.  De  er  fødte 
Individualister,  disse  Riddere  —  uden  Samfiindsaand, 
uden  Sammenhold;  det  var  ikke  dem,  men  Nordfransk- 
mændene, der  slog  Saracenernes  Erobringstog  tilbage  ved 
Tours;  det  var  ikke  dem,  men  Norden,  der  tog  den  po- 
litiske Ledelse  og  skabte  det  franske  Kongedømme.  Og 
de  er  Lyrikere  af  Natur  —  disse  Sydfranske;  med  ild- 
fuldt Liv  gaar  de  op  i  Øjeblikkets  Stemning,  med  springsk 
Bevægelighed  slipper  de  den  igen,  lette  til  at  lades  og 
lette  til  at  udlade.  Fra  den  romerske  Dekadencekultur 
sidder  endelig  en  æstetisk  Intellektualisme  i  dem,  uden 
Dybde  og  Kraft,  men  spirituel;  nydende  og  smagende, 
fin  og  kritisk,  følelseslivlig  og  formsmidig,  ret  egnet  for 
et  selskabeligt  Liv.  Individualisme,  Lyrisme,  æstetisk  In- 
tellektualisme —  det  er  Hovedbestemmelserne  for  det 
provencalske  Aandsliv. 

De  kendetegner  ogsaa  det  religiøse  Liv  og  Korstogs- 
bevægelsen i  Sydfrankrig.  Anfald  af  lyrisk  Entusiasme 
veksler  med  verdslig  Skepsis  og  stridbar  Uregerlighed. 
Der  forekom  i  det  Ilte  Aarh.  talrige  extravagante  „Om- 
vendelser** og  asketiske  Kraftanstrængelser  i  den  syd- 
franske Verden;  det  var  ogsaa  i  Aquitanien  og  Provence, 
at  de  begejstrede  Fredsbevægelser  opstod  og  bredte  sig. 
Og  da  Urban  d.  2.  udstedte  Korstogsparolen,  var  det  syd- 
franske Ridderskab  først  og  ivrigst  til  at  følge  Kaldet 
Den  havesyge  Raimon  af  Toulouse  skænkede  straks 
Summer  til  Kirker  og  Klostre,  tog  sin  Hustru  og  yngste 
Dreng  med,  udrustede  en  stor  Hær  og  satte  Madonnas 

Billed  paa  sit  Banner.  Paa  hele  Toget  var  Provengalerne 
de  mest  fanatiske;  alle  Visioner  og  Mirakler  tenger  gan- 
ske anderledes  i  disse  Sydboer  end  i  de  Nordfranske, 
og  naar  de  synes,  Fyrsterne  slaar  sig  for  meget  til  Ro 
undervejs,  brænder  de  Lejr  og  Levnedsmidler  af  for 
at  tvinge  Hæren  videre.  Hjemme  genlød  Provence  af 
Trubadurernes  ildfulde  Korsfarersange.  „Baron  Jesus 
budsender  os  alle  . .  Vi  skal  hævne  den  Vanære,  Kristus 
lod  ovei^a  sig,  da  han  blev  fæstet  paa  Kors . .  Vi  skal 
kræve  de  Vantro  til  Regnskab  for  den  Skam,  han  under- 
gik for  vor  Skyld ....  Her  er  et  Tvættebækken  budt 
os  alle  af  den  himmelske  Konge  og  Herre.  Aner  I,  hvor 
skønne  de  vil  blive,  som  toer  sig  i  det  Bækken?  de  vil 
blive  skønnere  end  Stjernerne,  som  leder  Skibene." 
Men  al  denne  ridderlige  Entusiasme  og  æstetiske  Be- 
gejstring for  Kristi  Sag  slog  hurtig  om.  Korstogenes 
uheldige  Udfald  opfattedes  som  en  Gudsdom,  der  viste, 
at  Gud  holdt  med  de  Vantro.  En  forbitret  Kætterstem- 
ning blev  hos  mange  Tilbageslaget  af  Korstogsliaskoen. 
Tempelherrerne,  der  jo  særlig  hørte  hjemme  i  Sydfrank- 
rig, gav  flere  Gange  Udtryk  for  denne  Stemning.  „Vel- 
an", klager  en  Tempelherresanger  efter  Cæsareas  Fald, 
„naar  Gud,  hvem  alt  dette  maatte  mishage,  billiger  det, 
maa  vi  jo  give  os  tilfreds.  En  ren  Daare  er  den,  der 
endnu  vil  Kamp  med  Tyrkerne,  siden  Gud  jo  tillader 
dem  alt.  Gud,  som  fordum  vaagede,  sover  nu,  men  Mu- 
hamed  udfolder  al  sin  Kraft  og  lader  sine  Tjenere  herske 
sejrrig.**  Og  Trubadurerne  falder  med  Spot  og  hidsige 
Angreb  over  Pave,  Kirke  og  Geistlighed.  Tidlig  havde 
ogsaa  de  „katariske**  halvt  ukristelige  Religionsretninger 
fundet  Vej  til  Sydfrankrig,  og  oplyste,  dannede  Klærke 

rejste  i  Provence  og  Lausanne  Bevægelser  for  at  ud- 
rense af  Kristendommen  Overtroen  paa  Sakramenter, 
Relikvier,  Helgener.  Men  især  bredte  en  religiøs  Indiffe- 
rentisme sig,  der  fik  Næring  ved  det  stadige  Samkvem 
med  spanske  Jøder  og  spanske  Muselmænd.  Allerede  i 
det  12te  Aarh.  klager  Kirkens  Folk  over,  hvor  foragtede 
de  er  overalt  i  Languedoc,  hvor  lidt  der  kommer  ind  af 
Tienden,  hvor  respektløst  der  drives  Spot  med  Guds- 
tjenesten og  hvor  hyppig  Klærkene  endog  er  Genstand 
for  personlig  Overlast.  Lyrisk  Begeistring  og  stridbart 
Kætteri,  æstetisk  Religiøsitet  og  latinsk  Rationalisme  — 
saadant  er  Trubadurverdenens  Forhold  til  Kristendom- 
men. 

Den  samme  Letfængelighed  og  Uregerlighed  gennem- 
trænger hele  det  selskabelige  Samkvem.  Disse  sydfran- 
ske Riddere  og  Baroner  slaaes  ikke  alene  med  Sværd 
og  om  Jordstykker,  men  slaaes  med  Mund  og  Pen,  med 
Spot  og  Kritik,  med  Intriger  og  Chikaner  om  tusinde 
Ingenting;  hele  det  selskabelige  Samkvem  er  gennem- 
vævet med  saadanne  Stridigheder,  der  udfægtes  med 
Aandens  Vaaben.  Bispen  af  Clermont  overfalder  Dau- 
phinen  af  Auvergne  med  Spottevers,  fordi  hans  Slots- 
foged ikke  har  undt  en  Dame,  der  sendte  Bud  efter 
Spæk  til  at  stege  Æg  i,  mer  end  en  halv  Skive  Flæsk,  — 
og  den  Dame  var  endda  Dauphinens  Tilbedte.  Dauphi- 
nen  svarer  med  alle  Slags  Beskyldninger  mod  Bispen. 
En  anden  Versefejde  havde  samme  Dauphin  med  Vi- 
komten  af  Turennes  Amtmand.  Dauphinen  elskede  Vi- 
komtens  Datter  og  kom  ofte  paa  Besøg  ved  Hoffet,  men 
benyttede  ved  disse  ogsaa  Leiligheden  til  at  laane  Penge 
af  Amtmanden,  og  da  denne  begyndte  at  rykke  ham  og 

Dauphinen  nu,  istedenfor  at  betale,  ophørte  med  sine 
Besøg  hos  Veninden,  overfaldt  hans  Kreditor  ham  med 
Spottevers  om,  hvor  hurtigt  hans  Kærlighed  fordampede. 

Ligesaa  gennemvævet  som  med  Stridigheder  er  Sel- 
skabslivet med  erotiske  Intriger.  Hvor  haandfast  denne 
Erotik  ofte  er,  derom  véd  Krønikerne  meget  at  berette, 
—  baade  om  Baronernes  Friller,  Baronfruernes  Elskere 
og  Ægtemændenes  eller  skinsyge  Kvinders  raa  og  grum- 
me Hævn.  Men  det  sydfranske  Selskabs  Erotik  har  al- 
ligevel ofte  haft  en  anden  Karakter  end  baade  de  nord- 
franske Baroners  plumpe  Sanselighed  ogx  Italienernes 
blodsprængte  Lidenskabelighed,  det  har  ofte  mest  været 
en  selskabelig  Flirt,  hvori  Behagelyst  og  Sympati  har 
mere  at  sige  end  Sanser  og  Drift,  —  en  litterært  farvet 
Skønhedsdyrkelse  eller  en  kunstnerisk  Leg  med  Følelser 
og  Sindsbevægelser,  som  uvilkaarlig  laver  „Roman"  ud 
af  ethvert  Forhold.  Damernes  Koketteri  og  Riddernes 
Galanteri  og  hele  Selskabslivet  udvikler  den  finere  Art 
Elskovens  Spil,  i  hvilket  Smil  og  Haandtryk  og  et  venligt 
Ord  udgør  Midtpunkt  i  Forviklinger  og  Intriger,  giver 
Anledning  til  Brud  og  „Scener",  holder  Parterne  i  Spæn- 
ding og  Sindsbevægelse,  og  Elskovsnydelsen  udstykkes 
i  Smaamønt,  som  hver  for  sig  faar  lige  saa  megen  sjæle- 
lig Værdi  for  disse  finere  udviklede  Mennesker  som  den 
massiveste  Erotik  for  de  grovere  Nordboer. 

Og  af  dette  elskende  og  fejdende  Selskabsliv  fødes 
der  da  Sang  og  Digtning  om  Elskov  og  Fejde.  Der  op- 
staar  en  Skare  af  Digtere,  som  ved  Siden  af  at  give  den 
af  Folkesangen  fødte  Selskabspoesi  —  Danseballader 
og  Romancer,  Albaer  og  Pastoreller  —  kunstnerisk  Ud- 
formning, skaber  en  højere  og  mere  personlig  Kunst- 

digtning,  til  Udtryk  for  alle  det  selskabelige  Livs  Følelser. 
I  lige  Grad  har  de  forskellige  Samfundsklasser,  der  hørte 
med  til  „Selskabet"  i  Toulouse  eller  Aix,  givet  Bidrag 
til  denne  Sangersværm.  De  fleste  Trubadurer  er  vel  fat- 
tige Riddersønner  og  smaa  Bordherrer,  men  der  er  og- 
saa  Borgersønner  rundt  fra  Byerne,  ja,  lejlighedsvis  endog 
begavede  Sønner  af  Tyendeklassen,  som  har  naaet  at  fea 
Indpas  i  Slottenes  Kredse;  der  er  Klærke,  som  er  løben 
af  Kloster,  men  der  er  ogsaa  rige  Baroner  og  høje  Fyr- 
ster mellem  Trubadurerne;  den  ældste,  som  kendes,  er 
Grev  Vilhelm  af  Poitou,  der  digtede  omkring  Aar  1 100. 
Mange  af  dem  har  ikke  kunnet  skrive  selv,  men  nogen 
klærkeiig  Skoledannelse  har  de  betydeligere  dog  haft; 
om  én  hedder  det  udtrykkelig,  at  han  om  Vinteren  lærte 
i  en  Skole,  og  der  mærkes  ofte  i  deres  Digtning  Kend- 
skab til  Kirkens  latinske  Poesi  og  nu  og  da  ligeledes  til 
Oldtidens  latinske  Digtning  og  Mytologi.  Mange  af  dem 
foredrog  selv  deres  Sange,  men  ved  Siden  heraf  holdt 
dog  de  fleste  i  Reglen  Jonglører,  som  drog  rundt  med 
dem  og  spillede  og  sang  Viserne  paa  Trubadurernes  Vegne. 


VII.  TRUBADURKUNSTEN 

L'art  de  trobar  var,  og  føltes  som,  en  Kunst,  der  var 
^  opfunden  af  indsigtsfulde  Mænd,  kunde  læres  ved 
Studium,  maatte  udøves  med  Forstand  og  Omhu.  Alle- 
rede den  ældste  Trubadur,  vi  har  Sange  af,  taler  om  sit 
Værksted  og  roser  sig  af  at  forstaa  sit  Haandværk,  og 
alle  Trubadurerne  taler  om  at  smede,  file  eller  optømre 
deres  Digte.  Der  var  lige  fra  først  af  et  System  af  Reg- 
ler, som  maatte  følges  for  at  „trobar"  rigtigt,  og  Reglerne 
bliver  efterhaanden  snævrere  og  mere  indviklede,  indtil 
de  tager  Vejret  fra  Digtningen.  Overfor  Folkepoesien  og 
Selskabspoesien,  som  alle  kan  forstaa  og  næsten  alle 
digte,  kommer  Trubadurdigtningen  som  noget,  kun  Ud- 
valgte kan  øve,  og  som  kun  henvender  sig  til  en  snæver 
Kenderkreds,  kun  vil  „grat  de  las  melhors"  og  ikke  bry- 
der sig  om  Bifald  fra  „desconnoissedors".  —  Men  det  er 

en  Kunst  i  stadig  Udvikling,  og  det  er  enhver  Digters 
Sag  at  bidrage  sit  til  dens  Fuldkommengørelse.  Trobar 
er  at  „opfinde",  og  ligeoverfor  Jonglørerne,  der  gaar  om 
og  synger  andres  Sange  eller,  hvor  de  selv  digter,  gør 
det  saa  anonymt  og  upersonligt,  saa  helt  i  de  givne, 
gamle  Spor  som  muligt,  gør  Trubaduren  sig  til  af  at  pro- 
ducere selvstændigt  og  nyt  og  signerer  stolt  med  sit  Navn, 
Ny  Melodier,  ny  Verseformer,  nyt  Indhold  maa  enhver 
Trubadur  møde  med.  Det  er  denne  Originalitetsstræben, 
der  gør  Kunsten  stadig  mere  kunstlet.  Jeg  vil  synge  en 
ny  Sang",  begynder  en  Trubadur,  „med  stor  Umag,  at 
den  ikke  skal  ligne  nogen  anden,  thi  en  Sang,  der  ligner 
andre  Sange,  er  hverken  god  eller  fin."  Og  en  anden: 
Jeg  keder  mig  ved  altid  at  fortælle,  at  jeg  græder  og 
sukker  af  Elskov;  thi  det  kan  Alverden  udenad.  Jeg  vil- 
de gøre  nye  Vers  med  liflige  Melodier,  men  jeg  kan  ikke 
finde  paa  noget,  som  ikke  allerede  er  sagt.  Hvordan  skal 
jeg  da  bære  mig  ad?  Jeg  vil  sige  de  samme  Ting  paa  en 
ny  Maade,  og  saaledes  vil  jeg  faa  min  Sang  til  at  se  ud 
som  ny."  Overfor  den  populære  og  traditionelle  Poesi 
udhæver  Trubadursangen  sig  da — ganske  som  Skjaldenes 
Hofpoesi  i  Norden  —  som  aristokratisk  og  individuel 
Kunst,  tvinger  Digtningen  ind  i  konventionelle,  kunstige 
Former,  men  opmuntrer  indenfor  disse  de  Enkelte  til 
at  udhæve  deres  Særegenheder  og  overbyde  hverandre. 
Trubadurpoesien  er  nu  først  og  fremmest  Sang,  til 
Ledsagelse  af  Violin-  eller  Harpespil.  „En  Vise  uden 
Musik  er  en  Mølle  uden  Vand"  hedder  det  udtrykkelig, 
og  Trubadurerne  var  først  og  fremmest  Komponister. 
Istedenfor  den  simple,  ensformige  Folkesangmusik  med 
dens  symmetriske  Gentagelser  af  Melodien  har  de  sat  en 

kunstfærdigere,  sagtens  under  Paavirkning  fra  Kirke- 
musikken. Af  Trubadurernes  Musik  har  vi  imidlertid  kun 
Afspejlingen  tilbage  i  deres  Verskunst  Som  et  Væld  af 
Klang  og  Vellyd,  en  Fylde  af  Rim  og  Rytmer  er  denne 
Verskunst  sprudlet  frem  og  har  henrevet  alle.  Rytmerne, 
oftest  livfuldt  jambiske,  lader  ikke  —  som  Folkepoesien  — 
ensartede  Vers  følge  i  Række,  men  veksler  med  længere 
og  kortere  Verselinier  og  knytter  dem  sammen  til  Stro- 
fer af  højst  forskellig  Bygning  og  Længde.  Med  Vers- 
linier fra  2—3  Stavelser  til  10— 12,  med  Strofer  fra  3—4 
Vers  til  over  20  Vers  udfoldede  Trubadurpoesien  en 
Vrimmel  af  Kombinationer,  der  efter  Folkesangens  og 
Kirkesangens  enstonige  Rytmik  maatte  virke  som  Aaben- 
baring  af  hel  ny  Toneskønhed.  Muligvis  er  der  Forbin- 
delse med  Antikens  og  Arabernes  Strofebygninger,  men 
i  hvert  Fald  betød  Trubadurkunsten  en  hel  Revolution  i 
europæisk  Poesis  ydre  Form  og  blev  Udgangspunkt  for 
hele  den  moderne  Lyriks  Rigdom  af  Verseformer. 

Endnu  mere  var  dog  Ordklangen  den  proven- 
9alske  Kunsts  Yndlingsomraade  og  Virkemiddel.  Det 
provencalske  Sprog  var  af  Naturen  rigt  paa  Velklang; 
dets  brede,  aabne,  ofte  dobbelte  Vokaler  har  givet  det 
Fylde,  dets  —  i  Forhold  til  Fransk  og  Italiensk  —  kraf- 
tige Konsonanter  og  haarde  Konsonantophobninger  (tg, 
tz,  m  osv.)  har  givet  det  karakterfuld  Kraft.  Og  navnlig 
har  Sproget  en  stor  Rigdom  af  Rim,  idet  saa  mange  af 
Latinens  forskellige  Afledningsendelser  er  blevne  sam- 
mentrukne i  Provencalsk  til  enslydende  Endelse.  Amati, 
amatis,  amatus  er  alle  blevne  til  amatz.  Denne  Sprogets 
naturlige  Rimrigdom  har  Trubadurkunsten  udnyttet  til 
det  yderste.  Folkepoesien  havde  tidligere  nøjedes  med 

Vokalrim;  Kunstlyriken  kræver  derimod  fiilde  Rim  og 
indfører  dem  for  hele  den  senere  europæiske  Digtning. 
Og  den  forfiner  Rimene,  dyrker  rige  Rim  (samme  Sta- 
velse i  forskellig  Betydning:  art  =  Kunst,  art  =  bræn- 
der), vanskelige,  sjældne  Rim  eller  Rim  af  flere  Stavelser 
og  flere  Ord;  legende  laver  den  en  Art  Rim  af  de  sam- 
me Slutningskonsonanter  med  vexlende  Vokaler  foran 
sig  (ars,  ors,  urs,  ers)  eller  ved  at  anvende  de  forskellige 
grammatiske  Former  af  samme  Ord.  Saa  krydser  man 
Rimene,  istedenfor  at  lade  dem  følges  parvis  ad,  og  skiller 
dem  ofte  saa  langt  fra  hinanden,  at  Øret  maa  vente,  fem 
— sex  Linier  igennem,  paa  Rimet  Saaledes  skabes  læn- 
gere Rytmesatser  og  større  Afvexling  Til  Gengæld  bom- 
barderes Øret  Mængder  af  Gange  med  det  samme  Rim, 
og  Stroferne  kædes  rytmisk  sammen  ved  at  Rimene  gaar 
over  fra  den  ene  Strofe  til  den  anden,  hele  Digtet  igen- 
nem, eller  ved  at  den  nye  Strofe  begynder  med  samme 
Ord,  hvormed  den  foregaaende  sluttede.  Ved  saadanne 
Kunster  og  Kunstlerier  dannes  de  forskellige  Digtformer. 
Og  inde  i  Versene  leges  der  med  Ord  af  samme  Rod: 
„A  Lunel  lutz  una  luna  luzens"  eller  Ord  af  samme  Lyd 
med  forskellig  Betydning:  ongle — oncle.  Man  har  ogsaa 
Øre  for  at  stemme  Formen  efter  Indholdet.  I  en  egen 
Digtform  „descort"  udtrykkes  f.  Eks.  det  elskovssyge 
Sinds  disharmoniske  Svingninger  mellem  Højtryk  og 
Lavtryk  gennem  Strofernes  skiftende  Rytmer.  Undtagel- 
sesvis erklærer  dog  en  af  Trubadurerne,  at  han  sætter  sin 
Sang  paa  en  lystig  Melodi,  „fordi  ellers  gad  ingen  synge 
den  eller  høre  paa  den,  saa  sørgeligt  er  Indholdet" 

Ligesaa  vel  som  Versformen  er  Sproget  og  Stilen 
Genstand  for  en  kunstnerisk  Aristokratisering.  „I  mit 

Hjerte",  synger  en  Trubadur,  „bærer  jeg  den  Fil,  med 
hvilken  jeg  filer  sjældne  Ord,  og  jeg  sætter  dem  i  sjældne 
Rim,  fordi  jeg  digter  om  et  sjældent  Væsen. "^  Ikke  alle 
Landsdeles  Mundarter  akcepteres  som  „natural  e  drecha 
parladura":  hvis  Fransk  kan  bruges  til  Epik  og  Pa- 
storeller, er  Limousinsk  bedst  at  digte  Lyrik  i.  Ikke 
alle  Ord  akcepteres;  lave  og  uhøviske  Ord  banlyses  fra 
den  Sang,  der  handler  om  Elskov,  „thi  den,  der  er  for- 
elsket, bør  vise  sig  høvisk,  ikke  alene  i  sine  Handlinger, 
men  ogsaa  i  sine  Ord/  Der  tilstræbes  grammatisk  Kor- 
rekthed, og  der  skrives  grammatiske  Haandbøger.  Men 
man  løfter  ogsaa  bevidst  Stilen  ud  over  Prosaen  ved 
mange  retoriske  og  poetiske  Figurer,  der  ofte  er  hentede 
fra  Middelalderlatinen  og  Klassiken  eller  fra  Bibelen. 
Der  er  Antiteser  og  Metaforer,  Lignelser  og  Personifika- 
tioner i  antik  Kunststil:  Elskovs  Flamme  og  Pile,  dens 
kolde  Ild  og  søde  Smerte,  den  personificerede  Amor 
eller  Vendinger  som:  „Ligesom  Magneten  tiltrækker  . . . 
saaledes ..."  Der  er  bibelsk  Stil,  som  naar  en  Fyrste 
kaldes  „Munterhedens  Ceder",  en  Dame  kaldes  „Hæde- 
rens Taarn".  Al  Middelalderlatinens  Retorik  gaar  igen: 
Skønhedens  Rose,  Renhedens  Lilje,  Høviskhedens  Blomst, 
Hæderens  Krone,  Glædens  Spejl,  Bitterhedens  Malurt. 
Helt  forsætlig  gøres  af  en  Mængde  af  Trubadurerne 
Stilen  dunkel  og  vanskelig  —  som  den  overalt  gøres 
det,  hvor  Poesien  vil  hæve  sig  ud  af  Folkeligheden:  i 
den  alexandrinske  Tid  som  i  den  senere  romerske 
Kejser-Tid,  ved  de  persiske  Hoffer  som  hos  de  norske 
Skjalde.  „Le  trobar  clus"  (tillukket)  er  æstetisk  Pro- 
gram for  en  bestemt  Retning  blandt  Trubadurerne.  Den 
lærde  Amaut  Daniel  imponerede  baade  Samtid  og  Efter- 

tid  (endnu  Dante  f.  Ex.)  ved  sin  Kunststil,  omend  Spot- 
tere erklærede,  at  ingen  forstod  noget  af  hans  Sang.  Han 
danner  nye  Ord,  bygger  lange,  indviklede  Sætningsfor- 
bindelser  op,  omskriver  med  gaadefulde  Betegnelser,  op- 
hober Ordspil  og  lærde  Hentydninger,  „jager  Harer  med 
Okser  og  svømmer  mod  Strømmen*,  —  som  han  selv 
siger  om  sin  Jagt  efter  overraskende  og  fjemthentede 
Billeder.  Det  er  latinsk  Retorstil,  naar  Spanien  omskri- 
ves som  „det  Rige,  Ebro  gennemstrømmer";  det  over- 
byder Skjaldenes  mest  overflødige  „Kendinger**,  naar 
Moder  kaldes  „min  Onkels  Søster";  og  naar  „den  Kær- 
lighed, der  regner  ham  ned  i  Hjertet,  holder  ham  varm, 
hvormeget  det  saa  vintres  derude",  da  er  dette  i  den 
persiske  Hoflyriks  Billedsmag.  En  anden  Tilhænger  af 
„estilh  clus",  Guiraut  de  Bomelh,  slog  sig  senere  der- 
fra og  udviklede  i  en  Verspolemik,  at  man  burde  digte 
forstaaeligt  for  alle;  „det  er  i  Virkeligheden  ogsaa  det 
sværeste."  Men  hans  Modpart  indvender,  at  saa  „vilde 
jo  alle  blive  lige;  nej!  bliver  Sangen  udbredt  mellem 
alle,  synker  dens  Værdi,  som  alle  Godtkøbsvarers;  Gul- 
det er  for  dets  Sjældenheds  Skyld  dyrere  end  Salt,  og 
saaledes  vurderes  ogsaa  den  Digtning  højest,  der  er 
vanskeligst  tilgængelig." 


I  denne  fine,  kostelige  Kunstform  er  det,  at  det  syd- 
franske Adelsliv  gyder  og  støber  sit  sjælelige  Indhold. 
Trubadurerne  slutter  de  fleste  af  deres  Digte  med  en 
„tomada"  —  en  lille  „Hale",  der  omkvædsagtig  gentager 
Digtets  Rytme  og  Rim  og  tillige  sammenfatter  dets  Me- 
ning eller  giver  det  Adresse  —  til  en  bestemt  Person 

eller  en  Klasse  Tilhørere.  I  Virkeligheden  er  Trubadur- 
digtningen,  til  at  begynde  med,  vokset  umiddelbart  ud  af 
Livet  og  har  sit  bestemte,  praktiske  Hverv  ude  i  Livet, 
er  Lejligheds-  og  Tendenspoesi  saa  godt  som  nogen. 
Alle-  de  Skærmysler,  der  udfægtedes  med  Mund  og 
Sværd  og  pr.  Sendebrev  mellem  Baroner  og  Borge  eller 
mellem  Kirken  og  Verdsligheden,  al  den  Smigertale  over- 
for "Husherren  og  Spot  over  hans  Fjender,  der  genlød  i 
Hallen,  al  den  Elskov  og  al  den  Bagtalelse,  som  hviske- 
des i  Kamrene,  —  det  er  alt  dette,  som  nu  tager  Sangens 
og  Musikkens  Vinger  til  Hjælp  for  at  bevæge  kraftigere 
og  bæres  videre  om.  Ofte  er  det  Ting,  som  hidtil  skre- 
ves  paa  Latin,  der  nu  af  Trubadurerne  klædes  i  en  let- 
tere, populærere  Form.  Den  provencalske  Kunstdigtning 
er  hyppig  at  betragte  som  en  Fortsættelse  af  fyrstelige  Ka- 
pellaners latinske  Lovdigte  eller  Gravdigte  over  de  høje 
Herskaber,  af  Kansleres  og  Notarers  Stridsskrifter  i 
deres  Herres  Politiks  Tjeneste,  af  Bernhard  af  Clair- 
vauxs  Korstogsprækener  eller  omvendt  af  Vagantemes 
latinske  Stridsdigte  mod  Geistligheden  og  Rom. 

„Sirventes"  er  oprindelig  et  Tjenestedigt  (sirven  =  at 
tjene),  digtet  af  en  Hofdigter  til  Lovprisning  af  sin  Herre, 
til  Spot  over  hans  Fjender,  i  hans  Politiks  Tjeneste,  men 
efterhaanden  er  det  overhovedet  Formen  for  al  person- 
lig, politisk,  religiøs,  moralsk  Agitation  og  Polemik.  Hele 
den  sydfranske  Aands  Stridbarhed  og  Kritik  faar  sit  litte- 
rære Udtryk  i  Sirventes. 

Beriran  de  Bom,  Borgherre  til  Hautefort  i  Périgord, 
var  den  politiske  Sirventes'  Førstemand.  Som  det  gamle 
Arabiens  Ørkensønner  eller  de  græske  Øers  Jambikere 
eller  som  Islands  gamle  Sagahelte  var  han  en  Sværdets 

Og  Ordets  Stridsmand  i  én  Person;  det  er  Striden,  Eris 
selv,  der  slaar  ud  i  Digt  som  hos  Amrilkais  eller  Gun- 
laug  Ormstunge  eller  Archilokos.  Bertran  var  fælles  med 
sin  Broder  om  en  lille  Familieborg,  men  laa  i  stadig 
Strid  med  ham,  var  en  Tid  udjagen  af  Broderen,  -men 
jagede  siden  til  Gengæld  denne  ud  og  værgede  tappert 
Borgen  mod  en  overlegen  Fjendehær.  „De  brænder  og 
hærjer  mit  Land,  hugger  mine  Træer  og  blander  min 
Sæd  med  Straa"",  sang  han  imens  uforknyt,  „alle  mine 
Fjender  angriber  mig  nu;  kan  jeg  sætte  Tvist  mellem 
Baronerne,  lader  jeg  nok  ogsaa  til  at  kunne  forene  dem." 
Med  ildfuld  Stridslyst  kastede  han  sig  ud  i  de  aquitanske 
Baroners  Oprør  mod  Richard  Løvehjerte,  da  denne  som 
Prins  var  den  engelske  Konges  Statholder  i  Sydvest- 
frankrig. Bertran  bliver  ikke  træt  af  at  ægge  den  yngre 
Broder,  Prins  Henrik,  og  Vasallerne  mod  „den  poitou- 
ske  Fraadser",  „Richard  Ja-og-Nej",  som  han  kalder 
ham,  og  han  lover  selv  at  ride  under  Perigueux's  Mure, 
hvor  Richard  residerede,  og  splintre  hans  Hjerne,  hvis 
han  viser  sig.  Han  haaner  de  fejge,  strammer  de  træge 
op,  driller  én  med  en  Ydmygelse,  han  har  lidt,  vækker 
en  andens  Skinsyge,  skoser  med  Hentydninger,  hæfter 
Øgenavne  paa  Folk,  er  en  Loke  til  at  tirre  og  sætte  Folk 
sammen.  „Talairand  er  en  ren  „Lombarder**;  naar  andre 
springer  op,  strækker  han  sig  blot  og  gaber . . .  Vilhelm 
af  Gordon,  Jer  kan  jeg  godt  lide,  I  har  nok  faaet  Knebel  i 
Jer  Klokke,  men  de  to  Vikomter  anser  jer  for  en  Døgenigt 
og  Nar . . .  Paa  Slottet  ved  Clairvaux  har  de  bygget  et 
skønt  Slot,  det  vil  vist  ikke  behage  den  nye  Konge,  hvis 
han  ser  det;  men  det  lyser  saa  herligt,  at  han  nok  skal 
faa  Øje  paa  det"  Harmen  løber  af  med  ham,  naar  han 

synes,  han  slider  sine  Sporer  op  forgæves:  „de  er  saa 
fejge,  alle  Baronerne,  at  hver  eneste  én  kunde  rages  til 
Munk  eller  beslaas  paa  alle  fire  som  en  Hest.*"  Men  det 
jubler  ud  af  ham,  naar  han  ser  Baronerne  væbne  sig  og 
Borgerne  forskanse  sig,  og  Vaabenlegen  snart  skal  be- 
gynde over  Sletten  . . .  Den  unge  Prins  Henrik  døde 
imidlertid,  og  Bertran  viede  ham  et  stort  retorisk  Klage- 
digt, der  ganske  er  i  den  pompøse,  højtravende  Stil  som 
de  latinske  „planctus"*,  dem  Abbeder  og  Bisper  paa  Bestil- 
ling skrev  ved  Fyrsters  Død.  Han  blev  forsonet  med  Ri- 
chard, men  han  fik  ikke  mindre  Stof  til  Sirventes  i  Stridig- 
hederne mellem  de  engelske  Konger  og  Philip  August  af 
Frankrig,  —  han  gør,  hvad  han  kan,  for  at  ægge  Fyr- 
sterne mod  hinanden,  og  samtidig  førte  han  for  egen 
Regning  en  Versfejde  med  Kong  Alfons  af  Aragonien. 
Det  er  kun  halvt  Poesi,  alle  disse  Stridsdigte,  det  er 
Avisartikler,  Agitationstaler,  Opraab,  Undsigelser.  Men  der 
er  noget  helt  dæmonisk  ved  Bertran,  naar  han  synger: 
„Er  der  Fred  allevegne  omkring,  er  en  Tomme  mig  nok 
til  at  slaas  om  . .  Mig  Fred  er  en  Gru,  til  Strid  staar 
min  Hu;  paa  Strid  jeg  tror  —  alene  paa  Jord,"  eller 
naar  han  beruser  sig  i  Længsel  efter  Foraaret,  ikke  for 
det  Grønne  og  Fuglesangens  Skyld  saa  meget  som  for 
Mændene  og  Hestene,  han  skal  se  opstillede  til  Kamp, 
Folk  og  Hjorder,  der  jages  afeted.  Mure,  der  brager,  de 
Faldnes  Heste,  der  farer  over  Markerne:  „hverken  Mad 
og  Drikke  eller  Søvn  smager  mig,  som  naar  jeg  hører 
Raabet:  Fremad!  og  Hestene  vrinsker,  og  der  skriges 
om  Hjælp,  og  de  Faldne  ligger  med  de  vimplede  Spyd- 
skafter plantede  i  Siden."  Og  hans  Adelsmandshad  til 
Boldere  og  Bønder  bryder  ud  i  grum  Skadefryd:  „Det 

glæder  mig,  naar  jeg  ser  de  elendige  Pengemænd,  der 
kives  med  Adelen,  i  Ulykke . . .  naar  jeg  ser  dem  gaa 
nøgne  om  og  tigge ...  En  Bonde  er  et  Svin,  kommer 
han  til  Rigdom,  gaar  han  fra  Forstanden;  derfor  bør  man 
stedse  holde  hans  Trug  tomt.  Den,  der  ikke  kuer  sin 
Bonde,  styrker  ham  i  hans  Ondskab . . .  Ingen  bør  be- 
klage ham,  om  han  ser  ham  brække  Arme  og  Ben  eller 
mangle  det  nødvendigste . . .  Det  overmodige  Pak  er  ikke 
længer  til  at  udholde.  Gud  sende  en  Ulykke  over  dem!** 
En  anden  Art  Sirventes  er  den  moraliserende.  Dens 
Førstemand  er  Peire  Cardenal.  Af  fornem  Byrd,  „glad 
smuk  og  ung",  men  besjælet  af  en  levende  Retssans,  der 
led  under  al  Løgnen  og  Uretten  i  Verden,  gjorde  han  sig 
til  en  Art  Rettens  Don  Quijote  og  sin  Kunst  til  en  Rid- 
derkaarde,  der  var  løftet  mod  alt  og  alle.  Snart  er  det  de 
Geistlige,  det  gaar  ud  over:  de  er  Gribbe  og  Aadsels- 
fiigle,  der  vejrer  raaddent  Kød  og  slaar  ned  paa  alle,  der 
skal  dø,  for  at  aftiøde  dem  Testamenter;  det  er  Isengri- 
mer, der  hyller  sig  i  Faarepelse.  Snart  er  det  de  store 
Baroner:  Gaar  en  mægtig  Mand  over  Gaden,  har  han 
Ondskab  og  Havesyge  til  Ledsagersker,  Uret  bærer 
Banneret  og  Hovmod  fører  an  . . .  Om  man  afstod  en 
Baron  alt,  fra  Tyrkiet  til  Normandiet,  fik  man  dog  ikke 
Fred  med  ham  . . .  Om  man  stak  Hul  to— tre  Steder  paa 
saadan  en  mægtig  Mand,  vilde  der  ikke  komme  andet  end 
Løgne  strømmende  ud  af  hans  Hjerte  som  en  Bjei^fos. 
Saa  maa  Kvinderne  holde  for:  stikker  man  en  Kvinde  en 
Daler  i  Haanden  for  Sandheden,  en  Skilling  for  Løgnen, 
saa  vinder  Skillingen.  Eller  alle  Mennesker  under  Ét:  de 
er  af  den  Slags  Mønt,  der  bærer  Kors  og  Liljer  uden 
paa,  men  som  der  intet  Sølv  er  i,  naar  man  smelter  dem; 

deres  Godhed  er  saadan,  at  om  Stenene  var  Brød  og 
Vand  var  Vin  og  Bjergene  Flæskesider,  saa  gav  de  al- 
ligevel ikke  noget  bort;  paa  en  Læderstrimmel  —  Halv- 
delen af  min  Hanskes  Tommeltot  —  kunde  jeg  skrive 
op  al  den  Retsindighed,  der  er  i  Verden.  Saaledes  avler 
Lidenskaben  altid  nye  grelle  Billeder  —  som  hos  Dante, 
altid  holder  nye,  burleske  Indfald  Tilhørerne  i  Aande  — 
som  hos  Tiggermunkene.  Tilsidst  gaar  vor  Paladin  ufor- 
færdet frem  og  ypper  Kære  med  Gud  selv,  at  han  ikke 
har  brugt  sin  Magt  til  at  knuse  Djævlen  og  det  onde,  men 
nu  vil  straffe  Menneskene  med  Helvede  tor  det  onde, 
Gud  selv  er  Skyld  i,  at  de  har  begaaet  «Saa  mægtig  en 
Hersker  Gud  end  er,  vil  han  blive  kaldt  til  Regnskab 
for  den  Uret!« 

Mangestemmig  staar  Larmen  af  Trubadurernes  Sir- 
ventes  udover  Sydfrankrig.  Iltre  Korstogssange  og  iltre 
Straffesange  over  Rom  og  Geistiigheden.  Hofkvad  ved 
Fyrsters  Død  med  Lovprisning  over  den  Afdøde  og  Nid- 
ord over  hans  Fjender.  Trubadurernes  Spottesange  over 
hinanden,  ofte  med  kritisk  Rundskue  over  alle  Kolle- 
gerne: han  dér  burde  heller  gaa  med  Salmebog  end 
synge  om  Elskov;  en  andens  Sang  lyder  saa,  bedrøvelig 
som  en  gammel  Vandbærerskes,  og  selv  ligner  han  en 
indtørret  Læderdunk.  Marcabrun,  et  gaskognesk  Hitte- 
barn, gør  sig  til  Specialitet  at  vrisse  gnavent  ad  Glæde 
og  Elskov  og  kynisk  at  udvikle,  hvordan  han  forstaar  at 
sno  sig  i  alle  Livets  Forhold,  mele  sin  Kage,  jage  paa  de 
andres  Enemærker  og  holde  sig  en  Bagdør  aaben  i  en- 
hver Situation,  —  hvad  dog  ikke  hindrede,  at  han  blev 
dræbt  af  en  Baron  for  sin  giftige  Klaffertunge.  Lystigere  er 
Munken  fra  Montaudon,  —  Humoristen  blandt  Sirventes- 

digterne.  Fornem  af  Fødsel  var  han  som  ung  bleven 
puttet  i  Munkekutte,  men  skulkede  af  Kloster  og  fik  — 
hedder  det  —  sine  Foresattes  Tilladelse  til  at  farte  om 
som  Trubadur,  mod  at  give  en  Del  af  sin  Fortjeneste  til 
sit  Kloster.  Hans  muntre  Digte  opregner  alt,  hvad  han 
holder  af  —  en  fed  Laks  ved  Nonatid  eller  at  ligge  paa 
en  grøn  Eng,  høre  paa  Fuglesang  og  faa  hemmeligt  Be- 
søg af  en  Veninde;  og  alt,  hvad  der  er  ham  imod  —  en 
Ægtemand,  der  elsker  sin  Kone  for  højt,  eller  en  Rid- 
der, der  ude  er  stor  paa  det,  men  hjemme  støder  Peber. 
Han  forfølger  Kvinderne  med  lystige  Sarkasmer  om, 
hvor  flittig  de  dyrker  Malerkunsten,  saa  deres  Kinders 
Farver  fordunkler  Kapellernes  Malerier  og  Safranfarven 
er  steget  gevaltig  i  Pris;  og  i  hy^elige  Samtaler  disku- 
terer Munken  med  Gud  om  Kvindernes  Udyder  og 
hvordan  de  bedst  kan  kureres,  og  Gud  bebrejder  ham, 
at  han  igen  er  gaaet  i  Kloster;  han  morede  baade  Folk 
og  Gud  meget  mere,  medens  han  drog  om  som  Truba- 
dur. 

En  egen  Arena  for  Trubadurernes  Stridbarhed  var 
den  Art  Versdueller,  som  hed  Tenzoner.  Det  er  en  gam- 
mel folkelig  Digtart;  slige  improviserede  Versekampe 
kender  Tyrolerne  saavel  som  norske  Bønder  eller  tos- 
kanske og  sicilianske  Hyrder.  Naturligt  nok  toges  denne 
saa  selskabelige  Digtgenre  op  til  kunstnerisk  Behandling 
i  Provence.  Oprindelig  var  det  vel  nok  altid  et  virkeligt 
personligt  Mellemværende,  der  af  de  to  Sangere  afgjor- 
des paa  staaende  Fod  ved  saadanne  Verskampe.  Men  jo 
mer  Vægt  der  lagdes  paa  Formen,  des  mindre  kunde  der 
være  Tale  om  Improvisation;  Udvekslingen  af  Vers  fore- 
gik da  med  Mellemrum.  Og  det  blev  heller  ikke  længer 

altid  et  personligt  Skændsmaal,  der  sattes  paa  Vers;  det 
var  tit  et  eller  andet  almindeligere  Spøi^maal,  som  de- 
batteredes. Naar  i  et  Selskab  et  Æmhe  var  bleven  Gen- 
stand for  Meningsstrid  i  Samtalens  Løb,  kunde  en  Dame 
opfordre  to  tilstedeværende  Trubadurer  til  at  gøre  sig  til 
Talsmænd  for  de  to  stridende  Meninger,  eller  den  ene 
opfordrede  sin  Kollega  til  at  vælge  en  af  Meningerne  at 
forsvare  og  paatog  sig  saa  selv  at  plædere  for  den  anden, 
og  ved  næste  selskabelige  Sammenkomst  mødte  de  saa 
forberedte  og  „opførte""  Sangkampen.  Man  eiidte  da 
gæme  med  at  indanke  Tvisten  til  Afgørelse  for  den,  der 
havde  forelagt  Spørgsmaalet  eller  for  en  fritvalgt  Dom- 
stol f.  Ex.  af  fornemme  Damer.  Talrige  saadanne  smukke 
Fællesdigtninger  er  bevarede,  omend  maaske  ved  flere  i 
Virkeligheden  be^e  Roller  er  digtede  af  en  og  samme 
Trubadur.  Der  disputeres  om  de  forskellige  Nationers 
Fortrin.  Om  man  har  Ret  til  at  vrage  en  Dames  Elskov, 
blot  fordi  hun  bliver  gammel.  Om  en  Dame  bør  give 
den  fornemste  eller  den  ædleste  Tilbeder  Fortrinet,  — 
Dauphinen  af  Auvergne  holder  højmodig  paa  det  sid- 
ste, hans  borgerlige  Modstander  beskedent  paa  det  før- 
ste. Om  det  er  værst  at  være  i  Gæld  uden  at  kunne  be- 
tale den  eller  at  elske  uden  at  kurine  vinde  Genkærlig- 
hed;  —  Eble  udvikler,  at  med  al  Respekt  for  ulykkelig 
Kærlighed  er  det  dog  værre,  naar  man  forfølges  af  Kre- 
ditorer og  ikke  tør  vise  sig  paa  Torvet  i  pæn  Dragt; 
Guillem  Gasmer  mener  derimod,  at  man  med  smukke 
Ord  kan  stille  en  Kreditor  tilfreds,  men  ikke  saa  let 
kommer  ud  over  Elskovssorg. 

Saadanne  poetiske  Væddekampe  har  blomstret  ved 
saa  mange  Hoffer.  Men  ejendommelig  for  de  sydfranske 

HofTer  er  den  fremtrædende  Plads,  som  erotiske  Spøi^- 
maal  har  i  disse  Versdebatten  Ved  Siden  af,  som  Sir- 
ventesdigtere,  at  „dnspore  de  Store  til  høje  Bedrifter, 
beskæmme  de  Onde,  uden  Frygt  være  Sandhedens  He- 
rolder, "^  samt  ved  deres  Sang  at  skænke  deres  Velynderes 
Ry  et  evigt  Liv  —  som  de  roser  sig  af  — ,  har  Trubadu- 
rerne nemlig  som  Digtere  af  Canzoner  et  ikke  mindre 
stort  Kald — at  forkynde  Glædens,  det  selskabelige  Livs, 
Elskovens  Religion.     

I  Glædens  Element  lever  jeg  som  Fisken  i  Vandet, 
synger  Amaut  de  Maruelh;  hver  Gang  den  søde  Foraars- 
luft  igen  vækker  mit  Hjerte  til  nyt  Liv,  føler  jeg,  at  j^ 
er  født  til  at  glæde  mig.  Jeg  glædes  ved  Fuglesangen  (^ 
Blomsterne  —  jubler  Bemart  de  Ventadour  —  glædes 
over  mig  selv  og  endnu  mer  over  min  Frue,  fra  alle  Si- 
der er  jeg  omgiven  af  Glæde,  men  denne  overgaar  al 
anden.  Meget  mer  end  Fuglene  har  jeg  Grund  til  at 
synge,  jeg  som  blot  lever  i  Sang  og  Glæde  alle  Dage  og 
ikke  tænker  paa  andet.  Joi"  og  „Gaug"  (Glæde),  Joi  e 
deporf"  gaar  som  Ledemotiv  gennem  Trubadurdigtningen. 
Mod  Heltedigtenes  tragiske  Patos  og  Kirkens  mørke  Høj- 
tidelighed spiller  den  glade  Sang  op  med  sine  Triller  og 
Koloraturer.  Joi  e  deport"  betyder  „Herrefølelsen  hos 
Adelen,  naar  den  føler  sig  frigjort  fra  materielle  og  aan- 
delige  Bekymringer,"  og  denne  Herrefølelse  skal  Tru- 
badurerne vække  og  holde  levende.  En  fribaaren  Natur 
—  synger  de  —  kan  ikke  leve  i  Bekymring  og  Bedrøve- 
lighed, han  maa  elske  alt  lyst  og  smukt  —  skønne  Vaa- 
ben,  munter  Tidsfordriv,  høvisk  Selskabelighed;  intet  af 
sligt  er  ondt,  og  det  vil  ikke  blive  straffet  af  Gud,  som 

de  tror,  der  er  ved  at  bringe  Ungdom  og  Glæde  i  Vanry, 
fordi  de  ikke  selv  véd,  hvad  Glæde  og  Gavmildhed  vil 
sige  (Guiraut  de  Bornelh).  Glæden  er  Roden  til  alt  godt, 
.se  (uden)  joi  non  e  valors",  Glæden  gør  god,  tapper, 
elskelig  og  elsket.  Det  er  denne  Overklassens  Opstemt- 
hed.  Eufori,  som  de  tyske  Trubadurer  kalder  „hohe 
muot,''  „riche  muot"*;  »aldrig  en  eneste  Dag  saa  jeg  ham 
sørge,"  siges  der  i  en  Lovsang  over  en  afdød  Fyrste. 

Joi  er  tillige  noget  andet:  Lyrikerens  Svælgen  i  sine 
Følelser,  Beruselse  i  sin  Sjæls  indre  Rigdom.  Den 
samme  Sentimentalisme,  der  slog  ud  i  St.  Bernhards 
Følelseskristendom  og  i  Korstogsentusiasme,  —  det  er 
denne  samme,  som  hos  Trubadurerne  slaar  ud  i  Følel- 
sessalighed  og  erotisk  Sværmeri.  Overfor  Baronerne, 
der  kun  tænker  paa  Jorder  og  Kamp  og  alt,  der  er  til  at 
tage  og  føle  paa,  forkynder  Trubadurerne  paradoksalt 
det  indre  Livs  Frihed  og  Rigdom:  Der  ude  er  det  vis- 
nende Høst  og  isnende  Vinter,  men  inde  i  mig  knoppes 
Foraaret  og  blomstrer  Sommeren.  Et  Smil  af  min  El- 
skede er  mig  mere  værd  end  Arabiens  Guld,  i  min  El- 
skovslykke  vilde  jeg  ikke  bytte  med  Kongen  af  England. 
Men  til  Gengæld  forkyndes  det  som  et  ikke  mindre  Pa- 
radoks, at  ulykkelig  Elskov  gør  mere  ondt  end  Tandpine 
<^  er  ubehageligere  end  Gæld.  Og  alligevel  —  alligevel 
er  en  ulykkelig  Elskers  Savn  Digteren  dyrebarere  end 
den  plumpe,  sanselige  Tilfredsstillelse,  som  de  Fleste  for- 
staar  ved  Elskov. 

Foraaret  er  Glædens  og  Følelsessværmeriets  Tid. 
Bemart  de  Ventadours  Sange  er  forelskede  Hymner  til 
Foraaret,  —  naar  Hørren  grønnes  paa  Markerne,  Vio- 
lerne titter  frem  under  Buskene  og  Aaerne  risler  klart 

8» 

over  Sandet,  naar  det  knoppes  til  Blad  og  Blomst  paa 
alle  Grene  og  Fuglesangen  lyder  Dag  og  Nat.  Natter- 
galens søde  Sang  holder  ham  vaagen  i  Elskovstanker  om 
Natten,  og  naar  Lærken  om  Morgenen  løfter  sig  paa  sine 
Vinger  op  mod  Solen,  saa  den  helt  glemmer  sig  og  lader 
sig  dale  af  den  Sødme,  den  føler,  saa  er  det  ham  som 
om  hans  eget  Hjerte  skulde  sprænges  af  Længsel  .  .  . 
Ligesom  man  ikke  kan  lade  være  med  at  vende  Tungen 
hen  mod  en  hul  Tand  —  synger  Guiraut  de  Bornelh  — 
saaledes  kan  han  heller  ikke  lade  være  med  at  vende 
Hjertet  mod  de  ny  Blomster,  naar  han  ser  Grenene 
blomstre  og  hører  de  elskovsglade  Fugles  søde  Stemme 
fra  Buskene.  Naar  Sneen  er  smeltet  og  Varmen,  sidst  i 
Marts,  er  vendt  tilbage  med  grønne  Enge  og  Fuglesang, 
bliver  han  saa  springsk  som  et  Vilddyr,  saa  let  tilbens 
som  en  Raa.  Engene  og  de  klare  Aaer,  Hvidtjøm  og 
Vildrose,  Lærke  og  Nattergal  —  det  er  den  lyse,  venlige 
Foraarsskønhed,  som  Trubadurerne  elsker,  de  henlæ^er 
ogsaa  gæme  Scenen  til  den  Slags  Haver,  som  Ridder- 
borgene nu  ofte  omgiver  sig  med.  Digteren  sitrer  som 
Bladet,  er  glad  som  en  Fugl,  og  han  gennemvarmes  af 
den  Elskedes  Blik  som  Naturen  af  Solens  Straaler. 

Foraaret  er  Befrielsen  efter  den  kolde,  mørke  Vinter, 
da  Vejene  var  ufremkommelige  og  man  sad  og  frøs  eller 
kvaltes  af  Røg  i  de  stenlagte,  skumle  Borgkamre.  Nu 
kan  den  vandrende  Ridder  og  Trubaduren  igen  farte  om 
i  den  vide  Verden.  En  Frihedslyst  og  Udve  ud  i  Verden 
klinger  gennem  Trubadurernes  Sange.  „Det  syntes  ham 
ilde  at  være  længe  paa  ét  Sted",  hedder  det  om  én  og 
kunde  hedde  om  mangen  af  dem.  I  al  Slags  Vejr,  under 
Møje  og  Farer,  strejfer  han  om  tilhest  —  som  Raim- 

baut  de  Vaqueiras  skildrer  det  i  et  Digt  —  med  Sko- 
ven og  Vejene  til  Herberge.  Undervejs  digter  han:  Jeg 
vil  gøre  et  Vers  om  slet  ingen  Ting,"  begynder  han,  „det 
er  digtet,  mens  jeg  sov  paa  Hestery^en,"  han  føler  sig 
forhekset,  véd  ikke  om  han  er  vaagen  eller  drømmer,  om 
han  er  glad  eller  bedrøvet;  hans  Hjerte  er  ved  at  briste 
af  Savn,  men  dog  agter  han  det  ikke  en  Snus;  hvem 
hans  Veninde  er,  véd  han  ikke,  men  dog  elsker  han 
hende  højt,  alligevel  kender  han  en  meget  skønnere, 
men  véd  blot  ikke,  hvor  hun  Rndes ...  I  en  saadan 
Stemning  af  oprømt  Ligegladhed  og  vag  Forelskethed 
strejfer  Sangeren  om  fra  Hof  til  Hof.  Hans  Hjerte  løfter 
sig  (hedder  det  hos  de  tyske  Minnesangere)  til  Lyset, 
som  Falken  i  sin  Flugt  eller  Ørnen  i  sin  Svæven,  det  er 
ham,  som  fløj  han  over  Verden  og  ejede  alt  eller  kunde 
springe  som  Vildtet  i  de  dybe,  store  Skove.  Alt,  hvad  der 
er  af  Glæde  i  ham,  det  „spirer,  vokser  og  grønnes,"  hans 
Hjerte  „skyder  Blad  og  Blomst  og  holder  sig  grønt, 
Aaret  om.** 

At  flagre  og  favne,  synge  og  elske  —  det  er  den  fa- 
rende Sangers  Livsprc^ram.  En  liberal  Leven  og  Laden 
leve  er  det,  hans  Sang  forkynder.  I  Baronernes  raa  og 
Munkenes  mørke  Verden  vil  han  lyse  op  og  varme. 
Naar  han  altid  ft-emhæver  Gavmildhed  som  Hoveddyden, 
kan  han  jo  ikke  siges  fri  for  at  tale  for  sin  egen  Pose; 
hans  Sang  er  mangen  Gang  Betleri  og  Prelleri,  og  den 
Seignør,  der  vil  prises  som  en  Alexander  af  ham  — 
Alexander  den  store  er  stedse  Mønsteret  paa  Gavmild- 
hed —  maa  rykke  ud  med  Heste  og  Klædninger  til  sine 
Sangere  og  holde  aabent  Bord  „uden  nogen  Portner.** 
Men  larguezza  —  „milte**  som  det  hed  paa  Tysk  —  var 

virkelig  det  vigtigste,  praktiske  Udtryk  for  den  Blødgø- 
relse  og  Udvidelse  af  de  snevre,  haarde  Baronsind,  som 
det  galdt  om.  De  griske  Kløer,  der  var  saa  rede  til  at 
gribe,  skulde  lære  at  aabne  sig  for  at  give.  Trubadur- 
digtningen  virker  her  tildels  sammen  med  Kirken  ;*ogsaa 
for  Kirken  galdt  det  —  ikke  blot  i  Egeninteresse  —  at 
faa  Egennyttens  og  Havesygens  Aand  drevet  ud  af  Hjer- 
terne, rive  dem  løs  fra  Muld  og  Mammon.  „Donar"  — 
at  give,  at  strø  Pengene  ud,  leve  og  lade  leve  —  det  er 
for  Trubaduren  det  ridderlige  Herreliv;  om  Pengene 
gaar  til  prægtige  Dragter,  glade  Fester  eller  til  Godgøren- 
hed er  ham  lige  godt.  Han  priser  Krigen,  fordi  den  tvin- 
ger til  at  aabne  Haanden,  nøder  de  Store  til  at  tage  og 
til  at  give.  I  en  Tenzone  forsvarer  en  Røverridder  sig 
med,  at  han  ikke  tager  for  at  købe  Skatte  op,  men  for 
at  strø  ud  til  andre.  Kirkens  Moralister  minder  herimod 
om  Ciceros  Advarsler  mod  den  Slags  Gavmilde,  der  ta- 
ger, hvad  de  giver,  og  dadler  de  Riddere,  der  af  For- 
fængelighed skænker  alt  de  ejer  bort,  og  overøser  Gøg- 
lere og  Jonglører  med  Kapper  og  Smykker,  medens  de 
Fattige  dør  af  Kulde  udenfor  deres  Borg  og  Portneren 
genner  dem  bort  med  et:  „Gaa,  din  Slyngel!  min  Herre 
vil  høre  paa  Sang."  Men  Trubadurerne  priser  den  Rid- 
der, der  1174  ved  Beaucaire  lod  30,000  Sous  udstrø  og 
lod  30  Heste  brænde  for  at  vise  sin  „larguezza,**  eller 
Robert  Korthose,  der  lod  sig  pumpe  af  Gøglere  og  Tøj- 
ter, saa  han  en  Morgen  fandt  sig  i  den  Grad  udplyndret 
til  Skjorten,  at  han  ikke  kunde  staa  op  og  gaa  i  Kirke. 
„At  sige  ja  hellere  end  at  sige  nej"  —  det  er  Formlen^ 
i  hvilken  en  Trubadur  lykkelig  sammenfatter  den  ridder- 
lige Liberalitet. 

At  leve  i  Fest  og  Selskabelighed,  i  høvisk,  elskværdigt 
Samliv  med  sine  Jævnlige  —  alt  dette  var  en  Art  social 
Idealisme,  Trubadurdigtningen  forkyndte  overfor  de  gam- 
meldags Baroner,  der  kun  tænkte  paa  at  slaas  med  deres 
Naboer,  runde  deres  Jorder  af,  udsuge  deres  Bønder  og 
samle  paa  Gods  og  Kvæg.  De  faste  Borge  —  klager 
Trubadurerne  —  med  Mure  og  Grave  er  Urettens  og 
Voldsmagtens  Arner,  dér  er  der  kun  Plads  for  Vaaben- 
larm,  ikke  for  Fester  og  Gavmildhed.  De  plumpe  Baro- 
ner bryder  sig  ikke  om  Sang  og  Dans  og  Spil,  Foraaret 
og  Blomsterne  er  dem  ligegyldige,  naar  blot  Haven  giver 
godt  med  Frugt.  Fra  KongehofFet  og  nedefter  tinges  der 
blot  om  Jord  og  Kvæg  som  hos  Købmænd.  Selv  en 
Stridshane  som  Bertran  de  Bom  erklærer,  at  saadanne 
Baroner,  der  kun  tænker  paa  Jagter  og  paa  at  underkue 
deres  Folk  og  aldrig  holder  munter  Selskabelighed,  har 
ikke  Begreb  om  Ridderlighed,  og  Hoffer,  hvor  der  ikke 
er  glade  Fester  og  Damer,  er  blot  Baronforsamlinger. 
„Krig  og  Vaabenspil  —  gi*  Penge  ud  og  gøre  Kur  til 
Damer"  (Assautz  e  tomei  —  donar  e  domnei)  alle  disse 
fire  Ting  hører  —  erklærer  han  —  i  lige  høj  Grad  med 
til  Ridderliv.  Og  baade  ved  ligefremme  Læredigte  („en- 
senhament")  og  gennem  alt,  hvad  de  forherliger  eller 
fordømmer,  gør  Trubadurerne  sig  til  Hofkulturens  og 
Høviskhedens  Forkyndere.  Det  er  ikke  blot  de  ydre 
pæne  Manerer,  det  herved  drejer  sig  om,  men  den  Vel- 
viljens daglige  Smaamønt,  som  hedder  Belevenhed  og 
Elskværdighed.  Det  milde  Blik,  de  huldsalige  Miner,  den 
venlige  Hilsen,  Talens  lette  Spil  og  den  kvikke  Spøg  — 
sligt  er  det,  Trubadurerne  besynger  hos  deres  Seignør 
eller  Frue.  Og  de  lærer,  at  venlig  Tale  og  belevent  Svar 

skaber  Venner  og  koster  ingen  Penge,  at  den  Gave  er 
den  bedste,  som  gives  uden  at  man  behøver  at  bede  om 
den,  at  en  høflig  Løgn  er  hundred  Gange  mere  værd  end 
en  grov  Sandhed,  og  at  man,  som  Malerne  gør  det,  bør 
sætte  lidt  udsmykkende  Kulør  paa,  hvad  man  fortæller, 
uden  dog  at  irerne  sig  for  meget  fra  Sandheden. 


Men  Selskabelighedens  og  Høviskhedens  og  det  lyri- 
ske Følelsessværmeris  højeste  Potens  er  for  Trubadu- 
rerne Kærligheden.  „Maatte  jeg  aldrig  blive  Gud  saa 
forhadt,"  synger  Bemart  de  Ventadour,  „at  han  lader 
mig  leve,  til  Byrde  for  alle,  naar  jeg  ikke  elsker  længer." 
Han  vaagner  op  om  Natten  helt  overvældet  af  Glæde, 
helt  hensunken  i  Sværmeri  og  kan  ikke  lade  være  med 
at  synge,  skønt  han  ikke  véd,  om  hvad  eller  om  hvem. 
Det  er  ham,  som  om  hans  Hjerte  skulde  smelte  af  Læng- 
sel, Øjnene  du^es,  og  i  Taareduggen  skriver  han  hun- 
drede Hilsener  ud  i  Verden  til  den  skønneste  og  yndig- 
ste. I  en  saadan  ynglingeagtig  Elskovslængsel  gaar  Tru- 
badurerne om.  „Kvindejægere"  kalder  Kirkens  Folk 
dem.  Da  den  gode  Kong  Karl  den  store  —  fortæller  de 
—  havde  Herredømmet  over  alt,  delte  han  hele  Pro- 
vence, der  er  fuldt  af  Vin,  Skov  og  rindende  Vande,  ud 
til  Spillemænd  og  Menestrels,  der  er  meget  løsagtige. 

Snart  har  de  et  Æventyr  med  en  Hyrdepige  undervejs 
og  sætter  det  i  Pastorel,  saa  er  der  en  Borgerkone,  som 
de  gør  sig  galante  for,  men  som  —  saaledes  som  én  selv 
fortæller  i  et  humoristisk  Digt  —  med  jævne  borgerlige 
Ord  viser  alle  deres  Galanterier  bort;  men  især  flammer 
og  sværmer  Trubadurerne  for  alle  Hoffernes  Skønheder. 

^ Mangt  et  Øje  har  jeg  kysset  og  mangt  et  Øre,"  synger 
én  til  sin  Dame,  „blot  fordi  de  lignede  Eders,*  Og  da 
en  anden  er  bleven  afvist  af  sin  Tilbedte,  synger  han,  at 
han  jo  nu  maa  se  at  skaffe  sig  en  anden  Veninde,  men 
for  at  hun  skal  kunne  staa  Maal  med  den  forrige,  maa 
han  sammensætte  hende  af  Træk  rundtom  fra,  og  San- 
geren fear  derved  Leilighed  til  at  sende  alle  Egnens  Da- 
mer sin  Kompliment:  Den  friske  Farve  og  det  blide  Blik 
laaner  jeg  fra  Jer,  skønne  Sembeline,  og  det  er  meget,  at 
jeg  ikke  tager  alt  fra  Jer,  thi  det  skorter  Jer  ej  paa  nogen 
god  Gave;  Fru  Elise  beder  jeg  om  hendes  muntre, 
kvikke  Tale,  saa  bliver  min  Skønne  i  Sandhed  hverken 
stum  eller  dum,  Vikomtessen  af  Montausier  om  hendes 
Hals  og  Hænder;  til  Rochechouart  rider  jeg  efter  Fru 
Agnes'  Haar,  selv  Tristans  Isolde  havde  ikke  saa  smukt 
et  Haar;  Fru  Audiartz  maa,  hvor  nødig  hun  end  vil  det, 
ud  med  sin  smukke  Figur  og  Midje  osv.  osv. 

Med  levende  Skønhedsglæde  og  sanselig  Forfinelse 
udformer  Trubadurerne  det  Skønhedsideal  for  Kvinden, 
som  hele  den  senere  Ridderromantik  egentlig  blot  varie- 
rer eller  udfører  nærmere.  Visse  Træk  kan  maaske 
være  laante  fra  Ovid  eller  anden  Oldtidskunst,  andre  fra 
byzantinske  Madonnabilleder,  andre  igen  dukker  alle- 
rede op  hos  Middelalderens  ældre  latinske  Digtere,  men 
meget  er  dog  Trubadurernes  eget.  Det  gyldent  lyse,  kru- 
sede eller  bølgende  Haar,  de  fine,  helst  mørke  og  skilte 
Brynstreger,  den  lille  Mund  med  Krystal-  eller  Elfen- 
benstænder, regelmæssige  og  tætsiddende,  —  det  er 
gængse  Træk  allerede  i  det  Ilte  Aarh.s  latinske  Digt- 
ning. Men  Trubadurerne  udhæver  mere  Øjnene  og  Blik- 
ket, Læberne  og  Smilet  samt  Teinten  —  den  malerisk 

yndefulde  og  sjælelig  erotiske  Skønhed.  De  smaa,  smalle 
Øjne  bestemmes  mindre  efter  Farven  end  efter  deres 
Udtryk;  de  skal  straale  som  Stjerner,  skal  være  leende, 
milde,  elskovsftilde,  lystspillende,  —  ridentes,  blandien- 
tes,  innuentes,  laquentes,  offerentes,  expetentes,  attra- 
hentes,  capientes  hedder  det  hos  en  latinsk  Digter  ft*a 
det  12te  Aarh.  Munden  har  svulmende  Læber,  der  ind- 
byder til  Kys  (kiissenlich  siger  Wolft'am),  den  smiler 
sødt,  ler  liflig  —  moUia  spondens  risus  taler  allerede  en 
geistlig  Poet  fra  c.  1100  om.  Men  især  forherliges  Hud- 
farven —  dens  straalende  Glans  (clara  clartatz),  af  en 
Hvidhed  som  Hvidtjømens  eller  Elfenbenets  eller  som 
en  Vildrose,  naar  det  hvide  svagt  er  blandet  med  rødt 
Anderledes  barbarisk  hedder  det  i  nordfranske  Romaner, 
at  Panden  er  som  formet  i.  Træ  eller  Sten  eller  Elfen- 
ben, og  at  det  røde  ligger  paa  Hudens  Hvidt  som  Zin- 
nober  paa  Sølv  i  et  Vaabenskjold. 

Saa  prises  videre  den  ranke,  hvide  Hals  —  saa  skær 
er  dens  Hud,  at  —  paastod  en  tysk  Digter,  —  naar  hun 
drikker,  kan  Vinen  ses  rødmende  rinde  ned  gennem  Stru- 
ben. De  smaa,  feste  Bryster,  —  to  Valnødder,  saa  smaa, 
at  man  kan  omfette  dem  med  sin  Haand,  eller  drejede 
som  Kegler.  Skuldrene,  lige  og  bøjelige  som  Siv.  De 
lange  Arme,  de  hvide,  smukke  Hænder  med  de  fine, 
glatte  Fingre,  de  spejlklare  Negle.  Midjen  smækker,  Ma- 
ven rund  og  lidt  toppet.  Hofterne  brede.  Antikonie  er  i 
Wolframs  maniererede  Sprog  saa  slank  som  en  Hare, 
der  er  strakt  paa  Spid;  hendes  Myretaille  (jfr.  Hvepse- 
taille)  vækker  Mændenes  Begær.  Hyppigst  fremhæves 
dog  kun  Figuren  i  det  hele  som  „ben  estans*  (tysk  wol- 
getan),  „covinens"  o:  velproportioneret.  Særlig  yndes  det 

slanke,  ffntbyggede;  „graile**  (gracil)  og  „delgat"  (delicat) 
er  Yndlingsord.  Tøjet  skal  sidde  godt,  „men  —  skriver 
en  Trubadur  til  sin  Dame  —  eders  Figur  er  saa  vel- 
skabt, at  selv  den  slettest  tilskaame  Klædning  vil  sidde 
godt  paa  Jer,  og  alle  Kataloniens,  Paris'  og  Kølns  Skræd- 
dere vilde  ikke  kunne  have  noget  at  rette  paa  den."  Men 
Trubadurerne  fortæller  endvidere  meget  om,  hvor  livligt, 
muntert,  smidigt,  yndefuldt,  behageligt  den  Tilbedtes  Le- 
gem  er;  de  har  en  Mængde  Tillægsord  (gais,  cortes,  avi- 
nens,  plasens,  coinde,  isneus),  som  er  erotisk  sensuelle 
c^  kun  i  svag  Grad  gaar  igen  hos  de  tyske  Minnesangere. 
„Hendes  Lemmer  er  saa  bløde,**  hedder  det,  „som  el- 
lers kun  Kaniner  er  det,"  Legemet  er  saa  hvidt,  frisk, 
muntert,  blødt,  saa  glat  som  Ametyst;  det  er  amoros  — 
minheclich  —  og  indbyder  til  Omfavnelse.  Ogsaa  hendes 
honningduftende  Aande  og  Hudens  søde  Mælkeduft 
fremhæves  senere.  —  I  poetiske  Vendinger  gengives  det 
almindelige  Indtryk  af  hendes  Fremtræden.  Skønnere  end 
Martssol,  Apriiregn,  Sommerskygge  —  synger  en  Proven- 
5aler.  Hun  er  kendelig  som  et  Voxlys  mellem  Kærter  — 
hedder  det  paa  Nordfransk,  hendes  Skønheds  Glans  op- 
lyste hele  Slottet  med  sin  Klarhed;  at  se  hende  er  som 
at  lytte  til  Musik.  J  hendes  Nærvær  —  erklærer  en  ^ysk 
Digter  —  glemmer  enhver  alt,  der  tynger  ham. 

Endnu  mer  end  Udseendet  er  det  Kvindens  Væsen  og 
selskabelige  Tiltrækning,  der  forherliges  af  Trubadurerne. 
Hendes  kvikke  Tale  og  smukke  Sang;  hun  forstaar  at 
„plazers  fer  e  dir"  (tale  og  gerere  sig  behageligt);  hun  er 
„d'avinen  companha"  (til  behageligt  Selskab),  hun  er  el- 
skelig i  al  sin  Væren  (amorosa  en  totz  son  semblans); 
selv  hos  de  bedste  vækker  hun  tusindfoldigt  Behag.  En 

hel  Række  Læredigte  vier  ogsaa  Trubadurerne  til  Kvin- 
dens selskabelige  Opdragelse.  En  fornem  Dame  havde 
anmodet  den  adelige  Garin  le  Brun  om  at  skrive  hende 
et  saadant  Læredigt,  og  Trubaduren  udvikler  da  ogsaa 
for  hende  paa  Vers  sine  Regler  for  den  fuldendte  Ver- 
densdame: Hvordan  hun  altid  skal  have  hvidt  rent  Lin- 
ned paa  sig,  gaa  i  smaat  Skotøj,  for  at  Foden  skal  se 
lille  ud,  og  tage  smaa  Skridt,  naar  hun  gaar  i  Kirke. 
Hvordan  hun  skal  tage  imod  i  sit  Hjem:  vide  at  gøre 
Forskel  paa  Folk  efter  deres  Fornemhed,  men  dog  være 
høflig  mod  alle  —  vide  at  afbryde  paa  en  fin  Maade  en 
Samtale,  der  mishager  hende,  uden  dog  at  svare  vredt, 
—  vide  at  stemme  sig  i  Takt  med  de  Omgivelser,  hun 
er  imellem,  men  ikke  indlade  sig  i  Fortrolighed  med 
Fremmede.  Endvidere,  hvordan  hun  i  Dragt  og  Manerer 
skal  udvise  den  indbydende  Behagelyst,  som  udgør  Ko- 
ketteriet: tækkeligt  løfte  op,  naar  hun  gaar,  saa  Foden 
ses,  bevæge  Skuldrene  graciøst  under  Gangen,  lade  Kjo- 
len slutte  tæt,  saa  den  ikke  skjuler  Legemet  som  en 
Sæk,  men  dets  Linier  skimtes,  holde  den  udskaaren  for- 
til, hvis  hun  har  en  smuk  Hals.  Troskyldigt  er  herved 
optaget  som  Regler  for  den  fine  Verdensdame  Anvis- 
ninger, som  man  fandt  hos  Kiærken  Ovid  i  hans  „Ars 
Amandi"  og  som  oprindelig  var  givne  Roms  Halvdamer 
for  at  ægge  blaserte  Levemænds  Appetit 

Om  disse  Kvinder  flagrer  saa  Trubadurernes  erotiske 
Længsler.  I  de  sydfranske  Hoflers  løse  og  løbske  El- 
skovsliv  tog  de  deres  rigelige  Andel,  hvad  de  gamle 
Trubadurbiografer  véd  at  fortælle  om,  og  deres  Can- 
zoner spiller  i  alle  Arter  og  Grader  af  Kærlighed,  fra 

plump  Junkererotik  til  flygtigt  Koketteri  eller  til  beske- 
dent Ynglingesværmeri. 

Bemari  de  Ventadour  —  et  Barn  af  Tjenestefolk,  op- 
draget og  uddannet  til  Trubadur  hos  den  naadige  Borg- 
herre —  er  den  beskedne  Pageelskovs  Sanger.  Han 
hyldede  og  priste  sin  Velynders  Frue,  blændedes  af  den 
fornemme  Adelsdame,  forelskede  sig  ynglingeagtig  i  hen- 
des Smil  og  vandt  —  syntes  det  —  ogsaa  sin  „Skøn  at 
skue^'s  Yndest  (under  dette  Navneskjul  forherligede  han 
hende),  ialfold  nok  til  at  gøre  Vikomten  lidt  betænkelig, 
saa  Sangeren  maatte  fortrække  .  .  .  hvorefter  han  van- 
drede om  ved  andre  Hoffer,  dyrkede  andre  højtstaaende 
Skønheder  —  fremfor  alle  Dronning  Alienor,  ved  hvis 
Hof  i  Normandiet  han  opholdt  sig  en  Tid,  —  men  af  og 
til  sendte  han  fra  det  Fjerne  Sange  hjem  til  sin  „Bel 
Vezer"*  . . .  indtil  han  paa  sine  gamle  Dage,  som  saa 
mange  af  sine  Kunstbrødre,  søgte  Alderdomstrøst  i  et 
Kloster. 

Han  véd  jo  —  synger  han  —  at  hans  tilbedte  Her- 
skerinde er  ham  naadig.  Sagde  hun  ikke  forleden,  da 
han  for  en  Tid  maatte  rejse  bort,  at  hans  Sang  beha- 
gede hende?  Naar  han  nu  tænker  derpaa,  synes  den 
søde  Luftning,  der  naa'r  ham  fra  hendes  Hjemstavn,  som 
en  Vind  fra  Paradis;  —  maatte  enhver  Sjæl  i  Kristen- 
heden føle  saa  stor  Glæde  som  min! . . .  Om  han  dog 
blot  kunde  træffe  hende  ene,  medens  hun  sov  —  eller 
lod,  som  hun  sov  —  saa  han  ret  kunde  nyde  hendes 
Skønhed,  hendes  „bel  cors  ab  fresca  color,"  og  røve  det 
Kys  fra  hendes  Mund,  som  han  ikke  tør  bede  om  .  .  . 
kysse  den,  saa  Mærkerne  skulde  ses  længe  efter. 

Men  nu  —  jubler  han  —  har  hun  skænket  mig  et  Kys, 

saaret  mig  med  sin  Mund,  saa  kun  et  nyt  Kys  kan  hel- 
brede mig,  ligesom  —  fortæller  Ovid  —  den,  der  er  saa- 
ret med  Peleus'  Lanse,  kun  kan  helbredes  ved  et  nyt 
Stik  af  den.  Saa  fuldt  er  hans  Hjerte  af  Jubel,  at  han  er 
ved  at  gaa  fra  Sans  og  Samling,  —  han  ser  Blomster  og 
grønne  Enge  midt  i  Vinterens  Sneslud,  han  kunde,  hyl- 
let i  sin  Kærlighed,  gaa  i  den  bare  Skjorte  midt  ude  i 
Vinterblæsten. 

Dog  —  beskeden  og  diskret  maa  han  være;  det  véd 
han.  Kunde  han  blot  forhekse  alle  dem,  der  vogter  paa 
dem  begge  . . .  gøre  dem  til  Børn,  saa.  han  uden  at  frygte 
deres  Øjne  kunde  omgaas  sin  Tilbedte  saa  fortrolig,  som 
han  vilde.  Eller  om  de  opfandt  et  Tegnsprog,  som  de 
andre  ikke  forstod?  lalfald  kan  hun  være  forsikret  om, 
at  han  ikke  barnagtig  broutende  skal  plapre  ud  med  den 
søde  Hemlighed,  men  vel  skal  forstaa  at  lyve  og  forstille 
sig.  Ogsaa  nøjsom  skal  han  være.  Hvor  gæme  vilde  han 
ikke  som  en  Svale  kunne  svæve  ind  om  Natten  i  hendes 
Kammer!  hvor  gæme  have  Lov  til  at  være  tilstede,  naar 
hun  klædte  sig  af!  ydmyg  knælende  drage  hendes  Sko 
af,  naar  hun  værdigede  at  række  Foden  frem.  —  Selv 
i  at  dele  hendes  Gunst  med  andre  maa  han  vise  For- 
sagelse. Han  véd  jo,  hun  elsker  andre,  og  er  stundom  i 
Tvivl  om,  hvorvidt  han  bør  lade  som  intet  eller  opgive 
hendes  Tjeneste.  Men  bedre  er  det  at  nøjes  med  Hælv- 
ten af  hendes  Elskov  end  slet  intet  at  iaa.  Var  hun  blot 
ikke  saa  vægelsindet!  Som  Grenen  bøjer  sig  efter  Vin- 
den, saaledes  er  han  jo  rede  at  efterfølge  alle  hendes 
Bud.  Men  han  føler,  at  hendes  smukke  Øjne  og  venlige 
Ansigt  holder  ham  for  Nar.  Som  et  Skib  paa  Bølgerne 
holdes  han  vuggende  mellem  Haab  og  Frygt  Stundom 

vil  han  da  ogsaa  fortvivlet  rive  sig  løs  fra  sin  ubelønnede 
Elskov.  Efteraarsløvet,  der  falder  fra  Træerne,  fylder 
ham  i  saadanne  Øjeblikke  med  Velbehag;  saa  helt  stem- 
mer det  med  hans  Sind.  Hun,  der  før  tog  saa  venlig 
mod  ham,  lader  ham  ikke  mere  kalde,  „Hjertet  vil 
sprænges  af  Smerte,  der  er  intet  andet  for  end  at  dø." 
Hele  mit  Hjerte,  hele  mit  Selv  ejede  hun.  Nu  maa  jeg 
visne,  som  Ovids  Narcissus  ved  Kilden,  jeg  vil  helt  give 
Afkald  paa  Kvinder,  aldrig  tro  dem  mere  og  gaa  ud  i 
det  Fremmede,  jeg  véd  ikke  hvorhen. 

Holdt  Borgfruen  af  Ventadour  sin  Sanger  i  Aande 
med  et  Kys  nu  og  da  —  men  vel  heller  ikke  mere  — 
saa  er  Peire  Rogiers  Hyldest  til  den  fint  dannede  Vi- 
komtesse  Ermengarde  af  Narbonne  endnu  mere  nøjsom. 
En  smuk,  ung  Kannik,  som  han  var,  gjorde  han  sig  til 
Trubadur  og  opholdt  sig  længe  ved  Vikomtessens  Hof, 
men  nøjedes  —  siger  han  —  med  hendes  Smil  og  Spøg, 
mere,  véd  han,  tilfalder  der  ham  ikke,  han  har  heller  al- 
drig begæret  „facta"  af  sin  Frue,  men  alene  det  at  se 
hende  gør  ham  rig  og  glad.  „Saaledes  vil  jeg  elske,  hvad 
jeg  ikke  besidder,  og  jeg  har  saa  megen  Ære  og  Glæde 
deraf,  som  om  det  var  sandt,  som  i  Virkeligheden  ikke 
er  det"  Og  helt  artigt  og  undergivent  lærer  han  Folk 
(efter  Ovids  Ars  Amandi),  at  de  aldrig  maa  tro  Klafferi, 
og  selvom  de  med  deres  egne  Øjne  ser  deres  Veninde 
gøre  en  Fejl,  maa  de  ikke  tro  deres  Øjne,  men  derimod 
ubetinget  hendes  Ord.  En  lige  saa  ydmyg,  men  mere 
glødende  Underdanighed  er  der  i  den  borgerlige  Truba- 
dur Peire  Raimons  Elskov  til  en  ubøjelig  Adelsfrue  i 
Toulouse.  „Paa  Knæ  vilde  jeg  komme  til  hende,"  synger 
han,  „og  grædende  bede  hende  om  Naade;  vilde  hun 

blot  vise  mig  den  Ære  at  tillade  mig  knælende  at  be- 
tragte hendes  veldannede,  yndefulde  Skikkelse. "*  Ofte 
slaar  dog  den  fattige  Sangers  ydmyge  platoniske  Hyldest 
ved  Leilighed  over  i  de  dristigste  Ønsker.  Den  fattige 
Klærk  Amaut  de  Maruelh  erklærer  til  daglig  i  sine 
Sange,  at  Grevindens  muntre  Elskværdighed  og  „de 
kærlige  Ord,  hvormed  hun  fylder  mit  Hjerte,"  er  ham 
nok,  og  at  han  nøjes  med  at  kysse  og  favne  hende  i 
Drømme,  en  Elskovsnydelse,  som  ingen  Ægtemand  kan 
formene  ham.  Men  nu  og  da  vover  han  sig  dog  til  at 
sukke  efter,  at  hun  skal  skænke  ham  et  Kys  og  „lade  flere 
Belønninger  følge  efter*",  og  udmaler  kækt  sit  Haab  om  en 
Nat  at  holde  hendes  skønne  Legem  i  Armene  og  kysse 
hendes  Øjne  og  Mund,  „saa  hundred  Kys  blev  til  et 
eneste  for  os."  Og  andre  Trubadurer  ønsker  i  de  lige- 
fi-emmeste  Udtryk  at  omfavne  hende  „uden  Skjorte," 
under  ét  Tæppe  begge  to. 

En  anderledes  fribaaren,  men  ogsaa  junkerlig  Karak- 
ter har  Elskovslyriken  hos  en  fyrstelig  Trubadur-Amatør 
som  Grev  Vilhelm  af  Poitou,  Hertug  af  Aquitanien.  En 
munter  og  elegant  Herre,  berømt  for  sine  erotiske  Be- 
drifter, sine  selskabelige  Talenter,  men  ogsaa  for  et  høj3t 
letsindigt  Korstog,  der  fik  et  meget  ynkeligt  Udfald,  — 
hvilket  han  bagefter  sang  lystige  Viser  om  rundt  paa 
Slottene.  I  harmløst  Brouteri  opregner  han  alt,  hvad  han 
duer  til,  —  han  forstaar  sig  paa  Tapperhed,  Ære,  Vers, 
kan  skelne  mellem  Vid  og  Daarskab,  og  naar  man  i  Sel- 
skab byder  ham  at  dømme  i  en  Kærlighedstvist,  træffer 
han  altid  det  rette;  selv  forstaar  han  ogsaa  at  lege  alle 
Slags  Lege  med  Kvinder  —  hvad  han  saa  udvikler  nær- 
mere i  plumpe  Tvetydigheder,  idet  han  takker  Gud,  St. 

Julian  og  sine  Opdragere  for  alle  gode  Gaver,  han  har 
feaet.  —  I  et  andet  Digt,  der  næsten  former  sig  til  en  lille 
Boccacciosk  Novelle,  fortæller  han  om  et  ligesaa  mun- 
tert som  uhøvisk  Æventyr,  han  havde  med  to  Borger- 
koner, som  han  mødte  oppe  i  Auvergnes  Bjei^.  —  Med 
raa  Kavalleristhumor  beder  han  en  Ven  give  sig  Raad: 
To  ædle  Heste  ejer  han;  kunde  han  faa  dem  redet  til 
efter  sin  Lyst,  vilde  ingen  være  bedre  bereden  end  han; 
men  de  kan  ikke  enes,  og  han  maa  vælge  mellem  dem, 

—  det  er  Kvinder  han  mener.  Og  han  udvikler  nu  begges 
Egenskaber  og  spørger,  om  han  bør  holde  paa  Agnes  eller 
Arsen.  Saadanne  Digte  er  jo  ikke  meget  trubaduragtige. 
Men  i  andre  synger  en  Forelskelse  af  mere  sjælelig  Art  — 
i  Pagt  med  Foraar  og  Ungdomsglæde,  med  Skønhedssans 
og  sympatisk  Kærlighedsattraa:  I  Foraarets  søde  Tid,  naar 
Træerne  løves  og  Fuglene  synger,  gik  det  med  vor  Elskov 
som  med  Hvidtjømens  Knop,  der  sad  tillukket  i  den 
regnfulde,  kolde  Nat,  men  sprang  ud  for  Solens  Straaler 

—  ganske  som  i  Heines  „underskønne  Maaned  Maj.* 
. . .  Endnu  mindes  jeg  den  Moi^en,  da  vi  gjorde  Ende 
paa  Tvisten,  og  hun  skænkede  mig  sin  Elskov  og  sin 
Ring;  Gud  lade  mig  leve  saalænge,  at  jeg  iaar  mine  Hæn- 
der ind  under  hendes  Kaabe  . . .  Jeg  vil  digte  en  ny  Sang, 
før  Vinden  og  Regnen  og  Kulden  kommer.  Min  Dame 
vil  prøve  mig,  men  hvormegen  Tvist  hun  end  ypper  med 
mig,  faar  hun  mig  blot  mer  og  mer  i  sin  Magt;  J  maa 
ikke  holde  mig  for  fuld  og  gal,  men  jeg  kan  ikke  leve 
uden  min  gode  Dame.  Ved  St.  Georgs  Hoved!  Jeg  dør, 
om  hun  ikke  kysser  mig  i  Kamret  eller  under  de  grønne 
Grene.  Men  hvad  Glæde  kan  I  ogsaa  have,  skønne 
Dame!  af  at  berøve  mig  eders  Elskov?  Hvorfor  vil  I 

gøre  jer  til  Nonne?  Hvad  kan  det  gavne  jer,  om  jeg 
gaar  i  Kloster?  Alverdens  Glæde  er  vor,  hvis  vi  to  el- 
sker hinanden  . . .  Hvis  hans  Dame  blot  vil  skænke  ham 
sin  Kærlighed,  lover  han,  at  han  skal  være  baade  galant 
og  diskret,  skal  sige  og  gøre,  hvad  hun  byder,  holde 
hende  højt  i  Ære  og  prise  hende  vidt  og  bredt;  og  det 
véd  han,  at  den,  der  elsker,  maa  forstaa  at  bøje  sig  for 
mange,  maa  udføre  mangen  smuk  Daad  og  vogte  sig  for 
at  tale  bondsk  og  uhøvisk  ved  Hove. 

Virker  her  en  frisk,  naturlig  Forelskelse  opdragende 
paa  den  raa  Junkerlighed,  bryder  omvendt  hos  en  anden 
fyrstelig  Sanger,  Grev  Rambaut  af  Orange,  nu  og  da 
brutal  mandfolket  Lidenskab  gennem  det  blotte  høviske 
Galanteri,  som  han  til  daglig  leger  med.  Saa  udvikler 
han  kynisk,  hvordan  man  bør  begegne  Kvinder  for  at 
faa  sin  Vilje  med  dem  —  prale  og  smigre  bør  man,  og- 
saa  true,  om  det  skal  være,*  og  plante  dem  en  Næve  i 
Ansigtet;  selv  paastaar  han  ganske  vist  at  være  dum  nok 
til  altid  at  optræde  redeligt  og  ridderligt  overfor  dem. 
Eller  Raimon  fra  Miraval  —  den  altid  forelskede  og 
altid  i  Elskov  ulykkelige  Adelsmand,  der  drog  rundt  og 
besang  Loba  af  Penautier  eller  Azalais  af  Lombres  eller 
„den  skønne  Albigenserinde""  i  Castres.  Midt  i  al  hans 
kurtiserende  Klingklang  bryder  Naturen  igennem,  naar 
han  brutalt  overøser  en  Dame,  der  har  afvist  ham,  med 
Beskyldninger  for  at  have  solgt  sig  for  Penge:  „Gaa 
ud,  mit  Digt!  og  fortæl,  at  her  er  en  Dame  til  Salg," 
En  anden  Gang  forklarer  han,  hvorfor  han  finder  sig  saa 
godt  i  sin  Dames  vitterlige  Troløshed;  han  retfærdiggør 
sig  med,  at  han  selv  samtidig  har  vidst  at  tage  sig  Forlov 
—  og  er  det  ikke  bedre  saaledes  end  at  skilles  ad  med 

vrede  Hjerter?  —  Sin  egen  Hustru,  som  han  aabenlyst 
forsømte,  vilde  han  iøvrigt  ikke  tillade  et  lignende  „Lige 
for  Lige/  Ogsaa  hun  dyrkede  Digtekunst  og  havde  sig 
en  Elsker,  men  det  vilde  Ægtemanden  ikke  finde  sig  i, 
—  før  hans  Kaldsbrødre  ved  at  skamme  ham  ud  i  Smæ- 
dedigte tvang  ham  til  at  vise  sig  liberal. 

Den  lystigste  og  løjerligste  blandt  Trubadurerne  var 
Peire  Vidal — en  Bundtmagersøn  fra  Toulouse,  der  drog 
om  ved  Hofferne  halvt  som  Hofdigter  og  halvt  som 
Hofhar,  hungrende  (synger  han  selv)  efter  Kampe  og 
Turneringer  som  en  Munk  efter  Brød,  men  især  dog 
efter  Damegalanterier.  Med  sin  smukke  Stemme  og  sit 
opfindsomme  Humør  gjorde  han  aabenbart  ogsaa  adskil- 
lige Erobringer,  og  hans  Brouterier  er  af  en  fantastisk 
Naivitet:  „Tusinde  Hilsener  kommer  daglig  til  mig  fra 
Katalonien  og  Lombardiet,  og  det  er  ikke  langt  fra  at 
Kongen  foi^ar  af  Misundelse  over,  hvor  lystigt  jeg  har 
det  med  Kvinderne.  Hundrede  Kvinder  véd  jeg,  som 
gæme  vil  eje  mig,  om  de  kunde;  jeg  praler  ikke,  men 
Kvinderne  kysser  jeg  og  Ridderne  slaar  jeg  til  Jorden.  I 
Kækhed  er  jeg  en  Roland,  i  Belevenhed  en  Montdidier; 
jeg  kender  alt,  der  hører  til  Elskovs  Kunst,  og  aldrig 
gaves  der  i  Fruerstuen  en  behageligere  eller  under  Vaa- 
ben  en  grusommere  Mand.  Ofte  kommer  der  Bud  til 
mig  med  Hilsener,  med  hvide  og  sorte  Baand,  med 
gyldne  Ringe,  og  alle  Ægtemænd  frygter  mig  mere  end 
Ild  og  Jern."  —  Som  Regel  har  vel  Kvinderne  kun  haft 
den  naragtige  Fusentast  til  bedste.  Han  klager  hyppig 
over,  at  de  blot  koketterer  med  ham,  eller  han  jubler 
nøjsomt  over  at  have  stjaalet  sig  et  Kys  til  eller  at  Grev- 
inden med  sin  Gemals  Samtykke  har  skænket  ham  et. 


132  Trubadurkunsten 

En  Gang  lod  en  Grevinde  ham  jage  bort,  fordi  han  blev 
for  nærgaaende,  et  andet  Sted  ftk  han  Tungen  gennem- 
boret til  Straf  for  at  han  løgnagtig  havde  pralet  af  en  høj 
Dames  Gunst  Yderst  barok  og  naiv  var  hans  Elskovs- 
hyldest.  Hans  Dame  —  erklærer  han  —  er  ham  mere 
værd  end  100  Kameler  belæssede  med  Guld,  samt  hele 
den  byzantinske  Kejsers  Rige.  Til  Ære  for  Damen  i  Car- 
casonne  —  som  han  forherligede  under  det  noget  kom- 
promitterende Navn  Ulvinde  (jvfr.  lupa)  —  klædte  han 
sig  (fortælles  der)  i  Ulveskind  og  levede  ude  i  Skoven; 
Hyrderne  holdt  Klapjagt  paa  ham  og  bragte  ham  saaret 
til  den  Tilbedtes  Hus,  hvor  Narren  blev  udléL  Tilsidst 
deltog  Peire  Vidal  i  et  Korstog  og  ægtede  paa  Cypern  en 
Grækerinde,  som  man  bildte  ham  ind  var  en  Niece  af 
den  græske  Kejser,  —  i  hvilken  Anledning  han  klædte 
sig  i  kejserlig  Pomp  og  optraadte  med  Fordringer  paa 
Tronen. 


VIII.  ELSKOVSKUNST 


ELSKOVSLYRIKEN  blcv  den  Side  af  Trubadurdigtningen, 
som  fik  størst  Betydning  for  Ridderromantikens  Ud- 
vikling og  blev  ivrigst  Genstand  for  Efterligning  paa  an- 
dre Sprog.  Og  Trubadurerne  virkede  ved  deres  Liv  saa 
godt  som  ved  deres  Digt  som  Lærere  i  en  egen  Elsko- 
vens Kunst,  som  Apostle  for  en  egen  Elskovens  Religion. 
I  den  egentlige  typiske  Trubadurelskov  indgik  mange 
forskellige  Elementer  en  højst  kuriøs  Blanding. 

Trubadurernes  Elskov  var  først  og  fremmest  for  en 
stor  Del  at  betragte  som  en  Art  Hoftjeneste,  deres  El- 
skovssange som  en  Afart  af  de  Lovsange,  som  det  var 
deres  Bestilling  og  Erhverv  at  levere.  Ligesom  alle 
Tiders  Hofskjalde  havde  Trubaduren  først  og  Iremmest 
det  Hverv  at  lade  Gildesalen  genlyde  af  Husherrens 

Pris  og  udbrede  hans  Ry  paa  Sangens  Vinger.  Og  til  de 
Sirventes,  han  digtede  til  Grevens  Ære,  svarede  Canzo- 
ner til  Grevindens  Pris.  For  at  udbrede  hendes  Ry  — 
„son  los  enavantir"  —  er  det  (erklærer  han  ofte  selv 
aabent)  at  han  synger;  eller  han  udvikler  helt  troskyldigt 
for  hende,  at  naar  han  lovpriste  hende  i  Sange,  „gjorde 
jeg  det  ikke  for  Elskovs  Skyld,  men  for  den  Hæder  og 
Fortjeneste,  som  jeg  ventede  mig  deraf,  saaledes  som  en 
Sanger  venter  det  af  en  ædel  Dame."  Den  „Løn",  han 
beder  sin  Dame  om,  er  mangen  Gang  ikke  det,  vi  nutil- 
dags  vilde  tænke,  men  en  meget  haandgribelig  Løn  be- 
staaende  i  Heste,  Vaaben,  Klæder  eller  Forleninger  og 
Hofembeder.  Og  Damen  holdt  sig  ganske  aabent  en  Tru- 
badur, for  at  han  skulde  udbasune  hendes  Ry.  Jeg  har 
Lyst  til  at  blive  elsket  for  derved  at  vinde  Pris  og  Ry," 
siger  hun  efter  de  gamle  Trubadurbiografier  til  en  Sanger, 
„og  véd,  at  I  er  den,  der  kan  forskaffe  mig  begge  Dele, 
og  jeg  er  den,  der  forstaar  at  belønne."  Lønnen  bestod 
dog  mangen  Gang  vel  ogsaa  i  meget  „personlige"  Ydel- 
ser. Vi  har  Eksempler  paa,  at  den  ene  Dame  køber  en 
Trubadur  til  at  vende  sin  Hyldest  til  hende,  fra  en  anden 
Dame,  ved  at  love  ham  den  Slags  Belønninger,  som  den 
anden  ikke  har  villet  tilstaa  ham.  Om  Raimon  de  Mira- 
val  hedder  det,  at  „alle  Damer  kappes  om  at  drage  ham 
til  sig  og  vinde  ham,  og  ingen  forstod  saaledes  som  han 
at  bringe  dem  i  Ry;  ingen  ansaa'  sig  for  at  være  i  Vælten, 
naar  ikke  Miraval  var  hendes  Ven."  Saaledes  gik  Tru- 
baduren ikke  sjælden  over  til  at  spille  en  Rolle,  som 
man  nuomstunder  vilde  hæfte  et  meget  lidet  flatterende 
Navn  ved.  Den  nævnte  Raimon  inviterer  i  sine  Sange 
til  Ære  for  Azalais  af  Boissazon  ligefrem  Kongen  af 

Aragonien  og  Greven  af  Toulouse  til  at  komme  og  se 
paa  hendes  Skønhed;  den  første  kom  ogsaa  til  hendes 
Borg  —  „kom  og  saa'  og  vandt"  i  Løbet  af  et  Døgn. 

Selv  uden  et  saadant  Hofdigterhverv  overfører  Vas- 
sallen  og  Hirdmanden  naturligt  sin  Hyldest,  sine  Følel- 
ser af  Hengivenhed  og  Undergivenhed  fra  Lensherren 
til  hans  Frue,  —  hvis  da  ikke  Fruen  selv  sidder  inde 
med  Lenet  Og  den  feodale  Arveret  har  just  indført,  at 
Barondøtre  og  Baronenker  har  Successionsret;  flere  af 
de  Damer,  Trubadurerne  besang,  var  netop  i  dette  Til- 
fælde: Alienor  bragte  hele  Sydvestfrankrig  med  sig  ved 
sit  Giftermaal,  og  Ermengearde  styrede  i  30  Aar  Vicegrev- 
skabet  Narbonne.  I  Korstogstiden  var  Kvinderne  ialfald 
ofte  Bestyrersker  af  Lenene,  under  Mændenes  mange- 
aarige  Fraværelse.  Mange  Trubadursange  til  høje  Damers 
Pris  er  mindre  at  opfatte  som  Elskovslyrik  end  som  Un- 
dergivnes Hyldest  til  deres  Herskerinde,  en  Art  Vassal- 
hyldest,  der  ogsaa  helt  bevæger  sig  i  Lensvæsnets  Form- 
ler. Damen  er  „domna",  domina,  ligesom  Lensherren 
kaldes  dominus,  og  Trubadurens  Hyldest  af  hende  kaldes 
„domnei" :  Fruetjeneste.  Ridderen  knæler  —  som  over- 
for Lensherren  —  ned  og  sværger  sin  Herskerinde  Tro- 
skab, han  vil  være  hendes  „Mand",  Lensvassal  (homme 
Uge)  og  aflægger  med  sammenlagte  Hænder  Hyldings- 
eden,  og  hun  skænker  ham  et  Kys,  som  Lensherren  gør 
det,  og  maaske  ogsaa  en  Ring,  som  det  ligeledes  ofte 
hører  sig  til,  naar  man  beklæder  en  Vassal  med  et  Len. 
Han  „tjener"  fra  nu  af  og  hedder  „amics",  hendes  Ven, 
som  den  til  Husstanden  hørende  Vassal  (og  i  det  gamle 
Rom  Klienten)  hed  det.  Til  Gengæld  for  hans  Troskab  og 
Lydighed,  skal  hun  som  en  Lensherre  vise  sig  „naadig" 

mod  ham  og  yde  ham  „Løn"",  og  han  „rejser  Retsklage*" 
mod  hende,  naar  han  brøstholdes,  eller  opsiger  hende 
Tjenesten,  som  en  Vassal  gør  det.  Endnu  hos  Wolfram 
V.  Eschenbach  kalder  Ridderen  Damen  for  sit  Hjertes 
Borgherre  (Vogt),  og  i  „Romanen  om  Rosen"  udføres 
Lenshyldingen  i  alle  Detailler.  For  Trubadurer,  der  var 
af  lavere  Herkomst,  traadte  Tyendeforholdet  i  det  frie 
Vassalforholds  Sted. 

Let  blev  nu  ogsaa  Husets  Frue  virkelig  det  unge  Tru- 
badurhjertes Valg.  En  Borg  var  jo  som  en  Garnison;  de 
unge  Mænd  var  i  det  mest  afjgjorte  Flertal,  og  af  fribaame 
Kvinder  var  der  ofte,  især  fordi  de  unge  Piger  (som  vi 
skal  se)  var  begyndt  at  holdes  mere  afeondrede  fra  Mæn- 
denes Selskab  end  tidligere,  ikke  stort  andre  i  Borgen 
end  Husfruen  selv,  der  gik  om  som  Kommandantfruen 
mellem  alle  sin  Mands  tjenestegørende  Løjtnanter,  om- 
sværmet af  en  hel  Ungdoms  Hyldest  og  Længsler.  Og 
Ægteskabet  var  paa  den  Tid,  mindre  end  nogensinde, 
identisk  med  Elskov.  Stiftet  af  de  to  Adelsslægters  Fa- 
milieraad  var  det  ofteist  kun  at  betragte  som  en  økono- 
misk Forretning  eller  en  politisk  Manøvre:  Jorderne 
skulde  samles  eller  Slægtens  Magt  styrkes  ved  en  Alli- 
ance; der  raadedes  over  Kvindens  Haand  af  hendes 
Fader  eller  Broder  uden  at  nogen  tænkte  at  spørge  om 
hendes  Ønsker.  At  faa  Arvinger  til  Godset,  for  at  det 
ikke  skulde  spredes,  var  Mandens  normale  Motiv  til 
Ægteskab;  en  staaende  Vending  i  Ridderromanerne  er 
f.  Eks.  denne:  „Og  da  hans  Arvegods  var  stort,  —  han 
tog  sig  Viv  for  Børn  at  faa  —  til  hvem  i  Arv  det  kunde 
gaa.**  Kirken  selv  anerkendte  kun  fire  gyldige  Grunde 
til  at  gifte  sig:  „for  at  avle  Børn,  undfly  Løsagtighed,  til 

gensidig  Støtte  i  Raad  og  Daad,  endelig  for  at  besegle  en 
Fred,  saaledes  som  de  Store  ofte  giver  deres  Døtre  til 
deres  værste  Fjender  for  at  stifte  Fred  med  dem.  Men 
—  tilføjes  der  —  der  er  mange,  som  ikke  indgaar  Ægte- 
skab af  nogen  af  disse  Grunde,  men  alene  for  at  tilfreds- 
stille deres  Vellyst,  som  naar  en  Mand  ser  en  Pige,  der 
behager  ham,  og  mærker,  at  han  ikke  kan  besidde  hende 
tiden  at  ægte  hende.  Men  saadanne,  der  kun  vil  tilfreds- 
stille Kødets  Lyst,  begaar  Dødssynd  og  gaar  til  Helvede.* 
At  indgaa  Ægteskab  af  Forelskelse  er  et  Misbrug  af  Sa- 
kramentet, og  saaledes  sømmer  det  sig  heller  ikke,  at 
Ægtefæller  elsker  hinanden  for  varmt;  det  er  en  Be- 
tragtning, der  ofte  kommer  igen,  at  naar  Ægtefæller  elsker 
hinanden  udover,  hvad  der  hører  til  at  opfylde  Ægte- 
skabspligterne  og  avle  Børn,  er  det  en  Synd,  endog  en 
større  end  Elskov  udenfor  Ægteskabet;  thi  det  er  et  Mis- 
brug af  Sakramentet  —  Under  disse  Forhold  var  det 
kun  naturligt,  at  Baronftiien  ikke  afviste  den  Kærlighed, 
der  bares  hende  imøde  fra  en  ung  Ridder  eller  Truba- 
dur ved  Hoffet,  men,  selvom  hun  ikke  gav  nogen  „Gen- 
gæld**,  med  Velbehag  lod  sig  ombølge  af  hans  varme 
Elskov  og  hans  Sangs  Virak.  Ogsaa  hendes  Gemal  smi- 
lede vel  mangen  Gang  blot  ad  den  Undergivnes  uskade- 
lige, beskedne  Forelskelse,  og  hun  kunde  endog  med 
Mandens  Samtykke  opmuntre  den  med  et  Kys  eller 
andre  smaa  Gunstbevisninger,  —  Kys  og  Kæleri  regnedes 
overhovedet  ikke  for  noget,  naar  man  blot  holdt  sig  fra 
det  massive  Ægteskabsbrud.  Naar  Baronen  paa  sin  Side 
iøvrigt  sjælden  betænkte  sig  paa  at  tage  sig  Forlov,  kunde 
han  ikke  med  Rette  beklage  sig,  om  Fruen  heller  ikke 
lod  det  blive  ved  de  mindre  Gunstbevisninger. 

Og  Erfaringen  viste  nu  —  dette  var  Trubadurernes 
store  Opdagelse  —  at  den  unge  Ridders  „Dyrkelse"  af 
Slotsfruen  eller  en  anden  fornem,  gift  Dame,  —  som  saa- 
ledes  baade  var  en  Art  konvenabel  Hoftjeneste,  Vassal- 
tjeneste  og  tillige  ofte  et  mer  eller  mindre  besvaret  Svær- 
meri, —  at  denne  „Dametjeneste"  var  af  den  gavnligste 
Indvirkning  paa  den  Unges  Manerer  og  Sæder,  hele 
selskabelige  og  ridderlige  Opdragelse.  Kvindens  selska- 
belige Opdragermission  gik  op  for  Folk  ved  de  sydfran- 
ske Hoffer.  Hendes  finere  Konstitution,  finere  Takt, 
højere  Behagelyst  gjorde  sig  gæjdende  som  en  afgjort 
selskabelig  Overlegenhed  over  de  plumpere  Mænd.  Hun 
havde  i  Regelen  ogsaa  mere  Dannelse  end  de,  kunde 
ofte  læse  og  skrive,  spille  og  synge  og  digte.  Og  som 
Opdragersker  virkede  —  hver  i  sin  Kreds  —  alle  de 
fornemme  Damer,  der  beherskede  det  sydfranske  Sel- 
skabsliv; Vikomtesse  Ermengarde  af  Narbonne  eller  Vi- 
komtesse  Adelasia  af  Marseille  eller  „la  comtessa  fina  de 
Provensa";  det  kunde  hedde  om  dem,  som  det  etsteds 
hedder  om  Kong  Artus'  Dronning:  „Ligesom  Lære- 
mesteren underviser  det  lille  Barn,  saaledes  lærer  og 
opdrager  Dronningen  alle  Folk .  .  .  Der  er  ingen  ved 
Hove,  som  ikke  har  lært  af  min  Frue."  De  unge  lærer 
at  vaske  sig  og  tage  pæne  Klæder  paa,  naar  de  skal  ind 
i  Kammeret,  at  lægge  bondske  og  uhøviske  Manerer  af, 
at  vise  Høflighed  mod  Damerne  og  bevæge  sig  hurtigere 
og  yndefuldere  i  Samtalen  end  det  før  laa  for  dem.  De 
kappes  om  at  udmærke  sig  ved  Turneringer  og  paa  Jag- 
ter, at  skære  elegant  for  og  danse  smukt  Alt  for  Damer- 
nes Skyld  —  saaledes  som  en  Versefortælling  udvikler 
det,  rigtignok  sættende  et  meget  naturligt  Ord  istedenfor 

»  Damerne."  Trubadurerne  gør  sig  til  Forkyndere  af  denne 
Xro   paa  Kvindens  civiliserende  Magt.   „Damerne"  er 
Omkvædet  i  deres  Elskovssange  „fornfiaar  at  gøre  de 
bondske  og  ubehøvlede  til  ordentlige  Mennesker,  mangen 
er  nu  fin  og  høvisk,  som  uden  dem  forblev  plump  og 
gnaven  mod  alle.  Jeg  selv  er  ved  en  Kvindes  Indvirkning 
bleven  høfligere  og  beskednere  overfor  de  gode,  stoltere 
overfor  de  slette."  Og  de  udvikler  for  Mandfolkene,  hvor 
megen  Ærbødighed  de  bør  vise  Kvinderne:  de  bør  ikke 
ride  og  lade  Damen  gaa  eller  endog  oversprøjte  hende 
med  Snavs;  ved  Maaltidet  bør  man   holde  de  lange 
Hængeærmer  op  for  Damen,  mens  hun  vasker  sig;  og 
det  er  hensynsfuldest,  naar  man  er  i  Dameselskab,  altid 
at  have  Benklæder  under  Kjortlen,  for  at  man  ikke  ved 
en  hastig  Bevægelse  skal  vække  Anstød.  Naive^  men 
nødvendige  Begyndelsesgrunde  i  Damegalanteriets  Kunst. 
Men  særlig  bør  hver  ung  Ridder  vælge  sig  en  enkelt 
Dame  at  „tjene"  —  at  vise  selskabelige  Smaatjenester  og 
give  galante  Smaaforæringer,  at  kæmpe  for  ved  Turne- 
ringer, at  forelske  sig  i  og  prise  i  Sang.  „Han  behøvede 
en  Dame  at  tjene  og  saa'  sig  om  efter  én",  hedder  det  i 
Trubadurbiografier,  og  i  en  provencalsk  Roman  skildres 
det,  hvorledes  den  Unge  endnu  ikke  har  elsket,  men  har 
læst  sine  Forfattere  og  véd,  at  nu  er  Tiden  kommen,  da 
det  hører  sig  til  at  forelske  sig;  da  han  har  hørt  saa 
meget  om  Fruen  af  Bourbon,  vælger  han  sig  hende  til 
Dame  og  drager  hen  at  gøre  hendes  Bekendtskab.  Er  nu 
Damen  ikke  ledig,  men  iforvejen  engageret  med  en  tje- 
nende Ridder,  taler  hun  med  en  Veninde  og  foreslaar 
hende  at  overtage  den  unge  Ridders  tilbudte  Tjeneste,  og 
det  arrangeres  —  ialfald  i  en  af  Trubadurbiografierne  — 

temlig  nemt  med  begge  Parter  saaledes,  at  Trubaduren 
vender  sin  Tjeneste  og  Forelskelse  mod  den  ledige  Ven- 
inde. 

Gift  med  en  anden  maa  Damen  imidlertid  være,  hvis 
Tjenesteforholdet  skal  svare  til  sin  Hensigt  Det  kan  ikke 
nytte  at  vælge  sin  egen  Hustru  eller  en  ung  Pige,  man 
en  Dag  muligvis  gør  til  sin  Hustru;  thi  Ægteskabet,  i 
hvilket  Kvinden  er  socialt  og  økonomisk  afhængig  af 
Manden  og  hendes  Gunst  en  ægteskabelig  Pligtydelse, 
kunde  —  da  mindre  end  nogensinde  —  virke  afbrutali- 
serende paa  Manden.  Damen  maa  ogsaa  helst  staa  soci- 
alt over  sin  tjenende  Ridder;  ellers  har  Tjenesten  ingen 
ret  Art.  Fornemme,  høje  Herrer  duer  ikke  til  at  tjene, 
hvad  ogsaa  en  af  Trubadurerne  udvikler  for  Kongen  af 
Aragonien  i  en  Tenzonestrid  med  ham;  de  vil  blot  til- 
fredsstille deres  Attraa  og  forlanger  straks  den  højeste 
Gunst  af  Damen,  uden  at  indlade  sig  paa  nogen  længere, 
ydmyg  Tjeneste;  de  holder  ogsaa  op,  saasnart  deres  Lune 
er  ovre  eller  de  møder  en  Smule  Modgang.  Men  naar 
Damen  staar  frit  og  overlegent  overfor  Ridderen,  uden 
Forpligtelser  mod  ham,  tvertimod  bunden  til  en  anden, 
saa  enhver  lille  Gunst  er  en  Naade,  et  Offer  fra  hendes 
Side  og  ethvert  Element  af  virkelig  Erotik,  der  kommer 
med  i  Forholdet,  medfører  Fare  og  nøder  til  Diskretion 
og  romantisk  Forborgenhed  (Navneskjul  o.  1.),  —  saa  har 
Forholdet  den  Karakter,  der  gør  det  værdifuldest  for  den 
selskabelige  Kultivering  af  Mændene,  og  som  .Truba- 
durerne mer  og  mer  fastslaar  som  den  egentlig  ridderlige 
og  hofmæssige  Art  Elskov. 

Dette  Forhold  mellem  en  Ridder  eller  Trubadur  og 
en  fornem,  gift  Dame  —  et  Forhold,  som  kan  bevæge 

sig  gennem  aUe  Grader,  ira  en  blot  Selskabsleg  og  en  sel- 
skabelig Flirt  til  den  dybeste  Lidenskab,  —  kan  jo  synes 
Nutiden  umoralsk;  for  Datiden  betød  det  ofte  et  stort 
sædeligt  Fremskridt  Naar  Mændene  ellers  var  vant  til 
efter  Øjeblikkets  Lune  at  kaste  deres  Begær  snart  paa 
hin,  snart  paa  denne  Kvinde,  og  straks  at  kræve  Tilfreds- 
stillelse, nødtes  Ridderen  nu  til  at  vie  sig  til  en  enkelt 
Dame,  være  hende  troiast  og  lade  sin  Attraa,  saa  at  sige, 
sætte  paa  smal  Kost,  paa  smaa  Rationer  efter  hendes 
Forgodtbefindende.  Trubaduren  stiller  sin  sande  Elskov 
op  som  Modsætning  til  de  løsagtige  Begær,  —  op  mod 
„losengiers",  hvorved  vistnok  oprindelig  forstodes  de  sam- 
vittighedsløse Forførere,  der  blot  vil  en  raa  Attraas  Til- 
fredsstillelse („jo  mer  de  anstiller  sig,  som  om  de  elsker 
jer  af  et  sandt  Hjerte,  des  mer  læ^er  de  blot  an  paa  at 
vanære  Eder")  og  mod  de  brutale  Ægtemænd  —  „hvad 
for  Rettigheder  vover  de  at  pukke  paa  overfor  deres  Hu- 
struer? lad  dem  se  paa  sig  selv,  skævede  som  Bukke, 
skidne  som  Ravne,  læderagtige  og  rynkede  som  Bøfler, 
haarede  som  Bjørne."  Faktisk  var  Trubadurens  Elskov 
et  vigtigt  Skridt  henimod  Monogami;  hans  Følelse  — 
forsikrer  han  —  forbliver  trofast  og  varagtig;  selv  en 
ulykkelig  Elskov  vil  han  ej  bytte  bort  mod  den  blotte 
sanselige  Tilfredsstillelse  hos  Kvinder,  han  ikke  elsker. 
Overfor  dem,  der  profenerer  det  ømme  Forhold  og  øde- 
lægger Kvindens  Rygte,  blot  for  at  broute  med  deres 
„Sejre",  lover  Trubaduren  „Diskretion  som  en  Æresag"; 
deri  ligger  selve  Charmen  og  Romantiken  i  Forholdet. 
Derfor  (siges  der)  bør  Damen  navnlig  aldrig  indlade  sig 
med  Borgerfolk;  naar  saadanne  Folk  sidder  paa  Vin- 
stuen, lader  de  Munden  løbe  om,  hvad  de  skulde  holde 

Tand  for  Tunge  med.  I  Modsætning  til  dem,  der  straks  vil 
„til  Sagen",  erklærer  Trubaduren  at  kunne  nøjes  med  Løf- 
ter, leve  af  Smil,  Haandtryk,  „en  Traad  af  hendes  Hanske*, 
højst  et  Kys,  og  først  langsomt  og  gradevis  stige  i  den 
Tilbedtes  Gunst  Og  det  er  just  herpaa  —  erklæres  der 
—  at  man  skal  kende  Forskel  mellem  Hyrdetøses  og  „løse 
Kvinders"  Elskov  (gar^onniéres  —  femmes  folies)  og  saa 
den  civiliserede  Elskov,  at  den  Kvinde,  der  holder  paa 
sig  selv,  ialfald  først  efter  nogen  Tid  og  Prøvelse  og,  saa 
at  sige,  gennem  mange  smaa  Stationer  overgiver  sig,  selv 
naar  hun  elsker.  Grundbetragtningen  er  den,  som  kom- 
mer frem  i  en  Roman,  da  en  Dame  ser,  hvor  mange 
Genvordigheder  hendes  Tilbeder  maa  kæmpe  med  for 
at  naa  til  hende,  men  erklærer,  at  det  er  ingen  Skade  til, 
„car  se  sans  peine  joie  avoit,  —  de  dames  bon  marché 
seroit.«  —  „Thi  hvis  de  naaede  Maalet  uden  Møje,  kom 
Kvinderne  ikke  til  at  staa  højt  i  Pris." 

Dette  er  just  en  Hovedsag.  Den  nye  selskabelige 
„Sitte",den  nye  Kønsmoral  omgærder  Kvindernes  Køns- 
ære med  flere  Bolværker,  end  naivere  Sæder  havde 
kendt  til.  Hendes  Stilling  bliver  paa  én  Gang  mere  be- 
skyttet, men  ogsaa  mindre  fri,  end  hidtil. 

I  Baronernes  mandfolkede,  krigerske  Samfund  havde 
det  svage  Køn  været  ringeagtet  og  kuet.  Hun  var  Man- 
dens Tjenerinde,  opvartede  ham  ved  Maaltidet,  be- 
tjente ham  ved  Toilettet,  vaskede  hans  Haar,  indgned 
og  tørrede  ham  ved  Badning,  masserede  hans  straba- 
serede  Lemmer,  gjorde  lejlighedsvis  endog  Staldkarle- 
gæming  for  ham.  Som  en  Odaliske  betjente  hun  ham 
ogsaa  med  sin  Elskov,  og  vi  har  set,  hvordan  i  Folke- 
sangene det  næsten  altid  er  hende,  der  tigger  om  Man- 

dens  Elskov,  Manden  er  hendes  „Seignør",  hun  rejser 
sig,  naar  han  træder  ind  i  Stuen,  hun  spiser  først  efter 
ham,  han  tugter  hende  med  Slag,  —  i  den  franske  Ballade 
banker  Kongen  Prinsessen  „saa  meget  med  en  Tømme, 
at  hele  hendes  hvide  Legem  farves  rødt^,  ligesom  i  den 
danske  Middelaldervise  Lave  Stisøn  pisker  sin  Hustru 
med  et  pi^et  Bidsel.  Paa  den  anden  Side  opdrages  Pi- 
gerne ofte  som  Drenge,  lærer  sig  at  ride,  jage,  haandtere 
Vaaben,  og  Kvinderne  bevæger  sig  frit  og  taler  frit  med 
Mænd,  de  hæmmes  ikke  af  nogef  konventionelt  Kvinde- 
lighedsbegreb og  taler  og  handler  (efter  „Chansons  de 
geste*  og  „Nibelungenlied*  at  dømme),  naar  de  har  Magt 
og  Frihed,  saa  temlig  som  Mændene  gør  det 

Men  nu  danner  der  sig,  —  baade  under  Paavirkning  af 
Kristendommen,  der  plejede  Kvindeligheden  frem  i  Kvin- 
den, og  i  Efterligning  af  Sæderne  i  Byzans  og  Orienten, 
—  et  Begreb  om  Kvindelighed,  som  Modsætning  til 
Mandfolketheden,  og  en  deraf  flydende  ny  Sæd  for 
Kvindens  Stilling  i  Samfundet,  der  paa  en  Gang  bliver 
mere  beskyttet  og  mindre  fri  end  før.  Hun  opdrages 
mere  tilbagetrukkent,  uden  saa  nær  Berøring  med  de 
unge  Mænd,  og  oplæres  i  en  mere  bly  og  stolt  Tilbage- 
holdenhed end  tidligere.  Saa  længe  hun  er  ung  Pige,  ses 
hun  paa  de  fornemmere  Boi^e  overhovedet  kun  sjæl- 
den —  Siegfried  var  mere  end  et  Aar  ved  Hoffet  i 
Worms,  inden  han  fik  et  Glimt  at  se  af  Fyrstedatteren 
Krimhilde,  for  hvis  Skyld  han  var  kommen  — ;  altid  er 
hun  ialfald  ledsaget  af  en  Hovmesterinde,  og  ogsaa  som 
Frue  gaar  hun  kun  ud  i  Følge  med  Anstandsdamer,  helt 
indhyllet  (paa  orientalsk  Maade)  i  sin  Kappe,  med  Hæn- 
derne ind  under  den;  hun  er  endvidere  oplært  i  ikke  at  se 

sig  om  efter  Folk,  ikke  se  nogen  Mand  fast  i  Øjnene, 
ikke  tale  til  Fremmede  og  i  det  hele  at  holde  sig  stolt  og 
stejlt,  „ikke  af  Overmod,  men  for  at  holde  ondsindede 
paa  Aistand."  En  Kvinde  —  siger  et  provencalsk  Lære- 
digt —  der  vil  elskes,  bør  holde  sig  som  en  Ridder  hol- 
der en  Spurvehøg  paa  sin  Haand,  agtsom  for  at  den  ikke 
skal  knække  en  Fjær.  Maria  er  Mønsteret  for  en  tugtig 
Kvindes  Adfærd,  saaledes  som  hun  fremstilles  paa  Ma- 
donnabilleder og  i  Marialegender.  Hun  gik  —  siger  alle- 
rede ældre  Marialegender  —  saa  skønt  og  rankt,  med  lidt 
hældende  Hoved;  aldrig  saa'  hun  sig  om  eller  hilste  paa 
nogen  Kvinde  eller  Mand.  —  Altid  virker  jo  en  saadan 
Afsondring  og  Omgærdeise  af  Kønnet  til  at  æ^e  Nysger- 
righeden, forstærke  den  erotiske  Attraa  paa  begge  Sider 
og  forfine,  berige  Elskovsfølelsen.  Fjernhedens  Romantik 
kommer  op  mellem  Kønnene;  Siegfrieds  Længsel  efter 
den  ukendte  Skønne  vokser  kun  med  Vanskelighederne 
ved  at  komme  i  Berøring  med  hende,  og  oppe  i  Jomfru- 
buret eller  Fruerstueix  rødmer  Krimhilde,  mens  hun 
udspørger  alle  om  den  fremmede  Ridder,  hun  har  hørt 
saa  meget  omtale  ved  sine  Brødres  Hof.  Jo  flere  „For- 
hindringer" Kvindens  Undseelse  og  Opdragelse  eller 
selskabelige  Anstandshensyn  og  ægteskabelige  Forsig- 
tighedshensyn  sætter  op  imod  Mandens  Attraa,  jo  flere 
„Mellemstationer"  af  smaa,  gradevist  stigende  Gunstbe- 
viser der  indskydes  paa  Vejen  fra  Attraa  til  Tilfredsstil- 
lelse, des  mere  kompliceres  og  kultiveres  Elskovslivet 
for  begge  Parter.         

Trubadurernes  Elskovsopfattelse,  saaledes  som  den 
efter  det  udviklede  var  fremvokset  af  hele  Atmosfæren 

ved  de  sydfranske  Hoffer,  modtog  nu  dels  Bestyrkelse 
dels  en  ny  Farvning  ved  Studiet  af  Ovids  gamle  Lære- 
digt  om  „Elskovskunsten«,  —  et  Værk,  der  læstes  med 
den  største  Iver  og  Andagt  af  hele  Middelalderen  som 
en  Skole  i  Oldtidskulturens  fineste,  modneste  Livskunst. 
En  finsmagende,  a^tetisk  Libertiner  lærte  i  dette  Digt 
Roms  Levemænd  og  letlevende  Kvinder  —  mest  gifte 
Koner  under  de  mest  opløste  Familieforhold  — ,  hvordan 
Elskov  skal  gøres  til  en  Kunst,  saa  at  der  udvindes  saa 
megen  baade  sanselig  og  sjælelig  Nydelse  som  muligt  af 
den,  —  hvordan  den  fra  en  blot  raa  dyrisk  Parring  kan 
udvikles  til  en  kultiveret  sanselig  Nydelse  og  tillige  til  et 
sympatisk  Behag  og  en  Underholdning  for  Fantasien,  — 
kan  blive  til  en  „Roman",  et  Spil  for  alle  Sjælens  Kræf- 
ter. Utrolig  kyniske  er  i  saa  Henseende  Ovids  Læreregler. 
Han  lærer  Mændene,  hvorledes  der  altid  er  størst  Ny- 
delse ved  at  elske  andres  Koner  —  fremmed  Mad  smager 
nu  engang  bedst,  og  det  vanskelige,  risikable  og  ulovlige 
gør  Nydelsen  pikant  — ,  hvorledes  de  skal  gaa  skjult  til 
Værks,  bruge  Tæmen  til  Mellemmand  og  maa  lære  sig 
at  smigre,  bestikke,  give  Gaver,  —  han  kender  mange 
Smaakneb,  ved  hvilke  man  kan  synes  spendabel  uden 
at  punge  videre  ud.  Ved  at  se  bleg  og  mager  ud  og 
hænge  med  Hovedet  maa  man  overbevise  den  Skønne 
om,  at  man  hentæres  af  Savn;  med  talende  Blikke  og 
ved  hemmelige  Breve  maa  man  belejre  hende,  —  El- 
skov er  en  Krigstjeneste  og  det  gælder  om  at  holde  ud 
og  ikke  sky  nogen  Møje.  Man  maa  lyde  hendes  Luner, 
ikke  sky  nogen  ydmyg  Tjeneste,  gæme  drage  hendes 
Sko  af  eller  holde  Spejlet  for  hende;  al  Møjen,  alle  Fa- 
rerne, alle  Udsættelserne  maa  betragtes  som  Krydderier, 

der  kun  forøger  Nydelsen  ved  den  endelige  Besiddelse. 
Ogsaa  maa  man  finde  sig  i  at  dele  hendes  Gunst  med 
andre,  og  lukke  Øjet  til  for,  hvad  man  ser  lige  for  Næ- 
sen; dog  at  det  undertiden  kan  være  hensigtsmæssigt 
selv  at  synes  troløs,  for  at  vække  hendes  Skinsyge. 

Paa  lignende  Maade  laar  Romerfruen  Læreregler  af 
Ovid:  om  hvordan  hun  skal  narre  den  mest  paapasse- 
lige  Bevogtning  . . .  hvordan  hun  skal  forskønne  sit  Ud- 
sieende  . . .  hvordan  hun  ved  alskens  smaa  Koketterier 
skal  vække  Mændenes  Behag,  siden  ved  Smil,  Nik  og 
Haandtryk  holde  Ilden  vedlige  og  samtidig  dog  holde 
Tilbederen  hen  saalænge  som  muligt  —  gøre  sig  kostbar 
og  forhøje  sin  Elskovs  Værd  ved  at  lade  sig  nøde,  skabe 
Hindringer,  holde  ham  i  Angst  for  Ægtemanden,  stadig 
søge  Udsættelse  —  og  selv  naar  hun  overgiver  sig, 
blande  nogen  Vægring,  nogen  Modstand  ind  i  selve 
Favntagets  Hengivelse. 

Hele  denne  raffinerede  Fordærvelse  gød  sig  ind  i  Tru- 
badurernes Elskovslære,  —  som  en  verdslig  Postille 
annammede  de  jo  i  deres  Hjertes  Uskyld  den  gamle 
Klærk  Ovids  Visdom.  Meget  af  Fordærvelsen  blev  næ- 
sten rent  og  uskyldigt  igen,  da  den  optoges  i  de  naive, 
rene  Sind;  men  der  blandedes  dog,  lige  fra  først  af,  ind 
i  Trubadurerotik  og  Riderromantik  en  ikke  ringe  Dosis 
af  Ovidisk  Epikuræisme  og  Kynisme.  Rundt  om  hos  Tru- 
badurerne, selv  hos  en  saa  ulærd  Herre  som  Vilhelm  af 
Poitou,  træffes  talrige  Ovidiske  Reminiscenser.  Mange 
Smaatræk  af  Trubadurernes  Sange  har  Læseren  i  det 
ovenstaaende  kunnet  genkende  som  Laan  fra  „Ars 
Amandi."  Bernard  de  Ventadour  vilde  knælende  drage 
Skoen  af  sin  Dame,  Peire  Rogier  vilde  ikke  tro  sin  Dames 

Fe)ltrin,  selv  naar  han  saa'  det  med  egne  Øjne.  Var  det 
for  Ovid  blot  en  Forførelseslist  at  have  et  blegt  og  hen- 
tæret  Udseende,  blev  det  for  Trubadurerne  en  Trosarti- 
kel, at  den  sande  Elsker  maa  se  bleg  og  hentæret  ud,  — 
de,  der  har  det  Uheld  at  have  en  blomstrende  Ansigts- 
farve, gør  mange  Undskyldninger  og  forsikrer,  at  den 
Glød,  der  ulmer  uset  under  Asken,  brænder  stærkest. 
Endnu  vigtigere  Dogme  blev  det,  at  Elskov  skal  holdes 
hemmelig,  baade  for  Ægtemand  og  „Klaifere**,  og  tillige 
fordi  —  som  jo  ogsaa  Salomo  lærer  —  „skjulte  Vande 
er  sødest*  Vi  har  Samtaler  —  efter  Ovids  Mønster  — 
mellem  Trubaduren  og  den  Skønnes  Tæme,  og  Tæmen 
raader  —  ligeledes  efter  Ovid  —  til  i  alt  at  finde  sig  i 
hendes  Luner.  Pligtskyldig  forsøger  Trubadurerne  ogsaa 
nu  og  da  det  Ovidiske  Husraad  at  agere  troløse  for  at 
vække  den  Tilbedtes  Skinsyge;  de  forregnede  sig  imidler- 
tid overfor  de  høje  Damer  og  maatte  bøde  haardt:  kun 
paa  andre  Damers  Forbøn  toges  Pons  da  Capdueil  til 
Naade  igen  af  Damen  af  Mercoeur,  og  af  Guillem  de 
Balaun  forlangte  den  fortørnede  Skønne,  at  han  skulde 
vise  sin  Kærligheds  Styrke  ved  at  skære  Neglen  af  en 
af  sine  Fingre  og  præsentere  hende  den  med  et  Hyl- 
dingsdigt  —  Kvinderne  paa  deres  Side  optager  alle  Ko- 
ketteriregleme  andægtig  som  Udtryk  for  den  fineste, 
ægteste  Kvindelighed. 

Den  ovidiske  Elskovskunst  var  yderligere  bleven  raffi- 
neret og  subtiliseret  i  den  senere  Oldtids  erotiske  Litte- 
ratur. Hos  Sofisterne  og  i  Retorskolerne  diskuteredes 
spidsfindigt  alle  Elskovens  Kendetegn  og  Virkemaader, 
—  hvordan  den  sande  Elskende  bærer  sig  ad  i  den  og 
den  Situation  —  hvilken  af  de  to  Elskende  der  er  at 

foretrække  osv.  I  de  græske  Romaner  fra  Oldtidens 
Slutning  gik  saadanne  subtile  Diskussioner  igen.  Og  op 
gennem  Middelalderen  kan  vi  forfølge  dem  som  Selskabs- 
underholdning  i  klærkelige  Kredse.  Nu  dukker  de  op  i 
Trubadurernes  Tenzoner.  Et  af  deres  Stridsspørgsmaal: 
nemlig  hvem  af  tre  Tilbedere  en  Kvinde  mest  har  be- 
gunstiget —  den  ene  kaster  hun  Blikke  til,  den  anden 
træder  hun  paa  Foden,  den  tredie  trykker  hun  i  Haan- 
den  — ,  er  bleven  forfulgt  tilbage  til  en  græsk  Roman  og 
en  latinsk  Retorafhandling,  ligesom  tillige  en  Passus  i 
Salomos  Ordsprog  (6te  Kap.)  ved  en  Fejllæsning  har  af- 
givet Bidrag. 

Ogsaa  til  Elskovens  Psykologi  laante  Ovid  og  Oldtids- 
digtningen  Trubadurerne  talrige  Bidrag.  Mange  Billeder 
til  Belysning  af  Elskovs  pludselige  Opstaaen  og  uforklar- 
lige Magt  har  —  synes  det  —  vandret  fra  Land  til  Land. 
At  den  er  en  Flamme  f.  Eks.,  der  pludselig  antændes, 
eller  at  den  Skønnes  Blikke  som  Pile  trænger  gennem 
Elskerens  Øje  og  saarer  hans  Hjerte.  „Denne  Pige  er 
som  en  Jæger  —  hedder  det  i  indisk  Hoflyrik  — ,  hen- 
des Øjenbryn  er  Buen,  som  hun  spænder,  hendes  Side- 
blikke er  hendes  Pile.  Mit  Hjærte  er  Antilopen,  som  hun 
skyder.*  Efker  Platons  Faidros  flyder  Oldtidens  Ana- 
kreontikere  og  Alexandrinere  og  de  græske  Romaner 
over  med  Billeder  om  Blikkenes  Pile,  der  gennem  Øjne- 
nes Glas  saarer  Hjertet.  Derfra  gaar  de  over  i  Kirkens 
middelalderlige  Traktater:  „Øjnene",  hedder  det  i  en  saa- 
dan  fra  c.  Aar  1 100,  „er  Løsagtighedens  Sendebud.  Sjælen 
fanges  gennem  Øjnene;  gennem  dem  trænger  Elskovs 
Pil  ind  i  Sjælen,"  og  i  latinske  Digte  strides  Hjertet  og 
Øjet  om,  hvem  af  dem  der  er  Skyld  i  Menneskenes 

Synd  Eller:  Elskeren  og  hans  Hjerte  fremstilles  af  de  an- 
tike  Digtere  som  fangne  og  lagte  i  Baand;  Amor  har  skudt 
ham  eller  listet  sig  ind  i  ham  og  røvet  hans  Hjerte  og 
staar  nu  og  spiller  Bold  med  det  Alle  disse  Billeder 
gaar  igen  hos  Trubadurerne,  undertiden  med  let  middel- 
alderlig Farvning,  som  naar  der  skikkes  Sendebud  i  For- 
vejen til  Hjertets  Borg,  og  denne  aabnes  i  god  Tro  for 
Fjenden,  der  nu  ikke  er  til  at  drive  ud  igen.  Da  „amor"*  paa 
provencalsk  var  Hunkøn,  smeltede  Kærlighedsguden  hos 
Trubadurerne  sammen  med  Kærlighedsgudinden  Venus. 
Man  fandt  i  Oldtidsliteraturen  Skildringer  af  Venus'  Slot 
og  Have  (Claudian)  og  af  Venus,  der  sidder  og  holder 
Ret  og  afeiger  Elskovsdomme  (Pervigilium  Veneris),  Ef- 
ter disse  og  lignende,  middelalder-teologiske  Allegorier 
skildrede  Trubadurer  Elskovs  Slot,  med  dets  forskellige 
Porte  og  Trapper  og  Sale  —  der  alle  har  allegorisk  Be- 
tydning —  og  selve  Elskovsgudinden  med  Guldkrone  og 
Pile  af  Guld  og  Bly.  Et  helt  erotisk  Billedsprog,  en  hel 
erotisk  Mytologi  er  gennem  Trubadurerne  og  Petrarca 
fra  Oldtiden  gaaet  over  som  staaende  Bestanddel  i  mo- 
derne Elskovslyrik. 

Mere  psykologisk  skildrede  Antiken  Elskov  som  en 
Sygdom.  Elskeren  mister  Appetiten,  vælter  sig  søvnløs 
paa  Lejet,  feberagtig  skifter  Bleghed  og  Rødme  paa  hans 
Kinder,  Kulde  og  Hede,  Oprømthed  og  Nedtrykthed  i 
hans  hvileløse  Indre.  Saaledes  tegner  Properts'  Elegier 
ogOvids  „Amores''  Lidenskaben;  saaledes  skildres  Didos 
Forelskelse  hos  Vergil  og  Ynglingens  i  de  græske  Ro- 
maner. Og  Kærlighedslivets  Sælsomheder  og  Ubegribe- 
ligheder udmales  af  Digtere  og  Retorer:  hvorledes  den 
Elskedes  Billede  flyder  ned  i  Elskerens  Hjerte,  eller 

de  to  Elskende  har  byttet  Hjerter  og  bærer  hinanden 
med  sig  i  det  Fjerne;  hvortedes  Elskeren  er  som  Myg- 
gen, der  flagrer  om  Flammen,  skønt  den  uafladelig  bræn- 
der sig,  eller  hendes  Skønhed  som  Magneten  stadig  dra- 
ger ham  til  sig.  —  Ogsaa  alle  saadanne  Motiver  gaar 
over  i  Trubadurdigtningen.  I  Versebrev  til  sin  Elskede 
udmaler  Arnaut  de  Marueil,  hvordan  han  li^er  om 
Natten  og  vender  og  drejer  sig  paa  Lejet,  kaster  Tæppet 
af  sig,  rejser  sig  og  atter  lægger  sig . . .  og  hvordan  han 
om  Dagen  gaar  aandsfraværende  rundt,  glemmer  at  hilse 
og  svare  Folk,  ikke  véd,  hvor  han  gaar,  eller  hvordan 
han  skal  holde  sig  oppe.  Fra  Antiken  lærer  Trubadu- 
rerne saaledes  at  forsøge  paa  at  iagttage  sig  selv  og 
skildre,  hvad  der  foregaar  i  Sjælen.  Og  det  naive  Mid- 
delalderblik forvildes  og  svimler  helt  ved  at  se  ned  i 
den  indre  Verden,  hvor  alt  gaar  ganske  anderledes  til 
end  ude  i  den  haandgribelige,  ydre  Verden.  Middelalder- 
fantasien, der  er  fyldt  med  Kristendommens  Mysterier, 
med  Orientfereres  eller  gamle  fabuløse  Naturhistoriers 
Mærkværdigheder  om  Dyr  og  Sten  og  Planter,  finder  i 
Kærligheden  en  ny  Verden  af  Vidundere.  Og  man  over- 
byder nu  Alexandrinerne  i  Udmaling  af  Elskovs  Mirakler. 
Som  Jomfru  Maria  undfangede  uden  at  Jomfruskødet 
aabnedes,  saaledes  glider  den  Elskedes  Billed  ned  tvers 
gennem  Øjets  ubrudte  Ruder.  Hendes  Kuldes  Is  tænder 
hans  Sjæl  i  Flammer,  som  man  jo  uddrager  bræn- 
dende Ild  af  Krystallen,  der  er  dannet  af  den  kolde 
Sne.  Som  Salamanderen  lever  Elskeren  midt  i  Elskovs 
Flamme,  som  Guldet  lutres  han  deri,  som  Basilisken  dør 
af  Glæde,  naar  den  ser  sit  Spejlbillede,  saaledes  omkom- 
mer han,  naar  han  fortaber  sig  i  hendes  Blikkes  Spejl. 

Elskov  gør  forvoven  og  bange,  stolt  og  ydmyg,  klog  og 
taabelig;  Elskeren  lider,  men  Smerten  er  ham  sød;  han 
er  syg,  men  vil  ikke  helbredes;  i  Fængsel,  men  vil  ikke 
være  fri. 

Alt  saadant  i  Trubadurerotiken  stammer  fra  Oldtidens 
Kultur.  Men  dette  helt  naturalistiske  Syn  paa  Elskoven 
er  imidlertid  hos  Trubadurerne  gennemsyret  med  en 
helt  modsat,  moralsk  religiøs  Opfattelse,  som  hænger 
sammen  med  hele  den  sværmerske  Følelsesreligiøsitet, 
vi  har  set  slaa  ud  i  det  Ilte — 12te  Aarh.s  Europa. 

Bevidst  staar  Trubadurerotiken  i  samme  Modsætnings- 
forhold til  Religionen  som  Sirventesdigtningen  til  Kirken. 
Sangeren  forsikrer,  at  var  han  blot  halvt  saa  trofast  mod 
Gud  som  mod  sin  Dame,  vilde  han  være  sikker  nok  paa 
Paradiset.  Efter  hendes  Død  er  han  overbevist  om,  at  hun 
vil  trone  hisset,  omgiven  af  Roser  og  Liljer  og  hilset  med 
Englehymner,  „thi  det  véd  vi  jo:  hvem  Verden  roser, 
roser  Gud  ogsaa,"  Midt  i  Korstogssange  indrømmer  Tru- 
baduren, at  han  for  sit  Vedkommende  ikke  har  Mod  til 
at  drage  afsted  fra  sin  skønne  Dame,  og  en,  der  virkelig 
er  kommen  aisted,  synger,  at  Gud  maa  undre  sig  højlig 
og  være  ham  højlig  taknemlig,  at  Digteren  virkelig  har 
kunnet  beslutte  sig  til  dette  for  hans  Skyld.  Meget  kaadt 
spiller  det  ridderlige  Selskabs  Erotik  Halløj  med  Kirken 
og  dens  Moral,  og  da  Bispen  af  Angouléme  gjorde  Grev 
Vilhelm  af  Poitou  Forestillinger  i  Anledning  af  hans  El- 
skovsliv,  fik  han  en  meget  kynisk  Afvisning. 

Men  alligevel  er  Trubadurerotiken  paa  Bunden  gen- 
nemsyret af  Kristelighed.  Lærte  Ovid  at  behandle  Elskov 
som  en  Kunst  og  gav  praktiske  Regler  for  dens  Udøvelse, 
saa  havde  Kristendommen  derimod  vænnet  til  at  under- 

give  alt  i  Livet  en  moralsk  Behandling.  Intet  fik  for  den 
kristne  Betragtning  Lov  til  at  være  Natur  og  leve  sit 
naturlige  Liv;  alt  saas  under  Synsvinklen  Dyd  og  Last 
og  skoledes,  dresseredes  efter  moralske  Idealer.  Saaledes 
blev  ogsaa  Elskov  af  de  klærkeligt  dannede  blandt  Tru- 
badurerne gjort  til  en  moralsk  Pligt  og  Dyd  og  formedes 
og  larvedes  i  kristelig  Aand. 

Kirken  befæstede  ganske  vist  et  Svælg  mellem  den 
kristelige  caritas  og  amor  dei  og  saa  voluptas  eller  libi- 
do, den  kønslige  Elskov.  Men  at  der  i  al  højere  Elskov 
er  et  mægtigt  Element  af  den  Selvopofrelse  og  sympati- 
ske Hengivelse,  der  for  Kærlighedens  Religion  staar  som 
det  første  og  sidste,  som  det  kommer  an  paa  at  vække  i 
Mennesker,  det  kunde  jo  ikke  tilsløres  af  nogen  Teologi. 
Og  overalt,  hvor  Følelsessiden  betonedes  i  Kristendom- 
men, som  netop  nu  hos  de  følelsessværmerske  Retninger 
paa  Korstogstiden,  talte  den  kristelige  „amor"  et  Sprog, 
som  var  nær  beslægtet  med  det,  hvori  Trubadurerne 
talte  om  deres  „amor".  Naar  man  hos  Kirkens  Forfat- 
tere læste  Sætninger  som  disse:  „Ingen  kan  være  salig 
uden  Kærlighed.  Det  Menneske  er  usaligst,  som  ikke 
elsker  i  det  mindste  noget  udenfor  sig  selv.  Vi  elsker 
intet,  uden  hvad  der  er  skønt.  Den  rette  Maade  at  elske 
paa  er  at  elske  uden  Maade.  Den,  der  elsker,  føler 
ingen  Møje  eller  elsker  selve  sin  Møje.  Den,  der  elsker, 
ikke  den,  der  elskes,  skal  belønnes"  —  kunde  alle  disse 
Sætninger  jo  lige  saa  godt  være  plukket  sammen  fra 
Trubadurernes  Sange.  Hos  Bernhard  af  Clairvaux  og  St. 
Victorskolen  og  tilsvarende  tyske  Mystikere  var  Kærlig- 
heden til  Næsten  en  Stige  op  til  Kærligheden  til  Gud, 
og  denne  „Gottesminne"  skildredes  i  glødende  Farver 

Og  smægtende  Toner,  der  ofte  var  hentede  lige  ud  fra 
Salomos  Højsangs  meget  jordiske  Erotik.  Trubaduren 
paa  sin  Side  hæver  sin  jordiske  Elskov  op  til  en  halvt 
religiøs  Extase:  han  glemmer  hele  Verden  i  hendes  søde 
Blik,  han  er  beruset  ikke  af  Vin,  men  af  Elskov  —  saa- 
ledes  synger  iøvrigt  ogsaa  en  spansk-arabisk  Trubadur 
—  min  Venindes  Smil  gør  mig  gladere  end  om  400 
Engle  smilte  til  mig;  naar  jeg  ser  min  Venindes  skønne 
Legem,  tror  jeg  at  se  Gud  selv;  og  omvendt:  naar  jeg 
beder  i  Kirken,  ser  jeg  Eder  for  mig. 

Som  den  Kristnes  Kærlighed  til  Gud  er  fra  neden  og 
opad,  fiild  af  Frygt  og  Bæven,  fiild  af  Underkastelse  og 
ydmyg  Tilbedelse,  saaledes  ogsaa  Trubadurens  til  sin 
Dame.  Lige  forskellig  fra  Heros  og  Leanders,  Daphnis' 
og  Chloes  antike  eller  Sigurds  og  Brynhilds  germanske 
Elskov  —  to  Elskende,  der  staar  rankt  og  lige  overfor 
hinanden  —  tvinger  Trubadurerotiken  Manden,  Mand- 
folket, paa  Knæ,  tjenende  og  tilbedende,  overfor  den  stolt 
afvisende  eller  naadigt  nedladende  Kvinde,  netop  lige- 
som Kirken  bøjede  Krigeren,  Baronen,  ned  i  Knæ  for 
den  korsfæstede  Tømmermandssøn  og  for  Jomfrumode- 
ren. Ligesom  den  Kristne  —  som  vi  saa'  i  Kap.  2  —  staar 
skælvende,  skyldbetynget,  med  bøjet  Hoved  overfor.  Gud, 
og  kun  den,  der  frygter,  kan  blive  frelst,  saaledes  synger 
Trubaduren:  „den,  som  ikke  frygter,  elsker  ikke  af  Hjer- 
tef"  og  skildrer  sig,  som  han  staar  angst  og  skælvende  i 
den  Tilbedtes  Nærvær  og  ikke  vover  at  løfte  Blikket 
eller  stamme  sin  Elskov  frem.  Det  er  Elskeren  en  Ny- 
delse at  gøre  sig  lille:  han  føler  sig  overfor  den  Elskede 
som  et  Barn,  hvis  største  Soi^  det  er  at  tages  fra  Mode- 
ren, et  Barn,  der  frygter  Riset;  „jeg  maa  staa  for  hende 

Og  vente  paa  min  Glæde,  som  de  smaa  Fugle  venter  paa 
Dagen,  "^  siger  en  tysk  Minnesanger.  Det  er  ham,  som 
den  Kristne,  en  Nydelse  at  fornedre  sig.  „Med  foldede 
Hænder,  med  Reb  om  Halsen  og  med  fængslet  Hjerte 
beder  jeg  om  Naade,  gode,  hulde  Frue!  og  beder  Gud, 
fra  hvem  alt  godt  kommer,  om  at  læ^e  nogen  Barm- 
hjærtighed  i  Eders  Hjærte."*  „I  kan  sælge  mig  og  skænke 
mig  bort  eller  dræbe  mig,  —  jeg  er  helt  jer  Ejendom." 
Saaledes  kalder  Kirkens  Hellige  sig  i  deres  Ydmyghed 
„Kristi  Slaver",  og  naar  de  drikker  det  Vand,  hvori  de 
har  badet  Spedalske,  er  det  Udslag  af  samme  Perver- 
sitet, som  kommer  frem  i  en  mildere  Form,  naar  en 
tysk  Minnesanger  drikker  det  Bækken  ud,  i  hvilket  den 
Tilbedte  har  vasket  sine  Hænder.  Naar  den  middelalder- 
lige Kvinde  elsker,  kommer  iøvrigt  ofle  samme  Selvfor- 
nedrelseslyst  frem.  Heloise  skriver  til  Abælard:  „Skønt 
Hustrunavnet  gælder  for  helligere  og  mere  bindende, 
har  det  altid  forekommet  mig  sødere  at  kaldes  din  El- 
skerinde eller,  hvis  du  ikke  bliver  vred,  din  Frille  eller 
Bolerske,  for  at  jeg,  jo  mer  jeg  ydmygede  mig  for  din 
Skyld,  kunde  opnaa  des  større  Ømhed  fra  din  Side . . . 
Det  vilde  synes  mig  et  dyrebart  Gode  og  en  større  Hæ- 
der at  kaldes  din  Glædespige  end  Augustus'  Kejserinde!" 
Nogle  Træk  heri  er  maaske  hentede  fra  Briseis*  Skri- 
velse til  Achilleus  i  Ovids  Heroider,  men  Følelsen  er 
ægte  middelalderlig  Overspændthed.  Middelaldermenne- 
sket kender  saa  godt  som  ikke  til  den  skønne  Ligestil- 
lethed mellem  Mennesker;  at  elske  bliver  at  knæle  og 
tilbede.  „Herskerinde!  jeg  folder  mine  Hænder  og  til- 
beder," udbryder  Bernart  de  Ventadour. 

Navnlig  har  den  stærkt  opblomstrende  Mariadyrkelse 

paa  mange  Maader  farvet  af  paa  Trubadurelskoven,  lige- 
som den  ogsaa  paa  sin  Side  har  taget  Farve  fra  denne. 
Som  Maria  i  Hymnerne,  saaledes  bliver  Damen  i  Tru- 
badurernes Sange  forherliget  som  al  Skønheds,  al  God- 
heds Kilde,  Glædens  Kammer,  Hæderens  Skrin,  sødt 
duftende  Blomst  osv.  Selve  Skønhedstypen  har  hentet 
Træk  fra  Mariabilleder. 

Af  Elskeren  som  af  den  Kristne  kræves  Kamp,  For- 
sagelse, Lidelse,  før  han  kan  fortjene  Bønhørelse.  Alle- 
rede O  vid  vilde  af  Raffinement  krydre  Nydelsen  ved 
Genvordigheder  og  Prøvelser.  For  Ridderen  var  det  der- 
næst altid  tillokkende,  jo  flere  Farer  og  Hindringer,  jo 
mer  Møje  og  Besvær  der  var  forbunden  med  Elskov;  en 
Ridder  —  læres  det  —  skal  fremfor  alt  undfly  „paresse" 
og  søge  al  Slags  Kamp  og  Prøvelse.  Nu  forkyndes  det  i 
den  kristne  Morals  Aand,  at  Elskeren  skal  lutres  og  El- 
skoven uddybes  gennem  Lidelse.  Det  er  fra  Jobs  Bog, 
Trubadurerne  har  Billedet  om  Guldet,  der  lutres  i  Ild. 
De  føler  sig  som  Elskovens  Martyrer,  nyder  deres  Savn 
og  Modgang  og  tilregner  sig  dem  som  en  Fortjeneste,  og 
de  siger  med  Bemart  de  Ventadour:  „Lidet  elsker  den, 
som  ikke  hengiver  sig  til  Sørgmodighed.  Kærligheds 
skønne  Taarer  er  mere  værd  end  dens  Smil.  Min  Ve  er 
mig  en  sød  Pine."  Det  er  den  rene  asketiske  Sentimen- 
talisme. 

Som  den  Kristne  endelig  glæder  sig  ved  Prøvelsen, 
sætter  sin  Fortjeneste  i  den,  véd,  den  er  et  Pant  paa 
fremtidig  Belønning,  saaledes  ogsaa  den  Elskende.  Ved 
sin  Elskovssmerte  gør  Trubaduren  sig  fortjent  til  „Merce**, 
til  Naade.  Som  Madonna  maa  Damen  tilsidst  bøje  sig  ned 
i  Barmhjertighed  mod  ham. 


9.  KLÆRKENES  ROMANER 


Medens  Ridder- 
lyriken  saa- 
ledes  udfoldede  sig 
ved  Sydfrankrigs 
Hoffer,  voksede 
Ridderromanen  sig 
gradevis  ud  af  Ti- 
dens sociale  og  aan- 
delige  Forudsæt- 
ninger. Den  har  til 
Forgænger  en  la- 
tinsk Fortællings- 
litteratur,  der  blom- 
strer frem  i  Klær- 
kenes  Verden,  vok- 
sende ud  af  den 
kristelige  Følsom- 
hed og  af  Tidens  æventyrlige  Fantastik. 

Inde  i  Klostrene  levede  jo  Tidens  mest  aandsrørige 
Mennesker,  —  med  bedst  Skoledannelse  og  størst  Læse- 
lyst, med  Tiden  til  deres  Raadighed  fra  MorgenoERciet 
til  Middag,  mellem  Vesper  og  Complet,  med  Stadighed 
i  sig  til  at  læse  og  skrive  store,  vidtløftige  Folianter.  Den 

lange,  tyste  Dag  igennem  vendtes  i  Scriptoriet  og  Cel- 
lerne de  gulnede.  Blade  og  skrev  Gaasefjeren  skrattende 
henover  Pergamentet  Paa  Boghylden  i  Læsesalen  stod 
de  hellige  Skrifter  og  Kirkefædrene  og  Legendesamlin- 
geme  Side  om  Side  med  Krøniker  af  franske  og  tyske 
og  brittiske  Munke,  hver  om  deres  Folks  Historie,  og 
med  alt,  hvad  Roms  vise  Klærke  havde  efterladt  sig,  ja! 
der  kunde  endog  findes  Oversættelser  af  græske  Roma- 
ner eller  af  de  vantro  Muselmænds  østerlandske  Visdom. 
De,  der  læste  og  skrev  Latin,  havde  Adgang  til  alle  den 
menneskelige  Videns  Skatte,  og  Kilder  fra  indbyrdes  vidt 
adskilte  Verdensegne  og  Tider  —  keltiske  Artussagn  og 
græske  Elskovshistorier,  orientalske  Anekdoter  og  fran- 
kiske Heltekvad  —  gød  sig  nu  paa  Korstogstiden  sammen 
i  de  latinske  Munkefolianters  europæiske  Fælleslitteratur. 
For  Læsehungeren  og  Fantasitørsten  i  det  langsomme- 
lige Klosterliv  frembød  sig  da  en  broget  Masse  Stof. 
Og  ogsaa  ad  mundtlig  Vej  naaede  mangt  et  Ekko  herind 
fra  Verden  derude  og  optegnedes  trofast  og  taknemme- 
ligt. Udsendte  Klosterbrødre  kom  hjem  fra  deres  Rejser 
og  udspurgtes  nysgerrigt,  Pilegrimme  kom  tilbage,  prop- 
fyldte af  Indtryk  og  Fortællinger,  mangen  gammel  Rid- 
der søgte  Alderdomsasyl  i  Klostret  og  berettede  gæme 
om  sine  Manddomsbedrifter  ude  i  Livet,  og  adskillige 
Klostre  var  jo  en  Art  Rejse-Herberger,  i  hvilke  der  sta- 
dig var  Rykind  af  høje  Herrer  med  deres  Følge.  Gejst- 
ligheden paa  sin  Side  søger  mer  og  mer  ud  i  Verden  for 
at  beherske  den  baade  ved  politisk  Magt  og  følelses- 
sværmersk  Agitation.  Under  alt  dette  ser  vi  Munkenes 
Krøniker  og  Legender  blive  mer  og  mer  menneskeligt 
bevægede  og  levende,  mer  og  mer  fantasifuldt  farverige 

Og  romanagtige,  og  de  vover  sig  endog  til  at  skrive  helt 
profane  Romaner  paa  Latin. 

Istedenfor  tørre  dorske  Annaler,  der  ligesaa  aandløst 
som  følelsesløst  opregner  Aar  for  Aar,  —  uden  Sammen- 
hæng, uden  Udmaling,  uden  Sindsbevægelse,  —  stort  og 
smaat  mellem  hverandre,  alt  der  er  kommen  Annalisten 
for  Øre  af  Begivenheder,  —  begynder  i  mange  Krøniker 
Personerne  at  træde  frem,  Begivenhederne  fremstilles 
i  dramatiske  Scener  og  knyttes  sammen  til  Historier, 
og  Kronisten  søger  at  vække  Deltagelse,  vedligeholde 
Spænding,  røre  til  Medfølelse:  han  ferver  og  idealiserer, 
romantiserer  og  sentimentaliserer  Historien.  I  en  Main- 
zer  Gejstligs  Skildring  af  Kejser  Henrik  4's  Liv  ser  vi 
f.  Ex.  Scenen  paa  Mainzer  Rigsdagen,  hvor  Kejserens 
Søn  i  hykkelsk  Anger  kaster  sig  ned  for  Faderens  Fod. 
„Faderen,  der  gærne  troede  sin  Søns  Ord  og  Taarer, 
feldt  ham  om  Halsen,  græd  og  kyssede  ham  og  var  saa 
glad  som  hin  Fader  i  Evangeliet  over,  at  Sønnen,  der 
var  død,  igen  var  levet  op,  at  den  fortabte  igen  var  fun- 
den. Kortsagt,  han  eftergav  ham  Skyld  og  Straf,  og  at  til- 
rettevise Sønnen  med  milde  Faderord  galdt  ham  som  til- 
strækkelig Tugtelse  af  hans  Udaad,  thi  som  hin  Lyst- 
spildigter siger:  Ringe  Sonebod  er  en  Fader  tilstrækkelig 
for  Sønnens  store  Fejl."  Saaledes  ses  den  historiske  Scene 
helt  i  Belysning  af  den  fortabte  Søns  Hjemvendelse 
og  af  Scenen  hos  Terents,  hvor  den  gamle  Fader  tilgiver 
sin  ulydige  Søn;  i  Lys  af  kristelig  Følsomhed  og 
antik  Humanisme  forvandler  Scenen  sig  til  en  Roman- 
scene. Romanagtig  er  paa  samme  Maade  den  norman- 
niske Munk  Orderic  Vitals  Krønike  om  de  normanniske 
Fyrster.   Det  er  overalt  den   menneskelige  Privatside 

Og  de  anekdoteagtige  Scener,  han  mest  holder  af  at  sætte 
i  Foi^runden;  han  skildrer  med  Beundring  de  state- 
lige normanniske  Stormænd  og  deres  prægtige  Fester 
og  udmaler  Familietvisten  mellem  Vilhelm  Erobreren  og 
Jians  Søn  med  Farver  fra  Biblens  David  og  Absalon. 
Helt  som  en  historisk  Roman  arter  endelig  i  store  Par- 
tier den  engelske  Klærk  Galfred  af  Monmouths  „Brit- 
ternes Historie"  sig  (c.  1135).  Efter  romerske  Historike- 
res Mønster  digter  den  fantasirige  Waliser  rask  væk 
Taler  og  Breve  til  og  sætter  alt  i  retorisk  Stil,  og  han 
skildrer  kongelige  Kronings-  og  Bryllupsfester,  kirkelige 
Ceremonier,  Kvinder,  der  er  hvidere  i  Huden  end  Elfen- 
ben og  nyfalden  Sne.  Kong  Uther  forelsker  sig  ved  et 
Gæstebud  i  en  af  sine  Lensmænds  Hustruer  og  hentæres 
af  Kærlighed,  indtil  Merlin,  den  fantastiske  Troldmand, 
skaffer  ham  Adgang  til  hendes  Leje,  forvandlet  i  hen- 
des Gemals  Skikkelse  —  som  Merkur  skaffer  Jupiter 
Adgang  til  Amfitruos  Hustru.  Kong  Lear  afstaar  sit 
Rige  til  sine  Døtre  og  faar  deres  Utaknemmelighed  bit- 
tert at  føle.  En  Moder  forsoner  to  stridige  Brødre  —  som 
lokaste  forsøger  at  forsone  Eteokles  og  Polyneikes.  Kong 
Artur  forfølger  en  Kæmpe,  der  har  bortført  den  unge 
Helena,  og  Mødet  med  Jætten  minder  i  adskillige  Træk 
om  Herkules'  Kamp  ved  Cacus.  De  11,000  skønne  Brit- 
terinder,  der  lider  Skibbrud  og  falder  i  Hænderne  paa 
«t  vUdt  Røverfolk,  er  utvivlsomt  i  nær  Slægt  med  Legen- 
dens hellige  Ursula  og  hendes  1 1,000  brittiske  Jomfruer, 
der  led  Martyrdøden  i  Køln.  Saaledes  tumler  i  den  liv- 
fulde keltiske  Munks  Fantasi  alle  mulige  Stofmasser 
rundt,  som  den  brpgede  Bogbestand  i  Klosterbiblioteket 
og  Folketraditionerne  i  Wales  har  fyldt  ham  med. 

Den  Slags  romanagtige  Krøniker  —  vor  Saxos  Dan- 
markskrønike  er  et  af  de  prægtigste  Eksemplarer  af 
Arten  —  fik  ikke  Lov  til  at  blive  bag  Klostrenes  Mur. 
Ridderhoffeme  tørstede  jo  efter  fortællende  Underhold- 
ning. At  Galfrid  udarbejdede  sin  „Brittemes  Historie", 
skyldtes  maaske,  gennem  Ærkediakonen  af  Oxford,  en 
engelsk  Prinses's  Anmodning,  og  kort  efter  gav  ogsaa 
flere  normanniske  Klærke  —  af  den  Slags,  der  levede 
ved  Hofferne  som  Sekretærer  eller  Opdragere  —  sig  til 
at  overføre  Galfreds  Latin  til  franske  Rimvers,  aabenbart 
paa  Foranstaltning  af  fyrstelige  engelske  Damer.  Saa- 
ledes  kunde  man  nu  —  som  den  ene  af  Bearbejderne, 
Mester  Wace  udvikler  det  —  oplæse  Krøniken  rundt  paa 
Ridderborgene  ved  Fester,  til  Afveksling  fra  de  evige 
Heltekvad.  Saadanne  Rimkrøniker  —  baade  Wace  og 
Galfreds  anden  Bearbejder  Gaimar  satte  ogsaa  andre  la- 
tinske Kronister  i  franske  Vers  —  afklæder  Krønikerne 
deres  højtidelige  retoriske  Stil,  udmaler  end  yderligere 
Kampe  og  Fester  i  Ridderverdenens  Kostyme,  og  til- 
føjer (som  Gaimar  udtrykkelig  gør  opmærksom  paa) 
Skildringer  af  Kongens  Privatliv  og  Elskovsforhold. 

Tidligere  end  disse  Rimkrøniker  falder  den  tyske 
„Kejserkrønike",  digtet  paa  tyske  Vers  rimeligvis  af  en 
Klærk  ved  Hertug  Henrik  den  stoltes  Hof  i  Regensbui^ 
(c.  1 135).  Den  er  i  udpræget  gejstlig  Aand  og  endnu  ho- 
vedsagenlig vendt  mod  et  gejstligt  Publikum,  men  over- 
alt er  der  indflettet  romanagtige  Episoder  og  smaa  No- 
veller —  med  Stof  fra  romerske  Historikere  og  tyske 
Heltesagn,  fra  Legender  og  østerlandske  Fortællinger.  Der 
er  Tarkvinius  og  Lukretia-Historien,  helt  ridderlig  om- 
dannet Fyrst  Collatinus  lever  i  lykkeligt  Ægteskab  med 

Lucretia,  men  rider  dog  ofte  hemmelig  til  Viterbo,  hvor 
der  holdes  Ridderspil  og  er  saa  mange  høviske  Damer. 
Viterbodameme  følger  fra  Muren  Vaabenlegene,  og  de 
romerske  Riddere  søger  at  udmærke  sig  for  dem;  i 
Pauserne  gaar  de  hen  og  konverserer  de  Skønne,  som 
viser  sig  kvikke  og  slagfærdige  i  Samtalen.  En  af  dem 
spørger  en  Ridder,  om  han  helst  vil  tilbringe  næste  Nat 
hos  den  skønneste  Dame  eller  kæmpe  næste  Dag  med 
den  tapreste  Ridder,  og  Ridderen  véd  forsigtig  og  galant 
at  svare  saaledes,  at  han  hverken  synes  fejg,  ej  heller  lige- 
gyldig for  Kvindegunst.  Eller  der  er  Crescentiahistorien, 
halvt  en  Legende,  halvt  en  græsk  orientalsk  Fortælling, 
synes  det.  Det  er  om  den  uskyldig  bagtalte  Kejserinde, 
der  forstødes  og  fører  en  højst  æventyrlig  omflakkende 
Tilværelse,  stadig  forfulgt  af  Skæbnen,  men  ved  himmelsk 
Bistand  tilsidst  vinder  Oprejsning.  Den  opbyggelige  Le- 
gendetone viser,  at  vi  befinder  os  i  en  gejstlig  Atmosfære, 
men  alleslags  underholdende  Udmalinger  viser,  at  Kiær- 
ken har  lært  af  de  folkelige  Spillemænd. 

I  deres  Hunger  efter  Fortællingsstof  forsmaaede  Klær- 
kene  heller  ikke  at  tage  Spillemændenes  nationale  Helte- 
kvad op  og  latinisere  dem  til  Krøniker  eller  til  vergilsk 
Epik.  Der  kom  højst  besynderlige  Produkter  ud  deraf. 
I  Klostret  St.  Gallen  sad  allerede  i  det  10de  Aarh.  en 
ung  Klærk  og  omarbejdede  som  latinsk  Stileøvelse  et  af 
de  smukkeste  tyske  Heltekvad  —  om  Walther  og  Hilde- 
gunde  —  til  et  latinsk  Heksameterepos,  med  vergilske 
Lignelser  og  Vendinger  og  gejstlig  fromme  Udbrud  væ- 
vede ind  i  Kvadets  barbarisk  vilde  og  heroiske  Poesi. 
Paa  lignende  Maade  har  i  det  samme  Aarh.  en  fransk 
Munk  bearbeidet  Heltesange  af  Karl  d.  stores  Sagnkreds 

til  et  latinsk  Heltedigt  i  svulstig,  dunkel,  retorisk  Stil 
(Haagerfragmentet).  I  den  saakaldte  Turpins  Krønike  er 
(Beg.  af  det  12te  Aarh.)  forskellige  „chansons  de  geste" 
arbejdet  sammen  i  en  poetisk  højstemt,  latinsk  Prosa; 
mere  end  ved  Kampbilleder  og  bolde  Helte  dvæler  Skil- 
dringen her  ved  Kejser  Karls  Majestæt  og  hans  Hof  i 
Aachen  eller  ved  alskens  himmelske  Mirakler  og  jordiske 
Vidundre,  og  Tonen  er  helt  igennem  opbyggelig,  rørende 
og  religiøst  fanatisk.  En  morsom  Metamorfose  har  Ro- 
landskvadet  undergaaet,  idet  det  af  en  Pfaffe  Konrad 
ved  Henrik  den  stoltes  bajerske  Hof  er  bleven  oversat 
paa  Latin  og  derfra  paany  omklædt  i  tyske  Vers.  Intet- 
steds kan  man  som  gennem  denne  Forvandling  studere 
Forskellen  i  Aand  og  Tone  mellem  nationalt  Helteepos 
og  geistlig  Rimkrønike:  den  sidstes  jævnt  og  bredt  fly- 
dende Fortællestil,  der  intet  springer  over,  intet  udhæver; 
de  omstændelige  Beskrivelser  af  Dragter  og  Ceremonier; 
de  vidtløftige  Taler,  de  stadige  Mirakler,  Paladinemes 
Himmeriglængsler  og  Martyrlængsler  -^  alt  har  hjemme 
i  en  hel  anden  Sfære  end  „Chanson  de  Roland". 

Saa  vovede  man  sig  til  at  bearbejde  Dele  af  Biblen  til 
romanagtige,  rørende  og  underholdende  Fortællinger,  først 
til  Klærkenes  egen  Opbyggelse  paa  latinske  Vers,  siden 
paa  Folkesproget  for  at  hverve  Markedernes  og  Borg- 
hallens Publikum  fra  Rolandskvad  eller  Tristan  og  Isolde- 
historier over  til  gudelig  Underholdning.  En  engelsk  Abbed 
taler  (i  det  12te  Aarh.)  om,  hvordan  Spillemændene  be- 
væger Tilhørerne  til  Taarer  ved  at  skildre  de  Ulykker, 
der  forfølger  en  ædel  Helt,  Artus  eller  Gauvain,  men 
han  synes,  at  man  burde  udgyde  langt  flere  Taarer  ved 
at  høre  foredraget  Kristi  Lidelseshistorie.  Orderic  Vital 

roser  derfor  ogsaa  en  Klærk,  der  var  ansat  i  en  engelsk 
Jarls  Kapel,  og  som  ofte  samlede  Baroner  og  Svende 
om  sig  og  fremstilte  for  dem  „en  rig  Fylde  af  Forbilleder 
paa  hellig  Ledingsfærd  baade  fra  det  gamle  Testamente 
og  fra  de  Kristnes  nye  Saga"",  og  saaledes  „skildrede 
han  bl.  a.  herligt  de  Kampe,  som  Demetrius  og  Georg, 
Teodorus  og  Sebastian,  Høvidsmanden  Mauritius  og  den 
tebæiske  Legion  samt  den  ophøjede  Stridshøvding  Eu- 
stachius  og  hans  Fæller  bestod,  idet  de  som  Blodvidner 
gjorde  sig  værdige  til  Himmelkroningen".  Man  satte 
Machabæemes  Bedrifter  og  Jonas  Skibbrud  paa  Vers, 
skildrede  Salomons  Kamp  med  en  Lindorm,  der  drak 
alle  Jerusalems  Brønde  op,  og  hans  prægtige  Hof  med 
dets  Pragt  og  Ceremonier.  Navnlig  Elskovsepisoderne 
udmalede  man.  En  fransk  Bisp  skildrer  i  latinske  Vers, 
hvorledes  Jakobs  Datter  blev  skændet,  en  anden,  hvor- 
dan Amnon  øvede  Voldtægt  mod  sin  Søster;  en  tysk  Verse- 
behandling  af  Bibelhistorien  udmaler  Jakob  og  Rachels, 
Sichems  og  Dinas  Kærlighedshistorie  og  skildrer  gemyt- 
fuldt, i  Smag  med  den  tyske  Heltedigtnings  „Brautwer- 
bungen«,  hvorledes  Eleazars  Frierrejse  for  Isak  løber  af. 
Aliede  rørende  smaa  Idylscener  fra  Marias  Liv  og  Jesu 
Barndom,  som  gamle  apokryfe  Evangelier  vidste  at  be- 
rette, blev  Genstand  for  Bearbejdelser  paa  franske  og 
tyske  Vers.  I  følsomme  Vers  udmaledes  ogsaa  Passions- 
historien.  Paa  Langfredag,  naar  Mængden  i  Kirken  stim- 
lede sammen  foran  Alterets  tilhyllede  Kors,  kunde  Præ- 
sten f.  Eks.  staa  frem  og  recitere  en  hel,  rimet  Gengivelse 
af  Lidelseshistorien  og  begynde  ganske  som  Trouvéren 
paa  Marked:  „Nu  hører  alle  roligt  paa  —  og  lad  ej  læn- 
ger Munden  gaa  —  I  høre  skal  om  Kristi  Død  ..."  Til 

folkelige  Smaafortællinger  paa  Vers  bearbejdedes  endvi- 
dere meget  nydeligt  alle  de  følelsesfulde  Legender  om 
Madonnas  naaderige  Mirakler.  En  latinsk  Samling  af 
saadanne  fandt  den  normanniske  Munk  Adgar  i  St.  Pauls- 
kirkens  Bibliotek  i  London,  og  i  troskyldige  franske  Vers 
tog  han  sig  for  at  genfortælle  —  om  Jødedrengen,  som 
Himmeldronningen  frelser  af  Ilden,  om  den  kræftsyge 
Munk,  hun  giver  at  drikke  af  sit  Bryst,  om  Synderne, 
som  hun  redder  baade  af  den  menneskelige  Justits'  og 
Djævelens  Kløer.  Paa  samme  Maade  er  der  andre,  som 
afklæder  Helgenlegender  deres  svulstige,  blomstrende 
Latin  og  byder  Lægmænd  de  rørende  og  vidunderlige 
Historier  i  simpel,  letfattelig  Stil. 

Netop  i  det  1 1te  Aarh.  strømmede  der  fra  Øst  og  Vest 
de  mest  følsomme  og  fantastiske  Legender  ind  over 
Europa.  Fra  Vest  —  fra  Kelternes  gamle  kristne  Kirke 
paa  Irland  og  i  Storbrittannien  —  hentede  Normannerne, 
efter  Erobringen  af  England,  adskillige  Legender,  der  var 
gennemtrængte  med  en  Søfaremations  æventyrlige  Fan- 
tastik og  med  en  Racen  egen  usanselig,  romantisk  My- 
stik. St.  Patrik,  St.  Columban,  Sta  Brigida  —  hvad  de 
hedder,  alle  disse  keltiske  Helgener  og  Helgeninder  — 
er  som  omgivne  af  en  Atmosfære  af  Mystik;  de  har 
Syner,  hører  Stemmer,  Naturen  taler  til  dem,  de  skuer 
profetisk  ud  i  Fremtiden,  henrykkes  for  en  Tid  til  den 
hinsidige  Verden  og  kommer  tilbage  og  fortæller  de  mær- 
keligste Ting  om  Helvedes  Flammebrønd  og  de  sorte 
Fugle,  der  flagrer  klagende  om  i  Ilden,  om  den  knivskarpe 
Bro,  der  fører  over  Afgrunden,  om  det  blændende  Lys 
og  den  søde  Sang,  der  strømmede  ud  fra  Guds  eget  Hus 
imod  den  besøgende.   Mindelser  fra  Johannes'  Aaben- 

baring  blandede  sig  i  disse  Visioner  aabenbart  med  he- 
densk keltiske  Myteforestillinger.  Eller  Legender  for- 
tæller om  den  irske  Helgen  Brandanus'  æventyrlige 
Sørejse  til  de  fordømtes  og  saliges  Opholdssteder,  — 
Legender,  der  synes  sammensmeltede  af  gamle  keltiske 
Søiarersagn  og  indisk-østerlandske  Rejsebereminger. 

Fra  Syriens  og  Ægyptens  Kristendom  kom  omkring  Aar 
1000,  vistnok  over  Byzans  og  Syditalien,  en  Sværm  af 
Legender,  fostrede  af  Østens  ophidsede  og  grænseløse 
Indbildningskraft:  Fortællinger  om  græsselige  Forbrydel- 
ser og  raffinerede  Bodsøvelser,  om  Dæmoner  og  Trold- 
dom, om  de  besynderligste  Livsskæbner,  de  smerteligste 
Prøvelser,  de  vidunderligste  Selvopofrelser  —  om  Theo- 
philus,  der  forskriver  sig  til  Djævlen  og  lærer  den  sorte 
Magi;  om  St.  Gregor,  der  —  ligesom  Oldtidens  Ødip  — 
uden  at  ane  det  ægter  sin  Moder  og  efter  vanvittig  Anger 
og  Bod  ender  som  Pave;  om  rene,  skønne  Jomfruer, 
der  i  deres  Uskyld  og  Fromhed  har  Vaaben  til  at  over- 
vinde Djævlens  Drage;  om  den  unge  Pige,  der  giver  af 
sit  Blod  for  at  helbrede  en  syg  Kongesøn,  om  angrende 
Synderinders  Selvydmygelser;  om  den  hedenske  Prins 
Joasaph,  der  vokser  op  i  et  Slot,  fiildt  af  alle  Herligheder, 
og  afstængt  fra  al  Verdens  Nød  og  Jammer,  men  allige- 
vel ved  et  Tilfælde  faar  Indtryk  baade  af  Sygdom,  Fat- 
tigdom og  Død  og  nu  rystes  saaledes  i  sit  Inderste,  at 
han  flygter  bort  og  kommer  ud  til  en  Eneboer  Barlaam, 
der  omvender  ham  til  Kristendommen. 

„Barlaam  og  Joasaph"  er  hentet  fra  syriske  og  græske 
Romaner,  som  igen  har  laant  Fortællingen  fra  indiske 
Buddhalegender.  Længe  før  Korstogene  var  meget  af 
Orientens    og  Byzans'    rige   Fortællingslitteratur  bragt 

over  til  Europa  og  oversat  til  Latin  af  Klærkene.  Den 
vigtigste  Stabelplads,  hvorover  Indførelsen  fra  Byzans 
og  Østen  foregik,  var  uden  Tvivl  Syditalien,  som  endnu 
var  halvt  græsk,  men  hvor  først  Saracenerne  satte  sig 
fast,  siden  de  tyske  Kejsere  søgte  at  befeste  et  Herre- 
dømme og  endelig  de  franske  Normanner  grundede  Rige 
i  det  1 1te  Aarh.  Et  ikke  ringe  Dannelsesliv  havde  ved- 
ligeholdt sig  i  Gejstligheden  og  Adelen  hemede  fra  Old- 
tidens Dage,  og  den  livlige  Folkeblanding  gav  Anledning 
til  megen  Kulturudvexling.  Hertugerne  i  Neapel  sendte  i 
det  10de  Aarh.  en  Ærkepresbyter  Leo  i  Gesandtskab  til 
Byzans,  og  under  sit  Ophold  her  samlede  han  —  som 
han  fortæller  —  Bøger  ind  og  førte  bl.  a.  med  sig  hjem  en 
græsk  Fortælling  om  Alexander  den  store,  som  han  siden 
til  Underholdning  for  det  fornemme,  syditalienske  Sel- 
skab oversatte  paa  Latin.  Over  Byzans  modtog  man  vist- 
nok ogsaa  den  indiske  Roman  „om  de  syv  Vise"  —  Hi- 
storien om  Prinsen,  som  Stifmoderen  først  forgæves  søger 
at  forføre  og  derefter  anklager  for  Kongen;  syv  Vis- 
mænd fortæller  nu,  for  at  frelse  den  Unges  Liv,  Kongen 
hver  sin  Historie,  der  alle  gaar  ud  paa  at  vise  Faren  ved 
overilet  Afstraffelse,  medens  den  træske  Dronning  til 
Gengæld  fortæller  Historier  af  modsat  Tendens.  Disse 
Historier  med  den  Ramme,  der  saaledes  paa  orientalsk 
Vis  holdt  dem  sammen,  gik  snart  i  talrige  Versioner  ud 
over  Europa;  de  fortalte  om  Vismænds  vidunderlige 
Skarpsindighed  og  om  Kvinders  opfindsomme  List,  naar 
det  galdt  at  bedrage  Ægtemænd,  eller  om  hvor  sælsomt 
Skæbnen  leger  med  Mennesker.  Fra  Arabisk  fik  man, 
senere  hen  i  Tiden,  den  bekendte  Samling  af  Anekdoter 
og  Dyrefabler,  som  hed  „Kalilah  og  Dimnah";  den  over- 

førtes  først  paa  Hebræisk  og  derfra  af  en  kristnet  Jøde 
Johannes  af  Capua  paa  Latin.  —  Ved  Siden  af  Syditalien 
er  ogsaa  Spanien  en  Bro  mellem  Orienten  og  Vesteu- 
ropa. Dernede  var  der  en  anden  omvendt  Jøde  Peter 
Alphons,  der  c.  1100  samlede  en  Række  mest  fra  Ara- 
berne laante  Anekdoter  og  moralske  Fortællinger  til  en 
latinsk  Bog,  han  kaldte  ^Disciplina  clericalis'' :  det  er  en 
Fader,  der  giver  en  Søn  Leveregler,  og  illustrerer  disse 
ved  talrige  Historier. 

Fra  Østerland  er  sagtens  ligeledes  Sagnet  om  Venskabs- 
prøverne  kommet;  allerede  før  Aar  1 100  var  det  af  Klær- 
kene  bleven  behandlet  i  mange  latinske  Versioner,  der 
senere  fik  stor  Betydning  for  Middelalderens  Digtning. 
Det  er  Historier  baade  om  sentimental  Overbyden  i 
Højmodighed  og  Selvopofrelse,  om  Udfoldelse  af  klog 
Skarpsindighed  og  om  højst  sælsom  Skæbneleg  —  alt- 
sammen Motiver,  der  er  yndede  i  al  orientalsk  Digt- 
ning. Den  ene  Ven  opdager,  at  den  anden  er  forelsket  i 
hans  Hustru  og  afstaar  hende  højmodig  til  ham.  Under- 
tiden gaar  det  saaledes  til,  at  Ægtemanden  kun  ved  en 
sindrig  Prøve  aflokker  den  tavst  hensmægtende  Ven  hans 
Hemmelighed;  han  holder  den  syges  Haand  og  mærker 
dens  Pulsslag,  medens  han  lader  Husets  Kvinder,  en 
efter  en,  gaa  forbi  Sengen;  da  Hustruen  kommer  forbi, 
forraader  Pulsen,  at  det  er  hende,  den  Syge  sukker  for. 
Denne  faar  senere  Lejlighed  til  at  gengælde  Offeret: 
Vennen,  der  afstod  Hustruen,  kommer  f  Ex.  i  Livsfare, 
beskyldes  for  en  Forbrydelse,  og  er  just  ifærd  med  at 
føres  til  Retterstedet,  da  iler  den  anden  til  og  tager  Skyl- 
den paa  sig.  Eller  han  bliver  Spedalsk  og  kan  kun  hel- 
bredes ved  at  bades  i  Børns  Blod,  og  den  anden  betæn- 

ker  sig  ik|^e  paa  at  dræbe  sine  Børn  For  at  skaffe  ham 
Helbredelse.  I  adskillige  Varianter  ligner  de  to  Venner 
hinanden  paa  et  Haar,  og  derved  faar  den  ene  Lejlighed 
til  at  redde  den  anden  ud  af  et  farligt  Elskovsæventyr. 
Han  staar  nemlig  i  Forhold  til  Kongens  Datter,  men  bli- 
ver angivet  for  Kongen  og  skal  ved  Gudsdoms-Tvekamp 
bevise  sin  Uskyld;  hans  Ven  træder  nu  i  Smug  i  hans 
Sted,  og  Gudsdommen  falder  derfor  ud  til  hans  Fordel. 
Vennen  maa  ved  den  Lejlighed  ogsaa  en  Tid  overfor 
Kongedatteren  spille  den  andens  Rolle,  medens  denne 
optræder  som  Ægtemand  i  Vennens  Hjem;  men  begge 
holder  saa  ubrødelig  Troskaben  mod  hinanden,  at  ingens 
Rettigheder  krænkes  under  denne  Rollebytning.  Det  følel- 
sesfulde og  hjerterørende  i  disse  Motiver  har  Klærkene 
udfoldet  retorisk  og  sentimentalt  allerede  i  deres  ældste 
latinske  Versebehandlinger  fra  det  1 1te  Aarh.  Helt  roman- 
tisk er  det,  naar  Ægtemanden  har  overgivet  sin  Hustru 
i  Vennens  Haand  og  de  rejser  bort,  medens  han  staar 
tilbage  ved  Bredden  og  spiller  paa  Strengeleg  og  synger 
elegisk  klagende  ud  efter  dem;  han  hører  Ekkoet  gen- 
tage sine  Ord,  og  da  han  taber  dem  af  Syne,  slaar  han 
sin  Strengeleg  i  Kvag. 

En  anden  i  Klærkeverdenen  meget  udbredt  Fortælling 
var  den  antike  Roman  om  Apollonius  af  Tyrus.  Den  er 
skreven  i  det  3dje  Aarh.,  rimeligvis  oprindelig  paa  Græsk, 
men  tidlig  oversat  paa  Latin  af  en  endnu  hedensk  For- 
fatter; man  har  haft  Haandskrifter  af  dens  latinske  Ud- 
gave allerede  i  de  franske  og  tyske  Klostre  paa  Karl  d. 
stores  Tid,  og  i  de  næste  Aarhundreder  kan  man  følge 
dens  Udbredelse  i  talrige  nye  Afskrifter.  I  det  10de  Aarh. 
sættes  den  saa  i  latinske  Heksametre,  senere  gaar  den 

over  i  den  latinske  Fortællingssamling  Gesta  Romanorum, 
og  allerede  i  12te  Aarh.  har  der  existeret  provencalske 
og  franske  Bearbejdelser.  Den  gamle  Fortælling  havde 
sammenarbejdet  i  sig  alle  Slags  Romanmotiver,  der  var 
udbredte  i  det  østromerske  Rige  ved  Oldtidens  Slutning: 
En  Konge  staar  i  unaturligt  Forhold  til  sin  Datter,  og  for 
at  fri  sig  for  Bejlere  forelægger  han  dem  en  Gaade.  Den 
vise  og  fornemme  Apollonius  gætter  imidlertid  Gaaden, 
men  da  denne  netop  indeholder  en  Bekendelse  om  Blod- 
skammen, er  det  saa  langt  fra,  at  Apollonius  opnaar  Dat- 
terens Haand,  at  han  tvertimod  nu  forfølges  grumt  af 
Kongen.  Han  maa  fly  fra  Tyrus,  tumles  om  paa  Ægæer- 
havet og  dets  Kyster,  ægter  en  anden  Kongedatter  og 
fear  en  Datter  med  hende;  men  Familien  splittes  under 
en  Storm  paa  Havet,  og  hver  paa  sit  Hold  forfølges  de 
alle  tre  af  Skæbnen  under  æventyrlige  Oplevelser.  Dat- 
teren havner  i  et  Bordel,  hvor  hun  imidlertid  véd  at 
bevare  sig  ren  og  uskyldig.  Hustruen  bliver  Tempel- 
præstinde,  Apollonius  selv  flakker  ældet  og  sørgmodig 
om  og  søger  efter  dem,  og  tilsidst  naar  han  da  ogsaa  at 
genfinde  og  genkende  baade  Hustru  og  Datter.  Alle  disse 
paa  den  Tid  gængse  Motiver  har  Oldtidsforfatteren  vævet 
sammen  for  at  benytte  dem  som  Grundlag  for  Udmalin- 
ger i  Sofisternes  og  Retorernes  Manér:  snart  af  en  Sø- 
storm og  et  Sørøveroverfald,  snart  af  Kongefester  og 
Tempelceremonier;  her  af  en  Yngling,  der  hentæres  af 
Elskov,  hist  af  en  ung  Pige,  der  ved  Taarer  og  rørende 
Ord  blødgør  en  Barbar,  som  vil  røve  hendes  Kyskhed; 
af  Enetaler  og  Klager,  Fortvivlelse  og  glad  Genkendelse. 
Man  forstaar,  hvilken  Rigdom  af  Tillokkelser  en 
saadan  Roman  frembød  for  Middelalderens  Klærke.  De 

æventyrlige,  omvexlende  Hændelser  til  Lands  og  Vands; 
de  forskellige  sansepirrende  Æmner  —  Blodskam  og 
Bordelscener  — ;  de  medynksvækkende  Trængsler,  rø- 
rende Sorg  og  rørende  Glæde;  beundringværdig  kriste- 
lig Dyd  efterstræbt  af  Ondskab.  Baade  i  Stof  og  Aand 
var  der  saa  meget  beslægtet  med  de  kristelige  Legender. 
Og  saa  var  det  samtidig  hele  den  sene  antike  Civilisation, 
Romanen  førte  ind  i:  baade  den  selskabelige  Underhold- 
ning ved  et  Kongehof  og  hele  Personernes  aandelige  Ha- 
bitus, deres  Manerer  og  Tale  bar  Bud  fra  en  overlegen, 
gammel  Kultur. 

Udaf  alle  saadanne  tilflydte  Fortællingsstoffer  gjorde 
Klærkene  endelig  Forsøg  paa  at  lave  selvstændige  Roma- 
ner. En  højst  mærkelig  Fortælling  paa  latinske  Hexa- 
metre,  forfattet  i  det  1 1te  Aarh.  af  en  Klærk  i  Bajern,  er 
bleven  bevaret  os  i  Brudstykker.  „Ruodlieb"  fortalte  om 
en  ridderlig  Yngling,  der  begiver  sig  ud  i  Verden  og  un- 
der et  Ophold  hos  en  Konge  faar  12  Raad  med  paa  Vej; 
og  det  viser  sig  saa  siden  i  Fortællingen,  hvor  godt  det 
er  at  følge  dem  og  hvor  galt  det  gaar,  naar  de  ikke  føl- 
ges. Ideen  med  Raadene,  der  gennem  en  Række  Ople- 
velser staar  deres  Prøve,  stammer  tydelig  nok  fra  Ori- 
enten, hvor  den  flere  Gange  er  anvendt;  det  er  ret  en 
af  Orientens  sindrige  Maader  til  at  samle  Enkelthistorier 
indenfor  en  Ramme  og  indprænte  Leveregler.  Ogsaa 
mange  af  Raadene  og  de  Fortællinger,  der  illustrerer  dem, 
synes  østerlandske  af  Oprindelse.  Af  Interesse  for  det 
exotisk  fremmede  har  Kiærken  henlagt  en  Del  af  Hand- 
lingen til  Kongeriget  Afrika,  og  hvor  han  kan,  anbringer  han 
Kundskaber,  som  han  har  øst  af  et  eller  andet  medicinsk- 
naturhistorisk Kompendium,  om  mærkelige  Dyr  og  Plan- 

ter.  Men  navnlig  har  han  været  i  Berøring  med  Ridder- 
verdenen og  har  vistnok  paa  en  eller  anden  Maade  Kend- 
skab til  enten  syditalienske,  arabiske  eller  byzantinske 
Hoffer,  thi  midt  i  virkelighedstro  Billeder  af  naivt  bajersk 
Adelsliv  i  det  Ilte  Aarh.  forekommer  ikke  faa  Træk  af 
en  finere  „hofisch"  Levemaade,  der  aabenbart  stilles  frem 
som  Mønster  for  det  Publikum,  Forfatteren  vender  sig 
til.  Der  skildres  Hoffester,  med  prægtige  Dragter  og 
Smykker,  Gesandters  ceremonielle  Modtagelse  og  Gæste- 
bud. Efter  Maaltidet  gaar  de  unge  Riddere  og  Damer 
ned  i  Haven  og  ser  paa  Burfuglene,  som  Damerne  mader. 
En  af  Ridderne  beder  saa  om  at  laane  en  Harpe  og  for- 
lyster med  Spil,  medens  Selskabet  danser  dertil;  „som 
Falken  kredser  om  Svalen,  saaledes  drejer  Ridderen  sig 
om  hende,  han  danser  med;  naar  han  nærmer  sig,  und- 
viger hun  hurtig".  En  Ridder  og  Dame  spiller  Tærning 
om  Fingerringe,  —  dét  er  i  Virkeligheden,  siger  Digteren, 
om  dem  selv,  de  spiller,  og  den,  der  sejrer  og  den,  der 
li^er  under,  er  begge  lige  tilfredse.  De  skjuler  ikke  længer 
for  hinanden,  hvor  meget  de  elsker.  Tillod  blot  Pigens 
Moder  det,  blev  de  formælede  endnu  samme  Dag,  men 
god  Sæd  vil,  at  der  skal  ventes  noget.  Men  næppe  kan 
Jomfruen  betvinge  sig. — Et  andet  Sted  skildres  en  Kokette, 
der  bag  sit  dydige  Skin  vedligeholder  et  Forhold  til  en 
Klærk;  hun  tror  at  kunne  fange  en  Ridder  i  sit  Garn, 
men  han  beskæmmer  hende  brutalt. 

Ruodlieb  selv  er  Idealet  af  en  ung  Mand.  Hans  Tap- 
perhed udhæves  ikke  særlig  —  ogsaa  dette  viser,  hvor 
klærkelig  og  hvor  østerlandsk  Inspirationen  er  — ,  det  er 
hans  Fromhed  og  Godhed  og  hans  belevne  Elskværdig- 
hed, som  skildres.  Smukt  og  gemytfuldt  tegnes  hele  hans 

Hjem  og  Forholdet  til  Moderen  (Faderen  er  død)  og 
Tjenestefolkene.  Rørende  er  saaledes  Afskeden;  Mode- 
ren gaar  op  i  Svalen  og  ser  efter  ham,  men  søger  at 
skjule  sin  Graad  for  Tjenestefolkene;  disse  klatrer  op 
paa  Hegnet  og  ser  efter  den  bortdragende,  der  selv 
rider  afeted,  tung  om  Hjertet  Følelsesfuldt  er  ogsaa 
Hjemkomsten  udmalet  i  en  Række  Træk:  Drengen,  der 
sidder  oppe  i  Kirsebærtræet  og  holder  Udkig  efter  ham 
—  Moderen,  der  kræser  op  for  ham  og  vil  sætte  ham  i 
Højsædet,  hvad  han  med  sønlig  Ærbødighed  afværger, 
osv. 

Mer  end  noget  andet  Aktstykke  viser  Ruodlieb,  i  hvil- 
ken Grad  Klærkenes  latinske  Fortællingslitteratur  forbe- 
redte og  foretegnede  det  12te  Aarh.*s  Ridderromaner; 
paa  Ottonernes  Tid  kunde  iøvrigt  saa  mange  af  de  tyske 
Adelsmænd  Latin,  at  Ruodlieb  maaske  har  været  beregnet 
til  Romanlæsning  ogsaa  for  den  fornemme  Lægmands- 
verden. 


X.  KORSTOGSTIDENS  ROMANTIK 

KORSTOGENE  var  det  I2te  Aarh/s  mest  fremtrædende 
historiske  Begivenheder.  Alle  Sider  af  Folkelivet 
og  Aandslivet  fik  sit  Præg  af  den  Strøm  af  Mennesker  fra 
alle  Samfundslag,  som  —  hundrede  eller  halvandethun- 
drede Aar  igennem  —  drog  fra  Europa  over  mod  Øster- 
land, snart  i  samlede  Hære,  snart  i  større  og  mindre  Pile- 
grimskarer. En  stor  Løftelse  i  Tidens  Selvbevidsthed 
betød  disse  Korstog.  Efter  at  Menneskene  saa  mange 
Aarhundreder  igennem  blot  forsagt  havde  set  tilbage  fra 
deres  egen  Usseldom  mod  de  gamle  store  Tider,  følte 
de  nu  med  Glæde,  at  noget  stort  og  nyt  udførtes  i  deres 
egen  Levetid,  og  at  Verden  lededes  ind  paa  nye  Baner. 
Selv  nu  i  „Verdens  Alderdom"  —  saaledes  udbryder  det 
første  Korstogs  Kronister,  en  Guibert  de  Nogent,  en 
Robert  le  Moine  —  selv  nu  har  det  vist  sig,  at  der  kan 
foregaa  Ting,  der  er  „lige  saa  vel  værd  at  høre  paa  som 
Oldtidens",  som  endog  „er  langt  vidunderligere  og  til  langt 
større  Hæder  for  Menneskeslægten  end  hine  rent  verds- 
lige Oldtidens  Krige",  ja!  „siden  Verdens  Skabelse  og 
Korsets  Mysterium  er  intet  sket,  der  kunde  sammenlignes 
med  dette  Tog,  der  var  et  Guds  Værk,  ikke  Menneskers". 
Et  mægtigt  Røre  bevæger  alle  Sind,  hele  Samfundet. 

Overalt  er  der  Opbrud  og  dermed  Opløsning  i  alle  For- 
hold. Paa  Borgene  pantsættes  Familiegodset  i  Anled- 
ning af  Borgherrens  Bortrejse,  eller  det  gaar  over  til 
Arvinger  eller  overdrages  til  midlertidig  Bestyrelse,  Va- 
salbaand  løses,  Ægteskaber  ophæves  og  Hustruen  sendes 
i  Kloster,  eller  Hustruen,  der  sidder  tilbage,  glemmer 
snart  sin  Mand  og  tager  sig  en  anden,  ligesom  han  paa 
sin  Rejse  finder  nok  af  løse  Kvindfolk.  Ogsaa  rundt  blandt 
Almuen  gaar  Sværmere  omkring  og  opvigler;  man  dra- 
ger afsted,  Mænd,  Koner  og  Børn,  hele  Landsbyer  ud- 
vandrer, og  som  Græshoppesværme  farer  Folkehobene 
over  Landene.  Alle  Veje  er  fyldte  af  Krigsfolk  og  Pile- 
grimme, alle  Slags  Folk  mødes  og  trænges  i  Herbergerne, 
paa  Skibene,  i  Karavanerne;  en  Blanding  af  de  reneste 
og  ureneste  Elementer  i  Samfundene  —  Forbryderpak 
af  alt  Slags  er  der  imellem  —  vælter  sig  over  mod  Øst 
Adskillelsen  fra  Hjemmet  lagde  en  Patos  i  mange  Sind, 
som  endnu  klinger  os  imøde  fra  de  stemningsfulde  Sange, 
i  hvilke  provencalske,  franske,  tyske  Riddere  tog  Afsked 
med  Slot  og  Jord,  Hustru  og  Børn,  med  deres  Folk  og 
Tyende;  deres  Hjemvésuk  ovre  fra  Østen  eller  ude 
paa  Havet;  de  tilbageblevne  Kvinders  Længsler  efter 
deres  „Seignør".  Hver  Aften  ringede  Kirkeklokkerne 
derhjemme  til  Bøn  for  dem,  der  var  taget  „over  Havet"; 
„jeg  synger",  klager  Fruen  af  Fayel,  „for  at  styrke  mit 
Sind,  at  jeg  ikke  skal  dø  eller  blive  gal  af  Sorg,  naar 
jeg  ingen  ser  vende  hjem  fra  det  hedenske  Land,  hvor 
han  er,  som  fear  mit  Hjerte  til  at  banke,  naar  jeg  hører 
tale  om  ham",  og  Sangens  Omkvæd  lyder:  „Gud,  naar 
de  raaber  fremad!  hjælp  saa  Pilegrimmen;  for  ham  er 
jeg  i  Angst;  thi  grumme  er  Hedningerne".  Men  „Fremad, 

hinsides  Havet!  —  oltrée!**  lød  Omkvædet  paa  den  Kors- 
togs-Marseillaise,  der  trak  Skarerne  efter  sig  til  Lands 
og  til  Vands.  „O  Frelserens  Kors,  du  er  vort  Mastetræ 
paa  denne  Verdens  Hav",  sang  Pilegrimmene,  „Gud 
Herren  er  selv  vor  Færgemand,  de  gode  Gerninger  er 
Tov  og  Troen  Sejl,  den  hellige  Aand  er  Vinden,  der 
fører  os  paa  rette  Vej,  Himmeriget  er  det  Hjem,  hvor  vi 
skal  lande  I*"  Al  Slags  usigelig  Møje  og  Nød  udstaar  de. 
til  Søs  og  til  Lands.  Alskens  pestagtige  Sygdomme  tyn- 
der ud  i  deres  Rækker;  de  dør  som  Fluer  hobevis  af 
Sult,  og  der  er  frygtelige  Historier  om  Pilegrimme,  der 
har  maattet  opholde  Livet  ved  Menneskekød;  paa  Havet 
jager  Sørøvernes  Galejer  efter  dem  som  graadige  Hajer 
og  bortfører  mange  til  Slaveri;  gennem  Syriens  Ørkner 
truer  Overfald  af  Beduinerhorder  og  vilde  Dyr  —  hvem 
kendte  ikke  Fortællingen  om,  hvordan  Gottfred  af  Bouil- 
lon ene  maatte  brydes  med  en  vældig  Bjørn  og  Bal- 
duin  blev  halvt  opædt  af  Blodigler.  Men  alt  er  glemt 
af  de  lykkelige,  der  naar  frem  og  kan  kysse  de  hellige 
Steder,  hvor  Herrens  Fod  har  traadt,  kan  bede  ved  den 
hellige  Grav  og  tage  Vand  hjem  fra  Jordan.  Og  hele 
Luften  derovre  er  for  de  Troendes  Indbildningskraft  fyldt 
med  Mirakler.  Alle  de  Relikvier,  der  findes  frem  af  de 
Valfertende  —  fra  Longinus'  hellige  Lanse  til  Tome  af 
Kristi  Krone  og  Draaber  af  hans  Blod  — ;  alle  de  him- 
melske og  djævelske  Aabenbaringer,  der  ledsager  Kors- 
togene. Her  kommer  hvide  Ryttere  pludselig  den  be- 
trængte Kristenhær  til  Hjælp,  dér  hjemsøger  Satan,  i  en 
Slanges  Lignelse,  om  Natten  Korsfarernes  Lejr. 

Haand  i  Haand  hermed  gaar  al  den  vilde  Kamplyst, 
som  Europas  Krigerstand,  der  ikke  længer  faar  Plads  at 

tumle  sig  hjemme,  kaster  over  mod  de  saracenske  „Hun- 
de". Gladelig  skærer  Korstogsbaronerne  Næser  og  Læ- 
ber af  de  fangne  Tyrker  og  sender  dem  som  Trofæer  til 
den  græske  Kejser,  og  da  Jerusalem  var  indtaget,  flød 
Blodstrømmen  over  alle  Gader,  og  der  myrdedes  rundt 
i  alle  Kirker.  Graadig  kastede  Rovbegæret  sig  over  de 
rige  Lande;  „lad  os  kæmpe  tappert  for  Kristus,"  ud- 
raaber  en  af  det  første  Korstogs  Deltagere,  „om  Gud  wiU 
skal  vi  alle  blive  rige."  Havde  man  været  dum  nok  til  at 
lade  sig  snyde  af  den  græske  Kejser,  istedenfor  at  erobre 
og  plyndre  Byzans  —  hvad  Korstogets  Sanger  ærgrer 
sig  lumsk  over  — ,  saa  maa  det  des  rigeligere  gaa  ud 
over  Beduinernes  Kamelh  jordereller  Husgeraadetog  Kost- 
barhederne i  Syriens  Marmorpalæer.  Under  Østens  hvide 
Sol  blænder  Farvepragten  baade  i  Naturlivet  og  i  Byerne, 
og  Østens  Atmosfære  blødagtiggør  og  pirrer  alle  Sanser 
til  Nydelse;  talrige  Riddere  lod  sig  besnære  af  Saracener- 
indernes østerlandske  Skønhed  og  forfarne  Elskovskun- 
ster.  Og  al  den  Østens  Fantastik,  som  man  hjemme  i 
Europa  kun  havde  faaet  enkelte  Genskær  af,  den  udfol- 
dede sig  nu  i  umiddelbar  Nærhed  uden  om  Korsfarerne. 
Hyæner  og  Leoparder,  Topaser  og  Smaragder  med  de- 
res sælsomme  Tryllekræfter,  de  automatiske  og  meka- 
niske Kunstværker,  som  de  saracenske  Hjem  var  smyk- 
kede med,  —  alt  det,  de  havde  hørt  om  derhjemme^ 
saa'  de  nu  med  deres  egne  Øjne.  Endnu  mærkeligere 
var  de  Ting,  man  herovre  hørte  om  de  Lande  længere 
mod  Øst,  hvor  man  selv  ikke  naaede  hen  —  om  det 
mystiske  nye  Babylons  Rige,  som  den  græske  Kejser 
skulde  have  sendt  Gesandter  til,  om  „Ærkepræsten  Jo- 
hannes'" Lande  endnu  dybere  inde  i  Asien  og  om  In- 

diens  jordiske  Paradis  med  dets  Rigdom  og  Mærkvær- 
digheder. Et  Brev,  som  den  græske  Kejser  sagdes  at 
have  modtaget  fra  den  mystiske  „Ærkepræst",  og  som  i 
talrige  Afskrifter  spredtes  over  Europa,  fortalte  om  alle 
hans  Palads'  Vidundere,  om  Apostelgraven,  der  svævede 
i  Luften,  om  Foryngelsens  Kilde.  Og  fra  Tæpperne,  som 
Korsfarerne  bragte  hjem  fra  Syrien  og  Byzans  og  som 
snart  rundt  i  Vesterland  smykkede  Kirkernes  Altre  og 
Salenes  Væ^e,  gloede  gule  Elefanter  med  grønne  Snabler 
Tilskuerne  imøde  fra  ferskenrød  Bund  eller  Pelikaner, 
der  hakkede  deres  Bryst  til  Blods  for  at  mætte  deres 
Unger.  Fra  Tæpperne  gik  Drager  og  Griffer  og  vin- 
gede Løver  og  alle  Orientens  mystiske  Fabeldyr  snart 
over  paa  de  romanske  Kirkers  Portaler  og  Søjlekapi- 
tæler. 

Efter  Hjemkomsten  blev  Korsfarere  og  Pilegrimme 
ikke  trætte  af  at  fortælle  og  Folk  hjemme  ikke  mætte  af 
at  høre.  Grev  Vilhelm  af  Poitou  rejste,  efter  at  være 
kommen  hjem  fra  sin  mislykkede  Expedition,  rundt  til 
Sydfrankrigs  Slotte  og  gjorde  sig  interessant  ved  at  synge 
om  sine  Kampe  med  Ørkenens  Dyr  og  om,  hvordan 
han  under  sit  Fangenskab  derovre  havde  vakt  alle  de 
Vantros  Beundring.  Paa  samme  Maade  drog  Grev  Bo- 
hemund  af  Tarent  rundt  og  udmalede,  medens  han  hver- 
vede Tropper  til  et  nyt  Tog,  fantasifuldt  sine  Bedrifter 
og  sit  Æventyr  med  Sultandatteren,  der  forelskede  sig  i 
ham  og  hjalp  ham  ud  af  Fangenskab.  Til  Ørkenøerne 
kom  Ragnvald  Jarl  og  hans  Folk  tilbage  fra  deres  Kors- 
tog og  fortalte:  først  om  de  muntre  Dage  i  Narbonne, 
hvor  Grevinde  Ermengarde  gjorde  Stads  af  de  stoute 
Nordboer;  siden  om  deres  Sammenstød  under  Sicilien 

med  en  vældig  saracensk  „Dromund"  (Krigsskib),  der 
kommanderedes  af  en  Negerkæmpe  og  som  var  saa  fyldt 
med  Guld  og  Sølv,  at  der,  da  Skibet  brændte  op,  flød 
en  glødende  Metalstrøm  ud  i  Vandet;  videre  om  Belej- 
ringen af  Askalon,  Korsfarernes  fornøjelige  Liv  i  Byzans 
osv.  osv.  Alt  udspui^es  de  hjemvendte  om,  og  alt,  hvad 
de  fyldte  i  Folk,  slugtes  raat.  „Nu  sig  mig,  Mester  Trou- 
gemunt,"  hedder  det  i  den  tyske  Sang,  og  Trougemunt 
betyder  den  vidt  berejste,  der  kan  fremmede  Sprog,  „to 
og  halvfjerds  Lande  kender  du;  hvilken  Fugl  er  uden 
Tunge,  hvilken  Fugl  gi'r  sine  Unger  Die  . .  .**  og  paa  alle 
Spørgsmaal  véd  Trougemunt  Svar  og  indleder  hver  Gang 
stolt  med  Ordene:  „Dér  har  forvist  du  spurgt  en  Mand, 
—  der  vel  Besked  dig  give  kan." 

En  hel  Litteratur  af  Krøniker  og  Rejseberetninger  gror 
frem  af  Korstogene;  Tiden  føler  sig  selv  som  mærkelig 
og  Verden  som  stor  og  interessant.  De  Beretninger,  som 
det  første  Korstogs  egne  Deltagere  har  efterladt  sig,  gør 
endnu  et  temlig  tilforladeligt  og  ædrueligt  Indtryk.  Vi 
har  en  jævn,  forstandig  nordfransk  Kapellans  Dagbog, 
holdt  under  Færden,  og  en  bigot  og  sværmerisk  proven- 
calsk Munks  Beretning;  vi  har  ogsaa  et  Heltedigt  eller  en 
Verskrønike,  „Sangen  om  Antiochia",  som  gengiver  Rejse- 
beretningerne og  tabte  Kvad  af  en  Sanger,  der  havde  været 
med  paa  Toget,  og  som  i  det  hele  skildrer  Oplevelserne 
med  samme  jævne  Virkelighedssans  og  samme  kampglade 
Verdslighed,  som  raader  i  de  gamle  „chansons  de  geste". 
Men  i  de  senere,  anden  og  tredje  Haands  Beretninger 
overranker  Sagnfantasien  alt,  og  den  Aand,  som  Kors- 
togsbevægelsen først  selv  efterhaanden  vakte,  lægger  sin 
Belysning  og  sit  Farveskær  tilbage  over  selve  Korstoget. 

I  de  gejstlige  Krøniker  —  f.  Eks.  i  det  Pulterkammer 
for  alle  Slags  Sagntraditioner,  som  Wilhelm  af  Tyrus' 
Værk  udgør  —  bliver  alt  til  Mirakler;  Gud  selv  leder  hele 
Toget,  og  som  Kristi  Stedfortræder  staar  Pavens  Legat 
i  Handlingens  Midte;  og  medens  Munkefantasien  ophober 
de  mest  fantastiske  Løgne  om  den  mohamedanske  Ver- 
den, udmaler  den  Korsfarerne  som  alle  lige  helgenagtig 
fromme  og  kærligt  endrægtige.  Navnlig  forpagtes  Gott- 
fred,  Kongen  af  Jerusalem,  helt  af  Klærketraditionen  og 
bliver  til  Mønstret  paa  en  kristelig  Ridder  efter  Gejstlig- 
hedens Sind.  Hans  Afstamning  omgives  af  Vidundere  — 
han  stammer  fra  den  mystiske  Svaneridder,  det  første 
Udkast  til  Lohengrinskikkelsen  — ,  Drømme  varsler  hans 
fremtidige  Kongeværdighed,  og  hele  hans  Ungdom  ind- 
vier ham  til  hans  Mission.  „I  Krigerrustning  som  i  Her- 
tugpragt var  han  en  hellig  Munk." 

Virkelig  blev  jo  den  frankiske  Lensstat,  som  opret- 
tedes ovre  i  det  hellige  Land,  til  en  Art  gejstligt  Konge- 
dømme og  kristelig  Ridderstat,  —  paa  én  Gang  et  Rid- 
dervæsenets forjættede  Land,  hvor  alt  var  indrettet  paa 
Krig  og  Krig  alene  og  hvor  den  feodale  Samfundsform 
udviklede  sig  i  en  renere  og  mere  aristokratisk  Skik- 
kelse end  nogensteds  hjemme,  og  samtidig  et  Gejstlig- 
hedens forjættede  Land,  hvor  alt  gennemaandedes  af 
Kristelighed.  Herovre  f5andt  den  endelige  Formæling  af 
Ridderverden  og  Gejstlighed  Sted  —  ved  Oprettelsen  af 
de  gejstlige  Ridderordener:  de  sorte  Johanniter,  Hospitals- 
brødrene,  hvis  Hovedsæde  laa  mystisk  utilgængeligt  paa 
en  Bjerghøjde  i  Syrien  —  et  mægtigt  Bygningskomplex, 
„hvis  Kæmpepiller  og  Kæmpetaarne  synes  bestemte  til 
at  bære  Himmelkuplen"  —  eller  endnu  mere  de  aristo- 

kratiske  Tempelherrer  i  deres  hvide  Klæder  med  det 
røde  Kors,  Pilegrimmenes  Beskyttere,  hvis  Residens  var 
selve  „Salomons  Tempel"  Disse  gejstligt  indviede  Rid- 
dere, der  levede  i  Kyskhed,  i  evig  Kamp  for  Kirken,  for 
de  Svage  og  Kvinderne,  blev  de  religiøse  Korstogsbevæ- 
gelsers Idealhelte. 

Men  samtidig  har  Korstogene  hos  den  mere  verdslige 
Almenhed  virket  i  stik  modsat  Retning.  Et  pludseligt  og 
stærkt  Fald  i  den  religiøse  Temperatur  gør  sig  gældende 
som  Tilbageslag  efter  hver  ny  mislykket  Korstogsbevæ- 
gelse. Det  viste  sig  atter  og  atter,  at  den  glødende  Tro 
og  den  kirkelige  Indvielse,  Guds  Mirakler  og  Himlens 
Bistand  ikke  kunde  bryde  de  naturlige  Aarsagers  Kæde 
og  ikke  gøre  det  Umulige  muligt;  det  var  andre,  menne- 
skelige Love,  der  raadede  for  Sejr  og  Nederlag.  En  skuf- 
fet Skepsis  overfor  det  overvirkelige  breder  sig  i  mange 
Kredse  —  vi  har  allerede  set  den  hos  Trubadurerne  — , 
og  samtidig  breder  Interessen  for  al  den  Mængde  ny 
Virkelighed,  der  har  aabnet  sig  for  Blikket.  Verdens  vir- 
kelige, æventyrlige  Vidunderligheder  tager  Interessen 
fangen  istedenfor  Hinsidigheden.  Mange,  der  drog  ud  som 
Pilegrimme,  vender  hjem  og  skriver  Rejseberetninger, 
Krøniker,  naturhistoriske  Arbejder  eller  digter  roman- 
tiske Fortællinger.  Og  Bekendtskabet  med  Saracenerne 
og  deres  overlegne  Civilisation  gav  et  Grundstød  til  alle 
de  Fordomme,  Gejstligheden  opfønatiserede  i  de  Kristne. 
Disse  Afgudsdyrkere  var  i  deres  Tro  paa  én,  usynlig 
Gud  langt  renere  Monoteister  og  langt  fjernere  fra  Af- 
gudsdyrkelse end  de  helgen-  og  relikviedyrkende  Kristne. 
Og  disse  troløse  Blodhunde  viste  sig  ikke  blot  langt  ele- 
gantere og  ridderligere  at  se  til  end  de  kristne  Baroner, 

meti  i  deres  aktive  Menneskekærlighed  —  som  Hospi- 
taler og  Herberger  noksom  lagde  for  Dagen  — ,  i  deres 
overlegne  Tolerance,  deres  Retfærdighedssans  og  fyrste- 
lige Højsind  lyste  en  Nureddin  eller  Saladin  snart  for 
mange  kristelige  Riddere  som  mer  eller  mindre  ved- 
kendte Forbilleder  til  Efterligning.  Ovre  i  de  frankiske 
Stater  i  Palæstina  og  i  Konstantinopel  foregik  der  en 
Blanding,  et  „commercium  et  connubium"  mellem  Kristne 
og  Vantro  eller  Grækere,  som  virkede  tilbage  til  Europa, 
og  i  mange  baade  Adels-  og  Købmandskredse  dannede 
der  sig  —  uden  at  man  ret  blev  sig  det  bevidst  —  en 
rent  human  Moral  af  Menneskelighed,  Hæderlighed, 
Ridderlighed,  som  gled  ud  af  Kirkens  Formynderskab. 
Mer  end  nogen  blev,  som  bekendt,  selve  Kirkens  Strids- 
helte,  Tempelherrerne,  tidlig  smittede  af  den  Skepsis  og 
den  „Humanitarisme",  der  laa  i  Luften  ovre  i  det  kristne 
Orienten.  Og  hjemme  kommer  en  Emancipation  fra  Kir- 
ken tydelig  frem  i  den  ny  ridderlige  Digtning,  i  hvilken 
det  snart  bliver  lige  saa  meget  Mode  at  gøre  Udfald 
mod  Hængehoveder  og  Sortekutter  som  at  prise  „le 
courtois  Saladin"  og  de  ædle  Saracenere. 

Foreløbig  er  det  de  gamle  „chansons  de  geste"  og  i 
Tyskland  de  gamle  nationale  Heltesagn,  som  moderni- 
seres og  aktualiseres  ved,  at  alskens  Korstogsmotiver 
lægges  ind  i  dem.  Allerede  før  det  egentiige  Korstog 
havde  Pilegrimsfærder  og  Forbindelser  med  Byzans  af- 
sat den  lystig  æventyrlige  Epopé,  der  hedder  „Karls  Rejse 
til  Jerusalem".  Her  drager  Karl  ud  med  sine  Paladiner  for 
at  se,  om  Kejser  Hugo  af  Konstantinopel  virkelig  er  en 
mægtigere  og  prægtigere  Fyrste  end  han  selv.  Først  kom- 
mer de  til  Jerusalem,  hvor  man  tager  dem  for  Jesus  og 

hans  Apostle;  Gud  gør  Vidundere  for  dem  og  Patriarken 
forærer  Kari  hellige  Relikvier;  derefter  drager  de  til  det 
græske  Kejserhof,  hvor  Frankerne  imponerer  alle  ved 
hele  deres  Fremtræden  og  endnu  mere,  da  de  giver  sig 
i  Lag  med  at  udføre  de  mærkelige  Bedrifter,  som  de  i 
Drukkenskab  for  Spøg  har  pralet  af,  —  saa  det  ender 
med,  at  Kari  og  hans  Helte  velfornøjede  kan  rejse  hjem, 
efter  at  deres  Overlegenhed  er  konstateret.  Nu  i  det  12te 
Aarh.  bliver  en  æventyrlig  Fart  til  de  Vantros  æventyr- 
lige  Lande  hyppig  som  et  yndet  Aktualitetsnummer  lagt 
ind  i  Heltedigtene.  Karl  den  store  bliver  f.  Eks.  som  ung 
Kongesøn  fortrængt  af  sine  Bastardbrødre  og  flygter  til 
Saracenerkongen  i  Toledo,  hos  hvem  han  slaaes  til  Rid- 
der, udfører  store  Bedrifter  og  bliver  elsket  af  den  trold- 
kyndige Kongedatter  Galienne.  Huon  af  Bordeaux  bli- 
ver af  den  franske  Konge  sendt  ud  paa  en  farefuld  Rejse 
til  Babylon:  han  skal  gaa  ind  i  „Admiralens^  Slot,  for 
hans  Øjne  slaa  en  af  hans  Mænd  i  Jorden,  give  hans 
Datter  tre  Kys  og  yderligere  afklippe  Admiralens  Skæg 
og  bringe  dette  tilligemed  fire  af  hans  Kindtænder  tilbage 
til  det  franske  Kongehof,  —  Hverv,  som  det  ogsaa  lyk- 
kes ham  at  udføre  allesammen,  med  Bistand  af  den  lille 
Alfekonge  Oberons  Vidunderhorn  samt  af  den  hedenske 
Kongedatter,  med  hvem  han,  efter  mange  Prøvelser,  ven- 
der hjem.  Ligesaa  lystigt  æventyrligt  fortæller  en  Række 
tyske  Spillemandsdigte,  der  foredroges  ved  det  bajerske 
Hertughof  i  det  12te  Aarh.,  om  tyske  Fyrsters  Øster- 
landsfærder:  Kong  Rother,der  bortfører  Kejser  Konstan- 
tins Datter  —  ved  en  List  berøves  hun  ham,  men  han 
vinder  hende  tilbage;  Kong  Grendel,  der  fra  Trier  sejler 
til  Jerusalem  for  at  fri  til  Dronningen  dér  og,  efter  en 

odysséagtig  Omflakken  og  mange  Kampe  med  Hednin- 
ger, tilsidst  ved  Bistand  af  himmelske  Mirakler  lykkelig 
udfører  sin  Expedition;  Hertug  Ernst,  der  baade  kom- 
mer til  Tranemenneskers  og  Pygmæers  Land,  til  Lever- 
havet og  Magnetbjerget;  Korsfareren  Grev  Rudolf,  der 
kommer  i  Strid  med  de  andre  Franker  og  gaar  over  og 
kæmper  paa  Saracenernes  Side,  og  som  under  alskens 
svære  Prøvelser  følges  med  rørende  Troskab  af  en  Sa- 
racenerinde,  der  elsker  ham  og  tilsidst  tager  Daaben  for 
at  ægte  ham.  Den  sidste  Fortælling  er  fra  fransk  og  har 
aabenbart  en  samtidig  historisk  Begivenhed  til  Grundlag, 
men  ellers  er  flere  af  disse  Digte  gamle  germanske  Sagn 
om  Heltes  farefulde  Frierfærd,  der  blot  er  moderniserede 
ved  at  omplantes  i  Korstogenes  Atmosfære. 

Saaledes  digtes  der  ogsaa  i  Korstogstiden  talrige  Sange 
og  Historier  paa  alle  Sprog  om  en  Ægtefælle,  der  har  væ- 
ret længe  udenlands  og  længe  anset  for  død,  men  som 
vender  hjem  just  samme  Dag  som  hans  Hustru  holder 
Bryllup  med  en  anden.  Dette  patetiske  Motiv  har  aaben- 
bart paa  Korstogenes  Tid  meget  hyppig  afspejlet  sig  i 
Virkeligheden;  men  mangen  Gang  er  det  vel  de  urgamle 
Sagn  om  Dødes  Tilbagekomst  fra  den  anden  Verden, 
der  har  omklædt  sig  i  Virkelighedskostyme  ved  at  loka- 
liseres til  Korstogsforholdene.  Herhen  hører  det  anglo- 
franske  Heltedigt  om  Horn  og  Rimel,  den  engelske  Ro- 
man King  Horn,  de  tyske  Sagn  og  Digte  om  „der  edle 
Moringer**,  den  danske  Folkevise  om  „Henrik  af  Bruns- 
vig". Ogsaa  det  omvendte  Motiv  har  gentaget  sig  hyppig 
i  Korstogstiden:  Ægtemanden,  der  i  Østen  har  ægtet  en 
Saracenerinde,  f  Ex.  af  Taknemmelighed  over,  at  hun  har 
frelst  ham  af  Fangenskab,  og  nu  fører  hende  hjem  til  sin 

Borg,  hvor  Hustruen  —  ialfald  i  Legenden  om  Baron 
V.  Gleichen  og  hans  to  Hustruer  —  højmodig  finder  sig 
i  at  dele  Husbond  med  hende. 

Men  udover  denne  umiddelbare  Korstogsromantik  af- 
giver paa  en  dybere  Maade  Korstogstiden  i  det  hele 
Væxtbetingelserne  for  en  Ridderromantik.  En  af  Kors- 
togets Deltagere  skildrer,  hvorledes  Korshæren  drog  gen- 
nem Syrien:  Franskmænd,  Flamlændere,  Bretoner,  Baj- 
rer, Englændere,  Skottere,  Proven5aler  og  Italienere, 
Spaniere  og  Grækere.  „Henvendte  en  Britte  eller  en 
Tysker  Ordet  til  mig,  forstod  jeg  det  ikke  og  kunde  ikke 
svare  ham.  Vi  var  skilte  ved  Sprogenes  Forskellighed, 
men  Kærligheden  til  Gud  og  til  Næsten  skabte  Broder- 
skab imellem  os.**  Som  et  saadant  Folkenes  Møde,  Kul- 
turernes Møde  staar  hele  Korstogstiden.  I  det  anglo-nor- 
manniske  Rige,  som  Vilhelm  Erobreren  og  hans  Efter- 
følgere havde  skabt  paa  begge  Sider  af  Kanalen,  mødes 
Franske  og  Britter  og  Angelsachser  og  udvexler  Kultur. 
Nordfrankrig  og  Sydfrankrig  opdager  under  Korstogs- 
bevægelserne hinanden  og  befrugter  hinanden  gensidig. 
Byzans  og  Orienten  og  Islam  aabner  sig  definitivt  for 
Vesteuropa.  Og  samtidig  er  det,  at  Gejstligheden  med 
Iver  bearbejder  Bibelen  og  Legenderne  til  folkelig  Poesi, 
medens  ogsaa  baade  de  forbedrede  Skoler  og  Korstogene 
lukker  den  antike  Litteratur  op  for  mange.  Alt  det  bro- 
gede Stof,  der  strømmer  sammen  i  Tidens  Bevidsthed, 
modtages,  opsuges  med  den  friskeste  Appetit.  Vi  hører 
om  en  flandersk  Greve,  hvordan  han  elskede  at  omgive 
sig  med  Folk,  „som  fortalte  ham  Æventyr  og  Historier 
og  Fortællinger  fra  gamle  Dage.  Han  havde  hos  sig,  som 
sin  fortrolige  Ven,  hvem  han  gærne  hørte  paa,  en  gam- 

mel  Ridder  Robert  de  Coutances,  som  morede  ham  ved 
at  tale  for  ham  om  de  romerske  Kejsere  og  om  Karl 
den  store,  om  Roland  og  Olivier  og  Artus,  Brittaniens 
Konge;  endvidere  Philip  af  Montjardin,  der  fortalte 
ham  om  Jerusalems  Erobring  og  Antiochias  Belejring 
og  Begivenhederne  i  Østen,  samt  sin  Fætter  Gautier  af 
Cluse,  der  kendte  de  engelske  Historier,  Historien  om 
Gormund  og  Isembart  og  dem  om  Tristan  og  Isolde,  om 
Merlin  og  om  Markolf".  I  Tidens  digteriske  Fantasi  op- 
fører alle  disse  brogede  Forestillinger  en  stor  Hexesab- 
bat.  Kan  den  romantiske  Aandstilstand  —  modsat  den 
klassisk-harmoniske  —  beskrives  som  en  saadan,  i  hvil- 
ken Stoffets  Rigdom  og  Mangfoldighed  splitter  Sjæ- 
lens Enhed,  er  det  12te  Aarh.*s  Aandstilstand  romantisk 
fremfor  nogen  Tids.  Alle  de  nye  Forestillingsstoffer  og 
nye  Følelsestoner,  som  fra  de  forskelligste  Tider  og  Kul- 
turer strømmer  ind  over  den,  smelter  i  lykkelige  Øje- 
blikke virkelig  sammen  —  antikt  og  kristeligt,  orientalsk 
og  keltisk  —  til  ny  levende  Fantasidannelser,  ny,  sæl- 
somme Følelsesblandinger,  men  oftere  føjer  den  blot  dis- 
parate Elementer  rundt  om  fra  sammen  i  barokke  Lege- 
ringer eller  stiller  dem  broget  pittoresk  Side  om  Side. 
Hektor  er  udstyret  med  Samsons  Skjold,  med  Artus' 
Hjælm,  hans  Sværd  er  smeddet  af  Vølund  og  hærdet  af 
,Hr.  Vulkan".  Skal  en  Mand  prises,  er  han  stærk  som 
en  Samson,  skøn  som  Absalon,  vis  som  Salomon,  gav- 
mild som  Alexander,  prægtig  som  Kong  Artus,  troldkyn- 
dig som  Vergil  eller  Merlin.  Tydeus  —  en  af  de  „Syv 
for  Theben"  —  er  værdigere  til  at  bære  Krone  end  Nabu- 
kodonosser,  og  Thebanerkongens  Raadgiver,  den  gamle 
Othon,  er  en  Fætter  til  Plato. 

Og  endvidere:  kan  den  romantiske  Aandstilstand  — 
modsat  den  klassiske,  klart  anskuende  og  roligt  hvilende 
—  beskrives  som  en  Tilstand  af  indre  Uro  og  Spænding: 
en  ægget  og  opskræmt  Fantasi,  strakte  og  bølgende  Fø- 
lelser af  Forventning,  Tvivl,  Savn,  Længsel,  saa  er  just 
Korstogstidens  Bevidsthed  romantisk  fremfor  nogen  Tids. 
For  den  omvandrende  Trubadur  og  den  korsfarende 
Ridder,  for  den  læselystne  Klærk  eller  for  den  flanderske 
Greve,  vi  nylig  hørte  om,  maatte  Verden  tegne  sig  i  vide, 
vage  Horisonter,  i  dæmrende,  usikkert  Halvlys  —  væk- 
kende Forundring  og  Forventning,  Længsel  og  Stræben, 
Anelser  og  Drømme.  Alt  det  Fremmede  stod  i  Fjern- 
hedens Dis  og  Fjernhedens  Glans,  man  stræbte  at  naa 
det  og  naaede  det  kun  halvvejs,  søgte  at  fatte  det  og 
fattede  kun  det  halve.  En  Klærk  forsøger  at  løfte  sig  op 
i  Vergils  og  hans  Personers  høje  Dannelsessfere,  vil  være 
fin  og  værdig  og  antik  og  bliver  kun  pedantisk,  affektert 
og  sirlig,  og  pludselig,  i  et  ubevogtet  Øjeblik,  hvor  Dig- 
teren er  naturlig  og  sig  selv,  forraader  han  paa  det  pud- 
sigste sit  eget  og  sit  Publikums  naive  og  raa  Dannelses- 
standpunkt.  En  anden  henter  keltiske  Sagn  og  Myter 
frem  eller  maner  de  antike  Guder  og  Gudinder  op;  men 
Diana  er  en  jagende  Fyrstinde,  Ekko  en  Kongedatter,  Ar- 
gos  en  hundredøjet  Kæmpe,  som  en  Konge  sætter  til  at 
vogte  en  Ko,  medens  en  Mand,  der  er  meget  kyndig  i 
Musik,  gærne  vil  have  fat  i  Koen  ...  og  paa  samme 
Maade  bliver  det  keltiske  Dødens  Land,  som  Dronningen 
er  bortført  til  af  Dødsguden,  opfattet  blot  som  et  Naborigje, 
hvis  Konge  har  røvet  hende.  Men  alligevel  —  dette  Nabo- 
rige hedder  „det  Land,  man  ikke  vender  tilbage  fra",  og  en 
vis  Dis  eller  Glans  af  noget  overnaturligt  ligger  der  for 

Digteren  baade  over  de  keltiske  og  de  antike  Myter;  han 
føler,  at  der  er  noget  andet  bagved,  nedenunder,  at  alle 
Begivenheder  og  Personer  og  Navne  har  en  dobbelt 
Betydning,  et  videre  Perspektiv,  som  de  aabner  sig  ind 
til,  —  paa  samme  Maade  som  Tilhørerne  har  fornemmet 
det  overfor  mange  af  vore  Kæmpeviser  som  dem  om 
Sivard  og  Brynhild,  om  Ribolt  og  Guldboi^. 

Denne  Dobbeltbund  og  dette  Perspektiv  —  den  læng- 
selsvækkende  Fjernhed  og  den  barokke  Disharmoni 
mellem  Stof  og  Behandling,  Forbilled  og  Efterligning  — 
hele  Mangfoldigheden  af  Forestillinger  og  Tonarter  . . . 
alt  dette  er  det  just,  som  udtrykkes  i  Ordet:  Romantik. 


XI.  ALEXANDERROMANER 


NATURLIGT  nok  blcv  Alexander  den  stores  Skikkelse 
og  Historie  noget  af  det  første,  som  formedes  til  Rid- 
derromaner. Klærkene  havde  længe  haft  latinske  Alexan- 
derromaner, og  nu  fik  Korstogstiden  af  mange  Grunde 
Interesse  og  Forstaaelse  for  det  æventyrlige  Alexandertog. 
Fra  Oldtiden  af  havde  Alexanders  Skikkelse  og  Hi- 
storie fængslet  Interessen  —  aflokket  Slægt  efter  Slægt 
Undren  og  Beundren  og  givet  Indbildningskraften  Næ- 
ring og  Vinger.  Hos  Oldtidens  Historikere  —  Plutark, 
Arrian,  Diodorus,  Justinus,  Curtius  —  træder  os,  om  end 
ikke  den  historiske  Alexander  (hvem  véd,  hvordan  han 
har  set  ud?)  saa  dog  den  modne,  oplyste  Oldtids  Bil- 
led af  den  store  Helt  imøde:  en  Gudernes  Yndling,  ud- 
styret med  alle  Evner  til  at  vinde  og  beherske  Menne- 
sker —  skøn,  stærk,  tapper,  veltalende,  elskværdig ;  opdra- 

get  af  Grækenlands  modneste  Visdom,  af  selve  Aristoteles, 

—  dygtig  til  Selvbeherskelse,  klog  paa  Mennesker  og 
Statsstyrelse;  endelig  dreven  frem  af  ungdommelig  Be- 
driftstrang  og  umættelig  Ærgerrighed.  Som  en  ægte  Lær- 
ling af  Odysseus'  Folk  ofrer  Alexander  i  Memfis  til  Apis, 
og  lader  sig  i  Ammonstemplet  hilse  som  Gudens  Søn; 
som  en  græsk  Filosof  slaar  han  Vandbægrets  Indhold 
ud  i  Ørkensandet  for  den  vansmægtende  Hærs  Øjne,  og 
tømmer  Lægedrikken,  mens  han  rækker  sin  Ven  Filip  An- 
giverbrevet. Imidlertid:  Alexanders  historiske  Mission  var 
netop  at  gøre  Ende  paa  den  rene  Antik;  i  de  hellenistiske 
Riger  smeltede  Orienten,  Ægypten,  Grækenland  sammen 
i  en  Blandingskultur;  og  det  er  i  denne,  at  det  kun  lidet 
antike  Billede  af  Alexanders  Skikkelse  og  Liv  har  dan- 
net sig,  som  overførtes  til  Middelalderen  og  modtoges 
med  Begejstring  af  denne.  I  Alexandria  forfattedes  — 
paa  Grundlag  halvt  af  Historie,  halvt  af  orientalske  Sagn 

—  c.  200  Aar  efter  Kristus  den  saakaldte  Kallisthenes* 
Levnedsbeskrivelse,  der  tilligemed  nogle  foregivne  Breve 
fra  Alexander  hjem  til  hans  Moder  og  Aristoteles  blev 
Udgangspunktet  —  mest  gennem  et  latinsk  Uddrag  af 
Julius  Valerius  —  for  en  rig  middelalderlig  Alexander- 
digtning: først  paa  Latin,  saa  paa  provencalsk,  siden  paa 
Fransk  og  Tysk  og  derefter  paa  mange  andre  europæiske 
Sprog. 

I  det  Billed,  Middelalderen  saaledes  modtog,  var  Træk 
af  fin,  ædel  Kultur  blandede  med  den  seneste  halvt  orien- 
talske Oldtids  Fantastik.  Alexander  er  for  den  ægyptiske 
Forfatter  af  Kallisthenesbiografien  ikke  en  Søn  af  Kong 
Filip,  men  af  den  ægyptiske  Troldmand  Nektanebus, 
der  var  den  sidste  Ætling  af  Ægyptens  gamle  Konge-  og 

Halvgudeslægt.  Nectanebus  har  i  Guden  Ammons  Skik- 
kelse nærmet  sig  Dronning  Olympias  og  har  ved  Trold- 
domskunst ogsaa  faaet  Kong  Filip  til  at  tro  paa,  at  det 
er  ved  en  Gud,  hans  Hustru  er  bleven  frugtsommelig. 
Alskens  Jærtegn  ledsager  Fødslen.  Nectanebus  bliver  en 
af  Drengens  Opdragere,  men  som  halvvoxen  dræber 
denne  ham  og  faar  at  vide,  at  det  var  hans  Fader.  løv- 
rigt er  ogsaa  navnlig  Zeuxis  og  Aristoteles  Drengens 
Lærere.  Han  oplæres  i  de  „syv  liberale  Kunster",  og  han 
vinder  alle  ved  sin  Klogskab  og  Elskværdighed;  især  er 
han  saa  gavmild,  at  det  vækker  baade  Lærernes  og  For- 
ældrenes Betænkelighed.  Efter  at  have  tæmmet  og  til- 
redet den  vilde  Bucefalus,  gaar  Knøsen  med  Faderens 
Tilladelse  til  de  olympiske  Lege.  Dér  er  der  en  anden 
Fyrste,  som  behandler  ham  haanlig,  endog  spytter  paa 
ham;  med  rolig  Selvbeherskelse  bærer  Ynglingen  For- 
nærmelsen, men  hævner  sig  ved  at  fælde  ham  under 
Idrætslegene.  Da  han  vender  hjem,  hører  han,  at  Faderen 
har  forskudt  Olympias  og  er  ifærd  med  at  holde  Bryl- 
lup med  en  anden;  Alexander  iler  ind  i  Festsalen,  til- 
retteviser sin  Fader  bittert  og  skarpt  og  tvinger  ham  til 
at  genindsætte  Hustruen  i  sin  Værdighed. 

Saaledes  lyder  Alexanders  Ungdomshistorie.  I  Mid- 
delalderen udformes  den  i  Retning  af  det  baronagtige  og 
ridderlige  og  af  det  fantastiske.  Endnu  saa  temlig  paa  det 
antike  Grundlag  forblev  den  syditalienske  Præst,  som 
c.  1000  gav  en  Bearbejdelse  paa  latinsk  Prosa  (De  Præ- 
liis).  I  det  Ilte  Aarh.  varder  en  lærd  Klærk  Alberic  fra 
Briangon,  der  skrev  et  provencalsk  Digt,  efter  Julius 
Valerius,  men  nu  og  da  jævnførende  ham  med  Oldtidens 
rigtige  Historikere;  han  gaar  ud  fra  den  asketiske  Hen- 

sigt  at  skildre  Alexanders  Historie  som  et  stort  Exempel 
paa  Prædikerens  „Alt  er  Forfængelighed",  men  han  sy- 
nes dog  —  kun  et  lille  Fragment  er  bevaret  —  mest  at 
have  stemt  de  gamle  Historier  i  Heltedigtningens  Tone. 
Helt  i  dennes  Versemaal  og  Stil  overføres  Alberics  Digt 
derefter  midt  i  det  12te  Aarh.  i  en  nordfransk  Bearbej- 
delse fra  Grænseegnene  mellem  Nord-  og  Sydfrankrig. 
Og  samtidig  naaV  det  ogsaa  over  Rhinen,  idet  en  Præst 
Lamprecht  fra  Køln  eller  Omegn  gengav  det  paa  tyske 
Vers  og  udvidede  det  til  en  hel  Roman.  Hos  Lamprecht 
begynder  allerede  det  ridderligt  høviske  saa  smaat  at 
træde  istedenfor  den  drøjere  Baronaand.  Ganske  i  Ridder- 
stilen er  endelig  en  Overarbejdeise,  som  Lamprechts 
Digt  henimod  Aarhundredets  Slutning  bliver  Genstand 
for,  og  endnu  mere  gælder  dette  om  en  stor  nordfransk 
Alexanderroman,  hvis  ældste  Dele  er  digtede  af  Lambert 
le  Tort  og  hvis  endelige  Formning  (fra  c.  1 185)  tillæges 
Alexander  af  Bernay  eller  af  Paris. 

Ivrig  protesterer  den  middelalderlige  Baron-  og  Rid- 
derdigtning mod,  at  Alexander  skulde  være  et  uægte 
Barn,  en  Hexemesters  Afkom  —  som  nogle  „Trubadurer" 
har  paastaaet  — ;  nej!  det  kunde  passe  paa  Merlin  eller 
de  onde  Grever  af  Anjou,  men  Alexander  var  til  visse  af 
ægte  kongelig  Byrd.  En  ægte  „fils  de  baron"  er  Drengen 
da  ogsaa  fra  Vuggen  af.  Hans  ene  Øje  er  blaat  som  Dra- 
gens, det  andet  sort  som  Griflens,  han  finder  sig  ikke  i  at 
die  en  Amme  —  en  Ridderdatter  maa  made  ham  med  en 
Guldske  — ,  og  han  bruser  op,  naar  man  rører  ved  ham; 
da  han  vokser  til,  vil  han  kun  have  ædle  Riddere  om 
sig  og  værdiges  ikke  at  se  til  simple  Væbnere  eller  Smaa- 
folk.  I  senere  Behandlinger  er  det  mere  det  velopdragne 


192  Alexanderromaner 

Ædlingebam,  som  udhæves:  Drengen  er  „gentile"  og 
smiler  venlig  til  hvem,  der  taler  til  ham.  Hans  Opdra* 
gelse  er  som  en  middelalderlig  Fyrstesøns.  Han  øves  i 
Vaabenbrug,  i  at  holde  Ret  efter  Lensrettens  Former,  i 
Anstand  og  gode  Manerer.  Tredive  Grevesønner,  der  er 
født  samme  Dag  som  Prinsen,  opdrages  sammen  med 
ham  og  bliver  hans  Følge  eller  Hird  (jfr.  Machabæemes 
Bog  I,  7).  Med  Liv  og  Lyst  skildres  det,  hvordan  han 
tæmmer  og  tilrider  BuceFalus,  der  udmales  fantastisk 
som  Afkom  af  en  Elefant  og  en  Drommedar.  Til  alles 
Forfærdelse  rider  Prinsen  paa  det  tæmmede  Dyr  opad 
Slotstrappen,  ind  i  Salen,  tværsover  Borde  og  Bænke  og 
springer  saa  af  og  giver  en  Staldkarl  Hesten  at  holde, 
medens  han  selv  gaar  frem  og  beder  Faderen  om  at  blive 
slaaet  til  Ridder  —  han  selv  tilligemed  alle  sine  Svende. 
Udførlig  skildres  de  middelalderlige  Ceremonier  ved 
denne  Akt.  Først  skal  de  Unge  bades;  man  vil  bringe 
Vand  ind  til  dem,  men  Alexander  erklærer  „mandigt", 
at  de  kun  vil  bade  ude  i  selve  Havet.  Imedens  de  Unge 
boltrer  sig  i  Vandet,  lader  Dronningen  de  nye  Klæder 
bringe  ned  til  Stranden  —  de  nye  Klæder  spillede  sam- 
me Rolle  som  nu  ved  Konfirmationen  —  og  Kongen 
lader  samtidig  Heste  og  Vaaben  føre  derned.  Der  skulde 
I  ~-  udbryder  Sangeren  —  have  set  Masser  af  Herme- 
linspelse,  Silke,  Maarskind,  opsadlede  Heste  og  Rust- 
ninger! Dronningen  selv  sidder  og  ser  paa  de  badende, 
—  hun  har  en  Baldakin  over  sig  mod  Varmen  — ,  og 
bagefter  rækker  Kammertjenere  Svendene  deres  Dragter, 
men  Dronningen  ifører  selv  sin  Søn  hans  ny  Klæder. 
Først  en  Skjorte,  der  er  uden  Sammensyninger,  helt  af 
ét  Stykke  (som  Kristi  Kjortel),  —  fra  England  er  den 

over  Friesland  sendt  til  Kong  Filip  — ,  den  skærmer 
baade  mod  Saar  og  mod  Brynde  (som  Sejrskjorter  og 
asketiske  Haarskjorter).  Derover  trækkes  en  Silkekjor- 
tel, der  er  forfærdiget  af  Feer  ude  i  en  Skov  ved  Baby- 
lon og  paa  en  Troldmands  Bud  hidbragt  af  en  Fugl; 
naar  man  har  den  paa,  faar  man  det  aldrig  hverken 
for  varmt  eller  koldt.  Videre  lægger  Moderen  en  Her- 
melinspels  om  ham,  med  en  Kant  af  Panterskind;  man 
faar  aldrig  hvide  Haar,  naar  man  har  den  paa.  Og  saa- 
ledes  endnu  forskellige  andre  Klædningsstykker  med 
alskens  vidunderlige  Egenskaber.  Efter  Paaklædningen 
slaar  Kong  Filip  alle  de  Unge  til  Riddere  og  giver  dem 
Vaaben.  Alexanders  Sværd  er  med  en  Fe  sendt  fra  Dron- 
ning Penthesilea,  hans  Harnisk  er  af  arabisk  Guld,  Hjæl- 
men er  fra  Cornwall  —  Artus  bar  den  i  sin  Tid;  Skjol- 
det har  Kong  Salomon  sendt,  —  det  har  været  Sam- 
sons. Derefter  holder  de  ny  Riddere  Vaabenlege  i  Da- 
mernes Paasyn;  disse  sidder  og  beundrer  den  skønne 
unge  Prins  og  siger  til  hinanden:  „Hvis  han  og  jeg  var 
sammen  i  en  Seng,  skulde  jeg  ikke  nægte  ham  noget." 
Men  endelig  kalder  Herolderne  tilbords,  og  Ridderne 
„lader  sig  ikke  bede";  Alexander  placeres  lige  overfor 
sin  Moder,  der  ikke  kan  blive  træt  af  at  se  paa  ham. 

Scenen  med  de  olympiske  Lege,  som  nu  følger  i  Old- 
tidsberetningerne,  kan  Middelalderen  ikke  forstaa,  den 
kan  heller  ikke  beundre  Alexanders  smilende  Selvbe- 
herskelse overfor  den  fremmede  Fyrstes  Bespottelse.  I 
Stedet  gøres  dette  Sammenstød  til  en  Krig,  der  indledes 
med  en  ægte  „Chanson  de  geste"  Scene.  Sendebud  fra 
en  fremmed  Konge  kommer  ind  i  Filips  Hal  og  fordrer 
overmodig  Skat.  Medens  man  sidder  raadvild  i  Salen, 

springer  Alexander  op  som  en  anden  Uffe,  nægter  kækt 
Tributen  og  sender  Buddene  tilbage  med  Udfordring. 
Som  i  de  franske  Heltedigte  staar  han  op  paa  Bordet 
og  hverver  Folk  til  Kampen,  og  „som  en  ædel  Rid- 
der* lader  han,  Riget  over,  Aagerkarles  og  Opkomlinges 
Penge  konfiskere  til  Udstyr  for  fattige  Riddere;  efter 
Aristoteles'  Raad  udnævner  han  sig  endvidere,  ligesom 
Karl  d.  store,  tolv  Pairer.  Ganske  i  Heltedigtningens  Stil 
^skildres  derefter  Krigen  og  Slagene:  man  rider  paa  ara- 
biske Heste,  Oriflammen  vajer  over  Hæren,  tæt  som 
Majregn  falder  Kastespydene;  „dér  skulde  I  ha'  set  mangt 
et  flænget  Skjold,  mangen  brusten  Hjælm  og  Brynje!" 
I  Tvekamp  fælder  Alexander  tilslut  den  fremmede  Konge. 
Siden  hører  han  fortælle  om  den  rige  By  Athen,  der  be- 
vogtes saa  godt  af  sine  Baroner,  at  den  anses  for  uind- 
tagelig; strax  beslutter  den  ærgerrige  Prins  at  drage  mod 
Byen.  Men  Budskabet  om  Faderens  Nygifte  kalder  ham 
hjem  i  Ilmarcher.  Det  kommer  til  en  stor  Rabalderscene 
i  Bryllupssalen,  men  da  Kong  Filip,  idet  han  forbitret 
vil  støde  sit  Sværd  i  Sønnen,  snubler  og  saarer  sig,  tager 
Alexander  ham  i  sine  Arme,  bærer  ham  ind  paa  en  Seng, 
taler  mildt  til  ham  og  bebrejder  ham,  hvad  han  har  for, 
og  tilvejebringer  ogsaa  en  Forsoning  mellem  Forældrene. 
Der  er  noget  paa  én  Gang  meget  brutalere  og  mere  ge- 
mytfuldt bevæget  ved  Scenen  her  end  i  Oldtidsbehand- 
lingen. 

Kort  efter  dør  Kong  Filip,  og  Alexander  drager  nu 
som  Konge  ud  paa  sine  store  asiatiske  Erobrings-  og  Op- 
dagertog.  Om  disse  havde  allerede  de  orientalsk-antike 
Kilder  meget  at  fortælle.  Først  om  Alexanders  Klogskab 
og  List.  Hvor  roligt  og  vittigt  han  viser  Barbarkongens 

overmodige  Spottebrev  og  Spottegaver  tilbage;  hvordan 
han  forklædt  drager  ind  at  spejde  i  Perserkongens  By  og 
deltager  i  hans  Taffel,  men  istedenfor  at  lade  sig  blænde 
af  den  pralende  Pragt  rolig  stikker  det  gyldne  Bseger, 
der  bydes  ham,  til  sig  og  siger,  at  saadan  er  Skikken 
hos  Alexander  af  Makedonien.  Om  hans  Elskværdighed 
og  Højsind  demeest.  Han  behandler  Perserkongens  Mo- 
der og  Hustru  godt  og  ægter  hans  Datter  Roxane.  Fre- 
delig besøger  han  Amazonernes  Land,  og  de  yder  ham 
Tribut.  Efter  at  have  overvundet  og  fældet  Inderkongen 
Porus,  fører  han  en  høflig  Brevvexling  med  dennes  Svi- 
gerdatter Dronning  Candace,  der  sender  ham  Gaver  og 
i  Smug  endog  lader  hans  Portræt  male.  Alexander  faar 
Lejlighed  til  at  yde  hende  Hjælp  mod  en  Fjende,  og 
i  en  Forklædning  —  som  Porus'  Drabsmand  tør  han 
ikke  lade  sig  se  i  det  fremmede  Rige  —  besøger  han 
Dronningens  Residens;  hun  genkender  ham  imidlertid 
paa  Portrættet,  men  røber  ham  ikke  for  sine  Folk  og 
modtager  ham  venligt  Overalt  er  Alexander  den  tapre 
Kriger,  men  endnu  mer  den  kloge,  listige  Feltherre,  og 
allermest  den  galante,  spirituelle,  ædelmodige  Fyrste. 

Tillige  er  han  den  umættelige  Forskertrang,  den  ufor- 
færdede Æventyrlyst  i  egen  Person.  Hele  den  sene  Old- 
tids fantasiopskræmte  Nysgerrighed  efter  alt  fremmed 
er  jo  legemliggjort  i  Alexandertoget  Dybere  og  dybere 
ind  i  Asien  trænger  Hæren,  og  Vidunderne  vokser  sta- 
dig. Der  er  alle  Slags  mærkelige  Mennesker  og  Dyr; 
Iktyofager,  en  Kilde,  som  man  kan  dyppe  døde  Fisk  ned 
i,  saa  de  lever  op  igen,  Øer  i  Havet,  der  pludselig  duk- 
ker ned  og  viser  sig  at  være  vældige  Fisk,  Solens  og 
Maanens  talende  Træer.  Paa  et  Bjerg,  omgivet  af  en 

13* 

Safirmur,  kommer  Alexander  og  hans  Folk  ind  i  et  præg- 
tigt Tempel,  hvori  der  findes  alskens  Sælsomheder,  — 
en  Karfunkel  oplyser  Rummet,  en  Fugl  i  et  Guldbur 
raaber  advarende  Ord  til  dem,  paa  en  gylden  Løjbænk 
hviler  en  silkeklædt  Mand  med  tilhyllet  Ansigt  Trods 
Advarslerne  vil  Alexander  tage  Fuglen  og  Karfunklen, 
men  da  begynder  den  Hvilende  at  røre  paa  sig,  Alexan- 
der opfordrer  endnu  rolig  sine  forskrækkede  Mænd  til 
at  tage  Plads  og  spise  og  drikke,  men  nu  bryder  der  løs 
baade  Tordenbrag  og  Skingren  af  Fløjter  og  Pauker  og 
Cymbler,  hele  Bjerget  giver  sig  til  at  ryge,  og  alle  flyg- 
ter ilsomt.  Selv  ned  paa  Havets  Bund  drager  Alexander, 
indelukket  i  en  Glasklokke,  for  at  udforske  Dybderne, 
og  han  lader  forfærdige  en  sindrig  Mekanisme,  ved  hvil- 
ken han  af  bundne  Griffer  lader  sig  føre  op  i  Luften  for 
at  udspejde  Højderne. 

Alt  dette  var  naturligvis  noget  for  Middelalderen.  Men 
allerede  fra  Oldtidens  Slutning  havde  der  gjort  sig  en 
asketisk  religiøs  Opfattelse  gældende,  for  hvilken  hele 
Alexandertoget  blot  stod  som  ét  stort  Exempel  paa  men- 
neskelig Umættelighed,  forfængelig  Ærgerrighed,  forma- 
stelig Nysgerrighed.  Med  Indiens  Gymnosofister,  budd- 
histiske Filosoffer,  drøfter  Alexander  vise  og  dybe  Spørgs- 
maal  om,  hvad  der  er  ældst,  Natten  eller  Dagen,  og  om 
der  er  flere  levende  til  end  døde.  For  disse  Majas  og 
Nirwanas  Dyrkere  er  Alexander  blot  den  verdslige  For- 
fængelighed og  Begærlighed,  der  fører  ud  i  Intet.  Den 
samme  Opfattelse  arver  Middelalderens  Gejstlighed.  Lige- 
som Cæsar  i  talrige  latinske  Middelaldervers  taler  fra 
sin  Grav  og  minder  Menneskene  om,  hvordan  han  nu 
maa  nøjes  med  en  lille  Sten  og  nogle  Alen  Jord,  medens 

i  Live  ikke  hele  Verden  strakte  til  for  ham,  saaledes 
flettede  Munkeaanden  Episoder  ind  i  Alexanderdigtnin- 
gen, der  var  hentede  fra  Orientens  og  Talmuds  Parabler 
og  som  ^.Memento  mori**  skulde  tale  advarende  Ord  til 
Verdenserobreren.  Da  han  kommer  op  fra  sin  Expedi- 
tion  til  Havets  Bund,  er  han  hensunken  i  alvorlig  Efter- 
tanke. Ogsaa  dernede  blandt  Fiskene  —  har  han  set  — 
æder  de  store  de  smaa  op,  og  ogsaa  dernede  regerer 
Begærlighed  og  Havesyge  Verden  og  er  Roden  til  alt 
ondt.  —  En  anden  Gang  kommer  han  til  en  Egn,  hvor  en 
Bonde  fortæller  om  en  Kilde,  der  skænker  Visdom,  men 
den,  der  er  begærlig,  bør  ikke  drikke  af  den;  for  ham 
bliver  den  en  Gift,  der  gør  afsindig.  Alexander  befaler 
strax  Bonden  at  føre  ham  derhen.  Undervejs  kommer 
de  forbi  en  Ejendom,  og  Bonden  fortæller,  hvilken  høj- 
sindet Proces  der  føres  mellem  den  fattige  Adelsmand, 
der  har  solgt  Jorden,  og  Borgeren,  der  har  købt  den,  i 
Anledning  af  100  Tdr.  Guld,  der  fandtes  nedgravet  i  den; 
hverken  Køber  eller  Sælger  vil  have  Ejendomsret  til 
Skatten.  „Han  er  da  godt  gal,  den  Borgermand  —  ud- 
bryder Alexander  —  jeg  havde  i  hans  Sted  ikke  givet 
en  Dukat  tilbage."  Bonden  forklarer  ham  nu,  at  han 
efter  dette  ikke  tør  tilraade  Alexander  at  drikke  af  Kil- 
den. Og  da  de  kommer  hen  til  den,  vælder  der  ogsaa  Blod 
op  istedenfor  Vand.  —  Et  andet  Sted  endelig  kommer 
Alexanders  Hær  til  en  mægtig,  lukket  Boi^  —  selve  det 
jordiske  Paradis.  Nogle  af  hans  Mænd  banker  paa  Por- 
ten og  fordrer  i  Alexanders  Navn  Tribut.  Efter  lang  Tids 
Banken  aabnes  en  lille  Luge,  og  en  gammel  Mand  ræk- 
ker ud  en  Sten,  hvori  der  er  ridset  et  Menneskeøje.  Den 
er  —  forklarer  siden  en  gammel  Jøde  Alexander  —  saa 

tung,  at  al  Jordens  Guld  ikke  kan  veje  den  op;  men  blot 
man  dækker  Øjet  med  en  Smule  Støv,  svinder  Stenens 
Vægt  ganske.  Det  er  Billedet  paa  Menneskeøjet,  der  ikke 
kan  mættes  af  al  Verdens  Guld,  men  er  det  først  under 
Mulde,  stilles  al  dets  Begær.  Den  første  af  disse  Parabler 
er  hentet  fra  arabisk,  den  anden  fra  Talmud. 

Dog,  den  ridderlige  Opfattelse  lader  sig  lidet  anfægte 
af  østerlandsk  Visdom.  Den  holder  sig  til  Alexander,  naar 
han  udbryder:  „Al  Jorden  under  Himlen  er  vor  som 
Arvelod,  —  men  tungt  det  hviler  paa  mig  og  stinger  mig 
som  Brod,  —  at  Verden  bygget  blev  paa  et  altfor  snevert 
Felt,  —  Gud  gjorde  altfor  liden  vor  Jord  for  en  Helt." 
Eller  til  det  smukke  Svar,  Makedonerkongen  giver  Gym- 
nosofisteme,  da  de  spørger  ham,  hvorfor  han  farter  og 
tumler  saaledes  om,  naar  han  dog  skal  dø  som  alle  an- 
dre: „Sligt  styres  kun  af  det  højeste  Forsyn,  og  vi  er 
dets  Tjenere,  som  gør  hvad  det  befaler;  Havet  oprøres 
ikke,  uden  Vinden  skrider  hen  over  det  Jeg  vilde  gæme 
hvile,  men  min  Aands  Herre  tillader  mig  ikke  at  gøre 
det,"  —  et  Helteaandens  Svar  paa  Borgerlighedens  Be- 
tænkeligheder, som  Tegner  saa  prægtig  har  omskrevet  i 
sit  Alexanderdigt.  Ved  hele  sin  Færd  protesterer  Alex- 
ander ogsaa  mod  de  gejstlige  Beskyldninger  for  umætte- 
lig Havesyge.  Porus  byder  ham  Skatte  for  at  faa  sit  Rige 
tilbage;  i  de  antike  Kilder  tager  Alexander  imod  Guldet^ 
men  i  den  franske  Ridderroman  skænker  han  Porus 
Riget  tilbage  for  intet.  „En  begærlig  Mand  kan  aldrig 
erobre  noget  Rige,  han  mister  tværtimod,  hvad  han  har. 
Hvis  mine  Folk  elsker  mig,  er  det  for  min  Gavmildheds 
Skyld.  Jeg  giver  alle,  hvad  de  vil  have."  Alexander  er 
kun  umættelig  i  at  tage,  fordi  det  er  hans  Lidenskab  at 

give.  Han  bliver  Middelaldrens  Mønster  for  ridderlig, 
fyrstelig  »lai^esse''.  Allerede  da  han  var  11  Aar  gam- 
mel, overøste  han  alle  Rigets  Store  med  Gaver,  saa  de 
gik  til  hans  Fader  og  advarede  ham:  „Hvis  han  var 
Herre  over  Verden,  vilde  han  have  givet  den  bort  inden 
14  Dage."  Hvor  han  drager  frem,  giver  han  til  højre  og 
venstre,  skænker  ofte  Land  tilbage,  som  han  har  erobret. 
En  Jonglør,  der  synger  til  Fløjte,  forærer  han  en  hel  By 
(det  er  en  antik  Episode,  der  gives  en  helt  ny  Vending), 
en  anden  Gang  forærer  han  en  Ridder,  der  beder  om 
en  Gave,  et  helt  Land,  og  da  den  anden,  overvældet, 
hellere  vil  nøjes  med  Guld  og  Klæder,  siger  Alexander 
foragtfuldt:  Jeg  kender  ikke  dig  eller  Hjertet  i  dit  Liv, 
—  men  saadan  er  de  Gaver,  Makedonerkongen  giV." 
(Jfr.  Seneca:  De  beneficiis  II,  16.)  Etsteds  kommer  en 
asiatisk  Baron  og  klager  over  at  være  forurettet  af  sin 
Lensherre;  strax  bøjer  Alexander  af  fra  sin  Vej  og  skaf- 
fer ham  sin  Ret;  et  andet  Sted,  hvor  han  har  erobret  en 
By,  bevæges  han  —  denne  „Høviskhedens  Blomst**  — 
ved  den  skønne  fangne  Hertugdatters  Graad  og  læ^er 
Mærke  til,  hvorledes  hendes  Blik  stadig  hænger  ved  en 
af  de  mandlige  Fanger;  han  udspørger  nu  dem  begge,  og 
da  han  hører,  at  det  er  to  trofast  elskende,  giver  han 
dem  fri  og  holder  selv  Bryllup  for  dem. 

Thi  Galanteri  mod  Kvinder  hører  først  og  fremmest 
til  hans  Ridder-  og  Fyrstedyder.  Det  erotiske  Element 
breder  sig  mer  og  mer.  Episoden  med  Candace,  som  lader 
Alexander  portrættere  og  som  denne  besøger  incognito, 
var  slet  ikke  erotisk  i  de  antike  Kilder,  det  var  blot  en 
Udvexling  af  Galanteri  og  Højmodighed  mellem  Fjender. 
Men  i  Middelalderromaneme  er  hun  forelsket  i  Alexan- 

ders  Ry,  og  da  han  besøger  hende,  tilbyder  hun  ham 
meget  aabent  strax  sin  Elskov,  som  han  ogsaa  nyder  i 
rigt  Maal.  Nærmere  udfører  Romanerne  ligeledes  Be- 
søget i  Amazonernes  Land.  Nydeligt  skildres,  hvordan 
Dronningen  sender  to  Jomfruer  Flore  og  Beauté  Alexan- 
ders Hær  imøde,  med  Gaver  og  Hyldingsløfter.  Koket 
klædte  —  den  sarte  Hud  er  synlig  i  Kjolens  Udskæring 
—  rider  de  afsted  og  synger  en  Sang  om  hin  Yngling, 
der  saa'  sin  Sky^e  i  Vandet  og  hentéeredes  af  Længsel 
efter  den;  de  møder  to  af  Alexanders  Baroner  og  beder 
disse  ledsage  dem  til  Lejren.  Galant  konverserende  leder 
Ridderne  deres  Heste  ved  Tøjlen,  de  unge  Piger  gør  sig 
først  lidt  kostbare,  men  lader  sig  snart  kysse,  og  da  de 
har  udrettet  Sendehvervet  hos  Alexander  —  han  kom- 
plimenterer deres  Dronning  for  hendes  Klogskab  at 
skikke  saa  smukke  Gesandter  —  udbeder  Ridderne  sig 
hans  Tilladelse  til  at  maatte  ægte  Jomfruerne,  som  hel- 
ler end  gærne  er  villige.  Siden  kommer  Amazonedron- 
ningen selv  paa  Besøg,  og  Alexander  gør  megen  Stads 
af  hende;  hun  og  hendes  Piger  opfører  Idrætslege  for 
ham,  og  hun  kaster  Kappen  af  sig  for  bedre  at  vise  sit 
Legem  under  Legen. 

Længer  og  længer  øst  paa  drager  Opdager-  og  Æven- 
tyrlysten  Alexander,  og  jo  længer  Toget  kommer,  des 
flere  fremmede  og  mærkelige  Ting  møder  ham.  Det  er 
hele  Korstogslængslen  mod  Østerland,  som  kaster  Lys 
over  det  gamle  Alexandertog  og  giver  det  ny  Forklaring. 
Talrige  Mærkværdigheder,  som  Korsfarerne  har  set  hos 
Saracenerne  eller  hørt  tale  om,  benyttes  ogsaa  til  at  give 
Alexandertoget  forøget  Lokalkolorit.  De  store,  prægtigt  ud- 
smykkede Telte  f.  Ex.,  som  Saracenerne  brugte  og  som 

endnu  i  vore  Dage  er  en  af  Østens  Luxusgenstande; 
Korsfarerne  havde  erobret  flere  saadanne,  og  europæiske 
Fyrster  fik  slige  Telte  i  Foræring  af  Østens  Herskere. 
Eller  mærkelige  Gravmæler,  med  kostbart  ydre  og  indre 
Udstyr,  med  evigt  brændende  Lamper,  der  ved  Magneter 
hænger  frit  i  Gravrummet  o.  L,  —  enten  Korsfarernes 
Indtryk  af  antike  og  orientalske  Gravmæler  eller  Gen- 
klang af  de  mange  Historier,  der  gik  om  Profetens  Grav 
i  Mekka.  Eller  endelig  allehaande  mekaniske  Kunstvær- 
ker, som  havde  imponeret  Rejsende  i  Byzans'  Kejser- 
palads eller  i  saracenske  Fyrsters  Paladser.  Krøniker  og 
Sagaer  flyder  over  med  udførlige  Beretninger  om  saa- 
danne. Allerede  Harun  al  Rashid  skulde  have  foræret 
Karl  d.  store  automatiske  Spilleværker;  i  Kalifemes  Pa- 
lads i  Bagdad  fandtes  et  Guldtræ  med  syngende  Metal- 
fugle, og  udenom  det  opførte  automatiske  Ryttere  Tur- 
neringer, og  ganske  tilsvarende  var  Byzanshoffets  Me- 
kanismer, saaledes  som  de  beskrives  i  Digte  og  Krøniker. 
Saadanne  mekaniske  Kunstværker,  Luxustelte  og  vid- 
underlige Gravmæler  forekommer  rundt  om  i  Alexan- 
derromanerne. Ogsaa  fantastiske  Naturmærkværdigheder, 
som  man  havde  set  eller  hørt  om  paa  Korstogene,  ind- 
flettes mellem  dem,  der  allerede  fandtes  i  Oldtidskildeme. 
Som  Korsfarerhæren  bliver  Alexanders  Hær,  naar  den 
om  Aftenen  har  lejret  sig  omkring  Blus  ved  et  Vandsted 
i  Ørkenen,  pludselig  opskræmmet  ved  Efterretning  om, 
at  alle  Ørkenens  Dyr  nærmer  sig  for  at  drikke,  og  i 
store  Skarer  toger  de  saa  op,  hvide  Løver,  Skorpioner 
osv.  Eller  i  Mørket  hører  Hæren  pludselig  til  sin  Ræd- 
sel som  en  Trommehvirvel  over  Hovederne,  —  det  er 
Vingeslagene  af  store  Skarer  gribbeagtige  Fugle.  Ogsaa  fra 

keltiske  Sagn  har  Alexanderromaneme  aabenbart  faaet 
iantastiske  Bidrag.  Det  minder  ialfald  om  de  „bretonske 
Romaner",  naar  Hæren  dragerover  „le  tertre  avantureux", 
paa  hvilken  de  tapre  bliver  Krystere,  de  fejge  modige, 
og  gennem  en  forhexet  Dal,  som  ingen  kan  finde  ud  af 
igen,  indtil  de  endelig,  efter  alskens  Trylleri,  faar  Bistand 
af  en  Djævel,  som  Alexander  befrier  fra  en  Sten,  han 
ligger  fangen  under. 

Længst  mod .  Øst  er  de  skønneste  Vidunderl^heder, 
—  ude  ved  Jordens  Rand,  hvor  man  fra  Indiens  Bjerge 
ser  udover  den  Havring,  der  omslutter  Jorderig.  Her  er 
det,  Solens  og  Maanens  Træer  findes,  som  forudsiger 
Alexander  hans  nærforestaaende  Død.  Her  er  Foryngel- 
sens Kilde,  „fontaine  de  Jouvence",  —  den  som  ogsaa 
„Præsten  Johannes"  taler  om  i  sit  Brev  til  den  græske 
Kejser;  det  er  en  Gren  af  en  af  Paradisets  Floder.  I  den 
bader  Alexander  og  hans  Mænd  sig  og  Baar  deres  Ungdom 
tilbage.  Ogsaa  mærkelige  Skove  findes  her  i  Øst,  af  hvis 
Krydderlugte  Folk  lever,  og  i  hvilke  Mandragoraen  og 
andre  Vidunderplanter  voxer.  Derinde  fra  toner  Alexan- 
der og  hans  Mænd  en  saa  vidunderlig  sød  Sang  imøde, 
at  de  glemmer  al  Sorg  og  al  Bekymring,  „alt  hvad  der 
er  sket  dem  af  ondt,  lige  fra  Barn  af",  og  de  opdager  de 
nydeligste  smaa  Skovjomfruer  le  og  lege  inde  under 
Træerne.  Det  er  Skovnymfer,  der  om  Foraaret  vokser 
ud  af  Blomsternes  Knopper,  men  kun  kan  leve  inde 
under  Træernes  Skygge  —  sagtens  et  østerlandsk  Sagn. 
Hæren  slaar  Lejr  i  Skoven,  og  Alexanders  Folk  vælger 
sig  hver  en  saadan  Skovnymfe  ud  og  tager  hende  til  Viv, 
og  de  lever  i  Fryd  og  Glæde.  Indtil  saa  Efteraaret  kom- 
mer, med  Løvfald  og  Blomsternes  Visnen,  og  Smaapigeme 

—  en  Ynk  at  se  —  nu  ogsaa  begynder  at  svinde  hen  og 
dø.  Sørgmodig  maa  Hæren  drage  videre. 

Som  et  Ideal  af  iyrsteligt  Højsind  og  ridderligt  Æven- 
tyrmod  blev  Alexanders  Skikkelse  ved  at  leve  for  hele 
Middelalderens  Fantasi,  og  hans  Liv  behandledes  atter  og 
atter  i  Verskrøniker,  Romaner  og  Folkebøger.  Og  fra 
Korstogenes  Tid  over  Marco  Polo  til  Kolumbus  er  det 
Alexanderdigtets  Indien,  der  staar  som  det  jordiske  Pa- 
radis og  alle  Rejselængslers  Maal;  endnu  efter  Amerikas 
Opdagelse  ledte  man  i  Florida  efter  ,,fontaine  de  Jou- 
vence". 


XII.   ROMANTISERET  ANTIK. 


ALEXANDER  —  dct  var 
^  en  halvt  middel- 
alderlig, halvt  orientalsk 
Antik.  Antiken  selv  hav- 
de, som  vi  har  set,  aldrig 
helt  været  uddød  for 
Middelalderens  Fantasi. 
Den  store  Almenhed 
havde  fra  Gemmer  og 
Mønter  og  Elfenbens- 
arbejder,  fra  forvitrede 
Statuer  og  Relieffer  en 
taaget  Forestilling  om 
græske  Guder  og  romer- 
ske Kejsere,  og  de  læsende  Klærkes  Fantasi  var  fyldt 
med  brogede  og  barokke  Billeder  af  græsk  Mytheverden 
og  romersk  Historie.  Mest  var  det  imidlertid  den  for- 
faldne, dekadente  Antik,  som  man  stod  i  Forhold  til; 
det  var  barbariserede  Triumfbuer  og  Sarkofager  fra  den 
seneste  Kejsertid,  som  man  gik  og  saa*  paa,  og  det  var 
Mytografer  og  Lexikografer  og  Florilegier  fra  Retor- 
skolerne, som  man  især  studerede.  Den  græske  Klassik 
—  Homer  saavel  som  Tragikerne  —  laa  overhovedet 

udenfor  Synskredsen;  den  latinske  Guldalders  Forfattere 
—  maaske  endog  Ovid  og  Vergil  —  læstes  mest  i  sene 
prosaiske  Omskrivninger  og  Sammendrag,  og  i  Gram- 
matikernes rationalistiske  Tydninger  fremtraadte  Uranus 
som  en  stjernekyndig  Konge,  Medusa  som  en  libysk 
Fyrstinde  og  Æolus  som  en  Vejrprofet  og  Opfinder  af 
Skibssejl.  Længe  havde  lærde  Klærke  her  og  der  moret 
sig  med  at  behandle  en  Episode  af  Ovid  eller  Vergil 
i  latinske  Vers;  men  fra  omkring  Aar  1100  bringer  om- 
flakkende Skolarer  og  halvstuderede  Spillemænd  talrige 
Fortællinger  fra  Oldtiden  i  Omløb.  Man  sang  og  for- 
talte ved  Hofferne  Smaahistorier  om  Narcis  og  om  Or- 
feus, om  Dido  og  Æneas;  rundt  om  i  Klærkenes  Krøniker 
indflettes  ogsaa  flere  og  flere  af  den  Slags  Fortællinger. 
Vi  har  enkelte  saadanne  Versfortællinger  efter  Ovid  til- 
bage paa  Fransk  og  Engelsk;  endvidere  Brudstykker  af 
samlede  Oversættelser  paa  Fransk  og  Tysk  af  Ovids 
„Forvandlinger".  Adskillige  Liviusske  og  Ovidiske  Histo- 
rier genfortælles  ogsaa  paa  Prosa  i  den  latinske  For- 
tællingssamling  „Gesta  Romanorum"  og  dens  mange  Be- 
arbejdelser paa  Folkesprogene. 

En  romantiseret  Antik  —  barokt  omklædt,  bizart  ud- 
stafferet —  snart  helt  nøgternt  og  uforstaaende  omsat  i 
hjemlig  Middelalderlighed,  snart  af  pietetsfulde  Klærke 
søgt  hævet  op  i  en  ideal  Sfære  eller  af  Spillemændenes 
Fantasi  dreven  ud  i  den  rene  Æventyrlighed. 

Der  var  først  hele  Skaren  af  Guder  og  Gudinder.  Man 
løb  noget  surr  i  alle  disse  Navne,  Apollo  og  Apelles,  Cy- 
bele  og  Sibylle  blandes  let  sammen;  nogle  mente  nær- 
mest, som  Kirkens  Fædre,  at  de  var  Djævle  —  Apollo  f  Ex. 
dyrkedes  (sagdes  der  jo)  af  Saracenerne  sammen  med 

Mahomet  og  Tervagant  og  deres  øvrige  Djævlegudef  — , 
men  andre  holdt  paa,  at  Apollo  havde  været  en  Spille- 
mand, der  ogsaa  var  en  fortræffelig  Jæger  og  spaaede 
Folk  mod  god  Betaling.  Troldmænd  og  ondartede  Væ- 
sener var  de  ialfald;  man  kunde  jo  blot  læse  hos  Mester 
Ovid  om,  hvordan  Jupiter  kunde  omskabe  sig  og  hvilken 
Horkarl  og  Sodomit  han  var.  Men  de  var  gode  at  staa 
sig  godt  med,  det  kunde  Peleus  sande,  da  hele  det  olym- 
piske Selskab  mødte  op  med  sine  rige  Gaver,  —  Apollo 
med  Apotekersalver,  Ceres  med  flere  Sække  Korn,  Pal- 
las med  et  helt  Læs  Bøger. 

Saa  var  der  alt  det  meget  andet  Hexeri  og  Djævel- 
skab, som  Oldtidens  Klærke  havde  at  berette  om.  Kilde- 
feer som  dem,  man  ogsaa  havde  i  Bretagne;  Havfruer 
og  Sirener,  der  „synger  en  Sang  som  hedder  Musica,  som 
volder  Skipperes  Fordærv";  den  lille  Djævel  Spin,  der 
kastede  Folk  i  Afgrunden,  naar  de  ikke  kunde  gætte 
hans  Gaader;  Troldmanden  Vergil,  der  var  saa  kyndig  i 
den  sorte  Kunst  som  Merlin  hos  Britteme  og  lavede 
alle  mulige  snedige  Mekanismer  paa  Roms  Capitolium, 
til  Beskyttelse  for  Romerriget.  Noget  Hexeri  stak  der 
—  følte  Trouvéren  sagtens  —  ogsaa  paa  Bunden  af  Hi- 
storien om  Fyrsten,  der  ejede  en  hvid  Ko,  som  gav  saa 
dejlig  megen  Mælk  og  som  han  satte  en  Mand  med 
hundrede  Øjne  til  at  vogte,  eller  den  om  Kongedatteren 
Ariadne,  hvis  Bejlere  alle  blev  vist  ud  i  en  stor  Have, 
som  var  saadan  indrettet,  at  ingen  kunde  finde  ud  af  den 
igen,  hvorhos  et  grimt  Bæst  af  en  Løve  huserede  derinde. 
Men  nydeligst  af  Oldtidens  Fesagn  var  det  om  Kong 
Orfeus,  hvis  Dronning  Heurodis  blev  bortført  til  Plutos 
underjordiske  Feland.   Fortvivlet  drager  Orfeus  ud  og 


Romantiseret  Antik  207 

lever  i  Skoven  som  en  vild  Eneboer,  kun  sin  Harpe  har 
han  med,  og  alle  Skovens  Dyr  kommer  og  hører  ham 
spille.  Ofte  ser  han  dér  i  Skovens  Tysthed  Alfekongen 
jage  med  hele  sit  Følge,  og  mellem  de  muntre  Damer, 
der  er  med,  faar  han  en  Dag  Øje  paa  sin  røvede  Hustru. 
I  sin  Spillemandsdragt  følger  han  dem  gennem  et  hult 
Bjerg  ind  til  Elverkongens  prægtige  Slot,  og  dér  spiller 
Orfeus  saa  skønt  for  Kongen  og  Hoffet,  at  han  faar  Lov 
til  at  føre  sin  Heurodis  tilbage  op  til  sit  eget  Kongerige. 
(Engelsk  Sir  Orfeo  efter  en  tabt  fransk  lai.) 

Ganske  som  Ridderhistorier  fra  hans  egen  Tid  teg- 
nede sig  for  Trouvéren  alle  de  smukke,  rørende  Elskovs- 
historier, som  Ovid  fortalte,  —  om  Prinsesse  Atalante, 
der  løb  omkap  med  sine  Friere,  og  den  fattige  Ridder, 
som  stak  en  Rosenkrans,  et  Silkebælte  og  en  Guldbold 
paa  sig  og  vandt  Løbet  ved  at  lade  dem  falde  undervejs; 
om  Pyramus  og  Thisbe,  der  trods  „die  huote"  (Vogterne) 
holdt  Stævnemøde  ude  i  den  grønne  Skov  og  saa  ynke- 
lig omkom;  først  og  fremmest  da  den  skønne  Historie 
om  Narcis:  Han  var  den  dejligste  Ungersvend,  med 
Haar  saa  gyldent,  at  en  Jomfru  kunde  have  brugt  det 
som  Guldtraad  at  sømme  med,  en  Mund,  der  syntes  at 
sige  „kys  mig«  til  alle  Kvinder,  Øjne,  der  havde  saaret 
saa  mangen  Jomfru.  Fyrstedatteren  sidder  ved  Vinduet  i 
sin  Faders  Slot  og  saares  af  Amors  Pil,  da  han  gaar  forbi; 
søvnløs  kaster  hun  sig  paa  Lejet,  saa  hun  maa  vække 
Kammerfruen  for  at  faa  det  redt  om,  og  næste  Dag  gaar 
hun  ud  i  en  Skov,  hvor  hun  træffer  Ridderen  og  undse- 
lig stammer  sin  Elskov  frem,  —  men  bliver  kun  lét  ud  af 
den  haardhjertede  Yngling.  Tilsidst  rammes  han  af  Kær- 
lighedsgudens Straf.  Da  han  træt  af  Jagten  lægger  sig  ved 

en  Kilde,  forelsker  han  sig  i  sit  eget  Billed  og  smægter 
hen  i  ulykkelig  Kærlighed;  Fyrstedatteren  kommer  ud  til 
den  døende  Yngling  og  findes  med  brustent  Hjerte  over 
hans  Lig. 

Og  mange,  mange  flere  Historier  er  der.  Men  til  hele, 
store  Romaner  svulmede  Fortællingerne  om  de  tre  vig- 
tigste Begivenheder  i  Oldtidens  Historie  op:  Kampen  om 
Theben,  som  Statius  skildrede  i  sit  Heltedigt,  Æneas' 
Grundlæggelse  af  Romerriget,  som  Vergil  fortalte  om,  og 
Trojas  Erobring,  som  Dåres  og  Dictys  gav  paalidelig  Be- 
retning om.  Disse  Romaner  skreves  ved  Midten  af  det 
12te  Aarh.  i  den  Anjou-Poitouske  Kant  af  Frankrig. 


Vergils  og  Statius'  to  Epopeer  læstes  med  Iver  og  An- 
dagt af  Middelalderens  litterære  Klærke.  Vergil  navnlig 
var  allerede  i  Oldtidens  Slutning  alle  Skolebørns  latinske 
Lærebog,  hver  Linie  i  Æneiden  gjordes  til  Genstand  for 
grammatiske  og  litterære  Glosser;  paa  Teatrene  og  paa 
Vægmalerier  og  vævede  Tæpper  fremstilledes  Dido  og 
Æneas  i  rørende  Billeder,  og  Sofisterne  begyndte  —  hvad 
Middelalderens  Gejstlige  fortsatte  —  med  at  lægge  alle- 
gorisk Udtydning  i  det  hele  Digt.  Det  var  fuldt  af  al 
menneskelig  Visdom,  fremstillet  under  Fablers  Billed  — 
erklærede  Kirken,  og  medens  mange  i  Vergil  saa'  den 
store  Troldmand  og  Tusindkunstner  og  brugte  hans  Bog 
til  at  slaa  op  i  for  at  tage  Varsler,  erklærede  andre  ham 
for  Kristen,  under  Henvisning  til  hin  4de  Ekloge,  i  hvil- 
ken Mantuaneren  havde  spaaet  Kristendommens  Sejr. 
Statius  blev  paa  samme  Maade  gjort  til  Kristen,  og  The- 

baiden  nød  ikke  stort  mindre  Ry  og  Udbredelse  end 
Æneiden. 

Men  naar  de  to  latinske  Heltedigte  nu  bearbejdes  til 
Romanunderholdning  for  Riddere  og  Damer,  bliver  de 
værdige  Hexametre  og  den  episke  Kunststil  først  og  frem- 
mest sat  om  i  jævn  underholdende  Fortællestil  og  i  de 
Sstavelses  Rimkrønikevers,  og  derved  stemmes  alt  ned  i  en 
hel  anden  Ton- 
art, sænkes  ned 
i  en  helt  anden 
Aandsfære.  „In- 
fandum,  regina, 
jubes  renovare 
dolorem"  bliver 
til  :„  Frue,  sa*han, 
al  min  Smerte 
vækker  I  paany 
af  Hjerte«.  „Et 
hæc   meminisse 

juvabit"  hedder:  „Det  vil  engang  Jer  Morskab  skænke, — 
naar  I  tilbage  herpaa  tænke,  —  I  muntert  kan  berette  tit  — 
hvad  Ondt  I  har  paa  Havet  lidt".  „Manet  alta  mente  repo- 
stum  — judicium  Paridis spretaeque  injuria  formae"  lyder: 
„luno,  som  Himlens  Dronning  var,  —  stor  Avind  stedse 
mod  dem  bar,  —  hun  højlig  havde  lagt  for  Had  —  hver 
den,  som  var  fra  Trojas  Stad.  —  Alt  siden  Paris  Dommen 
fælded, —  hun  haded  heleTroervældet."  De  rytmisk  magt- 
fulde Kaskader  er  bleven  til  en  jævnt  sladrende  Rislen. 
Saaledes  kastes  ogsaa  hele  den  episke  Stilklædning  af,  med 
Lignelser,  Epiteter  og  andre  retoriske  Figurer.  Og  der- 
med følger  næsten  hele  det  mytologiske  Gudeapparat, 

der  jo  hos  de  romerske  Kunstdigtere  hang  helt  løst  paa 
og  ganske  var  fjernet  i  de  Prosabearbejdelser  til  Skole- 
brug fra  den  senere  Oldtid,  som  maaske  har  foreligget 
Middelalderdigterne.  Naar  Fama  iler  med  Bud  til  Kong 
Euander  om  Pallas'  Død,  oversættes  det  til,  at  Kongen 
sender  Folk  ud  for  at  høre  Besked,  som  disse  saa  kom- 
mer hjem  med.  Istedenfor  Vergils  Iris  sættes  almindelige 
Speidere,  selv  Venus'  Rolle  i  Æneiden  indskrænkes  nær- 
mest til  en  venlig  Fe's,  og  var  den  Vergilske  Camilla  en 
Amazone,  der  forstod  sig  paa  allehaande  overnaturlige 
Idrætter,  bliver  hun  nu  en  almindelig  Ridderjomfru,  der 
forstaar  sig  paa  at  ride  og  føre  Vaaben. 

Overhovedet  ser  Middelalderdigteren  naturligvis,  hvad 
han  læser  hos  Vergil  og  Statius,  i  sin  egen  Tids  Lys  og 
tyder  Ordene  efter  deres  Betydning  for  hans  egen  Tid, 
tegner  og  liirver  med  Træk  og  Kulører  fra  Samtiden. 
Naar  han  læser  om  Theben  og  Karthago,  ser  han  tinde- 
klædte  Mure,  Vindebroer,  Porttaarne,  som  bevogtes  hver 
af  sin  Greve.  Templerne  udmaler  han  sig  som  romanske 
Kirker;  Krigerne  som  Riddere.  Amphiaraus  tænker  han 
sig  som  en  Ærkebisp,  i  Hjælm  og  Ringsærk,  som  Turpin  i 
Rolandskvadet.  Han  sammenlignes  udtrykkelig  med  den- 
ne, ligesom  Tydeus  med  Roland;  om  Morgenen,  naar 
Taamvægteren  blæser  i  sit  Horn  og  Nattergalene  fløjter 
i  Fyrretræerne,  rider  Tydeus  frem;  rank  sidder  han  paa 
sin  Gaskognerhest,  med  Lansen  lige  i  Vejret,  med  gyldne 
Sporer,  med  sit  Sværd,  som  Vølund  har  smeddet  og 
Mester  Vulkan  har  slebet,  —  ganske  som  Roland  foran  sin 
Skare  ved  Roncevaux.  Sibyllen  bliver  en  runken  Hex, 
der  forstaar  sig  paa  „Nigromanci".  Da  Eteokles'  Søster 
Ismene  har  mistet  sin  Kæreste,  gaar  hun  i  Kloster,  og 

Broderen  tillægger  hendes  Kloster  Møller  samt  Fiskeret- 
ten i  forbiflydende  Aaen  Endnu  mere  moderniseres  alt  i 
Haandskriftemes  Miniaturer.  Hvor  f.  Ex.  Buddet  kommer 
til  Æneas,  træffer  han  ham  ifærd  med  at  spille  Skak. 

I  mange  Retninger  gik  det  nu  ogsaa  meget  let  at  sætte 
de  antike  Heltehistorier  over  i  „Chanson  de  geste" sfæren, 
—  fordi  nemlig  det  romerske  Kunstepos  behandlede  en 
gammel  naiv  Sagnverden,  der  i  mange  Maader  stod  paa 
samme  Kulturtrin  som  den  franske  Heltedigtning.  Naar 
Ødip  som  Laius'  Drabsmand  giver  Enken  Sonebod  ved, 
endnu  med  blodige  Hænder,  at  tage  hende  til  Ægte,  har 
dette  været  en  besynderlig  Barbarisme  for  den  romer- 
ske Kejsertids  kultiverede  Digter,  men  for  den  franske 
Heltedigtnings  Publikum  var  det  en  velkendt  Naturlighed. 
Ganske  paa  samme  Maade,  naar  Kongen  af  Argos,  strax 
den  første  Aften  de  landflygtige  Fremmede  er  ankomne, 
lader  Døtrene  træde  ind  i  Hallen  og  byder  Gæsterne  dem 
til  Ægte.  Bagved  Statius'  Kunstbehandling  fandt  paa  saa- 
danne  Punkter  den  franske  Trouvére  og  det  oprindelige, 
gammelgræske  Heltesagns  Rhapsode  hinanden.  Eller  naar 
Tydeus  kommer  i  Sendefærd  til  Theben  og  væbnet  rider 
midt  ind  i  Salen,  hvor  Kongen  sidder  og  spiser  med  sine 
Mænd,  dér  holder  en  udfordrende  Tale,  efter  hvilken 
følger  en  Udvexling  af  Trusler,  og  paa  Hjemvejen  bli- 
ver overfalden  af  et  Baghold,  men  slaar  sig  tappert  igen- 
nem, —  saa  er  dette  ganske,  som  det  gaar  Karls  Sende- 
bud i  et  af  de  gamle  franske  Heltedigte. 

Alligevel  er  der  jo  nok  af  Nyt  og  Mærkeligt,  som  til- 
trækker Middelalderdigterens  Fantasi.  Han  lærer  over- 
hovedet af  den  antike  Kunst  at  skildre  og  male  den  ydre 
Verden.  Var  de  gamle  Krøniker  tørre  og  graa,  og  savnede 

ogsaa  Heltedigtningen  malerisk  Element,  saa  lærer  Ro- 
manen nu  af  Vergil  og  Statius  at  beskrive.  Simple,  daglig- 
dags Ting  sinker  den  sig  ganske  vist  ikke  med  at  udmale. 
Naar  Vergil  homerisk  skildrer,  hvordan  Æneas'  Folk  slaar 
Gnister  af  Flint,  opfanger  Gløden  i  Blade  osv.,  siger 
Trouvéren  blot:  „de  tændte  Ild  og  tilberedte  Maaltid." 
Den  kultiverede  Byboers  elegisk  romantiske  Natursans 
kender  han  heller  ikke  noget  til:  Naar  Vergil  skildrer 
den  libyske  Kysts  uformelige  Klipper  og  skrækindjagende 
Skove  eller  maler  det  dryssende  Efteraarsløv  og  Tranerne, 
der  samles  til  Efteraarstræk,  saa  udelades  dette  i  Romanen. 
Men  den  lærer  gerne  af  Vergil  og  Statius  at  beskrive 
Dragter  og  Rustninger,  en  Lejr  eller  en  Søstorm,  Tempel- 
ofringer eller  Idrætslege.  Og  den  overbyder  med  prægtige 
Vaaben  og  Telte,  Gravmæler  eller  mekaniske  Kunst- 
værker —  som  i  Alexanderromanen.  I  det  karthaginien- 
siske  Kapitolium  anbringes  den  Slags  sindrige  Trolddoms- 
indretninger,  som  der  ifølge  „Mirabiliabøgeme"  fendtes 
i  det  gamle  Roms  Kapitol;  Karthago  faar  Magnetmure 
—  ligesom  der  ifølge  „Sindbads  Rejser"  er  Magnetbjerge 
eller  ifølge  en  spansk  Jødes  Beretning  er  Glasmure  om 
Damaskus.  Man  overbyder  Vergil  i  Udmaling  af  den  uhyg- 
gelige Nedfart  til  Underverdenen,  og  Karon  udstyres  som 
en  Djævel.  Alskens  Naturmærkværdigheder  indføjes:  Af 
Skumfraaden  om  Kerberos'  Gab  voxer  en  Gifturt,  som 
Stifmødre  giver  deres  Stifbørn.  Æneas*  Folk  fanger  smaa 
Fisk  og  laver  rødt  Purpur  af  dem;  det  sorte  Purpur 
derimod  faas  af  en  Slange,  der  hedder  Krokodille  osv. 
Ligesom  i  Alexanderromanen  bruger  man  ogsaa  Træk 
fra  Korstogene  til  at  skabe  orientalsk  Lokalkolorit 
Flere  hele  Episoder  er  gaaet  over  —  synes  det  —  fra 

Krønikerne  og  Heltekvadene  om  Korstoget.  I  disse  fable- 
des der  f.  Ex.  om  en  Skare  gamle,  hvide  Krigere,  der 
under  en  Kamp,  i  et  kritisk  Øjeblik,  var  sprængt  Korsfarer- 
hæren tilhjælp,  man  vidste  ikke  hvorfra,  —  i  de  geistlige 
Krøniker  er  det  en  himmelsk  Hærskare  af  hvidklædte 
Martyrer  („militum  Christi  cohors  candida"  er  Martyrernes 
gamle  Navn),  i  Heltekvadet  er  det  blot  Veteraner,  der 
har  slaaet  deres  hvide  Skæg  ud  over  Brynjen,  som  i 
Rolandskvadet  Karls  gamle  Krigere  gør  det.  Denne  Und- 
sætning af  gamle,  hvide  Krigere  gaar  igen  i  „Romanen 
om  Theben".  Og  ligesaa  genkendes  i  en  Episode  af  samme 
Roman  en  Fortælling  fra  Korstoget  om  en  af  Antiochias 
Emirer,  hvis  Søn  blev  fangen  af  Frankerne,  men  høj- 
modig sendtes  tilbage  til  Faderen  med  rige  Gaver,  hvor- 
efter denne  til  Tak  forraadte  Byen  til  Bohemund. 

Grellest  kommer  Sfæreforskellen  mellem  det  latinske 
Epos  og  Trouvéreromanen  frem  i  Skildringen  af  det 
sjælelige.  Det  er  stilfuld  Kultur  modsat  naiv  Naturlighed. 
En  Yngling,  der  er  trolovet  med  Ismene,  Kongesøsteren, 
bringes  døende  hjem  fra  Slaget  og  beder  blot  om  for 
sidste  Gang  at  maatte  se  sin  Brud.  Hos  den  antike  Digter 
holder  Undseelsen  ved  at  udstille  sin  Elskov  og  Sorg  paa 
Gaden  den  unge  fyrstelige  Jomfru  tilbage  i  hendes  For- 
tvivlelse; det  er  Moderen,  der  maa  nøde  hende  ud  til 
Baaren,  og  saalænge  Folk  er  tilstede,  staar  hun  tavs  og 
rolig  ved  den  døende;  først  da  hun  er  ene  med  den  alle- 
rede døde,  kaster  hun  sig  i  Jammerklage  ned  over  ham 
og  giver  sin  Lidenskab  Luft.  1  det  franske  Digt  er  den 
unge  Pige  først  ved  at  besvime  af  Angst,  men  iler  saa  ud 
til  den  døendes  Baare.  Dér  falder  hun  om  som  død, 
,kold  som  Is  og  grøn  som  et  Vedbendsblad",  kun  paa 

hendes  Hals  er  der  —  mærker  de  Omstaaende  —  en 
Aare,  der  endnu  banker  en  Smule;  da  hun  atter  kommer 
til  sig  selv,  tør  Moderen  ikke  lade  hende  føre  til  Liget, 
men  Ismene  sværger,  at  faar  hun  det  ikke  at  se,  sprænges 
hendes  Hjerte  af  Smerte.  Hun  sidder  derefter  længe  i 
rørende  Klager  hos  den  Døde.  Det  er  naiv,  frisk  Men- 
neskelighed ligeoverfor  stiv  antik  „Sitte". 

Men  hele  Thebensagnets  tragiske  Storhed  af  Slægts- 
brøde  og  Slægtsskæbne,  som  den  romerske  Retoriker 
har  følt  og  søgt  at  bevare,  trækkes  af  Middelalderklærken 
ned  i  det  blot  rørende  eller  det  moralsk  belærende.  Han 
skriver  —  erklærer  han  —  for  at  vise  i  et  advarende 
Exempel,  hvor  frygtelig  det  straffer  sig  at  handle  »mod 
Naturen**  og  hvor  forfærdelig  en  faderlig  Forbandelse 
virker.  Helst  drager  han  dog  Tragiken  ned  i  det  rørende. 
Den  vældige  Tydeus  møder  f.  Eks.  i  Kampen  den  pur 
unge  Aton,  Ismenes  Forlovede.  Hos  Statius  værdiges  han 
ikke  at  kæmpe  rigtig  med  Knøsen,  men  kaster  kun  i 
Forbigaaende  haanfuldt  et  Spyd  efter  ham  og  giver  ham 
Banesaar,  hvorefter  han  gaar  videre,  forsmaaende  at 
plyndre  Liget,  som  en  Løve  foragter  Smaakvægets  Blod 
og  kiin  vil  i  Lag  med  Tyren  selv.  I  den  franske  Roman 
nænner  Tydeus  derimod  ej  at  gøre  Aton  noget;  af  mange 
Grunde  —  siger  han  leende  —  vil  jeg  ikke  kæmpe  med 
dig,  baade  fordi  du  er  saa  overmaade  smuk  og  ogsaa 
fordi  du  er  saa  ung  og  næsten  uden  Rustning;  du  skulde 
meget  hellere  blive  hjemme  i  Kammeret,  din  Veninde 
vilde  vist  ikke  faa  Glæde  af,  at  vi  kæmpede  sammen. 
Vred  over  Spotten  slaar  den  Unge  nu  løs,  saa  at  Tydeus 
maa  værge  sig;  han  vil  blot  daske  ham  let  paa  Skjoldet, 
men  beregner  ikke  sin  Styrke,  og  den  anden  falder  om 

med  Banesaar.  Kæmpen  bliver  helt  ulykkelig  derover, 
dog  den  slagne  siger  ham  fri  for  al  Skyld,  og  Tydeus 
lader  sine  Svende  bære  den  døende  hjem  til  Theben. 

Allerede  hos  Statius  ansloges  der  blødere  Toner,  —  han 
var  en  Elev  af  Ovid  meget  mere  end  af  Vergil  — ,  og  alt 
det  rørende,  yndefulde,  galante,  erotiske  udføres  nu  med 
Forkærlighed  af  Romanen.  I  Atys  og  i  Parthenopæus, 
Ismenes  og  Antigones  Bejlere,  havde  Statius  tegnet  Efeben, 
den  ganske  unge  Knøs,  som  den  modnere  Oldtid  elskede 
og  dyrkede  i  Kunst  som  i  Digtning.  Ridderromanen  udmaler 
videre  den  ISaariges  Skønhed:  Ansigtet  er  hvidere  end 
,Sne  paa  Gren",  med  en  fin  Rødme  henover,  de  levende, 
klare  Øjne  er  fulde  af  Munterhed,  den  fulde  Hage  er 
skægløs;  Haaret  er  omvundet  af  et  grønt  Silkebaand,  og 
Dragten  er  af  Silke.  Naar  Heltedigtningen  skildrede  den 
pur  unge  Knøs  i  Kamp,  var  det  for  at  vise  Ungdommens 
fyrige  Vildskab  og  Vovemod,  der  overbød  de  Ældre  i 
Kraft  Her  derimod  mindes  Læserne  om  den  fine  Jom- 
frukind  bag  Hjælmen  og  det  spinkle  Legem  under  Ring- 
særken og  om,  hvordan  den  Unge  midt  i  Kampen  læn- 
ges mod  den  Elskede  derhjemme  og  hun  efter  ham. 
Ganske  som  ogsaa  Heltedigtningen  beundrer  Skjoldmøer 
og  Amazoner,  fordi  de  virkelig  har  overvundet  deres  Køn 
og  er  bleven  som  Mænd,  —  saaledes  ogsaa  endnu  Ver- 
gils  Camilla,  —  medens  derimod  Ridderromanen  hen- 
leder Tanken  paa  den  nøgne  Jomfruhud  under  Ring- 
særken og  udhæver,  at  Camilla  trods  alt  er  forbleven 
Kvinde,  skøn  og  elskelig:  om  Dagen  taalte  hun  ingen 
Kvinde  om  sig,  men  om  Natten  kom  ingen  Mand  ind  i 
hendes  Jomfrukammer. 

Det  galant  erotiske  forpjanker  den  vilde  Tragik.  Hos 

Statius  iler  lokaste,  de  kæmpende  Brødres  gamle  Moder, 
i  den  tidlige  Morgen,  bleg,  med  udslaaet,  uredt  Haar  — 
en  Erinye  at  skue  —  over  til  Fjendens  Lejr,  støttet  til 
sine  Døttre;  hendes  Bryst  er  nøgent,  og  under  vilde 
Klagehyl  slaar  hun  sine  Arme  tilblods;  hun  banker  hid- 
sig paa  Lejrens  Port  og  tiltvinger  sig  Adgang  til  Konge- 
teltet, hvor  hun  udøser  sin  Klage  og  sin  Harme  over 
Sønnen.  I  Romanen  derimod  rider  hun  anstandsfuldt 
afeted  i  Gesandtskab,  ledsaget  af  sine  to  skønne,  pyntede 
Døtre;  fornemme  Knøse  leder  Damernes  Heste.  Under- 
vejs stifter  de  —  ligesom  Flore  og  Beauté  i  Alexander- 
romanen —  Bekendtskab  med  nogle  af  de  fremmede 
Riddere,  der  ledsager  dem  til  Lejren.  En  af  dem  er  den 
unge  Fyrste  Parthenopæus,  der  er  klædt  „efter  fransk 
Mode".  Han  forelsker  sig  straks  i  den  skønne  Antigone, 
der  er  klædt  i  en  enkelt  blaa  Purpurkjortel,  gennem 
hvilken  hendes  Legeme  skimtes,  der  er  desuden  Udskæ- 
ringer helt  ned  mod  Bæltestedet;  hendes  Haar  er  om- 
vundet med  Søl vtraade.  Livlig  gaar  Konversationen  under- 
vejs, „uden  uhøviske  Ord,  men  ogsaa  uden  Alvor  og 
Højtidelighed,  blot  i  Spøg  og  Venskabelighed.**  Han  beder 
hende  om  at  være  hans  Veninde.  Men  Jomfruen  svarer 
stolt  og  høvisk,  at  den  Kærlighed  vilde  være  altfor  for- 
hastet; saaledes  kan  man  bede  Hyrdepiger  og  andre  løse 
Kvindfolk,  men  hun  er  en  Jomfru  og  Kongedatter  og  kan 
ikke  saa  hurtig  indlade  sig.  „Derfor  siger  jeg  ikke  —  til- 
føjer hun  med  fribaaren  Naturlighed  — ,  og  det  bryder 
jeg  mig  ikke  om  at  skjule,  at  jeg  jo  ikke  vilde  have  Jer 
meget  kær,  hvis  I  var  min  Jævnlige  af  Byrd  og  det  var 
en  afgjort  Sag,  at  jeg  gaves  Jer  til  Hustru.  Thi  smuk  er 
1  fremfor  alle  andre,  aldrig  saa'  jeg  nogen  Tid  saa  ædelig 

en  Herre."  Intet  af  alt  dette  findes  hos  Statius.  Partheno- 
pæus  fortæller  nu,  at  han  er  af  Kongeæt,  og  hun  beder 
ham  tale  med  hendes  Moder.  Denne  viser  sig  villig,  men 
maa  først  raadføre  sig  med  Eteokles  derhjemme,  og  imens 
rider  de  videre;  de  unge  ønskede  —  saa  lidet  bekymrer 
Fredsmæglingen  dem  —  at  der  endnu  havde  været  langt 
til  Lejren.  Og  medens  lokaste  siden  i  Kongens  Telt  for- 
handler om  Forliget,  forbliver  de  unge  Riddere  hos  Døt- 
rene og  gør  dem  deres  Opvartning  (doneier),  og  de  beder 
til  Gud,  at  Forhandlingerne  ikke  maa  føres  for  hurtig  til 
Ende.  Ismene,  der  har  været  i  en  god  Skole,  er  særlig 
disputerelysten  og  skaaret  for  Tungebaandet,  hun  for- 
svarer Thebens  Sag,  medens  Antigone  allerede  holder 
med  Grækerne  for  Parthenopæus'  Skyld.  Saa  overfladisk 
opfattes  den  tragiske  Konflikt  i  Antigones  Stilling.  Da 
Kampen,  efter  at  Forligsmæglingen  er  mislykket,  udbryder 
paany,  sender  Parthenopæus  en  dræbt  Thebaners  Hest 
over  som  Trofæ  til  sin  Dame  —  hun  og  Ismene  sidder 
just  under  en  Fyrs  Skygge  og  ser  paa  Kampen  — ,  og 
Antigone  sender  Hilsen  tilbage  med  Forsikring  om  sin 
Elskov.  —  Ismenes  Blik  følger  imens  hendes  Kærestes, 
Thebaneren  Atons,  Bedrifter  ude  i  Kampen, — hun  kender 
ham  paa  det  Silkeærme,  han  bærer  som  hendes  Ridder 
—  og  hun  begejstres  saaledes  over  hans  Bedrifter,  at 
hun  sværger  at  ville  belønne  ham:  Hvad  enten  jeg  nu 
gør  en  Dumhed  eller  ej,  saa  tror  jeg  nok,  jeg  vil  ligge 
hos  ham. 

Ogsaa  Kong  Eteokles  har  en  galant  Forbindelse.  Han 
gør  Kur  til  en  af  sine  Høvidsmænds  Døtre,  —  Arten 
af  hans  Galanteri  betegnes  iøvrigt  ved  det  lidet  høviske 
Billede  af  Veninden,  hvormed  han  for  Løjer  har  prydet 

sit  Skjold  (saaledes  lod  ogsaa  Grev  Vilhelm  af  Poitou 
sin  Veninde  male  paa  sit  Skjold;  han  vilde  bære  hende 
i  Slaget,  som  hun  saa  ofte  havde  baaret  ham  i  Sengen). 
Hun  havde  længe  været  ubønhørlig  overfor  sin  Konge,  men 
én  Gang  havde  hendes  Fader  gjort  sig  skyldig  i  et  For- 
rædderi,  saa  det  gjaldt  om  at  frelse  hans  Hoved,  og  An- 
tigone  førte  nu  den  unge  Pige  frem  for  Broderen.  En 
pikant  rørende  Scene,  —  som  saa  ofte  i  Middelalderroma- 
nerne gemmende  en  Del  naiv  Raahed  bag  sødlig  Følsom- 
hed. Det  skildres,  hvor  smuk  hun  er  i  sin  Sorg:  Haaret, 
hun  ikke  har  brudt  sig  om  at  ordne;  den  lille,  bløde 
Mund,  hvis  fulde  Læber  Naturen  skabte  til  at  kysse; 
hendes  smilende,  elskovsfulde  Øjne,  der  nu  er  duggede; 
hendes  Taarer,  der  er  smukkere  end  andre  Kvinders 
Smil;  uskyldig  er  hendes  Mine,  hendes  Tale  blid.  Kongen 
kan  næppe  holde  sig  tilbage  fra  at  gaa  hende  venlig  imøde, 
men  han  gør  sig  kostbar,  vil  ikke  have  Medynk  med 
hende,  der  aldrig  har  vist  ham  Medynk.  Dog,  Antigone 
taler  hendes  Sag,  opfordrer  dem  begge  to  til  at  vise 
Barmhjærtighed  mod  hinanden  og  ender  med  at  ordne 
Handelen.  Fra  nu  af  er  Salamandre  Kongens  Veninde, 
og  han  rider  ofte  ud  i  Slaget  for  at  udmærke  sig  i  hendes 
Øjne;  naar  de  er  ene  sammen,  lønner  hun  ham  derfor. 
Men  under  en  Kamp  kaster  Parthenopæus  Kongen 
af  Hesten  —  dræbe  ham  vil  han  ikke,  han  haaber  jo 
at  blive  hans  Svoger  — ,  og  forrædderisk  fælder  en  af 
Kongens  Ledsagere  til  Gengæld  den  unge  Helt,  til  stor 
Sorg  for  Eteokles,  der  selv  havde  bestemt  sin  Søsters 
Haand  til  ham.  Oppe  i  et  af  Taarnene  sidder  just  Anti- 
gone og  Salamandre  ved  deres  Syramme  og  følger  Kam- 
pen; forgæves  søger  den  Sidste  at  holde  igen  paa  Konge- 

datterens  Fortvivlelse  —  „I  er  af  Kongeæt,*  siger  hun 
karakteristisk  nok,  „og  maa  kunne  beherske  Jer,  for  at 
ikke  Folk  skal  dadle  Jer"  — ;  men  det  varer  ikke  mere 
end  en  Ugestid,  før  Antigone  har  græmmet  sig  til  Døde. 

Alt  sligt  er  helt  tildigtet,  og  Parthenopæus'  elegante 
Ynglingeskikkelse  gik,  ligesom  ogsaa  Atons  og  Ismenes 
unge  Elskov,  allerede  i  den  sidste  Halvdel  af  det  12te 
Aarh.  over  i  Trubadurlyrikens  og  Romanernes  fælles 
poetiske  Skatkammer. 

„Romanen  om  Æneas"  havde  imidlertid  to  Elskovs- 
historier, der  ganske  tog  Luven  fra  dem  i  „Romanen  om 
Theben".  Hele  den  nationale  Ba^rund,  hvorpaa  i  det 
romerske  Epos  Æneas*  Oplevelser  tegnede  sig  og  hvorfra 
de  fik  Belysning,  er  naturligvis  ganske  forsvunden  i  Mid- 
delalderromanen. Æneiden  var  jo  et  romersk  Nationaldigt, 
skrevet  til  det  romerske  Kejserdømmes  Forherligelse 
for  at  knytte  Rigets  Grundlæggelse  til  Iliums  ældgamle 
Ærværdighed  og  stille  det  under  evige  Magters  Beskyt- 
telse ;  at  alle  Æneas'  Oplevelser,  fra  Iliums  Fald  til  Opofrel- 
sen af  Dido,  er  Led  i  en  guddommelig  Verdensorden,  der 
skal  føre  til  det  augusteiske  Kejserdømme  —  det  er  Ideen, 
som  lægger  Storhed  og  Værdighed,  Etos  og  Patos  over 
alle  Digtets  Personer  og  Begivenheder.  Men  i  Middel- 
alderromanen skrumpede  disse  Verdensdimensioner  ind 
til  en  ganske  privat  Historie  om  en  Flygtning,  der  flak- 
ker om  med  sine  Skibe,  modtages  gæstfrit  og  elskes  af 
en  Dronning,  som  han  imidlertid  troløst  forlader,  hvor- 
efter han  faar  Jord  i  Latium  og  gennem  Kamp  tiltvinger 
sig  baade  Riget  og  Kongedatteren.  En  Æventyrroman  som 
f.  Ex.  ApoUonius  af  Tyrus  havde  været  det,  uden  at 
der  er  Tale  hverken  om  Skæbne  eller  Mission.  Den  ene 

Hovedepisode  er  Kærlighedsforholdet  til  Karthagos  Dron- 
ning. Fyrstinden,  der  ligesom  det  gamle  Sagns  Medea 
skænker  en  Fremmed  sin  Elskov  og  efterlades  af  ham, 
har  hos  Vergil  en  mytisk  heroisk  Storhed  over  sig,  og 
der  er  noget  af  en  Naturmagt,  noget  af  en  Skæbne  i  de 
Tos  Elskov  og  hendes  Død.  I  den  franske  Roman  er  det 
blot  et  Elskovsæventyr  mellem  to  Mennesker,  der  følger 
deres  Lune  og  selv  smedder  deres  Skæbne.  Naivt  skildres 
det  først,  hvorledes  Æneas  kommer  paa  Besøg  i  Didos 
Slot,  ledsaget  af  Ascanius;  den  guddommelige  Indvirk- 
ning er  i  Romanen  indskrænket  til,  at  Venus  har  gydt 
Kærlighedens  Gift  paa  Drengens  Læber,  og  medens 
under  Besøget  snart  Værtinden,  snart  Faderen  selv  kys- 
ser det  søde  Barn,  inddrikker  de  begge  Kærligheden. 
Især  flammer  Elskoven  op  i  Dido,  og  da  hun  om  Aftenen 
har  fulgt  sine  Gæster  til  Seng  paa  Slottet,  „kunde  hun 
allerede  næppe  faa  sig  bort  igen."  Familiært  og  realistisk 
skildres  derefter  hendes  søvnløse  Nat.  Hvor  Vergil  nøjes 
med  at  sige,  at  „Elskovsuroen  undte  hende  ikke  Søvnens 
Hvile",  gaber  og  strækker  her  Heltinden  sig,  sukker  (^ 
puster,  tænker  paa,  hvordan  han  var  og  hvad  han  sagde, 
omfavner  og  kysser  Hovedpuden  og  indbilder  sig,  at  hun 
har  ham  nøgen  i  sine  Arme.  Med  saadanne  Træk  udmalede 
ogsaa  Provences  Trubadur  den  Elskendes  søvnløse  Nat. 
Ved  Daggry  staar  hun  op,  kalder  ikke  paa  sin  Kammer- 
tærne,  men  iler  strax  til  sin  Søster  Anna.  Hos  Vergil 
holder  hun  nu  en  lang,  velordnet  og  patetisk  Tale  til 
Søsteren,  om  sin  Elskov  til  den  Fremmede,  men  tillige 
om  den  Ed,  hun  har  svoret  sin  afdøde  Gemal  om  evig 
Enkestand.  I  Romanen  indledes  Samtalen  naivt  og  liv- 
agtigt. „Anna,  jeg  tror,  jeg  ikke  kan  leve.  Søster."  „Hvad 

er  der  i  Vejen?"  Jeg  er  ved  at  gaa  ud  af  mig  selv,  jeg 
kan  ikke  skjule  det  mer:  jeg  elsker.*  „Og  hvem  da?" 
„Det  skal  jeg  sige  dig,  det  er  mintro  ham  ..."  Men  da 
hun  skal  nævne  ham,  besvimer  hun,  og  først  lidt  efter 
kan  hun  fortsætte.  Søsteren  svarer  heller  ikke  med  en 
saa  anstandsfuld  Tale  som  Vergils  Anna,  men  udvikler 
praktisk  og  kynisk  —  som  senere  saa  ofte  Koblersken  i 
i  Ridderromanerne  — ,  at  det  ingen  Nytte  er  til  at  vise 
Troskab  mod  en  Afdød,  af  ham  kan  hun  hverken  faa 
Glæde  eller  faa  nogen  Arving;  det  er  et  sandt  gammelt 
Ord:  „lad  de  Døde  om  de  Døde  og  de  Levende  om  de 
Levende."  Der  maa  jo  ogsaa  være  nogen  til  at  forsvare 
Landet 

Nu  hengiver  Dronningen  sig  modstandsløst  til  sin 
Lidenskab,  og  i  de  følgende  Dage  voxer  denne  stadig 
under  Samværet  med  Æneas;  hun  véd  ikke,  hvad  hun 
gør  eller  siger,  spøi^er  sin  Gæst  tusen  Gange  om  samme 
Ting  og  fortæller  ham  løst  og  fast,  blot  for  at  være  i  Snak 
med  ham.  For  at  adsprede  sig  fra  Elskovstankeme  — 
—  rent  psykologisk  motiveres  her,  som  i  Reglen,  hvad 
der  sker,  uden  det  vergilske  Gudeapparat  —  foranstalter 
hun  en  Jagt.  Og  under  denne  er  det  saa,  at  Æneas  og 
Dido  søger  Ly  i  en  Grotte  for  et  Uvejr.  „Hin  Dag  var 
Begyndelsen  til  Død  og  til  Ulykker;  hun  tager  ikke 
længer  Hensyn  til  den  ydre  Anstand  og  sit  Ry,  ikke 
hemmelig  Kærlighed  søger  hun,  hun  kalder  det  Ægte- 
skab, og  forskønner  sit  Fald  med  dette  Navn."  I  saadanne 
tugtige  Almenvendinger  antyder  Vergil,  hvad  Trouvéren 
uden  Betænkning  siger  lige  ud  af  Posen.  „Dér  er  de  to 
ene  sammen,  han  gør  med  hende,  hvad  ham  lyster,  han 
bruger  ikke  altfor  megen  Vold,  og  Dronningen  vægrer 

sig  ikke,  lader  ham  helt  faa  sin  Vilje;  længe  havde  hun 
selv  attraaet  det.«  Hos  Vergil,  hvor  alt  er  Gudernes 
Styrelse  med  Æneas'  Mission  for  Øje,  er  det  egentlig  kun 
Dido,  der  elsker,  og  da  Merkur  kort  Tid  efter  byder 
Æneas  at  drage  videre,  adlyder  han  uden  Betænkning. 
Her  derimod  er  der  dog  nogen  Tvivlraadighed  og  Sam- 
vittighedsnag i  ham,  inden  han  beslutter  sig.  Snart  mis- 
tænker Dido  hans  Forehavende.  Som  en  Furie  eller  som 
en  Tyade  raser  hun  hos  Vergil  rundt  i  Paladset  og  i 
Byen  og  øser  i  en  lang  Tale  sine  Klager,  sine  Bebrej- 
delser, sin  Harme,  sine  Forbandelser  ud  over  Forræd- 
deren:  hun  ønsker  Døden  over  ham  og  lover,  hun  som 
en  sort  Furie  skal  omflagre  hans  Fart.  Anderledes  den 
franske  Dido,  hun  er  opvokset  i  Kristendom  og  Baron- 
verden og  taler  med  langt  mere  kvindelig  Undergivenhed 
og  Blidhed;  hun  trygler  om  Medlidenhed,  spørger  ham, 
om  hun  har  forbrudt  sig  ved  noget,  er  bange  for  sine 
Baroner,  der  iforvejen  er  vrede  over,  at  hun  har  indladt 
sig  med  den  Fremmede,  og  forsikrer,  at  hun  vil  tage  sin 
Død  derover.  Da  Æneas  sejler  bort,  lægger  hun  sig  til 
at  dø  Flammedøden  paa  de  Bolstre,  hvor  hun  har  nydt 
hans  Elskov,  og  kysser  Sengen  og  hans  Stadsklæder,  til 
Tegn  paa  at  hun  tilgiver  ham.  Medens  Flammerne  alle- 
rede sortner  hendes  hvide,  skønne,  bløde  Legeme,  er 
„Æneas"  det  eneste  Ord,  hun  endnu  kan  faa  frem.  Hen- 
des Aske  samles  i  en  Urne,  der  faar  Indskriften:  „Her 
hviler  Dido,  som  dræbte  sig  for  Kærligheds  Skyld;  aldrig 
fandtes  der  en  bedre  Hedning,  om  hun  blot  ikke  var 
bleven  ramt  af  pludselig  Elskov,  men  hun  elskede  i 
Brøde."  Saa'  Vergil  i  Didos  Død  blot  den  store  Liden- 
skab i  dens  Skønhed  som  Naturmagt,  bliver  den  for  Mid- 

delalderdigteren  Genstand  for  medlidende  Rørelse  og  et 
moralsk  Exempel  til  Advarsel  og  Opbyggelse. 

Senere  lander  Æneas  jo  i  Latium,  hvor  Kong  Latinus 
snart  viser  sig  tilbøjelig  til  at  gøre  den  Fremmede  baade 
til  sin  Arving  og  Svigersøn,  medens  Dronningen  vil  give 
Lavinia  til  Kong  Turnus,  der  har  et  ældre  Løfte  paa 
hende.  I  Romanen  bliver  Forholdet  mellem  Æneas  og 
Kongedatteren,  der  kun  er  flygtig  antydet  hos  Vergil, 
men  maaske  nok  har  været  udført  videre  i  en,  nu  ukendt, 
sen  latinsk  Digtning,  grebet  som  en  kærkommen  Lejlig- 
hed til  at  spinde  en  ny  vidtløftig  Kærlighedshistorie,  i 
hvilken  den  unge  Kongedatters  uskyldige  Forelskelse  er 
sat  i  en  smuk  Modsætning  til  den  karthageniensiske  Enke- 
fyrstindes hede  og  forfarne  Passion. 

Lavinias  Moder  vil  vække  den  barnlige  Datter  til  at 
elske  Turnus  og  søger  at  forklare  hende,  hvad  Elskov 
er  for  en  besynderlig  Feber.  Men  den  unge  Pige  bliver 
ved  at  høre  Beskrivelsen  blot  klar  paa,  at  den  Sygdom 
skal  hun  nok  holde  sig  fra  Livet.  Saa  maa  Moderen  ud- 
vikle videre,  hvordan  Sygdommen  alligevel  har  sin  Læge- 
dom i  sig,  hvordan  der  vokser  Glæde  af  Graaden,  Sødme 
af  Bitterheden;  hun  kan  jo  blot  se  paa  Amors  Billed, 
han  har  Pile,  men  ogsaa  en  Æske  med  Lægemidler  mod 
Pilsaarene.  Det  hjælper  alligevel  ikke,  den  unge  Pige  vil 
hellere  beholde  sin  Ro.  Hele  denne  Scene  minder  om 
den  sødlige  Naivitet  i  „Daphnis  og  Chloe"  eller  andre 
sene  antike  Elskovsromaner.  Under  en  Vaabenstilstand 
faar  imidlertid  Lavinia  fra  sit  Taarnkammer  Øje  paa 
Æneas  i  Lejren  ligeoverfor,  og  i  det  samme  saares  hun 
af  Elskovs  Pil.  Hun  lukker  sin  Kammerdør  til  og  sætter 
sig  til  ret  at  betragte  ham  og  spørger  sig  selv  —  som 

Chloe  —  hvad  der  vel  kan  fejle  hende.  Det  maa  vist  være 
den  Sygdom,  Moderen  talte  om  fornylig.  Men  hvor  er 
mon  Medicinen,  som  Moder  paastod,  at  Amor  førte  med 
sig.  Jeg  tror,  Æsken  maa  være  tabt  og  Salven  spildt.  Men 
jeg  maa  skjule,  hvad  jeg  fejler,  Moder  vil  blive  rasende 
over,  at  jeg  elsker  Arvefjenden.  Og  hun  bliver  ved  med 
at  snakke  med  sig  selv;  det  er  hele  Sjælelivets  indre 
Drama,  som  Antiken  og  den  gejstlige  Litteratur  har  aabnet 
Middelalderdigtningens  Øje  for,  og  som  Romanerne  fra 
nu  af  søger  at  gengive  i  endeløse  og  spidsfindige  indre 
Dialoger.  Et  Øjeblik  tænker  hun  paa  at  dele  sig  mellem 
Turnus  og  Æneas,  men  hun  slaar  en  saa  grim  Tanke 
bort:  Sand  Elskov  gaar  kun  fra  én  til  én;  man  kan  nok 
smile  til  mange,  men  den,  der  vil  elske  mer  end  én, 
holder  ikke  Elskovs  Forskrifter.  Hun  tænker  paa  at  sende 
Bud  over  til  Æneas,  men  undser  sig  ved  at  gøre  det 
første  Skridt,  at  han  ikke  skal  anse  hende  for  letfærdig. 
Hele  Dagen  sidder  hun  og  ser  ud  i  den  Retning,  i  hvil- 
ken han  gik  bort,  og  om  Natten  ligger  hun  søvnløs  og 
klager  over,  at  Amor  ikke  undser  sig  for  at  overfalde  en 
værgeløs,  ung  Pige.  Da  Dronningen  næste  Dag  ser  sin 
Datter  saa  bleg  og  medtaget,  genkender  hun  hurtig  Teg- 
nene paa,  hvad  der  fejler  hende,  og  Bogstav  for  Bog- 
stav —  i  ganske  korte  Replikskifter,  næsten  som  i  latinske 
Komedier  —  trækker  hun  Navnet  paa  „Genstanden*  ud 
af  Lavinia.  I  Forbitrelse  over,  at  det  er  Æneas,  søger  hun 
at  vende  Datterens  Tanker  fra  ham,  ved  at  rette  de  raae- 
ste  og  med  haarrejsende  Detailler  udmalede  Beskyld- 
niger  mod  Æneas  for  at  dyrke  Drengeelskov,  —  ogsaa 
dette  tyder  jo  paa  en  sen  antik  Kilde  til  Episoden.  Det 
hjælper  imidlertid  ikke;  da  den  unge  Pige  er  bleven  ene 

skriver  hun  et  Brev  „tot  en  latin •*,  hvori  hun  tilstaar 
Æneas  sin  Elskov  og  beder  om  han^,  og  dette  Brev 
fæster  hun  til  en  Pil  og  faar  ved  en  List  en  Bueskytte  til 
at  skyde  den  over  til  Æneas.  Denne  —  noget  uforsigtige 
—  Elskovshilsen  virker,  som  Bestemmelsen  var.  Pilen 
falder  ned  ved  Siden  af  Æneas,  han  ser  Brevet,  læser 
det  og  ser  op  mod  Taamet,  hvor  hun  staar  og  kysser 
paa  Fingren  ad  ham.  Som  i  de  nordfranske  Romancer 
er  —  ser  man  —  Pigen  endnu  den  aggressive;  vi  er  ikke 
naaet  til  Trubadurstandpunktet  Æneas  tager  imidlertid 
godt  imod  denne  Tilstaaelse  og  gaar  fra  nu  af  tit  hen  og 
ser  over  mod  Taamet;  naivt  søger  han  overfor  sine  Folk 
at  lade,  som  om  det  er  Taamet,  han  beundrer,  men  de 
forstaar  godt,  hvad  han  kigger  efter,  og  driller  ham  med 
Hentydninger.  Det  er  imidlertid  dog  stadig  Pigen,  som 
mest  lider  af  Elskov,  —  ligesom  Dido;  han  synes  der- 
imod ikke  rigtig,  det  stemmer  med  hans  Mandsværdighed 
at  vise  sig  forelsket,  og  lader  sig  en  hel  Dag  igennem 
ikke  se  foran  hendes  Taarn vindue.  „Den,  der  vil  elske 
en  Kvinde,"  ræsonnerer  han,  „bør  ikke  altfor  hurtig 
aabne  hende  sit  Hjerte,  men  bør  gøre  sig  lidt  stolt  over- 
for hende,  thi  hvis  Kvinden  vidste,  at  hun  var  den  stær- 
keste, vilde  han  faa  det  at  føle."  Fortvivlet  begynder 
Lavinia  allerede  at  mistænke  ham  for  alt,  hvad  Moderen 
har  paaløjet  ham,  og  beslutter,  at  hun  fra  nu  af  vil  hade 
ham,  „hvis  jeg  ellers  kan  hade  ham  af  Hjerte";  men  da 
hun  saa  ved  Aften  ser  ham  komme  ridende  forbi,  selv 
medtaget  af  sit  Elskovssavn,  angrer  hun  al  sin  Vrede.  „Ak! 
altfor  længe  varer  det,  inden  han  tager  sin  Ret  over  mig. 
Søde  Ven,  paa  min  Fod  vilde  jeg  gaa  til  Jert  Telt,  det 
vilde  være  mig  en  Nydelse  at  føle  Smerte  for  Jer  Skyld." 

Middelalderlig  Ridderromantik  15 

Det  er  som  Heloises  Tjenerindeelskov  overfor  Abælard. 
Selv  da  Æneas  endelig  har  feldet  Turnus,  Medbejleren, 
i  Tvekamp  og  har  Ret  til  Riget  og  Prinsessen,  holder 
han  hende  længe  hen  i  Uvished  og  Bekymring;  af  en 
Art  Stolthed  eller  Raffinement  opsætter  han  at  besøge 
hende,  og  hun  græmmer  sig  og  tror,  han  ringeagter  hende, 
fordi  hun  gjorde  det  første  Skridt.  Indtil  saa  endelig  Kro- 
nings- og  Bryllupsfesten  fejres  paa  samme  Dag. 

For  talrige  senere  Ridderromaners  Elskovshistorier 
blev  Episoden  om  Dido  og  Æneas  og  om  Lavinia  og 
Æneas  Mønstre.  Og  baade  i  maleriske  Beskrivelser  og 
livfulde,  pikant  pointerede  Samtaler  —  formeligt  fransk 
spirituelle  allerede  —  blev  Æneasromanen  et  Forbillede. 

Men  ogsaa  denne  Roman  stilledes  i  Skyggen  af  en 
Efterfølger  —  Benoit  de  St.  Mores  vældige  „Roman  om 
Troja**,  der  er  digtet  c.  1 160  og  paa  mange  Punkter  viser 
sig  paavirket  af  sine  to  Forgængere. 


Af  alle  Oldtidens  Sagn  var  der  intet,  der  optog  Middel- 
alderen saaledes  som  det  om  Troja.  Ligesom  Romerne 
nedledte  sig  fra  landflygtige  Trojanere,  saaledes  kappedes 
baade  fornemme  Slægter,  enkelte  Byer  og  flere  Na- 
tioner om  at  lede  deres  Oprindelse  tilbage  til  Troerne. 
Allerede  i  det  7de  Aarh.  hævdes  Frankernes  Afstamning 
fra  Kong  Priamus'  Søn  Francio  i  Fredegars  Krønike,  og 
i  de  franske  Kongers  officielle  Dokumenter  gaar  denne 
Paastand  siden  stadig  igen.  I  en  Krønike  fra  det  9de 
Aarh.  paastaar  Britterne  paa  deres  Side  at  nedstamme 
fra  Troerne  igennem  en  Ætling  af  Æneas,  ved  Navn  Bru- 
tus,  hvoraf  Navnet  Britter.  Der  var  ogsaa  gaaet  adskillige 

latinske  Krøniker  og  latinske  Digte  om  Trojas  Fald  ifor- 
vejen,  før  en  Klærk  nu  satte  sig  til  paa  fransk  at  skrive 
en  Versroman  om  den  berømmeligste  af  alle  Oldtidens 
Historier. 

Hans  Kilde  var  ikke  Homer,  men  to  latinske  Prosa- 
skrifter, der  nævnte  henholdsvis  Dåres  og  Dictys  som 
sin  Forfatter,  og 
som  synes  at 
være  forkortede 
Sammendrag  af 
græske  Jeller  la- 
tinske Bøger  fra 
den  sene  Oldtid. 

Det  var  en 
væsentlig  anden 
Skikkelse,  Histo- 
rien om  Trojas 
Erobring  præ- 
senterede sig  i 
her  end  hos  Ho- 
mer. Begge  For- 
fattere fremtræder  som  paalidelige  Historikere,  der  selv 
som  Øjenvidner  har  taget  Del  i  Begivenhederne,  Dag  for 
Dag  har  ført  Dagbog  —  Dåres  paa  Trojanernes,  Dictys 
paa  Grækernes  Side  —  og  som  nu  beretter  tørt,  kort- 
fattet, nøjagtigt  som  det  anstaar  sig  for  Historikere  af 
Thukydids  og  Sallusts  Skole,  —  uden  Homers  partiske 
Løgne  eller  poetiske  Fabler,  saaledes  navnlig  ogsaa  uden 
hans  barnagtige  Indblanding  af  Gudeverdenen.  Benoit 
tror  fuldt  og  fast  paa,  at  hans  Hjemmelsmænd  selv 
har  vandret  om  i  Grækernes  og  Trojanernes  Lejr,  men 

15* 

det  hindrer  ham  ikke  i  for  sit  eget  Vedkommende  frit 
at  udmale  Historikernes  tørre  Beretninger  med  alt  det 
Stof,  han  kan  skaffe  til  Raadighed.  Han  er  udmærket 
inde  i  de  franske  Heltedigtes  Verden,  og  baade  Stilven- 
dinger og  Formler  fra  disse  falder  ham  stadig  i  Pennen; 
han  skildrer  ogsaa  Kampe  og  Saar  med  stor  Sagkyndig- 
hed, og  der  er  Heltedigtningens  Kampglæde  over  hans 
Vers,  naar  der  blæses  i  Stridshomene,  Vaabnene  lyser 
mod  Solen,  Bannerne  straaler  over  Slagtumlen  og  Svær- 
dene drøner  mod  Hjælmene;  det  er  vistnok  ogsaa  talt 
ud  af  den  krigerske  Klærks  Hjerte,  naar  en  af  Heltene 
siger,  at  man  aldrig  skal  høre  paa  Præsters  Raad,  de  er 
altid  Kujoner  og  bør  blive  hjemme  og  bede  i  Kirker  og 
ikke  blande  sig  mellem  Riddere.  Men,  en  Romantiker 
som  han  er,  er  han  meget  klar  paa,  at  Livet  i  græsk 
Oldtid  saa'  anderledes  ud  end  i  Frankrig  paa  Ludvig  den 
7des  Tid,  og  han  underholder  baade  sig  selv  og  sine  Læsere 
med  at  diske  op  med  alt  det  Fremmede,  han  kan.  Han 
skildrer  Ligbrænding  og  Idrætslegene  ved  Baalfærden,  thi 
„saadanne  læser  jeg,  at  man  i  hine  Tider  foranstaltede, 
naar  en  Helt  var  død".  Fra  Korstogsberetninger  og  Orient- 
skildringer henter  han  —  som  sine  Forgængere  —  ad- 
skillig exotisk  Kolorit,  og  endnu  mere  fra  fabuløse  Natur- 
historier og  naive,  middelalderlige  Kosmografier.  Alt,  hvad 
der  er  gammelt  og  fjernt  og  mærkeligt,  hører  sammen 
for  ham,  og  han  svælger  i  det  altsammen.  Hvad  véd  han 
ikke  alt  at  fortælle?  Om  Tro  jas  Stad,  hvor  alt  var  af  Mar- 
mor og  Gaderne  var  brolagte  og  overhvælvede,  saa  man 
kunde  gaa  i  dem  uden  at  blive  snavset.  Om  Priamus' 
Slot,  som  han  udstyrer  i  Smag  med  Salomos  Tempel  i 
„Kongernes  Bog",  med  Solens  Palads  hos  Ovid  eller 

Kejserens  i  Byzans;  hver  Pille  og  Kapitæl  er  udhugget 
til  Blomster-  og  Dyrebilleder  (som  i  romanske  Kirker), 
Vinduerne  er  af  Krystal,  og  der  staar  Guldstatuer  i  Væ- 
relserne. Særlig  vidunderligt  er  „Skønhedens  Værelse", 
det  fik  sit  Lys  alene  fra  alle  de  kostbare  Stene,  hvoraf 
Gulv  og  Vægge  og  Piller  og  Loft  var  lavede  —  de  samme, 
som  det  nye  Jerusalem  var  opbygget  med  i  Johannes' 
Aabenbaring,  —  og  paa  Pillerne  var  anbragt  Billedstøtter, 
der  som  mekaniske  Automater  dansede  og  spillede, 
strøede  Blomster  over  Gulvet  og  spredte  Vellugt.  Saa 
udbreder  vor  Klærk  sig  videre  om  alle  de  prægtige  og 
vidunderlige  Dragter,  som  Trojas  Damer  gik  i  —  alle  de 
moderne  Levantens  farverige  og  mønstrede  Stoffer  —  og 
om  Krigernes  Klædninger  og  Vaaben  og  prægtige  og  fan- 
tastiske Skjoldmærker:  de  ædelstensbesatte  Guldhjælme, 
Hattene  af  indiske  Fuglefjer,  Hektors  Kappe  af  rødt  Sa- 
ragossaklæde,  indvirket  med  gyldne  Løver,  hermelins- 
foret,  med  en  Rand  af  sort  Zobel;  Hestenes  hvide  Silke- 
dækkener med  gyldne  Bjælder;  Stridsvognene,  hvis  Karm 
er  af  Elfenben,  Hjulene  af  guldbeslaaet  Ibenholt.  Saa- 
danne  Vidunderværker  er  lavede  af  Troldmænd  eller  er 
Gaver  fra  Feer.  Der  omtales  ogsaa  Kentaurer,  som  del- 
tager i  Kampen  og  skyder  med  Bue  —  saadan  som  man 
kunde  se  dem  udhuggede  i  Sten  paa  de  romanske  Kirke- 
portaler, mellem  Dyrekredsens  Figurer.  En  hel  Oversigt 
over  Østens  mærkelige  Lande  og  Floder  og  Folk  leverer 
Benoft  endelig  lejlighedsvis  —  efter  en  fabuløs  Verdens- 
beskrivelse  fra  før  Karl  den  stores  Tid. 

Ogsaa  selve  Heltenes  Personer  véd  han  at  beskrive, 
indtil  de  nøjagtigste  Detailler.  Her  havde  han  Dåres'  egne 
Ord  at  holde  sig  til.  Der  fandtes  baade  hos  Dåres  og  op- 

rindelig  vel  ogsaa  hos  Dictys,  en  Række  Karakteristiker 
af  alle  Personerne,  baade  deres  Indre  og  deres  Ydre,  — 
Karakteristiker,  som  især  i  de  foreliggende  Kompendier 
virker  helt  som  „politipas-agtige"  Signalementer,  med  Op- 
regning af  allehaande  Kendetegn.  Det  er  vel  nærmest  en 
Art  Retoropfindelse,  ligesom  de  nøjagtige  Beskrivelser, 
man  ogsaa  yndede  at  give  af  Kunstværker,  —  tilsvarende 
Præsentationer  af  de  optrædende  Personer  med  kortfattet 
Opregning  af  ydre  og  indre  Træk  kender  jo  iøvrigt  ogsaa 
de  islandske  Sagaer.  Baade  Grækere  og  Trojanere  ud- 
styres af  de  exakte,  realistiske  Historikere  med  hver  sine 
Egenheder  og  Skavanker.  Helena  har  et  Modermærke, 
Briseis  misklædes  noget  ved  sine  sammenvoksede  Øjen- 
bryn, der  er  ogsaa  noget  galt  ved  Priamus'  Tale.  Neopto- 
lemos  er  tykmavet  og  har  store  runde  Øjne ;  han  forstod  sig 
paa  Jura  og  Vers;  den  lille,  tykke,  rødhaarede  Æneas  er 
klog  nok,  men  tænker  mest  paa  egen  Fordel.  Paris,  der 
jo  iøvrigt  er  saa  smuk,  holder  sig  noget  krumrygget. 
Selv  Hektor  kaldes  hos  Dåres  bl.  a.  skeløjet  og  stam- 
mende. Trouvéren  maa  redelig  referere,  at  hans  Ynd- 
lingshelt  nok  „kunde  have  været  noget  smukkere",  og 
at  han  baade  stammede  en  Smule  og  skelede  paa  begge 
Øjne,  —  „hvad  der  dog  ikke  misklædte  ham"  skynder  han 
sig  at  tilføje.  Og  trods  alle  Smaaskavanker  holder  han 
i  det  store  og  hele  baade  Græker  og  Trojaner  op  for 
det  12te  Aarh.s  Baroner  som  Mønstre  paa  Høviskhed 
og  Ridderlighed.  Trouvéren  vil  netop  i  sit  Digt  tegne 
Grækernes  overlegne  Civilisation  som  Idealbilled  for  sin 
Samtid.  Han  fremhæver  f.  Ex.,  hvorledes  i  hine  gamle 
Tider  Gesandter  var  sikre  mod  at  lide  Overlast,  —  som 
de  i  de  franske  „Chansons  de  geste"  stadig  er  Genstand 


Romanen  om  Troja  231 

for.  Han  roser  Achilleus  —  i  Modsætning  til  Heltedigt- 
ningens Baroner  —  for,  at  han  aldrig  sad  og  pralede  efter 
Bordet  ved  Bægeret.  Hvor  Achilleus  og  Hektor  mødes  i 
Kampen,  giver  begge  sig  først  til  at  broute  og  true  — 
som  det  var  Skik  i  Heltedigtningen  — ,  men  Hektor 
afbryder  sig  deri  og  siger,  at  han  ikke  vil  smudse  sin 
Mund  med  sligt,  som  ingen  Mand  blev  større  ved.  The- 
seus  advarer  i  Kampen  Hektor,  da  han  har  vovet  sig  for 
langt  bort  fra  sine  Mænd  i  Slagtumlen,  og  bagefter  faar 
Hektor  Lejlighed  til  at  gøre  Gengæld.  Men  Trouvéren 
beklager  det  dybt,  da  Hektor  en  Gang  plyndrer  en  sla- 
gen Fjende,  —  noget  som  baade  Heltedigtenes  og  f.  Ex. 
Bayeuxtapetets  Krigere  rask  væk  gør. 

Trojanerne  —  hvem  Benoit  ligesom  hele  Middelalderen 
holder  med  —  er  Grækerne  overlegne  i  hisvisk  Dan- 
nelse. Hver  Aften,  naar  de  vender  hjem  fra  Kamp  og 
iaar  Rustningerne  af,  forvandles  de  til  fint  kultiverede 
Mennesker.  Naar  Hektor  kommer  hjem,  gaar  han  først 
rundt  i  Krigernes  Logier  og  tilser  de  Saarede,  giver  Ordre 
om  deres  Pleje  og  sætter  Mod  i  dem.  Saa  gaar  han  op  paa 
Slottet,  og  dér  kappes  Damerne  om  at  hjælpe  ham  Rust- 
ningen af,  —  aldrig  fik  Væbnerne  Lov  til  at  gøre  det.  En 
Dag  kommer  han  saaret  hjem,  de  har  svært  ved  at  fea 
hans  blodklistrede  Kjortel  af  ham,  hans  Hustru  Andro- 
måche  græder,  og  han  lægges  i  en  prægtig  Seng  i  „cham- 
bre  de  beauté"  (se  Billedet  Side  227),  hvor  en  berømt 
Læge  kommer  og  behandler  Saarene.  Inden  han  falder  i 
Søvn,  kommer  hans  gamle  Fader,  „den  ædle,  høviske 
Kong  Priamus",  og  spørger  ængstelig  til  ham,  men  Hek- 
tor svarer  ham  beroligende.  Altid  vises  der  den  Gamle 
stor  Hensynsfuldhed;  Børnene  kappes  om  at  skaane  ham 

for  Smerte,  og  da  Amazonedronningen,  efter  Hektors  Fald, 
kommer  Byen  til  Hjælp,  er  „hun  fuld  af  Medlidenhed 
med  den  gamle  Konge,  thi  han  græder  saare  for  sine 
Sønner,  han  har  mistet.  Og  som  en  god,  ædel  Kvinde 
trøster  hun  ham  det  bedste,  hun  kan"*.  Ligesom  det  i 
Raadsforsamlingen  gaar  ganske  anderledes  civiliseret  og 
parlamentarisk  til  end  f.  Ex.  i  Rolandskvadet  —  Hektor 
taler  imod  et  Forslag,  men  slutter  med  at  sige,  at  han 
naturligvis  ikke  vil  sætte  sig  imod,  hvad  alle  de  andre 
maatte  anse  for  rigtigt  — ,  saaledes  er  der  stedse  det 
smukkeste,  varmeste  Forhold  mellem  alle  Kongefamiliens 
Medlemmer,  Svigerdøtrene  iberegnede.  Der  kysses  rundt 
overalt,  hvor  man  ses.  Om  Dagen  følger  Damerne  med 
Ængstelse  Kampen  oppe  fra  Muren,  om  Aftenen  kom- 
mer Fyrsterne  paa  Besøg  i  „Skønhedens  Værelse",  hvor 
Damerne  er  samlede;  her  konverseres  der  artigt,  og  den 
gamle  Dronning  maner  med  bevægende  Ord  til  enigt 
Forsvar  for  „lor  cors,  lor  terre  et  lor  aveir".  Overfor 
Helena  er  alle  lutter  Galanteri;  straks  da  hun  kom  til 
Troja,  red  Kong  Priamus  hende  imøde  og  førte  hendes 
Hest  ved  Tøjlen  ind  i  Staden;  aldrig  retter  man  nogen 
Bebrejdelse  mod  hende,  højst  kan  Hektor  paa  en  i  vore 
Øren  lidet  delikat  Maade  spøge  med  hende  om,  at  hun 
skulde  have  set  „sine  to  Ægtemænd "^  slaaes  med  hin- 
anden ude  i  Slaget. 

Høvisk  Elskværdighed  og  mild,  blød  Humanitet  er  for 
Benoit  Adelsmærket.  Allerede  de  ovennævnte  antike 
„Signalementer"  fremhævede  særlig  disse  Sider,  men 
Kiærken  udfører  dem  videre.  Achilleus  var  „aldrig  tung- 
sindig og  gnaven,  men  af  munter  Mine,  gavmild  og 
flot"* ;  Patroklus  er  en  vindende,  elskværdig  Ridder,  der 

ikke  holder  af  Vrede  og  Sorg;  om  den  tykke  Polidarius 
siges  det  derimod  dadlende,  at  han  var  tungsindig  og 
aldrig  elskede  Munterhed.  Priamus  roses  for  sin  blide, 
milde  Stemme  og  fordi  han  altid  holdt  af  Sange  og  Fabler. 
Men  fremfor  alle  er  Hektor  Idealet  af  en  Ridder.  Hans 
„Cortesie**  er  saa  stor,  at  baade  Græker  og  Trojaner 
overfor  ham  er  „rene  Bønder**,  aldrig  brugte  han  grimme 
Ord  eller  talte  ondt,  altid  viste  han  Beherskelse,  kun 
gav  han  gæme  alt  bort  til  Godtfolk  og  holdt  hverken 
paa  Guld  eller  Heste  eller  Smykker,  „alene  sit  ædle  Sind 
beholdt  han  tilbage**. 

Alligevel  —  Naturen  gaar  over  Optugtelsen,  og  hver 
Gang  Trouvéren  lever  sig  frisk  og  umiddelbart  ind  i 
Stoffet,  glemmer  han,  at  han  skal  bevæge  sig  i  en  højere, 
idealere  Sfære  og  drager  —  som  Æneasromanens  Digter 
—  uvilkaarlig  alt  ned  i  den  jævne,  naive  Virkelighed,  der  • 
var  hans  egen. 

En  af  lliadens  skønneste  Scener  er  jo  den,  hvor  Hek- 
tor er  gaaet  op  til  sin  Bolig  for  inden  Kampen  at  tage 
Afsked  med  sin  Hustru,  men  møder  hende  med  Barnet 
og  Ammen,  fuld  af  urolig  Ængstelse.  Hun  trygler  ham  om 
at  blive  hjemme.  „Alt,  hvad  du  siger  min  Viv!  til  Hjerte 
mig  gaar**,  svarer  han,  men  udvikler,  hvorledes  det  er 
hans  Pligt  at  gaa  i  Kamp  ...  og  griber  saa  efter  Drengen, 
der  gemmer  sig  angst  for  Hjælmbusken,  saa  Faderen  og 
Moderen  mødes  i  et  lykkeligt  Smil  over  Barnet  Hektor 
tager  saa  Hjælmen  af  og  kysser  Drengen  og  gynger  ham 
paa  Armen,  beder  til  Guderne  for  ham  og  lægger  ham  i 
Moderens  Favn,  men  hun  smiler  gennem  Taarer  og  tryk- 
ker ham  til  sig.  Saa  skilles  Ægtefællerne,  og  hun  gaar 
den  tunge  Vej  hjem;  „hyppig  hun  vendte  sig  om  og 

Taareme  rulled  saa  stride."  Fra  denne  Højde  —  den 
følelsesfuldeste  Inderiighed,  men  behersket  af  natuHig 
Adel  og  ren  Pligtsans  —  havde  allerede  Dåres*  Frem- 
stilling sænket  sig  dybt.  Andromache  har  drømt  varslende 
Drømme  og  beder  Hektor  blive  hjemme;  men  han  be- 
brejder hende  de  „kvindagtige  Ord",  og  i  sin  Angst 
sender  hun  Bud  til  Priamus,  at  han  skal  forbyde  Søn- 
nen at  gaa  i  Krig  i  Dag.  Da  Hektor  hører  dette,  skænder 
han  paa  Hustruen  og  befaler  hende  at  bringe  hans  Vaa- 
ben.  Forgæves  søger  Andromache  at  bevæge  ham  ved 
at  række  Drengen  hen  for  hans  Fødder.  Hendes  Klager 
samler  Folk,  og  hun  iler  nu  selv  til  Priamus  ....  Hos 
Benoit  endelig  er  al  Adel  forsvunden  fra  Scenerne,  de 
er  saa  brutale  og  vilde,  at  den  høviske  Hektor  ikke  er 
til  at  kende  igen.  „Det  vidste  jeg  jo  nok,"  svarer  han 
Hustruen  haardt,  „at  der  ikke  er  sund  Sans  i  dig,"  og 
det  er  —  siger  Digteren  —  ikke  langt  fra,  at  han  slaar 
hende.  Gamle  Hekuba  kommer  til  og  søger  at  tale  Helten 
til  Rette,  men  han  truer  blot  ad  Hustruen.  Medens  han 
ruster  sig,  slaar  hun  sig  fortvivlet  for  Brystet,  river  sig  i 
Haaret,  kaster  sig  paa  Knæ  for  Manden,  der  just  spænder 
sine  Knæstykker  paa,  og  holder  Barnet  bedende  hen 
foran  ham,  „det  lille  Barn,  som  du  avlede  af  dit  eget 
Kød,"  og  som  nu  vil  blive  faderløst.  Men  Hektor  er 
rasende  og  vil  blot  afsted.  Skrigende  iler  Andromache 
gennem  Byen  til  Priamus;  da  den  Gamle  har  hørt  hen- 
des Beretning,  sukker  han  langt  og  dybt,  ser  ned  for  sig, 
og  Taarerne  drypper  ned  paa  hans  Hage  og  Klædning; 
med  Besvær  kommer  han  til  Hest  og  rider  ud.  Midt  paa 
Gaden  træffer  han  Sønnen,  „svedende  af  Harme,"  med 
rødt  Ansigt  og  opsvulmede  Øjne,  som  om  han  havde 


Romanen  om  Troja  235 

grædt.  Han  forbyder  ham  at  kæmpe,  og  skændende  og 
smældende  over  de  tossede  Kvindfolk  maa  Hektor  vende 
hjem,  ingen  tør  se  ham  i  Ansigtet,  og  han  er  ikke  at  be- 
væge til  at  afføre  sig  sin  Rustning. 

Af  homerisk  Adel  og  „Sitte*  er  her  intet  tilbage,  men 
friskt  og  selvstændigt  er  Situationen  gennemlevet  af  Mid- 
delalderdigteren. Ligesom  i  Æneasromanen  er  det  dog 
især  paa  Kærlighedslivets  Omraade,  at  den  indre  Verden, 
som  hidtil  kun  Theologeme  havde  gransket  i,  aabner 
sig  for  Digterens  Fantasi.  Endnu  mere  end  „Roman 
d'Énée"  kom  Trojaromanen  til  at  virke  forbilledlig 
ved  sine  berømte  Skildringer  af  Kvindehjertets  Kærlig- 
hedsliv. 

Der  er  Medea,  den  kolkiske  Kongedatter,  som  forelsker 
sig  i  den  Fremmede,  hun  ser  i  sin  Faders  Hal.  Hun  sæt- 
ter Jason  Stævne  til  Natten.  Utaalmodig  sidder  hun  og 
venter  i  Kammeret,  kigger  efter,  om-  Maanen  ikke  snart 
staar  op,  lytter  ind  til  Salen,  om  ikke  Mændene  snart 
tænker  paa  at  gaa  til  Ro.  „Har  de  da  svoret,  at  de  aldrig 
vil  gaa  og  lægge  sig?  Nu  er  jo  snart  den  halve  Nat  forbi", 
klager  hun.  Saa  skammer  hun  sig  lidt  ud  selv,  sætter  sig 
paa  sin  Seng,  rejser  sig  atter,  aabner  Vinduet  og  ser,  at 
Maanen  allerede  er  oppe.  Nu  bliver  det  ogsaa  tyst  ude  i 
Salen,  hun  kigger  ind  og  ser  Kammersvendene  rede  Sen- 
gene; hun  mærker  sig  samtidig,  hvor  Jason  lægger  sig, 
og  sender  noget  efter  den  gamle  Tærne  ind  at  hente  ham. 
Imens  —  lærer  Tærnen  hende  —  Skal  hun  gaa  i  Seng, 
„det  er  meget  mere  passende",  og  lade,  som  hun  sover. 
Det  gør  hun  ogsaa  og  spiller  en  hel  lille  Komedie,  da  han 
kommer;  gnaven  og  undselig  spørger  hun,  hvad  h^n  vil; 
nu  var  hun  lige  falden  saa  godt  i  Søvn  efter  al  den  Støj, 


236  Romanen  om  Troja 

de  har  gjort  inde  i  Salen.  Beleven  som  en  Trubadur 
„overgiver"  Jason  sig  til  hende  som  sin  „Herskerinde" 
og  beder  hende  modtage  hans  Hyldingsed  som  hendes 
„tro  Mand".  Og  efter  at  han  har  svoret  hende  Troskab 
for  en  Gudestatue,  nyder  de  Natten  sammen.  Det  er  en 
Medea,  denne  Benoits,  der  er  saare  langt  fra  den  græske 
Digter,  Apollonius  af  Rhodos'  kyske  og  stolte  unge  Medea, 
i  hvis  Sjæl  Lidenskaben  langsomt  tager  Magten,  eller  blot 
fra  den  Ovidiske  Medea,  i  hvem  Fornuft  og  Lidenskab 
kæmper.  Hun  er  nærmest  i  Slægt  med  Korstc^digtenes 
Saracenerinde  eller  Troldens  Datter  i  de  gamle  Sagn: 
den  hedenske  Kvinde,  der  vildt  forelsker  sig  i  den  fang- 
ne Helt,  befrier  ham  og  om  fornødent  hjælper  ham  at 
slaa  hendes  Fader  ihjel. 

Finere  og  mere  sammensat  er  Kærligheden  skildret  i  en 
anden  Episode,  som  har  haft  den  største  litterær-historiske 
Betydning.  Historien  om  Troilus  og  Briseis  er  et  Para- 
digma —  rimeligvis  ikke  opdigtet  af  Benoit  selv,  men 
foretegnet  ham  i  en  fyldigere  Version  af  Dåres  end  den, 
vi  nu  kender  —  et  Paradigma  paa  alt,  hvad  Ovid  havde 
lært  om  Kvindens  Ubestandighed  og  erotiske  Behagelyst. 
Helena  selv  laa  det  jo  nær  at  opfatte  som  Typen  paa 
kvindelig  Svaghed  og  Omskiftelighed,  og  Ovid  havde  i 
sine  „Heroider"  ogsaa  gjort  dette.  Det  Brev,  hvormed 
hun  svarer  paa  Paris'  Elskovsbrev,  som  han  har  spillet 
hende  i  Hænde,  medens  han  er  Gæst  i  Sparta,  er  et 
Mesterstykke  af  Koketteri  og  List  og  Vægelsind.  Hun 
begynder  med  oprørt  at  overvælde  ham  med  Bebrej- 
delser for,  at  han  saaledes  misbruger  Gæstevenskabet, 
og  forarget  afviser  hun  hans  Bejlen.  Derefter  gaar  hun 
over  til  at  fortælle,  at  hun  forresten  længe  har  forstaaet 

hans  Øjnes  Sprog  og  hans  Sukke  og  læst,  hvad  han  skrev 
i  Vinen,  der  var  spildt  paa  Bordet;  hun  har  været  helt 
bange  for,  at  hendes  Gemal  skulde  mærke  noget.  Hun 
indrømmer,  at  han  er  smuk,  . .  slaar  paa,  at  han  ikke  er 
den  første,  der  har  sukket  for  hende  . .  bliver  ved  med 
at  skrive  . .  om  sin  Mand,  om  sit  Rygte  . .  røber  —  ufor- 
varende eller  vel  snarere  forvarende  —  hvor  forelsket 
hun  selv  er  . .  og  ender  med,  at  Paris  i  hvert  Fald  gaar 
for  hastig  til  Værks,  vil  høste,  mens  Græsset  er  grønt; 
iøvrigt  erkender  hun,  at  Lejligheden  var  bekvem  nok 
nu,  medens  Menelaus  just  er  paa  Rejse  . .  og  anbefaler 
ham,  hvis  han  skulde  have  mere  at  meddele  hende,  da 
at  bruge  to  Tærner,  som  hun  angiver  ham  som  trofaste 
og  paalidelige  Hjælpere. 

Ligger  Ovids  Libertinerskepsis  paa  Bunden  af  Benotts 
Briseisfigur,  har  dog  ogsaa  Østerlandets  Kvindeforagt  og 
Munkenes  Kvindeangst  givet  deres  Bidrag  til  Skikkel- 
sen. Den  kvindefjendtlige  Munkekristendom  kunde  jo 
ikke  blive  træt  af  at  udmale  Kvindens  Troløshed,  at  hen- 
vise til  Biblens  talrige  Ordsprog  om  Kvinden  og  talrige 
Exempler,  fra  Eva  til  Dalila.  Og  gennem  latinske  For- 
tællingssamlinger  —  som  de  7  Vises  Roman  —  samt  ad 
mange  mundtlige  Veje  forsynedes  Middelalderen  med  et 
rigt  Udvalg  af  alle  Orientens  Historier  om  Kvindens 
Træskhed  og  Falskhed.  Den  af  disse,  som  Middelalderen 
bedst  kendte,  var  den,  der  allerede  findes  hos  den  la- 
tinske Forfatter  Petronius  under  Navn  af  „Enken  fra 
Efesus",  —  Enken,  der  utrøstelig  har  lukket  sig  inde  i 
Mandens  Gravmæle,  men  allerede  en  af  de  første  Nætter 
hengiver  sig  til  en  Soldat,  der  holder  Vagt  paa  Kirkegaar- 
den  under  nogle  Galger,  og  endog,  da  en  af  de  korsfæstede 


238  Romanen  om  Troja 

Tyve  imens  er  bleven  befriet,  hjælper  med  at  hænge 
Ægtemandens  Lig  op  i  Stedet,  for  at  fri  Soldaten  for  Straf. 
Briseis  er  Kalkas'  Datter.  Faderen  har  forladt  Troja- 
nernes Parti  og  er  gaaet  over  til  Grækernes  Lejr,  men  hun 
er  ladet  tilbage  i  Troja,  og  mellem  hende  og  Prins  Troilus 
bestaar  der  et  Kærlighedsforhold.  Hun  er  smuk,  venlig, 
blødhjærtet,  han  er  elegant,  munter  og  mild,  med  Øjne, 
der  lyser  af  Glæde  og  Ømhed.  Men  under  en  Udvexling 
af  Fanger  forlanger  Grækerne  Datteren  udleveret  til  Kal- 
kas,  og  Trojanerne  maa  gaa  ind  herpaa.  Briseis  bliver 
fortvivlet,  og  hun  og  Troilus  tilbringer  den  sidste  Nat 
sammen  under  Favntag  og  Taarer;  deres  Kys  blandes 
med  Taarerne,  der  drypper  dem  ned  fra  Øjnene  (ligesom 
hyppig  i  græske  Romaner).  At  skille  to  Elskende  ad  — 
udbryder  Digteren  fuld  af  Medfølelse  —  er  en  Synd, 
der  bør  bødes  haardt  for.  Om  Morgenen  maa  hun  saa 
pakke  sine  Ejendele,  hun  klæder  sig  i  sit  bedste  Puds 
—  hendes  Dragt  er  fra  Indien,  den  har  syv  Farver  — , 
siger  Farvel  til  de  kongelige  Damer  og  rider  afeted,  led- 
saget paa  Vej  af  flere  af  Prinserne.  Troilus  holder  Hestens 
Tøjler.  Ved  Afskeden  lover  hun  Troilus  evig  Troskab; 
dog  Digteren  spaar,  at  hun  snart  vil  glemme  ham ;  Kysk- 
hed og  Skénhed  forenes  sjælden  —  siger  Salomo.  Nu 
kommer  flere  græske  Riddere  hende  imøde  og  blandt 
dem  den  elegante  Diomedes.  Han  bliver  straks  indtaget 
i  hende  og  tilbyder  hende,  medens  de  rider  afsted,  at 
blive  hendes  Ven  og  Ridder,  naar  hun  nu  bliver  ene 
mellem  de  fremmede;  aldrig  —  forsikrer  han  —  har 
han  talt  saaledes  til  nogen  Kvinde,  hun  er  den  første,  der 
har  gjort  Indtryk  paa  ham,  og  han  vil  gøre  alt  for  at 
trøste  hende  i  hendes  Sorg.  Men  Briseis  svarer  ham,  at 

hun  med  Rette  vilde  holdes  for  letferdig,  om  hun  skæn- 
kede en  Mand,  hun  slet  ikke  kendte,  sin  Kærlighed; 
Elskov  fører  ogsaa  saa  megen  Ulykke  med  sig,  „for  én, 
der  ler,  græder  sex"  og  Mændene  bedrager  saa  mangen 
Skønjomfru.  Men  I  er  jo  baade  af  høj  Byrd  og  velop- 
dragen, og  vilde  jeg  en  Gang  elske  nogen,  skulde  det 
ikke  blive  nogen  anden  end  Jer.  Diomedes  lader  sig  — 
naturligt  nok  —  nøje  hermed  for  denne  Gang,  han  mær- 
ker, at  hun  „n'esteit  mie  trop  salvage''.  Han  ledsager 
hende  til  Faderens  Telt  og  tager  saa  Afsked.  Nu  kommer 
der  mange  Grækere  og  aflægger  hende  Besøg,  og  hun 
konverserer  dem  høvisk.  Før  fire  Dage  er  gaaede,  har 
hun  allerede  ikke  længer  Lyst  til  at  vende  tilbage.  Nogen 
Tid  efter  erobrer  Diomedes  Troilus*  Hest  og  sender 
Briseis  den  som  Hilsen  fra  hendes  forrige  Ven,  —  en 
Kurtoisi,  der  dog  synes  hende  noget  grov;  hun  lader 
svare,  at  Troilus  er  vel  saa  god  en  Ridder  som  han  og 
nok  skal  vide  at  tage  Oprejsning.  Dog,  tilføjer  hun,  kan 
hun  ikke  hade,  som  hun  burde,  den,  der  elsker  hende. 
Det  varer  heller  ikke  længe,  inden  Troilus  til  Gengæld 
skaffer  sig  Diomedes'  Hest,  og  Diomedes  gaar  nu  og 
hænger  med  Næbet,  mer  og  mer  forelsket,  —  saa  med- 
taget som  en  Spurvehøg,  der  fælder.  Briseis  mærker, 
hvor  han  lider,  men  saadan  er  Kvindens  Natur,  at  naar 
hun  mærker,  at  I  elsker  hende,  vender  hun  kun  hovne 
Blikke  mod  jer  (og  her,  som  ogsaa  ved  anden  Lejlighed, 
udstøder  Sangeren  et  Hjertesuk  for  egen  Regning).  Imid- 
lertid vilde  Briseis  i  Grunden  gærne,  hvis  det  blot  gik 
an,  give  Diomedes  Troilus'  Hest  tilbage,  for  at  han 
igen  kan  udmærke  sig  i  Kampen  —  og  ogsaa  vil  hun 
selv  gærne  af  med  den,  da  Grækerne  spotter  over  den 

Præsent,  hun  paa  en  saa  aparte  Maade  har  foaet  af  sin 
forrige  Kæreste;  ganske  fint  véd  hun  da,  under  Form 
af  Drilleri,  at  levere  Diomedes  hans  Skænk  tilbage.  Nu 
føler  hun  glad,  at  hun  har  ham  helt  i  sit  Garn,  og  hun 
forærer  ham  yderligere  sit  Ærme  som  Banner.  „Fra  nu 
af  —  bemærker  Trouvéren  —  kan  Troilus  vide,  at  han 
ikke  bør  regne  paa  hendes  Kærlighed."  Troilus  bliver 
da  ogsaa  rasende,  da  han  i  Kampen  opdager  Diomedes 
med  den  Fane,  der  er  ham  det  aabenbare  Tegn  paa 
Kærestens  Troløshed,  og  under  raa  Smædeord  om  hende 
hugger  han  løs  paa  hendes  ny  Ridder.  Haardt  saaret 
bringes  Diomedes  hjem,  men  nu  holder  Briseis  sig  hel- 
ler ikke  længer  tilbage:  uden  at  bryde  sig  hverken  om 
Faderens  Trusler  eller  Folkesnak  iler  hun  til  den  Syges 
Telt.  Undervejs  kæmper  Tankerne  vel  frem  og  tilbage  i 
hende,  hun  skælder  sig  for  troløs,  „for  min  Skyld  vil 
Kvinderne  fra  nu  af  faa  meget  at  høre  om  deres  Falsk- 
hed, og  jeg  ved  jo  ogsaa  nok,  at  mit  Sind  er  altfor  om- 
skifteligt." Men  —  svarer  hun  sig  —  nu  kan  jeg  aldrig 
mere  vende  tilbage,  nu  har  jeg  sat  hele  mit  Hjerte  til 
denne  ny  Ven  og  maa  se  at  blive  trofast  mod  ham.  Havde 
man  ladet  mig  blive  i  Troja,  saa  var  alt  dette  ikke  hændt 
Men  her  er  jeg  uden  Ven,  ingen  kan  raade  mig,  og  blive 
ved  med  at  gaa  her  og  sørge  kunde  jeg  dog  ikke.  Gud 
give  Troilus  alt  godt,  men  siden  vi  ikke  mer  kan  elske 
hinanden,  saa  vil  jeg  give  mig  til  Diomedes . .  Kunde  jeg 
dog  blot  glemme  Fortiden,  den  tynger  alligevel  min  Sam- 
vittighed. 

Videre  højtideligt  tager  Trouvéren  aabenbart  ikke  paa 
Briseis*  Troløshed.  Kvinderne  er  ham  det  svagere,  fri- 
volere Køn,  som  man  ikke  maa  forlange  for  meget  af; 

der  er  overhovedet  i  hans  Syn  paa  „den  søde  Synd** 
hele  den  letsindige  Blødhjærtethed,  der  udmærker  al 
Ridderromantiken,  og  paa  intet  Punkt  mærker  man  som 
dette,  i  hvilken  Grad  Benoit  har  ai^agt  sig  sin  Klærkelig- 
hed  og  har  kastet  sig  i  „Frau  Welt**s  Arme. 

Briseis  er  jo  desuden  kun  en  Præstedatter,  som  Prins 
Troiius  blot  havde  til  Konkubine.  I  Polyxena  derimod, 
en  af  Priamus'  Døtre,  har  Digteren  tegnet  sit  Sidestykke 
til  „Thebenromanen"s  stolte  Prinsesse  Antigone,  og  i 
Achilleus'  Elskov  til  hende  skildret  en  Elskov  af  mere 
ridderlig  Art  end  baade  Diomedes'  og  Æneas'.  Under 
en  Vaabenstilstand  er  Achilleus  redet  over  for  at  se  paa 
en  Mindefest,  Troeme  fejrer  for  den  døde  Hektor,  og 
her  ser  han  saa  Polyxena  og  staar  under  hele  Festen 
som  naglet  til  Pletten  af  Betagelse.  Da  hun  er  borte, 
rider  han  hjem  i  dybe  Tanker.  I  en  lang  Enetale  klager 
han  over  sin  haabløse  Elskov:  der  er  jo  ingen,  Troeme 
hader  saaledes  som  ham,  Hektors  Banemand.  Han  sen- 
der imidlertid  Fortrolige  til  Dronning  Hekuba  og  lover 
al  mulig  Soning  for  Hektors  Drab,  hvis  Polyxena  maa 
blive  hans.  Den  unge  Jomfru  var  selv  tilstede  og  hørte 
derpaa,  men  som  velopdragen  Datter  gav  hun  ikke  sit 
Ord  med  i  Laget.  Priamus  nærer  ganske  vist  Betænke- 
ligheder, fordi  Achilleus'  Byrd  og  Rang  synes  ham  rin- 
gere end  en  troisk  Kongedatters,  men  han  giver  dog  sit 
Ja,  hvis  Achilleus  kan  bevæge  Grækerne  til  at  opgive 
Belejringen  og  drage  hjem.  Hjemme  har  Achilleus  imens 
givet  sin  Spænding  Luft  i  Klager  over  Amors  Magt  og 
kalder  trubaduragtig  sin  Tilbedte  „forklarede  Aand", 
„Skønhedens  Glans"  o.  1.  Nu  søger  han  at  bevæge  Græ- 
kerne til  Hjemfart,  og  da  det  ikke  lykkes  ham,  holder 

han  sig  i  Vrede  hjemme  i  sit  Telt.  Indtil  han  dog  tilsidst, 
da  Grækerne  trænges  altfor  haardt,  ikke  kan  holde  sig 
tilbage,  men  —  trods  haarde  Bebrejdelser  fra  „Amor", 
der  aabenbarer  sig,  og  egne  hæftige  Selvbebrejdelser 
for  Forrædderiet  mod  den  Skønne  —  kaster  sig  ind  igen 
i  Kampen.  Polyxena  paa  sin  Side  gaar  og  græmmer  sig  i 
Tysthed;  saa  længe  havde  hun  nu  hørt  om  det  Gifter- 
maal,  at  hun  var  begyndt  at  fæste  sit  Hjærte  derved.  Men 
Hekuba  iværksætter  et  Forrædderi,  Hun  lader  Achilleus 
underrette  om,  at  han  alligevel  maa  faa  Polyxena,  og 
sætter  ham  Stævne  til  Natten  ved  et  Tempel  udenfor 
Byen.  Som  Amor  berøvede  Leandros,  Heros  Elsker,  hans 
Forstand,  saaledes  nu  ogsaa  Achilleus.  Romantisk  skildres 
hans  og  hans  Ledsagers  enlige  Ridt  i  Maaneskinsnatten 
til  det  øde,  afsides  Sted,  hvor  Dronningen  har  lagt  et 
Baghold,  og  hvor  Helten  saa  finder  sin  Død.  Under  stor 
Jammer  begraves  hans  Lig,  og  Grækerne  oprejste  ham 
et  Gravmæle,  paa  hvilket  de  afbildede  Polyxena  sør- 
gende over  ham.  Rørende  skildres  det  senere,  hvordan 
efter  Trojas  Indtagelse  Grækerne  grusomt  ofrer  Jom- 
fruen paa  Achilleus'  Grav.  „Lad  kun  Døden  eje  mig," 
siger  den  stolte  Kongedatter,  „jeg  værger  mig  ikke  mod 
den,  jeg  skænker  den  her  en  Jomfru  saa  skøn,  som  no- 
gen Kongesøn  vandt  hende." 

Polyxena  og  Antigone,  Dido  og  Medea,  Ismene  og 
Lavinia,  endelig  Briseis  —  det  er  et  helt  Galleri  af 
Kvinder:  højbaarent  stolte,  vildt  lidenskabelige,  blidt 
uskyldige,  koket  vægelsindede  —  som  disse  antikiserende 
Romaner  stiller  frem  for  deres  Samtid. 


XIII.  GRÆSK-ORIENTALSK  FORTÆLLEKUNST 

ANTIKENS  Romantisering  var  —  som  vi  har  mærket 
-  det  —  allerede  halvvejs  besørget  for  Middelalder- 
trouvéren  af  den  græsk-orientalske  Fortællekunst,  gen- 
nem hvilken  han  oftest  ene  fik  Antiken  at  se,  —  af  den 
ægyptiske  Alexanderhistorie  f.  Ex.  eller  af  Trojaroma- 
neme  fra  Oldtidens  Opløsningstid.  De  yppige  Beskri- 
velser, den  æventyrlige  Fantastik,  de  dialektiske  Sjæls- 
analyser  og  den  galant  følsomme  Erotik  —  det  var  tyde- 
lige Kendemærker  paa  Oldtidens  Opløsning  og  Antikens 
Asiatisering.  Udaf  denne  Opløsning  og  Asiatisering  var 
der  i  den  østromerske  Verden  voxet  en  Fortællekunst 
frem,  paa  hvis  Stamme  de  græske  og  byzantinske  Ro- 
maner og  Østerlandets  romantiske  Fortællinger,  f.  Ex. 
1001  Nats,  kun  er  forskellige  Grene,  der  næres  af  sam- 
me Safter.  Og  allerede  længe  havde  Klærkene  —  som  vi 
har  set  —  skaffet  sig  latinske  Oversættelser  af  græske 

Romaner  som  „Apollonius  af  Tyrus"  og  orientalske  No- 
veller som  den  om  Venskabsprøven  eller  om  de  gode 
Raad,  der  gives  med  paa  Rejsen.  Nu,  i  Korstogstiden^ 
finder  Lægmandsverdenens  Romanhunger,  saavel  gen- 
nem latinske  Oversættelser  som  ad  talrige  mundtlige 
Veje,  Adgang  til  den  græsk-orientalske  Fortællingslitte- 
ratur.  Og  baade  ved  sin  Kunstform,  sin  Aand  og  sine 
Stoffer  viste  den  sig  hurtig  endnu  frugtbarere  for  Rid- 
derromanen end  Antiken  kunde  blive  det  Saa  meget  af 
vor  nyere  Romans  Bygning  og  saa  mange  af  dens  El- 
skovsintriger  stammer  direkte  ned  fra  Heliodors  æti- 
opiske  Historier  eller  Bagdads  Novellekunst. 

En  sen  og  sammensat  Litteraturart  var  den  græske 
Roman,  som  den  blomstrede  i  Aarhundredeme  efter  Kri- 
sti Fødsel  —  „De  babyloniske  Historier«,  de  „efesiske 
Historier",  de  „ætiopiske  Historier",  „Leukippe  og  Kli- 
tofon",  „Chæreas  og  Kallirhoe",  Hyrderomanen  „Daphnis 
og  Chloe",  og  hvad  de  nu  alle  hed.  Paa  den  ene  Side  en 
overmoden  og  aldrende  Kulturs  Sildeføding  —  uden  Kraft 
og  Friskhed,  uden  Naturlighed  og  Oprindelighed,  gam- 
melklog, forkunstlet,  svækket,  men  ikke  uden  Finhed  i 
Tanke  og  Følelse,  født  med  Dannelse  og  Kunst.  Men 
samtidig  et  Barn,  denne  Roman,  af  hin  barbariske  og 
kaotiske  Kulturblandingens  Fornyelsestid,  i  hvilken  Kri- 
stendommen skulde  forme  sig  i  sin  endelige,  verdens- 
fornyende  Skikkelse;  derfor  gennemtrængt  af  barnlig 
Æventyrlighed  og  raa  Barbarisme,  men  ogsaa  med 
gryende  nyt  Livssyn  og  et  Sæt  af  helt  nye  Følelsestoner. 

De  handler,  disse  Romaner,  altid  kun  om  private  For- 
hold; al  politisk  eller  patriotisk  Samfundsinteresse  ligger 
udenfor  deres  Synskreds.  De  har  heller  intet  Forhold  til 

hverken  Historie  eller  Religion,  prætenderer  ikke  det 
mindste  at  være  Referat  af  virkelige  Begivenheder  og 
behandler  Guderne  nærmest  kun  som  poetiske  Fiktioner. 
Det,  Romanerne  vil,  er  at  underholde  Fantasien  ved  en 
forviklet,  spændende  Handling  og  mærkelige  Oplevelser, 
vække  Medfølelse  for  en  rørende  Hjertehistorie,  ogsaa 
vel  derigennem  lære  en  vis  Livsfilosofi  og  virke  moralsk 
opbyggende. 

Ofte  begynder  Romanen  med  at  skildre  to  Unge,  der 
mødes  i  Elskov.  De  træffes  ved '  en  Tempelfest,  hvor 
man  er  samlet  til  Optog,  Danse,  Idrætslege.  Begge  er 
ganske  unge,  jomfruelige,  naivt  uskyldige,  —  ingen  af 
dem  har  villet  vide  noget  af  Elskov  at  sige;  hun  er  Tem- 
peljomfni,  og  han  er  Jæger.  Der  er  Overkulturens  In^ 
genudyrkelse  heri  og  en  raffineret  Glæde  ved  at  indvi 
Uskyldigheden  i  Elskovs  Mysterier,  men  der  er  ogsaa 
virkelig  en  vis  Længsel  i  Tiden  efter  et  Renhedens  For- 
yngelsesbad.  Fremfor  de  andre  Knøse  og  Piger  straaler 
begge;  de  har  Navne  af  „Blomst"  og  „Ynde**;  han  er  af 
fornem  Herkomst,  udmales  i  Dragt  og  Rustning  næsten 
som  en  middelalderlig  Ridder,  udmærker  sig  som  denne  i 
Ridning  og  Idrætskampe  og  modtager  Kransen  af  den 
skønneste  Piges  Haand.  Hun  har  Laurbærkrans  om  sit 
gyldne  Haar  og  bærer  en  guldindvirket  Purpurklædning. 
Amor  straffer  dem  nu  for  deres  Ringeagt  mod  ham  og 
tænder  ved  første  Øjekast  begges  Hjerter  i  Brand.  My- 
stisk platonisk  udvikles  det  i  denne  Anledning,  hvorledes 
hele  Naturen  er  gennemtrængt  af  Elskov:  Magnetens 
Dragningskraft  er  en  Art  Elskov,  Floderne  drages  af 
Elskov  til  at  udgyde  sig  i  hinanden,  og  naar  den  mand- 
lige Palme  staar  ene,  fjernt  fra  en  kvindelig,  hentørres 

den  af  Elskovslængsel.  Gennem  Øjet  flyder  Skønhedens 
Billed  ned  i  Sjælen,  saa  at  Sjæl  forenes  med  Sjæl,  selv- 
om Legemerne  er  adskilte.  Som  en  Sygdom  viser  For- 
elskelsen sig  hos  de  Unge,  de  sidder  aandsfraværende 
ved  Gæstebud,  blusser  og  blegner,  lægger  sig  endog  helt 
syge  til  Sengs.  Naivt  aner  de  undertiden  længe  ikke, 
hvad  der  fejler  dem,  til  en  kyndigere  oplyser  dem.  Som- 
metider sværmer  de  ogsaa  ude  i  Naturen,  klager  for 
Maanen,  skærer  den  Elskedes  Navn  i  Træbarken  og 
tager  Varsler  af  Blomster.  De  lever  af  hinandens  Blikke 
eller  Haandtryk;  han  drikker  paa  det  Sted  af  Bægeret, 
hvor  hun  har  sat  sine  Læber,  eller  kysser  Fløjten,  hvori 
hun  har  blæst.  Meget  erotisk  Lefleri  løber  herved  med. 
Han  faar  Lov  til  at  tage  en  Cicade  op,  der  er  falden  ned 
paa  hendes  Bryst,  og  da  han  en  Dag  ser  hende  mumle 
Trylleord  over  en  af  sine  Tæmers  Arm,  der  er  bleven 
stukket  af  en  Bi,  foregiver  han  at  være  stukket  paa  Læ- 
ben, for  at  hun  med  sine  Læber  skal  nærme  sig  hans. 

Den  unge  Pige  viser  nok  lidt  Undseelse,  men  lader  sig 
dog  ej  videre  bede,  og  hun  er  ofte  den  snilde,  der  finder 
paa  Raad,  enten  hun  nu  faar  en  Tærne  til  at  gaa  i  Led- 
tog med  sig  eller  giver  sin  Vogterske  Sovedrik.  Med 
græsk  sanseligt  Raffinement  skildres  Kyssets  Nydelser 
—  længe  efter  kan  Elskeren  gaa  og  endnu  føle  Kysset 
paa  sine  Læber  — ,  men  der  blander  sig  ogsaa  en  filo- 
sofisk Sentimentalitet  ind  i  Nydelsen.  „Kysset  er  det 
første  Søde,  Elskeren  nyder,  thi  det  frembringes  af  Le- 
gemets skønneste  Del,  —  Munden  er  jo  Stemmens  Or- 
gan, og  Stemmen  er  Sjælens  Skyggebilled ;  fra  Læbernes 
Berøring  flyder  Nydelsen  ned  i  Sjælen  og  til  Gengæld 
drages  Sjælene  op  til  Kyssets  Sødme.  Aldrig  havde  jeg 


Græsk  Roman  247 

nogensinde  kendt  en  saadan  Nydelse  i  Sjælen,  og  da 
Først  lærte  jeg,  at  ingen  Lyst  kan  sammenlignes  med 
Elskovskys."  Ogsaa  alle  de  andre  Elskovens  Frugter 
plukker  de  Unge  uden  Betænkelighed. 

Enten  flygter  de  saa  med  hinanden  og  bliver  viede. 
Eller  Forældrene  føler,  at  det  „for  at  undgaa  den  sanse- 
lige  Attraas  vanærende  Navn  er  rettest  at  vælge  en  tug- 
tig Forenings  lovlige  Baand  og  forvandle  Lidenskabens 
Sygdom  til  Ægteskab".  Men  efter  Idyllen  følger  nu  Æven- 
tyrene,  Forviklingerne  og  Prøvelserne.  De  kommer  ud 
at  rejse  —  enten  det  nu  er,  at  de  flyr,  eller  en  af  dem 
skal  opsøge  sine  Forældre,  idet  enten  han  eller  hun  er 
opdragen  hos  Fremmede,  eller  i  Mangel  af  anden  Grund 
er  det  et  Orakel,  som  har  paabudt  at  de  efter  Bryl- 
lupet  skal  foretage  en  Rejse.  Og  under  Rejsen  kommer 
de  fra  hinanden,  enten  under  et  Skibbrud  eller  et  Over- 
fald af  Sørøvere.  Det  er  ogsaa  undertiden  saaledes,  at 
Hustruen  af  onde  Mennesker  er  bleven  bagtalt  for  Man- 
den, og  han  forskyder  hende  som  utro;  hun  maa  flakke 
om  i  Verden,  men  bagefter  kommer  han  under  Vejr 
med  hendes  Uskyld  og  drager  ud  for  at  søge  hende. 
1  alle  Fald  tumles  de  begge,  hver  paa  sit  Hold,  om  i 
Verden,  undergives  alskens  Skæbnens  Omskiftelser  og 
søger  overalt  efter  hinanden.  Dette  er  Grundvævet,  hvor- 
over der  broderes. 

Rejseromaner  og  Beretninger  om  ft-emmede  Lande  og 
Have  havde  altid  floreret  hos  det  græske  Folk  af  Søfa- 
rere og  Handelsmænd.  Baade  i  Odysseen,  hos  Herodot 
og  i  Vergils  latinske  Gengivelser  findes  Nedfældning  af 
alle  de  Skipperskrøner  og  Handelsrejsendes  Fortællin- 
ger, som  Grækerne  ikke  kunde  blive  træt  af  at  høre 

paa.  Men  nu  i  den  hellenistiske  Tid  var  Verden  jo  ble- 
ven større  og  mere  broget  end  nogensinde,  Udveen  mere 
levende  og  lettere  at  tilfredsstille  end  før.  Og  fra  Indien 
kom  Tilførsel  af  nye  Søfarerhistorier  om  Rejser  til 
Ceylon  og  andre  mærkelige  Lande,  —  saadanne,  hvor- 
over Araberne  senere  lavede  Sindbadromanen  — ;  fra 
Ægypten  og  Persien,  fra  Skythien  og  det  yderste  Thule 
blev  Kundskabsstoffet  bestandig  fyldigere.  Naturhistori- 
kere og  Geografer  kompilerede  store  Samlinger  af  „Pa- 
radoxa",  allehaande  „mærkelige  Fænomener"  af  Dyr, 
Planter,  Stene,  Naturforteelser  rundt  i  Verdens  mange- 
haande  Lande,  og  Filosoffer  drømte  sig  fra  den  græske 
Overkultur  bort  til  lykkelige  Naturfolk  og  udmalede 
Hyperboræeme  i  Nord,  Atlantis  i  Vest  eller  Indien  langt 
i  Øst  som  Visdommens  og  Lykkens  Hjem.  Af  alt  dette 
er  der  ogsaa  en  Mængde  i  de  græske  Romaner.  Paa 
deres  Rejser  ser  de  Elskende  fremmede  Dragter  og  Skik- 
ke, mærkelige  Dyr  og  Folkeslag;  Læserne  faar  Skildrin- 
ger af  Nilens  Oversvømmelser  og  ægyptiske  Besværgel- 
sesceremonier,  af  Kunstværker  i  Delfi,  persiske  Konge- 
hoffer, skythiske  Tempelfester;  ogsaa  adskilligt  af  den 
Magi  og  Trolddom,  som  yppigt  bredte  sig  i  Tiden,  flyder 
over  i  Romanerne.  I  Sofisternes  og  Retorernes  Skoler 
havde  der  uddannet  sig  en  blomstrende  Beskrivelses- 
kunst,  som  øvede  sig  paa  allehaande  sjældne  og  vanske- 
lige Æmner,  og  det  er  Retorskolernes  „danske  Stile", 
som  nu  gaar  igen  i  Romanerne. 

I  Retorskolerne  var  ogsaa  selve  den  romanagtige 
Fantasi  og  Smag  født,  som  kaster  Romanernes  Helt  og 
Heltinde  ind  i  allehaande  extraordinære  Oplevelser  og 
extraordinære  Sjælstilstande.  Det  er  retorisk  udmalede 

Søstorme  og  Skibbrud  og  mærkelig  Redning;  det  er  dra- 
matisk skildrede  Piratoverfald  med  derefter  følgende 
Fangenskab  og  Slaveri;  det  er  uventede  Møder,  pludse- 
lige Adskillelser,  Forklædninger  og  Genkendelser  eller 
Fejltagelser.  Som  allerede  i  de  nyere  attiske  Komedier 
knyttes  Forviklingen  gennem  alskens  romantiske  Moti- 
ver: Børn,  der  har  været  udsatte  eller  røvede  og  tilsidst 
genkendes  paa  Modermærker  eller  det  Svøb,  der  har 
været  medgivet  dem;  Folk,  der  ligner  hinanden  og  for- 
vexles;  Slavinder,  der  viser  sig  at  være  ft'ibaame;  Folk, 
der  begrædes  som  døde,  men  viser  sig  at  være  i  Live 
osv.  osv.  Som  et  Spil  mellem  saadanne  „hæmmende"  og 
„fremmende"  Motiver  bygges  Handlingen  op.  De  El- 
skende løber  grassat  efter  hinanden,  hver  i  sin  Verdensdel, 
og  skriver  hinandens  Navn  paa  alle  Vejhermer  for,  om 
den  anden  mulig  skulde  komme  dér  forbi;  eller  de  er 
ganske  nær  hinanden,  Væg  om  Væg  i  samme  Hus,  men 
aner  det  ikke,  taler  med  hinanden  uden  at  genkendes, 
eller  Elskeren  finder  et  Kvindelig  og  tror,  det  er  hans  El- 
skede, begraver  det  og  sørger  utrøstelig,  skønt  Liget  slet 
ikke  var  hendes;  alskens  onde  Mennesker  virker  med 
til  deres  Ulykker.  Men  mod  alle  disse  Hindringer  sætter 
de  Elskende  deres  Trofasthed,  Taalmodighed,  Udholden- 
hed. De  skaber  ikke  selv  deres  Skæbner,  som  handle- 
kraftige Helte,  de  undergiver  sig  de  Skæbner,  der  over- 
gaar  dem.  Begge  sukker  og  græder,  klager  og  længes 
i  graadkær  Følsomhed.  Baade  Helten  og  Heltinden  fin- 
der Trøst  ved  overalt,  hvor  de  kommer  ft'em,  at  delagtig- 
gøre følelsesfulde  Hjerter  i  deres  Lidelser,  og  i  Fangen- 
skabet møder  de  Lidelsesfæller,  med  hvem  de  blander 
Taarer,  idet  alle  disker  op  med  hver  sin  Historie  og  søger 

at  overbyde  de  andre  i  Ulykker.  Med  forfinet  Sanselig- 
hed udmales  det  „hvilken  smægtende  Skønhed  Graaden 
giver  Pigens  Ansigt:  Det  hvide  og  det  sorte  i  Øjet  flyder 
sammen,  idet  Øjet  svulmer  op  som  et  Kildevæld;  det 
hvide  glinser  som  en  Narcis,  det  sorte  som  en  Viol,  og 
Taarerne,  der  holdes  sammentrængt  indenfor  Øjets  Kreds, 
synes  at  smile.  Er  Pigen  skøn  og  elskes  hun  af  den,  der 
ser  hende  græde,  kan  hans  egne  Øjne  ikke  helme,  før 
de  følger  hendes  Exempel,  thi  Skønheden,  der  troner  i 
den  Skønnes  Øje,  flyder  fra  det  over  i  Beskuerens,  og 
drager  Taarefloden  efter  sig  derover;  Skønheden  glider 
ned  i  Beskuerens  Sjæl,  men  Taarerne  beholder  han  i 
Øjet,  og  vil  ikke  viske  dem  bort,  for  at  den  Elskede  kan 
faa  dem  at  se.**  Selv  i  Bryllupsnatten  ligger  de  to  El- 
skende og  græder  med  hinanden  i  en  Art  melankolsk 
Følelsessalighed.  Han  drikker  hendes  Taarer,  der  er  ham 
søde  og  lægende,  og  hun  lægger  hans  Haar  paa  sine 
Øjne  for  at  ogsaa  Haaret  skal  drikke  „Kærlighedens 
Drik";  saa  kysser  hun  hans  Øjne:  „I  har  gjort  mig  me- 
get ondt,  da  I  først  saarede  mit  Hjerte,  men  I  har  ogsaa 
gjort  mig  meget  godt,  da  I  viste  Billedet  af  mig  Vej  ned 
i  hans  Hjerte.  Derfor  kysser  jeg  jer;  men  nu  maa  I  hel- 
ler aldrig  vise  ham  nogen  skønnere  Kvinde,  der  kan 
vende  ham  fra  mig." 

Til  de  Elskendes  Trængsler  kommer  yderligere,  at  de 
efterstræbes  overalt  paa  Grund  af  deres  Skønhed  og 
Elskelighed:  hun  af  Tyranner  eller  Røvere  eller  af  en 
plump  Hyrde,  i  hvis  Hytte  hun  har  søgt  Tilflugt;  han 
af  Fyrstinder,  i  hvis  Fangenskab  han  er  falden.  Men  de- 
res Trofasthed  og  Kyskhed  bestaar  som  Regel  alle  Prø- 
ver. Der  er  noget  kristeligt  i  den  Vægt,  som  i  Romanen 

lægges  paa  den  kønslige  Kyskhed.  Han  er  Josef  overfor 
alle  Fyrstindens  Forførelseskunster,  og  hun  bevarer  sin 
Dyd  som  en  Helgeninde  baade  i  et  Bordel  og  overfor 
Tyranners  Trusler:  „Lad  Marterredskabeme  skaffes  ind; 
lad  Hjulet  bringes,  her  er  mine  Hænder,  lad  Pidsken 
bringes,  her  er  min  Ryg.  En  ny  Kamp  skal  begynde  for 
Eders  Øjne:  mod  alle  Pinsler  skal  en  Kvinde  ganske 
ene  kæmpe  sejrrig." 

Altid  sejrer  tilslut  de  Unges  Dyd  og  Kærlighed. 
Den  Skønnes  Uskyld  og  Graad  rører  baade  Tyrannen 
og  den  vilde  Røver,  „der  ikke  var  en  ren  Barbar  af 
Sæder,  men  besad  et  vist  Præg  af  mildere  Dannelse" ; 
han  er  „den  ædle  Røver",  der  kun  ved  den  Uret,  hans 
Slægt  har  gjort  ham,  er  drevet  ud  i  Røverliv,  og  „Skøn- 
heden føler,  synes  det,  ogsaa  Barbarers  Hænder  Sky  for 
at  forgribe  sig  paa,  og  ved  et  yndefuldt  Syn  bliver  selv 
et  ublidt  Øje  venligt."  Den  fangne  Skønne  behandles 
galant  af  den  fyrstelige  Sejrherre,  ofte  sukker  han 
af  Elskov  for  hende,  men  giver  højmodig  Afkald,  da 
hendes  Hjærtensven  findes;  en  anden  højmodig  Konge, 
der  har  fanget  Elskeren,  hører  hans  Klager,  lader  sig 
hans  Elskovsnød  fortælle  og  giver  ham  fri,  ja!  udstyrer 
ham  med  Rejsepenge  for  at  han  kan  genfinde  sin  Ven- 
inde. 

De  Elskende  er  desuden  heller  ikke  bange  for  at  hjælpe 
sig  ud  af  Vanskeligheder  ved  alskens  List.  Det  er  ikke 
det  krigerske  Mod,  men  Kløgten,  som  Romanerne  for- 
herliger. En  af  de  Kilder,  der  er  flydt  sammen  i  den 
græske  Roman,  er  den  Novellelitteratur  om  List  og  Bedrage 
der  fra  gammel  Tid  havde  været  saa  populær  hos  det 
græske  Handelsfolk.  Odysseus'  forskellige  Skælmstyk- 

ker  er  de  tidligst  nedskrevne  af  disse  Noveller;  i  Hero- 
dots Genfortælling  af  ægyptiske  Tyvehistorier  har  man 
Prøve  paa  de  Bidrag,  som  Orienten  ydede,  og  til  de 
saakaldte  „milesiske**  Noveller  om  Elskov  og  List  har 
vel  Orienten  og  Grækenland  ligelig  ydet  Bidrag.  Især 
den  unge  Pige  gererer  sig  i  de  græske  Romaner  ganske 
opfindsomt  og  uden  Skrupler;  hun  hænger  i  det  hele 
mindre  med  Hovedet  end  den  temlig  umandige  Helt. 
Snart  smører  hun  sit  Ansigt  ind  i  Sod,  tager  Tiggerpose 
og  Pjalter  paa  og  gaar  forklædt  ud  og  søger  sin  Ven; 
snart  nyder  hun  en  Sovedrik,  der  faar  hende  til  at  ligge 
som  død,  saa  hun  slipper  fra  et  forhadt,  paatvunget  i^- 
teskab,  snart  aflægger  hun  en  tvetydig  Ed;  hun  kokette- 
rer om  fornødent  kraftig  med  Tyrannen  og  lover  ham 
maaske  endog  at  ægte  ham  efter  en  vis  Frist,  for  at  finde 
Lejlighed  til  at  slippe  bort. 

Tilsidst  ender  då  ogsaa  alt  lykkeligt,  —  det  hører  lige- 
saa  væsentligt  med  til  Romanens  Genre,  som  til  Kome- 
diens. Det  samme  Spil  af  Skæbnens  Luner,  den  samme 
»Tyche",  som  spotter  al  Beregning  og  flænger  alle  Pla- 
ner, —  der  snart  ved  meningsløse  Orakelsprog  jager  de 
Elskende  fra  hinanden  ud  i  Øst  og  Vest,  snart  forblinder 
dem,  saa  de  ikke  ser  deres  Lykke  ligge  lige  for  dem, 
men  med  Iver  styrter  sig  selv  i  Ulykke,  —  denne  sam- 
me Lykkegudinde  lader  alligevel  tilsidst  Forældrene  og 
Børnene  genfinde  hinanden,  Slavindens  sande  Herkomst 
som  fribaarent  Barn  komme  for  en  Dag,  den  uskyldig 
mistænkte  Hustru  bevise  sin  Uskyld  ved  en  Art  Jern- 
byrd  og  de  adskilte  Elskende  daanende  af  Sindsbevæ- 
gelse falde  i  hinandens  Arme.  Det  samme  Overmaal  af 
Taarer,  som  de  har  udgydt  under  deres  Trængsler,  vies 


Græsk  Roman  253 

nu  deres  Lykke.  Alt  det,  de  har  gennemgaaet,  var  kun 
en  Lutring,  der  skal  gøre  dem  værdige  til  deres  Lykke, 
—  eller  et  Raffinement,  der  skal  ægge  deres,  og  Læser- 
nes, Elskovsappetit 

Og  alt  dette  er  tilberedt  med  en  Underholdningskunst, 
som  for  lange  Tider  har  bestemt  vor  Romans  Teknik. 
Først  kastes  gærne  Læseren  ind  i  en  sælsom,  fremmed- 
artet Situation,  som  vækker  hans  Nysgerrighed  og  Inter- 
esse, uden  at  han  forstaar  den.  Der  er  to  Rejsende,  som 
mødes  i  et  Herberge,  og  den  ene  fortæller  den  anden 
en  Historie,  han  nys  har  oplevet  Den  anden,  hvem  det 
skulde  synes  uvedkommende,  lytter  til  i  stigende  Spæn- 
ding, udspørger,  forvirres  og  fjerner  sig  for  at  skjule  sin 
Sindsbevægelse.  Da  han  kommer  tilbage  for  at  faa  Rede 
paa  Slutningen  af  den  andens  Fortælling  eller  f.  Ex.  faa 
Besked  om,  i  hvad  for  en  Retning  de  Personer  er  rejst, 
om  hvilke  den  anden  fortalte,  meddeler  Værten  ham  til 
hans  højeste  Fortvivlelse,  at  denne  lige  er  sejlet  afsted. 
Langsomt  og  gradevis  gætter  Læseren  sig  saa  til  noget 
af  Forhistorien,  senere  faar  han  fat  i  andre  Traade; 
Handlingen  følges  til  et  vist  Punkt,  men  slippes  saa  i  en 
spændende  Situation,  og  Forfatteren  gaar  drilagtig  over 
til  at  følge  en  anden  af  Personerne  paa  hans  Hold;  der 
skyder  sig  stadig  nye  Episoder  ind;  som  i  kinesiske 
Æsker  føjes  den  ene  Historie  ind  i  den  anden,  idet  alle, 
man  møder,  fortæller  deres  Livshistorie,  som  kan  synes 
irriterende  uvedkommende,  men  senere  maaske  viser  sig 
at  være  af  afgørende  Betydning  for  Hovedhandlingen  . . 
og  saaledes  ægges  og  spændes  Læseren  hele  Vejen,  for- 
virres og.  ærgres,  drives  frem  og  holdes  hen  . .  og  slip- 
per ikke  Romanen,  før  Slutningen  er  naaet. 

Den  græske  Roman  fortsattes  —  synes  det  —  i  den 
byzantinske  Tid  med  Romaner,  som  vi  nu  ikke  kender, 
men  som  gennem  Latin  er  blevne  Grundlag  for  franske 
og  tyske  Romaner.  Men  denne  Romanlitteratur  er  — 
som  omtalt  —  kun  en  enkelt  Gren  af  den  rige,  mundtlige 
og  skrifHige  Fortællekunst,  der  udviklede  sig  i  den  græsk- 
orientalske Blandingsverden.  Og  gennem  de  latinske  For- 
tællingsamlinger, vi  flere  Gange  har  nævnt,  saavel  som 
endnu  mere  ad  mundtlige  og  skrifHige  Veje,  vi  ikke  nu 
længer  er  i  Stand  til  at  følge,  modtog  Middelalderen  tal- 
rige orientalsk-græske  Fortællinger  af  den  Slags,  som 
foreligger  samlede  i  de  store,  orientalske  Fortællingers 
Skatkamre,  af  hvilke  „Tusen  og  en  Nat"  er  et  af  de 
seneste  og  største,  men  som  ogsaa  paa  Persisk  udarbej- 
dedes til  hele,  vidtløftige  Elskovsromaner. 

De  er,  disse  Fortællinger,  ligesaa  ukrigerske  som  de 
græske  Romaner,  og  det  er,  omend  i  andre  Blandings- 
forhold, de  samme  Æmner,  der  dyrkes  som  i  disse.  Det 
er  Historier  om  følsom  Elskov,  Sjælshøjhed,  uskyldig 
Lidelse,  om  sindrig  List,  om  sælsomt  Skæbnespil,  om 
mærkelig  Trolddom. 

Trolddomselementet  manglede  ikke  i  sen  antik  Litte- 
ratur —  Medeas  og  Kirkes  Trylledrikke  og  Apulejus' 
Trylleroman  om  „det  gyldne  Æsels  Forvandlinger"  staar 
langt  fra  alene  — ,  men  navnlig  i  de  østerlandske  For- 
tællinger stiftede  Middelalderen  Bekendtskab  med  talrige 
Tryllemotiver,  som  den  kunde  gøre  rig  Brug  af  Her  var 
alle  Slags  Aander  og  Vidunderdyr;  Kilder,  man  ikke 
turde  drikke  af  uden  at  der  rejste  sig  en  Storm  og  en 
vældig  Aand  indfandt  sig  og  udfordrede  til  Kamp;  Men- 
nesker, forhexede  til  Stene  og  Dyr;  Trylleslotte,  ingen 

turde  overnatte  i  for  Spøgeri  og  Hexeri;  Feer,  der  tog 
Mænd  til  Elskere  og  bortførte  dem  til  deres  Ferige.  Og 
der  var  Spejl  eller  Kilder,  ved  hvis  Hjælp  man  kunde 
prøve  Kvindens  Kyskhed,  og  Tryllepuder,  som  man  lagde 
i  Sengen  og  som  gjorde  Manden  til  Stok  og  Sten  i  Kvin- 
dens Arme. 

Troldmænd  og  Magere  var  for  Middelalderen  alle 
„Østens  Vise"  ligesaa  vel  som  Antikens  „Filosoffer" : 
Hippokrates  og  Vergil,  saavelsom  Kong  Salomo  og  alle 
de  østerlandske  Novellers  Vismænd.  De  kunde  forfærdige 
sindrige  Mekanismer,  kunde  se,  hvad  der  skete  andet- 
steds, kunde  ogsaa  læse  Folks  Tanker,  prøve  Folks  Sin- 
lag,  efterspore  Forbrydelser,  og  talrige  var  alle  de  sub- 
tile Skarpsindighedsprøver,  som  Jødernes  Midrasch  og 
Talmud  eller  Arabernes  Æventyrsamlinger  fortalte  om. 

Listigere  selv  end  de  viseste  Mænd  var  dog  ofte  Kvin- 
den, naar  det  galdt  om  at  bedrage  Mændene.  En  Vis- 
mand som  Hippokrates  blev  forgiftet  af  sin  Kone;  Trold- 
manden Vergil  fik  af  en  træsk  Kvinde  Løfte  om  et  Stævne- 
møde, og  da  han  i  en  Kurv  skulde  hejses  op  til  hendes 
Kammer,  lod  hun  ham  blive  hængende  midtvejs  i  Kur- 
ven til  Spot  og  Spe  for  alle.  Om  Salomos  Hustru  for- 
talte jødiske  Sagn  og  byzantinske  Romaner,  hvordan  den 
forslagne  Kvinde  og  den  kloge  pukkelryggede  Morolf, 
Salomos  Broder  og  Hjælper,  spiller  „List  over  List" 
med  hinanden.  Snart  om  Cæsars,  snart  om  Konstantins 
Gemalinde  fortaltes,  hvordan  hun  bedrog  ham  med  sine 
tolv  Tærner,  der  var  forklædte  Knøse,  —  indtil  en  Vis- 
mand afdækkede  hendes  Skamløshed.  En  Kvinde  tog 
Sovedrik  og  udgav  sig  for  død,  lod  sig  begrave  og  bort- 
føre af  sin  Elsker.  En  anden  lader  grave  en  hemmelig 

Gang  mellem  Ægtemandens  Hus  og  hans  Vens,  der  til- 
lige er  hendes  Elsker.  Vennen  præsenterer  hende  i  sit 
Hjem  for  Ægtemanden  som  hans  —  Vennens  —  Hustru; 
den  bedragne  vil  næppe  tro  sine  Øjne,  men  Vennen  for- 
klarer, at  det  er  blot  en  mærkelig  Lighed,  han  kan  gaa 
tilbage  til  sit  Hjem,  saa  vil  han  flnde  sin  egen  Hustru, 
—  hvad  der  ogsaa  slaar  til.  En  tredje  har  det  Uheld,  at 
en  klog  Skade  i  et  Bur  sladrer  til  Ægtemanden  om,  hvad 
hun  har  taget  sig  for  i  hans  Fraværelse,  men  den  snar- 
raadige  Kvinde  véd  at  overbevise  Manden  gennem  et 
Experiment  om,  hvor  løgnagtig  Skaden  er,  —  saa  han 
ikke  mere  stoler  paa  den  osv.  osv. 

Man  kan  ofte  kende  disse  orientalske  Noveller  om 
Kvindelist  igen,  hvor  de  er  gaaet  over  i  europæisk  No- 
velledigtning —  f.  Ex.  i  de  franske  fabliaux  —  derved, 
at  de  synes  saa  paradoksale,  kunstige,  mod  sund  Sans 
stridende  i  de  anvendte  Listmidler,  sammenlignet  med 
de  ædrueligere,  naturligere  europæiske  Historier.  Den 
samme  Mangel  paa  Respekt  for  det  sandsynlige,  nej! 
den  samme  Glæde  ved  det  paradoksalt  usandsynlige  præ- 
ger ogsaa  de  talrige  orientalske  Historier  om  Tilfældets 
sælsomme  Spil  eller,  om  man  vil,  om  Skæbnens  Almagt 
og  underlige  Veje.  Enhver  kender  fra  Tusen  og  en  Nat 
mange  saadanne  Fortællinger  om  de  besynderligste  Til- 
fældets Kombinationer.  Alle  Tilfældigheder  har  f.  Ex.  sam- 
mensvoret sig  saaledes  om  at  kaste  et  Skin  af  Skyld  over 
en  fuldkommen  sagesløs,  at  kun  et  ligesaa  besynderligt 
Tilfælde  alligevel  tilsidst  bringer  Vedkommendes  Uskyld 
for  en  Dag.  Eller  —  det  er  en  Historie,  der  i  mange 
Former  var  udbredt  i  Middelalderen  —  der  er  spaat 
Kejseren,  at  et  fattigt  Barn,  der  just  fødes,  skal  blive 

hans  Svigersøn  og  Arving,  og  hvad  saa  Kejseren  Gang 
efter  Gang  foretager  sig  for  at  gøre  Spaadommen  til 
Skamme,  virker  altsammen  tværtimod  med  til  dens  Op- 
fyldelse. 

Udover  det  Naturliges  Grænser,  til  det  overspændte 
og  paradoksale  søger  ogsaa  paa  Sjælelivets  Omraade 
gæme  Orientens  Fantasi.  Det  er  Venner,  der  overbyder 
hinanden  i  Selvopofrelse,  det  er  Fjender,  der  overbyder 
hinanden  i  Højmod;  en  Kærlighed,  der  bestaar  alle  Prø- 
ver, den  sorteste  Utaknemlighed,  den  hvideste  Ædelhed. 
En  Yngling  bor  hos  en  gift  Ven ;  dennes  Hustru  sygner 
hen  og  betror  tilsidst  sin  Mand,  at  hun  hentæres  af  Kærlig- 
hed til  den  unge  Husfælle.  Ægtemanden  betror  sig  igen 
til  Vennen,  og  denne  —  skaffer  sig  en  Spedalskhedssot 
paa  Halsen  for  at  betage  Vennens  Hustru  den  Elskov, 
som  greb  forstyrrende  ind  i  det  smukke  Venskabsforhold. 
•Romantisk  og  sentimental  er  især  Elskoven,  —  endog 
langt  udover  de  græske  Romaners.  Som  i  disse  er  begge 
de  Elskende  i  Reglen  ganske  unge.  Han  forelsker  sig  i 
en  Uset,  efter  hendes  Portræt,  efter  hendes  Billed,  som 
han  har  set  i  Drømme,  eller  højst  et  Glimt,  han  har  set  af 
hende  oppe  ft-a  det  tilgitrede  Vindu.  Den  forelskede  lægger 
sig  til  Sengs  og  sygner  hen,  og  i  hans  Umandighed  maa 
^n  Ven  eller  én  gammel,  noget  kobleragtig  Kone  handle 
for  ham.  Kvindens  indesluttede  og  bevogtede  Tilværelse 
i  Østen  lægger  Fjernhedens  Romantik  over  Forholdet 
mellem  Kørmene  og  nøder  til  megen  farlig  og  æventyrlig 
List,  med  Brug  af  mange  Slags  Mellemmænd,  for  at  naa 
sammen,  og  naar  Helten  f.  Ex.  er  smuglet  ind  i  Haremet 
forklædt  som  en  Slavinde  eller  hejst  op  i  en  Blomster- 
kurv, benyttes  ogsaa  den  sjældne  og  dyrekøbte  Lejlighed 

til  Gengæld  strax  til  fiild  Elskovsnydelse.  —  Men  oftest 
omtumles  han  i  mangehaande  Trængsler;  den  triykkelige 
Elsker  bliver  vanvittig  af  Sorg;  enten  han  eller  hun  sæl- 
ges —  som  i  græske  Romaner  —  i  Slaveri,  bortføres  af 
Røvere,  og  først  efter  lang  Tids  Modgang  og  rigelig  Ud- 
gydelse af  Suk  og  Taarer  naar  man  frem  til  Lykken. 


Spredtvis  gennemtrænger  Motiver  fra  denne  græske  og 
orientalske  Fortællelitteratur  hele  Ridderromantiken,  — 
vi  har  truffet  saadanne  i  det  foregaaende  og  vil  jævnlig 
gøre  det  i  det  følgende.  Men  som  ligeft'emme  Affødnin- 
ger  af  den  forkynder  en  Række  Romaner  og  Fortællin- 
ger sig  meget  tydelig  —  snart  ved  en  vis  sødligt  barnlig 
Erotik,  snart  ved  en  egen  Art  Æventyrlighed  og  Skæbne- 
spil, snart  igen  ved  extravagante  Historier  om  Kvinde- 
list og  Trolddom. 

Et  af  Hovedmotiverne  i  de  græske  Romaner  var  — 
saa*  vi  —  at  to  Elskende  eller  Mand  og  Hustru  paa  en 
Rejse  skilles  ad,  ved  et  Tilfælde  eller  Røveres  Overfald, 
og  nu  undergaar  alskens  Skæbnens  Omskiftelser  og 
mange  Trængsler,  medens  de  trofast  søger  Verden  rundt 
efter  hinanden.  I  franske  Romaner  (fra  det  12te  Aarh. 
eller  Beg.  af  det  13de)  som  Flore  og  Blanchefleur,  Au- 
cassin  og  Nicolete,  Escoufle,  Guillaume  af  Palermo,  bli- 
ver Historier  af  denne  Art  Genstand  for  ridderlig  Be- 
handling. 

Ridderromanerne  begynder  med  at  skildre  Heltens  og 
Heltindens  Opvækst  fra  Børn  af  ved  et  Fyrstehof.  Enten 
er  det  en  Adelsmands  Søn  Guillaume,  der  vokser  op  ved 
Kejseren  af  Italiens  Hof  sammen  med  Kejserdatteren 

Alis,  eller  en  kristen  Ridderdatter  Blanchefleur  vokser 
op  som  Fange  ved  en  spansk  Maurerkonges  Hof  sam- 
men med  Prins  Flore.  Sødligt  skildres  Børnenes  Skønhed 
og  Elskelighed,  —  som  i  Tidens  følsomme  Legender  om 
Jesusbamet  eller  paa  de  Billeder  af  „Madonna  med  Bar- 
net", som  fransk  Kunst  begyndte  at  smykke  Kirkepor- 
taleme  med.  Drengen  ligner,  tre  Aar  gammel,  med  sit 
blonde  Haar  en  Engel,  henriver  alle  og  rider  paa  Væb- 
nernes og  Riddernes  Ryg.  Da  Moderen  skal  sende  ham 
til  Hove,  beholder  hun  ham  den  sidste  Nat  i  Sengen  hos 
sig,  og  da  Drengen  skal  ride  afsted,  lægger  hun  en  blød 
Pude  paa  Sadlen.  Ved  Hoffet  kommer  den  lille  Kejser- 
datter med  sine  Legesøstre  hen  til  Drengen,  han  hilser, 
som  han  har  lært  det,  fra  Moderen,  og  yndefuldt,  undseligt 
er  Børnenes  første  Møde.  Altid  er  Guillaume  og  Alis 
eller  Flore  og  Blanchefleur  sammen;  han  er  artig  og 
beleven,  bruger  aldrig  stygge  Ord  eller  Eder,  og  hun 
synger  og  syer  og  morer  sig  med  at  forære  bort  Bælter 
og  Punge,  som  hun  har  tilvirket.  De  gaar  og  leger  sam- 
men i  en  Have,  medens  „Fuglene  synger  om  Elskov". 
Da  den  ene  skal  lære  at  læse,  maa  den  anden  være  med, 
og  de  lærer  at  læse  efter  „hedenske  Elskovsbøger**  og 
skriver  med  Sølv-  og  Guldgrifler  paa  Elfenbenstavler 
om  Fuglesang  og  Blomster  og  Elskov  (saaledes  skriver 
ogsaa  i  „Tusen  og  én  Nat"  Drengen  og  Pigen  i  Skolen 
Elskovsvers  til  hinanden,  naar  Læreren  vender  Ryggen). 
Hun  kalder  ham  Ven  eller  Broder,  men  man  kunde  se 
paa  hendes  Ansigtsfarve  og  Øjne,  hvilket  af  de  to  Ud- 
tryk der  var  hende  sødest;  naar  hun  siger  „Ven",  suk- 
ker hun,  og  hendes  Øjne  bliver  halvt  saa  smaa  af  yndig 
Undseelse. 

17» 

Saaledes  vokser  de  op.  Han  gør  Pagetjeneste,  udmær- 
ker sig  i  ridderlig  Idræt,  i  Skak  og  Tæmingspil,  i  Høvisk- 
hed og  Gavmildhed.  Hun  udvikler  sig  til  Jomfru,  —  de 
smaa  feste  og  runde  Brystæbler  er  som  „vælske  Nødder,* 
om  hendes  smækre  Liv  kan  man  spænde  med  to  Hæn- 
der, hendes  Legem  er  saa  hvidt,  at  naar  hun  barbenet 
løber  gennem  Morgenduggen  paa  Engen,  synes  Gaase- 
urterne  graa  ved  Siden  af  hendes  Ben.  Deres  Elskov 
vokser  ogsaa;  naar  han  en  Stund  gaar  fra  hende,  bliver 
hendes  Øjne  helt  „runde"  og  Hjertet  stiger  op  i  Øjets 
Vindu  for  at  se  efter  ham;  og  da  hun  en  Dag  spaserer 
i  Haven  og  ser  den  unge  Knøs  ligge  og  sove,  kan  hun 
ikke  lade  være  med  at  kysse  ham,  men  han  har  just 
ligget  og  drømt  om  hende,  og  drømmer  nu,  at  hun  giver 
ham  en  Rose,  og  derved  vaagner  han  glad  op  og  hilser 
hende  belevent.  Snart  kysses  og  kæles  der  i  Smug,  og 
Alis  ligger  mangen  søvnløs  Nat  og  tænker  paa,  hvor  ofte 
hendes  Ven  under  Klæderne  har  kærtegnet  hendes  Bryst 
og  Mave  og  „skønne  Lænder". 

Standsforskellen  dukker  knap  nok  op  for  de  Unge, 
men  ialføld  sætter  deres  Elskov  sig  ganske  udover  den, 
enten  det  nu  er  hende,  der  er  Kejserdatter,  eller  ham,  der 
er  Fyrstesøn,  medens  hun  er  i  ringere  Stand.  Men  de 
grumme  fyrstelige  Forældre  vil  ikke  tillade  Mesalliancen. 
Guillaume  og  Alis  (i  „Escoufle")  flygter  derfor  en  Nat; 
med  sit  Sengelinned  hejser  hun  sig  ned  fra  sit  Kammer, 
og  paa  Mulæsler  rider  de  ud  ad  Landevejen.  Altid  gik 
Muldyrene  ganske  tæt;  de  spøgte  og  kæledes,  snart  har 
han  hendes  Haand,  snart  klapper  han  hende  paa  Kind^ 
„hvor  jeg  har  Maanen  kær,"  siger  han,  „fordi  den  op- 
lyser jert  smukke  Ansigt".  „Vel  har  de  to  —  udbryder 

Digteren  —  sat  Moder  og  Fader,  Gods  og  Guld  ind  paa 
at  følge  deres  Hjertes  Attraa!"  Foi^æves  eftersøges  Flygt- 
ningene, de  rider  nok  saa  gladelig  om  i  Verden,  i  Her- 
bei^eme  faar  de  Madsæk  og  Rejseflaske  godt  Fyldte  og 
dækker  sig  Maaltid  undervejs  i  det  grønne  . . .  Men  en 
Dag,  da  de  har  spist  ved  en  Kilde  og  hun  har  lagt  sig 
at  sove,  medens  han  sidder  og  skygger  mod  Solen  for 
hende,  skyder  en  Glente  ned  og  napper  fra  ham  en  Pung 
med  en  Ring  i,  som  hans  Brud  netop  har  foræret  ham 
—  et  Træk,  som  genfindes  i  „Tusen  og  én  Nat"  — ;  Guil- 
laume  styrter  sig  tilhests  efter  den;  Alis  vaagner  og  fin- 
der sig  ene  og  forladt  af  sin  troløse  Bortfører,  og  for- 
tvivlet vandrer  hun  afsted  —  i  en  anden  Retning.  Og  nu 
har  vi  den  vanlige  Situation:  de  to  Elskende,  der  flakker 
om  paa  Eventyr  rundt  i  Verden  og  søger  efter  hinanden. 
I  „Flore  og  Blanchefleur"  sender  Maurerkongen,  da 
han  mærker,  at  det  bliver  for  varmt  mellem  Sønnen  og 
den  unge  kristne  Ridderpige,  Prinsen  afsted  at  fortsætte 
sine  Skolestudier  i  en  fjern  By,  og  imens  sælges  Kristen- 
pigen til  Købmænd,  og  Kongen  og  Dronningen  lader  op- 
bygge et  smukt  Gravmæle,  som  de  foreviser  Flore,  da 
han  kommer  hjem,  som  den  stakkels  døde  Blanchefleurs 
Grav.  Ogsaa  dette  Træk  forekommer  i  „Tusen  og  én 
Nat".  Forældrene  lader  iøvrigt  nu,  da  de  mener  Faren 
er  ovre,  Graven  udstyre  meget  nydelig  med  Mindes- 
mærker over  de  to's  Barndomskærlighed:  der  er  to  Sta- 
tuetter, forestillende  ham  og  hende,  de  kan  bevæge  sig 
for  Vinden  og  række  hinanden  Guldblomster,  medens 
de  siger:  „Kys  mig,  min  Skønne!"  Flore  lader  sig  imid- 
lertid ikke  trøste  —  „Elskov  har  plantet  ham  i  Hjertet 
en  Urt,  som  stedse  stod  i  Blomst  og  duftede  saa  sødt, 

at  han  glemte  alt  for  den*";  han  klager  sig  vidt  og  bredt, 
og  —  som  saa  ofte  Helten  i  græske  Romaner  —  beslutter 
han  at  dræbe  sig,  og  det  med  en  Sølvgriffel,  som  hans 
Elskede  har  foræret  ham;  saa  kan  han  kdmme  til  „camp 
flori"  og  plukke  Blomster  med  sin  Veninde  —  vel  As- 
fodelosengene  i  Klassikens  Underverden.  Nu  maa  For- 
ældrene ud  med  Sandheden  og  udstyrer  ham  rigt,  for  at 
han  kan  drage  ud  i  Verden  og  søge  efter  sin  Blanche- 
fleur.  Forklædt  som  Købmand  rejser  han  afeted  —  som 
Prinsen  i  „Tusen  og  én  Nat",  naar  han  drager  ud  efter 
sin  bortførte  Elskede.  (Senere  Versioner  af  Romanen 
finder  iøvrigt  denne  Forklædning  som  Købmand  for  lidet 
standsmæssig  og  lader  Prinsen  ride  afsted  som  Fyrste 
med  et  Følge  af  Riddere). 

Blanchefleur  er  bleven  solgt  til  „Admiralen*  af  Baby- 
lon, der  anbringer  hende  i  sit  „Kvindetaam"  —  aaben- 
bart  et  østerlandsk  Harem  — ,  hvor  der  er  140  Kamre 
med  unge  Piger,  som  opvartes  og  vogtes  af  Eunuker. 
Efter  Tur  skal  de  stille  til  Admiralens  „lever",  og  hver 
af  dem  bliver,  efter  at  være  underkastet  en  Kyskheds- 
prøve,  hans  Favorit  for  ét  Aar,  hvorefter  hun  bliver  hals- 
hugget, da  Despoten  ikke  taaler,  at  nogen  anden  bagefter 
ejer  en  Kvinde,  der  har  været  hans.  Alt  dette  lyder  helt 
østerlandsk.  Flore  sidder  efter  lang  forgæves  Søgen  i  et 
Værtshus,  og  medens  de  andre  rundt  om  snakker  og 
tager  for  sig  af  Retterne,  tænker  han  blot  paa  sin  „Hvid- 
blomst" og  sukker  og  véd  ikke,  hvad  han  spiser.  Vært- 
inden giver  Agt  paa  den  unge  Knøs,  støder  sin  Mand  i 
Siden  og  siger:  „Ved  Gud,  det  er  ingen  Købmand,  det 
er  en  adelig  Yngling".  Saa  giver  hun  sig  i  venlig  Tale 
med  ham  og  fortæller  ham  i  Samtalens  Løb,  at  der  for 


Græsk-orientalsk  farvede  Romaner  263 

nogen  Tid  siden  overnattede  en  ung  Pige  dér  i  Herber- 
get, som  hed  Blanchefleur,  og  som  lignede  ham  meget 
og  ogsaa  sad  og  sukkede  efter  én,  hun  kaldte  Flore.  I 
sin  Forvirring  vælter  den  unge  Købmand  Vinkanden 
over  Bordet,  men  forærer  Værtinden  et  Guldbæger  til 
Løn  for  hendes  Efterretning  og  trakterer  hele  Selskabet 
med  Vin.  Saa  haster  han  efter  hende  i  den  Retning, 
hvor  Værtinden  forklarer,  hun  er  draget  hen,  kommer 
atter  til  venlige  Værtsfolk  —  hans  egen  ungdommelige 
Skønhed  vækker  alles  Velvilje  og  Medfølelse  — ,  og  til- 
sidst  naar  han  Babylon,  hvor  hun  sidder  i  Admiralens 
„Fruertaam".  Han  gør  Bekendtskab  med  Taamets  Port- 
ner, spiller  Skak  med  ham  og  forærer  ham  et  Guldbæ- 
ger, og  Portneren  hejser  ham  saa  i  en  Blomsterkurv 
(igen  et  orientalsk  Træk)  op  i  Fruerkamrene.  Glad  sprin- 
ger han  ud,  men  desværre  er  det  ikke  i  Blanchefleurs, 
men  i  en  af  hendes  Veninders  Kammer,  han  kommer 
ind.  Hun  skriger  først  forfærdet  op,  men  faar  aandsnær- 
værende  de  andre  Piger  bort,  som  kommer  løbende  til; 
det  var  kun  en  Sommerfugl  —  forklarer  hun  —  der  var 
flagret  op  af  Blomsterne.  Og  nu  kalder  hun  paa  Blanche- 
fleur  —  hun  aner  straks,  at  det  er  Venindens  Ven,  der  er 
kommen.  Uden  Ord  falder  de  begge  i  hinandens  Arme, 
og  i  de  følgende  Dage  lever  de  to  Elskende  i  en  Elskovs- 
rus  oppe  i  Blanchefleurs  Kammer.  Men  derover  glem- 
mer hun  gentagne  Gange  sin  Pligt  at  opvarte  ved  Admi- 
ralens „Lever";  de  overraskes  i  Sengen  sammen  — 
—  nydeligt  er  det,  at  Admiralen  først  tror,  det  er  en 
Pige,  som  ligger  hos  Blanchefleur,  men  de  afdækker 
Sengekammeratens  Bryst  og  ser,  det  er  en  Knøs.  Saa 
skal  de  begge  brændes,  —  Flore  har  en  Tryllering  med 

Og  vil  Stikke  den  paa  Blanchefleurs  Finger  for  at  iallald 
hun  kan  blive  reddet;  men  ingen  af  dem  vil  reddes  alene, 
og  saa  kaster  de  Ringen  bort  og  føres  paa  Baalet.  Dog  — 
da  Admiralen  faar  hele  deres  Historie  at  høre  og  deres 
Trofasthed  i  Liv  og  Død,  bliver  han  —  som  Tyrannen 
saa  ofte  i  de  græske  Romaner  —  rørt  af  Medfølelse 
og  skænker  be^e  Friheden,  —  ja!  slaar  endog  Flore 
til  Ridder.  Han  og  Blanchefleur  rejser  nu  lykkelige  hjem 
til  Spanien,  hvor  Flore  bestiger  Tronen  og  til  Ære  for 
sin  kristne  Hustru  selv  antager  Kristentroen  . . . 

I  en  mild  og  lys  Æventyrstone  er  det  yndefulde  Digt 
helt  igennem  holdt;  Heltens  og  Heltindens  Blomster- 
navne synes  direkte  oversatte  fra  lignende  Personnavne 
i  græske  Romaner,  eller  maaske  har  det  hele  oprindelig 
været  et  lille  Blomsteræventyr.  Det  er  —  synes  det  — 
kommen  til  Vesteuropa  i  to  forskellige  Versioner,  og 
disse  har  dér  affødt  to  Rækker  Behandlinger,  af  hvilke 
den  ene  trækker  alle  Linier  grovere  op,  baade  Flores 
Faders  Grumhed  og  Blanchefleurs  Trængsler,  og  i  det 
hele  afpasser  Fortællingen  til  en  folkeligere  Kreds'  Smag. 

En  ganske  særlig  Omformning  har  Sagnet  faaet  i  den 
lille  „chante-fable"  om  „Aucassin  og  Nicolete".  I  denne 
nydelige  Digtning  er  paa  en  i  Gammelfransk  tilsynela- 
dende enestaaende  Maade  Verseformen  bleven  opløst  i 
Prosa  og  kun  bibeholdt  paa  de  mest  lyriske  Steder,  — 
noget  som  imidlertid  maaske  mange  Gange  i  Praxis  fandt 
Sted  ved  Trouvérernes  Foredrag  af  Verseromaner  — , 
og  ved  denne  Frigørelse  fra  Verset  har  Fortællingen  kun- 
net udforme  sig  til  et  fuldstændigt  Æventyr,  frit  legende 
med  al  Sandsynlighed  og  paa  den  mest  indtagende  Maa- 
de smeltende  romantisk  Drøm  sammen  med  jævn  Livs- 

virkelighed,  et  næsten  bristefærdig  spændt  Sværmeri  med 
den  naiveste  Naturlighed,  det  sødeste  Tungsind  med 
skælmsk  og  kaad  Overgivenhed.  Her  er  det  hende,  der 
er  Maurerpige,  men  kristnet  og  opdraget  i  Beaucaire, 
hvor  Grevens  Søn  elsker  hende.  Greven  lader  Pigen 
indeslutte  i  et  Taarn  for  at  skaffe  hende  af  Vejen,  og  sin 
Søn,  der  ikke  vil  lade  sig  kurere  for  sit  Sværmeri,  kaster 
han  i  et  Fængsel;  men  Nicolete  hejser  sig  ved  Hjælp  af 
sit  Sengelinned  om  Natten  ned  af  sit  Taarn  og  lister  i 
Maaneskinnet  hen  til  Fængslet,  hvor  hun  gennem  en 
Murrevne  taler  med  sin  Ven,  indtil  Taamvægteren,  der 
medfølende  har  udspejdet  dem,  varer  Nicolete  mod  By- 
vagten,  som  nærmer  sig  paa  sin  natlige  Runde.  Nicolete 
maa  fly  over  Mur  og  Grav  ud  i  Skoven  og  sender  Hil- 
sen til  Aucassin,  da  han  er  kommen  fri  af  Fængslet; 
han  flyr  nu  ogsaa  derud,  og  de  lever  en  romantisk  Na- 
turidyl ude  i  Skoven.  Men  derefter  drager  de  saa  paa 
Rejse  —  i  Skildringen  af  de  besynderlige  Lande  med 
de  besynderlige  Sæder,  som  de  kommer  til,  klinger  næsten 
ligesom  et  parodisk  Ekko  af  de  græske  Romaners  eks- 
otiske Rejseskildringer  — ,  de  kommer  i  Slaveri,  skilles 
under  en  Storm  fra  hinanden,  og  Aucassin  kommer  til- 
bage til  sit  Rige;  men  han  lever  i  Tungsindighed,  indtil 
en  skønne  Dag  hans  Nicolete,  forklædt  som  en  fattig 
Spillemand  (som  en  Heltinde  i  en  græsk  Roman)  kom- 
mer til  Beaucaire  og  giver  sig  tilkende  for  ham  . . . 

Det  har  næppe  været  bestemt  for  den  egentlige  Rid- 
derromantiks fine  Tilhørerkredse  —  dette  barnlige  og 
folkelige  Æventyr;  men  den  kælne  Ømhed,  den  hedenske 
Sanselighed,  den  lyse  Menneskekærlighed,  som  udmær- 
ker hele  den  Klasse  af  græskfarvede  Romaner,  vi  her 

betragter,  har  intetsteds  udfoldet  sig  elskværdigere  end  i 
„Aucassin  og  Nicolete"  — tilsat  med  en  Art  næsten  sygelig 
Inderlighed,  næsten  overspændt  Sværmeri,  som  er  ægte 
middelalderlig  Romantik. 

Ganske  anderledes  lokaliseret  til  europæiske  Forhold 
er  det  videre  Forløb  af  Handlingen  i  „rEscoufle",  som 
vi  slap,  hvor  Glenten  i  Skoven  havde  skilt  Guillaume 
og  Alis  ad.  Kejserdatteren  havner  paa  sin  Omflakken  i 
Montpellier,  hvor  hun  sammen  med  en  fattig  Veninde 
slaar  sig  ned  og  ernærer  sig  ved  sine  kunstfærdige  Sy- 
arbejder.  Hun  broderer  Silkepunge,  som  Omegnens  Adels- 
junkere  kan  forære  deres  Damer;  hun  paatager  sig  og- 
saa  det  lidt  ilde  ansete  Hverv  at  vaske  Herrernes  Haar,  og 
hun  kommer  snart  saaledes  i  Ry  for  Elskværdighed  og 
Skønhed,  at  de  to  Damers  Hus  bliver  en  hel  lille  Salon, 
hvor  Egnens  adelige  Herrer  samles  til  Kur  omkring  den 
smukke  Kunstsyerske,  der  allerede  vækker  Adelsdamer- 
nes Jalusi.  Tilslut  kommer  hun  som  en  Art  Selskabsdame 
eller  højere  Tyende  i  Huset  hos  en  Grevefamilie.  Her 
skildres  der  os  en  hyggelig,  naiv  Aftenscene.  Herren  er 
kommen  hjem  fra  Jagt  og  har  gjort  sig  det  bekvemt  ved 
Arnen,  hvor  der  steges  Æbler,  —  for  bedre  at  kunne 
„gratter**  har  han  kun  beholdt  Bukserne  paa,  og  hans 
Hoved  hviler  i  Alis'  Skød  — ,  Familien  sidder  uden  om, 
og  man  underholder  hverandre  med  Dagens  Nyt.  En 
fortæller  saa  om  den  besynderlige  Mand,  som  for  Tiden 
bor  paa  Byens  Gæstgiveri  og  som  har  gjort  Tjeneste 
ved  Dagens  Jagt;  der  var  bleven  fanget  en  Glente,  og 
saasnart  den  unge  Mand  saa'  den,  havde  han  revet  Hjær- 
tet  ud  af  Brystet  paa  den  og  slugt  det.  Greven  bliver 
nysgerrig  og  lader  Manden  kalde  op,  og  han  fortæller  da. 

hvorfra  hans  Had  til  Glenten  stammer  . .  Og  medens 
han  fortæller  sin  Historie,  gaar  det  op  for  Alis,  hvem 
der  staar  for  hende  .  .  .  Resten  gætter  man!  —  Det  er 
den  livagtigste  Tegning,  man  kan  ønske  sig,  af  det  12te 
Aarh's  ridderlige  Hverdagsliv,  og  alligevel:  baade  i  den 
odaliskagtige  Stilling,  Alis  indtager,  og  i  Episoden  om 
Manden,  der  kaldes  op  for  at  forklare  sin  besynderlige 
Adfærd,  synes  man  at  kunne  skimte  et  orientalsk  For- 
billed  for  Scenen. 


Er  Motivet  om  de  Elskendes  Adskillelse  og  Genfin- 
deise forblevet  en  af  Grundformlerne  for  al  Kærligheds- 
roman, saa  har  det  andet  Hovedmotiv,  som  fra  græsk- 
orientalsk Fortællekunst  er  flydt  over  i  Ridderromantiken, 
ikke  vist  sig  mindre  frugtbart  for  Verdenslitteraturen. 
Det  er  Motivet  om  Hustruen,  der  uskyldig  mistænkes 
for  Utroskab  og  forjages;  hendes  Uskyld  kommer  for 
en  Dag,  og  det  lykkes  tilsidst  Manden  at  genfinde  den 
Forskudte  og  skaffe  hende  Genoprejsning.  Det  er  en 
Romanformel,  som  det  virkelige  Liv  saa  ofte  har  frem- 
budt Stof  for  og  som  ejer  sjældne  Betingelser  for  at  tale 
til  Følelsen  og  Fantasien:  den  rene  Uskyld,  der  sværtes 
af  djævelsk  Ondskab;  den  godtroende  Hædersmand,  som 
forblændet  af  tilsyneladende  Beviser  gør  sig  skyldig  i 
grum  Uret;  Sandhedens  Underkuelse  og  sluttelige  Triumf. 
Fra  forskellige  Historier,  der  nu  findes  i  „1001  Nat",  til 
Susannahistorien  i  Daniels  Bog,  fra  Lukretiahistorien  hos 
Livius  til  den  græske  Roman  Chæreas  og  Kallirhoe  bød 
Orienten  og  Antiken  nok  af  Udgangspunkter.  I  middel- 
alderlige Krøniker  og  Heltedigte  var  den  Slags  Historier 

fortalt  om  forskellige  Dronninger,  angelsachsiske,  franske 
og  tyske;  i  Legendesamlinger  overførtes  de  paa  Helgen- 
inder. Men  den  Form  af  Motivet,  i  hvilken  middelalder- 
lige Ridderromaner  —  de  franske  „Roman  om  Violmær- 
ket", „Greven  af  Poitiers",  „Romanen  om  Rosenmærket*, 
den  tyske  „Roman  om  de  to  Købmænd*  —  behandler 
det,  har  som  Særegenhed,  at  et  Væddemaal  eller  ialfiEild 
en  Dispyt  mellem  Ægtemanden  og  nogle  Venner  om 
Hustruens  Troskab  danner  Udgangspunkt  og  Forudsæt- 
ningen, og  at  det  er  Angivelsen  af  et  Fødselsmærke  paa 
Hustruens  Legem,  en  Ring  fra  hendes  Finger  eller  en 
Beskrivelse  af  hendes  Sovekammer,  som  udgør  Bagva- 
skerens Bevis  for  at  have  nydt  hendes  Gunst.  Vædde- 
maalet  eller  Dispyten  som  Udgangspunkt  har  vi  i  Lu- 
kretiahistorien,  og  et  lignende  Udgangspunkt  har  ogsaa 
i  det  hele  mange  orientalske  Historier;  tilsyneladende 
Tegn  paa  Utroskab,  der  forblænder  en  Ægtemand,  har 
allerede  baade  græske  Romaner  og  orientalske  Fortæl- 
linger. Og  hele  den  halvt  grusomme,  halvt  moraliserende 
Følsomhed,  der  ligger  i  Motivet,  bærer  et  østerlandsk 
Præg. 

„Greven  af  Poitiers"  er  den  ældste,  endnu  plumpe 
Version,  „Romanen  om  Violmærket**  den  finere,  ridder- 
ligere Bearbejdelse.  Kongen  af  Frankrig  holder  Hoffest 
for  sine  Baroner.  Greven  af  Nevers  —  eller  af  Poitiers 
—  roser  sig,  medens  man  sidder  og  snakker  og  synger, 
af  sin  Elskedes,  den  skønne  Oriauts  Dyd  og  Troskab  (i 
den  ældste  Roman  er  det  hans  Hustrus)  og  synger  hen- 
des Pris.  En  intrigant  Adelsmand,  Grev  Lysiart  af  Forest, 
spotter  hans  Tillid  og  lover  i  kort  Tid  at  bringe  Beviser 
for  at  have  nydt  den  Skønnes  Elskov.  Begge  vædder 

om  deres  Grevskaber,  og  Grev  Lysiart  rejser  afsted  til 
Oriauts  Slot  med  Hilsener  fra  hendes  Elskede,  at  hun 
skal  tage  godt  imod  ham.  Oriaut  staar  just  i  Taamvin- 
duet,  da  han  kommer,  hun  hører  paa  Fuglenes  Sang» 
tænker  paa  sin  Ven  og  synger  „poitouske  Sange".  Hun 
tager  venlig  imod  ham  og  huser  ham  paa  Slottet,  men 
da  han  begynder  at  tale  Elskovsord  til  hende,  viser  hun 
ham  bestemt  af.  (I  den  ældre  Roman  ytrer  han  sin  Kær- 
lighed ved  under  Maaltidet  at  kaste  sig  over  ethvert 
Stykke,  hun  har  bidt  af,  og  træde  hende  paa  Foden,  og 
efter  Maaltidet  tager  han  hende  om  Hofterne  og  paa 
hendes  Bryst.)  Nu  har  Oriaut  imidlertid  en  gammel, 
træsk  Kammerfrue;  til  hende  vender  Greven  sig,  og 
bestikker  hende  til  at  lade  ham  kigge  ind  gennem  et  Hul 
i  Væggen,  medens  den  Skønne  tager  sit  Bad.  Og  han 
ser  her  et  violfarvet  Modermærke,  hun  har  paa  det  ene 
Bryst.  (I  den  ældre  Roman  skaffer  Tærnen  ham  som 
Bevis  hendes  Ring,  noget  af  hendes  Haar  og  en  Flig  af 
hendes  Klæder.)  Forsynet  med  sit  „Bevis"  iler  Forræd- 
deren  nu  jublende  til  Hoffet,  hvor  han  i  alles  Nærvæ- 
relse beskæmmer  den  tillidsfulde  Ridder  og  dermed  til- 
lige vinder  hans  Len  fra  ham. 

Uden  nærmere  Undersøgelse  jager  Ridderen  natur- 
ligvis nu  den  Elskede  fra  sig.  Og  saa  har  vi  igen  den 
for  disse  Romaner  normale  Situation.  Medens  hun  nem- 
lig flakker  om  i  Verden,  efterstræbt  for  sin  Skønhed  og 
forsvarende  sin  Dyd,  kommer  han  snart  under  Vejr  med 
Bedraget.  Nu  er  det  hans  Tur  til  med  Othello  at  raabe 
sit  „Fool!  fool!  fool!  fool!",  og  han  drager  ud  i  Verden 
efter  sin  saa  forurettede  Elskede.  I  smaa  nydelige  Epi- 
soder skildres  Grevens  Omflakken.  Han  ligger  f.  Ex. 

udtæret  af  Sorg,  syg  i  en  Borgers  Hus,  og  dennes  smuk- 
ke Datter  sidder  og  sømmer,  og  synger  imens  Balladen 
om  Oriaut  og  Renaut.  Ved  at  høre  den  Elskedes  Navn, 
vaagner  den  Syge  igen  til  Kræfter,  han  maa  blive  rask  for 
at  komme  ud  og  søge,  og  inde  i  Sengen  begynder  han 
at  nynne  en  Elskovssang.  Den  unge  Pige  kommer  nu 
og  spørger,  om  det  gaar  ham  bedre,  og  han  fritter  hende^ 
om  hun  véd,  hvem  hun  sang  om,  —  saa  hun  paa  sin  Side 
aner,  at  det  er  „mal  d'amour",  der  fejler  ham.  Han  be- 
tror hende  hele  sin  Historie  og  vil  straks  op  og  afeted. 
Borgerfamilien  slipper  ham  imidlertid  ikke,  før  han  er 
godt  plejet  og  styrket,  og  de  venlige  Folk  vil  ingen  Be- 
taling have.  Et  andet  Sted  bliver  en  Hertugs  Datter  for- 
elsket i  ham  og  hendes  Tærne  giver  ham  en  Trylledrik, 
saa  han  glemmer  sin  Oriaut . .  .  Allerede  er  det  bestemt, 
han  skal  ægte  heade,  men  en  Dag,  han  gaar  i  Skoven  og 
og  jager,  nynnende  paa  en  af  Bernard  de  Ventadours 
Sange,  fanger  hans  Spurvehøg  en  Lærke,  og  om  dens  Hals 
sidder  —  Oriauts  Ring.  Nu  vaagner  Erindringen,  og  hans 
Elskov  tager  Kampen  op  med  Trylledrikkens  .Kraft  og 
besejrer  den.  Atter  drager  han  ud  i  Verden  og  naa'r  just 
frem,  da  Oriaut  staar  paa  Baalet  —  et  almindeligt  Træk 
i  græsk  Roman  — ;  hun  skal  lide  Døden  for  en  Forbry- 
delse, der  er  bleven  paaduttet  hende  af  onde  Mennesker. 
Vanskæbnen  har  —  som  man  ser  —  forfulgt  den 
uskyldige  Kvinde  rundt  i  Verden,  og  om  lignende,  af 
Skæbnen  forfulgte,  af  Mændene  efterstræbte  og  af  onde 
Mennesker  for  alle  Slags  Forbrydelser  beskyldte  Kvinder 
véd  mange  ridderlige  Romaner  og  Fortællinger  efter  øs- 
terlandsk Mønster  at  berette.  Heltinden  er  f.  Ex.  til  at  be- 
gynde med  bleven  efterstræbt  af  sin  Fader  og  hu^er  sin 

ene  Haand  af  sig^  for  at  vansire  sin  Skønhed;  skal  lide 
Flammedøden,  men  flyr  ud  paa  Havet  i  en  rorløs  Baad; 
bliver  gift,  men  efterstræbt  af  sin  Svigermoder,  eller 
bliver  Barnepige  og  beskyldt  for  at  have  ombragt  Bar- 
net osv.  osv.  — ;  altid  føres  hun  dog  af  et  naadigt  For- 
syn frelst  gennem  Vanskæbnerne.  Det  er  en  hel  Litte- 
ratur om  forfulgte  og  undertrykte  Kvinder,  der  har  sit 
første  Udspring  i  sengræsk  Sentimentalitet  og  øster- 
landsk Martrelyst,  men  i  Middelalderromanerne  indgaar 
den  som  et  vigtigt  Led  i  Kristendommens  Kamp  for  at 
blødgøre  Hjerterne  og  formilde  Sæderne,  i  Digtningens 
Arbejde  paa  at  opdrage  de  raa  Baroner  til  ridderlig  Agtelse 
for  Kvinden. 


I  grel  Modsætning  til  Aanden  i  disse  Romaner  staar 
alle  de  østerlandske  Historier  om  Kvindens  Træskhed 
og  Troløshed,  der  samtidig  trængte  ind.  De  faldt  ud- 
mærket i  Traad  med  alle  de  Kvindfolkeanekdoter  af  lig- 
nende Art,  der  af  sig  selv  groede  i  den  gamle  galliske 
Jordbund;  kun  var  de  indfødte  „fabliaux"  mere  saftigt 
humoristiske  og  ironisk  skeptiske,  medens  der  i  de  øster- 
landske var  en  mørk,  grum  Lidenskabelighed.  Folkelige 
Spillemandsdigte  paa  fransk  og  tysk  bearbejdede  ogsaa 
con  amore  de  østerlandsk  byzantinske  Historier  om  Kong 
Salomos  utro  Hustru  og  den  forslagne,  pukkelryggede 
Morolf.  Nu  tog  ligeledes  Ridderromanerne  de  østerland- 
ske Historier  af  den  Art  op  til  Behandling.  Men  de  gør 
det  Kunststykke  at  gennemtrænge  de  optagne  Historier 
med  en  ny  Aand ;  de  tager  aabent  Kvindens  og  Elskovens 
Parti  og  lader  dem  blive  de  sejrende  til  slut. 

En  af  de  ældste  Ridderromaner  hedder  Eracle  (for- 
fattet c.  1 160  af  Gautier  fra  Arras)  og  er  digtet  paa  Grund- 
lag af  østerlandsk  geistlige  Legender  og  østerlandsk 
byzantinske  Fortællinger.  Romanen  begynder  i  religiøs 
Opbyggelsesstil  med  at  fortælle  om  et  fromt  romersk 
Ægtepar  —  Manden  er  Senator.  De  lever  i  Barnløshed, 
indtil  en  Engel  aabenbarer  sig  for  dem  og  giver  dem  visse 
intime  Forskrifter  om,  hvorledes  de  skal  bære  sig  ad,  for 
at  deres  Samleje  kan  bære  Frugt.  Undselige  følger  de 
disse,  og  der  fødes  da  ogsaa  en  Dreng.  Paa  Daabsdagen 
kom  der  en  Engel  og  lagde  et  Brev  fra  Gud  paa  Vuggen; 
det  maatte  ikke  aabnes,  før  Drengen  selv  kunde  læse 
det.  Dette  varede  imidlertid  ikke  længe  —  saa  fremmelig 
viste  Barnet  sig  — ,  og  i  Brevet  skænkede  Gud  ham  da 
tre  overmenneskelige  Gaver:  han  skulde  forstaa  sig  paa 
ædle  Stene,  paa  Heste  og  paa  Kvinder  —  de  tre  Ting, 
som  det  for  Østerlændinge  jo  altid  har  kommet  mest 
an  paa  at  være  Kender  af  Senatoren  dør  imidlertid,  og 
Enken  ser  sig  snart  af  Pengetrang  nødsaget  til  at  sælge 
sit  Barn  —  „som  det  ofte  var  Skik"  paa  den  Tid;  hun  vil 
desuden  —  undskylder  Forf.  —  udelukkende  bruge  Pen- 
gene til  Almisser  for  Mandens  Sjæl.  Rørende  legendeagtig 
skildres  det,  hvordan  hun  lægger  Strikken  om  Drengens 
Hals,  og  sagtmodig  som  et  Lam  lader  han  sig  føre  til  Mar- 
ked for  at  sælges  som  Slave.  Han  kommer  snart  til  Kejser- 
hoffet, hvor  han  faar  Lejlighed  til  at  vise  sin  Kunst,  idet 
Kejseren  prøver  den  —  først  med  Stene,  siden  med  Heste. 
Hver  Gang  tiltrækker  Drengen  sig  først  Spot  ved  sit 
Valg;  han  kasserer  de  største  og  mest  ansete  Klenodier, 
og  det  viser  sig  først  bagefter,  at  der  var  „Orm"  i  dem; 
han  gaar  forbi  de  bedste  Heste  og  vælger  en  uanselig 

Kleppert,  men  besejrer  i  Væddeløb  alle  de  andre  med 
den.  Nu  kommer  han  til  stor  Ære  som  en  af  de  ved  øster- 
landske Hoffer  ansatte  „Vismænd"  og  faar  sig  betroet 
Valget  af  en  Kejserinde  til  sin  Herre.  Det  foregaar  atter  helt 
paa  sin  østerlandsk,  som  i  Esthers  Bog.  Alle  Fornemme 
i  Riget  tilsiges  at  komme  til  Staden  med  deres  unge  Piger. 
Det  bliver  en  hel  Lejr  eller  et  Marked  udenfor  Byen,  og 
overmaade  livligt  skildres  de  unge  Pigers  Forventning  og 
indbyrdes  Jalusi,  deres  Slægtninge  og  Bekendte,  som 
allerede  gør  deres  Kur  til  den  vordende  Kejserinde  osv. 
osv.  Eracle  gaar  alle  de  fremstillede  Kvinder  igennem; 
enhver,  der  har  et  eller  andet  paa  Samvittigheden,  skælver 
for  hans  Blik,  og  han  gennemskuer  deres  letfærdige  eller 
dumme  Tanker  og  gaar  hovedrystende  hele  Rækken  forbi 
uden  at  udvælge  nogen.  Men  paa  Hjemvejen  ser  han  saa 
en  fattig  lille  Pige  løbe  over  Gaden;  han  følger  hende 
straks  til  hendes  ringe  Hjem  hos  Tanten,  og  dér  forkyn- 
der han,  at  hun  skal  blive  Dronning.  Medfølende  skildrer 
Digteren  Glæden  i  det  beskedne  Hjem,  den  lille  Piges 
Uskyld,  alle  Forberedelserne  til  hendes  Udstyr,  selve 
Brylluppets  Pragt.  Som  Kejserinde  vinder  hun  snart  alle 
ved  sin  fromme  Ydmyghed  og  Huldsalighed. 

Men  saa  slaar  Fortællingens  Tone  om;  det  er  aaben- 
bart  nu  en  hel  ny  Kilde,  der  øses  af,  og  dermed  en  ny 
Inspiration.  Kejseren  skal  i  Krig,  og  for  at  vogte  sin  Ge- 
malinde sætter  han  hende  i  et  Taarn  med  en  Livvagt 
af  24  Riddere;  hun  har  sin  Seng  i  Taamets  Midte  og 
deres  Sovesteder  er  beliggende  kredsformig  udenom. 
Saaledes  bevogtes  Kvinder  ofte  i  østerlandske  Fortæl- 
linger, og  saaledes  blev  Pompejus'  Datter  bevogtet  i  „Gesta 
Romanorum«.  Den  ridderlige  Digter  ser  imidlertid  i  denne 

strænge  og  fornærmelige  Bevogtning  en  Uret,  Kejseren 
begaar  mod  sin  Hustru,  —  en  Uret,  der  undskylder,  hvad 
der  nu  sker.  Eracle  har  ogsaa  stærkt  advaret  derimod; 
man  vogter  en  Kvinde  bedst  —  erklærer  han  —  ved  at 
vise  hende  Tillid,  medens  Kedsomheden  og  Tvangen  kan 
friste  til  alskens  galt.  Og  nu  sker  det  da  ogsaa  —  rigtig 
østerlandsk  paradoksalt  —  at  den  dydige  og  saa  godt  be- 
vogtede kvinde  alligevel  viser  sig  som  den  Eva,  hun  er, 
og  at  „Kvindelist  er  uden  Ende".  Der  indtræffer  en  flere 
Dages  Fest,  ved  hvilken  Kejserinden  efter  Skik  og  Brug 
plejede  at  være  til  Stede.  Under  fiild  Bevogtning  føres 
hun  da  ogsaa  dette  Aar  til  Festen.  Men  mellem  de  unge 
fornemme  Mænd,  der  synger  og  danser  og  udfører  Vædde- 
kampe  for  Fyrstinden,  tildrager  den  unge  Parides  sig  snart 
hendes  Blikke,  og  hun  er  i  et  Nu  ligesaa  indtaget  i  ham, 
som  han  er  betaget  af  Kejserinden.  Fint  og  frisk  skildres 
Begges  Tanker;  hun  paa  sin  Side  grunder  over,  hvordan 
hun  skal  give  ham  tilkende,  hvad  hun  føler;  men  for- 
haabentlig  maa  han  da  kunne  forstaa  hendes  Blikke,  et 
saa  ædelt  Sind  som  hans  maa  stræbe  højt  og  ikke  være 
bange  for  at  kaste  sine  Tanker  paa  en  Fyrstinde;  og  lige- 
stemte  Sjæle  som  deres  maa  forstaa  hinanden  mellem 
Tusener.  Synder  hun,  er  det  ialfald  Kejseren,  der  først  har 
gjort  Uret  mod  hende,  og  Elskov  vækker  jo  saa  mange 
ædle  Dyder  til  Live,  at  de  nok  vil  kunne  føre  dens  For- 
svar for  Gud,  selv  om  den  maaske  i  sig  selv  er  en  Synd. 
Kejserinden  sidder  i  sit  Taarn  og  længes,  og  Ynglingen 
lægger  sig  —  paa  sin  østerlandsk  —  til  Sengs  og  hentæres. 
Paa  østerlandsk  Manér  er  der  nu  ogsaa  en  venlig  gammel 
Nabokone,  der  kommer  og  føler  paa  hans  Puls,  hvad 
der  fejler  ham,  og  snart  udspejder,  hvem  der  er  Gen- 

Standen  for  hans  Følelser.  Og  næste  Dag  spaserer  Konen 
med  en  Kurv  Kirsebær  op  til  Kejserinden  og  faar  sig  en 
Samtale  med  hende  .  .  .  beklager  hendes  indesluttede 
Tilværelse,  fritter  hendes  Hjertes  Tilstand,  mærker,  hvor- 
dan det  staar  til,  og  fortæller  om  den  unge  Mand,  der 
sygner  hen  af  Elskov.  I  en  Postej,  som  Kejserinden 
Dagen  efter  lader  Konen  bringe  til  Tak  for  Kirsebærrene, 
ligger  Besked  om,  hvordan  et  Stævnemøde  skal  arran- 
geres. Der  graves  et  underjordisk  Kammer  under  den 
Gamles  Bolig,  og  i  dette  bliver  Parides  gemt.  Ved  en  stor 
Festdag  nogle  Dage  efter  rider  Kejserinden  forbi,  omgiven 
af  sin  Eskorte,  men  er  desværre  saa  uheldig  at  felde  af 
Hesten,  snavse  sin  Dragt  og  forslaa  sit  Ben,  saa  hun  maa 
bringes  ind  i  den  Gamles  Hus.  Og  dér  fuldføres  natur- 
ligvis alt  efter  det  lagte  Program  —  utvivlsomt  af  øster- 
landsk Oprindelse:  „Ne  sait,  qu*il  fait,  qui  femme  gaite". 

Imens  véd  selvfølgelig  den  vise  Eracle,  der  er  med 
Kejseren  i  Lejren,  straks  Besked  og  indberetter  det  til 
sin  Herre.  Han  iler  sporenstregs  hjem  og  holder  Forhør. 
Begge  vedgaar,  hvad  der  er  sket,  men  hun  erklærer  at 
ville  bytte  al  Verdens  Herlighed  bort  for  at  eje  Elskeren, 
og  han  er  rede  til  at  dø  for  sin  Elskov,  —  „det  er  der 
ingen  Skam  ved«.  Og  da  Eracle  desuden  foreholder 
Kejseren,  at  han  ved  sin  tyranniske  Behandling  af  Hus- 
truen selv  er  Skyld  i  alt,  lader  denne  sig  —  som  en  høj- 
modig østerlandsk  Despot  —  velvilligst  skille  fra  sin  Hus- 
tru og  giver  de  to  Elskende  sammen.  —  Og  Romanen 
glider  nu  igen  over  i  en  geistlig  Legendesfære. 

Orientalsk  Kvindelist,  en  græsk  Kejserindes  Utroskab, 
men  Læsernes  Sympati  vendt  over  paa  Kvindens  og  Ægte- 
skabsbruddets Side  —  det  samme  er  ogsaa  Emnet  for 

en  af  Gautiers  stor  Medbejlers  første  Romaner,  —  Chre- 
stien  de  Troyes'  „Cligés*.  Det  er  sin  Neveu,  Kejserinden 
her  elsker,  og  hendes  trolddomskyndige  Amme  laver 
først  en  Trylledrik,  som  hindrer  Kejseren  i  at  „fuldbyrde 
Ægteskabet"  ved  sit  natlige  Samleje  med  hende,  og  der- 
efter en  anden  Trylledrik,  der  hensætter  Kejserinden  i 
en  dødlignende  Søvn,  under  hvilken  hun  lader  sig  bort- 
føre —  som  det  sker  med  Kong  Salomos  Hustru  i  de 
østerlandske  Fortællinger. 

Men  i  en  Roman  som  „Cligés"  er  det  —  som  vi 
senere  skal  se  —  kun  det  ydre  Handlingsmaskineri,  der 
er  hentet  fra  Østen.  Om  den  som  om  mangen  Roman, 
der  i  det  foregaaende  blot  er  set  som  Europæisering  af 
græsk-orientalsk  Fortællingskunst,  gælder  det,  at  de  me- 
get mere  maa  ses  som  fiildt  original  ridderlig  Roman- 
digtning, der  „tager  sit  Eje,  hvor  den  finder  det". 

Endnu  et  —  og  ikke  det  mindst  væsentlige  —  frem- 
mede Element  skal  dog  indgaa  i  denne  Romandigtning» 
før  den  faar  sin  fulde  romantiske  Duft  og  Farve. 


XIV.  MATIÉRE  DE  BRETAGNE 


Tidligst  foldede  Ridderromantiken  sig  fiildt  ud  i  det 
engelsk-normanniske  Rige,  som  jo  i  Midten  af  det  12te 
Aarh.  omfattede  Storbrittanien  og  hele  Vestfrankrig  og  i 
hvilket  de  herskende  Klassers  Sprog  var  Fransk.  Her 
var  der  størst  Velstand  og  størst  aandeligt  Liv  her  naaede 
Kongedømmet  og  Lensadelen  først  til  mægtig  Udfoldelse, 
her  var  den  Folkeblanding  og  Kulturblanding  rigest,  hvoraf 
Romantiken  opstod. 

I  det  normanniske  Erobringsrige  i  England  naaede 
Kongedømmet  med  Vilhelm  Erobreren  og  hans  Efter- 
følgere en  Magt  og  Rigdom,  som  intet  andet  Steds  var 
set  siden  Karl  den  stores  Tid.  Et  Rige,  i  hvilket  en  lille 
Overklasse  af  Erobrere  skal  holde  en  langt  større  ind- 
født Befolkning  underkuet,  maa  nødvendig  organiseres 
stramt  militært  og  monarkisk.  Og  den  kraftig  vilde  Konge- 

slægt  vidste  at  iværksætte  Oi^nisationen.  Tyngende 
Skatter  fyldte  Kongens  Kasse,  Jordegodser  og  Jagtrettig- 
heder gjorde  Baronerne  rige  og  mægtige,  men  Kongen 
tog  dem  alle,  ogsaa  Vasallernes  Vasaller,  direkte  i  Ed  og 
udøvede  gennem  Formynder-  og  Bortgifte-Rettigheden 
et  ikke  ringe  Despoti  over  Adelen;  Kongerne  holdt  og- 
saa hele  Retsplejen  og  Forvaltningen  eneraadig  i  deres 
Haand,  og  Gejstligheden  var  som  Regel  deres  lydige  Red- 
skab. Frem  og  tilbage  f6r  de  over  Kanalen,  kuede  Angel- 
sachser  og  Picter  eller  Normandiets  Baroner;  blodop- 
svulmede  af  Raseri,  naar  nogen  knyede  til  Modstand, 
ubændige  i  Grusomhed  selv  mod  deres  nærmeste  Slægt, 
ubændige  i  deres  Lyster,  naar  de  trampede  Bøndernes 
Korn  ned  paa  Jagter,  forskød  Hustru  og  holdt  talrige 
Friller,  men  ogsaa  som  Soldaterkonger  strøende  Guldet 
om  sig  til  deres  Mænd  og  elskende  at  leve  bredt  og  flot 
i  glansfulde  Fester.  Henrik  1ste  holdt  i  Begyndelsen  af 
12te  Aarh.  et  Hof,  ved  hvilket  elegant  Selskabelighed  med 
Turneringer  og  Damegalanteri  blomstrede  allerede  paa 
en  Tid,  da  sligt  ellers  saa  godt  som  ikke  kendtes  uden- 
for Provence  og  Languedoc. 

Efter  en  Periode  af  Borgerkrige,  der  fuldbyrdede  Nor- 
mannernes, Angelsachsernes  og  Britternes  Sammensmelt- 
ning til  ét  Folk,  som  kaldte  sig  Englændere,  men  havde 
Fransk  til  Overklassesprog,  fulgte  saa  c.  1150  med  Hen- 
rik den  2den  det  anjouske  Kongehus,  Plantageneteme. 
Under  ham  naaede  de  normanniske  Konger  deres  ær- 
gærrige  Planers  højeste  Virkeliggørelse.  Paa  mødrene 
Side  en  Ætling  af  Vilhelm  Erobrerens  Kongeslægt  havde 
han  fra  Faderen  arvet  Anjou,  Touraine  og  Maine.  Med  sin 
Dronning  Alienor  (Eleonora),  en  poitousk  Prinsesse,  der 

før  havde  været  gift  med  Kongen  af  Frankrig,  erhver- 
vede Henrik  Grevskabet  Poitou  og  Hertugdømmet  Aqui- 
tanien:  o:  hele  Sydvestfrankrig.  Hans  mægtige  vesteuro- 
pæiske Rige,  der  strakte  sig  fra  Ørkenøerne  til  Pyrenæ- 
erne, fordunklede  ganske  den  franske  Konge  i  Paris  med 
hans  endnu  kun  snævert  omskrevne  Magt.  Og  Konge- 
husets Forbindelser  strakte  sig  over  hele  Europa.  Henriks 
ældste  Søn,  der  var  Underkonge  over  England,  ægtede 
den  franske  Konges  Datter,  den  anden  Søn  Richard 
Løvehjerte,  Greve  af  Poitou,  blev  gift  med  Kongen  af 
Aragoniens  Datter,  den  ældste  af  Prinsesserne  ægtede 
den  mægtige  Hertug  Henrik  af  Sachsen  og  blev  Moder 
til  en  tilkommende  tysk  Kejser,  en  anden  Prinsesse 
blev  Dronning  af  Castilien,  en  tredje  giftedes  med  den 
rige  Konge  af  Sicilien.  Det  var  en  hel  europæisk  Politik, 
hvis  Traade  løb  sammen  i  Henriks  Haand. 

Kongen  selv  var  i  sit  Ydre  en  ægte  Norman  af  Erob- 
rerens Slægt:  firskaaren  og  rundhovedet,  med  fregnet, 
flammende  Ansigt  og  rødt  Haar.  Men  ligesom  hans  korte 
Skulderkappe  —  der  skaffede  ham  Navnet  „Courtmantel", 
—  var  anjousk,  saaledes  var  der  adskillige  Egenskaber 
hos  ham  —  hans  Ædruelighed,  hans  Aandslivlighed  og 
Dannelsestrang,  hans  Forstillelsesevne,  —  der  nærmest 
syntes  at  være  Anjouboens.  Hans  Virkedrift  var  feber- 
agtig: altid  var  han  i  Sadlen,  aldrig  mer  end  en  Uge  paa  ét 
Sted  i  sit  Rige,  og  alle  sine  Omgivelser  kørte  han  trætte; 
selv  naar  han  var  kommen  i  Kvarter  om  Aftenen,  gik 
han  op  og  ned  og  talte,  selv  under  Gudstjenesten  kunde 
man  se  ham  sidde  og  udfærdige  Skrivelser.  Og  ubegræn- 
set var  ogsaa  hans  Lærelyst;  han  talte  Latin  saa  godt 
som  Fransk  og  forstod  mange  andre  Sprog;  naar  han 


280  Engelsk-normanniske  Rige 

ikke  havde  Sværd  eller  Jagtspyd  i  Haand  eller  holdt 
Raad,  sad  han  fordybet  over  Bøger  eller  diskuterede 
høje  Materier  med  sine  Klærke. 

Det  Rige,  han  stod  i  Spidsen  for,  var  i  vældig  Op- 
komst England  traadte  gennem  Normannerstyret  ud  af 
sin  Isolerthed  og  var  i  Færd  med  at  udvikle  sig  til  „Eu- 
ropas Australien",  blive  den  store  Uldforsyner  for  den 
flamske  og  italienske  Klædesindustri,  og  det  vaagnende 
Handelsliv  forvandlede  Byer  som  York,  Nottingham, 
Gloucester  og  især  London  fra  Flækker  til  rige  Borger- 
kommuner. Og  hvilken  enestaaende  Blanding  af  aands- 
vaagne  Folk  fandt  ikke  Sted  i  dette  Rige?  Norman- 
nerne, som  allerede  ved  deres  Forfranskning  havde  lagt 
en  saa  mærkelig  Modtagelighed  og  Dannelsestrang  for 
Dagen  og  ved  alle  Lejligheder  viste  sig  som  Europas 
livlige  og  modige  Foregangsmænd.  Kelterne,  som  i  det 
6te — 8de  Aarhundrede  i  Wales  og  Irland  havde  haft  en 
overmaade  rig  og  mærkelig  Kultur,  og  Angelsachserne, 
som  i  det  8de — 10de  Aarh.  havde  haft  deres  næppe  me- 
get ringere  Blomstring,  —  begge  paa  Tider,  da  hele  det 
øvrige  Europa  sov  Uvidenhedens  sødeste  Søvn.  Endelig 
det  poitouske  Vestfrankrig,  som  havde  de  bedste  Sko- 
ler og  den  originaleste  Litteratur  i  Samtiden  og  som  rime- 
ligvis har  været  Vuggen  for  den  Trubadurdigtning,  der 
hurtig  udstraalede  mod  Sydfrankrig  og  fik  sin  egentlige 
Blomstring  dér.  I  Poitoukanten  af  Frankrig  var  det  — 
som  man  vil  erindre,  —  at  netop  nu  paa  Henrik  2.s  Tid 
Alexanderroman  og  Æneasroman,  Romanen  om  Theben 
og  Benoit  d.  St  Mores  Trojaroman  blev  skrevne.  I  det 
engelsk-normanniske  Rige  var  det  ogsaa  —  som  vi  har 
set  det  —  at  Baronernes  historiske  Interesse  først  frem- 

kaldte  Rimkrøniker,  der  gjorde  de  latinske  Klærkekrøni- 
ker  tilgængelige  for  Lægmænd. 

Det  var  —  vil  det  erindres  —  først  og  fremmest  Wa- 
liser Kiærken  Galfrid  af  Monmouths  Krønike  om  Brit- 
temes  gamle  Historie,  som  normanniske  Fyrster  og  Fyrst- 
inder bad  deres  Klærke  at  sætte  om  i  franske  Vers. 
Fyldt  af  patriotisk  Sorg  over  Britterfolkets  Undergang, 
men  tillige  hilsende  Normannernes  Herredømme  vel- 
komment, som  det,  der  havde  overvundet  Angelsach- 
sernes  og  de  Danskes  Magt  paa  Øen,  digtede  Galfrid  ud 
af  sin  rige  Fantasi,  sin  megen  Lærdom  og  adskillige 
walisiske  Traditioner  en  straalende  Fortidssaga  op  for  det 
brittiske  Folk,  og  —  enten  det  nu  var  af  Diplomati  eller 
honnet  Ambition  —  vævede  han  sine  Landsmænds  og 
de  Franskes  Fortid  sammen  saa  nydelig,  som  om  han 
skrev  ud  af  den  normannisk-engelske  Kongepolitiks 
Hjerte.  Britteme  —  fortalte  han  —  nedstammede  fra 
Romerne  og  Trojanerne  ganske  ligesom  de  Franske, 
var  som  disse  en  gammel,  civiliseret  Nation,  ikke  at  for- 
veksle med  Angelsachser  og  Danske.  I  deres  Glanstid, 
under  Kong  Artur,  havde  Britternes  Rige  omfattet  paa 
én  Gang  England  og  Størstedelen  af  Frankrig  netop  som 
nu  det  normanno-engelske  Rige.  Og  i  samme  Kong  Artur, 
hvis  glimrende  Hof  han  skildrede  øjensynlig  helt  i  Lig- 
nelse af  den  samtidige  Kong  Henrik  den  1stes  Hof, 
fremstillede  Galfrid  for  det  ny  Rige  en  national  Fortids- 
helt,  der  kunde  staa  fuldt  Maal  med  Karl  d.  store,  som 
„Franceis  de  France"  hovmodede  sig  saa  meget  af  i  deres 
„Chansons  de  geste". 

Galfrid  er  Nestoren  i  en  Kreds  af  lærde,  engelske 
Klærke,  som   nu   kappes   om   at  aabne  den  brittiske 

Fortidsverden  for  de  Franske  og  Europa.  Da  Galfrid 
saa,  hvilken  Lykke  hans  Krønike  havde  gjort,  overra- 
skede han  ogsaa  Læseverdenen  med  den  gamle  walisiske 
Vismand  Merlins  mærkelige  Spaadomme,  der  —  viste 
det  sig  —  nøje  stemmede  med  de  historiske  Begiven- 
heder indtil  Dato.  Og  nu  kom  Giraldus  Cambrensis, 
født  paa  en  adelig  Familieborg  i  Wales,  med  halvt  nor- 
mannisk halvt  brittisk  Blod  i  sig;  resolut  kastede  han 
de  Geistliges  almindelige  tunge  Pedanteri  til  Side  og  cau- 
serede tvangfrit  i  latinske  Skrifter  om  Wales  og  Irland, 
fortalte  om  de  mange  Natur- Mærkeligheder,  om  Fol- 
kets sælsomme  Sæder,  om  Walisernes  Spaadomsgave 
og  alt  det  Mirakuløse,  der  ligesom  laa  i  Luften  i  hans 
Hjemland.  Der  var  videre  Walter  Map,  ligeledes  af 
walisisk  Adel,  Ærkediakon  i  Oxford;  han  hobede  sam- 
men i  det  besynderligste  Slags  Pulterkammer  af  et  Skrift 
alle  Slags  Anekdoter  og  Mærkværdigheder,  som  han 
havde  hørt  og  læst  og  som  hans  rummelige  Hukom- 
melse sad  inde  med,  og  derimellem  morer  det  ogsaa  den 
lærde  Mand  at  fortælle  alskens  Folkesagn  om  Dværge 
og  Nisser,  om  „Harlekin"  og  om  Feer,  der  lader  sig 
elske  af  Riddere,  men  giver  dem  Afsked,  naar  de  sladrer 
af  Skole.  Maaske  er  det  ogsaa  Walter,  der  var  Manden 
for  af  keltiske  og  orientalske  og  kristelige  Elementer  at 
bygge  de  besynderlige  Graalshistorier  op,  som  begyndte 
at  komme  i  Omløb  paa  denne  Tid. 

Baade  Walter  og  Giraldus  var  Kapellaner  hos  Kong 
Henrik  2den,  og  om  de  end  skrev  paa  Latin,  var  deres 
Bøger  henvendte  til  Hofkredse.  Der  har  aabenbart  — 
som  i  Ottonernes  Tyskland  —  været  ikke  saa  faa  Dan- 
nede blandt  Højadelen,  der  ligesom  Kongen  selv  læste 

Latin.  Og  det  er  en  regulær  aandelig  „keltisk  Bevægelse", 
disse  ivrige  Britterklærke  gør  Propaganda  for.  Giraldus 
læste  endog  sit  Værk  op,  tre  Dage  i  Træk,  for  et  Audi- 
torium, han  havde  stævnet  sammen  i  Oxford,  —  og  be- 
værtede tilmed  bagefter  Tilhørerne  paa  det  flotteste! 

Men  endnu  virksommere  end  denne  lærde  Propa- 
ganda var  den  folkelige,  som  skete  gennem  brittisk-bre- 
tonske  —  enten  fra  Wales  eller  fra  Bretagne  stammende 
—  Spillemænd  og  Fortællere.  De  „bretonske"  Melodier 
var  tidlig  fløjet  viden  om,  og  med  dem  førtes  vel  ogsaa 
mange  af  de  Folkesange,  de  ledsagede,  over  paa  Engelsk 
og  Fransk  af  sprogkyndige  Spillemænd,  og  ialfald  fortalte 
man  vel  i  Prosa  Tilhørerkredsene  de  Sagn,  som  Viserne 
knyttede  sig  til.  Allerede  inden  Normannerne  drog  til 
England,  var  de  med  deres  vaagne  Modtagelighed  traadt 
i  nær  Forbindelse  med  Nabolandet  Bretagne,  og  da  de, 
en  Menneskealder  før  de  kom  til  England,  drog  til  Syd- 
italien, bragte  de  allerede  Navne  paa  brittiske  Sagnhelte 
med  sig;  man  finder  i  Italien  Artur  og  Gauvain  som 
Døbenavne  i  det  1 1te  Aarh.  Men  især  nu  efter  Sammen- 
slutningen til  ét  Folk  er  Overførelsen  af  Sagn  og  Digt- 
ning gaaet  livlig  for  sig. 

Og  de  talte  for  sig  selv,  disse  keltiske  Sagn  og  Digte. 
Det  var  en  hel  Verden  af  Romantik,  der  aabnede  sig  for 
Tiden,  som  blot  tørstede  efter  Romantik. 


Kelter  havde  jo  en  Gang  ogsaa  Franskmændene  været, 
og  trods  al  Romanisering  var  Bunden  i  Naturellet  for- 

bleven  gallisk;  den  Karakteristik,  de  latinske  Forfattere 
giver  af  Gallerne  —  deres  sangvinske  Sindsbevægelighed, 
deres  Pyntelyst,  deres  Aandslivlighed  og  Selskabelighed 
—  passer  jo  den  Dag  i  Dag  paa  de  Franske.  Ogsaa  Rester 
af  den  gamle  keltiske  Druidereligion  havde  bevaret  sig, 
trods  Latin  og  Kristendom  og  Frankerdømme.  Den  gamle 
Præstekaste,  af  hvilken  der  endnu  ved  Aar  700  bestod 
hemmelige  Selskaber,  fortsatte  sig  siden  som  Troldmænd, 
der  kendte  de  magiske  Urter  og  de  gamle  Besværgelser. 
Ved  Nytaarstid  drog  endnu,  som  før.  Folk  ud  i  Maaneskin 
og  søgte  den  hellige  Mistelten.  Og  i  Kilderne  rundt  om 
boede  endnu  Feer,  som  kom  med  Vuggegaver  til  Børn 
og  fangede  Ungersvende,  der  ensomt  færdedes  i  Sko- 
vene, ind  i  deres  Elverdans. 

Men  ovre  i  Irland  og  i  Cornwall  og  Wales  levede 
en  hel  Verden  af  Sagn  og  Digte,  som  var  keltisk,  og 
gennem  Indvandring  fra  Cornwall  i  det  6te  Aarh.  var 
ogsaa  Frankrigs  nordvestlige  Kant,  Bretagne,  bleven  er- 
obret tilbage  til  den  keltiske  Verden.  I  de  irske  Klostre 
fandtes,  da  Normannerne  kom  til  England,  store  Perga- 
mentftjlianter  —  de  findes  den  Dag  i  Dag  —  i  hvilke 
Munklne  havde  opskrevet  gamle  Sagaer  om  Cuchulains, 
den  irske  Hovedhelts  Bedrifter  og  om  Kampene  mellem 
Ulsterfolkene  og  Connaughtfolkene,  eller  om  Kampe 
mellem  Erins  Konger  og  deres  Lejetropper,  Fenieme, 
hvis  Hovedhelte  var  Fin  og  Ossian.  I  nogen  direkte  For- 
bindelse kom  Erobrerne  vel  ikke  med  de  irske  Sagn, 
men  i  Wales  levede  en  tilsvarende  Digtning,  som  vi 
endnu'har  i  dens  Skikkelse  fra  før  Aar  1 100,  nemlig  i  de 
ældste  Dele  af  de  gamle  walisiske  Manuskriptbøger,  den 
sorte  og  den  røde  Bog.  Dels  er  det  kunstfærdige  Lovsange 

over  Fyrster,  Kampsange,  Elegier  af  Barder,  der  er  ble- 
ven sungne  til  Harpen  i  Gildehallen  som  de  norske 
Skjaldekvad,  dels  er  det  folkelige  Æventyr:  Mabinogion, 
byggede  paa  gamle  Sagn  og  Myther.  Den  keltiske  Digt- 
ning slaar  os  i  umiskendelig  Egenhed  imøde  af  denile 
Digtning. 

Der  er  noget  fjernt,  lyrisk  og  fantastisk  over  den.  At 
tegne  i  faste  Omrids  eller  udføre  i  en  Fylde  af  Enkelt- 
heder er  ikke  dens  Sag;  Personer  og  Begivenheder  fly- 
der ud  i  det  stofløst  vage,  drager  forbi  som  Luftsyner. 
Men  de  bæres  af  en  rig  og  levende  Følelse,  som  stem- 
mer alt  i  lyriske  Farvetoner,  og  en  løbsk  Fantasi,  som 
former  alt  om  efter  sine  lovløse  Luner. 

En  elegisk  romantisk  Grundstemning  ligger  bagved 
mange  Bardesange.  Skridt  for  Skridt  er  jo  Kelterne 
drevne  tilbage  fra  Europa,  ud  mod  Vest,  ud  paa  Øerne 
—  af  Romer,  af  Germaner,  af  Angler  og  Danske.  Klagende 
staar  den  walisiske  Barde  ved  Krigernes  Grave  og  mindes 
de  tapre  Hedenfame.  Klagende  taler  den  gamle  Kriger- 
skjald til  sin  Alderdoms  Krykke  og  mindes  sin  Mand- 
doms Bedrifter  og  Elskov.  Men  fra  Virkeligheden  lige 
udenom  tyr  Fantasien  enten  ud  i  Fremtiden,  naar  Kong 
Artur,  Sagnkongen  fra  Glanstiden,  som  nu  plejes  for 
sine  Saar  ude  paa  Feøen,  skal  vaagne  og  genoprejse 
Brittervældet,  eller  tilbage  til  de  gamle  Dage,  „der  er  æl- 
dre end  nogen  Historie,  som  er  skreven  i  nogen  Bog." 
Af  gamle  hedenske  Sagn,  som  de  kristnede  Irer  og 
Walesboer  ikke  længer  forstaar,  bygger  Fantasien  sig 
luftige  og  lystige  Æventyr  op,  vilde  og  barbariske  nok, 
men  forflygtigede  og  formløse  som  vage,  straalende 
Drømme.  Vældigt  kriges  Ulsters  og  Connaughts  Helte, 

om  Ulsters  hvide  eller  Connaughts  brune  Tyr  er  stær- 
kest og  skønnest;  ogsaa  om  en  Jagtvist,  om  nogle  Svin, 
om  en  Ørefigen,  om  hvem  der  skal  have  det  første  Stykke 
af  Kødet,  strides  der  mandelig;  og  naar  Kæmpen  kom- 
mer hjem  fra  Slag,  er  han  saa  hed  og  ophidset  af  Ber- 
serkergang,  at  han  straks  maa  i  Bad  for  at  køles;  —  tre 
fyldte  Kar  maa  haves  ved  Haanden,  thi  de  første  kom- 
mer straks  i  Kog  af  hans  Legem.  Paa  æventyrlige  Eks- 
peditioner drager  Helten  ud;  de  bizarreste,  umuligste 
Opgaver  stilles  ham  af  Penkawr,  før  han  kan  faa  den 
skønne  Olwen,  men  han  løser  dem  alle;  han  kan  ogsaa 
løbe  saa  let,  at  intet  Græsstraa  bøjer  sig  under  hans 
Fod,  og  han  kan  høre  Myren,  naar  den  om  Morgenen 
forlader  sit  Leje.  80  Aar  i  Træk  kan  Kæmperne  sidde 
i  en  Vidunderhal  og  spise  og  drikke  uden  at  mærke,  at 
der  er  gaaet  mere  end  en  Time.  Umættelig  er  baade 
Mændenes  og  Kvindernes  Elskov:  Kvinden  frier  aabent 
til  den,  hun  har  Attraa  til,  og  Cuchulain  gør  Ulsters 
Kvinder  saa  galne  efter  sig,  at  Mændene  for  deres  Hus- 
freds Skyld  maa  drage  ud  og  finde  ham  Verdens  skøn- 
neste Kvinde.  Men  vi  hører  ogsaa  om  Ynglingen,  der 
hensmægter  i  stum  Elskovslængsel,  eller  blot  i  Drømme 
har  set  en  Skønhed,  som  fylder  ham  saaledes  med  Kær- 
lighed, at  der  ikke  er  et  Led  i  et  Ben,  eller  et  Sted  paa 
det  indre  af  en  Negl,  som  ikke  er  gennemtrængt  af  El- 
skov. Ved  Trylleri  dannes  der  en  Kvinde  af  lutter  Blom- 
ster, af  Gyvelens  og  Mjødurtens  og  Egens  Blomster, 
hun  faar  Navn  af  „Blomsteransigt"  og  vækker  Elskov  i 
alle.  Meget  om  Farver  er  der  overalt.  Kongens  Klædning 
er  som  Ma  j  morgenens  Taager,  af  skiftende  Farve;  Vindene 
har  Farver:  fra  Øst  kommer  den  røde  Vind,  fra  Syd  den 

hvide,  fra  Nord  den  sorte,  fra  Vest  den  tykke,  graa 
Taagevind.  Ogsaade  illuminerede  Haandskrifter  og  gamle 
Lovbestemmelser  viser  Kelternes  lyriske  Farvesans.  Pragt 
og  Rigdom,  Guldsmykker  og  broderede  og  vævede  Stoffer, 
prægtige  Slotte  og  Sale  og  Fester  lyser  gennem  Sagnene. 
Om  alskens  Vidunderting  fables  der  endelig  —  om  en 
Vidunderkedel,  som  varmes  af  unge  Pigers  Aande;  naar 
de  døde  Krigeres  Lemmer  lægges  ned  i  den,  vokser  de 
sammen  igen  og  bliver  levende;  om  et  Vidunderkar,  der 
altid  er  fiildt  af  Spise  og  Tilfredsstillelse  for  alle  Fornø- 
denheder; om  Vidunderlande,  hvor  alle  Ønsker  opfyl- 
des, om  den  evige  Ungdoms  Æbleø  yderst  i  Vest 

En  vag,  romantisk  Fantasi  omgiver  overalt  Virkelig- 
heden med  den  Verden,  som  ikke  ses.  Jo  mindre  pla- 
stisk Racens  Begavelse  var  —  saa  fjæmt  som  muligt  fra 
de  latinske  Folks  klare  Anskuelsesevne  — ,  des  mere 
musikalsk  var  dens  Naturel.  Dens  Fantasi  søger  det 
uanskuelige,  mystisk  anelsesvækkende.  En  levende  ro- 
mantisk Naturpoesi  gaar  igennem  baade  Sagaer,  Æventyr 
og  Sange,  —  en  Poesi  om  Klimaets  Taager  og  evig  skif- 
tende Vinde  og  Atlanterhavet,  om  Skovene  og  Hederne,  der 
fyldte  saa  meget  af  Landet.  „Et  Raab  fra  det  larmende  Hav 
naa'r  op  til  mig,  et  Raab  fra  det  larmende  Hav  jager  mig 
op  om  Natten  fra  mit  Leje  .  .  .  Gæt,  hvem  jeg  tænker 
paa:  Et  stærkt  Væsen,  uden  Kød,  uden  Ben,  uden  Ho- 
ved, uden  Fødder;  det  bliver  aldrig  ældre  end  det  var; 
Havet  hvidner,  naar  det  kommer.  Han  er  i  Marken,  i 
Skoven,  uden  Haand,  uden  Fod,  han  ser  ikke  og  ses 
ikke  af  nogen  ...  Fra  Nord  kommer  Vinterens  Vind, 
lav  og  kort  er  nu  Solens  Bane,  Skovens  Bregne  er  gul, 
Havets  Bølger  brøler,  Vildgaasen  løfter  sit  vante  Skrig, 

Frosten  bider  den  i  Vingen.  Det  er  Isens  Tid  og  sørgelig 
er  min  Tale." 

Der  er  Jægerfolkets  Fortrolighed  med  Naturen  og 
Aarstiderne.  Med  de  vilde  øde  Lyngheder,  der  bølger  i 
Blæsten,  og  især  med  Skoven:  de  graa  Ege  og  Hassel- 
krattet, Daadyrene,  der  græsser  paa  Skovsletterne,  Vild- 
svinene inde  i  Tykningen  og  Ørnen  oppe  i  Trætoppene. 
Stadig  fortælles  der  om  lidenskabelige  Jagter  —  efter  Vild- 
svin, Graaben,  Hjorte.  Om  Knøsen,  der  er  født  og  vokset 
op  inde  i  Skovensomheden,  ikke  kender  til  Mennesker^ 
men  kender  alle  Naturlyde  og  Dyrenes  Sprog  og  med  sin 
Fløjte  kan  drage  dem  til  sig.  Om  den  hvide  Æventyr- 
hind.  Genstanden  for  alle  Jægeres  Attraa.  Om  den  fan- 
tastiske Skovmand,  som  Jægeren  kan  træffe  siddende  paa 
en  Høj  inde  i  Vildskoven,  en  „Dyrkarl«,  der  med  Kølle  i 
Haand  sidder  og  vogter  det  mærkelige,  vilde  Skovkvæg . . . 
Især  ogsaa  om  Feerne,  Jægeren  kommer  ud  for,  naar 
han  forfølger  et  Dyr  og  forvilder  sig  bort  fira  sit  Jagt- 
selskab. Inde  ved  en  Skovsø  eller  en  Kilde  seer  han  Feen 
bade.  Snart  er  det  hende,  der  fordrer  hans  Elskov,  og  vil 
han  ikke,  slaar  hun  ham  med  Sot;  snart  er  det  ogsaa 
ham,  der  snapper  hendes  Klæder  ved  Bredden  og  tager 
hende  med  Vold. 

Af  og  til  tages  Mennesker  endog  af  Feerne  bort  til 
Feland.  Troen  paa  et  lykkeligt  Udødelighedens  Land  i 
Vest,  hinsides  Havet,  gennemtrænger  hele  den  keltiske 
Sagnverden.  Udvalgte  Dødelige  har  været  paa  Besøg 
dér.  En  saaret  Kriger  kan  læ^e  sig  paa  en  Baad  og  lade 
sig  drive  for  Vind  og  Vejr  og  kommer  da  undertiden  til 
Felandet,  hvor  hans  Saar  plejes.  Derhen  førtes  saaledes 
Kong  Artur.  Den,  der  vender  hjem  fra  Feland,  tror,  han 

kun  har  været  én  Dag  borte,  men  saa  er  der  gaaet  Hun- 
dreder af  Aar.  I  Brans  Hal  stod  en  Dag,  medens  han  sad 
omgiven  af  Høvdinger  og  Krigere,  pludseligt  et  kvinde- 
ligt Sendebud  fra  Lykkelandet  og  sang  i  vidunderlige 
Vers  om  den  fjerne  Øs  Herlighed  —  med  de  hvide 
Søheste  boltrende  sig  udenom  den  og  sprøjtende  Krystal- 
draaber  fra  Mankerne  ind  mod  Kysten;  med  Fuglesang 
fra  gamle,  blomstrende  Træer;  med  Idrætslege  paa  Slet- 
terne og  al  Slags  Gammen,  Vin  og  Kvinder;  stedse  i  Sol 
og  Lykke,  „uden  en  Taage",  uden  Sorg  og  uden  Sygdom 
og  Død,  alt  som  sød  Musik  i  Øret ...  En  Rejse  til  dette 
Land  er  i  kristelig  Iklædning  skildret  som  den  hellige 
Brendanus'  Søfart  og  i  en  hedensk  Variant  som  Mael 
Duins  Sørejse.  Allehaande  fantastiske  Øer  kommer  man 
her  til:  de  store  Myrers  og  de  store  Fugles  0,  de  sorte 
Grædendes  og  de  Leendes  0,  Øen,  hvor  alting  skifter 
Farve  og  de  frygtelige  Smeddes  0,  hvor  der  ikke  vokser 
Græs,  men  der  overalt  ses  Slakker  og  høres  Hammerslag 
og  Blæsebælge  fra  underjordiske  Smedjer  (man  kommer 
til  at  tænke  paa  Hekla  og  Island). 

Det  er  den  Slags  Historier,  som  alle  Søfarerfolk  for- 
tæller; baade  Inderne  og  Grækerne  og  Islænderne  har 
lignende,  og  der  er  aabenbart  ældgamle  Forbindelser 
mellem  dem:  snart  kender  man  Træk  fra  Megasthenes* 
„Indica*,  snart  fra  Sindbads  Rejser,  snart  fra  Odysseen 
og  Vergil  igen  i  disse  irske  Vidunderrejser. 

Hele  Luften  er  fyldt  med  Magi  og  Trolddom;  Wales 
var  for  de  Franske  som  Irland  for  Nordboerne  Trold- 
mændenes Land.  Druidereligionens  Kærne  var  jo  Troen 
paa  Magi;  Druiderne  havde  ved  deres  Kultus  saa  godt 
som  afsat  Guderne  og  beherskede  nu  selv  Verden.  Ikke 

Krigerne,  men  disse  Præster  og  Troldmænd  var  de  Her- 
skende i  Samfundet.  Og  Sagn  og  Sange  beretter  om 
deres  Færd.  De  gaar  langs  Havet  og  tager  Varsler  af 
Bølgerne  og  Havfuglenes  Røster;  dunkle  Profetier  varsler 
om  en  Skov,  der  skal  komme  over  Havet  (en  Masteskov), 
om  den  røde  Drage  og  den  hvide  Drage,  der  skal  kæmpe 
sammen  (Sachser  og  Britter).  Merlinskikkelsen  blev  Ind- 
begrebet af  den  walisiske  Spaadoms-  og  Trolddomskunst. 
Op  til  Northumberlands  Skove  var  han  flyet  i  sit  Men- 
neskehad, og  derfra  profeterede  han  om  alt,  der  skulde 
ske.  Ogsaa  mystiske  Gaadedigte  vrimler  det  af  i  Barde- 
poesien, og  den  er  gennemaandet  af  en  mærkelig  Sjæle- 
vandringstro:  ,Jeg  har  været  i  mange  Skikkelser,  jeg  har 
været  en  Taare  i  Luften,  den  fjerneste  af  Stjærner,  et 
Ord,  en  Bog,  en  Kærtes  Lys,  en  vild  So,  en  Larm  i 
Slaget,  en  Bølge  paa  den  øde  Kyst,"  —  man  ser,  hvor 
underlig  usanselige  de  fleste  af  disse  Tilværelser  er.  Med 
Besværgelsesformularer  kan  Magikerne  vende  Folks 
Vilje,  nedkalde  ondt  over  Fjender,  kan  forvandle  sig 
selv  og  andre  i  alskens  Skikkelser,  kan  paa  Heden  trylle 
Taager  frem  eller  prægtige  Slotte  og  igen  lade  dem  for- 
svinde. Det  er  navnlig  paa  Heden,  at  —  synes  det  — 
Trolddommen  huserer,  „la  lande  avantureuse",  som  der 
saa  tit  tales  om  i  de  franske  bretonske  Romaner. 

Ublandet  var  nu  ingenlunde  al  denne  Keltisme.  Det 
var  ikke  blot  Brendans  Rejse,  det  var  hele  den  irske  og 
walisiske  Litteratur,  der  tidlig  var  gennemtrængt  baade 
med  antike  og  østerlandske  Elementer  og  ofte  ogsaa 
kristelige.  I  350  Aar  havde  jo  Romerne  hersket  i  Eng- 
land, og  talrige  Ruiner  og  Fund  viser  den  Dag  i  Dag, 
hvor  grundig  Latiniseringen  havde  været.  Som  hele  den 

senere  Romerverden  var  ogsaa  her  yderst  i  Nordvest 
Romerkulturen  stærkt  blandet  med  orientalske  Elementer. 
Én  Præfekt  —  véd  man  tilfældig  —  var  fra  Nikome- 
dia,  en  Tribun  fra  Syrien,  ofle  lagdes  ogsaa  Garnisoner 
fra  Asien  herop,  og  i  Northumberland  har  man  fundet 
Altre  for  den  persiske  Mithra,  i  Cambridge  for  den 
syriske  Astarte,  i  York  for  den  ægyptiske  Serapis.  Den 
keltiske  kristne  Kirke  vedligeholdt  midt  i  6 — 8de  Aarh/s 
Fimbulvint^,  ene  i  Europa,  flittig  Dyrkelsen  ikke  blot 
af  Latin,  men  ogsaa  af  Græsk;  de  irske  Klostre  har 
en  Hovedandel  i  Bevaringen  af  den  antike  Litteratur. 
Og  en  særlig  Forbindelse  synes  denne  det  yderste  Ve- 
stens Kirke  at  have  haft  med  Østens  Kirke;  den  irske 
Munkekristendom  har  i  mange  Henseender  mere  et  øster- 
landsk end  et  latinsk  Præg. 

Naar  Galfrid  lod  Britteme  nedstamme  fra  Brutus  og 
Romerne,  var  det  derfor  ikke  saa  vilkaarligt  endda.  Blandt 
(de  yngre)  „Mabinogion**  findes  Æventyr,  som  helt  bygger 
paa  Fantasier  over  Romertiden  —  f  Eks.  om  Kejseren  af 
Rom,  der  gaar  paa  Jagt  med  32  Konger  og  drømmer  om 
et  Vidunderskib,  en  Vidunderø,  et  Vidunderslot  og  en 
vidunderlig  skøn  Pige,  og  lader  søge  rundt  i  Verden, 
indtil  han  finder  til  Brittanien  og  vinder  Jomfruen.  Saa- 
ledes  er  der  ogsaa,  selv  i  de  ældre  Dele  af  „Mabinogion", 
uafbrudt  Træk,  der  paafaldende  ligner  østerlandske:  her 
er  det  „Venskabsprøven"  —  to,  der  bytter  Skikkelse 
med  hinanden,  men  overfor  hinandens  Hustruer  bevarer 
Troskab  mod  Vennen  — ,  dér  er  det  Ali  Baba  og  Olie- 
sækkene, vi  møder,  saa  igen  øde  prægtige  Trylleslotte, 
hvor  den  Besøgende  bliver  til  Sten,  naar  han  rører  ved 
en  Guldskaal.  Ved  den  evige  Ungdoms  „Æbleø"  i  Vest 

tænker  man  let  paa  Hesperidemes  Æbler  og  de  Saliges 
Øer,  og  der  er  Sagn  om  en  Helt,  der  var  trængt  ind  i 
„det  Land,  som  man  ikke  vender  tilbage  fra*,  og  havde 
vundet  en  Kvinde  tilbage,  —  et  Sagn,  ved  hvilket  Or- 
pheus  og  Eurydikehistorien  maa  rinde  Enhver  i  Hu, 
Tidlig  blev  ogsaa  Merlin  i  visse  Krøniker  omdøbt  til  Am- 
brosius og  gjort  til  Søn  af  en  romersk  Konsul,  og  mange 
Træk  af  hans  Synskhed  og  List  er  overførte  til  ham  fra 
indiske,  græske  og  hebræiske  Vismandshistorier — om  Mi- 
das  og  Seilenos,  om  Kong  Salomo  og  Aandsfyrsten  Asch- 
medai  —  medens  de  „Profetier"  af  ham,  som  Galfrid 
udgav,  er  fulde  af  Brokker  fra  Lucanus  og  de  sibyllinske 
Bøger. 

Endelig  synes  ogsaa  adskillige  germanske  Elementer 
at  være  trængt  ind  i  de  keltiske  Sagn  —  enten  det  nu 
er  de  norske  Vikinger,  Angelsachser,  Dansker  eller  Nor- 
manner, som  har  bragt  dem.  Snart  er  det  Siegfriedsagnet^ 
snart  Vølundsagnet,  som  man  genkender  Træk  af,  og  saa 
er  der  ogsaa  germanske  Navne,  man  støder  paa'  midt 
imellem  de  rent  keltiske. 


Men  hvordan  denne  „Matiérede  Bretagne"  end  var  væ- 
vet sammen,  —  her  aabnede  sig  for  det  engelsk-norman- 
niske Riges  franske  Trouvérer  en  Verden  af  Poesi,  som 
maatte  fortrylle  dem  og  deres  Publikum.  Den  var  ny  og 
fremmedartet,  og  der  var  et  mystisk  Perspektiv,  en  hem- 
melighedsfuld Undertone  af  halvglemte  Myter  og  Sagn 
bag  Historierne,  som  romantisk  maatte  ægge  Fantasien. 
Saa  dejlig  ugenert  kunde  man  ogsaa  skalte  og  valte  med 

dette  fremmede  Stof,  uden  at  bindes  af  Tradition  og 
Pietet;  det  kom  flagre'^de  ind  fra  Vest  i  løse  Sagn-  og 
Digtmotiver,  uden  indre  Sammenhæng,  og  enhver  Digter 
kunde  frit  sætte  dem  sammen,  som  han  lystede.  Det  var 
noget  andet  end  at  herse  med  Karl  den  store-Sagnene, 
som  maatte  behandles  baade  med  Pietet  og  historisk 
Samvittighed,  eller  at  have  en  latinsk  Bog  for  sig,  som 
man  maatte  følge. 

Og  vidunderlig  stemte  alt  dette  „bretonske"  med  Ti- 
dens poetiske  Smag.  Her  kæmpedes  ikke  i  ordnede 
Hære  for  Jorder  eller  for  Land  og  Rige,  men  Heltene 
drog  —  netop  som  Tidens  farende  Riddere  og  Korstogs- 
ridderne  —  ud  i  Verden  for  paa  egen  Haand  at  opsøge 
Æventyr.  Og  det  var  ikke  de  evige  Saracener,  de  havde 
at  slaas  med,  men  baade  Kæmper  og  Uhyrer,  baade 
Magi  og  Trolddom,  —  det  var  en  anden  Art  Vovemod, 
der  hørte  til  saadanne  Æventyr,  en  „nouveau  frisson", 
som  de  gav  Nerverne.  En  Duft  af  Naturromantik  laa 
over  denne  Skovenes,  Lynghedernes  og  Havets  Poesi, 
og  der  var  en  Glans  af  Farvepragt  og  Æventyrrigdom 
over  den  keltiske  Fantasiverden,  der  næsten  kunde  tage 
det  op  med  Alexander-  og  Troja- Romanernes.  Og  paa 
Bunden  forekom  disse  keltiske  Sagn  de  Franske  som  mere 
Kød  og  Blod  af  deres  eget  end  den  frankisk-germanske 
Baronepik.  Der  var  en  livlig  Sindsbevægelighed  og  en  fin 
Nydelseslyst,  en  munter  Selskabelighed  og  et  udpræget 
erotisk  Naturel  i  den  keltiske  Digtning,  som  de  Franske 
straks  følte  sig  i  Slægt  med.  Her  var  glimrende  Fester 
<^  selskabeligt  Hofliv,  saftig  „esprit  gaulois""  og  passio- 
neret „Feminisme",  —  midt  i  al  den  barbariske  Vildskab 
næsten  som  et  Udkast  til  fransk  Adelsliv  i  det  12te  Aarh. 

En  lille  Kreds  ridderlige  Digtere,  der  virkede  i  det 
anglonormanniske  Rige  og,  dels  direkte,  dels  gennem 
Engelsk  og  Latin  som  Mellemled,  gjorde  Strejftog  ind  i 
den  brittiske  og  bretonske  Digtverden,  bragte  fra  midt  i 
det  12te  Aarh.  „la  Matiére"  de  Bretagne"  ind  i  fransk 
Aandsliv,  og  det  med  en  saadan  Virkning,  at  baade  „Ma- 
tiére de  France"  (den  nationale  Heltedigtning),  og  „Matiére 
de  Rome"  (de  antikiserende  Romaner)  stilledes  saa  tem- 
melig i  Skyggen  for  den  ny  Modedigtning. 

Men  i  Virkeligheden  var  det  ogsaa  mindre  „la  Matiére 
de  Bretagne**,  der  erobrede  Frankrig,  end  det  var  det 
franske  Ridderselskab,  hvis  egen  digteriske  Genius  under- 
lagde sig  det  keltiske  Stof. 


XV.  MARIE  AF  FRANKRIG 

TIL  at  begynde  med 
indskrænkede  man 
sig  til  at  sætte  i  smaa 
Versefortællinger,  hvad 
man  havde  hørt  som 
Sange  af  bretonske  og 
brittiske  Spillemænd  el- 
ler faaet  fortalt  af  „fa- 
bleors".  Navnet  „lai", 
—  et  keltisk  Ord  — 
kom  i  Brug  for  de  Versenoveller,  der  byggede  paa  frem- 
mede Stoffer  og  ved  hele  deres  Aand  og  Præg  særlig 
henvendte  sig  til  det  finere  Selskab,  maaske  især  Dame- 
selskab. 

De  ældste  og  smukkeste  af  de  paa  brittisk  Stof  byg- 
gede lais  er  digtede  af  en  Dame,  der  hed  Marie  og  var 
født  i  det  egentlige  Kongerige  Frankrig,  men  som  levede 
i  England  paa  Henrik  den  2dens  Tid  og  tilegnede  ham 
sin  Novellesamling.  Ligesom  de  gamle  Romancer  synes 
Laierne  ofte  at  have  været  forfattede  af  Kvinder.  I  en 
norsk  Prosagengivelse  fra  det  13de  Aarh.  af  en  fransk 
lai  fortælles  der,  at  Vilhelm  Eroberen  en  Gang  laa  med 
sine  Mænd  ved  den  normanniske  Kyst  og  af  Storm  hin- 

dredes  i  at  sætte  over  til  England;  han  fordrev  saa  Tiden 
med  Fester  og  Jagter,  og  for  at  hufæste  Mindet  herom 
sendte  han  nogle  Harpespillere  til  en  Dame  i  Bretagne, 
der  havde  Ry  for  at  digte  saa  skønne  lais,  og  bad  hende 
til  en  smuk  Melodi  digte  om  hans  Fester;  det  gjorde 
hun  ogsaa  og  lærte  Harpespillerne  Digtet  og  Melodien. 
Saaledes  lagde  ogsaa  Iseut  Kvad  over  sine  Stævnemøder 
med  Tristan.  Marie  var  litterært  dannet,  hun  oversatte 
baade  Fabler  fra  Engelsk  og  Legender  fra  Latin,  og  hun 
havde  —  siger  hun  i  Prologen  til  sine  lais  —  først 
tænkt  at  oversætte  en  god  Historie  fra  Latin,  men  da 
der  nu  for  Tiden  var  saa  mange,  som  dyrkede  det  Felt, 
har  hun  foretrukket  at  fortælle,  hvad  hun  har  hørt  eller 
læst  af  bretagneske  Fortællinger.  Det  er  saadan  noget 
som  Æneasromanen,  hun  tænker  paa  ved  den  nævnte 
Vending,  og  der  gaar  hyppig  Reminiscenser  fra  denne 
Roman  igen  i  hendes  „lais",  ligesom  ogsaa  fra  Ovid.  Et 
vist  Kendskab  til  provencalsk  Trubadurerotik  synes  hun 
tillige  allerede  at  have.  Nogen  særlig  betydelig  Digter 
var  hun  ikke;  der  er  noget  blegt  og  dameagtigt  over  hen- 
des Stil,  noget  konventionelt  i  hendes  Karakteristik;  men 
med  Lethed  og  Ynde  gengiver  hun  det  keltiske  Sagnstof 
i  franske  Vers,  —  hvor  meget  hun  selv  har  digtet  sam- 
men og  hvor  meget  der  skyldes  en  Mellemmand,  fransk 
eller  engelsk,  mellem  hende  og  SagnstoflPet,  det  er  ikke 
godt  at  vide;  men  hun  synes  neppe  selv  at  kende  keltisk 
Sprog.  Imidlertid  —  hun  har  vidst  at  lægge  en  roman- 
tisk Duft  af  Fjernhed  og  Vidunderlighed  over  de  frem- 
mede, ikke  længer  ret  forstaaede  Motiver;  hun  føler 
Skovens  og  Havets  Poesi,  som  den  ligger  over  de  kel- 
tiske Sagn,  og  overalt  betoner  hun  det  følelsesfulde  og 

erotiske,  og  det  forøger  egentlig  kun  den  poetiske  Charme, 
naar  Træk  fra  Ovid  eller  Æneasromanen  eller  endog 
Motiver  fra  græsk-orientalske  Fortællinger  væves  ind  i 
det  keltiske  Sagnstof. 

Forskellige  keltiske  Sagn  har  der  saaledes  gaaet  om 
Menneskers  Elskovsforhold  til  Ikke-dødelige.  Det  er 
Mænd,  der  er  kommen  fra  Dødens  Land,  eller  mandlige 
Feer,  der  kommer  fra  Feland  og  elsker  dødelige  Kvin- 
der. Eller  oftere  Feer,  der  byder  dødelige  Mænd  deres 
Elskov.  Men  naar  Folk  kommer  under  Vejr  med  For- 
holdet, maa  det  ophøre  —  som  alt  Fevæsen  forsvinder, 
naar  det  ses  af  profane  eller  nævnes  ved  Navn.  Den 
Slags  Sagn  var  ret  noget  for  Tidens  følsomme  og  roman- 
tiske Smag.  Et  Digt  af  Marie,  der  hedder  Lanval,  og  for- 
skellige lais  af  unævnte  Forfattere  behandler  med  Va- 
riationer saadanne  Sagn.  Det  er  en  Ridder,  der  ene  rider 
om  i  Skoven  —  han  er  paa  Jagt  og  er  kommen  bort  fra 
sine  Mænd,  eller  han  flakker  blot  om,  bedrøvet  f.  Eks. 
over  at  Kongen  ikke  lønner  hans  Tjeneste.  Han  giver 
sin  Hest  Tøjlen  og  er  snart  inde  i  Skovdybets  Tykning; 
det  er  dejligt  Vejr,  og  Fuglene  synger  i  Middagsstunden, 
men  han  hører  ikke  derpaa.  En  Gang  synes  han,  han  hører 
Hundeglam  eller  ser  et  Glimt  af  den  hvide  Hjort,  og 
han  sætter  Hornet  for  Mund,  saa  det  gjalder  lydt  gennem 
Skoven  . .  Men  bestandig  er  han  ene  i  Skovensomhedens 
Trylleri.  Saa  kommer  han  til  en  Kilde,  hvor  han  over- 
rasker en  badende  Fe  og  bemægtiger  sig  hendes  Klæder, 
saa  han  har  Magten  over  hende,  og  tager  hende  med 
Vold  (som  i  Vølundssagnet).  Eller  han  indbydes  selv  af 
Feen  og  føres  hjem  til  hendes  Telt  eller  Slot,  hvor  han  baade 
nyder  Elskov  og  Mad  og  Drikke  og  tilmed  faar  kostbare 

Klæder  og  Guld.  Saadanne  Feer,  der  bortfører  Prinser 
til  Feslotte,  kendte  ogsaa  de  østerlandske  Fortællinger; 
med  en  middelalderlig  latinsk  Samling  af  slige  (Delopa- 
thos)  har  en  af  „lais**ene  mærkelige  Overensstemmelser, 
og  den  samme  lai  (Guingamor)  skildrer  tillige  Slottets 
Marmor-  og  Elfenbenspragt  og  musikalske  Forlystelser 
med  helt  østerlandsk  Farve.  Den  har  iøvrigt  ogsaa  sin 
særlige  Afslutning;  efter  at  Ridderen  har  tilbragt  tre  Dage 
hos  Feen  længes  han  hjem,  men  Feen  fortæller  ham,  at  der 
er  gaaet  300  Aar,  og  virkelig  finder  han  ogsaa  Skoven 
og  alt  forandret,  da  han  kommer  tilbage  til  Verden.  Trods 
Feens  Advarsel  kan  han  ikke  lade  være  med  undervejs, 
at  spise  nogle  Æbler  af  et  Træ  og  dermed  falder  plud- 
selig Alderen  over  ham  og  gør  ham  til  en  Olding;  ved  at 
smage  paa  jordisk  Føde,  kommer  Ridderen  igen  ind  un- 
der alt  dødeligts  Lov,  —  ligesom  de,  der  rejser  i  de  dødes 
Rige,  hjemfalder  til  det,  naar  de  nyder  af  deres  Føde 
(Jfr.  Persefones  Æble  og  Haddingsagnet). 

I  de  andre  lais  vender  Ridderen  efter  en  Hyrdetime 
tilbage  blandt  Menneskene  og  lever  sit  Liv  videre  blandt 
dem ;  men  nu  er  han  altid  rig  og  glad  og  har,  saa  tit  han 
vil.  Stævnemøde  med  sin  Elskede;  kun  har  Feen  forbudt 
ham  —  undei  Straf  af  at  miste  hende  —  at  røbe  For- 
holdet for  nogen.  Men  nu  sker  det,  at  Dronningen  for- 
elsker sig  i  den  unge  Ridder.  Hun  og  hendes  Tæmer 
kommer  ned  i  Haven,  hvor  Ridderne  straks  begynder 
at  gøre  Kur  til  Damerne,  kun  han,  den  kønneste  af  dem 
alle,  holder  sig  tilbage;  eller  ogsaa  kommer  Dronningen 
en  Dag  gennem  Hallen  og  ser  ham  sidde  og  spille 
Skak  henne  ved  Vinduet,  hvor  en  Solstraale  falder  ind 
og  kaster  en  lys  Glans  over  hans  Ansigt.  Hun  lader  ham 

kalde,  søger  at  friste  ham,  tilbyder  ham  sin  Elskov,  og 
bliver  dybt  krænket,  da  Ynglingen  viser  hende  tilbage, 

—  i  en  af  „laisene"  endog  med  en  lang  Udvikling  fra 
Ciceros  „De  amicitia**.  I  sin  ubeherskede  Harme  bryder 
Dronningen  ud  i  de  ærerørigste  Beskyldninger  (vi  følger 
her  mest  Maries  Version,  i  hvilken  Begivenhedernes 
Sammenknytning  synes  naturligst)  om,  at  Lånval  nok  ikke 
skøtter  om  Kvinder,  men  holder  til  med  de  unge  Knøse 

—  det  er  vel  fra  Æneasromanen,  Marie  har  hentet  dette 
Træk  — ,  og  Lanval  lader  sig  nu,  for  at  værge  sin  Hæder, 
henrive  til  en  Ytring  om,  at  han  elsker  en  anden,  langt 
skønnere.  —  I  en  raaere  og  maaske  oprindeligere  Ver- 
sion er  det  Kongen,  der  ved  et  Gæstebud  lader  sin  Dron- 
ning afklædt  stille  op  paa  en  Skammel,  som  i  Biblen 
ogsaa  Ahasverus  vilde  det,  for  at  Ridderne  ret  kan  be- 
undre hende  og  misunde  hendes  Gemal;  hvilket  de 
ogsaa  alle  pligtskyldig  gør,  undtagen  vor  Ridder,  der,  da 
Kongen  trænger  ind  paa  ham,  tilsidst  lader  sig  forlyde 
med,  at  han  kender  en  langt  skønnere.  —  1  begge  Fald 
sættes  der  Ridderen  en  Frist,  inden  hvilken  han  skal 
bevise  sin  Paastand  eller  lide  Døden  for  sit  formastelige 
Praleri.  Han  gaar  fortvivlet  om,  baade  fordi  han  har  for- 
brudt sig  mod  sin  Dame,  og  fordi  han  nu  maa  miste  sit 
Liv.  Men  den  sidste  Dag  kommer  der  et  prægtigt  Optog 
af  Ungmøer,  som  vækker  Hoffets  Beundring,  og  tilsidst 
Fedronningen,  paa  en  hvid  Hest,  i  hvidt  Linned,  med 
hele  sin  Figur  synlig  for  alle  i  Salen  —  hverken  Venus 
eller  Dido  eller  Lavinia  var  skønnere  — ,  saa  vidunder- 
lig dejlig  er  hun,  at  alle  straks  maa  indrømme,  at  Unger- 
svenden ikke  havde  pralet.  Han  alene  staar  og  skammer 
sig  for  sit  Løftebrud,  og  hun  er  først  ikke  villig  til  at 


300  Marie  af  Frankrig 

give  ham  Naade,  men  tilsidst  følger  han,  og  nu  for  stedse, 
med  hende  til  Feland. 

Ogsaa  alt  dette:  at  Ridderen  vender  tilbage  til  Menne- 
skeverdenen, lader  sig  Hemmeligheden  afvriste  osv.,  ken- 
des i  østerlandske  Æventyr  om  Feen  Peribanu;  det  har 
Berøringer  med  det  græske  Amor-  og  Psykesagn  og 
de  tyske  Sagn  om  Tannhauser  i  Venusbjerget  Mystisk 
som  selve  Sagnet  er  ogsaa  indtil  videre  Forbindelsen 
mellem  alle  disse  Former  af  det.  Til  den  modsvarende 
Klasse  Sagn  om  Kvinders  Forhold  til  Ikkedødelige  hø- 
rer Maries  Lai  om  Yonec.  Men  her  er  det  Bearbejdersken 
kun  halvt  bevidst,  at  det  drejer  sig  om  en  Ikkedødelig 
og  om  Hinsidighedens  Land;  hun  menneskeliggør  og 
ridderliggør  Sagnet  uden  dog  at  betage  det  dets  Mystik. 

En  Ridders  unge  Hustru  lever  indespærret  i  et  Taam 
og  „spilder  sin  Skønhed  med  Taarer".  En  Aprilmorgen 
ligger  hun  og  ser  mod  den  klare  Sol  og  klager.  At 
den  gamle  skinsyge  Mand  dog  aldrig  kan  dø.  At  der 
dog  ikke  kan  komme  til  hende  en  af  de  Riddere,  der 
fortælles  om  her  i  Bretagne,  som  kommer  og  „trøster" 
Damerne,  uden  at  disse  tager  Skade  paa  deres  Rygte 
derved!  I  det  samme  Ønsket  er  udtalt,  ser  hun  i  Vinduet 
—  det  er  meget  malerisk  skildret  —  Skyggen  af  en  stor 
Fugl,  der  straks  efter  kommer  flyvende  ind  i  Stuen.  Da 
hun  og  Fuglen  ser  paa  hinanden,  bliver  han  til  en  Ridder 
(man  mindes  Folkevisen  „Ridderen  i  Fugleham"  og 
Æventyret  om  „Fugl  blaa");  aldrig  —  forklarer  han  — 
har  han  elsket  nogen  anden  end  hende,  men  han  vilde 
ikke  være  sluppen  ud  af  sit  Rige  eller  kunnet  komme 
her,  hvis  ikke  hendes  Ønske  havde  kaldt  ham.  Myte- 
baggrunden skimtes  her  tydelig,  og  Damen  tør  heller 

ikke  indlade  sig  med  Ridderen,  før  hun  har  skaffet  sig 
Sikkerhed  for,  at  han  ikke  er  en  ond  Aand;  der  arran- 
geres derfor  en  højst  naiv  og  ubehjælpsom  Forestilling, 
idet  Ridderen  nyder  Nadveren  i  Taarnet.  Saa  skænker 
Damen  ham  sin  Elskov,  og  —  ligesom  Feen  til  Ridderen 

—  kommer  han  fra  nu  af,  hvergang  hun  ønsker  det;  kun 
maa  hun  sørge  for,  at  han  forbliver  uset.  Længe  nyder 
de  to  saa  hinandens  Elskov,  indtil  Ægtemanden  begyn- 
der at  undres  over,  at  hans  forgræmmede  Hustrus  Skøn- 
hed blomstrer  frem  igen;  han  lader  udspejde,  at  der 
kommer  en  Fugl  til  hende,  og  sætter  saa  Jæmtakker  i 
Vindueskarmen.  Næste  Gang,  Fugleridderen  kommer, 
skærer  han  sig  og  daler  blødende  ned  paa  hendes  Leje, 

—  som  Germand  Gladensvend  i  sin  Fjæderham  kommer 
til  Fæstemøen,  men  kun  for  at  dø,  da  Valravnen  under- 
vejs har  drukket  hans  Hjerteblod.  Ogsaa  Ridderen  er- 
klærer, at  nu  maa  han  flyve  hjem  for  at  dø  i  sit  Rige,  men 
hun  skal  føde  en  Søn,  der  vil  hævne  ham.  Skrigende 
springer  hun  efter  ham,  ud  af  Vinduet;  i  den  blotte  Særk 
følger  hun  Blodsporene  efter  ham,  en  lang  Vandring  — 
man  mærker,  at  det  oprindelig  har  været  til  Dødens 
Land,  hun  drog,  —  gennem  en  Bjergkløft  .  .  .  udover 
blodplettede  Græsenge  ...  ind  gennem  en  By,  hvor  der 
ingen  Mennesker  ses  paa  Gaderne, ...  op  i  et  Slot,  hvor 
hun  finder  ham  døende  paa  en  Seng.  Hun  tør  imidlertid 
ikke  blive,  siger  han;  hvis  Folkene  her  ser  hende,  vil 
de  dræbe  hende,  fordi  hun  er  Skyld  i  hans  Død;  men 
han  giver  hende  en  Ring,  der  vil  volde,  at  hendes  Mand 
hjemme  intet  aner  om,  at  hun  har  været  borte,  samt  et 
Sværd,  som  hun  skal  give  den  Søn,  hun  vil  føde,  for  at 
han  skal  hævne  sin  Fader 

Mer  og  mer  forsvinder  den  keltiske  Sagnbaggrund  fra 
Maries  Fortællinger.  Om  et  Besøg  i  Feland  har  det  vel 
oprindelig  drejet  sig  ogsaa  i  Laien  om  Guigemar,  men  den 
hele  Udmaling  peger  hen  mod  græsk-østerlandsk  Fortæl- 
lingskunst.  Den  unge  Guigemar,  der  altid  har  foragtet 
Elskov,  skyder  paa  en  Jagt  den  hvide  Hind,  men  Pilen 
farer  tilbage  fra  Dyret  mod  ham  selv  og  saarer  ham,  — 
Hinden  er  aabenbart  udsendt  af  en  Fe,  der  vil  straffe  hans 
Ufølsomhed,  ligesom  Amor  hos  O  vid  skyder  Jagtens  Gud 
med  sin  Pil,  fordi  han  har  foragtet  Elskov.  Og  Dyret  forud- 
siger ham,  at  kun  en  trofast  Elskov  vil  kunne  helbrede 
ham.  Sørgmodig  vandrer  nu  Guigemar  ene  bort  fra  sine 
Mænd,  kommer  til  Havbredden,  og  dér  ligger  et  prægtigt 
Vidunderskib,  —  der  er  ingen  ombord,  og  paa  én  Gang 
nysgerrig  og  ængstelig  gaar  han  ud  paa  det  og  lægger 
sig,  mat  af  sit  Saar,  paa  en  prægtig  Seng  (den  skildres 
som  Salomos  Seng  i  Højsangen  og  Hektors  i  Trojaro- 
manen),  og  da  han  rejser  sig,  er  han  allerede  midt  ude 
i  rum  Sø.  Denne  Slags  tryllende  Mystik  er  rigtig  kel- 
tisk. Han  lander  ved  Foden  af  et  grønt  Marmortaam. 
Deroppe  holder  en  gammel  Mand  sin  Hustru  fangen; 
kun  en  ung  Pige  og  en  gammel,  afmandet  Klærk  er  hos 
hende,  —  det  er  vel  Forestillinger  om  Harem  og  Eunuker, 
der  foresvæver  Digteren.  De  to  Kvinder  finder  den  unge 
Knøs  sovende  paa  Dækket;  han  synes  død,  men  da  Fruen 
lægger  Haanden  paa  hans  Bryst,  mærker  hun,  at  det 
endnu  er  varmt,  nu  slaar  han  ogsaa  Øjnene  op,  og  de 
bærer  ham  ind  i  Taamet,  hvor  han  læ^es  paa  Pigens 
Seng  og  bliver  plejet.  Marie,  der  stadig  har  tugtige 
Omskrivninger  og  tager  tugtige  Smaahensyn,  lader  dem 
hænge  en  Kappe  til  Forhæng  for  Sengen,  thi  der  er  kun 

ét  Kammer  i  Taarnet  Snart  glemte  han  nu  sine  Saar, 
men  ramtes  i  Stedet  af  Kærlighedens  Pil,  og  det  gaar 
ikke  den  unge  Frue  bedre.  Pigen  er  Mellemmand,  og 
trods  megen  Undseelse  —  thi  han  var  ikke  som  disse 
løsagtige  Riddere,  siger  den  følsomme  Marie,  der  gør  Nar 
af  sand  Elskov  —  vover  han  sig  frem  med  sin  Erklæring. 
Først  viser  hun  ham  leende  tilbage,  —  hun  har  sagtens 
lært  af  Antigone  i  „Romanen  om  Theben",  at  det  gælder  at 
vise,  man  ikke  er  „saadan  En"",  der  saa  hurtig  kan  vindes; 
men  Ridderen  svarer  —  og  det  er  Maries  egen,  finere 
Kvindelighed,  der  taler  gennem  ham:  „Frue,  bliv  ikke 
vred,  at  jeg  siger  det  En  løsagtig  Kvinde  bør  længe  lade 
sig  bede,  for  at  gøre  sig  kostbar,  og  man  skal  tro,  det  er 
første  Gang,  hun  lader  sig  lokke.  Men  en  ædelsindet 
Kvinde,  hvis  hun  finder  en  Mand,  hun  holder  af,  gør  sig 
ikke  altfor  stolt  overfor  ham,  men  elsker  ham  og  glæder 
sig  ved  ham".  Damen  overgiver  sig  da  ogsaa  snart,  og 
de  kysses  og  favnes  og  „hvad  der  ellers  hører  til".  Men 
efter  nogen  Tid  faar  Ægtemanden  Færten  af,  hvad  der 
gaar  for  sig  i  Taarnet,  og  Guigemar  maa  bort.  Til  gen- 
sidig Forsikring  om  Troskab  lægger  han  et  Kyskheds- 
bælte  om  hendes  Liv  —  ogsaa  dette  viser  vistnok  tilbage 
til  Asien  og  Ægypten  — ,  og  hun  knytter  paa  hans  Skjorte 
en  Knude,  som  ene  hun  forstaar  at  løse  .  .  .  Videre  for- 
tælles det  saa,  hvordan  begge  bevarer  deres  Troskab, 
hvordan  hun  slipper  fra  sin  Mand  og  kommer  i  Huset 
hos  en  Ridder,  der  søger  at  vinde  hende,  men  han  kan 
ligesaa  lidt  løse  hendes  Bælte,  som  alle  Bretagnes  Kvin- 
der formaar  at  løse  Guigemars  Knude.  Tilsidst  genfinder 
de  to  hinanden  og  genforenes,  —  følelsesfuldt  skildres 
deres  gradevise  Genkendelse,  og  ganske  fint  ogsaa  Be- 

drøvelsen  hos  Ridderen,  i  hvis  Hus  hun  er  optaget,  og 
som  nu  maa  se  de  Elskendes  Gensynsglæde.  Ogsaa  heri 
er  der  meget,  der  minder  om  græsk-østerlandske  Romaner 
med  deres  forelskede,  men  dog  humane  Despoter  .  .  . 

Overhovedet  henter  Marie  nu  efterhaanden  sine  Stoffer 
allevegne  fra,  lokaliserer  dem  blot  til  England  og  Bre- 
tagne og  lægger  sin  blide  og  følsomme  Aand  ind  i  dem. 
Hun  kan  tage  en  helt  plump,  borgerlig  Anekdote  om  et 
Ægteskabsbrud  og  Elskeren,  der  skoldes  i  et  Badekar, 
og  løfte  den  op  i  en  fornem  Sfære,  lægge  sentimental, 
trubaduragtig  Elskov  ind  og  følsomt  begræde  de  „Elsken- 
des" ulykkelige  Endeligt.  Hun  kan  tage  en  Anekdote^ 
som  forekom  i  middelalderlig  Latin  og  synes  østerlandsk 
af  Oprindelse,  om  en  Ægtemands  Jalusi,  der  var  saa 
stor,  at  han  lod  en  Nattergal  som  en  Forbryder  slide 
ihjæl  af  4  Heste,  fordi  dens  Sang  —  paastod  han  — 
smeltede  Hustruens  Hjerte  til  Ømhed  og  forlokkede  til 
Elskov.  Af  den  laver  hun  en  lille  følsom,  naturromantisk 
Historie:  Ridderfruen  og  hendes  Ven  sidder  i  Maane- 
skinsnætter  hver  ved  sit  Vindu  og  ser  over  til  hinanden 
og  hører  paa  Nattergalens  Sang  —  deres  Haver  støder 
op  til  hinanden,  de  kan  tale  over  til  hinanden,  men  har 
aldrig  været  sammen.  Den  raa  Ægtemand  ærgrer  sig  over» 
at  hans  Hustru  saa  tit  staar  op  om  Nætterne  og  sidder 
og  hører  paa  Fuglesang,  —  det  er  Nattergalen,  siger  hun 
nemlig,  som  gør,  at  hun  ikke  kan  lukke  et  Øje  — ,  og  der- 
for sætter  han  Limpind  for  Fredsforstyrreren,  og  en  Dag 
kaster  han  triumferende  den  blodige,  dræbte  Fugl  hen 
til  hende.  Men  Damen  sender  det  lille  Legeme  i  Fløjl  til 
Vennen  med  Besked,  at  hun  nu  ikke  længere  tør  sidde 
ved  Vinduet  om  Nætterne,  og  han  lægger  Liget  i  en 
Guldæske  og  bærer  det  paa  sit  Bryst  som  et  Minde  . . . 

Helt  til  smaa  Romaner  svulmer  endelig  to  Fortællinger 
op,  der  rimeligvis  heller  intet  keltisk  har  i  sig,  og  hvor 
det  Fantastiske  træder  helt  i  Baggrunden  for  den  rent 
menneskelige  Hjertehistorie.  De  handler  begge  om  Kvin- 
der, hvis  Elskov  er  selvfornægtende  nok  til  at  ofre  sig 
for  deres  Elskedes  Lykke  ved  at  vige  Pladsen  for  en  an- 
den Kvinde.  Men  det  er  aabenbart  Maries  egen  følsomme 
Idealisme,  der  har  lagt  dette  ind  i  de  Emner,  hun  modtog. 

Rundt  i  mange  Lande  findes  Historier  —  maaske  gaa- 
ende  tilbage  til  et  gammelt  Æventyr  —  som  fortæller  om, 
hvorledes  en  ung  Fyrstedatter,  der  er  bestemt  til  at  være 
en  Fyrstes  Brud,  bliver  bortrevet  og  efter  mange  Til- 
skikkelser først  naa'r  til  at  genkendes  og  godkendes  lige  i 
det  Øjeblik,  da  en  Søster  af  hende  skal  ægte  den  Mand, 
som  hun  selv  var  bestemt  for.  Af  dette  Motiv  er  Maries 
Digt  „Le  Fraisne"  (Ask)  vokset  frem.  Det  er  et  Hittebarn 

—  hun  hedder  Ask  efter  Træet,  hvor  under  hun  er  funden 

—  som  er  opdraget  i  et  Kloster,  men  elsker  en  Fyrste, 
der  bor  i  Nærheden,  og  flyr  fra  Klosteret,  for  at  bo  paa 
hans  Slot  som  hans  Frille.  De  lever  lykkelig  sammen 
en  Tid,  men  saa  forlanger  Fyrstens  Baroner,  at  han  skal 
gøre  et  standsmæssigt  Giftermaal  for  at  skaffe  Lenet  Ar- 
vinger. Han  bliver  da  ogsaa  nødt  til  at  fri  til  en  nær- 
boende Ridders  Datter.  Brylluppet  berammes,  og  Brudens 
Moder  kommer  i  Forvejen  til  Slottet  for  at  berede  Dat- 
terens Hjem  og  faa  jaget  den  Frille  bort,  Fyrsten  huser. 
Men  hun  overraskes  og  indtages  ganske  af  den  unge 
Pige,  der  taalmodig  og  blid  gaar  til  Haande  ved  Bryllups- 
tilberedelserne  .  .  .  selv  reder  sin  Elskedes  Brudeleje, 
lærer  Tjenerne,  hvordan  han  er  vant  til  at  have  det, 
„thi  det  kendte  hun  jo  saa  vel",  og  da  hun  ikke  finder 

Sengelinned,  der  synes  fint  nok  til  at  hædre  hans  Bryllup, 
endog  selv  gaar  og  af  sin  Dragkiste  henter  noget  af  sit 
eget  frem.  Men  det,  hun  tog  frem,  var  just  det  Klæde, 
hun  var  viklet  i,  da  hun  optoges  i  Klosteret  Og  —  Bru- 
dens Moder  ser  og  ser;  hun  kender  det  Linned,  det  var 
det,  hvori  hun  i  sin  Tid  udsatte  sit  ene  Barn,  dengang 
hun  havde  faaet  Tvillinger  og  ikke  turde  være  ved  det, 
fordi  hun  selv  engang  havde  paastaaet,  at  Tvillingfødsel 
altid  betød,  at  Kvinden  havde  været  sin  Mand  utro.  „Ask'' 
er  da  hendes  eget  Barn, Tvillingsøster  til  Bruden  („Has- 
sel") ...  Og  nu  bliver  der  Opklaring  og  Jubel,  og  Ask 
bliver  den  retmæssige  Brud  i  Søsterens  Sted  .  .  . 

Det  er  den  blide  Kvindelighed,  den  rørende  Elskovs 
Forsagelse,  der  her  forherliges  —  saaledes  som  allerede 
baade  indisk  og  græsk  Digtning  havde  forherliget  den 
og  derefter  Kristendommen  i  talrige  Helgenindelegender. 
Men  saalænge  Opofrelsen  skyldtes  verdensfravendt  Guds- 
frygt, eller  Slavindepræget  endnu  hvilede  paa  Kvindens 
Kaar,  kunde  Forsagelsen  ikke  faa  det  skønne  Præg  af 
frivillig  selvfornægtende  Kærlighed,  som  her  i  „Fraisne**. 
Den  taalmodige  Elskerinde  bliver  efter  Marie  et  Yndlings- 
æmne  for  Middelalderens  og  ogsaa  den  nyere  Tids  Digt- 
ning; i  et  vist  Slægtskab  med  Maries  lai  staar  særlig  de 
smukke  engelske  og  nordiske  Ballader  om  „Skøn  Anna**. 

I  den  danske  Folkevise  er  det  Ridderens  Agt  at  be- 
holde be^e  to,  og  han  spørger  ganske  rolig  sin  Brud, 
hvilken  Gave  hun  vil  unde  hans  „fryndinne**,  og  ligesaa 
sin  Veninde,  hvad  Gave  hun  vil  give  Bruden.  I  Korstogs- 
tiden var  det  —  som  nævnt  —  vistnok  en  meget  hyppig 
Ting,  at  Hustruen  mer  eller  mindre  villig  tnaatte  gaa  med 
til  en  Art  Dobbeltægteskab,  naar  Ridderen  kom  hjem 

fra  sine  Rejser  med  en  Kvinde,  han  havde  ægtet  i  Ud- 
landet. Om  et  saadant  Dobbeltforhoid  handler  Maries 
største  og  finest  udførte  Fortælling,  den  om  Eliduc. 

En  Ridder,  Eliduc  i  Bretagne,  har  maattet  forlade  sin 
Hustru  og  sit  Hjem  og  er  taget  over  til  England,  hvor  han 
tjener  Kongen  af  Exeter  i  Krig.  Kongedatteren  forelsker 
sig  i  ham  og  taler  venlig  med  ham,  og  Ridderen  kan  paa 
sin  Side  heller  ikke  lade  være  med  at  tænke  paa  Prin- 
sessens søde  Ord,  men  lover  sig  ikke  at  glemme  sin 
Hustru.  Prinsessen  sender  sin  Kammersvend  med  Gaver 
til  ham  for  at  prøve,  om  han  elsker  hende  —  det  prøver 
man  nu  egentlig  ikke  nogen  Ridder  ved,  tilføjer  Forfatter- 
inden med  en  vis  skeptisk  Menneskekundskab,  der  ofte 
pudsig  bryder  igennem  hendes  Følsomhed;  aldrig  saa 
jeg  en  Ridder,  der  ikke  modtog  Gaver.  Livagtig  —  som 
hos  Ovid  —  skildres  Prinsessens  Tvivlraadighed,  om 
hun  tør  sende  Gaverne,  og  hendes  Utaalmodighed  efter 
at  høre  Udfaldet.  Eliduc  tager  imod  Gaverne,  men  siger 
intet  uden  Tak  og  byder  Overbringeren  Penge;  saa 
Prinsessen  véd  alligevel  ikke,  hvad  hun  skal  tro.  Hun 
aner  jo  lidet  om,  at  ogsaa  Ridderens  Hjerte  er  i  Vaande; 
han  dølger  ikke  længer  for  sig,  at  han  elsker  hende, 
men  gæme  vilde  han  bevare  Troskaben  imod  sin  Hustru. 
Han  vil  nok  omgaas  Prinsessen  venlig  og  kysse  hende, 
men  heller  ikke  mer.  Ved  Hoffet  sidder  Kongen  en  Dag 
og  spiller  Skak,  og  han  beder  Datteren  komme  ind  og 
underholde  Eliduc.  De  sætter  sig  for  sig  selv  i  et  Hjørne 
af  Salen  —  Scenen  minder  om  én  mellem  Jason  og  Me- 
dea  i  Trojaromanen  — ,  begge  er  generte  og  har  svært 
ved  at  faa  Munden  paa  Gled.  Tilsidst  takker  han  hende 
for  Gaven,  og  hun  siger  nu  aabent,  at  hun  sendte  den, 

fordi  hun  elsker  ham  og  ingen  anden  vil  eje.  Ogsaa  han 
tilstaar  nu  sine  Følelser,  men  —  tilføjer  han  —  naår 
Krigen  er  endt,  maa  han  hjem  til  sit  Land.  Det  slog  hun 
sig  til  Taals  med,  og  fra  nu  af  saas  de  ofte  ved  Hoffet 
og  holdt  af  hinanden. 

Men  saa  bliver  Eliduc  budsendt  hjemme  fra  Kongen 
af  Bretagne,  der  har  Brug  for  hans  Arm  mod  sine 
Fjender.  Han  maa  afeted.  Det  gør  ham  ondt  for  sin 
Veninde,  men  der  har  ikke  været  andet  mellem 
dem  end  venlige  Ord  og  Gaver,  ingen  Daarskab  eller 
Uære,  dog  haabede  hun  og  vidste  ikke,  at  han  var  gift. 
Man  ser,  hvor  fint  Farverne  er  blandede,  hvor  delikat 
Marie  véd  at  tegne  Halvheden  i  Forholdet:  han  har 
ikke  gjort  det  første  Skridt,  har  kun  ikke  haft  Styrke 
nok  til  at  vise  en  Kongedatters  Avancer  tilbage;  han 
har  holdt  .Forholdet  indenfor  Ærbarhedens  Grænser, 
men  har  ikke  kunnet  komme  sig  over  at  sige,  at 
han  var  gift  ovre  paa  den  anden  Side  Havet.  Nu 
føler  han  med  Smerte,  at  et  eller  maaske  begges 
Hjerter  vil  sprænges  ved  Skilsmissen,  men  lover  sig 
at  henstille  alt  til  Prinsessens  egen  Afgørelse.  Først 
tager  han  Afsked  med  Kongen  og  gaar  saa  til  Datteren 
for  at  fremstille  alt  for  hende.  Men  ulykkeligvis  besvimer 
hun,  saasnart  hun  hører  Tale  om  Afrejse,  og  nu  kan  vor 
Helt  ikke  andet  end  tage  hende  i  sine  Arme  og  kysse 
hende:  „Min  søde  Veninde,  lad  mig  blot  sige  Jer  dette,  at 
jeg  er  Eders  i  Liv  og  Død".  Tage  hende  med  straks  — 
som  hun  vil  —  kan  han  ikke,  han  staar  i  hendes  Faders 
Tjeneste,  og  det  vilde  være  et  Troskabsbrud;  derimod 
kommer  han  tilbage  og  er  da  en  fri  Mand  og  kan  bort- 
føre hende  uden  Vanære.  Saa  veksler  de  Ringe  og  Kys 

—  Og  alle  hans  brave  Forsætter  er,  som  saa  mangen 
Mands,  der  kom  for  at  bryde  et  Forhold,  smeltet  for 
hendes  Taarer. 

Eliduc  kommer  hjem  og  modtages  godt  af  alle  og  især 
af  sin  trofaste  Hustru;  men  han  gaar  tavs  og  tankefuld 
om,  og  hun  sørger  og  beder  ham  sige,  om  nogen  har 
bagtalt  hende  for  ham.  Da  han  har  bistaaet  sin  Konge, 
rejser  han  —  som  han  har  lovet  —  tilbage  til  Exeter  og 
bortfører  nu  Kongedatteren.  Der  rejser  sig  et  Uvejr  paa 
Havet,  og  Søfolkene  ymter  —  ligesom  i  Jonas  Bog  — 
om,  at  der  nok  er  en  Skyldig  ombord,  som  maa  ofres, 
og  det  er  naturligvis  hende,  Kvinden,  som  holder  til  med 
en  gift  Mand.  Prinsessen  besvimer,  baade  af  Skræk  og 
fordi  hun  hører,  han  er  gift;  rasende  slaar  Eliduc  Skip- 
peren ned  og  tager  selv  Styret,  skaffer  ogsaa  Skibet 
uskadt  i  Land,  men  —  den  Elskede  li^er  stadig  død 
hen.  Fortvivlet  tager  han  hende  i  sine  Arme  og  rider  til 
et  forladt  Gravkapel,  hvor  han  lægger  hende  paa  en 
Baare  foran  Alteret;  han  nænner  ikke  at  begrave  Lege- 
met, længe  sidder  han  klagende  over  det  og  lover  aldrig 
mer  at  bære  Vaaben,  men  at  blive  Munk.  Havde  det 
ikke  været  for  hendes  Kærlighed  til  ham,  sukker  han, 
kunde  hun  nu  have  baaret  Dronningekrone. . .  Saa  rider 
han  hjem,  man  aldrig  viste  han  sin  Kone  et  glad  Ansigt, 
og  hver  Morgen  efter  Messe  red  han  ud  og  sad  over 
sin  Elskedes  Lig,  der  vidunderlig  nok  stadig  holdt  sig 
frisk  og  skønt.  Den  forgræmmede  Hustru  lod  imidlertid 
sin  Mands  Veje  udspejde,  og  i  hans  Fravær  gik  hun,  led- 
saget af  en  Tjener,  ind  i  Kapellet,  hvor  hun  saa  Pigen 
ligge  som  en  nysudsprungen  Rose;  hun  tog  Ligklædet 
bort  og  beundrede  det  skønne  Legeme.  Nu  undrer  hun 

sig  ikke  længer  over  Mandens  Soi^  og  føler  den  inder- 
ligste Medynk  med  ham;  sørgmodigt  resigneret  føler  hun 
ogsaa,  at  hun  aldrig  vil  kunne  vinde  hans  Elskov  tilbage. 
Grædende  sidder  hun  ved  Medbejlerindens  Lig,  —  det 
er  en  Situation  af  stor  digterisk  Skønhed.  Da  kommer  i 
Tystheden  en  Væsel  løbende  over  den  forfaldne  Kirkes 
Gulv.  Hendes  Tjener  slaar  den  ned  med  sin  Stok.  Men 
det  varer  kun  lidt,  saa  kommer  Væselens  Hun  løbende 
frem  med  en  rød  Blomst  i  Munden,  og  da  den  har 
berørt  sin  Mage  med  den,  lever  han  op.  (En  Natur- 
mærkværdighed, som  baade  klassiske  og  østerlandske 
Forfattere  vidste  at  fortælle  om.)  Straks  byder  Damen 
Tjeneren  at  snappe  Blomsten,  hun  lægger  den  selv  paa 
den  Dødes  Læber,  og  se!  hun  vaagner  sukkende  op  af 
sin  lange  Søvn.  Endnu  skønnere  udvikler  nu  Situationen 
sig;  den  fremmede  Kvinde  klager  sin  Nød,  hvordan  hun 
havde  elsket  og  var  flygtet  med  en  Mand,  der  viste  sig 
at  være  gift,  og  Ridderfruen  maa  selv  trøste  hende  med 
at  fortælle  om,  hvor  dybt  Manden  sørger,  og  hvor  lidt 
han  skøtter  om  sin  Hustru.  Hendes  egen  Beslutning  er 
straks  fattet:  de  to  skal  eje  hinanden,  selv  vil  hun  tage 
Nonneslør.  Det  sætter  den  heltemodige  Kvinde  ogsaa 
i  Værk,  og  Eliduc  „dulcement  sa  femme  mercie**  — 
hvad  der  jo  heller  ikke  var  for  meget.  Det  varer  iøvrigt 
ikke  længe  —  slutter  Forfatterinden,  der  her  begynder 
at  blive  noget  kristelig  og  maaske  alligevel  synes,  Eliduc 
slap  for  billig  —  inden  baade  han  og  Prinsessen  fulgte 
Hustruens  Eksempel  og  gik  i  Kloster  som  hun.  Og  hun 
tog  imod  sin  Efterfølgerske  i  sit  Kloster  som  mod  en 
Søster. 

Hvor  Marie  muligvis  kan  have  denne  Historie  fra,  er 

uden  videre  Interesse;  som  hun  her  har  fortalt  den,  uden 
stærke  Farver  og  uden  dybere  Kraft,  med  en  lidt  let 
løbende  Damepen,  er  den  alligevel  helt  bleven  hendes 
egen,  og  der  er  i  den  lille  Fortælling  just  den  Blanding 
af  selskabelig  Verdenskundskab  og  fin,  ironisk  Sjæle- 
kendskab, af  en  følelsesfuld,  meget  overbærende  Menne- 
skelighed og  virkelig  moralsk  Delikatesse,  —  som  ogsaa 
senere  skal  kendetegne  den  ægte  franske  Kærligheds- 
roman. 

Som  den  nydeligste  Indledning  til  denne  maa  Maries 
Lais  ses. 


XVI.  TRISTAN  OG  ISOLDE 


AF  mange  fol- 
>-  kelige  Spille- 
mandslais  voksede 
der  Romaner  op. 
Om    Tristans    og 

Isoldes  (Iseuts) 
Kærlighedshistorie 
har  der  været  sun- 
get og  Fortalt  i  gamle 
Lais,  gennem  hvil- 
ke deres  Ry  naaede 
ned  allerede  til  de 
ældste  proven9al- 
ske  Trubadurer. 
Snart  stod  dette 
cornwallske  El- 
skerpår  for  Mid- 
delalderen om- 
straaletafenendnu 
højere   Poesi  end 

selve  Oldtidens 
Æneas    og    Dido 
eller  Flore  og  Blån- 

chefleur.  „Aldrig'',  hedder  det  i  den  ældste  Behandling, 
man  kan  spore  (Berols  Kilde),  „elskede  nogen  hinanden 
saa  højt  eller  købte  det  saa  dyrt".  Viet  af  Skæbnen  ved 
én  Drik  til  Elskov  og  til  Ulykke  stod  Parret  for  alle 
følsomme  Hjerter  med  en  dobbelt  Hellighedsglorie  om 
sig;  deres  Elskov  var  brødefuld  —  mente  vel  nok  de 
gamle  „Hængehoveder"  — ,  men  i  hvert  Fald  undskyldtes 
de  ved  den  skønne  uimodstaaelige  Lidenskab  og  lutredes 
ved  al  deres  Trængsel.  Som  St.  Preux  og  Julie  eller 
Werther  og  Lotte  for  deres  Samtid,  var  Tristan  og  Isolde 
for  Middelalderen  Kærlighedens  Martyrer,  uskyldige  Ofre 
for  den  borgerlig  kristne  Samfundsmoral,  —  men  i  alle 
Unges  Øjne  var  deres  Skæbne  alligevel  misundelses- 
værdig, langt  over  den  jævne  Borgerlykke. 

Intet  Sagn  har  været  hyppigere  behandlet  i  Romaner, 
men  der  har  hvilet  en  besynderlig  Skæbne  over  Beva- 
relsen af  disse.  De  første  Behandlinger  er  der  intet  til- 
bage af;  de  ældste,  vi  har,  er  Fragmenter  af  to  franske 
Versromaner  fra  det  engelsk-normanniske  Rige,  Berols 
og  Thomas'  fra  o.  1160 — 1170;  saa  mangler  vi  et  Par 
senere  franske  Versebearbejdelser,  men  har  en  Prosaro- 
man fra  13de  Aarh.;  paa  tysk  findes  Versromaner  af 
Eilhart  v.  Oberge  ( 1 1 90)  og  Gottfred  af  Straszburg  (o.  1 2 1 0) 
samt  to  andre  Fortsættelser;  endvidere  er  der  et  middel- 
alderligt engelsk  Digt  Sir  Tristrem,  en  islandsk  Saga  og 
endelig  sene  Folkebøger.  Med  stor  Kunst  har  fransk 
filologisk  Litteraturforskning  imidlertid  givet  Frankrig  dets 
Ejendom  tilbage,  idet  den  har  ordnet  de  fremmede  Bear- 
bejdelser i  to  Familier,  der  viser  tilbage  henholdsvis  til 
Berol  og  Thomas,  og  af  det  for  hver  Familie  fælles  bygget 
begge  de  to  anglo-normanniske  Romaner  op  udenom  de 

faa  Fragmenter,  vi  virkelig  ejer  af  dem.  De  er — som  sagt — 
omtrent  fra  Marie  af  Frankrigs  Tid.  Berol  er  den  mere 
folkelige  og  staar  vel  nok  den  oprindelige  Behandling 
nærmere,  Thomas  er  mere  ridderlig.  Medens  det  navnlig 
er  Eilhart,  der  hjælper  os  til  at  rekonstruere  Berol,  hører 
baade  Gottfreds  Roman  og  Sir  Tristrem  og  den  islandske 
Saga  til  Thomas'  Afkom.  Meget  smukt  kan  man  følge 
Ridderromantikens  Vækst,  naar  man  sammenstiller  de 
Beroi-Eilhartske  og  de  Thomas-Gottfredske  Versioner. 
At  der  ligger  et  oprindeligt  cornwallsk  eller  vestskotsk 
Sagn  til  Grund,  er  der  ingen  Tvivl  om.  Men  heller  ikke» 
at  der  tidlig  om  den  oprindelige  Sagnstamme  har  lejret 
sig  Sagntræk  og  Anekdoter,  fra  Antik  og  Orient,  fra  ger- 
mansk og  fransk,  tildels  allerede  paa  keltisk  Grund,  men 
yderligere  i  de  franske  Behandlinger.  Som  Digtningen 
fra  Berol  og  Thomas  har  tiltraadt  sin  Runde  gennem 
Lande  og  Tider,  kan  den  i  hele  sin  Farve  og  Tone  kun 
meget  betinget  kaldes  keltisk.  Allerede  Navnene  viser 
Kosmopolitismen.  Iseut  mistænkes  af  nogle  for  at  være 
germansk  ligesom  andre  Navne  paa  Is,  maaske  =  Ishiide, 
det  er  imidlertid  ialfald  meget  tidlig  blevet  et  keltisk 
Navn;  hendes  Fader  Gormond  er  nordisk,  og  ogsaa 
Morolt  synes  germansk.  Blanchefleur,  Tristans  Moder,  er 
fransk,  Isoldes  Tærne  Brangien  (=?=  Hvidbryst)  derimod 
keltisk.  Marc,  Onklen,  er  keltisk  og  betyder  Hest;  dette 
har  ført  til  Opdigtelsen,  at  han  havde  Hesteøren  —  hvil- 
ket forekommer  i  talrige  Folke-Sagn;  men  ogsaa  Hi- 
storien om  Kong  Midas*  Æselsøren  og  Hemmeligheden, 
der  hviskedes  ned  i  Sivrør,  overføres  i  en  særlig  Episode 
til  Kong  Marc.  Tristan  endelig  er  keltisk  (=  Drostan), 
men  Ligheden  med  det  franske  „triste"  har  virket  paa 

Navneformen  og  lagt  et  vist  elegisk-tragisk  Skær  over 
ham  paa  fransk,  som  næppe  har  tilhørt  den  comwallske 
Drostan.  Denne  har  sagtens  været  en  folkelig  Helt  af 
„Schlaukopf" typen  —  som  Odysseus  eller  Biblens  Ja- 
kob —  den  snilde  Skælm,  der  forfulgtes  af  Skæbnen, 
men  opfindsom  og  snarraadig  vidste  at  sno  sig  i  alle 
Omskiftelser.  Han  var  Tusindkunstneren,  der  kunde 
svømme,  brydes,  fælde  Drager,  springe  som  ingen  anden 
(man  viste  i  Cornwall  hans  berømte  Spring  fra  en  Klippe); 
lige  udmærket  som  Jæger  og  i  at  tilberede  Vildtet,  som 
Harpespiller  og  i  at  efterligne  Fuglestemmer.  Det  For- 
hold, der  bandt  ham  til  hans  Onkels  Hustru,  var  kun  en 
af  Formerne  for  Skæbnens  Forfølgelse  af  ham  og  et  af 
Omraademe  for  hans  listige  Skælmsstykker. 

Der  er  en  Forhistorie  om  Tristans  Afstamning  og 
Ungdom,  som  synes  senere  tildigtet  over  Motiver,  laante 
rundt  om  fra  og  i  en  ridderlig  og  æventyrlig  følsom  Aand. 
En  Ridder  fra  Wales  eller  Bretagne  opholder  sig  en  Tid 
hos  Kong  Marc,  den  berømte  Sagnkonge  over  Cornwall 
og  England.  Kongens  Søster  forelsker  sig  i  ham  —  de 
naive  Enetaler  og  koket  følsomme  Samtaler  minder  om 
Æneasromanen  — ;  medens  han  ligger  saaret  efter  en 
Kamp,  undfanger  hun  i  Løn  og  under  Taarer  et  Barn 
ved  ham,  og  siden  flygter  hun  med  ham  tilbage  til  hans 
Hjemland.  Dér  falder  han  imidlertid  i  Kamp  mod  sine 
Fjender,  som  nu  tager  hans  Jord  i  Besiddelse,  og  den  for- 
tvivlede Enke  føder  i  Sorg  den  i  Sorg  undfangne  Søn, 
som  tilmed  ved  sin  Fødsel  koster  Moderen  Livet.  Tristan 
kaldtes  den  arveløse  Dreng,  og  hans  Liv  skal  svare  til 
dette  Sorgens  Navn.  Opfostret  i  Løn  af  en  trofast  Sene- 
skalk bortføres  han  af  Købmænd  paa  et  Skib,  slipper 

imidlertid  i  Land  og  kommer  til  Kong  Marc,  hvor  han 
vinder  stor  Yndest  ved  Hoffet.  Tilsidst  opklares  det  for 
ham  selv  og  Kongen,  hvem  han  er,  og  Kongen  indsætter 
sin  Søstersøn  til  Arving  over  Riget;  den  unge  Helt  dra- 
ger dog  først  over  og  erobrer  sin  Fædrenearv  tilbage,  men 
kun  for  at  overdrage  Landet  til  sin  trofaste  Plejefader, 
Der  er  saa  mange  Heltes  Ungdom  i  Folkesagn  og  Helte- 
digtning, som  alt  dette  minder  om;  men  ogsaa  med  ApoUo- 
nius  af  Tyrus  og  den  latinske  Roman  Ruodlieb  er  der 
adskillige  fælles  Træk. 

Og  nu  begynder  den  egentlige  Roman  med,  at  Tristan, 
hjemkommen  til  Kong  Marcs  Rige,  udfører  den  Bedrift 
i  en  Tvekamp  at  fælde  Morolt,  en  Kæmpe,  der  kom  over 
fra  Irland  for  at  kræve  den  aarlige  Tribut  til  sin  Svoger 
Irerkongen  og  det  romerske  Senat.  Her  som  flere  Steder 
er  aabenbart  Galfrid  af  Monmouths  Krønike  benyttet, 
efter  Waces  franske  Versebearbejdelse;  Motivet  er  jo 
iøvrigt  meget  almindeligt  i  Heltesagn.  Det  er  en  regulær 
Holmgang  ude  paa  en  0.  Kæmpen  falder  for  et  vældigt 
Slag  i  Hovedet  —  en  Stump  af  Tristans  Sværd  bliver 
siddende  i  Hovedskallen  — ,  men  han  faar  samtidig  Lej- 
lighed til  at  give  sin  Overvinder  et  Stik  med  et  forgiftet 
Sværd,  og  døende  betroer  han  ham,  at  kun  hans  egen 
Søster,  Dronning  Isolde  i  Irland,  kan  helbrede  det. 

Nu  sygner  Tristan  hen,  ingen  kan  læge  hans  Saar,  og  en 
uudholdelig  Stank  staar  endda  ud  af  dem,  —  noget  som 
Gottfred  overspringer,  da  sligt  „ikke  klinger  godt  i  hø- 
visk Tone".  Som  saarede  Helte  gør  det  i  Keltiske  Sagn, 
lægger  han  sig  ud  paa  et  Skib  og  lader  det  styre,  hvor- 
hen det  vil;  tilfældig  lander  Skibet  i  Irland.  Man  ser, 
hvor  lidt  Sagnstoffet  er  sammenarbejdet,  thi  han  vidste 

jo  dog  selv,  at  det  kun  var  her,  han  kunde  iaa  Helbre- 
delse. Som  Morolts  Drabsmand  tør  han  imidlertid  ikke 
give  sig  tilkende;  han  forklæder  sig  da  paany  som  Køb- 
mand eller  —  som  de  ridderlige  Versioner  foretrækker  — 
som  Harpespiller  og  kommer  til  Kongsgaarden,  hvor  han 
kalder  sig  Tantris  og  bliver  plejet  og  helbredet  af  Dron- 
ningen. Til  Gengæld  giver  —  efter  den  ridderlige  Ver- 
sion —  Tantris  Kongedatteren,  den  yngre  Isolde,  Under- 
visning i  Harpespil,  i  at  digte  lais,  i  at  skrive  og  i  fin 
Anstand  (moralitas),  saa  Faderen  ofte  kunde  lade  sin 
Datter  underholde  hans  Gæster  med  sine  Færdigheder. 
Stadig  angst  for  at  genkendes,  rejser  Tristan  imidlertid 
bort  saa  snart  han  er  rask,  skønt  Dronningen  gerne 
holdt  noget  længer  paa  den  belevne  Fremmede. 

Atter  levede  han  nu  ved  Marcs  Hof.  Men  Baronerne, 
der  var  skinsyge  paa  Tristan  og  vilde  berøve  ham  Tron- 
følgen, fik  alligevel  Kongen  tvungen  til  at  søge  sig  Hu- 
stru. Nydeligt  indføjes  her  et  Æventyrtræk.  Medens  de 
overtaler  Kongen,  flagrer  nogle  Svaler  ind  ad  Vinduet, 
og  en  af  dem  taber  af  sit  Næb  et  gyldent  Kvindehaar; 
Kongen  griber  det  og  siger,  at  skal  han  gifte  sig,  maa  de 
finde  ham  den,  hvem  det  Haar  tilhører.  Tristan  lover  at 
drage  ud  og  vinde  ham  den  skønne  med  Guldhaaret, 
som  ingen  anden  er  end  Irlands  Prinsesse.  De  ridderlige 
Versioner  forkaster  imidlertid  dette  Træk  som  et  taabeligt 
Paafiind  af  Spillemænd;  Tristan  havde  selv  efter  sin 
Hjemkomst  prist  den  unge  Isoldes  Skønhed  i  saa  høje 
Toner,  og  desuden  ønskede  Baronerne,  at  Tristan  skulde 
sendes  paa  Frierfærd  netop  til  Irland,  hvor  det  jo  var 
livsfarligt  for  ham  at  vise  sig. 

Saa  drog  Tristan  da  atter  derover,  midt  ind  i  Faren. 

Han  kom  i  en  heldig  Stund.  En  Drage  huserede  felt 
paa  Øen  og  krævede  daglig  en  ung  Pige  i  Offer,  og 
Kongen  havde  bekendtgjort,  at  den,  der  foldede  Dragen, 
skulde  f5aa  Prinsessen  til  Ægte.  Dette  er  jo  et  i  den  græ- 
ske og  germanske  Sagnverden  vidt  udbredt  Motiv.  Tri- 
stan, som  sædvanlig  udklædt  som  Købmand,  drog  i 
Hemmelighed  ud  og  dræbte  Uhyret  ved  et  Stød  i  Fla- 
ben —  i  Hjertet,  siger  Gottfred  mere  ridderlig  —  og 
skar  Tungen  ud  og  stak  den  ned  i  sin  Brog  —  ind 
paa  sit  Bryst  siger  Gottfred  — ;  men  Dyrets  Gift  trak  ind 
i  Legemet  paa  ham  og  noget  borte  fra  Dragen  foldt  han 
selv  besvimet  om.  En.  ussel  Seneskalk  kom  forbi  Dragens 
Lig  og  tilegnede  sig  straks  Æren  For  Drabet,  red  trium- 
ferende hjem  og  gjorde  Fordring  paa  Isolde.  Hun  blev  for- 
tvivlet over  Udsigten  til  at  skulde  ægte  ham,  men  kunde 
umulig  tiltro  ham  Stordaaden  og  gik  ud  med  sin  Moder 
for  at  se  det  feldede  Dyr.  Dér  i  Nærheden  finder  de 
saa  den  fremmede  med  Dragens  Tunge ;  de  bringer  ham 
hjem  og  plejer  ham,  og  han  træder  frem  og  beskæmmer 
Seneskalken  ved  at  vise  sin  Trofæ  og  afsløre  hans  Be- 
drageri. Alt  dette  er  aabenbart  et  selvstændigt  Sagn,  der 
helt  akavet  er  indflettet  i  Digtet,  det  findes  ogsaa  i  en  egen 
lille  keltisk  Historie  om  „Helten  og  Hjorten  med  den 
hvide  Fod";  maaske  staar  det  ogsaa  i  Forbindelse  med 
den  græske  Historie  om  Alkatoos,  som  paa  samme  Vis 
ved  Dyrets  Tunge  legitimerer  sig  som  Uhyrets  Drabs- 
mand overfor  den,  der  vil  tilrane  sig  Æren.  I  sine  Grund- 
træk er  det  iøvrigt  et  meget  almindeligt  Heltesagn. 

Forinden  er  det  imidlertid  opdaget,  hvem  Tantris  er. 
Han  sidder  en  Dag  nøgen  i  et  Badekar,  og  Isolde  staar 
ved  Siden  og  konverserer  ham,  alt  medens  hun  ærgrer 

sig  over,  at  han,  saa  skøn  han  er,  kun  er  en  Købmand. 
Hun  gaar  og  ser  paa  hans  ophængte  Vaaben,  ser  Svær- 
det, der  endnu  har  Skaar  fra  Moroltdrabet;  pludselig 
griber  en  Anelse  hende,  hun  henter  Stumpen,  der  var 
fundet  i  Morolts  Pandeskal,  og  som  hun  har  gemt  —  se! 
den  passer,  og  i  det  samme  forer  det  hende  ogsaa  gen- 
nem Hovedet,  at  Tantris  jo  er  det  samme  som  Tristan. 
Straks  er  hendes  Beslutning  taget  at  dræbe  ham,  som 
han  sidder  i  Karret.  Ret  en  sentimental  pikant  Situation, 
som  de  ridderlige  Versioner  nærmere  udmaler:  den 
nøgne  Helt,  der  er  i  den  unge  Piges  Vold.  Tristan  erin- 
drer hende  om,  at  han  jo  skal  staa  frem  og  værge  hende 
mod,  at  Seneskalken  tilraner  sig  Dragedrabet  og  hendes 
Haand.  Det  kæmper  inde  i  den  unge  Pige,  hun  burde 
hade  sin  Morbroders  Drabsmand,  men  hendes  „milde 
wiplichheit",  siger  Gottfred,  nænner  ej  at  hugge  til.  Nu 
kommer  ogsaa  Moderen  og  sættes  ind  i  Situationen; 
begge  er  tvivlraadige;  naar  den  ene  vil,  holder  den  anden 
igen,  ogsaa  Tæmen  Brangien  giver  (hos  Gottfred)  ge- 
mytfuldt  pemilleagtigt  sit  Besyv  med.  Tristan  slipper  ud 
af  Karret  og  knæler  ned  „for  den  lyse  Kvinderad",  der 
af  den  galante  Tysker  sammenlignes  med  Sol,  Maane  og 
Morgengry.  Tærnen  faar  dem  til  alle  tre  at  give  hinanden 
Forsoningskys;  især  virker  det,  da  Tristan  meddeler,  at 
han  kommer  som  Frier  for  Kongen  af  Cornwall. 

Isoldes  Fader  gaar  ind  paa  Giftermaalet,  og  med  stor 
Pomp  og  Hæder  sendes  Prinsessen,  ledsaget  af  Brangien, 
med  Tristan  over  Havet.  Hidtil  er  der  ikke  Tale  om  El- 
skov mellem  de  to,  kun  Gottfred  har  antydet  noget  øm- 
mere Følelser,  men  det  falder  dog  som  en  Selvfølge, 
at  Isolde  med  Glæde  vil  blive  Kong  Marcs  Dronning. 

Nu  giver  imidlertid  Isoldes  Moder  Brangien  en  Elskovs- 
drik med,  som  hun  skal  skænke  for  de  Nyformælede 
paa  Bryllupsnatten  for  at  betry^e  Ægteskabets  Lykke. 
Saadanne  Elskovsdrikke  talte  Ovid  om,  saadanne  bryg- 
gede baade  Circe  og  Medea.  Og  nu  sker  den  tragiske 
Fejltagelse.  Isolde  er  bedrøvet  og  har  Hjemve,  Tristan 
sidder  ofte  og  trøster  hende.  En  Dag,  da  Skibet  i  Vind- 
stille er  lagt  ind  i  en  Bugt,  og  Folkene  er  i  Land,  og  det 
er  hedt,  skænker  en  Tærne  Vin  for  dem.  „Men  nej,  det 
var  ej  Vin,  endda  det  tyktes  saa.  Det  var  en  evig  Smerte, 
den  endeløse  Hjertenød,  som  volded  begge  deres  Død"", 
udbryder  Gottfred.  For  sent  opdager  Brangien,  hvad  der  er 
sket:  „Den  Drik  er  Død  for  jer  begge".  Virkelig  viser  det 
sig,  at  „der  Welt  Unmusze",  Verdens  Urostifterske  er 
kommen  ind  i  deres  Sind.  Gottfred  lader  dem  kæmpe 
noget  imod,  men  Øjnene  og  Hjerterne  stjæler  sig  til  hin- 
anden. Elskov,  „den  Farverske",  gør  dem  baade  røde  og 
blege.  Hun  er  den,  som  tager  Initiativet,  men  paa  Pigevis 
med  Omsvøb:  hun  læner  sig  livsled  op  til  ham  og  hendes 
Hoved  synker  ned,  saa  han  med  sin  Arm  maa  omfatte 
hende.  „Hvad  fejler  dig?"  siger  han.  „L*amer  er  det, 
som  volder  mig  Vé."  Og  saa  spekulerer  han  over  de  tre 
Betydninger,  som  det  Ord  kan  have.  Er  det  „Havet"? 
Er  det  „den  bitre"  Vind?  spørger  han  hende,  men  det 
er  hende,  der  maa  nævne  den  tredje  Betydning  som  den 
rette,  at  det  er  „Elskov".  „Min  Tro,  det  gaar  mig  lige- 
dan", siger  han.  Dette  er  vistnok  et  ældre,  galant  Ordspil 
allerede  paa  Latin.  Og  saa  ledes  Tristan  —  som  Gott- 
fred sødlig  sentimentalt  skildrer  det,  i  Smag  med  „Da- 
phnis  og  Chloe"  — af  Lægen  Elskov  til  Isoldes  Leje,  og 

Amor  byder  dem   hinanden   som    Medicin    for  deres 
Sygdom. 

Dette  er  det  afgørende  Punkt.  En  ren  og  pur  Fejl- 
tagelse, villet  af  ingen,  sætter  hele  Tragedien  i  Gang. 
Noget  sligt  hørte  ikke  hjemme  i  den  store  Helteepik,  hver- 
ken i  Iliaden  eller  Vølsungesaga  eller  Rolandskvadet;  det 
er  et  romanagtigt  Middel,  og  det  er  ogsaa  i  græsk-orien- 
talske Romaner,  vi  nærmest  træffer  Forbilledet  for  slige 
Fejltagelser  ved  Drikke.  Et  saadant  Træf  kan  ikke  virke 
som  den  højeste  Tragik  —  den,  der  føles  som  fremgaaet 
med  Nødvendighed  af  en  hel  Aarsagssammenhæng,  men 
der  læ^es  til  Gengæld  noget  æggende  og  stikkende,  pi- 
kant i  egentlig  Forstand,  ind  i  vor  Smerte,  derved  at  det 
stadig  staar  os  for  Øje,  hvor  ligesaa  godt  Ulykken  kunde 
været  usket,  hvor  meningsløst  uforskyldt  den  er.  Men  for 
Middelalderbevidstheden  staar  tillige  Tilfælde  aldrig  som 
Tilfælde,  men  som  en  mystisk  Skæbne.  Og  saaledes 
lægger  netop  dette,  at  det  er  et  Tilfælde  det  hele,  noget 
eget  højtideligt,  næsten  helligt  over  Tristans  og  Isoldes 
Elskov  og  Død;  det  er  ikke  menneskelige  Indfald  og 
løse  Huskud,  der  kaster  dem  i  hinandens  Arme  og  ind  i 
Ulykken,  men  mystiske  Tilværelsens  Magter,  i  hvis  Haand 
Viljer  er  Voks.  Denne  Dobbelthed  i  Følelsen  overfor 
Tristans  og  Isoldes  Historie  kan  følges  overalt  i  Middel- 
alderen. For  Berol  er  det  blot  det  rene  Trylleritilfælde;  han 
begrænser  ogsaa  Virkningen  til  et  bestemt  Aaremaal.  Og 
overfor  en  saadan  Opfattelse  maa  de  professionelle  Ero- 
tikere i  Trubadurerotikens  Stil  protestere  mod,  at  dette 
skal  kaldes  Elskov.  I  Modsætning  til  Antiken,  der  betrag- 
tede Elskoven  som  en  Art  Sygdom,  en  Skæbne,  der  over- 
gik Mennesker,  var  det  jo  Trubadurernes  Lære,  at  Elskov 

var  en  frivillig  Bestemmelse  om  at  dyrke  Kvinden,  en 
moralsk  Viljesakt  og  derfor  en  Dyd,  en  Fortjeneste,  og 
flere  ridderlige  Digtere  fremhæver  da  ogsaa  —  som  vi  skal 
se  — ,  at  deres  Elskerpar  ikke  har  drukket  sig  Elskov 
til  af  en  Trylledrik,  men  at  den  er  Udslag  af  deres  fri 
Tilbøjelighed.  Mange  foresvæver  imidlertid  mere  eller 
mindre  bevidst  en  Opfattelse  af,  at  Drikken  blot  er  et 
Symbol  for  Elskovs  Naturmagt,  —  saaledes  vel  for  Thomas 
og  Gottfred,  der  da  heller  ikke  begrænser  dens  Virkninger 
til  noget  Aaremaal.  Naar  den  naive  Bevidsthed  forklarede 
Elskovs  Pludselighed  og  Uafværgelighed  udaf  Galder  og 
Runer  eller  en  Guds  Pileskud,  maatte  dette  jo  for  en  mere 
udviklet  Bevidsthed  blive  til  blotte  poetiske  Udtryk  for 
den  udover  Fornuft  og  Vilje  liggende  Naturmagt,  som 
aabenbarede  sig  i  Elskoven  og  som  derfor  stillede  denne 
udenfor  Lov  og  Ret.  Denne  Opfattelse  dæmrede  i  al 
Ridderromantikens  Elskovspoesi  og  den  ii^er  til  alle 
Tider  paa  Romantikens  Bund,  og  det  boi^erlige  Sam- 
funds og  Kristendommens  Moral  har  ogsaa  til  alle  Tider 
maattet  kæmpe  mod  denne  farlige  Oprørslære. 

Skibet  nærmer  sig  nu  dette  samme  borgerlige  Sam- 
fund, og  Isolde  sit  Bryllup.  Hun  faar  Angst,  fordi  hun  ikke 
kan  gaa  som  Jomfru  i  Brudesengen,  og  bevæger  derfor 
Tærnen  til  at  stedfortræde  hende  i  Bryllupsnatten,  — 
en  Underskydning  af  den  Slags,  som  der  fables  om  i  saa 
mange  Sagn,  og  ogsaa  i  flere  danske  Folkeviser.  Meget 
naivt  skildres  det,  hvorledes  Kongen  er  lidt  ør  af  Vin  og 
hvordan  Tristan  hurtig  slukker  Lysene.  Men  da  Parret 
vel  har  modtaget  Tjenesten  af  Brangien,  bliver  det  dem 
ubehageligt  at  have  en  Medviderske,  og  meget  raat  og 
følesløst  træflfer  Isolde  Foranstaltning  til  at  blive  af  med 

det  trofaste  Tyende.  Hun  sender  hende  ud  i  Skoven 
med  Mordere,  der  skal  dræbe  hende.  Men  de  nænner 
det  ikke;  al  hendes  Brøde  —  forklarer  Brangien  dem 
ude  i  Skoven  —  bestaar  kun  i,  at  hun  har  laant  sin 
Frue  sit  eget  Brudelinned,  da  Fruens  eget  var  blevet 
plettet;  de  vender  hjem  og  præsenterer  Dronningen  en 
Hundetunge  som  Tæmens  og  fortæller  hende,  hvad 
Tærnen  har  sagt  ude  i  Skoven.  Denne  fine  Billedtale, 
der  lyder  helt  østerlandsk  bibelsk,  rører  Isolde,  hun  ang- 
rer straks  bittert,  og  Morderne  gaar  til  Bekendelse; 
Brangien  kaldes  hjem  og  er  fra  nu  af  de  Elskendes  be- 
troede Hjælperske. 

Disse  indretter  sig  nemlig  rolig  paa  at  fortsætte  For- 
holdet bag  Mandens  og  Onkelens  Ryg.  Og  fra  nu  af 
begynder  en  fortsat  Kamp.  De  to  kan  ikke  blive  fra  hin- 
anden, gør  heller  ingen  Forsøg  derpaa;  men  Tristan  har 
Uvenner  ved  Hoffet  —  især  er  der  en  klog,  ondskabs- 
fuld Dvæi^,  saadan  som  de  keltiske  Sagn  kender  dem, 
—  og  de  opdager  Forholdet,  angiver  det  for  den  gode 
Konge  og  stiller  Fælder  for  de  Elskende;  ofte  undgaar 
disse  dem  —  Brangien  er  Dværgens  Modspiller  — ,  under- 
tiden gaar  de  ogsaa  i  Fælden,  og  Tristan  bliver  forvist, 
men  han  vedligeholder  alligevel  Forbindelsen  og  tages 
efter  kort  Tid  igen  til  Naade.  Hele  dette  Forhold  er  — 
som  antydet  —  vistnok  oprindelig  slet  ikke  taget  følsomt- 
tragisk  af  Sagndigtningen;  det  er  jo  netop  Gavtyve- 
heltens Virtuositet  at  kunne  klare  vanskelige  Situationer 
og  dreje  frække  Voksnæser,  og  om  Ægteskabsbruddets 
Komedie  har  alle  Folks  Fantasi  moret  sig  med  at  ophobe 
Anekdoter;  særlig  det  galliske  Humor  har  altid  haft  en 
Forkærlighed  for  dette  Tema.  Tristanromanen  har  blot 

vidst  at  læ^e  et  følelsesfuldt  Skær  over  de  drøje  Han- 
rejshistorier,  —  ligesom  vi  saa  Marie  gøre  det.  Elskovs- 
drikken bruges  netop  til  at  tage  af  for  de  uforskyldt  El- 
skende; de  føler  sig  begge  —  og  ogsaa  Læserne  har  følt 
den  —  som  ansvarsløse,  hvem  alt  er  tilladt.  Men  fint 
hæves  Forholdet  ogsaa  derved  opover  den  plumpe 
„Fabliau** komik,  at  Ægtemanden  ikke  er  opofret  I  Sagn- 
digtningen har  denne  Konge  af  Æseløren  vel  blot  været 
den  godtroende  Nar,  lettroende  overfor  Isolde,  (^  nemt 
ophidset  af  Angiverne.  Kong  Artus  bebrejder  ham  ogsaa 
hos  Berol,  at  han  er  vankelvorn  og  let  at  løbe  med.  Men 
han  anerkendes  dog  af  Digteren  og  af  selve  dem,  der 
bedrager  ham,  som  godsindet,  overbærende,  og  en  ikke 
ringe  Medfølelse  samler  sig  om  den  „einvalt"  og  „wege- 
16se**  Konge,  som  Gottfred  kalder  ham.  „Kun  hans  store 
Kærlighed  til  Eder",  siger  Brangien  en  Gang  til  sin  Frue, 
„har  feaet  ham  til  at  bære  over  saa  tit  med  Jer.  Men  I 
lønner  ham  daarlig.'' 

Talrige  Episoder  udmaler  Spillet  og  Modspillet.  Kongen 
har  forvist  Tristan  fra  Hoffet,  og  de  Elskende  hentæres, 
skilte  fra  hinanden.  Dog  Tristan  ved  Raad.  Der  flyder  en 
Aa  forbi  —  eller  oprindelig  igennem  —  Isoldes  Værelse 
(saa  ejendommeligt  og  primitivt  var  den  keltiske  Privat- 
bolig bygget),  og  ved  Hjælp  af  Spaaner,  der  danner 
Tegn,  sender  han  Bud  om  Stævnemøde  ned  ad  Aaen 
ind  til  hende,  —  en  List,  der  allerede  findes  i  en  ældre 
irsk  Saga. 

De  to  skal  mødes  —  har  Dværgen  udspejdet  —  en 
Maaneskinsnat  ude  i  Skoven  ved  et  lille  Vand.  Kong 
Marc  har  sat  sig  paa  Lur  oppe  i  et  Træ,  udrustet  med 
Bue  og  Pil  (i  Sagnets  oprindelige  Versioner  forekommer 

overhovedet,  synes  det,  endnu  ikke  hverken  Lanse  eller 
Hest).  Først  kommer  Tristan  og  bliver  Kongens  Skygge 
var  i  Vandet.  Han  staar  som  paa  Gløder,  tør  ikke  lade 
sig  mærke  med  noget,  men  er  angst  for,  hvordan  det 
skal  gaa,  naar  Isolde  kommer.  Dog  —  ogsaa  hun  ser 
straks  Skyren,  og  grebne  af  en  fælles  Indskydelse  be- 
gynder de  nu  be^e,  til  Opbydelse  for  Kongen  i  Træet, 
en  rørende  Samtale  om,  hvor  bagvasket  deres  uskyldige 
Venskab  er  blevet,  og  Tristan  beder  Dronningen  om  at 
tale  hans  Sag  hos  Kongen  —  navnlig  angaaende  Penge  til 
at  indløse  sit  Harnisk,  som  han  har  maattet  pantsætte — ; 
men  hun  erklærer,  at  det  tør  hun  ikke,  —  ene  og  fremmed 
som  hun  er  ved  Hoffet.  Ægtemanden  bliver  saa  rørt,  at 
han  —  som  han  siden  fortæller  —  nær  Var  falden  ned 
af  Træet.  Næste  Dag  kalder  han  Isolde  til  Forhør,  og  i 
en  hel  lille  Lystspilscene,  fuld  af  Komediespil  fra  Isoldes 
Side,  tager  han  Nevøen  til  Naade.  Men  Brangien  morali- 
serer —  man  véd  næsten  ikke,  om  det  er  Gudsbespot- 
telse eller  naiv,  laks  Kristendom  —  over  det  Mirakel, 
Gud  har  gjort  for  dem;  han  er  en  sand  Fader,  der  ikke 
har  Hjerte  til  gøre  dem  ondt,  der  er  „buen  et  loyal". 

Eller  en  anden  Gang  er  der  af  Dværgen  strøet  Mel 
mellem  Sengene;  Kongen  og  Isolde  og  Tristan  sover  i 
samme  Værelse,  og  man  mistænker,  at  naar  Kongen  er 
staaet  op  om  Morgenen  og  gaaet  ud,  besøger  Nevøen 
Isoldes  Seng.  De  Elskende  opdager  imidlertid  Melet,  og 
Tristan  springer  med  et  af  sine  Kraftspring  over  fra  sin 
Seng  i  Dronningens.  Uheldigvis  er  han  imidlertid  nylig 
bleven  saaret  af  et  Vildsvin  eller  (siger  den  ridderlige 
Version)  har  just  aareladt  sig,  og  Saaret  springer  op  at 
bløde  paa  Dronningens  Sengelinned,  og  derved  opdages 

alligevel  hans  Besøg,  endda  han,  da  Folk  kommer  ind, 
ligger  og  snorker  uskyldig  i  sin  egen  Seng.  „Aa  Gud, 
hvilken  Sorg  —  udbryde*  Digteren  —  at  Dronningen 
ikke  havde  taget  Lagenerne  af*". 

Isolde  skal  aflæse  Ed  og  bære  Jernbyrd  paa  sin 
Uskyld.  For  at  komme  til  Domstedet  skal  hun  og  Følget 
over  en  Flod.  Ved  Bredden  staar  en  skabet  Tigger,  og 
da  Dronningen  skal  i  Land  fra  Baaden,  tilbyder  han  at 
bære  hende  ind.  Hun  omfatter  ham  med  Arme  og  Ben, 
hun  har  straks  genkendt,  at  det  er  den  forklædte  Tristan; 
han  har  budsendt  hende,  at  hun  blot  skal  være  ved  godt 
Mod.  Og  da  hun  kommer  i  Land,  aflægger  hun  rolig 
Eden,  at  hun  aldrig  har  haft  nogen  Mand  i  sine  Arme 

uden  sin  Herre,  Kongen,  „ ja,  og  saa  den  skabede 

Tigger  nys!**,  og  herpaa  bærer  hun  uskadt  Jæmbyrd.  — 
Allerede  i  de  gamle  indiske  Fortællinger  og  siden  i  græ- 
ske Romaner  havde  den  forslagne  Elskerinde  benyttet 
sig  af  saadanne  tvetydige  Eder.  Der  kan  man  se  —  ud- 
bryder i  den  Anledning  den  antiklerikale  Gottfred  haanlig 
til  Geistligheden  med  dens  „fromme  Bedragerier**  —  dér 
kan  man  se,  hvor  haandterlig  Kristus  er,  som  et  Ærme, 
der  kan  drejes  og  vendes,  som  man  vil  det,  lige  godt  til 
Bedrageri  og  Sandhed! 

Imidlertid  —  Kongen  kan,  trods  alt,  ikke  forblive  blind 
for,  hvad  der  foregaar  mellem  de  to.  Han  ser  det  — 
udvikler  Gottfred  følsomt  —  paa  deres  Blikke,  deres 
Hilsen,  deres  Hænder,  der  saa  ofte  presses  mod  Hjertet 
Der  kommer  nyt  Brud  og  Domfældelse.  Meget  raat  gaar 
det  til  hos  Berol :  Tristan  føres  hen  for  at  brændes,  men 
faar  paa  Vejen  Lov  til  at  gaa  ind  og  bede  i  et  Kapel  og 
springer  fra  Kapellets  Vindu  med  et  vidunderligt  Spring 

udover  en  Klippeside,  saa  han  slipper  bort.  Isolde  skal 
ligeledes  brændes,  men  paa  Vejen  kommer  en  Flok  Spe- 
dalske forbi,  og  deres  Fører  foreslaar  Kongen  i  Stedet 
at  udlevere  Synderinden  til  dem,  saa  kan  hun  være 
Fællestøs  for  dem  alle  (de  Spedalske  paastodes  i  Middel- 
alderen at  leve  i  en  evig  Brynde),  det  maa  være  den 
bedste  Straf  for  en  saadan  forvænt  Prinsesse.  Uden 
Betænkning  udleverer  Kongen  hende,  og  hoverende 
trækker  de  af  med  den  Grædende.  Men  fra  et  Baghold 
bryder  Tristan  frem  og  splitter  Skaren  ad;  ingenlunde 
værdigede  han  —  siger  Berol,  den  begyndende  Ridder- 
ligheds Digter,  —  saaledes  som  tidligere  Sangere  havde 
paastaaet,  at  drage  Sværd,  men  hans  tro  Ven,  der  vår 
med  ham,  nøjedes  med  at  banke  dem  med  en  Knippel. 
Saa  drager  han  afsted  med  den  frelste  ud  i  Skoven. 

Thomas  derimod  udelader  alt  dette;  Kongen  forviser 
dem  blot  begge,  og  Tristan  forsyner  sig  med  lidt  Penge, 
tager  sin  Harpe,  sit  Horn,  sin  Kaarde  og  sin  Hund  med 
sig,  og  Haand  i  Haand  gaar  de  Elskende,  uden  at  gøre 
Indsigelse,  henrykte  bort  fra  Hoffet. 

Skoven  var  jo  altid  alle  Fredløses  Tilflugt,  —  i  de 
engelske  Robin  Hood  Sange  som  i  islandske  Skovgangs- 
sagaer.  Som  i  disse  poetiseres  ogsaa  i  „Tristan  og  Isolde" 
Frihedsromantiken  og  det  robinsonagtige  Naturliv  i 
Skovens  Dyb.  De  Elskende  bygger  sig  —  siger  Berol  — 
en  skjult  Løvhytte,  og  Tristan  gaar  paa  Jagt  og  afretter 
sin  Hund  til  at  kunne  tage  Vildtet  uden  at  halse;  han  kan 
ogsaa  eftergøre  alle  Fugles  Stemmer,  saa  de  samler  sig 
om  ham.  Kærligheden  til  Dyr  kommer  i  det  hele  her, 
som  hos  Marie,  frem  som  Led  i  Følsomhedens  og  Na- 
turfølelsens Udvikling.  Hos  Gottfred  —  maaske  allerede 

hos  Thomas  —  kommer  endda  hele  en  Hofmands  rous- 
seauistiske  Natursværmeri  frem.  De  to  Elskende  lever 
af  deres  Kærlighed,  det  er  al  den  Spise  og  Drikke,  de 
bryder  sig  om,  og  deres  Hof  er  Linden,  Engen,  Natter- 
galesang. Men  samtidig  arrangerer  han  dem,  ret  menings- 
løst, en  prægtig  „Kærlighedsgrotte"  derude  i  Skovdybet 
og  kan  ikke  blive  træt  af  at  skildre  dens  Marmorvægge, 
Ædelstensglans,  Krystalseng  —  i  Smag  med  Trojaroma- 
nens  „Chambre  de  beauté"  —  han  giver  den  imidlertid 
en  vidtløftig  allegorisk  Udtydning  og  fortæller  følsomt, 
at  han  selv  ofte  har  været  i  en  saadan  Kærlighedsgrotte, 
endda  han  aldrig  var  i  Cornwall,  —  ofte  gik  han  ud  paa 
Jagt,  men  istedenfor  at  fange  Vildt,  havnede  han  altid  i 
denne  Grotte.  Om  Morgenen  —  fortsætter  han  —  van- 
drede de  Elskende  om  eller  sad  og  lyttede  til  Kildens 
Pludren  og  fulgte  dens  rindende  Vande.  Naar  Solen  steg 
højere,  satte  de  sig  ind  under  Lindene,  der  stod  udenfor 
deres  Grotte,  og  Vinden  susede  kølende  i  det  skyggende 
Løv,  medens  de  fortalte  hinanden  sørgelige  Elskovs- 
historier fra  Ovid.  Saa  forlystede  de  sig  med  at  spille  og 
drage  paa  Jagt.  En  Morgen  gik  de  saaledes  Haand  i 
Haand;  alle  Skovfuglene  hilste  dem  med  deres  kunst- 
færdigste Triller,  Blomsterne  saa  dem  leende  i  Ansigtet 
og  Duggen  funklede  i  Morgenlyset  og  kølede  deres 
Fødder.  Det  var  som  hele  Naturen  vilde  hilse  dem  til 
Farvel.  De  gaar  nemlig  om  i  en  urolig  Stemning;  Dagen 
før  har  de  hørt  Hundeglam  rundt  om,  og  de  frygter  for, 
at  Kongen  er  ude  at  jage  i  Nærheden. 

Ganske  rigtigt  —  Kongen  jager;  han  vil  forsøge  at 
sprede  det  Tungsind,  som  hviler  over  ham,  siden  hans 
Hustru,  som  han  stadig  elsker,  er  borte.  Og  ved  Middags- 

tid,  da  de  Elskende  har  lagt  sig  ind  at  sove  i  deres  Bo- 
lig, kommer  tilfældig  en  af  Jægerne  og  ser  gennem  en 
Revne,  hvor  de  ligger  .  .  og  henter  straks  Kongen,  der 
kommer  listende,  beredt  at  dræbe  de  Skyldige.  Men 
heldigvis  ligger  de  fuldt  paaklædte,  med  draget  Sværd 
mellem  sig,  som  Uskyldigheden  selv.  Ingen  Luft  rører 
sig,  intet  Blad  skælver,  gennem  Løvtaget  lister  en  Sol- 
straale  ind  og  forgylder  Isoldes  Ansigt,  „saaledes  sover  de 
Elskende,  de  tænker  ikke  paa  ondt,  de  har  ingen  andre 
end  sig  selv  i  Landef".  Den  dragne  Kaarde  mellem  de 
Elskende  —  det  er  jo  det  gamle  Tegn  paa  Uskyldighed, 
som  vi  finder  det  baade  i  „Amis  og  Amiles"  og  i  „Vøl- 
sungesaga",  men  her  er  det  enten  et  rent  Tilfælde,  at  de 
to  li^er  saaledes,  eller  —  som  Gottfred  motiverer  det  — 
en  List,  fordi  de  aner,  at  Kongen  er  paa  Jagt.  Den  gode 
Konge  bliver  da  ogsaa  til  Nar.  Han  havde  allerede  løftet 
Sværd,  men  rørt  slipper  han  det  af  Hænde,  og  staar  og 
bliver  helt  forelsket  ved  at  se  paa  sin  skønne  Isolde;  han 
beslutter  at  liste  bort  igen,  men  vil  blot  efterlade  dem  et 
Tegn,  at  han  har  været  der  og  ikke  vil  dem  noget  ondt, — 
ligesom  David,  da  han  har  overlistet  Saul  i  Hulen.  Han 
ser,  hvordan  hendes  sarte  Ansigtshud  brunes  af  Solen 
og  trækker  en  af  sine  Handsker  af  og  hænger  den  skyg- 
gende for;  tager  tillige  en  Ring  af  hende  —  ak!  hendes 
Fingre  er  blevne  saa  tynde,  at  det  gaar  let  nok  —  og 
sætter  sin  i  Stedet,  ligesom  han  ogsaa  bytter  Sværd.  En 
lignende  Historie  om  en  godmodig  Ægtemand  findes 
blandt  de  gamle  Trubadurbiografier  og  er,  noget  ændret, 
gaaet  over  i  et  Digt  af  Chr.  Winther. 

Men  nu  ophører  —  efter  Berols  Version  —  en  skønne 
Dag  Trylledrikkens  Virkning;  de  tre  Aar,  hvori  den 

havde  Kraft,  var  udløbne.  Tristan  begynder  en  Dag,  han 
er  paa  Jagt,  at  angre,  at  han  ligger  ledig  og  ikke  længer 
udfører  Heltegerninger.  Isolde  paa  sin  Side  begynder  at 
angre,  at  hun  har  byttet  sin  Dronningeværdighed  og  det 
rige  Hofliv  bort  mod  denne  Elendighed,  og  be^e  bliver 
enige  om,  at  de  har  „male  usé  notre  jovente''.  De  spad- 
serer saa  til  en  Eneboer,  der  en  Gang  før  forgæves  har 
forsøgt  at  vække  deres  Anger  —  den  Gang  paaberaabte 
de  sig  Drikken  — ,  ogsaa  nu  erklærer  Isolde,  at  hun  ikke 
vil  angre,  men  at  de  er  villige  til  at  skilles.  Og  Eneboeren 
er  straks  rede  med  en  meget  rummelig  Skriftefadersam- 
vittighed. Gud  tilgiver  alt  —  siger  han  —  hvor  slemt  det 
saa  er,  og  hør  nu  lidt.  Dronning,  for  at  dække  Synden 
og  tage  Skammen  bort  er  en  Smule  „bel  mentir*  paa 
sin  rette  Plads.  Og  ved  hans  Raad  og  Medvirkning  arran- 
geres det  snart  saaledes,  at  Isolde  kommer  til  Hæder  og 
Værdighed  igen  under  Forsikring  om,  at  der  aldrig  har 
været  andet  end  sømmeligt  Venskab  mellem  de  to;  Tri- 
stan derimod  maa  forlade  Hoffet  og  drage  i  Krig.  Kongen 
vil  give  ham  Penge  med,  men  det  afslaar  han  og  drager 
stolt  af  Sted  efter  Afsked  med  Isolde;  saalænge  Isolde 
kan  se  ham,  vender  hun  ikke  Øjet  bort,  og  hun  har  lovet 
ham,  at  naar  han  sender  Bud  efter  hende,  skal  hvecken 
Mur  eller  Taarn  holde  hende  tilbage. 

Noget  anderledes  i  de  ridderlige  Versioner,  hvor  Drik- 
kens Kraft  ikke  er  tidsbegrænset  De  Elskende  tages 
endnu  en  Gang  til  Naade;  Gottfred  udvikler  fint,  hvor- 
ledes Kongen,  forblindet  af  sit  eget  Begær,  „véd  og  dog 
ikke  vil  vide",  hvad  der  stadig  er  imellem  dem;  paa  den 
Maade  —  fortsætter  han  med  en  temmelig  slap  Moral  — 
er  det  hans  egen  Skyld,  at  det  gaar,  som  det  gaar;  de 

kan  egentlig  ikke  siges  at  bedrage  ham,  saa  aabent  som 
de  gaar  til  Værks.  Men  endelig  paatræflfes  de  i  Haven 
en  hed  Sommermiddag,  i  en  Situation,  der  absolut  ikke 
kan  mistydes,  og  Tristan  maa  definitivt  drage  bort.  „Nos 
cors  partir  or  convient,  —  mais  Tamor  ne  partira  nient" 
siger  de  til  hinanden. 

Tristan  kommer  over  til  Bretagne  —  det  er  hele  Tiden 
det  „keltiske  Hjørne**,  Historien  bevæger  sig;  Wales, 
Cornwall,  Irland  og  Bretagne,  med  Atlanterhavets  Bøl- 
ger som  Bro  imellem  — ;  og  her  sker  der  det,  at  Tristan 
ægter  en  anden  Isolde  —  Iseut  aux  blanches  mains.  Han 
bliver  nemlig  Ven  med  Hertugens  Søn  Kaherdin  og  taler 
ofte  med  hans  Søster,  til  hvis  Kammer  Kaherdin  gæme 
førte  ham.  Hendes  Navn  bevæger  ham  sært,  han  gør 
hende  sin  Kur  og  digter  Sange:  „Isot  ma  drue,  Isot  ma 
mie  —  en  vus  ma  mort,  en  vus  ma  vie** ;  han  mener  sin 
egen  Isolde,  men  hun  mener  ham;  „den  stakkels  Kvinde** 
tror  sig  —  som  Gottfred  følelsesfuldt  skildrer  det  — 
elsket  og  gør  selv  fler  og  fler  Tilnærmelser,  og  Tristan  har 
hende  først  kær,  fordi  hun  byder  hans  Vemod  ny  Næ- 
ring, men  efterhaanden  søger  han  Trøst  og  Glemsel  hos 
hende.  —  Om  dette  Dobbeltforhold  er  Rest  af  en  Sol- 
Myte  er  ikke  godt  at  vide;  i  „Eliduc**  saa  vi  paa  lig- 
nende Maade  Helten  stillet  mellem  to  Kvinder,  den  ene 
i  England,  den  anden  i  Bretagne,  og  ogsaa  dér  var  deres 
Navn  omtrent  ens.  Et  raffineret  sentimentalt  Sujet  er 
det  i  alle  Fald,  og  i  Thomas'  ridderlige  Version  belyser 
Tristan  sin  Sjælskonflikt  i  lange  Monologer,  i  Smag  med 
dem  i  „Romanen  om  Troja**;  men  et  meget  originalt  Stykke 
Psykologi  udgør  de,  —  paa  én  Gang  naivt  raa  og  svær- 
meriske som  de  er  i  deres  nøgne  Oprigtighed. 

Isolde  —  siger  Tristan  til  sig  selv  —  længes  vist  ikke 
længer  saa  meget  efter  mig;  nu  har  hun  jo  sin  Mand, 
med  hvem  hun  plejer  Elskov.  Skifte  Sind  kan  hun  nu 
ganske  vist  ikke  have  gjort,  ellers  vilde  jeg  have  mærket 
det  paa  mig,  som  hun  ogsaa  omvendt  vilde  mærke  det, 
om  jeg  gjorde  det  (Det  er  den  Tro  paa  gensidig  Fjemvirk- 
ning  mellem  sympatiske  Sjæle,  som  allerede  indeholdes 
i  Folkesagnenes  naive  Historier  om,  hvordan  de  hjemme- 
blevne  paa  en  efterladt  Haarlok  eller  Kjortel  kan  se,  hvor- 
ledes det  til  enhver  Tid  gaar  de  bortrejste;  —  Historier, 
som  nu  flere  Gange  tages  op  i  Elskovsromaneme  som  en 
Art  Iscenesættelse  af  Lyrikernes  stadige  Forsikring  om 
at  have  byttet  Hjerter  med  deres  Elskede).  Imidlertid 
—  svarer  han  sig  selv  —  ifærd  med  at  glide  bort  fra 
mig  er  hun  nu  alligevel,  ellers  vilde  hun  have  sendt 
Bud  efter  mig.  Naar  hun  hver  Nat  favnes  af  sin  Mand,  kan 
hun  ikke  længer  gaa  og  føle  Savn,  men  maa  efterhaanden 
vænnes  til  at  elske  ham.  Nu  vil  ogsaa  jeg  tage  en  til 
Ægte  og  se  om  jeg  kan  finde  Lyst  uden  virkelig  at  elske. 
(I  en  slig  Hævn  —  bemærker  Forf.  —  er  der  baade  El- 
skov og  Vrede,  han  gør,  hvad  han  egentlig  ikke  vilde.) 

Han  ægter  da  Isolde  Hvidhaand,  —  men  da  det  kom- 
mer til  Stykket,  kan  han  ikke  beslutte  sig  til  at  have 
Samliv  med  hende.  Tanken  paa  hans  rigtige  Isolde  holder 
ham  tilbage,  og  han  finder  en  Art  raffineret  Selvplageri 
i  at  være  gift  og  dog  afholdende.  Stadig  længes  han  over 
til  Cornwall,  og  Isolde  derovre  længes  ikke  mindre.  Hun 
sidder  og  synger  „lais"  og  spiller  paa  sin  Harpe;  „sødt 
synger  Damen,  og  Stemmen  føjer  sig  efter  Strængelegen, 
Hænderne  er  skønne  og  Sangene  fagre,  sød  er  Stemmen 
og  tyste  er  Tonerne."  En  vidunderlig,  sørgmodig  roman- 

tisk  Stemningsduft  staar  der  af  de  dejlige  Vers:  „La 
dame  chante  dulcement,  —  la  voiz  accord  a  restrument, 
—  les  mfiins  sunt  beles,  li  lais  bons,  —  dulce  la  voiz  et 
bas  li  tons**.  En  Gang.  faar  hun  sendt  fra  sin  Ven  en 
Hund  med  Bjælder  om  Halsen;  den  har  en  Fyrste 
skænket  ham,  og  naar  dens  Bjælder  klinger,  glemmer 
man  al  Sorg,  derfor  sender  Tristan  den  til  sin  Veninde, 
for  at  hun  ikke  skal  savne  ham.  Isolde  tager  glad  mod 
Hunden,  men  —  da  hun  mærker,  at  dens  Bjælders  Klang 
faar  hende  til  at  glemme  sin  Ven,  tager  hun  Halsbaandet 
og  kaster  det  i  Søen :  hun  vil  ikke  have  Trøst,  mens  han 
lider.  Saadanne  glemselbringende  Fegaver  var  jo  en 
gammel  Opdigtelse,  men  den  asketisk  sentimentale  Ven- 
ding er  aabenbart  Romanens.  Ovre  i  Bretagne  har  Tristan 
ude  i  Skoven  en  hemmelig  Grotte,  som  han  af  kunst- 
færdige Mestere  lader  smykke  med  forgyldte  Billeder 
af  Isolde  og  Brangien;  det  er  af  den  Art  mekaniske 
Kunstværker  som  de  i  Trojaromanen;  der  udstrømmer 
Vellugt  af  dem,  og  Tristan  gaar  ofte  ud  og  favner  Isoldes 
Billede  og  mindes  sin  Elskede.  Den  Slags  noget  uhy^e- 
lige  Historier  om  Kvindestatuer,  der  favnes  som  levende 
Kvinder,  gaar  fra  sene  Oldtidsforfattere  igen  i  Graals- 
romaner  og  Krøniker  og  peger  maaske  hen  paa  en  vis 
plump  Folketro  angaaende  nøgne  antike  Kvindestatuer. 
Isolde  Hvidhaand  bar  med  smuk  Resignation  sin 
Jomfrustand  i  Ægteskabet.  Kun  et  Tilfælde  —  det  er  en 
Anekdote  fra  en  gammel  irsk  Saga,  som  her  benyttes  — 
faar  hende  til  at  røbe  Forholdet  for  sin  Broder.  Kaher- 
din  har  nu  en  Forklaring  med  Tristan,  som  —  næsten  med 
samme  Ord  som  Lanval  i  Maries  Digt,  da  hans  Lige- 
gyldighed overfor  Kvinder  foreholdes  ham  —  forsvarer 

sig  med,  at  han  har  en  Veninde  saa  smuk  og  prægtig,  at 
selv  hendes  Kammerpige  •  overgaar  Kaherdins  Søster. 
Det  forlanger  Hertugsønnen  imidlertid  at  se,  før  han 
tror  det.  Han  drager  saa  med  over  paa  Besøg  til  Corn- 
wall, hvor  Tristan  igen  har  hemmelige  Stævnemøder 
med  Dronningen,  medens  Kaherdin  og  Brangien  snart 
udgør  et  andet  Par.  Og  flere  saadanne  hemmelige  Besøg 
fortælles  der  om  i  Romanen;  om  forvovne  hemmelige 
Besøg,  som  en  landflygtig  eller  fredløs  aflægger  i  sit 
Land,  holdt  allerede  Heltedigtningen  af  at  fortælle  — 
om  den  franske  Renaud  af  Montauban,  om  den  island- 
ske Grette,  om  den  engelske  Robin  Hood  fortaltes  saa- 
danne Historier,  og  flere  af  dem  overføres  nu  paa 
Tristan.  En  Gang  staar  han  i  Hemmelighed  i  hendes 
Have  og  eftergør  Nattergalens  klagende  Toner,  saa  søde 
„at  der  er  intet  Hjerte,  selv  en  Morders,  der  jo  ikke 
vilde  blødgøres  derved,*'  og  hun  genkender  straks,  at  det 
er  hendes  Ven.  En  anden  Gang  kommer  han,  forstilt 
som  Gal,  oversmurt  med  Rødders  Saft,  med  Kølle  i 
Haand  og  klædt  i  Vildmandsdragt,  til  Kong  Marcs  Hal,  hvor 
han  i  forblommede  Galmandsord  morer  sig  med  at  for- 
tælle Kongen  og  alle  de  Tilstedeværende  om  sin  og 
Dronningens  Elskov.  „Lad  mig  faa  Jeres  Dronning"  siger 
han,  „jeg  skal  føre  hende  op  til  et  Glasslot  over  Skyerne, 
som  Solen  lyser  igennem  og  Vinden  ikke  kan  naa,  til 
det  Krystalslot  vil  jeg  bringe  min  Elskede",  og  han  min- 
der Dronningen,  saa  hun  bliver  helt  forvirret  og  ikke 
véd,  hvad  hun  skal  tro,  om  Dragekampen,  om  Bægret, 
de  be^e  har  drukket  af . . .  Hun  tyer  op  i  sit  Kammer, 
den  Gale  skaffer  sig  Vej  derop;  han  vil  omfavne  hende, 
siger,  det  er  hendes  egen  Tristan  —  men  hun  rykker 

tilbage,  kan  ikke  genkende  ham  i  den  sælsomme  For- 
klædning, bag  den  paatagne  Stemme.  Han  minder  hende 
om  endnu  mere,  som  kun  de  to  véd,  om  deres  Liv  ude 
i  Skoven,  beder  om  at  se  sin  gamle  tro  Hund.  Og  den 
alene  kender  straks  sin  Herre,  sprænger  sine  Baand  og 
slikker  ham  og  gøer  —  et  Træk,  der  jo  minder  om  den 
hjemvendte  Odysseus*  Hund  .  .  .  Endnu  mange  flere 
følsomme  Episoder  udmaler  i  den  senere  Prosaroman 
de  to  adskilte  Elskendes  Længsler  og  Smerter.  Her  pla- 
ges Tristan  desuden  af  Jalusi,  fordi  han  mener  at  have 
opdaget,  at  hans  Isolde  elsker  Kaherdin,  Svogeren  fra 
Bretagne;  ikke  blot  i  Forstillelse,  men  for  ftddt  Alvor 
bliver  han  her  afsindig  af  Sorg  og  sidder  ude  i  Skoven 
ved  en  Kilde  og  græder  og  digter  sin  Svanesang.  Isoide  paa 
sin  Side  vil  nu  dræbe  sig,  ligesom  Dido;  pyntet  som  paa 
sin  Kroningsdag  lister  hun  ud  i  Haven  for  at  „dø  i  Skøn- 
hed**  midt  i  den  dejlige  Sommerdag.  Hun  staar  allerede 
grædende,  med  Tristans  Sværd  støttet  mod  et  Træ  for 
at  styrte  sig  i  det,  da  Kongen,  som  har  udspejdet  hende, 
kommer  og  hindrer  hendes  Forsæt . . . 

Tilsidst  bliver  Tristan  ovre  i  Bretagne  saaret  af  et  for- 
giftet Sværd;  ingen  Urter  vil  hjælpe,  og  han  kalder  Ka- 
herdin til  sig  og  beder  ham  rejse  over  og  minde  Isolde 
om  hendes  Løfte,  og  at  nu  er  det  Tid  at  komme.  Kun 
40  Dages  Frist  kan  han  give,  efter  den  Tid  vil  de  kun 
finde  ham  død.  Som  et  foi^ftet  Saar  engang  førte  ham 
over  at  søge  Redning  hos  Irlands  Dronning  Isolde,  saa- 
ledes  ligger  han  nu  igen  forgiftet  og  kan  kun  finde  Red- 
ning eller  Trøst  hos  Datteren  Isolde.  Hvis  hun  følger  med, 
skal  de  hejse  hvide  Sejl,  ellers  sorte.  Men  til  Isolde  Hvid- 
haand  skal  det  kun  nævnes,  at  det  er  en  forfaren  Læge- 

kvinde,  der  skal  hentes.  Dog  Hustruen  har  staaet  udenfor 
og  hørt  alt;  „alt  for  grusomt  vil  hun  hævne  sig  paa 
den,  hun  elsker  over  alt"  Men  hun  forstiller  sig  og  lader 
venlig. 

Tristan  ligger  og  længes,  lader  Sengen  bære  ned  til 
Stranden,  og  „holder  blot  Livet  tilbage  i  sig"  for  at  gense 
sin  Elskede.  Hun  er  straks  taget  afsted,  er  ogsaa  allerede 
nær  Bretagnes  Kyst.  Men  et  Uvejr  rejser  sig.  Skibet 
truer  med  at  forgaa.  Havde  hun  blot  feaet  sin  Ven  at 
se  —  klager  Isolde  —  skulde  hun  gæme  dø.  Men  saa- 
dan  er  vor  Elskov,  at  ingen  af  os  kan  lide  Smerte  eller 
dø,  uden  at  den  anden  ogsaa  gør  det.  Om  vi  dog  blot 
kunde  dø  i  hinandens  Arme,  læ^es  ned  i  én  Kiste.  Dog, 
drukner  jeg  her  paa  Havet,  kommer  du  nok  ogsaa  til  at 
dø  paa  Havet  (stadig  denne  Tanke  om  Fællesskab  i 
Skæbne  for  de  sympatiske  Sjæle!),  og  hvem  ved,  saa 
sluger  maaske  én  Fisk  os  begge  og  maaske  fanger  Nogen 
Fisken,  genkender  vore  Legemer  i  den  og  begraver  os 
sammen!  .  .  .  Men  jeg  snakker,  —  blot  Gud  vilde  lade 
os  komme  sammen,  saa  jeg  enten  kunde  helbrede  ham 
eller  vi  begge  kunde  dø  i  samme  Dødskval. 

Inde  i  Land  ligger  Tristan  elendig,  vender  og  drejer 
sig  og  længes;  det  er  den  yderste  Frist  nu.  Men  fuld  af 
List  kommer  Hustruen  og  siger,  at  nu  synes  Skibet,  — 
hvad  det  ogsaa  virkelig  gør.  Er  du  vis  i  din  Sag  — 
spørger  Tristan  med  tilbageholdt  Aandedræt  —  og  hvad 
Farve  har  Sejlet?  „  Helt  sort  er  det."  AWrig  kendte  Tristan 
større  Smerte,  han  vendte  sig  mod  Væggen;  Isolde  vil 
ikke  komme.  Tre  Gange  sukkede  han  hendes  Navn,  og 
dermed  var  han  død.  —  At  det  paa  en  eller  anden 
Maade  er  de  hvide  og  sorte  Sejl  i  det  græske  Theseus- 

sagn,  der  her  gaar  igen,  synes  utvivlsomt,  og  ligesaa 
iøvrigt  vistnok  et  andet  antikt  Sagn  —  om  Paris,  der  før 
Helena  havde  elsket  den  lægekyndige  Nymfe  Oenone 
og  dødsaaret  søger  tilbage  til  hende  efter  Bistand.  Som 
det  var  en  „tilfældig"  Fejltagelse,  der  voldte  de  to's  El- 
skov, skyldes  ogsaa  Tragediens  Afslutning  en  tilfældig 
Fejltagelse.  Thi  at  det  er  af  Skinsyge,  Isolde  Hvidhaand 
siger  sort  for  hvidt,  er  vistnok  blot  en  senere,  ridderlig 
følsom  Motivering;  i  den  primitiveste  Form  af  Digtningen 
er  det  blot  af  et  rent  „Kvindelune",  hun  sagde  sort  for  hvidt. 

Simplest  og  skønnest  er  Slutningen  givet  netop  i 
denne  (Eilharts)  Version.  Da  Isolde  lander  og  hører  Kla- 
gerne over  Tristans  Død,  udbryder  hun  blot  et  „Ve 
mig!  o  Tristan!  han  er  død!";  hun  blegnede  ikke,  rød- 
mede heller  ikke.  Hun  græd  heller  ikke  mer,  men 
hendes  Hjerte  gjorde  hende  meget  ondt  Ved  Liget 
li^er  den  anden  Isolde  højt  jamrende,  —  uskyldig, 
som  hun  jo  (i  denne  Version)  er  i  hans  Død.  Taareløs 
kommer  den  rette  Isolde  ind  og  siger:  „Kvinde,  rejs 
dig!  lad  mig  komme  til.  Tro  mig,  jeg  har  mere  Ret  til 
at  græde  end  du.  Jeg  har  elsket  ham  højere."  Og  saa 
falder  hun  ned  og  dør  tavst  ved  hans  Side. 

Men  paa  Isoldes  Grav  plantedes  en  Rosenbusk,  paa 
Tristans  en  Vinranke.  De  slyngede  sig  sammen  over 
Gravene,  da  de  voksede  op,  og  hvor  meget  man  end 
beskar  dem,  var  de  ikke  til  at  holde  fra  hinanden.  En 
gammel  vidt  udbredt  Folketradition,  der  vel  oprindelig 
har  indebaaret  Troen  paa  en  virkelig  Forvandling  af 
de  Døde  til  Planter,  men  ialfald  er  det  skønneste  Bil- 
lede for,  hvorledes  de  heller  ikke  i  Livet  kunde  holdes 
fra  hinanden. 

Middelalderlig  Ridderromantik  22 


XVII.  FRANSK  RIDDERLIGHED 


RIDDERLIGHED  Og  høvisk  Dannclsc  —  siger  en  nord- 
fransk Digter  fra  Slutningen  af  det  12te  Aarh.  — 
havde  først  haft  sit  Hjem  i  Grækenland  og  siden  var  de 
flyttede  til  Rom,  men  nu  er  de  dragne  til  Frankrig,  og 
gid  de  maa  forblive  dér.  I  Virkeligheden  var  det  ogsaa 
i  alle  de  europæiske  Lande  anerkendt,  at  Frankrig  nu 
var  Sædet  for  alt  „Chevalerie**  og  al  „Courtoisie".  Ved 
Siden  af  Henrik  2.'s  og  hans  poitouske  Dronning  Alienors 
Hof  blev  det  Fyrstehofferne  i  Flandern  og  Champagne, 
i  Nedreloth ringen  og  Hainaut,  talrige  mindre  nordfranske 
Slotsherrers  Hoffer  og  —  en  Menneskealder  senere  — 
Kongehoffet  i  Paris,  der  afgav  Blomstringsstederne  for 
dét  ridderlige  Liv  og  den   ridderlige  Digtning.  Alle  de 

kulturelle  og  litterære  Indflydelser,  vi  i  det  foregaaende 
har  forfulgt,  mødes  og  sammenarbejdes  her  til  en  orga- 
nisk Helhed. 

Paavirkning  af  provencalsk  Trubadurerotik  skimtedes 
—  som  vi  har  set  —  baade  i  Trojaromanen,  der  forfet- 
tede^  af  en  Klærk  ved  Henrik  2.s  Hof,  og  her  og  der 
i  Maries  lais  og  Thomas*  Tristan.  Dronning  Alienor, 
som  selv  var  Sønnedatter  af  den  ansete  Trubadur  Grev 
Vilhelm  9de  af  Poitou  og  havde  arvet  sin  Farfaders 
glimrende  og  elskværdige  Selskabstalenter,  var  fremfor 
nogen  Mellemleddet  mellem  Sydfransk  og  Nordfransk. 
Som  hun  havde  forladt  sin  første  Gemal  Kong  Ludvig 
af  Frankrig,  —  „en  Munk,  ikke  en  Fyrste",  sagde  hun 
om  ham  — ,  saaledes  blev  Forholdet  ogsaa  hurtig  slet 
nok  mellem  Kong  Henrik  og  hende.  Han  havde  sine 
Friller,  —  bl.  a.  den  sagnomstraalede  „skønne  Rosi- 
munda",  —  og  hun  intrigerede  og  æggede  Sønnerne  til 
Oprør  mod  ham,  saalænge  at  Kongen  tilsidst  satte  hende 
under  fængselsagtig  Bevogtning.  Men  før  denne  Kata- 
strofe holdt  hun  selskabeligt  Hof  i  Rouen,  i  London,  i 
Limoges  og  drog  bl.  a.  flere  Trubadurer  til  sig.  Bernard 
de  Ventadour  var  hendes  Gæst  i  Rouen  og  digtede  El- 
skovssange til  hende;  „den  unge,  muntre  og  fortræffelige 
Dronning",  siger  den  gamle  Trubadurbiografi,  „modtog 
ham  med  Fornøjelse  og  gjorde  ham  til  „seignor  de  tota 
la  soa  cort.«  Hendes  Søn  Richard,  der  helt  følte  sig  som 
Sydfranskmand,  levede  i  stadig  Omgang  med  Trubadu- 
rerne. Bertran  de  Born  var  først  hans  bitre  Fjende,  men 
blev  siden  vunden  af  den  unge  Fyrste  og  besøgte  ham 
i  Rouen,  en  anden  Trubadur  fulgte  ham  paa  Korstog, 
og  ved  Richards  Død  genlød  Sydfrankrig  af  Trubadurer- 

nes  Æresdigte  over  hans  Minde.  Han  var  ogsaa  selv 
Trubadur,  fejdede  i  Sange  med  Dauphinen  af  Auvergne 
og  Kongen  af  Frankrig  og  skrev  en  smuk  Klagesang  om 
sit  Fangenskab  i  Østrig;  snart  digtede  han  —  synes  det 
—  paa  provengalsk,  snart  paa  fransk. 

Mellem  de  nordfranske  Hoffer  og  de  anglonormanniske 
og  anjouske  havde  der  været  forskellige  Fyrsteforbin- 
delser. En  flandersk  Prinsesse  havde  været  Henrik  1.  af 
Englands  Dronning,  og  flere  af  den  nye  anglonormanni- 
ske Litteraturs  Værker  var  tilegnede  hende.  Grevskabet 
Champagne  forenedes  med  det  midtfranske  Grevskab 
Blois  under  en  Søn  af  den  litterære  Fyrstinde  Adéle  af 
Blois.  En  anjousk  Prinsesse  blev  gift  med  en  Greve  af 
Flandern  og  blev  Moder  til  den  litterære  Mæcen  Philip 
af  Elsass.  Men  især  var  det  Dronning  Alienors  Døtre,  der 
ligesom  deres  Moder  blev  en  Art  Missionærer  nordpaa 
for  provencalsk  Kultur.  Marie  ægtede  Greven  af  Cham- 
pagne og  holdt  i  1170erne  og  1180erne  et  meget  søgt 
Hof  i  Troyes;  Søsteren  Aelis  blev  gift  med  Greven  af 
Blois,  en  Broder  til  Maries  Gemal.  Og  hver  i  sin  Kreds 
bragte  de  Trubadurerotiken  paa  Mode  blandt  de  nord- 
franske Baroner  og  Damer. 

Allerede  i  nogen  Tid  var  provencalske  Melodier  og 
Sange  blevne  sungne  heroppe,  de  gik  under  Navnet  „sons 
poitevins";  ogsaa  Trubadurer  kom  lejlighedsvis  herop. 
Men  fra  den  sidste  Tredjedel  af  det  12te  Aarh.  blom- 
strede der  ved  de  store  og  smaa  nordfranske  Hoflfer  en 
adelig  Hoflyrik  frem,  helt  efter  Trubadurkunstens  Møn- 
ster. Som  i  Syd  digtede  baade  Fyrster  som  Grev  Thibaut 
af  Champagne,  Lensbesiddere  som  Conon  af  Bethune  og 
Slotsherren  af  Coucy,  Riddere  som  Gace  Brulé,  borger- 

lige  Trouvérer  som  Jean  Bodel  fra  Arras.  Efter  Truba- 
durernes Mønster  var  hele  den  kunstige  Versform,  hele 
den  vedtagne  poetiske  Stil  og  selve  den  ydmyge  Dame- 
tjeneste, som  udgjorde  Indholdet.  Blot  var  nordfransk 
Sprog  jo  mindre  formrigt  og  nordfransk  Naturel  et  væ- 
sentlig andet  end  det  sydfranske,  og  kom  der  tidlig  noget 
kunstigt  og  konventionelt  ind  i  det  proven9alske  Trubadur- 
væsen, saa  blev  de  nordfranske  Herrers  Imitation  nær- 
mest en  rent  dilettantisk  Selskabsleg.  Deterogsaasaa  godt 
som  udelukkende  de  erotiske  og  selskabelige  Genrer, 
man  dyrker;  den  politiske  Sirventes  finder  ingen  Jordbund 
heroppe.  Enkelte  af  Elskovssangerne  viser  nogen  Person- 
lighed. Der  er  ganske  originale  Billeder  nu  og  da  i  Gre- 
ven af  Bethunes  Sange;  paa  hans  Segl  (se  Billede  S.  339) 
ser  man  ham  i  fuld  Rustning  knæle  ned  for  sin  Dame, 
omfattende  hendes  Haandled  som  en  Vasal,  naar  han 
hylder  sin  Lensherre.  En  Tid  levede  han  ved  Maries 
Hof  i  Troyes  og  besang  hende,  men  spottedes  af  „de 
Franske**  for  sin  Artoisdialekt.  Til  Damen  af  Fayels  Ære 
skrev  Slotsherren  af  Coucy  Digte,  som  aander  en  na- 
turlig Hengivenhed  for  „ma  tres  douce  chiére  amie"; 
min  Elskov  —  siger  han  —  er  saa  forvoven  som  Bar- 
net, der  skriger  „por  la  bele  estoile  avoir  —  k'il  voit 
haut  et  cler  seoir".  Grev  Thibaut,  der  viede  en  beskeden 
Afetandshyldest  til  selve  Dronning  Bianca  af  Castillien, 
Ludvig  d.  helliges  myndige  Moder,  viser  i  mange  Sange 
en  Del  Smag  for  lærd  Allegori  og  Mythologi,  men  tillige 
virkeligt  Elskovsnaturel  og  ægte  fransk  Finfølelse.  „Mine 
Sange  —  synger  han  —  er  fulde  af  Harme  og  Smærte, 
jeg  véd  ikke,  om  jeg  synger  eller  græder.  Jeg  ved  ikke, 
hvordan  jeg  har  det  med  min  troløse  Skønne,  men  „un 

peu  la  hais  trop  amoureusement".  Og  naar  Digterne  — 
som  f.  Eks.  Richard  de  Semilli  —  holder  sig  til  friere 
Versformer,  synger  de  ofte  helt  muntert  og  friskt.  Richard 
fortæller  f.  Eks.,  hvordan  han  har  mødt  sin  Dame  i  Sel- 
skab med  andre  ude  at  spadsere  langs  Seine  —  hendes 
Fod  er  saa  lille  og  Skoen  saa  nydelig,  og  hun  gaar  saa 
net  paa  den  — ,  og  han  skildrer  fornøjelig  en  Dametur- 
nering: hele  Udrustningen,  Stumper  af  livligt  Ordskifte, 
og  ængstelig  for  sine  Damer  anraaber  han  som  en  Art 
Omkvæd  i  hver  Strofe  en  ny  Helgen  med  sit  „Gardes 
moi  mes  dame,  mes  Sire  Saint ..." 

Men  ellers  er  alt  temmelig  blegt  og  banalt.  Al  den  svær- 
meriske Hyperbelstil,  som  Elskovssmigeren  naturlig  iklæ- 
der sig  i  en  Sydfranskmands  Mund,  bliver  kold  Konvention 
hos  de  Nordfranske.  Forstandigt  og  tørt  gennemarbejdes 
Billederne  om  Hjertet,  der  er  i  Fangenskab  hos  den  Til- 
bedte, og  som  hun  bør  sørge  for,  iaar  Straa  og  Brød  i 
Fængslet,  og  om  hendes  Skønhed,  der  som  en  Pil  sky- 
der Tilbederen  gennem  Øjet:  hendes  Øjne  er  Odden, 
hendes  Bryn  er  Buen,  hendes  Lokker  Pilens  Fjær.  Kun 
nu  og  da  lyser  en  friskt  ud  af  det  ridderlige  Liv  greben 
Lignelse  op.  Ellers  er  det  kun  det  .spirituelle  og  sub- 
tile i  Erotiken,  som  den  nordfranske  Aand  ret  forstaar 
at  udvikle.  Paris  var  jo  ikke  for  intet  Skolastikkens  Sæde. 
Al  den  Skarpsindighed,  hvormed  man  i  Paris'  Skoler  de- 
finerede abstrakte  Begreber  eller  analytisk  leddelte  aande- 
lige  Foreteelser,  blev  ogsaa  tidlig  af  Lyrikerne  anvendt  paa 
Elskovslivet,  og  i  Lyriken  som  i  Skolastiken  klæder  man 
sine  Tanker  i  allegoriske  Abstraktioner  og  Personifika- 
tioner. Nu  optræder  i  Digtene  ikke  blot  „Prix"  og  „Hon- 
neur",  men  ogsaa  „Attente",  „Espoir",  „Pitié"  og  „Doux- 

Semblant"  som  talende  og  handlende  Personer,  og  den 
Skønnes  Hjerte  bliver  et  Fængsel,  hvis  Lænker  er  „Bon- 
Espoir",  Laasen  er  „Bel-voir**  og  Vogterne  „Beau-Sem- 
blant"  og  „Dangier".  En  Digtgenre,  man  særlig  excellerede 
i,  var,  betegnende  nok,  de  saakaldte  „jeux-partis",  en  Efter- 
ligning af  de  proven9alske  Versdebatter  om  et  eller  andet 
erotisk  Spørgsmaal.  Saadanne  Debatter  udfægtedes  f.  Ex. 
ofte  ved  Thibaut  af  Champagnes  Hof.  Hvilken  Ægte- 
mand —  spurgte  man  —  er  mest  at  beklage:  den,  der 
har  Mistanke,  eller  den,  der  har  Beviser?  Hvilken  af 
to  Elskende  er  ulykkeligst:  den,  der  mister  Synet,  eller 
den,  der  mister  Hørelsen?  Hvilken  Dame  elsker  højest: 
den,  der  af  Omhu  for  sin  Elsker  forbyder  ham  at  del- 
tage i  en  Turnering,  eller  den,  der  af  Omhu  for  hans 
Ære  opfordrer  ham  dertil?  Selskabslege,  hvori  der  jo 
er  adskilligt  puerilt,  men  dog  ogsaa  den  samme  Inter- 
esse for  psykologisk  og  moralsk  Kasuistik,  der  er  ved- 
blevet at  bære  Konversationen  i  franske  Saloner,  fra 
Marguerite  af  Navarras  til  Pretiøsemes,  fra  Marivauxs 
til  Bourgets  Dage. 

I  saadanne  Elskovsdebatter  har  Marie  af  Champagne 
hyppig  siddet  til  Doms  og  afgivet  „Kendelser"  sammen 
med  sine  Damer,  ligesom  hendes  Moder  Dronning  Alie- 
nor eller  Vikomtesse  Ermengarde  af  Narbonne  gjorde 
det  syd  paa.  Sagtens  kom  ogsaa  nordfranske  Riddere  og 
Damer  ofte  til  Marie  eller  til  Grevinde  Margrethe  af  Flan- 
dern eller  Dronning  Aelis  af  Frankrig  med  Tilfælde  ude 
fra  det  virkelige  Liv  og  spurgte  dem,  hvordan  man  efter 
høvisk  provencalsk  Tænkemaade  burde  dømme  og  handle, 
ligesom  man  kom  og  forhørte  sig  om  de  nye  Moder  i 
Dragt  og  Manerer.  Der  er  en  Page,  som  har  været  po- 

Stilion  d'amour  for  sin  ridderlige  Herre  hos  hans  Dame, 
men  Pagen  og  Damen  har  forelsket  sig  i  hinanden.  Hvad 
skal  man  gøre  ved  saadanne  Forbrydere?  De  er  gode 
nok  —  svarer  Grevinde  Marie  —  til  at  beholde  hinan- 
den, men  de  bør  udstødes  af  det  gode  Selskab.  En  Dame 
har  taget  sig  af  en  ung  Ridder,  som  endnu  var  ganske 
ubehøvlet,  og  tilladt  ham  at  tjene  hende  og  har  derved 
opdraget  saalænge  paa  ham,  til  han  er  bleven  et  Mønster 
paa  gode  Manerer  og  gode  Sæder;  nu  kommer  en  anden 
Dame  og  byder  ham  sin  Elskov,  og  Ridderen  vender 
sig  til  hende  og  forsømmer  den  første.  Hvad  skal  man 
mene  herom?  Det  er  yderst  forkasteligt  handlet,  baade 
af  Ridderen  og  hans  anden  Dame  —  svarer  Grevinden 
af  Flandern  — ;  ved  at  give  Ridderen  hans  Opdragelse  har 
den  første  Dame  erhvervet  sig  Krav  paa  at  beholde  ham 
for  sig. 

Disse  og  lignende  Afgørelser  indregistreres  omstæn- 
deligt i  en  kuriøs  latinsk  Bog  fra  ca.  1200:  „De  arte 
amandi«,  forfattet  af  en  Klærk  Andreas,  der  var  ansat  ved 
PariserhoflFet  og  som  skrev  for  en  fornem  ung  Mand  — 
for  pligtskyldigt  at  advare  ham  mod  at  betræde  Kærlig- 
hedens Veje,  men  dog  samtidig  (hvad  der  optager  næ- 
sten hele  Bogen)  sætte  ham  grundig  ind  i  alt  til  den 
nye  „Comme-il-faut"  Elskov  henhørende.  Den  betegner 
ret  den  skolastiske  Aand,  der  bemægtiger  sig  den  høvi- 
ske Elskovskunst  og  sætter  den  i  System,  forvandler  den 
til  Doktrin.  Af  provencalske  og  nordfranske  Digteres 
Versdebatter  og  af  Exempler  fra  alskens  Ridderromaner 
har  vor  Klærk  samlet  sig  et  stort  Materiale  sammen,  som 
han  med  fin  Dialektik  og  plumpt  Pedanteri  søger  at 
bygge  op  til  et  Læresystem  for  det  gode  Selskab.  Han 

giver  saaledes  ogsaa  en  Samling  Formularer  for,  hvordan 
en  Friersamtale  passende  bør  falde,  alt  efter  de  talendes 
forskellige  Stand.  Der  er  en  Række  Rubriker,  efter  som 
det  er  en  uadelig,  der  taler  til  en  ligeledes  borgerlig 
Kvinde  eller  til  en  adelig,  en  højadelig  eller  endog  en 
fyrstelig  Dame,  eller  det  er  en  menig  Ridder,  der  taler 
til  en  borgerlig  Kvinde  eller  til  en  Ridderdame  eller  en 
fornem  Fyrstinde  osv.  osv.  Efter  de  forskellige  Kombi- 
nationer er  Tonen  dristigere  eller  ærbødigere,  jævnere 
eller  mere  snirklet  hos  Bejleren  og  undergiven  og  beæret 
eller  overlegen  og  afvisende  hos  Damen.  Bag  det  stive 
Latin  mærkes  ofte  den  levende  Tale  og  de  forskellige 
Samfundsklassers  Omgangstone.  Videre  meddeler  Kiær- 
ken ogsaa  Kærlighedens  Lovbog,  saaledes  som  en  Ridder 
har  hentet  den  fra  Kong  Artus*  Hof.  Blandt  dens  31 
Love  —  som  Andreas  har  uddraget  af  Trubadurlyrik  og 
Ridderromaner  —  er  saadanne  som :  at  Elskov  skal  være 
hemmelig,  at  Ægteskab  ikke  er  nogen  gyldig  Grund  til 
at  vægre  sig  ved  at  elske,  at  man  kun  kan  elske  én  ad 
Gangen,  men  godt  kan  elskes  af  flere,  at  ingen  bør  op- 
høre at  elske  uden  gyldig  Grund  og  at  man  i  to  Aar  bør 
sørge  over  sin  afdøde  Elskede.  Det  læres  tillige,  at  den  sande 
Elsker  maa  sove  daarligt  og  savne  Appetit,  at  han  maa 
blegne  i  sin  Elskedes  Nærværelse,  at  han  kun  bør  finde 
Smag  i,  hvad  der  frivillig  tilstaas  ham  af  den  Tilbedte, 
men  at  han  nødvendigvis  er  skinsyg  og  ved  den  ringeste 
Anledning  mistænker  hende  for  det  værste.  Psykologisk 
Iagttagelse  og  en  vis  moralsk  Finfølelse,  —  som  man 
ser  —  Side  om  Side  med  rent  konventionelle  Regler, 
som  for  et  nyt  Selskabsspil. 

Bliver  Troubadurerotiken  i  det  nordfranske  Ridder- 

selskab  afklædt  sin  lyriske  Karakter  og  omdannet  til  spi- 
rituel Følelsesanalyse  og  sentimental  Morallære,  saa  er 
Nordfrankrig  paa  den  anden  Side  den  gamle  episke 
Heltedigtnings  Hjemsted,  og  den  mandlige  Side  af  Ridder- 
kulturen  fik  heroppe  baade  i  Livet  og  Litteraturen  en 
ganske  anderledes  fyldig  Udvikling  end  i  Sydfrankrig. 
De  normannisk-engelske  Konger  var  mer  og  mer 
blevet  Fyrsteidealer  efter  Riddernes  Hjærter:  tapre  og 
ærelystne,  gavmilde  og  pragtlystne.  Allerede  Henrik  1. 
havde  vundet  stort  Ry  for  Ridderlighed,  da  han  efter 
en  Kamp  ved  Noyon  med  sin  Lensherre,  den  franske 
Konge,  saa  højsindet  gav  de  af  Fangerne  fri,  der,  paa 
én  Gang  Vasaller  af  ham  og  den  franske  Konge,  havde 
valgt  at  opfylde  Lenspligten  mod  den  højere  Lensherre. 
Hans  glimrende  Hof  i  1130eme  havde  givet  Farver 
til  Galfred  af  Monmouths  og  Waces  Skildringer  af  Kong 
Arturs  Sagnhof  Men  endnu  mere  blændedes  dog  Sam- 
tiden af  den  overdaadige  Pragt,  hvormed  Henrik  2  kunde 
sætte  sit  Kongedømme  i  Scene,  —  det  brogede,  luxuriøse 
Følge,  med  hvilket  hans  Kantsier  Thomas  Beckett  paa 
Gesandtskabsrejser  holdt  sit  Indtog  i  franske  Byer  eller 
det  næsten  byzantinske  Festapparat  og  Ceremoniel,  med 
hvilket  Richard  Løvehjerte  kronedes  i  Westminster.  Fra 
Ungdommen  af  stod  Richard  for  Samtiden  som  Indbe- 
grebet af  Ridderlighed  og  Fyrstelighed.  Lidet  eksempla- 
risk var  og  blev  han,  baade  som  oprørsk  Søn  og  Vasal, . 
som  Ægtefælle  og  som  Konge  over  et  Rige,  han  ganske 
forsømte.  Men  han  var  høj  og  af  vældig  Styrke,  havde 
Sans  for  alt,  hvad  der  tog  sig  ud,  var  altid  munter  og 
uforsagt,  „gavmild  som  Titus,  veltalende  som  Nestor", 
et  Indskydelsesmenneske,  som  uden  at  afveje  Chancerne 

gav  sig  ind  paa  lysende  Foretagender,  dumdristigt  tapper 
og  elskende  Æren,  dertil  ogsaa  af  en  vis  ialfald  tilsyne- 
ladende Iver  for  Kirkens  Sag.  Fuld  romantisk  Glans  ka- 
stedes der  over  hans  Skikkelse,  da  Trubadurernes  Afgud, 
Sydfrankrigs  Urostifter,  med  ét  efter  sin  Kroning  for- 
vandlede sig  til  Korsfereren.  Samtidige  Beretninger  skil- 
drer ham  i  poetisk  Glans  paa  Korsferden:  galoppe- 
rende afsted  paa  sin  ædle  spanske  Hest  —  „en  Maler 
kunde  ikke  have  gjort  den  smukkere"  —  i  sin  rosen- 
røde Kjortel  med  indsyede  Sølvhalvmaaner  og  sin  bro- 
derede Skarlagenshat,  med  prægtige  Vaaben  og  gyldne 
Sporer;  strængt  holdende  Tugt  og  Orden  i  sin  Hær  — 
„ingen  Kvinde  maatte  følge  med  uden  Vaskekoner,  der 
skulde  være  saadanne,  som  ikke  kunde  friste  til  Synd"; 
—  forvoven  kastende  sig  ind  i  æventyrlige  Ekspeditio- 
ner og  ganske  fordunklende  Philip  August;  afvindende 
den  ædle  Kong  Saladin  Beundring  og  overbydende  ham  i 
Høfligheder  og  i  Højsind ;  tilsidst  forladt  af  den  skinsyge 
franske  Konge  og  forraadt  af  sin  Broder  derhjemme^ 
ilende  forklædt  tilbage  gennem  Tykland,  hvor  han  i  lang 
Tid  holdtes  i  et  forsmædeligt  Fangenskab  af  den  tyske 
Kejser. 

Fra  Kong  Saladins  Skikkelse  straalede  der  Samtiden  en 
lignende  Glans  af  ridderlig  Poesi  imøde,  og  Digtningen 
vidste  at  fortælle,  hvorledes  han  af  Bertran  de  Born  lod 
sig  undervise  i  ridderlig  Elskov,  og  hvordan  han  af  en 
fangen  Ridder  lod  sig  belære  om  Ridderskabets  Love 
og  modtog  Ridderslaget,  med  en  symbolsk  Udlægning 
af  alle  dets  Ceremonier. 

De  nordfranske  Fyrster  og  Riddere  søgte  baade  i 
ydre  Glans  og  ved  glimrende   Ridderfærd  at  komme 

med  i  Væddekampen  for  Ridderlighedens  Pris.  Vidt  Ry 
gik  der  om  den  Fest,  Grev  Balduin  5  af  Hennegau  gjorde, 
da  hans  Søn  blev  slaaet  til  Ridder,  om  Turneringen  ved 
Soissons  i  August  1175  og  ved  Trasignies  1169;  den 
store  Fest,  som  Kejseren  af  Tyskland  gjorde  i  Mainz 
1184  i  Anledning  af  sin  Søns  Ridderslag,  overstraalede 
dog  alle  andre,  og  en  Mængde  nordfranske  Fyrster  og 
Riddere  deltog  i  den.  Og  fra  Gottfred  af  Bouillon  og 
Balduin  af  Flandern  til  de  Riddere,  der  erobrede  Kon- 
stantinopel 1204  og  vandt  Sejren  ved  Bouvines  1214, 
kan  Krønikerne  opvise  en  Række  lysende  nordfranske 
Ridderskikkelser. 

Ridderinstitutionen  organiseres  og  udformes  mer  og 
og  mer  af  de  nordfranske  Jurister  og  Ceremonimestre. 
Graderne,  hvorigennem  den  Unge  stiger  op  mod  Ridder- 
værdigheden, Ridderslagets  Ceremonier,  Heraldiken  og 
Tumeringsregleme  —  alt  sligt  fæstnes  i  Praksis  og  ud- 
arbejdes i  Theori.  Og  i  latinske  Afhandlinger  og  franske 
Læredigte  udvikles  et  Begreb  af  ideal  Ridderlighed,  som 
Adelen  søges  opdraget  til.  En  af  Henrik  2's  Klærke 
Johan  af  Salisbury  lærer  i  sit  store  Værk  „Polycraticus* 
at  Krigerstnnden  har  sin  Mission  ligesaa  vel  som  Gejst- 
ligheden, men  ligesom  kun  de  er  rette  Gejstlige,  som  er 
ordinerede,  saaledes  er  alle  Krigere,  der  ikke  er  ordi- 
nerede, kun  Røvere  og  Voldsmænd.  Ordinationen  bestaar 
i  Omgjordeisen  med  Sværd  og  i  Ridderslaget;  det  er  et 
Sakramente  ligesom  Præstens.  Den  ordinerede  Krigers 
Mission  er  at  beskytte  Kirken,  ære  Præster,  værne  de 
Smaa  og  Svage  mod  Voldsmænd  og  udgyde  sit  Blod  i 
Kamp  for  Andre.  De  Krigere,  der  tjener  deres  Fyrste 
saaledes,  er  hellige,  og  det  er  en  smuk  Sæd,  at  Ridderen, 

den  Dag  han  omgjordes  med  Sværd,  gaar  i  Kirken  og 
lægger  Sværdet  paa  Alteret  og  derved  indvier  sin  Færd 
til  Guds  Tjeneste.  De  klærkelige  „Doctrinals".og  „Enseig- 
nements",  der  vrimler  frem,  vil  som  Regel  ingenlunde 
forvandle  Ridderne  til  Munke.  De  skammer  udtrykkelig 
Fyrsterne  ud,  naar  de  ikke  holder  Hof  og  gør  Fester, 
hædrer  deres  Riddere  og  forstaar  at  „biau  despendre", 
som  den  tyske  Kejser  gjorde  det  ved  sin  glorværdige 
Mainzerfest  De  forfærdiger  Skakbøger  og  Jagtbøger  til 
Opdragelse  i  Ridderlighed,  og  regner  saavel  smukke 
Klæder  som  Turneringer  og  Kamp  med  til  sand  Ridder- 
lighed. „Man  skal  leve,  saa  der  staar  Larm  om  En"  syn- 
ger de  ridderlige  Digtere;  man  skal  søge  Kamp  og  Møje, 
„Magelighed  er  Ærens  Død,  —  Æren  kræver  Legemets 
Nød,"  man  skal  ud  i  Fare  og  paa  Æventyr  for  at  „va- 
loir"  o:  gøre  sig  gældende  og  vise,  hvad  man  duer  til. 
Men  Ridderæren  betones  mer  og  mer  som^idderlighe- 
dens  Kærne,  og  der  lægges  et  finere  og  højere  moralsk 
Indhold  i  den  end  før.  Alt  Krigerliv  udvikler  jo  af  sig 
selv  en  Æresmoral ;  Styrkefølelsen  og  Modet  skaber  Ær- 
lighed og  et  vist  Højsind,  Kammeratskabet  og  Discip- 
linen udvikler  Troskab  og  Trofasthed.  I  den  nationale 
Helteepik,  som  endnu  Ridderborgenes  Haller  genlød  af 
oppe  i  Nordfrankrig,  var  denne  militære  Æresmoral  sta- 
dig forherliget.  Men  den  udformes  nu  af  det  løse,  om- 
flakkende Ridderskab,  af  det  forfinede  Selskab  og  af  de 
skolastiske  Klærke  —  udformes  i  Retning  baade  af  det 
kristeligt  humane,  det  spidsfindigt  forfinede  og  det  bravur- 
mæssigt  forfængelige.  Kirken  indprænter,  at  Ridderen 
skal  beskytte  de  Svage  og  Kvinderne,  ofre  Gods  og  Guld 
for  Dyd  og  Ære,  højmodig  tilgive  sine  Fjender.  Selskabs- 

livet  læ^er  Finfølelse,  Beskedenhed,  Høflighed,  Dame- 
tjeneste ind  i  Ridderærens  Begreb,  men  ogsaa  smaalig 
Prikkenhed  og  Forfængelighed.  Turneringerne  og  det  van- 
drende Ridderliv  vænner  til  megen  tom  Bravade,  mange 
raffinerede  Tilspidsninger  af  Æresbegrebet,  megen  let- 
færdig Leg  med  Liv  og  Lemmer.  Ridderærens  Begreb 
udformes  til  en  Doktrin  og  faar  sin  Lovbog,  ligesaavel 
som  Riddererotiken. 

I  de  rige  nordfranske  og  flanderske  Egne,  hvor  der 
i  Forvejen  var  et  blomstrende  litterært  Liv,  udfolder 
sig  nu  en  overvældende  Romanproduktion.  En  Konkur- 
rent til  Heltedigtningen,  er  den  paa  mange  Punkter  dog 
en  Fortsætter  og  Efterligner  af  denne,  men  den  er  frem- 
for alt  dens  bevidste  Modsætning.  Rundt  om  fra  flød 
Stoffet  sammen.  Korstogene,  i  hvilke  Flanderns  og  Loth- 
ringens  Ad«  jo  havde  en  Hovedandel,  bragte  varig  For- 
bindelse med  Byzans  og  Orienten.  Den  lothringske  Fyrste- 
slægt blev  Konger  af  Jerusalem,  over  Venedig  blev  de 
flanderske  Handelsbyers  Forbindelser  med  Østen  stadig 
flere,  og  Forbindelserne  besegledes,  da  Grev  Balduin 
paa  det  4de  Korstog  blev  Kejser  i  det  byzantinske  Rige. 
Korstogsepiken  og  de  græsk-østerlandske  Romaner,  vi 
har  skildret  i  „Flore  et  Blanchefleur«  og  „Escoufle", 
skreves  da  ogsaa  netop  heroppe  i  Nordfrankrig.  Fra  det 
anglonormanniske  Rige  kom  samtidig  de  bretonske  Sagn 
og  Digte,  og  nede  fra  Midtfrankrig  importeredes  Alex- 
ander- og  Trojaromaner.  1  alt  dette  romantiske  Stof  indar- 
bejdes nu  først  ret  heroppe  den  professionelle  Ridderlighed 
og  den  fra  Provence  indførte  Hoferotik,  og  derved  naar 
Ridderromantiken  sin  fulde  Udfoldelse. 


XVIII.  BRETONSKE  ROMANER 


„"D  RETONSKE  RoMANER"  kaldtcs  dc  flcstc  af  disse  nord- 
J-)  franske  Romaner  fra  Slutningen  af  det  12te  og  fra 
det  13de  Aarh.  De  henlagde  Scenen  til  „de  to  Bretagners" 
Verden  og  byggede  paa  Stoffer  og  Motiver  fra  den  kel- 
tiske Sagnkreds,  men  de  blandede  samtidig  talrige  antike 
og  orientalske  Elementer  ind  og  gav  den  digteriske  Fantasi 
fri  Tøjler.  Enkelte  Forfatternavne  —  Chrestien  de  Troyes, 
Raoul  de  Houdenc,  Renaut  de  Beaujeu,  Guillaume  le 
Clerc  —  har  holdt  sig,  men  de  fleste  er  anonyme  af  disse 
Romaner — om  Durmart  le  GaIois,Meraugis  de  Portlesguez, 
Ider,  Gliglois,  Perceval,  Gauvain,  Chevalier  as  deus  epees, 
le  Bel  Desconu  og  hvad  alle  de  andre  Artushelte  hed. 

Overfor  Karl  d.  store,  hans  Hof  i  Aachen  eller  Laon 
og  hans  tolv  Paladiner  havde  allerede  Galfrid  af  Mon- 
mouth  og  Wace  stillet  det^  gamle  comwallske  Sagnkonge 
Artus  med  hans  Hof  i  Carduel  (i  Cumberland)  og  hans 
Riddere  af  det  runde  Bord.  Det  er  ogsaa  ham  og  hans 
Hof,  Romanerne  nu  gør  til  deres  Centrum.  Der  er  paa 
mange  Punkter  en  karakteristisk  Modsætning.  Karl  var 
den  hvidskæggede,  urgamle  Kejser  „au  fier  vis",  altid  i 
Rustning  og  i  Krig  for  Kristenhedens  Sag,  vældig  i  Kamp, 
vredladent  bulrende  i  Raadet,  men  ogsaa  majestætisk 
indesluttet  i  sin  Ælde  og  sin  Hellighed,  Guds  Salvede  og 
Guds  Tillidsmand,  der  modtog  Himlens  Aabenbaringer 
og  støttedes  af  himmelske  Mirakler.  Artus  er  „le  bon 
roi",  smuk  og  i  sin  Adfærd  ganske  som  en  ung  Mand; 
men,  om  han  end  lejlighedsvis  kan  være  tapper  nok, 
farter  han  kun  sjælden  selv  om  i  Krige,  i  Reglen  sidder 
han  fredelig  paa  sit  Slot,  muntert  og  vennesælt  kun  tæn- 
kende paa  Fester;  han  kan  ikke  taale  —  erklærer  han  — 
at  se  mørke  Ansigter  om  sig.  Han  hører  Messe  og  gør 
de  ydre  Ceremonier  med,  men  der  er  intet  præsteligt 
ved  ham,  han  staar  ikke  i  noget  mystisk  Forhold  til  Him- 
len, tværtimod  repræsenterer  han  den  helt  verdslige 
Ridderlighed,  „die  Welt",  som  ganske  har  frigjort  sig  for 
Kirken.  Han  er  et  Mønster  paa  fyrstelig  Gæstfrihed  og 
Gavmildhed,  en  anden  Alexander.  Hans  Hof  og  hans 
Bord  staar  aabne  for  alle,  han  strør  Gaver  om  sig;  naar 
Tristan  kommer  som  Ti^er  til  Hoffet  og  beder  om  en 
Kappe,  tager  han  straks  sin  af  og  giver  ham  den.  Mod 
alle  er  han  høflig  og  høvisk.  Det  kunde  ikke  falde  ham 
ind  som  Kejser  Karl  at  sige  „Hold  Mund"  til  sin  Ærke- 
bisp eller  slaa  (sin)  Roland  paa  Øret;  altid  søger  han 

tvertimod  at  stifte  Forlig  mellem  Ridderne.  Naar  Damer 
kommer  paa  Besøg,  iler  han  dem  imøde  og  løfter  dem 
selv  af  Sadlen.  Han  er  højmodig,  hans  Mission  er  at  være 
alle  Svages  Beskytter,  Opretter  af  al  Uret.  Daglig  kom- 
mer der  da  ogsaa  Folk  til  Hoffet  og  anraaber  om  Hjælp, 
og  ingen  drager  uhørt  bort.  Især  er  det  Damer,  hvis 
Ægtemænd  har  forladt  dem  eller  som  har  lidt  Overlast 
og  Fornærmelse;  thi  Artus  er  fremfor  alt  Damernes 
Ridder,  og  ved  hele  hans  Hof  raader  Damer  og  Dame- 
tjeneste. 

Artus  og  hans  Dronning  Guenievre  sidder  i  Højsædet, 
og  omkring  et  rundt  Bord  alle  Ridderne,  uden  at  nogen 
har  Forrang  for  de  andre.  Hans  Søstersøn  Gauvain  er 
Mønsterhelten,  Ridderskabets  Blomst,  Ridderen  uden 
Plet  og  Lyde.  Han  er  de  Betrængtes  Skjold,  der  altid 
kommer  til  i  yderste  Øjeblik,  den  ideale  Ven,  som  hjæl- 
per Helten  ved  hans  Bedrifter.  Han  er  høvisk,  munter, 
en  Dyrker  af  Kønnet,  men  mest  af  Kampen;  altid  roses 
han  dog  for  „mesure"  —  Takt  og  Selvbeherskelse  — ,  og 
med  en  særlig  Respekt  kalder  Digterne  ham  „Monsei- 
gneur"  og  „Messire  Gauvain".  Hans  berømteste  Æventyr 
er  det  med  den  grønne  Kæmpe,  —  en  aabenbart  gammel- 
keltisk  Skovjætte,  der  helt  klædt  i  grønt,  paa  en  grøn 
Hest  indfandt  sig  ved  Nytaarsfesten  hos  Kong  Artus  og 
udfordrede  til  en  Prøve  i  Mod  og  Styrke.  Han  vilde 
holde  sin  Hals  hen  til  Hug  for  en  af  Ridderne,  mod  at 
denne  til  Gengæld  Aaret  efter  skulde  staa  for  et  Hug  af 
ham.  Ingen  tør  tage  Udfordringen  op,  uden  Gauvain. 
Han  slaar  Hovedet  af  Kæmpen,  dog  —  denne  tager  det 
ganske  roligt  paa  igen  og  sætter  Ridderen  Stævne  til 
næste  Nytaar  ved  „det  grønne  Kapel" ;  dér  skal  saa  Gau- 

vain  staa  for  Slag.  Henimod  næste  Aarskifte  rejser  ogsaa 
denne,  skønt  det  synes  den  visse  Død,  samvittighedsfuldt 
ud  for  at  finde  det  grønne  Kapel;  paa  Færden  stilles  — 
som  det  viser  sig,  af  selve  den  grønne  Kæmpe  —  ogsaa 
hans  Lojalitet  som  Ven  paa  Prøve  bl.  a.  overfor  kvindelig 
Forførelse,  —  det  er  vistnok  den  orientalske  „Venne- 
prøve",  der  her  gaar  igen.  Og  Gauvains  Uforfærdethed 
og  Troskab  bestaar  Prøven  smukt;  kun  én  lille  Plet 
faar  hans  Hæders  Skjold,  men  den  græmmer  han  sig 
ogsaa  ligesaa  meget  over  som  Dronning  Dagmar  over 
de  snørte  Ærmer. 

Saa  er  der  Ivain,  Løveridderen,  som  engang  havde 
frelst  en  Løve  i  Kamp  med  en  Slange  og  nu  —  som  An- 
drokles  eller  Hieronymus  —  følges  af  det  taknemlige  Dyr, 
der  bistaar  ham  i  kritiske  Situationer.  Og  der  er  Lancelot 
og  Perceval,  som  vi  kommer  tilbage  til.  Den  lystige  Per- 
son er  Seneskalken  Keu.  Oprindelig  var  han  ikke  tegnet 
usympatetisk,  han  er  tapper,  men  altfor  dumdristig,  alt- 
for tillidsfuld;  han  tiltvinger  sig  altid  Lov  til  først  at  for- 
søge ethvert  „Æventyr",  der  tilbyder  sig  ved  Hoffet, 
men  ligger  hver  Gang  under.  Efterhaanden  fremstilles 
han  mere  ondartet,  som  fejg  og  falsk.  Ufredsstifteren, 
hvis  giftige  Tunge  navnlig  altid  gaar  ud  over  Damerne. 

Til  Karl  d.  stores  Paladiner  danner  disse  Artus*  Rid- 
dere i  flere  Henseender  Modsætning,  allerede  i  deres 
Ydre.  De  er  nok  stærke,  bredskuldrede  som  hine;  men 
det  slanke  og  elegante  fremhæves  navnlig  ved  Figuren: 
den  smalle  Midje,  de  lange,  smalle  Fingre,  den  højthvæl- 
vede  Vrist  er  særligt  aristokratiske  Skønhedstegn.  Artus- 
ridderen  har  blondt  lokket  Haar  og  er  skægløs;  hans 
Ansigtsudtryk  er  ikke  som  Paladinens  „fier,  hardi*,  men 

lyst,  skært,  leende:  „føce  tendre,  chiére  riante,  vis  joyos" ; 
„han  lyste  klarere  end  nogen  Ædelsten"  hedder  det; 
Ansigtet  har  en  blomstrende  Farve,  er  som  „Rose  i  Maj- 
morgen".  Øjet  er  straalende,  mildt;  Munden  er  lille,  men 
har  fyldige  Læber,  er  „som  en  Pigemund",  Hagen  er 
kløftet  eller  har  Smilehul,  Halsen  er  lang,  fyldig,  „hvid 
som  en  Piges".  Artusridderens  Skikkelse  er  paa  én  Gang 
kraftig  og  gracil,  lige  saa  egnet  til  Kamp  som  til  Hofliv 
og  Elskov. 

Der  leves  i  Fest  og  Glæde  ved  Artus's  Hof.  Snart 
holdes  der  Turneringer,  snart  Jagter.  Vi  ser  Selskabet 
efter  Maaltidet,  medens  Kongen  sover  til  Middag,  sidde 
i  Kreds  og  forlyste  sig  ved  at  fortælle  Oplevelser;  Dron- 
ningen præsiderer  i  Kredsen,  Keu  giver  Ondt  af  sig  og 
vises  til  Rette  af  hende.  Eller  vi  ser  dem  i  Teltlejr  ude 
i  Skoven  under  de  flere  Dages  Jagter.  Den,  det  lykkes  at 
fælde  den  hvide  Hjort,  har  Ret  til  at  kysse  den  skønneste 
Dame  ved  Hoffet;  —  i  de  gamle  keltiske  Sagn  fik  Sejr- 
herren Lov  at  skære  sig  det  bedste  Stykke  Kød  ud  ved 
Aftensmaden. 

Men  Artushoffet  danner  kun  Udgangspunktet  og  Slut- 
ningscenen i  Romanerne.  Artusriddeme  er  ikke  til  fdr  et 
ørkesløst  Selskabsliv  i  Nydelse.  De  vil  ud  i  Verden  og 
søge  Æventyr,  for  bagefter  —  som  en  af  dem  siger  —  at 
have  noget  at  fortælle  om  i  Selskab.  Mangen  Morgen  er- 
klærer Artus,  at  han  ikke  vil  røre  Mad,  før  der  har  præ- 
senteret sig  et  eller  andet  Æventyr.  Det  lader  heller  al- 
drig vente  længe  paa  sig.  Snart  kommer  —  som  vi  saa' 
—  en  Kvinde  og  klager  over,  at  en  Kæmpe  har  bortført 
hendes  Ven  eller  øvet  Vold  mod  hende.  Eller  en  Kvinde 
er  bleven  røvet  fra  sin  Ven.  Snart  er  det  en  Kæmpe,  der 

kommer  og  udfordrer.  En  Dame  Falder  paa,  at  hun  vil 
have  Vidunderhjorten  med  de  hvide  Ben,  der  vogtes 
af  fire  Løver  etsteds  inde  i  Tykningen  af  Skoven.  Eller 
en  Jomfru  kommer  ovre  fra  Irland  og  bebrejder  Heltene 
deres  Uvirksomhed;  de  skal  blot  komme  over  til  hendes 
0,  til  et  Slot  dér,  som  er  saa  fuldt  af  Hexeri,  at  ingen 
tør  overnatte  i  det.  Eflerhaanden  overbyder  Romanerne 
hinanden  i  de  sælsomste,  spændingsvækkende  Indgangs- 
scener.  Midt  i  Salen  viser  sig  et  Skakbrædt  af  Sølv  og 
Elfenben  og  forsvinder  igen;  det  erklærer  Artus  straks, 
at  han  vil  have.  Eller  en  hvid  Hjort  springer  tværs  gen- 
nem Hallen,  bag  efler  den  en  Hund  og  en  Jomfru;  en 
Ridder  kommer  til  og  griber  Hunden,  en  anden  tager  og 
bortfører  Jomfruen,  og  nu  faar  tre  af  det  runde  Bords 
Riddere  naturligvis  straks  Ordre  af  Kongen  til,  den  ene 
at  forfølge  Hjorten,  den  anden  og  tredje  at  sætte  efter 
den  røvede  Jomfru  og  Hund.  Eller  endelig:  der  lander  en 
Baad,  som  der  ingen  er  paa  uden  et  Lig,  i  hvilket  en 
Lansespids  sidder  fast;  i  den  Afdødes  Haand  er  et  Brev, 
hvori  den  Dræbte  forlanger  at  hævnes  af  den,  der  kan 
trække  Stumpen  ud,  men  han  vil  ikke  formaa  —  til- 
føjes der  —  at  udføre  Hævnen,  uden  han  faar  Hjælp  af 
den,  der  kan  trække  Ringene  af  Ligets  Hænder. 

Saa  drager  da  en  eller  flere  af  Ridderne  ud  for  at  ud- 
føre det  Æventyr,  der  saaledes  frembyder  sig.  Ofte  er 
det  ogsaa  en  ukendt  Yngling,  som  just  samme  Dag  er 
kommen  til  Hoffet  og  som  af  Kong  Artus  faar  Lov  til  at 
prøve  sine  Kræfter  paa  det.  Ud  paa  Landevejen,  ud  i  den 
vide  Verden  gaar  det,  —  som  man  i  de  græske  Romaner 
fartede  om  tilsøs,  saaledes  her  til  Lands.  Kun  er  det  ikke, 
som  hist,  lidende  Helte  og  Heltinder,  der  omtumles  af 

Tilskikkelser,  fanges,  sælges  o.  s.  v.  og  modstandsløst 
undergiver  sig  Æventyrene;  her  er  det  modige,  handle- 
lystne  Riddere,  der  selv  søger  Æventyrene  og  tager  det 
op  med  dem.  Det  er  hele  Korstogstidens  og  det  om- 
flakkende, løse  Ridderskabs  Poesi,  disse  Romaner  giver 

—  det  samme  Landevejens  uberegnelige,  omvexlingsrige 
Liv,  som  er  vedblevet  at  lokke  ad  Vagabondlysteme  i 
os  —  som  kaldte  ad  Simplicissimus  og  Gil  Bias,  ad 
Peregrine  Pickle  og  Wilhelm  Meister  og  Kenelm  Chil- 
lingly  — ,  men  som  navnlig  i  hine  Tider,  hvor  saa  meget 
uroligt  Blod  endnu  ikke  kunde  forme  sig  efter  Samfunds- 
livets faste  Rammer,  gjorde  Landevejene  usikre  og  Kro- 
erne overfyldte  med  farende  Folk  af  alle  Samfundsklasser. 
Virkelighedssceneriet  og  det  hele  Rejseapparat  er  i  disse 
bretonske  Romaner  endnu  kun  temlig  løst  og  vagt  an- 
tydede; ganske  som  i  de  keltiske  Sagn  fartes  der  sted- 
løst  om  over  „la  blanche  lande",  gennem  „la  foret  avan- 
tureuse",  forbi  „rorgueillus  castel  fort",  og  i  Reglen  er 
der  endnu  ikke  Værtshuse,  men  man  ovematter  hos  en 
eller  anden  fattig  „vavasseur"  eller  i  et  forfaldent  „tour 
des  merveilles".  Alt  er  paa  det  uvisse  i  dette  Landevejs- 
liv,  og  alt  bærer  Fare  i  sig.  Naar  man  skal  ind  i  en  Skov 

—  „s'enforester",  som  det  hedder  med  et  særligt  Ord  — 
er  det  altid  med  en  særlig  Beklemmelse  for  Røvere; 
naar  man  kommer  til  en  Skillevej,  maa  man  vælge  i 
Blinde.  Oftest  møder  man  imidlertid  saa  en  eller  anden, 
som  fortæller,  at  den  ene  Vej,  det  er  den  sikre  og  gode, 
den  anden  derimod  er  besværlig  og  saa  farefuld,  at  næs- 
ten ingen  er  kommen  levende  frem.  Ufravigelig  vælger 
Ridderen  naturligvis  den  sidste.  Ganske  planløst  lader 
han  sig  af  sin  Lyst  til  Æventyr  sinke  og  aflede  fra  sit 

Maal;  han  maa  tage  alt  med  undervejs.  Inde  i  Skoven, 
lidt  fra  Vejen,  hører  han  det  skrige  om  Hjælp  og  ser  en 
Ridder  sprænge  afeted  med  en  Dame  slængt  over  Hesten, 
—  saa  maa  han  efter  dem.  Eller  han  kommer  til  en  Bro, 
og  ved  den  har  en  Ridder  posteret  sig,  og  enhver,  der 
vil  over,  maa  erklære  Ridderens  Dame  for  skønnere  end 
sin  egen  eller  ogsaa  optage  en  Kamp  med  ham.  Eller 
man  passerer  et  Slot,  hvori  der  bor  en  Ridder,  som  kræ- 
ver Tribut  af  alle  Forbifarende. 

Slige  tributkrævende  Slotsherrer  eller  Voldsmænd  var 
jo  kun,  hvad  det  virkelige  Landevejsliv  hyppig  nok  bød  paa. 
Ofte  er  det  ogsaa  gamle  Sagn  og  Æventyr,  som  i  mer  eller 
mindre  ukendelig  Form  gaar  igen.  Men  tit  er  det  blot  de 
rene,  løse  Paahit.  „Lescontes  de  Bretagne  sont  si  vains  et 
plaisants"  hed  det.  Det  føles  straks  paa  disse  Romaner, 
at  de  vilkaarligt  og  letfærdigt  skaltede  og  valtede  med 
alleslags  fremmede  Sagn-  og  Æventyrforestillinger,  der 
ikke  havde  levende  Rod  i  Folkets  egen  Jordbund,  ikke 
respekteredes  og  ikke  forstodes  i  deres  Sammenhæng, 
men  kun  var  Stof  for  den  legende  Fantasi.  Der  var  in- 
tet af  Karl  d.  store-Sagnenes  „Erdgeruch"  over  dem,  det 
var  blot  flygtige,  flakkende  Luftspejlinger.  Det  galdt  snart 
alene  om  at  byde  over  i  overraskende  og  Nysgerrigheden 
pirrende  „Aventures".  Man  sammenhober  alleslags  Bi- 
zarrerier. Her  kommer  Ridderen  til  et  Herberge,  hvor 
Værten  giver  sine  Gæster  de  lunefuldeste  og  absurdeste 
Ordrer  og  dræber  enhver,  der  vægrer  Lydighed;  Ridderen 
opfylder  imidlertid  uden  Indsigelse  alle  hans  menings- 
løseste  Forlangender  og  ender  med  at  faa  hans  Datter 
(det  synes  at  være  det  walisiske  Æventyr  om  Kilhwch). 
En  anden  Gang  møder  man  en  Ridder,  der  drager  rundt 

med  et  Fugleskræmsel  af  en  Dame,  som  han  viser  alle 
mulige  Galanterier  og  skinsygt  vaager  over;  hist  kommer 
en  Dame  ridende,  der  for  at  straffe  sig  selv  for  en  Grum- 
hed, hun  har  vist  en  Ridder,  sidder  bagvendt  paa  Hesten 
og  ogsaa  har  Vrangen  af  Klæderne  udad. 

Som  i  de  græske  Romaner  opholdes  og  sammensættes 
Handlingen  yderligere  ved  alskens  Fejltagelser  og  Misfor- 
staaelser.  Man  løber  vild  af  hinanden;  Damen,  som  Ridde- 
ren skal  ledsage,  bliver  borte  for  ham  undervejs,  og  naar 
han  under  sin  Søgen  efter  hende  kommer  til  et  Herberge, 
er  hun  lige  taget  derfra,  og  ingen  véd  i  hvad  Retning. 
Yderligere  Fejltagelser  og  Forvirring  volder  det,  at  Rid- 
derne i  deres  tæt  tillukkede  Fuldrustning  jo  næsten  er 
ganske  éns  Jemvæsener,  som  kun  kan  kendes  ved  deres 
Skjoldmærke  eller  Hjelmsmykke  og  som  derfor  bliver 
helt  inkognito,  naar  de  skifter  disse;  ogsaa  Damerne 
er  med  deres  Hovedbind,  som  næsten  helt  skjuler  An- 
sigtet, lette  at  forvexle.  Snart  kæmper  man  med  en  for- 
kert Ridder,  maaske  med  sin  bedste  Ven,  snart  løber 
man  bort  med  den  fejle  Dame.  Ogsaa  spiller  Intriganter 
de  Elskende  forfalskede  Breve  i  Hænde  for  at  sætte 
Ondt  imellem  dem. 

Men  dertil  kommer  saa  alle  Slags  Overnaturligheder. 
Der  er  et  Slot,  f.  Ex.  med  en  „lit  perilleux",  som  naturligvis 
Ridderen  straks  forianger  at  overnatte  i;  ved  Midnat  farer 
der  en  flammende  Lanse  ind  ad  Vinduet  og  gennemborer 
Sengetæppet  og  er  nær  ved  at  dræbe  ham  selv.  Der  er  et 
andet  Slot,  han  kommer  til,  „la  gaste  cité";  det  har  tusen 
Vinduer,  i  hvert  af  dem  staar  en  Jonglør  med  sin  Strenge- 
leg og  et  brændende  Voxlys;  det  er  forhexet,  og  en  klog 
Mand  har  sagt  Guinglain,  hvordan  ene  Trylleriet  kan 

hæves:  han  maa  kun  ved  en  Forbandelse  svare  paa  deres 
venlige  Hilsener  og  skal  gaa  ind  i  Hallen  og  vente  dér. 
Det  gør  han  ogsaa.  Den  ene  Troldkæmpe  efter  den  anden 
kommer  ind,  men  overvindes  af  Ridderen.  Saa  slukkes 
alle  Jonglørernes  Lys,  i  Mørket  høres  der  uhyggelig 
Larm,  og  Ridderen  bliver  bange,  men  gør  Korsets  Tegn 
for  sig.  Noget  efter  kommer  en  Slange  snoende  sig  ind, 
med  flammespyende  Øjne,  men  en  dejlig  Kvindemund. 
Den  er  det.  Ridderen  skal  kysse;  ved  dette  „fier  baiser* 
løses  Forhexelsen,  og  Slangen  bliver  til  en  dejlig  Prin- 
sesse. Eller  der  er  en  Kilde,  som  risler  under  et  skønt 
Træ,  der  aldrig  taber  sine  Blade;  ved  den  hænger  et 
Guldbæger.  Naar  Ridderen  tager  Vand  i  Bægret  og  hel- 
der det  ud  over  Kildens  Stenindfatning,  rejser  der  sig 
først  en  vældig  Storm.  Den  stilner  dog  straks  efler  af, 
og  der  bliver  klar  Luft  og  en  vidunderlig  Stilhed,  kun 
er  Træet  helt  fiildt  af  den  sødeste  Fuglesang.  Men  saa 
kommer  der  en  vild  Kæmpe  farende  med  stor  Larm  og 
kalder  Ridderen  til  Regnskab,  for  at  han  har  voldt  Stor- 
men; han  skal  betale  det  med  sit  Liv. 

Keltiske  og  østerlandske  og  alle  mulige  Æventyrmo- 
tiver  blander  sig  i  disse  Overnaturligheder.  Kilden  med 
Stormen  og  Jætten  findes  i  „1001  Nat";  Træet  med  den 
dejlige  Fuglesang  kommer  fra  Brandanus-Legenden,  som 
er  en  kristnet  Oversættelse  af  gamle  keltiske  Sagn.  Slan- 
gen, der  ved  et  Kys  bliver  til  Prinsesse,  synes  byzantinsk- 
østerlandsk; i  Mandevilles  Rejser  er  Historien  knyttet 
til  Hippokrates'  Datter,  —  maaske  ved  en  pudsig  Misfor- 
staaelse;  han  havde  nemlig  en  Søn,  der  hed  Draco.  Et- 
steds skimter  man  Medusa-Sagnet  i  en  Episode  om  en 
„laide  semblance",  et  Uhyre,  hvis  Blik  ingen  kan  ud- 

holde.  Og  naar  et  andet  Steds  en  Ridder  lokkes  ned  i  et 
Slots  underjordiske  Kammer,  Faar  en  Lanse  i  sin  Haand, 
der  gør  ham  kraftesløs,  en  Ring  paa  sin  Finger,  der  vol- 
der Glemsel,  og  sættes  til  at  væve  og  gøre  Køkkenar- 
bejde  for  en  Dame,  synes  det  som  om  en  eller  anden 
antik,  enten  litterær  eller  billedlig  Fremstilling  af  He- 
rakles hos  Omfale  ligger  til  Grund.  Men  navnlig  er  de 
ondskabsfulde  Dværge,  de  fagre  Troldkvinder,  de  vilde 
Kæmper,  „de  farlige  Heder"  og  „æventyrlige  Skove" 
utvivlsomt  hentede  fra  keltiske  Sagn  og  Digte. 

Og  mange  Steder  mærkes  hele  keltiske  Myter  at 
ligge  bagved  Romanernes  Handling.  Det  er  just  dette, 
der  lægger  en  saa  stemningsfuld  Dobbeltbund,  et  saa  fan- 
tasiæggende  Perspektiv  i  disse  bretonske  Romaner,  at 
der  skimtes  en  anden,  overnaturlig  Verden  bagved,  ukendt 
for  Forfatteren  selv  eller  mistydet  af  ham,  men  just  ved 
hans  Forsøg  paa  at  menneskeligøre  den,  kun  des  mere 
fantastisk  og  besynderlig.  Her  fortælles  der  om  en  Slots- 
frue, der  lader  sit  Slot  bevogte  af  en  Ridder;  han  maa 
staa  og  kæmpe  med  alle,  der  kommer  til  Slottet,  indtil 
han  overvindes  af  nogen,  saa  bliver  han  fri,  men  Sejr- 
herren maa  nu  overtage  Vagten,  til  han  finder  en  Afløs- 
ning. Den  vogtende  Ridder  bliver  —  saaledes  fortælles 
Historien  andetsteds  —  til  Gengæld  hendes  Gemal,  og 
Slotsfruen  ægter  saaledes  stedse  sine  Gemalers  Drabs- 
mænd. Helt  følsomt  berettes  et  tredje  Sted  den  samme 
Historie  saaledes,  at  det  er  en  Dame,  der  for  at  beholde 
sin  Elsker  ene  for  sig,  har  aflokket  ham  det  Løfte,  at 
han  vil  forblive  i  en  Have  hos  hende,  saa  længe  til  no- 
gen overvinder  ham;  han  kæmper  nu  med  alle,  der  vil 
ind  i  Haven  og  hænger  de  overvundnes  Hoveder  op  paa 

Havemuren,  men  selv  længes  han  blot  efter  at  blive  be- 
sejret for  at  slippe  fra  sin  kedelige  Post.  Alle  disse  Ver- 
sioner er  —  føler  man  snart  —  kun  Forsøg  paa  at  men- 
neskeliggøre keltiske  Sagn  om  Feer,  der  bortfører  Mænd 
til  deres  Rige  og  beholder  dem  hos  sig  som  Elskere, 
hvor  meget  de  saa  end  længes  hjem;  indtil  der  kommer 
andre  dødelige  og  dræber  eller  befrier  de  første  og  selv 
nyder  Feens  Elskov.  —  Ofte  fortælles  der  ogsaa  om  Ar- 
tus'  Dronning,  som  bortføres  af  en  fremmed  Konge  og 
hentes  tilbage  af  Ridder  Lancelot;  men  der  fables  saa 
meget  besynderligt  om  dette  Rige,  der  hedder  „Landet, 
hvorfra  ingen  vender  tilbage",  om  en  Sværdklinge-Bro, 
som  man  maa  over  for  at  naa  ind  i  det,  osv.,  til  Læseren 
efterhaanden  vagt  føler,  at  det  nok  oprindelig  har  været 
Dødens  Land,  det  drejede  sig  om  at  hente  en  Levende 
tilbage  fra  —  et  mytisk  Urstof,  der  genfindes  i  græske 
Sagn  om  Persefone  og  Eurydike,  i  persiske  Myter  og 
kristelige  Visioner  fra  det  hinsidige,  men  især  i  irske  Sagn 
om  Rejser  til  Udødelighedslandet.  Der  var  ogsaa  Hi- 
storier om  en  Knøs,  —  Tyolet  hed  han  i  en  „lai"  — , 
som  er  født  og  opdraget  dybt  inde  i  Skovensomheden 
og  «om  drager  ud  til  Menneskene  og  Samfundet,  naiv  og 
uskyldig,  ledsaget  af  sin  Moders  gode  Raad,  og  fra  sit 
Skovliv  udstyret  med  en  mærkelig  Magt  over  alle  Dyr. 


Den  fuldstændigste  Forfranskning  og  den  mest  kunstne- 
riske Omformning  til  aristokratisk  Selskabsroman  under- 
gik denne  „bretonske"  Stofmasse  i  Crestien  de  Troyes' 
Digtning.  Han  var  den  toneangivende,  maaske  ogsaa  den 
ældste  Digter  af  bretonske  Romaner.  Han  skrev  i  Tiden 

mellem  1160  og  1190  og  levede,  maaske  i  en  Vaaben- 
herolds  Stilling,  ved  Marie  af  Champagnes  og  Philip  af 
Flanderns  Hoffer;  beg- 
ge disse  har  han  tileg- 
net Værker.  En  Del 
klærkelig  Dannelse  har 
han  ejet:  han  kunde  sin 
Ovid  og  debuterede 
med  at  oversætte  hans 
„  Elskovskunst"  og  nog- 
le af  hans  „Forvand- 
linger", han  kendte 
Æneas-  og  Troja-Ro- 
maneme  og  skrev  (som 
tidligere  nævnt)  en  Ro- 
man: „Cligés"  over 
græsk-orientalske  For- 
tællinger. Men  hans 
Hovedbetydning  beror 
paa  fire  Romaner  over 
brittiske  eller  bretonske 
Stoffer:  Erec  og  Enide, 
Kærreridderen,  Ivain  Løveridderen,  Perceval. 

Crestien  var,  tænker  jeg  mig,  af  borgerlig  Herkomst; 
han  er  gennemtrængt  af  Interesse  og  Beundring  for  det 
ridderlige  Hofliv  og  gør  sin  Kunst  til  en  forherligende 
Skildring  af  dette,  en  Forkyndelse  af  dets  Idealer.  Hans 
Romaner  er  først  og  fremmest  Sædeskildringer  af  det 
12te  Aarh.'s  elegante  Adelsliv.  Overalt  har  han  trukket 
de  vage,  fantastiske  Sagn  ind  i  Dagens  Virkelighed  og 
udarbejdet  de  løse  Rids  fra  de  „contes"  og  „lais",  der  har 

foreligget  ham,  til  udførlige  Livsbilleder.  Overalt  har  hans 
Fantasi  spui^:  „hvor  skete  det?  hvordan  gik  det  til? 
hvad  sagde  han?  hvordan  saa*  det  ud?"  Og  saaledes 
festnes  alt  til  nøjagtig  Anskuelighed,  svulmer  omstænde- 
ligt op  og  udfolder  sig  i  Portrætter,  Beskrivelser,  Sam- 
taler og  Scener.  „Rolandskvadet"  oplyser  os  en  Del  om 
sin  Tids  Aand,  men  meget  lidt  om  det  11.  Aarh.s  daglige 
Liv  og  Sæder;  dertil  er  Heltedigtningens  Tone  for  løflet, 
hele  Formen  for  stiv.  I  Crestiens  jævne,  livlige  Roman- 
underholdning flyder  derimod  hele  det  omgivende  Livs 
Atmosfære  ind,  og  man  kan  ud  af  hans  Romaner  —  som 
man  ogsaa  ofte  har  gjort  det  —  tegne  hele  Aarhundre- 
dets  „hofische  Leben".  Vi  besøger  de  franske  Ridder- 
borge, kommer  over  Vindebro,  under  Faldgitter  ind  i 
deres  Gaard,  ud  i  Abildgaarden,  opad  Trapper,  rundt  i 
Buegange,  i  Sal  og  Kamre  og  ser  deres  hele  Udstyr.  Vi 
ser  den  unge  Pige  sidde  ude  i  Haven  og  læse  højt  af  en 
Roman  for  sine  Forældre;  inde  i  den  store  Arbejdsstue 
ser  vi  talrige  Tærner  og  fangne  Kvinder  sidde  hele  Da- 
gen og  væve.  Vi  deltager  i  et  festligt  Maaltid  og  beundrer 
Servicet  og  Anretningen;  er  med  ved  Jagter  og  faar  hele 
Udrustningen  og  Jagtapparatet  forevist;  overværer  Tur- 
neringer og  faar  alle  Riddernes  Skjoldmærker  og  Ban- 
nere udpegede,  og  ogsaa  sagkyndig  alle  de  Kæmpendes 
Hug  og  Stød  paaviste.  Man  mærker  overalt  Vaabenhe- 
rolden  og  Ceremonimesteren  og  vel  ogsaa,  at  Crestien 
ikke  selv  er  født  og  opvokset  i  al  denne  Herlighed.  Næ- 
sten Halvdelen  af  Tiltrækningen  ved  hans  Romaner  har 
sagtens  bestaaet  i  de  sagkyndige  Beskrivelser  af  alt  til 
Tidens  „high  life"  hørende.  Med  Rette  har  man  —  vil  jeg 
mindes  —  kaldt  ham  sin  Tids  Bourget.  Som  denne  over- 


Crestien  de  Troyes  365 

driver  han  nok  ogsaa  hyppig  Elegancen  og  Rigdommen, 
—  alle  Riddernes  og  Damernes  prægtige  Klædninger  og 
Smykker,  alle  de  sjældne  Heste  og  de  kostbare  Vaaben. 
Det  er  jo  fra  Trojaromanen  og,  gennem  den,  fra  latinsk 
Digtning  og  græsk  Roman,  at  Crestien  har  lært  sig  alle 
disse  overlæssede  og  overdrevne  Beskrivelser;  navnlig  i 
de  franske  Romaners  stereotype  Skildringer  af  Haver 
med  exotiske  Planter  mærkes  ofte  de  fremmede  For- 
billeder, —  Haven  er  næsten  det  eneste  i  Naturen,  som 
Crestien  har  Øje  for. 

En  saa  nøjagtig  og  udførlig  Anskuelseskunst  kan  imid- 
lertid ikke  faa  Plads  til  hele  den  Vrimmel  af  Begiven- 
heder og  Episoder,  som  de  bretonske  Fortællinger  med 
letløbende  Fantasi  bevæger  sig  igennem.  Med  den  samme 
Klarhedstrang,  som  siden  Racine  og  den  franske  Klassik 
gør  det,  simplificerer  Crestien  sit  Stof.  Det  er  ikke  alt 
det,  der  sker  af  ydre  Handlinger,  som  er  ham  Hoved- 
sagen, men  det  sjælelige  Liv,  hvoraf  Handlingerne  ud- 
springer og  paa  hvilket  de  virker.  Der  er  et  overvejende 
dramatisk  Element  i  Crestiens  Romaner.  Fra  Roman 
til  Roman  breder  Samtalerne  sig  mer  og  mer  ligesom 
de  indre  Monologer  og  indre  Dialoger.  Allerede  Æneas- 
romanen  opløste  —  saa'  vi  —  Vergils  retoriske  Veksel- 
taler  i  livfuld,  kuperet  Replikskifte;  her  hos  Crestien 
er  der  Komediedialoger,  som  ganske  minder  om  det  sam- 
tidige „Adam"-Mysterie,  hvor  Eva  fristes  af  Slangen. 
Bedst  som  Crestien  beretter  i  indirekte  Tale,  slaar  han 
paa  en  oplivende  Maade  over  i  direkte  Gengivelse  af 
Ordene,  som  de  faldt.  Og  kvikt  og  muntert  er  ofte  de 
Talendes  Ordskifte;  der  er  fransk  Esprit  navnlig  i  Kvin- 
dernes Repliker.  Dertil  kommer  saa  alle  de  Enetaler  og 

Samtaler  med  sig  selv,  gennem  hvilke  Personerne  aab- 
ner  os  deres  Indre.  Ogsaa  dette  Kunstmiddel  havde  jo 
Crestien  lært  af  de  antikefterlignende  Romaner.  Men 
tillige  har  aabenbart  den  provencalske  Trubadurlyrik  af- 
givet Forbillede;  mange  af  Crestiens  Elskermonologer 
er  —  som  man  har  sagt  —  Trubadursange  omsat  i 
8-Stavelses  Vers.  Ogsaa  hele  den  gejstlige  Dialektik  har 
været  Crestiens  Lærer  i  den  dialogiske  Analyse  af  Sjæls- 
tilstande, den  dramatiske  Fremstilling  af  Tankernes 
Kamp  med  hinanden.  Der  er  et  stort  Element  af  skola- 
stisk Dialektik  og  spirituelt  Pedanteri  i  Crestiens  Tanke- 
udredninger; Elskov  og  Had  og  Forvovenhed  og  Gav- 
mildhed optræder  som  Personer  og  skændes  med  hin- 
anden eller  dystes,  og  der  leges  ofte  barnagtig  med  Ord 
istedenfor  med  Tanker.  Men  mange  Gange  gengives 
meget  livagtig  Hjertets  Sofistik,  naar  Lidenskaben  for- 
klæder sig  bag  Skingrunde  for  at  slaa  Fornuft  og  Pligt- 
følelse af  Marken.  Og  hele  Vejen  følger  Digteren  alt, 
hvad  der  sker,  med  sin  psykologiske  Fantasi  og  sin 
sympatiske  Medfølelse.  Han  forstaar  at  gengive  en  Ven- 
tendes Utaalmodighed  eller  en  Tvivlendes  Betænkelig- 
heder med  levende  Forstaaelse,  og  han  jubler  med  de 
forsonede  Elskende,  naar  „den  ene  kappes  med  den  an- 
den om,  hvordan  de  bedst  kan  glæde  hinanden",  eller 
naar  Gauvain  pludselig  ser  sin  længe  savnede  Ven 
Lancelot  ride  ham  imøde  og  springer  af  Hesten  og  om- 
favner ham;  „han  blev  saa  overrasket,  som  om  han  var 
falden  ned  fra  Skyerne  til  ham,  og  han  vilde  ikke  være 
valgt  til  Konge,  saa  gærne  som  at  se  ham."" 

Overalt  i  sine  Skildringer  drages  Crestien  af  sin  Na- 
tur i  dobbelt  Retning.  Der  er  en  realistisk  nøgtern  For- 

Stand  i  ham,  som  trækker  det  fremmede  hen  til  det  nære 
og  kendte,  det  høje  ned  til  det  jævne.  Men  der  er  en 
idealistisk  Dannelse  i  ham,  som  stedse  vil  udsmykke, 
forædle,  forfine  sine  Æmnen  Han  lever  med  sin  Fantasi 
kun  mellem  Fyrster  og  Fornemme,  udmaler  blot  Rigdom 
og  Skønhed,  tryller  sig  og  sit  Publikum  en  æventyrlig, 
ideal  Fortidsverden  frem.  Lad  os  ikke  tale  om  Nutiden 
—  siger  han  —  nu  kendes  ikke  sand  Ridderlighed  og 
Elskov,  men  lad  os  tale  om  dem,  der  var;  mere  er  en 
død  Ædling  værd  end  en  levende  Usling;  lad  os  tale 
om  Kong  Artus*  gyldne  Tider,  da  Livet  var,  som  det 
bør  være.  Den  Gang  var  der  Fester,  —  „intet  af,  hvad 
•der  vækker  Glæde  eller  drager  Menneskets  Hjerte  til 
Fryd,  manglede  der";  den  Gang  var  der  Kvinder,  —  „al- 
drig saa*  man  et  skønnere  Par**,  „Gud  gjorde  sit  Mester- 
værk med  Blanchefleur" ;  den  Gang  var  der  Heste,  — 
pingen  Konge  eller  Kejser  har  en  saa  prægtig  Hest**, 
^den  er  100,  ja  100,000  Mark  Guld  værd.**  I  en  saadan 
ideal  Stil  fortones  ofte  al  Karakteristik  af  Personer  og 
Forhold.  Men  undervejs  glemmer  Mester  Crestien  hel- 
digvis, at  han  er  Hof-  og  Artussanger,  og  følger  sin  naive 
og  realistiske  Fortællematur,  og  saa  skildrer  han  uden 
Respekt,  hvorledes  Ridderen  sad  fangen  indenfor  Fald- 
dørene som  i  en  Rottefælde,  hvorledes  den  ene  af  Kæm- 
perne huggede  en  hel  Karbonade  ud  af  den  anden,  og 
hvordan  denne  anden  hellere  vilde  lade  sig  en  Tand 
trække  ud  end  blive  ved.  Saa  kommer  ogsaa  hans  rea- 
listiske og  ironiske  Syn  paa  Menneskenaturen  frit  til 
Orde,  navnlig  overfor  Kvinden  og  Kærligheden.  Han  er- 
klærer det  for  noget  Vrøvl,  naar  Thomas  i  sin  „Tristan" 
lærer,  at  den  ene  Elskende  paa  Afstand  kan  føle,  hvad 

den  anden  føler,  fordi  hendes  Hjerte  er  hos  ham  og  hans 
hos  hende.  Og  han  morer  sig  ved  at  opregne  alle  Ek- 
semplerne paa  Kvindens  Omskiftelighed  og  Troløshed  og 
viser  en  alt  andet  end  trubaduragtig  Opfattelse  af  hende. 
Men  alligevel  gaar  hans  Romaner  ud  paa  at  lægge  ind  i 
de  bretonske  Sagnstoffer  den  Elskovens  og  Ridderærens 
Idealisme,  som  han  forkynder  for  det  adelige  Selskab. 
Det  er  en  sentimental,  men  maaske  navnlig  en  Art  logisk 
Idealisme:  det  er  hans  dialektiske  Forstand,  der  finder  en 
Tilfredsstillelse  i  at  tilspidse  paa  det  subtileste  og  logisk 
gennemføre  i  sine  Konsekvenser  den  Elskovsopfattelse 
og  det  Æresbegreb,  som  han  allerede  forefandt  i  den 
ridderlige  Digtning.  Som  sig  hør  og  bør  for  en  Vaaben- 
herold  og  Ceremonimester,  hævder  han  i  sine  Romaner 
alle  Ridderærens  Lovregler  og  fortolker  dem  som  den 
strængeste  og  fineste  Jurist;  men  samtidig  hylder  han  som 
Marie  af  Champagnes  HoEsanger  Mode-Elskovens  Reli- 
gion og  vaager  nidkært  over,  at  alle  dens  Krav  fyldest- 
gøres. Og  —  en  dramatisk  Digterbegavelse,  som  han  er, 
—  forstaar  han  i  sine  Romaner  at  lade  Ridderæren  og 
den  ridderlige  Erotik  brydes  i  tilspidsede  Konflikter. 

I  „Erec  og  Enide"  fortælles  der,  hvorledes  Erec,  en  af 
Kong  Artus'  Riddere,  er  bleven  forhaanet  af  en  fremmed 
Ridders  Dværg.  Hans  Ridderære  forbød  ham  straks  at 
tugte  Dværgen,  men  nu  kommer  han  til  en  By,  for  ved 
en  Turnering  at  kæmpe  med  Ridderen.  Hyggelig  gemyt- 
fuldt fortæller  Crestien,  hvorledes  Erec  tager  Herberge 
hos  en  fattig,  hvidskægget  „Vavassor",  som  sidder  sørg- 
modig ene  foran  sit  Hus.  Værten  byder  ham  straks  Vel- 
kommen og  kalder  sin  Kone  og  Datter  fra  deres  Ar- 
bejde i  Huset,  og  han  byder  den  unge  Pige  at  sørge  for 

Ridderens  Hest  og  føre  den  i  Stald.  Hun  er  yderst  fattig 
klædt  og  kommer  undselig  frem  for  Gæsten,  men  hendes 
sjældne  Skønhed  syner  dobbelt  i  den  beskedne  Dragt. 
Da  hun  har  sørget  for  Hesten,  tager  hun  Ridderen  ved 
Haanden  og  fører  ham  op  i  Kammeret,  som  Moderen 
imens  har  gjort  fint  i  Stand.  Og  dér  sidder  saa  Erec 
mellem  Værten  og  Datteren  paa  den  tæppeklædte  Seng 
foran  en  klart  brændende  Ild,  medens  Husets  eneste 
Tyende  bereder  Nadveren.  Bedre  og  bedre  synes  Erec 
om  Pigen,  og  Faderen  fortæller  med  naiv  Stolthed  om, 
hvor  mange  der  allerede  har  bejlet  til  hende,  men  hun 
er  saa  smuk,  at  han  vil  gemme  hende,  til  der  kommer  en 
rigtig  Fyrstesøn  og  vil  have  hende.  Hans  Gæst  giver  sig 
nu  til  kende  som  Erec,  Kong  Lacs  Søn,  en  af  det  runde 
Bords  Riddere,  og  beder  om,  at  Datteren  maa  være  hans 
Dame  imorgen  ved  Turneringen.  Værten  og  hele  Fa- 
milien bliver  naturligvis  ligesaa  glade  som  beærede,  og 
inden  Aftenen  er  omme,  er  det  klappet  og  klart,  at  Enide 
skal  giftes  med  Erec.  Stille  og  bly  sidder  den  unge  fattige 
Pige  og  er  lykkelig  ved  at  skulle  være  Dronning.  Hun 
hjælper  ham  selv  næste  Morgen  i  Rustning,  „hun  lod 
sig  ikke  bede  derom,"*  siger  Digteren  skælmsk,  og  Erec 
sejrer  i  Kampen  og  vinder  hende  den  som  Pris  udsatte 
Spurvehøg.  Dagen  efter  rejser  han  og  Enide  afsted  hjem 
til  Kong  Artus'  Hof.  Han  har  forlangt,  hun  skal  beholde 
sin  fattige  Kjole  paa,  baade  af  en  Art  Pikanteri  og  fordi 
han  ridderligt  vil,  at  Dronning  Guenievre  skal  være 
den,  der  udstyrer  hende;  det  eneste,  hun  har  med,  er 
Spurvehøgen,  som  ikke  forlader  hendes  Haand,  og  som 
hun  barnlig  glæder  sig  over  hele  Vejen,  medens  Erec 
stadig  rider  tæt  op  mod  sin  Skønne  og  ikke  kan  blive 

mæt  af  at  se  paa  hende,  fiild  af  Utaalmodighed  efter  at 
præsentere  hende  ved  Hoffet  og  berette  om  sit  Æven- 
tyr. . . . 

Saa  fortælles  der  videre,  alt  sammen  lyst  i  lyst,  om 
det  prægtige  Bryllup  og  om  det  unge  Pars  Lykke  som 
Nygifte.  Men  nu  kommer  Romanens  egentlige  Æmne: 
Konflikten  mellem  Ridderliv  og  Elskovsliv.  Naivt  og  fia- 
miliært  skildres  det,  hvorledes  Erec  forfalder  til  Blødag- 
tighed; han  er  altid  hjemme  hos  Enide,  og  ofte  stod  han 
ikke  op  af  sin  Seng  før  efter  Kl.  12.  Det  begynder  hans 
Mænd  at  skumle  over,  og  en  Morgen  overrasker  han 
Enide,  som  ligger  og  sukker  og  klager  hen  for  sig  over, 
at  hun  nok  har  bragt  Skam  og  Vanære  over  sin  Mand  ved 
at  afvænne  ham  ft^  Ridderdaad.  Da  Erec  faar  presset  ud 
af  hende,  hvad  Folk  siger  om  ham,  vaagner  Stoltheden 
og  Vreden  i  ham,  og  hans  krænkede  Ridderære  tager  en 
brat,  overspændt  Beslutning.  Han  skal  vise  baade  hende 
og  Verden,  hvad  det  er  for  en  Mand,  de  har  mistroet, 
og  han  vil  tillige  stille  hendes  Tillid  og  Lydighed  paa  en 
Prøve.  Han  lader  sig  iføre  sin  fulde  Rustning  og  byder 
uden  en  Forklaring,  barsk  og  faamælt.  Hustruen  iklæde 
sig  sin  skønneste  Dragt;  nu  skal  de  ride  ud  sammen  i 
Verden.  Det  eneste  Tegn  paa  Ømhed,  han  endnu  giver, 
er,  at  han  beder  sin  Fader  Kongen  sørge  for  Enide,  hvis 
hun  skulde  komme  ene  tilbage.  løvrigt  byder  han  hende 
stedse  ride  et  Stykke  i  Forvejen  og  forbyder  hende 
strængt  at  tale  til  ham  undervejs  eller  advare  ham,  hvil- 
ken Fare  hun  saa  maatte  øjne.  Meningen  er,  at  hun  som 
en  Art  Lokkefugl  skal  trække  alskens  Røverriddere  og 
og  Kæmper  til,  som  kan  byde  Erec  stadig  nye  Farer  og 
Æventyr.  Det  skildres  saa,  hvorledes  de  drager  omkring; 

hele  Dagen  igennem  maa  den  stakkels  Enide  ikke  tale 
til  sin  Ven,  og  om  Aftenen  i  Herberget  behandler  han 
hende  som  sin  Væbner,  og  hun  maa  gøre  Staldknægte- 
gerning.  Gang  efter  Gang  trækker  hendes  Skønhed  Fa- 
rer over  Mandens  Hoved;  nu  er  det  tre  Røverriddere, 
der  overfalder  ham,  en  anden  Gang,  i  en  Borg,  bliver 
Slotsherren  forelsket  i  hende  og  vil  om  Natten  ombringe 

Erec Og  Gang  efter  Gang  glemmer  hun  i  Bekymring 

for  Manden  Forbudet  eller  sætter  sig  ud  over  det  for  at 
advare  ham  og  frelser  ogsaa  derved  hans  Liv;  men  han 
bliver  stedse  mere  fortørnet  over  hendes  Ulydighed  og 
hendes  Mistillid,  —  han  skal  nok  klare  sig  uden  Fruen- 
timmers Indblanding.  Dog  —  hendes  Elskov  overvinder 
hver  Gang  paany  Frygten  for  hans  Vrede.  Det  er  egent- 
lig et  gammelt  Motiv  fra  Heltedigtningen  og  Æventyr- 
digtningen:  Hunden  eller  Hesten,  der  Gang  paa  Gang 
ved  sin  Gøen  eller  Vrinsken  vækker  sin  Herre  for  at 
varsko  ham  for  en  Fare;  han  skænder  hver  Gang  vred,  da 
han  ikke  forstaar  det  trofeste  Dyrs  Mening,  truer  med 
Prygl  eller  prygler  virkelig,  men  Dyrets  Kærlighed  til 
sin  Herre  er  hver  Gang  stærkere  end  Frygten  og  Ly- 
digheden; først  tilsidst  eller  maaske  først  naar  det  er 
forsent  og  han  har  dræbt  sin  trofaste  Ven,  opdager  han 
Faren.  Her  er  det  altsaa  Kvinden,  som  viser  sin  Herre 
denne  Hundetroskab  eller  denne  ydmyge  Elskov.  Mo- 
tivet er  ogsaa  beslægtet  med  de  mange  Fortællinger  om 
Manden,  som  sætter  sin  Hustru  paa  Prøve,  forstøder 
hende,  lader  hende  tjene  en  anden  Kvinde,  som  han 
foregiver  at  ville  ægte,  lader  hende  følge  sig  som  Stald- 
dreng og  sove  paa  Straa  ved  sin  Fod ...  for  bagefter  at 
hæve  hende  op  igen  til  Hæder  og  Værdighed.  Tilsidst 

24* 

ligger  Erec  saaret  og  bevidstløs  hen  som  død,  og  Enide 
skal  just  af  en  Borgherre  tvinges  til  at  ægte  ham,  men  ved 
hendes  Skrig  vaagner  Erec  til  Live,  springer  op  og  be- 
frier hende Qg  nu  er  der  Omfavnelse;  rørt  takker 

han  sin  Enide  —  hver  Gang  hun  yar  ulydig,  havde  hun 
i  Virkeligheden  blot  overbevist  ham  endnu  dybere  om 
sin  Elskov  — ,  og  fra  nu  af  lever  de  i  skyløs  Lykke. 

Her  var  det  Kvinden,  i  den  næste  Roman  „Ivan  Løve- 
ridderen'' er  det  Manden,  der  pines  af  sin  haardhjertede 
Elskede,  men  ved  sin  ydmyge  Undergivenhed  bestaar 
Prøven;  og  ogsaa  i  denne  Roman  er  det  Konflikten 
mellem  Elskovens  Fordringer  og  Ridderærens  Krav  paa 
daadfuldt  Bedriftliv,  som  sætter  Handlingen  i  Bevægelse. 
Men  Begyndelsen  omhandler  dog  et  andet  Æmne,  — 
aabenbart  er  det  det  tidligere  nævnte  Sagn  om  Féelskov 
og  Féland,  men  menneskeliggjort,  saa  det  næsten  er  uigen- 
kendeligt. Crestiens  Udforming  af  Motivet  beundredes  af 
Samtiden  som  et  Mesterstykke  i  Kvindespykologi. 

Ivan  har  med  Guldbægret  øst  Vand  af  den  forhexede 
Kilde  og  har  kæmpet  med  Kildens  Herre  og  givet  ham 
Banesaar.  Den  Saarede  flyr  til  sin  Borg,  og  Ivan  trænger 
efter  ham . . .  men  er  just  sluppen  ind  gennem  Borgporten, 
da  denne  gaar  i  bag  ham  og  et  Faldgitter  foran  ham,  saa 
han  sidder  fangen.  Borgens  Folk  og  Borgfruen  er  dog  hel- 
digvis ene  optagne  af  Borgherren,  som  ligger  og  dør  inde 
i  Salen,  og  kun  en  Tærne  har  set  ham,  og  —  endnu 
heldigere  —  Ivan  har  en  Gang,  da  hun  kom  som  Bud 
til  Artus'  Hof,  haft  Lejlighed  til  at  vise  hende  høvisk 
Venlighed;  til  Tak  for  hans  Ridderlighed  lover  hun  ikke 
at  røbe  ham  og  giver  ham  tilmed  en  Ring,  der  gør 
ham  usynlig.  Med  den  paa  Fingeren  færdes  han  nu  trygt 

om  i  Borgen.  Da  Ivan  kommer  ind  i  Salen,  springer 
Ligets  Saar  op  at  bløde,  —  et  Tegn  paa,  at  Drabsmanden 
var  i  Nærheden  —  men  Folkene  søger  forgæves  rundt  om 
efter  ham.  Under  alt  dette  staar  imidlertid  Ivan  og  forelsker 
sig  i  den  skønne  „Dame  de  la  fontaine*,  den  fortvivlet 
sørgende  Enke.  Ret  en  pikant  og  sentimental  Situation: 
Sejrherren  besejret  af  sin  dræbte  Fjendes  Hustru,  i  dens 
Magt,  som  hader  ham  mere  end  alle.  Fasttryllet  af  sin 
Elskov  er  han  ude  af  Stand  til  at  forlade  det  Sted,  hvor 
det,  af  alle  Steder,  er  farligst  for  ham  at  være.  Da  Lu- 
nette,  Tæmen,  kommer  til  ham  og  viser  ham  den  aabne 
Borgport,  kan  han  ikke  komme  sig  over  at  drage  bort, 
saa  haabløs  som  hans  Kærlighed  end  synes  at  maatte 
være.  I  lange  Monologer  udvikles  det  paradoksale  og 
sentimentalt  oprivende  i  hans  Stilling.  Han  betror  sig 
sluttelig  til  Tæmen,  og  Lunette,  en  ægte  Koblertæme 
/i  Familie  med  f.  Ex.  Medeas  Tærne  og  Didos  Søster  i 
de  „antike"  Romaner)  lover  at  gøre  det  Kunststykke  at 
vinde  sin  Frue  til  at  elske  sin  Husbonds  Banemand.  I  det 
Fesagn,  der  ligger  bagved,  var  det  en  Selvfølge,  at  hver 
ny  Ridder,  der  blev  Kildens  Herre  og  Forsvarer,  ogsaa 
ejede  Kildefeen;  det  bliver  først  anstødeligtog  paradoksalt 
ved  Omklædningen  til  menneskelige  Forhold.  Utroligt 
var  det  dog  ikke  for  Heltedigtningens  (ligesaa  lidt  som 
for  vore  danske  Folkevisers)  Publikum;  dette  var  ikke 
uvant  med,  at  en  Drabsmand  til  Bod  og  Erstatning  æg- 
tede den  dræbtes  Enke  eller  hans  Datter.  Crestiens  For- 
billeder er  imidlertid  snarere  —  ikke  saa  meget  vel 
den  østerlandsk  kyniske  Historie  om  den  lettrøstede 
Enke  i  Efesus,  —  som  derimod  lokaste,  der  i  „Romanen 
om  Theben**  ægter  sin  Gemals  Drabsmand,  eller  Dido, 

der  ved  Søsterens  Overtalelser  bringes  til  at  bryde  Tro- 
skabsløftet  overfor  sin  afdøde  Gemal,  eller  den  troløst 
vægelsindede  Briseis  i  Trojaromanen.  Navnlig  er  det 
vist  Briseisepisoden,  Crestien  har  villet  overbyde  ved  en 
endnu  mere  virtuosmæssig  Skildring  af  Kvindehjertets 
Omskiftelighed  og  Elskovsvillighed.  Tærnen,  der  saa 
temmelig  har  Frisprog  overfor  sin  Frue,  giver  sig  til  at 
tale  med  hende  om  det  frugtesløse  i  at  sidde  og  sørge: 
hun  maa  tænke  paa  at  have  nogen  til  at  forsvare  Kilden 
og  Borgen,  og  hun  kan  vel  nok  faa  sig  en  lige  saa  god 
Seignør  som  ham,  hun  har  mistet.  Fruen,  der  „er,  som 
Kvinder  er,  og  vægrer  sig  ved,  hvad  hun  i  Hjertet  vil," 
sender  Tærnen  bort  og  forbyder  hende  at  føre  saadan 
Tale.  Men  hun  grubler  dog  over  det  sagte  og  angrer,  at 
hun  har  forbudt  Lunette  at  komme  tilbage  dertil.  Og 
denne  tager  heldigvis  ganske  rolig  Temaet  op  igen  næste 
Gang  og  udvikler,  at  det  ikke  passer  sig  for  en  saa  for- 
nem Dame  at  sørge  saa  længe,  og  om  hun  maaske  tror, 
der  ikke  er  bedre  Krigere  til  end  han,  der  faldt?  —  Ja, 
hvem  skulde  det  da  være?"  —  I  blir  vred,  naar  jeg  siger 
det.  —  Nej,  lover  Fruen.  Og  Lunette  beviser  hende,  at 
den,  der  har  fældet  en  anden,  maa  være  bedre  Ridder 
end  han,  og  at  altsaa. .  .  „Bort,  bort  fra  mine  Øjne,  af- 
skyelige Væsen,"  bruser  Fruen  op,  —  men  ligger  allige- 
vel hele  Natten  og  tænker  over  Tingene  og  forsvarer 
Drabsmandens  Sag  i  sit  Hjerte.  „Naar  det  bare  ikke  var, 
at  Folk  vilde  pege  Fingre  ad  mig!"  Men  da  Lunette  næ- 
ste Dag  fortæller  hende,  at  det  er  den  berømte  Ivan, 
Artusridderen,  det  drejer  sig  om,  er  Fruen  allerede  Fyr 
og  Flamme  for  Sagen.  Hvor  hurtig  kan  han  skaffes  hid? 
—  spørger  hun  utaalmodig,  og  skønt  Lunette  har  ham  i 

Beredskab,  lader  hun  dog  sin  Frue  gaa  en  Dags  Tid  i 
Spænding,  før  hun  fører  Ivan  frem  for  hende.  Han  véd 
endnu  af  intet,  skælver  for  sit  Liv,  skønt  Lunette  skælmsk 
fortæller  ham,  at  hendes  Herskerinde  kun  vil  kaste  ham 
i  et  ikke  altfor  ubehageligt  Fængsel;  han  maa  ikke  staa 
dér  med  tabt  Mæle  —  siger  hun  — ,  men  gaa  frem  med 
sig.  Saa  kaster  han  sig  ned  for  Borgfruen  og  overgiver 
sig  til  hendes  Naade, . .  fortæller,  at  det  er  Elskov,  der 
har  holdt  ham  tilbage  paa  Borgen;  og  tilslut  —  Fruen 
tager  det  tørt  forretningsmæssig  —  foreslaar  hun  ham 
da,  at  han  skal  blive  Borgens  Forsvarer  og  dermed  — 
hendes  Mand.  Saa  sammenkalder  hun  sine  Baroner, 
spiller  en  hel  lille  Hykleriscene  for  dem  og  ender  med 
at  lade  sig  tvinge  af  dem  til  at  tage  en  ny  Gemal,  — 
hvorefter  hun  fører  Ivan  frem  og  lader  ham  hylde. 

Hvor  naivt  hele  dette  Stykke  psykologisk  Roman  end 
kan  forekomme  Nutiden,  —  Mennesker  var  naivere  og 
mere  usammensatte  den  Gang,  saa  Crestiens  Analyse 
kommer  maaske  endda  ikke  saa  meget  til  kort  overfor 
Virkeligheden.  Men  derefter  følger  —  som  den  egentlige 
Fortælling  —  dette,  at  Ivans  Ven  Gauvain  snart  bebrej- 
der ham,  at  han  „Hgger  af  sig''  og  i  sin  Elskov  glemmer 
Ridderliv,  og  Ivan  opnaar  da  Orlov  fra  sin  Frue  for 
ét  Aar.  Men  Venskabet  til  Gauvain,  Glæden  ved  Rid- 
derlivet og  siden  ogsaa  Ridderpligter,  der  kalder  ham 
til  betrængtes  Forsvar,  bringer  ham  til  at  oversidde  Fri- 
sten —  Elskovspligterne  overtrædes  saaledes  for  Ridder- 
ærens Skyld  — ,  og  nu  iaar  han  Bud  fra  sin  Dame,  at 
hun  ikke  vil  se  ham  for  sine  Øjne.  I  Fortvivlelse  og 
Anger  drager  Ivan  ud  og  lever  som  en  Vild  ude  i 
Skoven,  bliver  afsindig  af  Sorg,  og  først  efter  mange 

Trængsler,  mange  Bedrifter  og  megen  Snuhed  ft^  Tær- 
nens  Side,  der  her  igen  har  en  Række  kvikke  Samtaler 
med  sin  Frue,  overlistes  denne  tilslut  til  at  tage  den  ang- 
rende Synder  til  Naade.  — 

Naar  her  Kvinden  er  den  overlegne  Herskerinde, 
Manden  den  ydmyge  Tjener,  medens  i  „Erec  og  Enidef 
Forholdet  var  omvendt,  beror  dette  naturligvis  væsent- 
ligst paa,  at  Enide  var  en  Fattig  Pige,  som  hævedes  op 
ved  en  Fyrstes  Side,  medens  „Dame  de  la  fontaine"  er 
og  forbliver  den  regerende  Herskerinde  paa  Borgen  (^ 
Ivan  er  og  bliver  hendes  „Mand*",  hendes  Vasal.  Men  i 
den  næste  Roman  „Kærreridderen"  ser  vi  den  proven- 
calske Damedyrkelse  allerede  af  Crestien  helt  indarbejdet 
i  den  brittiske  Sagnverden  og  drevet  ud  i  paradoksal  Yder- 
lighed. Det  er  her  det  keltiske  Sagn  om  en  Bortforelse 
til  de  Dødes  Rige  og  Tilbageerobring  til  Livet,  som  vor 
Digter  har  gjort  til  en  helt  menneskelig,  ridderlig  For- 
tælling. Historien  om  Kong  Artus' Dronnings  Bortførelse 
ved  en  fremmed  Konge  var  et  gammelt  Led  i  de  brittiske 
Artussagn,  og  med  denne  Bortførelse  smelter  den  keltiske 
orfeusagtige  Myte  sammen;  det  er  Guenievre,  der  er  bort- 
ført, og  det  er  Lancelot,  der  henter  hende  tilbage.  Lancelot 
bliver  nu  gjort  til  Kongens  Søstersøn,  og  han  tilbeder 
og  dyrker  sin  Onkels  Hustru,  —  ganske  som  Tristan 
sin  Onkel  Marcs.  Ogsaa  her  drejer  Handlingen  sig  væ- 
sentlig om  en  Konflikt  mellem  Ridderære  og  Elskov,  — 
en  rent  symbolsk  Konflikt  mellem  begge  de  til  det  yder- 
ste tilspidsede  Begreber.  Lancelot  higer  blot  efter  at  finde 
og  naa  frem  til  det  Rige,  hans  tilbedte  Dronning  er  bort- 
ført til,  men  han  har  mistet  sin  Hest  og  staar  fortvivlet, 
da  en  Dværg  kommer  forbi  paa  sin  Kærre:  hvis  Ridde- 

ren  blot  vil  sidde  op,  skal  han  føre  ham  den  rette  Vej 
efter  Dronningen.  I  sin  utaalmodige  Længsel  begaar 
Lancelot  nu  for  sin  Elskovs  Skyld  den  for  en  Ridders 
Ære  højst  fornedrende  Handling  at  sidde  op,  —  noget 
han  kommer  til  dyrt  at  bøde  for.  Der  har  sagtens  i  det 
gamle  Sagn  være  noget  om  en  Vogn,  —  vel  Dødsvognen, 
som  Helten  maatte  overvinde  sig  til  at  bestige  for  at  naa 
ind  i  Dødens  Rige.  Det  har  Crestien  ikke  forstaaet  eller 
kunnet  bruge,  og  han  har  i  Stedet  med  en  Ceremoni- 
mesters Formalisme  hævet  det  lille  Brud,  som  det  aaben- 
bart  virkelig  har  været  paa  ridderlig  Anstand  saaledes 
at  køre  istedetfor  at  ride,  op  til  et  Symbol  for,  at  Lance- 
lot i  sin  Elskov  sætter  sig  ud  over  Ridderærens  Lov- 
regler. Overalt,  hvor  han  siden  kommer  frem,  er  hans 
Kærreridt  rygtedes,  og  han  modtages  med  Spot  og  Haan, 
ja,  da  han  endelig  —  efter  allehaande  Bedrifter  og  Æven- 
tyr,  —  ledet  af  sin  selvforglemmende  Elskov,  naar  Irem 
til  Dronningen  og  vil  befri  hende,  saa  vender  selv  huri 
sin  Ridder  og  Redder  Ryggen:  han  har  beskæmmet  sin 
Ridderære  og  derigennem  ogsaa  hendes.  (Nogle  forstaar 
dog  Teksten  saaledes,  at  Dronningen  tværtimod  er  vred 
over,  at  hendes  Ridder  et  Øjeblik  har  betænkt  sig  paa 
at  bestige  Kærren.)  Tavs  og  ydmyg  bøjer  han  sig  for 
hendes  Unaade,  der  ikke  værdiger  ham  nogen  Forklaring, 
og  længe  strejfer  han  fortvivlet  om,  indtil  han  efter  nye 
Bedrifter  og  sønderknust  Ydmyghed  endelig  tages  til 
Naade.  Med  nye,  ejendommelige  Farver  er  denne  Lan- 
celots  ydmyge  Elskov  malet;  trods  Paavirkningen  ft^ 
Trubadurerne  er  den  —  saa  at  sige  —  af  en  mere  nor- 
disk blond  Natur  end  deres;  det  er  en  helt  romantisk 
drømmende  Betagethed,  et  længselsftildt  Sværmeri,  Yng- 

lingen  gaar  om  i.  Mange  skønne  Piger  søger  undervejs  at 
friste  eller  tvinge  ham,  men  „Ridderen  har  ikke  flere  Hjer- 
ter end  ét,  og  det  er  ikke  længer  hos  ham";  i  alle  Situa- 
tioner bevarer  han  sin  Renhed,  og,  naar  etsteds  den  unge 
Værtinde  nøder  ham  til  at  dele  Leje  med  sig,  beholder 
han  forsigtig  sin  Underdragt  paa.  En  Dag  finder  han  paa 
Vejen  en  Elfenbenskam  med  noget  gyldent  Kvindehaar 
—  »jeg  ved  ikke,  hvis  det  var,"  siger  Forf.  skælmsk  — 
straks  falder  han  i  Afmagt  af  Bevægelse,  løsner  siden  var- 
somt alle  Haarene,  trykker  dem  mod  Øjne,  Mund  og 
Pande  og  gemmer  dem  paa  sit  Bryst  Guenievre  paa 
sin  Side  har  sin  Lyst  af  at  herske  over  den  Unges  be- 
skedne Pageelskov  og  sætte  den  paa  raffinerede  Prøver. 
En  Gang,  da  Lancelot  —  inkognito,  kun  genkendt  af 
Dronningen  —  kæmper  med  stor  Bravur  ved  en  flere 
Dages  Turnering,  sender  hun  ham  en  Morgen  hemmelig 
Ordre  til,  at  han  den  Dag  skal  kæmpe  slet,  og  midt  i  sin 
ærgerrige  Kappelyst  lader  han  sig  saa  —  for  sin  Til- 
bedtes Lune  —  gøre  til  Spot  og  Spe.  Som  en  Vante  i 
sin  Haand,  en  Hund  for  sin  Fod  vil  hun  have  ham. 
Endelig  opnaar  han  et  natligt  Stævnemøde  med  hende» 
og  idet  han  trykker  Vinduets  Jerngitter  til  Side,  slipper 
han  ind  i  hendes  Kammer,  skønt  med  lemlæstet,  blødende 
Haand  —  der  er  noget  som  et  Minde  om  Marie  de 
France's  Yonec  heri.  Da  han  naar  frem  til  Dronningens 
Seng,  „bøjer  han  sig  først  ned  og  tilbeder,  thi  paa  intet 
helligt  Legeme  tror  han  som  paa  hendes"  —  man  jser^ 
hvor  blasfemisk  Elskoven  er  — ,  og  efter  en  Elskovsnat, 
fuld  (siger  Forf  i  mystiske  Vendinger)  af  en  Art  Lyst,. 
som  aldrig  har  haft  sin  Lige  og  som  alle  Dage  skal  for- 
ties af  mig,  staar  han  op,  medens  Dronningen  endnu 

sover,  men  førend  han  lister  bort,  følende  sig  som  en  „hel 
Martyr"*,  folder  han  først  igen  paa  Knæ  foran  Sengen  og 
„bærer  sig  ad  ganske  som  foran  et  Alter."  Det  patolo- 
giske Element,  som  vi  fandt  Spirer  til  allerede  i  Truba- 
durernes knælende  Underkastelse  under  Kvinden,  har 
her  næsten  naaet  det  uhyggelig  perverse. 

Trods  Menneskeliggørelsen  ligger  der  en  vis  vag, 
mystisk  Atmosfære  udenom  alle  Personer  og  Begiven- 
heder i  Lancelotdigtet.  Vi  er  naaet  langt  ind  i  Historien, 
inden  vi  faar  at  vide  —  og  kun  helt  i  Forbigaaende  — 
hvem  „Kærreridderen",  som  Lancelot  kaldes,  egentlig 
er  (et  Kunstmiddel  til  at  ægge  Nysgerrigheden,  som 
Crestien  ogsaa  ellers  ynder),  og  hele  Forholdet  mellem 
ham  c^  Gauvain,  der  ligeledes  er  ude  at  søge,  holdes  gan- 
ske i  det  dunkle :  den  første  synes  at  kende  den  sidste,  men 
ikke  omvendt;  Forholdet  mellem  Lancelot  og  Dronningen 
er  ligeledes  holdt  vagt  og  ubestemt,  c^  Mysterierne  i 
Kongen  af  Gorres  Land,  paa  den  anden  Side  „Sværd- 
broen", bliver  mer  og  mer  drømmeagtigt  uforstaaelige, 
eftersom  Heltens  Fart  gaar  frem.  Det  er  aabenbart  Dig- 
teren selv,  der,  trods  al  sin  nøgterne  Virkelighedssans, 
for  Alvor  er  bleven  fangen  i  den  keltiske  Sagnverdens 
Mystik;  hverken  han  selv  eller  hans  Læsere  kan  undgaa 
at  føle,  at  vi  befinder  os  i  Hinsidighedens  Uvirkeligheds- 
verden.  Og  i  sin  sidste,  ufuldendte  Roman  „Perceval 
Walesboeren"  rider  den  nordfranske  Hofdigter  endnu 
dybere  ind  i  Vidunderfantastikens  Lande. 

„Perceval"  fortæller  om  Drengen,  der  vokser  op  i 
Skoven,  hvor  hans  Moder,  en  Ridderenke,  har  opdraget 
ham  Ijærnt  fra  Verden,  for  at  han  ikke  som  sin  Fader 
og  sine  Farbrødre  skal  finde  en  tidlig  Død  paa  Valen. 

En  Foraarsdag,  mens  Knøsen  rider  om  i  Skoven,  og  alt 
straaler  om  ham  af  Glæde,  saa  hans  Hjerte  udvider  sig 
i  Brystet,  hører  han  det  imidlertid  klirre  af  Jern  mellem 
Egene  og  ser  det  lyse  i  Skovens  Dyb,  og  fem  Riddere 
sprænger  forbi  ham.  Det  maa  være  de  Engle,  Moder  har 
fortalt  mig  om  —  mener  Drengen  —  de,  som  er  skønnere 
end  alt  andet  uden  Gud.  Han  knæler  ned  og  vil  tilbede 
dem.  Men  de  holder  an  og  spørger  ham  om  Vej,  og  meget  liv- 
fuldt gengives  nu  alle  de  forbausede  Spørgsmaal,  Drengen 
overvælder  dem  med  om  deres  Rustning  og  Heste  osv., 
medens  Ridderne  bliver  mer  og  mer  utaalmodige  ved  ikke 
at  kunne  faa  Besked  af  ham;  „alle  de  Walesboer  er  ogsaa 
saa  dumme,*"  siger  en  af  dem.  Da  han  kommer  hjem, 
kan  han  ikke  blive  træt  af  at  fortælle  Moderen  om  disse 
himmelske  Væsener,  der  kaldte  sig  Riddere,  og  forgæves 
søger  Moderen  i  sin  Angst  at  foreholde  ham,  at  det  er 
af  den  Slags  Engle,  som  slaar  Folk  ihjæl.  Det  hjælper 
ikke;  Sønnen  hører,  at  hans  Fader  var  Ridder,  og  nu 
vil  han  intet  andet  end  ud  i  Verden  for  at  blive  Ridder. 
Med  tungt  Hjerte  maa  Moderen  udruste  ham  —  det 
bliver  en  meget  hjemmegjort,  komisk  bondsk  Udrust- 
ning —  og  hun  giver  ham  en  Række  Raad  med  for  Livet: 
Klogskabsraad  og  Moralbud,  Regler  for  Høviskhed  og 
Anstand  —  som  i  de  orientalske  Fortællinger  eller  i 
Ruodlieb,  kun  noget  mere  ridderlige.  Saa  drager  Knøsen 
ud  i  Verden,  —  lidet  ænsende,  at  Moderen  falder  besvi- 
met om  af  Soi^.  Han  praktiserer  nu,  hvor  han  kommer 
frem,  trofast  sin  Moders  Leveregler;  „saadan  lærte  min 
Moder  mig,"  siger  han  troskyldig.  Paa  en  saa  naivt  uer- 
faren Maade  anvender  han  dem,  at  han  stadig  støder  an 
mod  god  Tone,  men   hans  sunde  ufordærvede  Natur 

hjælper  ham  dog  frem,  og  stedse  søger  han  efter  Mo- 
derens Raad  at  fuldkommengøre  sig  og  holde  sig  til 
„prudhommes".  Han  kommer  til  Kong  Artus'  Hof,  hvor 
„le  valet  sauvage"  —  som  Digteren  kalder  ham  —  djærvt 
og  uforknyt  forlanger  straks  at  blive  udrustet  og  slaaet  til 
Ridder.  Da  han  netop  ser  en  Ridder  i  rød  Rustning  vise 
sig  uforskammet  mod  Dronningen,  fælder  han  ham  med 
sine  walisiske  Kastespyd  og  hjælper  sig  selv  til  ridderlig 
Udrustning  ved  at  iføre  sig  hans  Vaabendragt.  Han 
nænner  dog  ikke  at  skille  sig  af  ved  sine  hjemmegjorte 
Klæder,  men  man  maa  hjælpe  den  uvante  Knøs  Rust- 
ningen paa  uden  om  Walesdragten,  og  som  „den  røde 
Ridder*  —  han  kender  ikke  sit  rette  Navn  —  drager 
han  nu  videre  ud  i  Verden.  Han  træffer  en  gammel 
Borgherre,  Goneman,  der  indbyder  ham  til  sig,  slaar 
ham  til  Ridder  og  opdrager  paa  ham  ved  at  give  ham 
en  Række  nye  Leveregler  —  baade  ridderligt  religiøse 
Moralbud:  at  hjælpe  de  værgeløse,  bede  i  Kirker,  ikke 
dræbe  en  overvunden  Fjende,  og  ogsaa  Velopdragenheds- 
regler  som  ikke  at  snakke  eller  spørge  for  meget 

Atter  drager  han  videre  ud,  for  at  fortsætte  sine  „Lehr- 
und  Wanderjahre".  Sin  Opdragelse  til  Elskov  faar  han 
i  en  Borg,  hvis  Herskerinde  er  en  ung  Pige,  som  trænges 
haardt  af  fjendtlige  Naboer.  Han  fælder  hendes  Fjender 
for  hende,  og  det  lykkes  efterhaanden  Borgfrøkenen  ved 
sin  elskværdige  Imødekommenhed  at  vække  den  ganske 
uskyldige  og  ukyndige  Knøs  til  ømmere  Følelser;  i  al 
sin  Naivitet  er  denne  Episode  meget  fint  og  nydeligt 
gjort.  Foreløbig  maa  imidlertid  „den  røde  Ridder"  drage 
videre,  han  vil  opsøge  sin  kære  Moder,  —  Længselen 
efter  at  gense  hende  er  endelig  vaagnet  i  ham. 

Dog,  han  flakker  forgæves  om  og  søger  den  „gaste- 
forét",  hvori  Moderen  bor.  Og  nu  er  det,  han  kommer  til 
et  hemmelighedsfuldt  Slot  En  Mand,  der  stod  og  fiskede, 
har  vist  ham  derhen,  og  han  føres  ind  i  en  Sal,  hvor  der 
foran  Ilden,  paa  en  Seng,  sidder  eller  ligger  en  afkræftet 
Mand.  Denne  beder  høflig  Gæsten  undskylde,  at  han 
ikke  rejser  sig,  men  byder  ham  Plads  og  giver  sig  i 
Snak  med  ham.  Under  Samtalen  kommer  en  Tjener  ind 
og  bringer  Værten  et  Sværd  fra  hans  Niece,  og  Værten 
forærer  Sværdet  til  den  røde  Ridder.  Derefter  en  Tjener 
med  en  blank  Lanse,  af  hvilken  der  drypper  Blod;  vor 
Ridder  vil  nysgerrig  til  at  spørge,  men  husker  paa  Gone- 
mans  Formaninger  og  tier.  Endnu  kommer  to  Tjenere 
med  høje  Lysestager,  og  mellem  dem  gaar  en  Jomfru, 
som  bærer  „en  Graal"  i  Hænderne;  Glansen  fra  Graalen 
fordunkler  ganske  Lysene.  En  flad  Sølvtallerken,  eller 
et  Slags  Fodstykke,  bæres  bagved  Graalen.  Atter  tøjler 
Ridderen  sin  Spørgelyst,  og  Optoget  gaar  ud  igen  ad  en 
anden  Dør.  Der  veksles  intet  Ord  om  alt  dette,  og  nu 
bæres  et  prægtigt  Maaltid  ind;  bagefter  følges  Gæsten  til 
sit  Leje.  Men  næste  Morgen,  da  han  vaagner,  er  hele 
Huset  som  uddødt,  Salene  er  tillaasede,  kun  hans  Hest 
staar  opsadlet,  og  med  den  maa  han  da  ride  videre. . . 

Det  var  Graalsborgen,  han  havde  været  i,  og  det  var 
stor  Jammerskade  —  faar  Perceval  (nu  gætter  han  nem- 
lig pludselig  sit  eget  Navn)  senere  at  vide  — ,  at  han  ikke 
spurgte.  Men,  lærer  en  Eneboer  ham,  at  han  ikke  fik 
spurgt,  det  var  en  Straf,  fordi  han  saa  hjærteløst  var 
draget  bort  fra  sin  sørgende  Moder,  der  havde  taget  sin 
Død  over  hans  Bortfart;  den  syge  Graalskonge  var  den 
ene  af  hans  Morbrødre,  han  —  Eremitten  selv  —  er  den 

anden Dog  mer  faar  vi  ikke  at  vide  hos  Crestien, 

han  har  sluppet  Pennen,  og  overladt  til  talrige  Fort- 
sættere at  digte  videre  paa  Graalsagnet. 


De  digteriske  Retninger  i  hvilke  Crestien  udformede 
det  „bretonske"  Stof,  udprægede  sig  stadig  mer  og  mer 

i  hele  den  vældige  Pro- 

duktion  af  „bretonske 
Romaner".  Der  er  i 
disse  paa  den  ene  Side 
en  meget  realistisk,  ly- 
stigt frivol  Skildring  af 
den  adelige  Verdens 
Sæder  og  af  det  ubund- 
ne, æventyrlige  Lande- 
vejsliv.  Vi  faar  Skild- 
ring af  Kroningsfester 
og  Bryllupsoptog  og 
Byernes  festlige  Mod- 
tagelse af  et  elsket  Fyr- 
stepar; vi  ser  ogsaa 
Damen  ved  sit  Toilette, 
halvt  liggende  paa  Løj- 
bænken, medens  den  ene  Tærne  med  Elfenbenskam  re- 
der de  lange  blonde  Lokker,  den  anden  holder  Spejlet 
frem  med  sin  ene  Haand,  en  Blomsterkrans  i  sin  anden, 
og  vi  overværer  lange  Selskabskonversationer  mellem 
Herrer  og  Damer.  Der  gøres  Forsøg  paa  at  hæfte  en  vis 
ydre  og  indre  Karakteristik  ved  Personernes  Navne: 
Guinaut  den  blonde,  Madian  den  stolte,  „le  beau-tene- 

breux",  „le  beau-hardi",  eller  at  udstyre  Personerne  med 
visse  kapriciøse  Særheder;  der  er  ogsaa  Karikaturer  af 
en  grim  Dame,  en  hæslig  Dværg  og  —  i  Prosaromaneme 

—  „problematiske  Naturer*  med  tiltalende  og  utiltalende 
Egenskaber  i  passende  Blanding,  Figurer  f.  Eks.  som 
Kong  Claudas  og  Artus'  Søster  Moi^ne. 

De  giver  mest  en  Art  elegant  Kronik  af  „Selskabet* 

—  disse  Romaner,  og  det  er  ikke  noget  opbyggeligt 
Billed,  de  viser  af  de  adelige  Sæder.  Damen  driver  ofte 
et  forførerisk  Koketteri;  naar  hun  rider  sammen  med 
en  Kavaler,  taler  hun  om  Elskov  og  synger  brittiske 
„lais*  og  „retrouenges"  for  ham,  lader  under  Samtalen 
gærné  sit  Halsklæde  falde  eller  knapper  en  Knap  op  paa 
sin  Kjole,  som  for  Hedens  Skyld,  saa  hendes  Ansigt  og 
hvide  Hals  bliver  synlige,  og  foreslaar  ham  at  holde 
Rast  paa  skyggefulde,  indbydende  Steder.  Eller  hun 
kommer  ind  om  Morgenen  og  sidder  paa  Sengekanten 
og  konverserer  ham.  Ridderen  paa  sin  Side  er  heller 
ikke  bange  for  at  tage  Initiativet.  Han  kommer  ind  ved 
Sengetid  og  besøger  en  af  Slottets  Damer;  hun  sidder  i 
sit  Kammer  og  hasper  Guldtraad,  og  han  sætter  sig  ved 
Siden  af  hende,  tager  Guldtraaden  mellem  sine  Fingre 

og  udspørger  hende  om  hendes  Arbejde og  ender 

med  at  blive  der  om  Natten.  Det  er  intet  Under,  at  da 
der  en  Dag  til  Kong  Artus*  glade  Hof  kommer  en  Mand 
med  en  Vidunderkappe,  som  kun  kan  passe  den  Dame, 
der  intet  har  at  bebrejde  sig  i  Henseende  til  sine  Sæder, 
og  en  anden  Dag  en  Mand  med  et  Drikkehorn,  hvoraf 
kun  den  Ægtemand  kan  drikke  uden  at  spilde,  hvis  Hu- 
stru aldrig  har  gaaet  hans  Ære  for  nær. . .  saa  kommer  det 

—  til  enkeltes  Fortrydelse,  men  de  flestes  muntre  Spot  — 

for  en  Dag,  at  saa  godt  som  ingen  Dame  kan  passe 
Kappen   og  ingen  Ægtemand  drikke  af  Hornet. 

Navnlig  er  det  dog  det  omflakkende  Liv  paa  Landeveje 
og  i  Herberger,  der  virker  opløsende  paa  alle  Sæder, 
Her  er  der  et  Herberge,  hvor  Værtens  Datter  om  Natten 
paatrænger  Gæsten  sit  Selskab;  et  andet  Sted  et  Slot, 
hvis  Baron  tager  sig  sin  Gæstfrihed  betalt  hos  de  Rej- 
sendes Damer.  Det  var  Sæd  i  det  Land,  Lancelot  rejser 
igennem,  at  en  Jomfru,  som  rejste  alene,  kunde  ikke 
uden  stor  Straf  voldføres  —  stadig  forekommer  iøvrigt 
saadan  Voldførsel,  —  men  naar  hun  derimod  har  en  Rid- 
der med  som  Ledsager,  og  man  kan  overvinde  ham, 
havde  man  Ret  til  at  nyde  hendes  Elskov.  Den  raa  Ridder 
Agravain  dræber  just  en  saadan  vejfarende  Dames  Ridder; 
han  byder  hende  saa  staa  af  Hesten,  vælter  hende  om- 
kuld og  river  Klæderne  af  hende,  men  da  han  ser  hen- 
des Legeme  fuldt  af  Bylder,  byder  han  hende  under  den 
plumpeste  Haan  rolig  staa  op  igen,  han  skal  sandelig 
'  ikke  gøre  hende  noget.  Altfor  hyppig  behøves  imidlertid 
som  sagt  ingen  Vold.  En  Ridder  sætter  en  Gang  sin 
Dame  og  sin  Hund  paa  Prøve  og  maa  med  Vemod  se, 
hvor  villig  hans  Skønne  følger  en  fremmed  Ridder,  me- 
dens Hunden  forbliver  ham  tro.  Og  mange  af  de  mest 
ansete  Riddere  drager  om  og  har  det  ene  galante  Æven- 
tyr  efter  det  andet;  hvor  en  Ridder  som  den  muntre, 
kvindekære  Gauvain  kommer  frem,  render  Damerne 
efter  ham  og  kappes  om  at  nyde  hans  Gunst.  Rundt  om 
har  Gauvain  og  andre  Riddere  derfor  Børn,  som  de  ikke 
véd  af  og  som  heller  ikke  kender  til  deres  Fader,  naar 
de  drager  ud  i  Verden;  det  er  sikkert  ikke  uden  et  solidt 
Virkelighedsgrundlag,  naar  disse  Romaner  saa  hyppig 

Middelalderlig  Ridderromantik  25 

handler  om  saadanne  Heltesønner,  der  søger  deres  Fader 
og  tilslut  genkender  ham  i  Gauvain  eller  en  anden  af 
Artus'  Riddere. 

Men  med  denne  frivole  Realisme  blander  sig  —  som 
hos  Crestien  —  overalt  i  Artusromanerne  en  sentimen- 
tal Damedyrkelse  og  en  højtspændt  Æresdyrkelse.  Et- 
steds rider  tre  Brødre,  unge  Kongesønner,  afsted  gennem 
en  Skov,  og  den  ene  af  dem  spørger  den  anden,  hvad 
de  nu  vilde  gøre,  hvis  de  ene  i  Skoven  traf  Værtens 
smukke  Datter  fra  det  Sted,  hvor  de  har  overnattet.  Den 
ene  siger,  at  det  véd  han  nok,  han  vil  have  sin  Lyst 
med  enhver  Kvinde,  og  lidet  er  der  ved  den  Ridder,  der 
forsømmer  nogen  Lejlighed,  enten  han  maa  bruge  Vold 
eller  ej.  Den  anden  udvikler  herimod  sin  sværmerske 
og  følsomme  Opfattelse  af  Elskov.  Denne  Sidste  hører 
til  Lancelots,  Gliglois',  Iders,  Claris'  og  en  lille  Række 
andre  følsomme  Elskeres  Klasse.  Gliglois  er  en  ung 
Page,  som  Gauvain  har  sendt  sin  Skønne  for  at  tjene 
hende,  men  som  selv  forelsker  sig  ydmygt  brændende  i 
Damen,  mens  han  daglig  er  om  hende  og  opvarter  ved 
Bord  og  Toilette.  Hun  mærker,  hvordan  Knøsen  glemmer 
at  skære  for  og  ryster  paa  Haanden,  naar  han  skal  fæste 
hendes  Klædning,  og  hun  morer  sig  med  at  kokettere 
med  hans  haabløst  beskedne  Elskov,  grusomt  at  haane 
ham  og  haardhjertet  lade  ham  løbe  sig  halvt  fordærvet 
ved  Siden  af  hendes  Hest ...  for  tilsidst,  naar  han  er 
pint  og  prøvet  tilstrækkelig,  pludselig  at  belønne  hans 
„perseverance"  med  sin  Haand  og  sit  Hjerte.  —  Claris  er 
den  fattige  unge  Ridder,  der  forelsker  sig  i  sin  Konges 
Gemalinde;  han  ligger  haardt  saaret,  og  Dronningens 
Broder,  hvem  han  engang  er  kommen  til  at  røbe  sin 

Elskov,  faar  sin  Søster  til  at  besøge  ham.  Overvældet  af 
Glæde  fear  han  nu  endelig  Mod  til  at  erklære  sig  for 
hende,  men  hun  afviser  ham  strængt,  og  den  syge  falder 
i  en  Besvimelse  og  ligger  som  død.  Dog,  nu  bevæges  hun 
af  Medlidenhed  og  bøjer  sig  ned  og  kysser  ham,  og  Kys- 
set vækker  Ynglingen  tilbage  til  Livet;  paa  Broderens 
Forbøn  gaar  Dronningen  ind  paa  at  blive  hans  „amie'', 
kun  at  han  altid  maa  nøjes  med  „l'acoler  et  le  besier."" 

Ogsaa  Ægteskabsbruddets  Elskov  behandles  efterhaan- 
den  helt  sværmersk  elegisk  og  følsomt  moralsk,  —  især 
i  de  to  vidtløftige  Prosaromaner  om  Lancelot  og  om 
Tristan.  Istedenfor  Versformen  træder  nemlig  nu  af  og 
til  Prosaen  frem  —  en  noget  bleg  og  udspædet  Prosa, 
men  som  alligevel  har  sin  egen  ceremonielle  Elegance, 
sin  egen  smægtende  Ynde,  som  stemmer  godt  med  To- 
nens Sirlighed  og  Følsomhed.  Længe  sværmer  den  unge 
Lancelot  tavst  og  dybt  for  Dronningen,  han  kan  ikke, 
som  de  livlige  Sydfranskmænd,  synge  sin  Følelse  ud  i 
sirlig  Hyldest,  han  besvimer  næsten,  naar  hun  rækker 
ham  Haanden,  og  det  er  hende,  der  maa  gøre  de  første 
meget  fine  og  diskrete  Tilnærmelser,  —  nydeligt  er  f  Eks. 
det  Bud,  hun  sender  ham,  da  han  skal  ud  paa  Rejsefærd, 
at  han  bør  vogte  sig  for  uværdig  Elskov,  thi  jo  højere 
en  Ridder  sætter  sine  Ønskers  Maal,  des  mere  stiger 
han  selv  i  Værd.  Tilsidst  maa  en  Ven  være  Mellem- 
mand og  tolke  Lancelots  Følelser,  og  Dronningen  giver 
ham  i  Tærnernes  Nærværelse  et  Kys.  Paa  et  saadant 
Kys  eller  et:  „Beau  doux  ami"  kan  den  lykkelige  El- 
sker leve  længe.  Naar  han  rider,  kan  han  sidde  hen- 
sunken i  Elskovssværmerier  en  hel  Dag  uden  at  tale  og 
uden  at  vide,  hvor  Hesten  fører  ham  hen,  og  paa  samme 

Maade  kan  Dronningen  staa  i  Taamvinduet  og  falde  hen 
i  Drømmerier  om  al  den  Glæde,  som  hendes  Hjerte 
strømmer  over  af.  De  Elskende  har  kun  faa  og  korte 
Møder,  maa  oftest  nøjes  med  at  gaa  og  sukke  og  sværme, 
skilte  fra  hinanden,  og  selv  naar  de  er  sammen,  udgyder 
deres  Elskov  mest  Taarer  over  at  de  er  skilte  ved  Ægte- 
skabets Jærngitter.  De  lider  ved  det  halve  og  skjulte 
Forhold,  og  Kongen  selv  har  Medlidenhed  med  dem. 
Artus  er  endog,  for  at  beholde  Lancelots  Venskab,  villig 
til  at  afstaa  ham  sin  Dronning.  Hver  af  de  Elskende  har 
sig  en  Fortrolig,  en  Ven  eller  Veninde,  for  hvem  de  ud- 
øser deres  Hjerte  og  som  glæder  sig  og  græder  med  dem, 
og  Dronningen  faar  de  to  Fortrolige  klappet  sammen  til 
et  Par,  ligesom  i  „Tristan"  Kaherdin  og  Brangien  bliver 
det.  Onde  Mennesker  saa'r  ved  falske  Breve  Mistankens 
Sæd  baade  mellem  Tristan  og  Isolde  og  mellem  Lance- 
lot  og  Guenievre,  og  de  Elskende  tror  —  som  det  ud- 
trykkelig paabydes  i  Kærlighedens  Lovbog  hos  Andreas 
Capellanus  —  straks  det  Værste  om  hinanden  og  er  for 
stolte  til  at  søge  Opklaring  og  til  at  retfærdiggøre  sig.  De 
vil  dræbe  sig  selv  af  Fortvivlelse,  men  de  Fortrolige  til- 
vejebringer Forklarings-  og  Forsoningsscener.  I  Virke- 
ligheden er  Lancelot  Mønsteret  paa  en  „loyal  amant". 
Naar  en  Kvinde  vil  forføre  ham  og  siger:  Jeres  Ven- 
inde kan  aldrig  faa  det  at  vide,"  svarer  han:  „Mit  Hjerte 
vilde  faa  det  at  vide,  og  det  er  ét  med  hendes,"  og 
da  en  Kvinde  har  fralistet  ham  et  Kys,  staar  han  fortviv- 
let ved  en  Kilde  og  vasker  sig,  gnider  sine  Læber  og 
skyller  sin  Mund,  —  som  en  Helgen  i  en  af  de  gamle 
Legender  vilde  gøre  det. 
Ligeoverfor  denne  sentimentale  Erotik  staar  imidlertid 

—  som  hos  Crestien  —  den  højtspændte  og  tilspidsede 
Æresdyrkelse  som  det  andet  ideale  Princip.  Kunde  Helte- 
digtningens virkelige  Helte  blive  bange,  kender  derimod 
disse  uvirkelige  Riddere  aldrig  til  Frygt;  kunde  hine  vise 
Klogskab  og  List,  foragter  disse  sligt.  Naar. Gesandter 
kommer  ind  i  Kong  Artus'  Hal,  broutende  og  udæskende 
som  det  hørte  til  i  Heltedigtningen,  svarer  Kongen  sagt- 
modig smilende :  „Ven,  sig  os  dit  Ærinde,  ingen  skal  hindre 
dig  deri."  Enhver  Bøn  maa  en  Ridder  af  det  runde  Bord 
tilstaa  paa  Forhaand,  og  Gang  paa  Gang  bringes  baade 
Artus  og  hans  Helte  i  den  pinligste  Forlegenhed,  naar 
Bønnens  Indhold  viser  sig  at  være  en  ren  Urimelighed, 
og  de  nødes  ofte  ved  saadanne  ubesindige  Løfter  til  at 
forsvare  en  uretfærdig  Sag.  I  lapset  Højsind  sætter  Rid- 
deren sin  Dame  paa  Spil,  saasnart  nogen  udæsker  ham 
til  at  kæmpe  om  hende.  Naar  der  kommer  en  fremmed 
Kæmpe  til  Kong  Artus'  Hof  og  udfordrer,  hvem  der  vil, 
til  at  kæmpe  med  ham  om  Dronningen,  slaar  Artus  straks 
til,  Guenievre  føres  som  Stridens  Genstand  ud  paa  en 
Eng,  og  hvem  af  Ridderne,  der  melder  sig  —  selvom  det 
er  den  altid  uheldige  Keu  — ,  faar  Lov  til  at  tage  Affære. 
I  Kampen  selv  tilstaar  Ridderen  sin  Fjende  alskens  For- 
dele, og  der  gælder  de  fineste  Æresregler  for  Kampens 
Førelse.  Ogsaa  den  stiveste  Høflighedsetikette  gælder  mel- 
lem Ridderne,  og  ethvert  „inconvenabelt"  Ord  eller  uhøf- 
ligt Svar  er  nok  til  en  Udfordring  og  Duel.  Især  er  Høvisk- 
hed mod  Damer  en  Ridderpligt;  ikke  at  hilse  paa  en 
Dame  er  en  Brøde,  der  maa  sones;  at  lægge  Haand  paa 
en  Dame  —  selvom  hun  ved  at  kaste  sig  ind  mellem 
to  Kæmpende  selv  er  Skyld  deri  —  kræver  lang  Bod. 
En  ny  ridderlig  Dyd,  som  Artusridderne  driver  ud  i 

Raffinement,  er  Beskedenhed;  den  har  de  lært  af  Le- 
gendernes Helgener.  De  søger  paa  enhver  Maade  at  stille 
deres  Lys  under  en  Skæppe  og  holder  mest  af  at  ud- 
føre deres  Bedrifter  anonymt,  under  fremmed  Rustning, 
man  maa  udspionere  dem  for  at  faa  Lejlighed  til  at  takke 
dem.  Smuk  er  ogsaa  f  Eks.  en  Scene,  i  hvilken  Gauvain 
møder  en  Broder  af  sig,  uden  at  denne  kender  ham. 
Broderen  udspørger  Artusridderen  om  Ridderne  af  det 

runde  Bord,  hvem  der  er  den  ypperste  o.  s.  v stadig 

glædende  sig  til  at  høre  Gauvains  Ros.  Men  Gauvain 
nævner  en  efter  en  alle  de  andre,  aldrig  sit  eget  Navn, 
til  voksende  Ærgrelse  for  den  anden.  En  helt  selvpla- 
gerisk Lyst  viser  baade  Lancelot  og  andre  Helte  til  at 
lade  sig  miskende,  lade  sig  anse  for  uduelig  og  lade  sig 
stille  i  Skyggen  af  andre;  sagtmodig  undviger  de  at  vise 
sig,  indtil  det  bliver  nødvendigt  og  de  pludselig  afslører 
sig  i  al  deres  Heltekraft. 

Og  Artusromanerne  ynder  nu  —  ligesom  Crestien  — 
at  stille  Ridderen  i  tilspidsede  Samvittighedskollisioner, 
i  hvilke  de  forskellige  Æreskrav  eller  Ridderærens  og 
Elskovens  Lovbud  kommer  i  Konflikt  med  hinanden  og 
Ridderen  enten  nødes  til  at  overtræde  et  af  Buddene  og 
maa  tage  sin  Straf  derfor  eller  maa  klare  sig  ud  af  Van- 
skeligheden ved  en  eller  anden  subtil  Løsning.  Han  har 
f  Eks.  lige  overvundet  en  Modstander  og  denne  ligger 
værgeløs  under  ham;,  en  Dame  kommer  ilende  og  beder 
om  en  Gunst,  hvilken  Ridderen  selvfølgelig  tilstaar  hende; 
hun  beder  nu  om  den  Overvundnes  Hoved.  Det  vil  være 
æreløst  at  dræbe  den  Værgeløse;  men  sit  Løfte  til  Damen 
kan  Ridderen  heller  ikke  bryde;  han  giver  altsaa  Ridde- 
ren hans  Vaaben  tilbage,  optager  en  ny  Kamp  med  ham 

Og  fælder  ham  i  denne.  Eller  Gauvain  har  dræbt  en 
Ridder,  der  øvede  Vold  mod  en  Kvinde.  Om  Aftenen 
kommer  han  til  et  Slot,  hvor  han  modtages  paa  det  bed- 
ste. Men  efter  endt  Maaltid  bæres  just  Liget  af  den 
dræbte  Mand  ind  i  Slottet,  og  det  viser  sig,  at  det  er 
Slotsherrens  Søn,  Gauvain  har  dræbt;  Blodet,  der  giver 
sig  til  at  rinde  ud  af  Ligets  Saar,  aabenbarer  Drabsmanden, 
og  han  gør  heller  intet  Forsøg  paa  at  nægte.  Værten  vil 
først  slaa  ham  ihjæl,  men  ihukommer  Gæstft'ihedens  Love 
og  lader  ham  næste  Morgen  drage  afsted  i  Fred  for  bag- 
efter at  forfølge  ham  og  søge  Hævn. 


Prosaromanen  om  Lancelot  er  gennemtrængt  af  Munke- 
aand.  Lange  Ekskurser  om  Trosdogmer  afbryder  For- 
tællingen, og  Ridderskabets  kristelige  Mission  fremhæves 
hyppig.  Forestillinger  om  Synd  og  Anger  og  Bod  gen- 
nemtrækker Lancelots  og  Guenievres  Elskovshistorie,  og 
hele  den  elegiske  Følsomhed,  med  hvilken  Lancelots  og 
Guenievres  Trængsler  skildres,  har  kristelig  Legende- 
tone i  sig.  Den  nøjeregnende  Samvittighedsfuldhed  og 
den  spidsfindige  Dialektik,  hvormed  Ridderærens  For- 
dringer søges  fyldestgjorte,  den  dybe  Syndsbevidsthed, 
som  det  mindste  Brud  paa  disse  Fordringer  efterlader  i 
Ridderens  Sind  —  alt  dette  er  ligeledes  af  kristelig  Op- 
rindelse. Og  Romanen  ender  da  ogsaa  med,  at  Guenievre 
trækker  sig  tilbage  til  et  Abbedi  og  Lancelot  ender  sine 
Dage  som  en  from  Eneboer. 

Talrige  har  overhovedet  Geistlighedens  Forsøg  været 
paa  at  indgyde  Ridderdigtningen  en  kristelig  Aand.  Vi 
har  „lais",  der  søger  at  lægge  en  kristelig  moralsk 
Farve  over  de   hedenske   keltiske   Sagn;  vi   har   Ro- 

maner,  i  hvilke  de  kristelige  Mirakler  kæmper  mod  de 
hedenske  Hekserier  eller  Korsets  Tegn  redder  Ridde- 
ren fra  Spøgelserne.  Men  det 
"TTI"!?  virkningsfuldeste  Forsøg  paa  at 
sætte  en  afgjort  kristelig  Rid- 
derromantik op  imod  den  verds- 
lige gjorde  Munkene  i  Graals- 
digtningen.Opimod  KongArtus' 
Ridderskab  af  det  runde  Bord 
stillede  de  Graals  hellige  Rid- 
derskab, op  imod  Jagten  efter 
Æventyr  og  Ære  stillede  'de 
„la  quete  du  graal",  Jagten  efter 
j  den  Livets  Krone,  som  kun  den 
fuldkomne,  pletfri  Ridder  skulde 
naa.  Og  ikke  mindre  —  nej! 
endnu  mere  —  æventyrlig  og 
fiild  af  Vidundere,  fuld  ogsaa  af 
Bedrift  og  Ridderlighed  end 
alle  Artusromanerne  var  denne 
S^^^ Jl^^^^i  Graalsromantik,  saaledes  som 
^iiH&m^^liiiifi iinrnt!     ^^^  udformedes  af  Fortsætterne 

af  Crestiens  Perceval,  i  Wolft-am 
V.  Eschenbachs  store  tyske  Digt, 
der  er  bygget  over  en  tabt  fransk 
Versroman,  i  Robert  de  Borons 
—  en  anglo-normannisk  Digters 
—  Graalsromaner  paa  Vers  og  endelig  i  de  store,  delvis 
Walter  Mapes  tilskrevne  Graalsromaner  paa  Prosa. 

I  denne  overvældende  Masse  af  Vers  og  Prosa  bølger, 
uden  ordnet  Sammenhæng,  ofte  modsigende  hverandre. 

en  kaotisk  Mængde  Forestillinger,  flydt  sammen  fra  alle 
Verdenskanter.  Men  Hovedtrækkene  synes  i  det  hele  at 
kunne  sammenfattes  saaledes: 

Den  Skaal,  det  Kar  eller  Fad,  hvorom  Kristus  ved  Nad- 
veren sagde:  „den,  som  med  mig  dypper  Haanden  i  Fadet, 
han  skal  forraade  mig,"*  beholdt  stedse  en  Vidunderkraft 
saa  vel  til  at  yde  Næring  og  Tilfi-edsstillelse  for  de  Gode 
og  Rene  som  til  at  afsløre  Synd  ved  ikke  at  kunne  taale 
Urene  i  sin  Nærhed.  Karret  kom  i  den  fromme  Josef  af 
Arimathias  Besiddelse,  og  han  opsamlede  den  Korsfæ- 
stedes Blod  i  det.  Kastet  i  Fængsel  under  Kristenforføl- 
gelsen blev  han  mirakuløst  næret  af  Karret,  og  Kristus 
aabenbarede  sig  og  lærte  ham  Messens  Ritus  og  mystiske 
Betydning,  Siden  dannede  Josef  et  Broderskab  omkring 
„Graalen",  som  Karret  kaldes,  og  om  et  „rundt  Bord", 
der  indstiftedes  til  Minde  om  Nadvermaaltidet.  Graalen 
skaffer  Føde,  men  de,  der  nysgerrigt  vil  se  i  Graalen  eller 
uden  Ret  sætter  sig  ved  Bordet,  saares  eller  blindes  af 
himmelske  Vaaben.  Graalsbrødrene  gaar  ud  som  Missio- 
nærer, og  tilsidst  drager  de  paa  himmelsk  Befaling  til 
England  for  at  kristne  Landet.  Overalt  ledsager  Mirakler 
og  Mysterier  deres  Færd:  De  finder  Kong  Salomons 
Tryllesværd;  til  Lutring  for  Synder  hensættes  nogle  med 
Trylleskibe  til  Trylleøer;  en  af  Broderskabet  hedder 
Brons  og  kaldes  „den  rige  Fisker",  fordi  han  har  fanget 
en  Fisk,  der  har  næret  en  hel  Forsamling  —  Petrus 
kaldtes  jo  i  Skriften  for  Menneskefisker,  Fisken  er  ogsaa 
Kristi  Symbol  — ;  en  anden  saares  i  Foden  af  en  blod- 
dryppende Lanse,  enten  fordi  han  har  sovet  paa  en  hel- 
lig Plads  eller  kigget  i  Karret,  eller  ogsaa  er  det  Salo- 
mons Sværd,  der  saarer  ham.  Fra  Josef  af  Arimathia  er 

Graalen  imidlertid  gaaet  over  paa  andre  Hænder,  og  til- 
sidst  bevares  den  i  et  ukendt  Slot  ude  i  det  vestlige  Eng- 
land, for  at  den  ikke  skal  falde  i  de  vilde  Sachsers  Haand. 

Dér  sidder  nu  en  Graalskonge  og  vogter  den  . . .  han 
er  syg,  men  kan  ikke  dø  eller  ikke  helbredes,  før  en  ren 
ædel  Ridder  kommer  og  spørger  om  Graalen  og  den 
blødende  Lanse.  I  Efterligning  af  det  Graalske  Broder- 
skab er  imidlertid  Kong  Artus*  Ridderskab  af  det  „runde 
Bord"  indstiftet,  for  at  søge  efter  Graalen.  Det  er  Merlin, 
der  er  Indstifteren;  han  var  oprindelig  en  Helvedes  Ud- 
sending, født  af  en  Jomfru  for  at  danne  Modstykke  til 
Kristus  og  udstyret  med  overnaturlige  Evner  som  denne; 
men  den  gode  Natur  havde  vundet  Overhaand  over  den 
dæmoniske  i  ham.  Ridderne  af  det  runde  Bord  er  da  det 
verdslige  Ridderskab,  som  stræber  efter  ideel  Fuldkom- 
mengørelse, og  alle  de  bedste  af  Ridderne  søger  rundt  i 
Verden  efter  Graal.  Lancelot  har  ved  sit  Forhold  til  Dron- 
ningen gjort  sig  uværdig  til  at  naa  Graal,  men  enten  er 
det  Perceval  eller  —  efter  andre  —  Lancelots  Søn  Galaad, 
der  tilslut  som  den  rene,  pletfri  Ridder  naar  til  Borgen, 
gør  Spørgsmaalene  og  bliver  Graalskonge. 

Saadanne  er  vel  Graaldigtningens  Hovedtræk.  Den  er 
det  vildeste  Sammenrøre  af  Forestillinger  allevegne  fra. 
Utvivlsomt  er  der  keltiske  Sagnelementer  i  den.  Der  var 
—  som  tidligere  nævnt  —  gamle  irske  Sagn  om  en  Ke- 
del, i  hvilken  der  altid  er  nok  af  Spise,  og  om  andre 
mærkelige  Talismaner  som  en  Lanse  og  et  Sværd;  der 
var  endvidere  Sagnet  om  den  saarede  Kong  Artus,  der 
stadig  lever  ude  paa  Feøen  Avalon;  og  der  har  utvivl- 
somt hos  Britterne  været  Sagn  om  Heltes  romantiske 
Jagt  gennem  Verden  efter  de  vidunderlige  Talismaner, 

—  ligesom  Jason  drog  ud  efter  det  gyldne  Skind  og 
Herakles  efter  Hesperidernes  Æbler,  Thor  efter  Hymers 
Vidunderkedel  og  Iduns  Æbler  eller  Kalevalaheltene 
efter  Sampokværnen.  Perceval  synes  oprindelig  at  være 
draget  ud  efter  et  Vidundersværd,  med  hvilket  han  skulde 
tage  Hævn  over  sin  Faders  Drab;  andre  Helte  søgte 
Vidunderkedlen,  som  kunde  bringe  Velvære  tilbage  over 
et  Land,  som  laa  øde  under  en  Forbandelse,  eller  gøre 
en  syg  Konge  rask. 

Men  disse  keltiske  Sagn  er  nu  af  Klærke  sat  i  For- 
bindelse med  kristelige  Legender.  Apokryfe  Evangelier, 
blandt  hvilke  Nicodemus'  Evangelium  er  det  betydeligste, 
fortalte  om  Josef  af  Arimathia,  der  blev  Ridderstandens 
Skytspatron  og  særlig  Brittaniens  Helgen,  og  om  gamle 
kristne  Broderskaber.  Dernæst:  Som  alle  andre  Relikvier 
fra  Kristi  Liv  —  hans  Kjortel,  Veronicas  Svededug,  Lon- 
ginus'  Lanse,  Korstræet  og  Korsnaglerne  —  beskæftigede 
Nadverfadet  i  høj  Grad  Korstogstidens  Fantasi,  og  lige- 
som hine  andre  Relikvier  vistes  dette  Fad  flere  Steder, 
f.  Eks.  i  Konstantinopel  og  i  Genua.  Kristi  Blod  maatte 
endvidere  spille  en  ganske  særlig  Rolle  for  Tidens  Fore- 
stillinger. I  Overensstemmelse  med  de  gamle  Blodhævns- 
begreber  var  det  Udgydelsen  af  Kristi  Blod,  der  syntes 
den  egentlige  Soning  for  Menneskehedens  Skyld.  At  de, 
der  vaskede  den  døde  Frelsers  Legeme,  ikke  skulde 
have  opbevaret  denne  kostbare  Vædske,  i  hvilken  der 
stadig  maatte  bo  en  mærkelig  Kraft,  det  syntes  Tiden 
ganske  utroligt;  der  var  da  ogsaa  flere  Steder,  hvor  man 
paastod  at  eje  noget  af  Kristi  Blod,  og  saaledes  fik  f.  Eks. 
i  Aar  1247  Kong  Henrik  3.  af  England  sendt  fra  Patri- 
arken af  Jerusalem  i  en  Krystalbeholder  noget  af  dette 

hellige  Blod,  der  var  gaaet  fra  Fader  til  Søn  i  Patriarkens 
Slægt,  lige  fra  Josef  af  Arimathia.  I  Nadveren  nød  man 
jo  dette  Kristi  Blod,  og  just  i  Tiden  omkring  Korstogene 
naaede  Middelaldertroens  krasse  Materialisme  til  at  fast- 
slaa,  at  Vinen  og  Brødet  virkelig  forvandledes  under 
Messeofret  til  Kristi  Legeme  og  Blod.  Graalen  —  Nav- 
net synes  nærmest  forvansket  Middelalderlatin  —  er  en 
Sammensmeltning  af  Nadverkarret  og  Nadverkalken;  i 
gamle  Miniaturer  fremstilles  den  som  en  Kalk,  og  det 
lader  ogsaa  til  at  være  forskelligt  af  Messens  mystiske 
Liturgi,  særlig  maaske  saaledes  som  Korsfarere  saa'  den 
celebreret  i  den  østkristne  Kirke,  der  har  givet  Stof  til 
mange  af  Graalsmysterierne. 

I  det  hele  har  Korstogsindtryk  været  afgørende  for 
Dannelsen  af  Graalsdigtningen.  Der  er  talrige  østerland- 
ske Elementer  i  den  nærmere  Udsmykning.  Forskellige 
af  Graalsborgens  mystiske  Mærkværdigheder  minder  om, 
hvad  „Præsten  Johannes"  i  det  (uægte)  latinske  Brev  til 
Kejseren  af  Byzans  meddelte  fra  sit  hemmelighedsfulde 
Rige  dybt  inde  i  Asien,  eller  om  et  nyt  babylonisk  Rige, 
som  der  gik  Sagn  om  ovre  i  Byzans,  —  hvor  de  græske 
Gesandter  bl.  a.  havde  set  en  hellig  Kalk,  der  altid  var 
fyldt  med  Vand  fra  Kristi  Grav  og  hvor  usynlige  Stem- 
mer og  mystiske  Indskrifter  overalt  ledede  de  fremmede 
—  ligesom  i  Graalsromanerne.  Men  ogsaa  hele  Graals- 
broderskabet  synes  bestemt  ved  Forestillinger  om  Tem- 
pelherreordenen, med  dens  fornemme  Residens  i  „Salo- 
mons Tempel",  dens  forskellige  religiøse  Mysterier  og 
dens  halvt  præstelige  Ridderskab.  Bernhard  af  Clair- 
vaux  forherligede  i  et  Skrift  „De  laude  novae  militiae" 
dette  krigerske  Broderskab,  „som  jeg  ikke  véd,  om  jeg 

skal  kalde  Munke  eller  Riddere,**  —  „blidere  end  Lam  og 
vildere  end  Løver,**  levende  sammen  i  Kyskhed,  Ædrue- 
lighed og  Samdrægtighed  og  udførende  Vidundere  af 
Bedrifter  over  for  de  Vantro.  I  den  tabte  franske  Perce- 
valroman  af  „Proven^aleren  Kyot**  —  som  Wolfram  v. 
Eschenbach  kalder  sin  Kilde  —  vogtes  Graal  ligefrem 
af  et  Broderskab  af  hellige,  ugifte  „Tempelriddere**. 

Ligesom  Tempelherrerne  imidlertid  snart  kom  i  Mis- 
tanke og  Unaade  hos  Kirken  som  Separatister  og  Kæt- 
tere, saaledes  var  hele  Graalsdigtningen  ret  beset  temlig 
kættersk  overfor  Romerkirken.  Denne  Graalsmenighed 
udgjorde  jo  et  Præsteskab  uden  Kirkens  Ordination,  med 
egne  Sakramenter  og  egne  Helligdomme,  ikke  trængende 
til  Kirken  og  ikke  anerkendende  dens  Overhøjhed.  Den 
store  Prosaroman  om  St.  Graal  forkynder  sig  endog 
ft^kt  som  forfattet  af  Kristus  selv,  som  et  Evangelium 
ligesaa  helligt  som  Kirkens.  Og  en  tydelig  anglikansk 
Tendens  beherskede  hele  Digtningen;  den  gik  jo  ud  paa 
at  hævde  den  brittiske  Kirke  en  særlig  høj  Alder  og  en 
særlig  høj  Hellighed,  uafhængig  af  Paven  i  Rom.  Det 
synes  slet  ikke  saa  urimeligt  —  saaledes  som  Middelal- 
deren stadig  gjorde  det  —  at  tillægge  Walter  Mapes,  Kong 
Henrik  den  2dens  højtbegavede  Kapellan  og  Diplomat, 
en  væsentiig  Andel  i  Udformningen.  Ligesom  Henrik 
den  2dens  stolte,  nationale  Anglonormannerrige  udfor- 
mede sig  Kong  Artusskikkelsen  som  et  Modstykke  til  de 
Franskes  Karl  d.  store,  saaledes  er  Graalslegenden  maa- 
ske  ikke  langt  fra  at  være  et  fantastisk  Forsøg  paa  at 
skabe  en  national  engelsk  Kristendom. 

Men  hvordan  nu  end  alt  dette  forholder  sig,  —  Graals- 
romanerne  lagde  et  legendeagtigt-mystisk  og  asketisk- 


398  Graalsromaner 

moralsk  Element  ind  i  Ridderromantiken,  og  mellem 
de  bretonske  Romaner,  med  hvilke  de  har  meget  af 
Ridderligheden  og  Selskabeligheden,  Landevejsæven- 
tyrene  og  Fantastiken  tilfælles,  stod  Graalsromanerne 
med  en  egen  særlig  Tiltrækning  og  som  Genstand  for 
en  egen  særlig  Ærefrygt.  Efter  Crestiens  menneskeligt 
verdslige,  kamp-  og  elskovsglade  Ridderromantik,  med 
Interiører  fra  Tidens  ridderlige  „high-life*  og  med  Æven- 
tyr  uden  noget  „bagved",  naivt  ligefremme  og  i  bestemte, 
dagklare  Omrids  —  fulgte  der  i  Graalsromanerne  en 
ridderlig  gejstlig  Romantik  af  en  mere  forborgen  og  over- 
sanselig Karakter,  med  et  dybere  og  videre  Fantasi-Per- 
spektiv i  sig.  Med  megen  Kunst  holdes  Læsernes  Fan- 
tasi stedse  svævende  i  en  mystisk  Atmosfære.  Der  er 
Hemmeligheder,  Kristus  har  hvisket  Josef  af  Arimathia 
i  Øret  og  som  ikke  tør  forkyndes,  eller  dunkle  Pro- 
fetier, som  ikke  skal  opfyldes,  før  „den  Dag  kommer,  da 
Ridderen  med  de  to  Sværd  skal  slaa  det  sørgelige  Hug, 
hvorved  alle  Graalsvidunderne  oprinder  over  Logres- 
kongeriget  og  al  Elendigheden  kommer  over  Storbrit- 
tanien".  Der  er  Mysterier,  man  ikke  her  tør  fortælle  for 
profane  Øren,  men  som  „findes  skrevet  i  den  Klærke- 
nes  Bog,  hvor  alt  om  den  store  Hemmelighed,  der  hed- 
der Graal,  findes  optegnet".  Der  er  Vidundere  af  en 
anderledes  usanselig,  oversanselig  Art  end  Crestiens 
Kæmper  og  Dværge:  Blændværk  af  Slotte,  der  plud- 
selig forsvinder  over  den  øde  Hede;  en  Sø  som  den, 
„Dame  du  lac"  bor  i,  og  som  viser  sig  kun  at  være 
Blændværk  for  en  Skov;  Stemmer,  advarende  eller  vars- 
lende Indskrifter;  usynlige  Hænder,  der  trækker  i  En 
eller  holder  En  tilbage,  giver  Sværdslag  paa  Skuldrene 

eller  kniber  —  som  Spiritistaander  —  i  Kinden,  saa  der 
sidder  Mærker  efter.  Ogsaa  Hekserierne  i  Slottene  er 
anderledes  drømmeagtige  og  trolderiagtige  i  Lancelot- 
og  Graalsromanerne  end  hos  Crestien.  Der  raves  om 
i  mørke  Gange,  Døre  slaar  op  og  i,  man  hører  Klirren 

af  Lænker  og  uhyggelig  Helvedeslarm Her  er  der  en 

Tærskel,  som  Ridderen  med  al  sin  Magt  ikke  kan  komme 
over,  dér  aabner  sig  en  Brønd,  som  udbreder  giftig  Røg 
og  djævelsk  Stank  ...  og  det  hele  har  noget  over  sig  af 
Mareridtdrømmens  Ævlen  frem  og  tilbage  i  umotiveret 
Uforstaaelighed. 

Stadig  aabner  denne  Atmosfære  af  Mystik  sig  mod  en 
Hinsidighedsverden,  og  stadig  klinger  en  moralsk  religiøs 
Tone  igennem  den.  Det  er  ikke  et  hedensk,  men  et 
kristeligt  Spøgeri,  her  grasserer.  Det  er  Kister,  hvis  Laag 
aabner  sig  og  som  der  slaar  Flammer  ud  af;  det  er  i 
Kirken  ved  Midnat,  at  Ridderen  overfaldes  af  usynlige 
Aanders  Piskeslag  eller  maa  kæmpe  med  uformelige 
Spøgelser;  eller  det  er  ude  paa  Kirkegaarden,  hvor  han 
hører  Jamren  fra  Grave,  vælter  Gravstene  bort  og  be- 
frier unge  Piger,  som  Djævle  holder  indesluttede  dernede 
for  at  de  skal  tjene  deres  Lyster.  Djævle  frister  i  fagre 
Kvinders  Skikkelse;  Riddernes  Synder  straffes  ved  tug- 
tende Mirakler.  Ofte  er  der  ogsaa  mirakuløse  Illustrationer 
af  Dogmer:  Brødet  forvandler  sig  ved  Nadvernydelsen 
til  et  levende  Barnelegeme,  hvis  Blod  flyder  ned  i  Kal- 
ken, og  himmelske  Røster  byder,  at  det  skal  skæres  itu 
og  fortæres.  Ind  i  et  Værelse  kommer  pludselig  en  vid- 
underlig dejlig  Dreng,  tværs  gennem  lukte  Døre  og  Vin- 
duer, og  gaar  paa  samme  Maade  ud  igen;  en  Stemme 
siger,  at  den,  der  har  set  dette  Under,  ej  bør  undres 

over,  at  Jesus  er  født  af  et  Jomfhiliv.  Ofte  mærker  man, 
der  ligger  et  rent  hedensk  keltisk  Sagn  bagved,  men  der 
gives  det  af  Kiærken  en  symbolsk  kristelig  Udlægning. 

En  hemmelighedsfuld  Fatalisme,  der  halvt  synes  at 
være  østerlandsk  Skæbnetro,  halvt  kristelig  Forsynslære, 
hviler  over  alt,  hvad  der  sker.  Alt  er  forudvarslet  og 
staar  med  „kaldæiske*"  Skrifttegn  i  „Skæbnens  Bog"";  al 
menneskelig  fti  Vilje  er  Blændværk,  det  er  himmelske 
Magter,  der  leder  Menneskene  blindt  efter  uransagelige 
Planer.  Et  Sted  finder  Lancelot  en  Gravplade  med  sit 
Navn  og  sin  Afstamning,  som  han  ikke  kendte  forud,  og 
der  staar  tillige,  at  her  skal  hans  Grav  være.  Et  Skib  uden 
Styrer  sejler  ft-em,  paa  Dækket  ligger  en  Rustning  med 
en  Indskrift  om,  at  den  vise  Salomon  for  flere  tusind  Aar 
siden  har  bygget  det  og  sendt  det  ud  i  Verden,  indtil  det 
finder  den,  som  Skibet  og  Rustningen  er  bestemt  til.  Svær- 
det er  prægtigt,  men  det  hænger  i  et  slidt  Hampereb,  og 
Indskriften  siger,  at  i  den  skal  Sværdet  bæres,  indtil  en 
Kongedatter  laver  et  andet  Sværdhæfte  af,  hvad  hun 
bærer  paa  sig  og  elsker  højest,  og  hun  skal  ogsaa  give 
Sværdet  dets  rette  Navn. 

Munkeaanden,  som  vi  saa'  trænge  frem  i  Lancelotro- 
manen,  behersker  mer  og  mer  Graalsdigtningen.  Allerede 
i  Crestiens  „Perceval"  var  den  unge  Knøs'  kønslige 
Kyskhed  og  hans  Synd  mod  Moderen  stærkt  betonet; 
men  baade  i  Robert  de  Borons  Digt  og  i  Prosaroma- 
nerne gennemtrænger  Asketismen  alt  I  alle  Beretningerne 
om  Graals  Forhistorie  spiller  Kvinden  næsten  ingen 
Rolle,  og  hvor  hun  optræder,  fremstilles  hun,  som  i  Le- 
gender eller  paa  sin  østerlandsk,  oftest  som  det  lavere 
Væsen,  der  forfører  til  ondt.  Og  i  de  Historier,  der  skild- 

rer  „la  quéte  du  Graal",  alle  Artusriddernes  Søgen  efter 
Graalsborgen,  stilles  kønslig  Renhed  og  Jomfruelighed 
op  som  den  absolute  Forclring  til  den,  der  skal  blive 
Graalskonge.  „Han  skal  være  god  i  Guds  Øjne  og  i 
Verdens.  I  Verden  skal  han  være  god  som  den,  der  er 
fiild  af  alle  Hæderens  Egenskaber,  al  Skønhed  og  alt 
Mod,  og  han  skal  være  god  i  Guds  Øjne,  thi  han  skal 
være  fuld  af  Barmhjertighed,  Fromhed  og  det  ypperste. 
Mønster  paa  Kyskhed." 

Men  her  naar  vi  ogsaa  ud  over  den  egentlige  Ridder- 
romantik. Graals  Mystiken  og  Graals  Idealismen  antager 
efterhaanden  helt  kristelig  gejstlig  Farve  —  bliver  mer 
og  mer  aandsbeslægtet  med  det  Albigenserkorstog,  der 
mejede  Trubadurernes  glade  Sydfrankrig  ned  for  Fode, 
eller  med  Ludvig  den  hellige,  som  ikke  taalte  Trouvérer 
og  Menestrels  ved  sit  Hof. 

XIX.  TYSK  RIDDERROMANTIK 

RiDDERROMANTiKEN  CF  helt  spirct  frem  af  franskjord- 
bund, i  Frankrigs  Luft,  og  dens  Livsløb  kan  følges, 
fra  den  knoppes  og  blomstrer,  til  den  visner  og  sætter 
Frø,  indenfor  fransk  Litteratur.  Men  —  som  vi  til  at  be- 
gynde med  har  set  —  de  sociale  og  aandelige  Forud- 
sætninger var  tilnærmelsesvis  de  samme  i  Tyskland,  og 
den  litterære  og  kulturelle  Udvikling  var  i  Hovedsagen 
ifærd  med  at  gaa  i  samme  Retning  som  i  Frankrig,  saa 
at  den  overvældende  franske  Paavirkning,  som  snart 
gjorde  sig  gældende  over  Rhinen,  egentlig  kun  udløste 
og  gav  Form  for  aandelige  Kræfter  og  Bevægelser,  som 
var  voksede  frem  af  sig  selv  paa  tysk  Jordbund  og  ogsaa 
trods  al  Forfransknmg  stadig  bevarede  en  vis  Tyskhed. 

Som  ved  de  syd-  og  nordfranske  Fyrstehoffer,  saaledes 
samledes  i  det  12te  Aarh.s  Tyskland  den  mindre  Adel  om- 
kring Welfernes  Hoffer  i  Brunsvig  og  Bajern,  ved  Babens- 
bergemes  i  Wien,Staufernes  i  Schwaben,Thuringergre  ver- 
nes paa  Wartburg;  her  som  hist  udfoldedes  et  selskabe- 
ligt Liv  og  en  selskabelig  Dannelse.  Den  latinske  Roman 
„Ruodlieb"  viste  —  som  vi  har  set  —  baade  h vorlangt 
man  allerede  i  det  Ilte  Aarh.  var  naaet  ved  de  bajerske 
Hoffer  og  især  hvilke  Idealer  af  Levemaade  Klærkene  holdt 
op  for  Baronverdenen.  Som  ved  de  nord-  og  sydfranske 
Hoffer  toges  —  som  vi  har  set  det  —  ogsaa  ved  de  tyske 
Hoffer  Folkesangene  op  til  en  finere,  aristokratisk  Be- 
handling, og  adelige  Herrer  og  Damer  digtede  Danse- 
sange eller  Elskovskvad  om  Riddere  og  Damer,  der  maa 
skilles,  og  „Liebesgriisze'',  som  de  sender  hinanden  i  det 
fjerne  —  Damen  i  Reglen  den  bedende,  Ridderen  mand- 
folket koldsindig — ;  Sangeren  selv  tegner  sig  som  staa- 
ende  i  Borggaarden  og  syngende  for  Selskabet.  Og  ende- 
lig: som  i  Frankrig  begyndte  —  saa'  vi  — ogsaa  ved  Wel- 
ferhertugernes  Hof  i  Regensburg  Klærke  at  digte  de  Geist- 
liges latinske  Krøniker  om  til  tyske  Rimkrøniker,  rige  paa 
romanagtigt  Underholdningsstof  (Kaiserchronik),  medens 
samtidig  de  omvankende  Spillemænd  i  Franken  og  Bajern 
ligesom  i  Frankrig  gav  sig  til  at  modernisere  og  roman- 
tisere de  gamle  Heltekvad  ved  at  henlægge  dem  til  Øster- 
land og  fikse  dem  op  med  Korstogsreminiscenser  —  med 
forelskede  Saracenerinder,  orientalsk  Pragt  og  orientalske 
Vidundere.  Fra  Ottonerkejsernes  Tid  var  der  jo  Forbin- 
delser mellem  det  tysk-romerske  Kejserrige  og  Byzans, 
og  længe  før  Tyskland  ved  det  2det  Korstog  kom  med  ind 
i  den  franske  Korstogsbevægelse,  havde  Fyrster  og  Rid- 

dere,  navnlig  netop  fra  Bajem,  gjort  Korsfærd  til  det 
hellige  Land. 

Men  den  paabegyndté  selvstændige  Udvikling  bøjedes 
mer  og  mer  ind  under  en  direkte,  mangesidig  Paavirk- 
ning  fra  fransk  Kultur.  Hele  det  Ilte  Aarh.s  store,  reli- 
giøse Rejsning  var  fransk  af  Oprindelse,  og  Clunymun- 
kene,  der  beherskede  Kirkelivet  ogsaa  i  Tyskland,  bragte 
fransk  Aand  og  Dannelse  med  sig.  En  Række  Giftermaal 
med  franske  Prinsesser  indførte  Franskheden  ved  Fyr- 
stehofferne. Efter  Kejser  Henrik  3's  Giftermaal  med 
Agnes  af  Poitou  fulgte  senere  Henrik  S's  med  en  anglo- 
normannisk  og  Frederik  Barbarossas  med  en  burgundisk 
Prinsesse,  og  Henrik  Løve  af  Sachsen  ægtede  Richard 
Løvehjertes  Søster.  Baade  Burgund  og  Provence  kom 
ind  under  den  tyske  Kejserkrone,  og  naar  Frederik  Bar- 
barossa  foretog  Hyldingsrejse  gennem  Provence  eller 
krigerske  Expeditioner  nede  i  Italien,  har  hans  Hofstat 
aabenbart  antaget  adskillige  vælske  Moder  og  Sæder,  og 
Trubadurer  har  gjort  Opvartning  ved  hans  Fester  og  lært 
fra  sig  af  deres  Kunst  til  tyske  Hofsangere.  Fra  Nord- 
italien drog  ogsaa  provencalske  Klærke  og  Trubadurer 
ad  de  gamle  Alpeveje  op  til  Ungarns  og  Bohmens  gæstfri 
Hoffer;  Donauegnene  gennemrejstes  stadig  af  Franske, 
der  valgte  Landvejen  til  Byzans  eller  det  hellige  Land. 
Men  især  var  Rhinens  nedre  Løb:  Nederlandene,  Flan- 
dern og  Nedrelothringen  et  Mødested  mellem  Fransk  og 
Tysk.  Baade  Hennegau,  Brabant  og  Lothringen  hørte  ind 
under  Kejserdømmet,  men  var  helt  franske  i  Sprog  og 
Kultur  og  tog  levende  Del  i  den  Ridderromantikens 
Blomstring,  som  udfoldede  sig  i  Flanderns  og  Champag- 

nes  Naboegne.  Ad  alle  disse  Veje  trængte  Franskheden 
ind. 

Og  den  føltes  og  anerkendtes  i  sin  Overlegenhed  be- 
redvillig af  Tyskerne,  der  med  den  Tilegnelsesevne  over- 
for det  fremmede,  som  de  ogsaa  senere  har  bibeholdt, 
ivrig  begyndte  at  forme  sig  efter  det  Franske.  Slottenes 
Bygning  og  Interiør,  Adelens  Klædedragt  og  Spise  blev  paa 
sin  Fransk.  Fornemme  Folk  engagerede  franske  Klærke 
til  at  lære  deres  Børn  Fransk  eller  sendte  dem  med  en 
Hovmester  til  Frankrig  for  at  lære  sig  Sproget,  ligesom 
tyske  Studenter  søgte  til  de  franske  Skoler.  Igennem  en 
Række  Læredigte,  svarende  til  de  franske  „castoiements" 
og  „doctrinals",  søgte  tyske  Klærke  at  indvie  deres  Lands- 
mænd i  fransk  „Sitte"  og  „Zucht",  og  svarende  til  det 
franske  „courtois"  dannedes  Ordet  „hofisch".  J127  af- 
holdtes ved  Wiirzburg  den  første  Turnering  efter  fransk 
Mønster  paa  tysk  Grund,  og  omtrent  paa  den  Tid  be- 
gyndte ogsaa  Riddervæsenets  Former  og  Ceremonier  at 
antage  fransk  Præg.  Og  i  Sammenhæng  hermed  begyndte 
nu  Trubadurerotik  og  Ridderromaner  ad  mange  forskel- 
lige Veje  at  overføres  til  Tysk,  —  Veje,  som  det  er  over- 
maade  lærerigt  at  følge  Skridt  for  Skridt. 

Fyrsteforbindelser  og  adelig  Selskabelighed  har —  kan 
man  se  —  oftest  givet  Anledning  til  saadanne  Overførelser. 
Paa  en  Rejse  i  Frankrig  1131  havde  Henrik  den  stolte 
faaet  fat  i  Rolandskvadet,  og  ved  Hjemkomsten  over- 
drog han  og  Hertuginden  til  en  Præst  Konrad  at  over- 
sætte det  i  tyske  Vers.  Omtrent  samtidig  overførte  en 
Pfaffe  Lamprecht,  der  hørte  til  paa  Rhinkanten  ved 
Straszburg,  den  provencalske  Alexanderroman  paa  Tysk. 
Den  egentlige  Indfører  af  Ridderromanen  var  imidlertid 

Heinrich  v.  Veldeke,  der  var  af  ridderlig  Slægt  og  fødtes 
og  voksede  op  i  Nederlandene,  nær  ved  den  franske 
Sproggrænse.  Han  omdigtede  „Æneasromanen"  paa  tyske 
Vers  for  en  Grevinde  af  Cleve.  Da  hun  blev  gift  med 
Landgrev  Ludvig  af  Thiiringen,  var  der  en  af  de  thiiring- 
ske  Grever,  der  tog  det  endnu  ufuldendte  Manuskript  med 
sig  hjem,  og  først  da  Digteren  9  Aar  senere  selv  kom  til 
Thuringen,  fik  han  det  tilbage  af  den  litterært  interes- 
serede Landgreve  Hermann  og  fik  tillige  Paabud  om  at 
fuldende  det.  Den  samme  Landgreve  Hermann  ønskede 
nu  ogsaa  at  faa  „Trojaromanen",  der  betragtedes  som  en 
Art  Forhistorie  til  „Æneas",  oversat  paa  Tysk.  En  Greve 
af  Leiningen  skaffede  den  franske  Roman  til  Veje,  og  en 
ung  hessisk  Klærk  fra  Fritzlar  fik  Hvervet  at  fortyske 
den.  En  anden  af  Landgrevens  Undersåtter,  Klærk  i  det 
thuringske  Kloster  Jechabui^,  fik  nu  Ideen  at  overføre 
Ovids  Forvandlinger  paa  Vers.  Saaledes  forplanter  Be- 
vægelsen sig,  Led  for  Led,  fra  Nederlandene  til  Wart- 
burgerhoffet 

Et  andet  Sæde  for  fransk  Kultur  var  —  som  vi  saa*  — 
allerede  paa  Henrik  den  stoltes  Tid  Welferhoffet  i  Regens- 
burg; siden  fremmede  Henrik  Løves  anglo-normanniske 
Gemalinde  yderligere  Indflydelsen  fra  sit  Hjemland.  En  af 
Hertugens  „Dienstmannen"  Eilhart  fra  Oberge,  i  det 
brunsvigske,  oversatte  saaledes  Tristandigtet. 

I  Schwaben  og  ved  Øvrerhinen  havde  Staufeme  deres 
centrale  Magtomraade,  og  Frederik  Barbarossa  residerede 
helst  her  i  de  kejserlige  Pfalzer  Hagenau,  Gelnhausen 
og  Ingelheim.  Den  store  Fest,  han  ved  Pinse  1184  gav 
i  Mainz  i  Anledning  af  sine  Sønners  „Schwertleite**  (Rid- 
derslag), samlede  Fyrster  og  Adel  baade  fra  Tyskland  og 

Frankrig,  og  disse  glorieomstraalede  Mainzdage  indviede 
saa  at  sige  Ridderromantikens  Guldalder  for  Tyskland. 
En  af  Barbarossas  Mænd,  en  Ridder  v.  Hausen  fra  Rhin- 
egnene, som  i  Kejserens  Tjeneste  kom  baade  til  Frank- 
rig og  Italien,  overførte  provencalsk  Trubadursang  og 
Trubadurerotik  til  Tysk,  og  flere  andre  kejserlige  Embeds- 
mænd, der  ligeledes  kom  til  de  vælske  Lande,  fulgte  hans 
Exempel.  Andre  Riddere  fra  Rhinegnene  og  Schwaben 
søgte  deres  Forbilleder  i  Nordfrankrig.  Elsasseren  Rein- 
mar  v.  Hagenau  støttede  sig  saaledes  i  sin  Minnesang 
nærmest  til  nordfransk  Lyrik.  I  Nordfrankrig  har  ogsaa 
den  tyske  Ridderromans  første  Storhed:  Hartmann  rejst, 
vel  i  sin  Herres,  en  Ritter  v.  Aues  Tjeneste;  derfra  hjem- 
bragte han  —  erklærede  han  selv  —  sin  ridderlige  Elskovs- 
lære,  den  han  udviklede  i  et  poetisk  Sendebrev  (en 
„Biichlein"),  samt  to  af  Crestien  de  Troyes'  Ridderro- 
maner, som  han  gengav  i  de  elegante  Digte:  Erec  og  Iwein. 
Mellem  disse  Kulturamer  i  Schwaben,  Rhinfranken, 
Thiiringen  og  det  bajerske  Hertughof  fandt  der  saa  end- 
videre en  levende  litterær  Udvexling  Sted,  og  fra  sine 
faste  Punkter  bredte  Ridderromantiken  sig  til  andre 
Egne  af  Tyskland.  En  af  de  franske  Adelsmænd,  der  til 
Gengæld  for  Richard  Løvehjertes  Løsladelse  fra  Kejserens 
Fangenskab  sendtes  som  Gidsler  til  Hoffet,  overlod  et 
Haandskrift  af  Lancelotromanen  til  en  Geistlig  fra  Thur- 
gau,  som  derefter  søgte  at  gengive  den  paa  Tysk  efter  de 
Hartmannske  Romaners  Mønster.  En  værdigere  Efter- 
følger og  Medbejler  fik  Hartmann  imidlertid  i  en  Ridder 
fra  det  bajerske  Franken,  Wolfram  v.  Eschenbach,  som 
i  lange  Tider  levede  og  digtede  ved  Landgreve  Hermanns 
thiiringske  Hof;  af  Landgreven  fik  han  Anvisning  ialfeld 

paa  ét  af  de  franske  Digte,  han  bearbejdede.  Ogsaa  Tru- 
badurerotiken  forplantede  sig  samtidig  fra  Rhinegnene  til 
Thuringerhofferne,  hvor  Heinrich  v.  Moringen  blev  Fører 
for  en  lokal  Skole  af  Minnesangere. 

Og  endelig  kom  Turen  til  det  bajersknastrigske  Tysk- 
land, hvor  den  nationale  Hjemmekultur  øvede  længst  og 
størst  Modstand,  —  hvor  de  gamle  Heltesange  om  Sieg- 
fried og  Krimhild  og  Wolfdietrich  endnu  genlød  i  Boisenes 
Haller,  og  den  nationale  Elskovssang  stadig  fandt  Pleje 
ved  Hofferne.  Fra  Rhinegnen,  fra  Kejserstaden  Hagenau, 
kom  Minnesangeren  Reinmar  til  Babensbergemes  Her- 
tughof i  Wien  og  fortryllede  alle  ved  sin  udenvæltske 
Koloratursang,  og  kort  efter  var  det  Østrig,  som  i  Walther 
V.  d.  Vogelweide  frembragte  Ridderlyrikens  ypperste  San- 
ger. Fra  Mellemtyskland  kom  den  farende  Sanger  Stricker 
til  Østrig  med  sine  selvlavede  Artusromaner,  og  senere 
hen  var  det  i  Østrig,  at  Dametjenesten  og  det  vandrende 
Ridderliv  dreves  videst  —  helt  ud  i  Karikatur  —  ved  Ul- 
rich V.  Lichtenstein.  Sjælden  kan  en  litterære  Modebevæ- 
gelse saa  nydelig  følges  Led  for  Led  i  sin  Udbredelse. 
Men  stadig  forblev  det  dog  Rhinlandene,  der  fostrede  den 
mest  franske  og  elegante  Ridderlighed:  den  klassiske  Rid- 
derroman i  Gottfred  von  Straszburgs  „Tristan  og  Isolde", 
de  fineste  ridderlige  Smaafortællinger  i  den  i  Straszburg 
og  Basel  virkende  Konrad  von  Wiirzburgs  „Maren". 


Hartmann  von  Aues  Bearbejdelse  af  Crestien  deTroyes' 
Romaner  udviser  straks  tydeligt  de  Forskelle,  som  helt 
igennem  ogsaa  senere  gør  sig  gældende  mellem  de  fran- 
ske og  tyske  Ridderromaner,   Hos  Franskmanden  er 


Hartmann  v.  Aue  409 

den  ridderlige  Kultur  et  Stykke  hjemligt  Liv,  der  har 
vokset  sig  frem  af  Tidens  Jordbund  og  som  Borgersøn- 
nen fra  Troyes  med  Beundring  ser  om  sig  i  fuld  Virke- 
lighed ved  Fyrstehofferne.  For  den  tyske  Ridder  er  der- 
imod Ridderkulturen  en  fremmed  Mode,  en  fin  Leve- 
maade  og  Følemaade,  som  han  har  opdraget  sig  selv  i 
og  nu  gennem  sin  Digtning  vil  give  sine  Landsmænd  og 
Standsfæller  et  Kursus  i.  Hvor  Crestien  skildrer  naivt  og 
frisk,  efter  Anskuelse,  og  føler  naturligt  menneskeligt,  ofte 
med  sin  egen  Borgerlighed,  har  Hartmann  paa  den  ene  Side 
en  vis  medfødt,  finere  Ridderlighed  i  sig,  men  overvaager 
og  „stiliserer''  sig  ogsaa  hele  Tiden  og  idealiserer  alt,  han 
skildrer,  efter  et  Ridderlighedsideal,  han  vil  anskueliggøre 
for  sine  Læsere;  i  hele  Forholdet  til  sit  Stof  er  han  „sen- 
timental" i  Schillersk  Betydning.  —  Endvidere:  Fransk- 
manden arbejder  i  Sagnenes  Raastof,  giver  Æmnerne 
den  første  Form,  Tyskeren  er  Bearbejderen,  der  finder 
det  væsentlige  Arbejde  gjort  og  kan  gaa  det  noget  finere 
efter,  —  udglatter  Ujævnheder,  fjæmer  Overflødigheder, 
udfylder  Mangler  i  Motiveringen,  —  men  som  ogsaa  let 
bringes  til  at  smøre  tykkere  paa,  udtvære  og  overlæsse 
eller  forkunstle  og  overforfine.  I  Forhold  til  Crestien  er 
Hartmanns  Fremstilling  mere  kunstnerisk,  men  ogsaa 
mere  kunstlet.  —  Men  endelig  gør  ogsaa  den  Raceforskel 
sig  allerede  gældende,  som  skal  præge  hele  den  senere 
franske  og  tyske  Litteratur.  Franskmanden  har  en  La- 
tiners vaagne,  solide  Virkelighedssans;  med  alle  sine  San- 
ser lever  han  med  i  det  ydre  Liv  og  tager  Menneskene 
og  Livet,  som  de  er,  og  han  har  dernæst  et  socialt  sym- 
patetisk Naturel,  der  lever  sig  over  i  sine  Personers  Sinds- 
bevægelser og  livfuldt  dramatiserer  alle  Scener:  den  fran- 


410  Hartmann  v.  Aue 

ske  Aands  Anlæg  For  Roman  og  Drama  kundgør  sig  alle- 
rede tydelig  hos  Crestien.  Det  germanske  Naturel  hos 
Tyskeren  anskuer  og  fornemmer  Tingene  udenom  meget 
mindre  levende  og  massivt,  han  lever  mere  indvendig  i 
sine  egne  Forestillinger  og  Følelser,  og  han  idealiserer 
Livet  og  Menneskene  efter  sine  Ønsker  og  Drømme;  den 
tyske  Aands  lyriske  og  idealistiske  og  konstruerende  An- 
læg aabenbarer  sig  allerede  hos  Hartmann. 

„Mig  lyster  frem  at  føre  — Jer  Ting,  som  vel  er  værd 
at  høre"  saaledes  begynder  Crestien  sin  Fortælling,  i 
naiv  „Lust  zu  fabulieren".  Hartmann  derimod  skriver  for 
at  vise,  hvorledes  „den,  som  vender  sit  Sind  til  sand 
Fortræffelighed,  ham  følger  Lykke  og  Hæder.**  Hvor 
Crestien  derfor  anskueligt  udmaler  Scener  og  dramatisk 
levendegør  Begivenheder,  er  Hartmann  hele  Tiden  be- 
tænkt paa,  at  alt  ret  kan  illustrere  idealt  Ridderliv  og 
virke  forbilledligt  paa  Læserne.  Den  Konflikt  mellem 
Ridderære  og  Elskov,  som  Crestiens  Romaner  omhand- 
ler, uddybes  moralsk  hos  Tyskeren,  og  Begreberne  Ære 
og  Troskab  betones  emfatisk:  Iwein  er  ved  at  bryde  sit 
Løfte  bleven  en  Forræder,  en  „triuweloser  man**,  som 
maa  foragtes  af  alle,  der  „elsker  Troskab  og  Ære**.  Og 
hele  Vejen  vaager  Hartmann  over,  at  alt  gaar  til  efter  rid- 
derlig Sæd  og  med  høvisk  Anstand.  Han  afskaffer  Cre- 
stiens realistisk  lystige  Sammenligninger  og  alskens  trivi- 
elle eller  naturalistiske  Detailler  om  Kamp  eller  Mad  og 
Klæder,  saadanne  som  Helteepikens  Spillemænd  holdt 
af  at  svælge  i.  En  ideal  Ridderhest  eller  en  Ridder- 
borg, en  Turnering  eller  Jagt  er  derimod  standsmæssige 
Æmner,  han  holder  af  at  udmale.  Hvor  Crestien  liv- 
fuldt gengiver  en  Modtagelsesscene,  udvikler  Hartmann 

i  Stedet  belærende,  hvorledes  den  sande  Gæstfrihed  bør 
være  i  Modsætning  til  den  vrantne,  aftvungne.  Naar  Cre- 
stien  fortæller,  at  Kammerjomfruen  Lunette  var  saa  el- 
sket af  Tæmeme,  fordi  hun  overlod  dem  Prinsessens 
aflagte  Kjoler,  eller  at  den  Brudedragt,  Dronningen  ud- 
styrede Enide  med,  aldrig  havde  været  brugt  før,  og 'lader 
Dronningen  selv  forsikre  hende  om,  at  den  er  mer  end 
100  Mark  værd,  saa  udelader  Hartmann  slige  borgerlige 
Naiviteter,  ligesom  Forholdet  mellem  Frue  og  Kammer- 
tæme,  mellem  Adelsmænd  og  Smaafolk  er  langt  mindre 
fortroligt,  langt  mere  afmaalt  hos  ham  end  hos  Crestien. 

I  tusen  Smaating  mærkes  en  mere  udviklet  Takt  og 
Finfølelse,  en  sikrere  Velopdragenhed  og  Dannelse  hos 
den  tyske  Adelsmand.  Saaledes  er  hele  Scenen,  hvor 
Erec  tager  ind  hos  den  fattige  Vavassor  og  vinder  hans 
Datter,  retoucheret  med  en  Mængde  smaa  forfinende 
Træk:  den  unge  Piges  Staldkarletjeneste  er  Erec  og  Dig- 
teren lige  generte  over;  hendes  undselige  (bliuchliche) 
Blikke  til  Gæsten  og  dennes  Forelskelse  er  givet  meget 
finere  end  paa  fransk,  og  den  fornemme  Ridder  optræder 
hos  Hartmann  med  større  Delikatesse  overfor  sine  fattige 
Værtsfolk.  Og  saaledes  stadig;  de  ydre  Livsformer  er 
bleven  finere  og  mere  anstandsfulde,  og  istedenfor  det 
fortrolige  „søde,  skønne  Veninde"  bruges  paa  Tysk  Til- 
taleformen „Frue";  og  ogsaa  i  Beskedenhed,  Takt  og  Fin- 
følelse er  den  schwabiske  Ridders  Mennesker  den  jævne 
franske  Trouvéres  overlegne. 

Tyskeren  er  endvidere  gemytfuldere  og  mere  sødlig 
følsom.  Crestiens  Kvinder  kan  vise  en  drastisk  Liden- 
skabelighed, som  hos  Tyskeren  dæmpes  til  stille,  ærbar 
Følsomhed.  Og  overalt  lægges  en  varm  og  blød  Følelses- 

tone  ind  over  det,  der  fortælles:  Venskabet  mellem  Iwein 
og  Gawein  har  en  helt  følsom  Karakter,  og  der  er  hygge- 
lige Familielivsbilleder,  Stænk  af  tysk  Humor,  der  er 
rørende  Afsked  fra  Hjemmet,  rørende  Gensyn  mellem 
Elskende:  „Deres  Mund  var  stum,  deres  Hjærte  sang, 
—  de*t  bar  en  Glædens  Krone"  hedder  det  lyrisk. 

Især  er  Damedyrkelsen  og  Erotiken  adskilligt  mere 
sødligt  følsom  hos  Hartmann  end  hos  Crestien.  Sødlig 
galant  —  „sød"  er  et  af  hans  Yndlingsord  —  er  han  hele 
Vejen  overfor  Enides  Prøvelser,  og  det  samme  er  ogsaa 
alle  Folk,  hvor  hun  kommer  frem;  selv  Hesten  synes, 
Foderet  smager  den  bedre,  naar  det  rækkes  den  af  saa 
sød  en  Staldkarls  hvide  Hænder.  Han  indsætter  en  lang 
rørende  Monolog,  hvori  Enide  erklærer  at  ville  dræbe  sig, 
beder  Døden  komme  og  ægte  hende,  medens  hun  endnu 
er  en  ung  og  frisk  Brud  og  anraaber  Skovens  Dyr  om  at 
komme  og  æde  hende,  —  var  de  komne,  siger  Digteren, 
vilde  de  blot,  fulde  af  Medynk,  have  grædt  med  hende. 
Langt  mere  end  hos  Crestien  bliver  det  ogsaa  her  en 
sentimental  Elskovsprøve,  Manden  sætter  hende  paa,  og 
medens  det  franske  Digt  ender  med,  at  Erec  tilgiver 
Enide,  ender  det  tyske  med,  at  Erec  beder  hende  om 
Tilgivelse.  Paa  samme  Maade  tages  i  „Iwein"  Heltens 
Æventyr  med  „Dame  de  la  fontaine",  hvis  Gemal  han 
har  dræbt,  meget  højtideligere  og  sentimentalere  af  Ty- 
skeren end  af  Franskmanden.  At  Fruen  tager  sin  Hus- 
bonds Banemand  til  Ægte,  staar  for  Crestien  blot  som  et 
nyt  Eksempel  paa,  at  „Kvinden  har  100  Sind,  et  idag  og 
et  imorgen,"  og  væsentligst  sker  det  forresten  af  det  prak- 
tiske Hensyn  at  faa  en  Forsvarer  til  Borgen.  For  Hart- 
mann derimod  er  det  „diu  gewaltige  Minne",  der,  skønt  hun 

slet  ikke  har  set  Iwein,  tager  Magten  over  Slotsfruen.  Dig- 
teren vil  idealisere  og  sentimentalisere  Fortællingen,  men 
gør  blot  derved  det  hele  mere  forargeligt. 

Paa  en  egen  følsom  tysk  Maade  lægger  Hartmann  og- 
saa  en  kristelig  Farve  over  sin  Ridderromantik.  Hans 
Stil  er  gennemsyret  med  geistlige  og  bibelske  Forestil- 
linger, og  Gud  er  stadig  galant  og  følsom  overfor  en 
„sød  Pigemunds"  Bønner.  Enide  bliver  en  hel  Helgen- 
inde, omsvævet  af  himmelske  allegoriske  Væsener.  Som 
en  Slags  Bod  for  sine  profane  Digterier  slog  Hartmann 
sig  i  sine  senere  Aar  endog  paa  at  omdigte  Legender  i 
en  halvt  ridderlig  romantisk,  æventyrlig  og  følsom  —  halvt 
asketisk  opbyggelig  Stil.  Den  lille  St.  Gregorius  er  som 
Barn  i  Klosterskolen  ved  sin  Elskelighed  og  Blidhed 
en  Slags  gudelig  Broder  til  de  græsk-farvede  franske 
Romaners  Flore  eller  Guillaume  under  deres  Opdra- 
gelse ved  Hoffet.  Og  i  „Der  arme  Heinrich"  er  Bonde- 
mandens lille  Pige,  som  vil  ofre  Liv  og  Blod  for  at  skaffe 
den  spedalske  Fyrstesøn  Helbredelse,  i  Slægt  med  Ma- 
rie de  France's  Borgerpige,  der  ofrer  sig  for  sin  elskede 
Ridder.  Men  baade  i  den  ødipusagtige  Gregorhistorie  og 
i  „der  arme  Heinrich"  er  der  en  Mystik,  en  Martrelyst 
og  en  Hinsidighedslængsel,  som  endnu  viser  den  tyske 
Ridderromantik  stærkt  afhængig  af  geistligt  Livssyn. 

Men  „Frau  Welt"  spillede  dristigere  og  dristigere  op 
ved  de  tyske  Hoffer  som  ved  de  franske.  Hartmann  selv 
brugte  i  sine  yngre  Dage  uden  Respekt  en  af  den  geist- 
lige Litteraturs  Yndlingsformer:  Dialogen  mellem  Legem 
og  Hjerte  til  at  udvikle  den  ridderlige  Erotiks  Leveregler 
i,  og  han  skrev  ogsaa  Trubadursange.  Den  ældre  tyske 
Minnesang  staar  hos  Friedrich  v.  Hausen,  Heinrich  v. 

Veldeke,  Heinrich  v.  Morungen  eller  Reinmar  v.  Hagenau 
i  det  hele  i  samme  Forhold  til  sine  romanske  Forbilleder 
som  Hartmann  v.  Aues  Romaner  til  deres. 

Der  dyrkedes  jo  allerede  i  Forvejen  en  Elskovslyrik 
ved  Hofferne,  og  den  vælske  Trubadurerotik  kunde  ikke 
helt  fortrænge  denne,  lige  saa  lidt  som  de  tyske  Sæder 
helt  lod  sig  omforme  paa  fransk.  Imidlertid:  de  korte, 
enstrofige,  parvis  rimede  Vers  afløstes  af  de  kunstfærdige 
Versmelodier,  med  deres  hurtige  Rytmer,  der  kun  lidet 
passede  det  tunge,  stive  Tysk,  med  deres  talrige,  sammen- 
slyngede Rim,  deres  Stavelsestælling  og  deres  Tredeling 
af  Strofen.  Man  indførte  den  nye  digteriske  Stil  og  hele 
Damedyrkelsen.  Man  priste  den  Skønnes  Legeme  som 
„wolgetan"  og  „minneclich", ligesom  Proven^aleme  kaldte 
det  „ben  estans"  og  „amoros",  priste  hendes  „Tugend" 
og  „Guote"  for  „pretz"  og  „bontatz",  bad  om  Naade  og 
ydede  Hyldest  som  Vasal,  dyrkede  „tougen  Minne**,  svor 
„Verswigenheit"  og  klagede  over  „die  huote",  „die  mer- 
kaere",  „die  nidaere",  ligesom  Trubadurerne  stillede  „lo 
celar"  (Hemmeligholdelse)  op  som  Vilkaar  for  ridderlig 
Elskov  og  ivrede  mod  „Vogterne",  de  „Skinsyge"  og  de 
træske  „Klaffere".  Ogsaa  Billedapparatet  med  Blikkets 
Pile,  der  saarer  Hjertet  gennem  Øjet,  og  Personificerin- 
gen af  Elskov  gaar  igen  paa  tysk.  Men  det  meste  føles 
som  laante  Fjær  og  passer  ogsaa  ofte  grumme  lidet 
til  tyske  Forhold.  De  tyske  Sangere  er  ikke  afhængige 
Hofpoeter,  der  lovsynger  deres  Frue  og  derfor  naturlig 
hilser  hende  med  Vasalhyldest,  og  som  har  al  mulig 
Grund  til  beskeden  Ydmyghed  og  til  Diskretion,  hvis 
hun  værdiges  at  begunstige  dem.  De  er  tvertimod  for- 
nemme Adelsmænd  og  velstillede  Hofembedsmænd,  og 

Kvinderne  er  uden  den  politiske  og  sociale  Magtstilling 
som  i  Sydfrankrig.  Sangerne  bruger  heller  ikke  Navne- 
skjul for  deres  Tilbedte,  og  tit  har  det  vel  været  en  ugift 
ung  Pige,  som  de  helt  aabent  og  lovmæssigt  gjorde  deres 
Kur.  Derfor  holder  der  sig  ogsaa  ind  imellem  de  under- 
danige Hyldestdigte  til  Damerne  efter  den  nye  Mode  f  Ex. 
endnu  stadig  de  gamle  „Frauenstrophen",  i  hvilke  Kvinden 
uforbeholdent  udtaler  sine  Elskovslængsler  og  Elskovs- 
bønner  eller  først  lover  sig  selv  efter  god  Sæd  at  være 
stolt  og  afvisende  overfor  Manden,  men  snart  slaar  over 
og  blot  længes  efter  at  ligge  nøgen  i  hans  Arm. 

Tyske  Toner  bryder  i  det  hele  overalt  igennem  den 
konventionelle  Efterligning.  Helt  udenfor  Trubadurdigt- 
ningens Former  er  den  muntre,  plattyske  Humor  i  flere 
af  V.  Veldekes  plattyske  Sange:  den  unge  Pige  f.  Ex.,  der 
har  maattet  vise  sin  Tilbeder  Vintervejen,  fordi  han  kræ- 
vede „lose  Minne"  af  hende;  hun  er  ked  over,  at  han 
ikke  var  saa  høvisk,  som  hun  havde  troet  ham  til,  men 
bærer  forresten  ikke  Nag  til  hans  „syge  Sind"  og  glæder 
sig  over  Sommertiden  og  over  muntert  harmløst  Tids- 
fordriv (bliskap).  Eller  den  jævne,  klagende  Inderlighed 
i  Albrecht  v.  Johannesdorffs  Sange,  medens  han  paa  et 
Korstog  længes  hjem  mod  sin  Hjærtenskær:  „Hvordan 
Elskov  begynder,  ved  jeg  vel;  hvordan  den  hører  op,  véd 
jeg  ikke . . .  Min  første  Kærlighed  skal  ogsaa  være  min  sid- 
ste .. .  Gud  hjælpe  mig  til,  naar  jeg  en  Gang  vender  hjem, 
at  jeg  maa  genfinde  hende  i  Ære,  saa  er  mit  bedste  Ønske 
opfyldt.  Men  skulde  hun  i  Mellemtiden  ændre  sit  Liv, 
saa  give  Gud,  at  jeg  selv  maa  gaa  under  paa  Rejsen! 
Det  vilde  jeg  raade  hende,  at  hendes  Tale  skulde  lyde  slet 
og  ret,  og  at  hun  bar  sig  ærligt,  „einvaltecliche",  ad  mod 


416  Minnesang 

mig."  Særlig  tysk  farvet  er  endelig  ogsaa  Reinmar  v.  Hage- 
naus  kun  lidet  passionerede,  men  lyrisk  følelsesfulde  Til- 
bedelse af  det  evigt  kvindelige.  „Med  passende  Klage  og 
uden  at  give  Anstød"  (an  arge  site)  vil  han  bære  sin  ulyk- 
kelige Kærlighed;  hvor  længe  han  end  lever,  skal  hele  hans 
Liv  være  viet  hende,  og  ikke  alene  hende,  men  Kvinden 
i  Almindelighed  vier  han  sin  Sang.  „Hil  dig  Viv!  Saa 
rent  et  Navn  —  hvor  blidt  at  høre  og  hvor  blidt  at 
nævne  —  saa  meget  godt  som  du  kan  ingen  evne,  — 
naar,  som  du  gaar,  du  vender  dig  til  Godhed.  —  Din 
Ros  i  Ord  man  ej  udsige  kan  —  den,  som  du  elsker,  er 
en  salig  Mand,  —  en  Glæde  er  ham  Livet.  —  Al  Verden 
giV  du  Lyst  og  Mod,  —  hvi  har  du  aldrig  mig  en  Smule 
givet?"  Denne  Dyrkelse  af  Kvinden  i  Almindelighed, 
istedetfor  af  en  Kvinde,  er  en  særlig  tysk  Omfarvning  af 
Trubadurerotiken,  —  en  stor  Del  af  Forskellen  mellem 
fransk  og  tysk  Elskovslyrik  til  alle  Tider  ligger  allerede 
udtrykt  i  denne  Ændring. 


Reinmar  drog  —  som  nævnt  —  til  Wien,  og  hans  Elev 
blev  Walther  V.  d.  Vogelweide.  Hartmanns  Ridderromaner 
førtes  ligeledes  mod  Øst,  og  i  bajersk  Franken  fandt  han 
en  Efterfølger  i  Wolfram  v.  Eschenbach.  I  begge  disse, 
den  tyske  Middelalders  betydeligste  Digteraander  møder 
Ridderromantiken  Tyskheden  i  dens  kraftigste  Form,  som 
den  trivedes  i  Sydost,  og  den  nationale  Digtning,  som  den 
fremtraadte  i  Nibelungenlied  og  i  de  farende  Sangeres 
Repertoire. 

Walther  v,  d,  Vogelweide  var  ikke  som  de  tidligere 
Minnesangere  en  adelig  Dilettant,  der  dyrkede  vælsk 
Trubadursang  som  en  Selskabsleg;  han  var,  omend  af  lav 

Adel,  ganske  besiddelsesløs  og  drog  om  som  en  af  de 
farende  Spillemænd  og  tjente  sit  Ophold  ved  Musik  og 
Sang.  Hans  Sang  vokser  ud  af  den  folkelige  Spillemands- 
sang  og  af  Vagantemes  Sang,  som  de  ældre  proven5alske 
Trubadurers  gjorde  det,  og  han  bliver  derved  et  langt  fiild- 

stændigere  Sidestykke  til  

disse,  end  deres  direkte  ,  ^^"^J^^^^^J^vpSe^^ 
Efterlignere  blev detHan 
besang  de  Herrer,  der  gav 
ham  Underhold,  forsva- 
rede deres  Politik  og  an- 
greb deres  Fjender;  han 
gav  sit  Besyv  med  om 
Dagens  Tildragelser  i 
agitatoriske  Flyvedigte 
og  digtede  „Spruche"  og 
„Sinngedichte",  som  de 
gamle  folkelige  Spille- 
mænd havde  gjort;  og 
som  disse  undsaa  han  sig 
ikke  ved  at  synge  Tigger- 
kvad og  digte  Nidvers 
overKonkurrenter.  Først 
holdt  han  til  ved  Wienerhoffet  og  priste  Hertug  Frederiks 
Gavmildhed  som  større  end  Kong  Artus' ;  men  da  en  ny 
Hertug  viste  mindre  Interesse  for  Poesi,  drog  Walther 
bort  og  fremstilte  i  et  Digt  Wien  som  klagende  over  Glans- 
tidens Forfald.  En  Tid  var  han  Hermann  af  Thuringens 
Mand  og  priste  ham  som  „Thuringerblomsten",  der  stedse 
lyser  og  dufter,  naar  alle  andre  Hoffers  Blomstring  visner 
efter  en  føje  Tid;  kostede  end  et  Fad  god  Vin  sine  1000 

Pund,  vilde  alligevel  ingen  Ridders  Bæger  staa  tomt  hos 
Landgreven !  Ogsaa  med  andre  smaa  Fyrstehoffer  havde 
han  Forbindelse,  men  mer  og  mer  sluttede  han  sig  til  Kej- 
serne: Først  til  Philip  af  Schwaben,  hvis  Sag  han  kæm- 
pede for  mod  Paven  og  Modkejseren  Otto,  imedens  han 
samtidig  anraaber  om  nogle  Draaber  af  Gavmildhedens 
Regn  og  holder  Saladins  og  Richard  Løvehjertes  Flothed  op 
for  Kejseren  som  Forbillede.  Efter  Philips  Mord  slog  Wal- 
ther sig  paa  Kejser  Otto,  men  gik  fra  ham  over  til  Frederik 
d.  2den,  —  lidt  vel  meget  efter  de  fiarende  Sangeres  Motto: 
„Hvis  Brød  jeg  æder,  hans  Lov  jeg  kvæder",  og  ofte  tig- 
gende og  truende  sig  „Sangerløn"  til,  hyppig  ogsaa  lan- 
gende ud  efter  „Hr.  Wichmann",  efter  Nidhardt  eller  hvad 
andre  „Professionals",  der  vilde  gaa  ham  i  Næringen. 

Det  farende  Livs  Stemninger  har  han  gennemlevet  og 
giver  dem  Udtryk  i  en  Lyrik  af  ganske  anden  fri  og  rig 
Personlighed  end  Hofembedsmænd  som  Friedrich  v. 
Hausen  eller  Heinrich  v.  Morungen  kunde  udfolde.  Han 
har  følt  Vinterens  Tryk  og  Glæden  ved,  naar  „Sæsonen" 
igen  begyndte,  saadan  som  de  vandrende  Skolarer  og  en 
Mester  „Spervogel"  eller  „Suchenwirt"  og  de  andre  løse 
Fugle  har  følt  dem.  Vintertiden,  da  Verden,  som  var  gul 
og  rød  og  blaa,  er  bleven  bleg  og  graa,  og  Kragen  skriger, 
og  Frosten  bider  Smaa ftiglene  og  Fattigfolk.  Kunde  han  blot 
sove  den  strænge  Tid  bort,  til  han  igen  saa'  Pigerne  spille 
Bolt  paa  Vejen  og  Bonden  gaa  i  Gang  med  Markarbejdet. 
Søde  Sommer,  hvor  bliver  du  af?  Saaledes  at  ligge 
hen  i  Træghed  og  i  Baand  og  Bast,  det  er  jo  saa  godt 
som  at  trække  i  Munkekutte.  —  Hjemløshedens  Bitterhed 
har  han  kendt,  han  sukker  efter  at  slippe  for  altid  at 
spise  Fremmedes  Brød  og  efter  en  Gang  at  kunne  sætte 

Fod  under  eget  Bord  og  hilses  som  Vært  af  Gæster,  og 
da  han  endelig  som  ældre  faar  tigget  sig  et  lille  Stykke 
Land  til,  véd  hans  Jubel  ingen  Grænser:  „Ich  han  min 
lehen,  al  die  Werlt,  ich  han  min  lehen" ;  nu  frygter  han 
ikke  længer  Frost  i  Tæerne!  —  Ogsaa  Bohemens  An- 
fald af  Livslede  og  Dødsangst  kender  Walther,  —  naar 
han  siger  Farvel  til  „Frau  Welt"  og  beder  hilse  den  slemme 
Vært,  at  han  har  betalt  for  sig  og  godt  kan  slettes  af  Tavlen, 
„hellere  vilde  jeg  laane  af  en  Jøde  end  være  ham  længer 
noget  skyldig;  han  siger  ikke  noget,  før  han  en  Dag  kom- 
mer og  panter  én  ud,  naar  man  ikke  kan  betale".  Eller  naar 
han  —  som  saa  mangen  Vagabond  før  og  senere,  Villon 
f.  Eks.  —  i  vemodig  Humor  testerer  alle  sine  løse  Ejen- 
dele bort,  inden  han  skal  „fare",  for  at  der  ikke  skal 
blive  Tvist  mellem  Arvingerne  —  alle  sine  Ulykker  til 
sine  Fjender,  sine  Bekymringer  til  Løgnerne;  Kvinderne 
skænker  han  hele  sit  længselsfulde  Elskovssavn.  —  Til 
daglig  er  det  imidlertid  Glæden,  Ungdommen,  Naturen, 
Kærligheden,  han  besynger,  som  Vaganterne  gjorde  det. 
Hænger  den  „hofische"  Lyrik  helst  elegisk  med  Hovedet, 
saa  er  Walther  Glædens  Sanger.  De  Gamle  har  Lov  at  æl- 
des, men  de  maa  ikke  gøre  Verden  gammel  med  dem; 
hvortil  har  de  Unge  deres  unge  Legem  uden  til  at  dyrke 
Glæden?  Naar  man  er  ung  og  dertil  rig,  er  man  uover- 
vindelig og  burde  svæve  oppe  i  Luften  af  Fryd.  Mig,  som 
er  fattig,  har  Fortuna  alligevel  givet  lystigere  Mod  end 
den  Rige.  Den,  som  bærer  paa  Bekymringer,  skal  blot 
tænke  paa  gode  Kvinder  og  den  lyse  Aarstid,  saa  finder 
han  Forløsning. 

Walther  elsker  og  lever  med  Naturen,  ganske  ander- 
ledes end  de  rigtige  Hofeangere.  Han  besynger  Lynghedens 

mangefold  firvede  Tæppe,  naar  Heden  begynder  at  skam- 
me sig  over  sin  Vintersorg  og  rødmer  ved  at  se  Skoven 
grønnes.  Højere  elsker  han  dog  Skoven  og  allermest  den 
venlige  Mark  og  Eng,  hvor  Græsstraaene  staar  og  ler 
op  mod  det  spillende  Solskin,  og  Blomster  og  Kløver 
kappes  om,  hvem  der  kan  vokse  højst  til  Vejrs.  Forsømte 
jeg  en  saa  livsalig  Dag  som  denne,  maatte  jeg  være  gal 
—  udbryder  han  i  overstrømmende  Foraarsglæde.  Gud 
velsigne  Eder  alle  og  ønsk  I  ogsaa  Lykke  over  mig!  — 
Paa  en  hed  Sommerdag  søger  han  Skygge  under  et  Træ 
ved  en  Kilde  paa  Engen  —  han  bruger  i  sit  Digt  næsten 
samme  Ord  som  en  Skolar  i  en  latinsk  Vagantsang  — , 
og  dér  falder  han  i  Blund  og  drømmer  om,  hvordan  han 
hersker  over  alle  Verdens  Riger  og  hvordan  hans  Sjæl 
tages  bort  fra  alle  Bekymringer  og  stiger  til  Himmels, — 
indtil  en  dum  Krage  vækker  ham  til  nøgtern  Virkelighed. 
Ogsaa  i  sin  Elskovslyrik  bevarede  Walther  Forbindel- 
sen med  de  folkelige  Spillemænd  og  med  Dansesangene. 
I  sin  Stilling  som  Hofamusør  har  han  ganske  vist  tilegnet 
sig  Hoferotiken  fra  sin  Lærer  Reinmar  v.  Hagenau.  Han 
føler  sin  Sang  i  en  ganske  anden  Grad  end  de  tidli- 
gere Minnesangere  som  bestilt  Selskabsydelse  og  er- 
klærer det  for  sin  Opgave  at  synge  i  den  Tonart  og 
den  Aand,  som  Folk  vil  have;  „swie  si  sint,  so  wil  ich 
sin,  —  daz  si  niht  verdrieze  min".  Det  er  ham  et  væ- 
sentligt Led  i  selskabelig  Høviskhed  at  gøre  sig  til  ét 
med  Selskabet,  og  han  er  angst  for  at  blive  peget  Fingre 
ad,  hvis  han  ene  er  glad,  naar  Folk  om  ham  er  bedrø- 
vede. Han  synger  da  til  Ære  for  de  fornemme  Fruer  og 
gør  sig  til  Herold  for  deres  Skønhed;  men  han  gør  det 
for  Sangerløn,  om  ikke  anden,  saa  venlig  „gruoz",  og 

yder  de  ikke  den,  vender  han  dem  —  erklærer  han  — 
Ry^en,  og  saa  skal  de  mærke,  at  deres  Ry  er  forbi  med 
det  samme.  Men  han  bryder  dog  snart  med  den  konven- 
tionelle, Proven^aleme  efterabede  Dametjeneste  og  hele 
den  dertil  knyttede  poetiske  Stil.  Istedenfor  Hoflyrikens 
„Frue*  —  Trubadurernes  „domina".  Herskerinde,  — 
sætter  han  i  et  smukt  Digt  „Viv"  som  Kvindens  Hæders- 
navn, —  den  naturlige  Kønsbetegnelse  istedenfor  den 
konventionelle  Standsbetegnelse,  og  han  forherliger  Hu- 
strunavnet som  ærefuldere  end  „Veninde"navnet.  Smukt 
og  naturligt,  som  ingen  af  Digterne  før  ham,  giver  Wal- 
ther den  rent  umiddelbare  Skønhedsglæde  over  Kvinden 
Udtryk:  skønnere  Syn  selv  end  Sommerengens  Pragt 
er  ham  den  skønne,  rene  Kvinde,  naar  hun  i  smuk  Dragt 
og  sømmeligt  Hovedlin  gaar  ud  til  Fest,  med  stolt  Rejs- 
ning og  ledsaget  af  sine  Tæmer,  af  og  til  dog  seende  sig 
venlig  om,  —  en  Sol  mellem  Stjæmer.  Med  det  ydre  Skøn- 
hedsbilled  blander  sig  allerede  her  den  høviske  Tugt  og 
den  indre  Sjælsskønhed.  Men  endnu  mere  sjæleligt  —  og 
i  Vers,  der  kunde  være  skrevne  den  Dag  i  Dag  —  for- 
herliges Kvindens  Elskov  som  den  højeste  Husvalelse 
for  Mandens  længselsfulde  Hjerte.  „Lykkelig  Stunden,  jeg 
hende  har  fundet  —  hun,  som  har  trængt  i  mit  Hjerte 
sig  ind  —  hele  min  Hu  har  hun  hekset  og  bundet  — 
røvet  mig  bort  min  Sans  og  mit  Sind.  —  Aldrig  mer  jeg 
fra  hende  kan  skilles  —  det  har  hun  voldt  med  sin  God- 
hed og  Ynde  —  og  sin  røde  Mund,  som  smiler  saa  sødt." 
Men  Elskov  er  kun  Elskov,  lærer  Walther,  naar  den 
deles  af  begge,  den  er  to  Hjærters  Glæde;  gør  den  ulyk- . 
kelig,  saa  hedder  den  ikke  Elskov  med  Rette,  —  for  den 
følsomme,  elegiske  Trubadur,  der  elsker  sin  egen  Smæg- 

ten,  har  Walther  intet  til  overs.  „Elskov  duer  ikke 
for  én  alene,  to  maa  være  fælles  om  den,  saa  fælles  om 
den,  at  den  gennemtrænger  to  Hjerter  og  ingen  flere." 
Og  Kvinden  og  Manden  staar  jævnlige  i  Elskov:  jubler 
Elskeren,  at  „en  Mands  Lykke  blev  mig  til  Del,  da  hun 
af  et  ærligt  Sind  sagde  mig,  at  jeg  maatte  staa  hendes 
Hjerte  nær,"  saa  tilstaar  Kvinden  lige  saa  aabent,  at  hun 
i  ham  har  fundet  „wibes  heil",  en  Kvindes  Lykke.  For 
begge  skal  Elskoven  være  en  Opdrager  til  god  Sæd :  han 
kommer  til  hende  og  beder  hende  opdrage  hans  Ube- 
høvlethed  til  „Maze",  men  hun  erklærer  beskedent,  at 
det  er  ligesaa  vel  ham,  der  maa  opdrage  paa  hende;  og 
saa  lærer  han  hende,  hvad  Mændene  ønsker  af  en  Kvinde: 
Trofasthed  og  Tugt,  forenet  med  munter  Elskværdighed, 
og  hun  ham,  hvad  der  behager  Kvinderne  hos  Mænd: 
muntert  Jævnsind  og  trofast  Hengivenhed.  Og  den  Slags 
Kvinder,  som  kan  elske  saaledes  og  elskes  saaledes, 
dem  finder  man  —  erklærer  Walther  —  kun  i  Tysk- 
land :  mange  Lande  har  jeg  set,  men  aldrig  fandt  mit 
Hjerte  Smag  for  fremmed  Sæd;  tysk  Tugt  gaar  forrest 
i  alt,  fra  Elben  og  til  Rhinen  og  ned  til  Ungarn,  dér  fin- 
des de  bedste,  om  jeg  ellers  forstaar  mig  paa  Dannelse 
og  Legemsskønhed;  den,  der  søger  Dyd  og  ren  Elskov, 
han  skal  komme  til  vort  Land. 

Gærne  gaar  ogsaa  Walther  fra  det  finere  Selskabs 
konventionelle  „hohe  minne"  ned  og  dyrker  „die  niedere 
minne",  besynger  Borgerdøtre  eller  Bønderpiger  i  jævn, 
frisk,  folkelig  Sang.  „Herzeliebes  frowelin,"  synger  han, 
de  dadler  mig,  at  jeg  vender  min  Sang  saa  lavt,  men  de, 
der  taler  saaledes,  har  ikke  elsket.  De,  der  søger  Gods 
eller  Skønhed,  elsker  ikke  paa  rette  Maade.  Kærlighed 

gør  Kvinden  skøn,  og  lad  dem  blot  snakke,  din  Glasfinger- 
ring tager  jeg  hellere  end  en  Dronnings  Guldring „Tag 

denne  Krans,"  sagde  han  i  en  dejlig  Drøm,  han  havde 
forleden,  til  en  „wol  getanen  maget",  og  med  rødmende 
Kind  og  nedslagne  Øjne  tog  hun  den  som  et  undseligt 
Barn,  og  „skete  der  mere,  saa  gemmer  jeg  det  som  min 
Hemmelighed."  Aldrig  nød  jeg  større  Glæde,  Blomsterne 
dalede  fra  Træet  ned  over  os  i  Græsset,  men  ak!  da 
dagedes  det,  og  jeg  vaagnede  op  af  Drømmen.  Men  nu 
gaar  jeg  og  ser  alle  unge  Piger  fast  i  Øjnene,  om  en  af 
dem  skulde  være  hende,  jeg  drømte  om.  „Hvad  om  hun 
maaske  er  her  ved  denne  Dans?  Vær  saa  venlig,  I  Skøn- 
ne, at  løfte  lidt  op  paa  Hatten,  ak!  fik  jeg  hende  dog  at 
se  under  sin  Krans!"  —  Skælmsk  og  yndefuldt  synger 
ogsaa  den  unge  Pige  om,  hvordan  hun  og  hendes  Ven 
har  lavet  sig  Leje  ude  paa  Engen  under  Linden.  Man- 
gen, der  gaar  forbi,  vil  le,  naar  han  ser,  hvordan  Græs- 
set og  Blomsterne  er  tilredt,  —  paa  Roserne  vil  han 
kunne  se,  hvor  mit  Hoved  laa.  Vidste  nogen,  at  han  laa 
hos  mig,  vilde  jeg  skamme  mig;  og  hvad  han  gjorde  ved 
mig,  det  faar  ingen  at  vide  uden  han  og  jeg  og  en  lille 
Fugl.  Tanderadei!  den  holder  nok  tæt  dermed. 

Dette  er  kunstnerisk  forfinet  Folkesang.  Og  saaledes 
bevarer  Walther  ogsaa  i  sin  politiske  „Tjeneste"digtning 
Forbindelsen  med  Spillemændenes  gamle  folkelige  Digt- 
genrer. Lige  fra  Hedenolds  Tid  havde  folkelige  Sangere 
yndet  at  udtale  en  skarpt  tilspidset  Tanke,  enten  knyttet 
til  en  bestemt  Tildragelse  eller  af  almindeligere  satirisk 
og  moralsk  Art,  i  en  kort  Versstrofes  kærnefulde  Form, 
ofte  indfattende  Læresætningen  i  et  eller  andet  Eksempel. 
I  saadanne  „Spriiche"  og  „Bispeln"  former  Walther  gærne 

sin  politiske  Journalistik  og  hæver  i  Sammenhæng  her- 
med ogsaa  sine  Skældedigte  og  Tiggerdigte  op- over  Øje- 
blikket til  en  virkelig  Tankepoesi,  snart  satirisk,  snart 
moraliserende,  snart  filosofisk  grublende.  I  sine  korte, 
knappe  „Sinngedichte*"  forstod  han  at  skrælle  Kærnen 
frem  af  den  tysk  nationale  Politik,  som  han  tjente,  og  at 
variere  det  „los  von  Rom",  der  var  Hohenstaufemes 
Grundtanke,  i  alle  Tonarter  —  fra  energisk  Patos  til  blo- 
dig Haan  og  bitter  Komik  —  og  i  stadigt  nye  Billeder  og 
Formler,  som  endog  overtræffer  Kunsten  i  de  bedste  af 
Trubadurernes  „Sirventes".  Man  mærker,  at  han  her  taler 
ud  af  sin  egen  fuldeste,  nationale  Overbevisning.  Og  i 
sine  almenmoralske  Betragtninger  paa  Vers  udformede 
han  sit  etiske  Livssyn  med  de  to  Dyder  „Maze",  den 
ridderlige  Dannelsesdyd,  og  „Staete",  den  gamle  ger- 
manske Grunddyd,  som  Idealer.  „Maze"  er  som  de  Fran- 
skes „mesure",  i  det  hele  Høviskhed,  Sømmelighed, 
sædelig  Tugt.  „Unmaze"  viser  den  mandhaftige  Kvinde 
saa  vel  som  den  kvindagtige  Mand,  Ridderen,  der  lever 
som  Munk,  saavel  som  Munken,  der  optræder  som  Rid- 
der, den,  der  stræber  ud  over  sin  Stand,  saavel  som  den, 
der  drikker  saa  længe,  til  hans  Tunge  slaar  Klik  og  han 
ikke  kan  staa  paa  sine  Ben.  Og  til  „Maze*"  hører  frem- 
for alt  at  give  Gud,  hvad  Guds  er,  og  Verden,  hvad  dens 
er,  paa  én  Gang  at  søge  „gotes  hulde"  og  „weltlich  ére", 
—  skille  rettelig  mellem  Himlen,  som  er  Guds,  og  Jor- 
den, som  er  Kejserens.  Men  endnu  højere  straaler  dog 
„Staete"  som  Walthers  Ideal  —  „Staete"  i  Betydning  af 
den  mandige  Fasthed,  den  aabne  Redelighed,  af  den 
Haardnakkethed  og  Trofasthed,  som  allerede  Tacitus  frem- 
hævede hos  Germanerne  —  Troskaben  mod  sig  selv  og 

mod  andre.  Manden  skal  være  af  én  Støbning  og  „fir- 
kantet" („tetragonos",  som  Grækerne,  quadratus,  som 
Romerne  sagde),  hans  Sind  skal  være  fast  som  Sten,  ret- 
linet som  et  Pileskaft,  —  ikke  slibrigt  som  Is  eller  som 
en  Aal  — ,  hans  Tale  skal  være  uden  Tvetungethed,  hel- 
lere ét  sandt  Nej  end  to  løjede  Ja'er,  hans  Latter  uden 
Falskhed,  sød  som  en  Aftenrøde,  der  varsler  klar  Mor- 
gendag, og  han  bliver  aldrig  „ny":  hvem  han  én  Gang 
vil  vel,  vil  han  ogsaa  vel  for  Alvor. 


Ved  Hermann  af  Thiiringens  Hof  traf  Walther  sam- 
men med  „Parzival"s  Digter,  Wolfram  v.  Eschenbach, 
der  paa  Epikens  Omraade  indtager  en  til  Walther  sva- 
rende Stilling,  optagende  og  bearbejdende  Ridderroman- 
tiken  i  en  kraftig  Tyskheds-Aand.  Som  Walther  er  hån 
af  besiddelsesløs  Ridderstand,  er  født  —  siger  han  —  til 
„Schiltes  Ambet"  og  gør  sig  formelig  til  af  at  have  læst 
grumme  lidet  og  ikke  at  kunne  skrive.  Han  er  Bajrer,  og  vi 
Bajrere  —  erklærer  han  —  er  tapre,  men  hverken  videre 
drevne  i  Kløgt  eller  høvisk  Dannelse.  Med  stor  Dannel- 
sestrang  har  han  ganske  vist  søgt  at  tilegne  sig  baade 
den  ny  Franskheds  Evangelium  og  alskens  broget  Lær- 
dom, baade  om  Lande  og  Folk  og  Naturmærkværdig- 
heder, ligesom  han  dristig  indlader  sig  paa  dunkle  teo- 
logiske Spekulationer.  Og  han  har  —  tiltrods  for  sin 
kavalermæssige  Bogforagt  — ,  som  den  ægte  Auto- 
didakt megen  Lyst  til  at  kramme  ud  med  sin  halvfor- 
døjede Visdom.  Hans  Sprog  er  spækket  med  franske 
Gloser  og  hjemmelavede  Franskheder,  men  han  kan  paa 
den  pudsigste  Maade  faa  sin  franske  Kildes  „gaste  forest 
soutaine"  til  at  blive  til  „Ørkenen  i  Soltåne"  og  „Une 

dame  gisait"  til  „Fru  Jeschute",  og  han  gør  lejlighedsvis 
selv  Løjer  med  sit  bajerske  Fransk.  Med  Iver  har  han 
studeret  Heinrich  v.  Veldeke  og  Hartmann  v.  Aue,  og 
med  dem  som  Læremestre  søger  han  at  danne  sig  selv 
og  sine  Landsmænd  efter  den  ny  moderne  Ridderiighed. 
Men  han  har  mange  af  Spillemændenes  gamle  folkelige 
Heltekvad  hængende  i  sit  Øre  og  har  godt  Rede  paa  de 
nationale  Heltesagn,  og  de  gamle  heltelige  Udtryk  som 
„Degen"  og  „Recken",  „balt"  og  „ellenthaft"  gaar  endnu 
igen  i  hans  Ridderstil.  Det  var  ikke  tilfældigt,  at  han  ikke 
holdt  sig  for  fin  til  at  bearbejde  et  af  de  vildeste  gammel- 
franske Heltedigte  „Aliscans"  —  ganske  vist  i  en  besyn- 
derlig ridderromantisk  Omklædning. 

Der  er  en  frisk  Kæmekraft,  en  djærv  Drøjde  i  denne 
bajerske  Ridder  og  Sanger.  Fra  Krigens  og  Jagtens,  fra 
Hestens  og  Sværdets  levende  Ridderverden  henter  han 
kraftige  og  malende  Billeder  for  alt,  han  vil  udtrykke. 
Morgensolen  har  slaaet  sine  Kløer  gennem  Skyen  og 
stiger  med  Vælde;  Trofasthed  sidder  i  Pigens  Sind,  langt- 
skuende  som  det  klare  Falkeblik;  for  en  af  hans  Perso- 
ner brister  Glædens  Klinge  pludselig  midt  over  i  Hæftet; 
for  en  anden  er  Sorgen  allerede  redet  saa  fjæmt  af 
Led,  at  ikke  et  Spær  kan  række  den.  Der  er  ogsaa  en 
bred  bajersk  Humor  i  ham,  i  Slægt  med  Spillemands- 
digtningens.  Midt  i  sin  Fortælling  falder  der  ham  Ord- 
spil eller  barokke  Lignelser  ind,  eller  han  kan  ikke  bare 
sig  for  at  drive  lidt  Løjer  med  sine  Personer;  ofte  gør 
han  muntre  Afstikkere  til  Thiiringerhoffet  og  sine  person- 
lige Livsforhold  eller  skoser  til  de  andre  Digteres  ste- 
reotype Beskrivelser.  Temlig  saftigt  er  gærne  hans  Lune, 
og  der  er  ikke  saa  lidt  plump,  mandfolket  Sanselighed  i 

ham.  Hans  Spøg  spiller  mest  om  det  kønslige  og  er 
meget  massiv  i  sine  Tvetydigheder,  og  hvor  han  kan 
komme  til  det,  udmaler  han  yppigt  Kvindeformer  og  El- 
skovsnætter.  Hans  Riddere  og  Damer  og  Tærner  er  oftest 
udstyrede  med  kraftig  „Kødelighed**,  og  Ridderne  taler 
til  daglig  om  Kvinder  og  handler  med  dem  paa  en  mere 
baronagtig  end  ridderlig  Vis. 

Gemyt  og  Karakter  er  der  overhovedet  i  Wolframs 
Digtning.  Han  har  en  Sydtyskers  varme,  friske  Gemyts- 
liv,  og  hans  Digtning  ser  Verden  gennem  Smil  og  Taarer 
og  lever  deltagende  med  i  de  Menneskers  Lykke  og 
Ulykke,  som  den  fortæller  om.  Humor,  Idyl,  Følsomhed 
—  alle  Gemytslivets  Straalebrydninger  er  der  i  Wolframs 
Digtning,  som  i  Goethes  eller  Jean  Pauls.  Hele  „Parzival** 
igennem  holdes  Læserens  Interesse  varm  ved  smaa  ge- 
mytftilde  Scener  og  Episoder:  snart  udmales  humoristisk 
den  traurige  Sultekur,  som  en  belejret  Borgs  Besæt- 
ning maa  undergaa,  snart  er  det  en  Ridder,  der  modtager 
Parzival  paa  sin  Borg  og  familiefaderlig  betænksomt 
søger  at  klappe  sin  undselige  unge  Datter  og  den  vakre 
fremmede  Ridder  sammen.  Eller  følelsesfuldt  tegnes  Ga- 
weins  ganske  unge  Søster,  der  for  første  Gang  i  sit  Liv 
taler  med  en  Ridder  og  bliver  baade  rød  og  hvid,  da  han 
bringer  hende  Frierhilsen  fra  selve  den  Konge,  hun  længe 
i  Løn  har  sværmet  for.  Hele  Vejen  lyses  der  ogsaa  op 
med  Lignelser  og  Billeder  af  en  egen  følelsesfuld  Fantasi- 
flugt: Parzivals  grønne  Glæde  bliver  ganske  affarvet,  — 
Tanken  paa  Sigune  drog  Glæden  frem  af  den  unge  Helts 
Hjerte  ligesom  Bien  suger  Sødme  ud  af  Blomsterne,  — 
Stjernerne  begyndte  at  komme  frem,  Nattens  Sendebud, 
der  gaar  i  Forvejen  for  at  berede  den  Herberge. 

Men  i  en  underlig  haard  og  besværlig  Skal  er  den  søde 
Kærne  hos  Wolfram  gemt.  Hans  Stil  er  saa  knortet  og 
knudret,  saa  filtret  og  byltet  som  selve  det  tyske  Sprog- 
materiale, med  dets  Ophobning  af  haarde  og  hvislende 
Medlyde  og  dets  spegede  Sætningsbygning.  Som  de  is- 
landske Skjaldes  Vers  er  Wolframs  Jyldte  af  vilkaarlige 
eller  ufuldbaarne  og  voldeligt  forkrøblede  Billeder,  der 
har  en  Tilbøjelighed  til  at  løbe  sammen  i  ufordøjelige 
Klumper  eller  knytte  sig  i  uløselige  Knuder.  Hans  Lune 
er  lige  saa  løbsk  som  hans  Smag  er  barok,  han  holder 
af  at  udspekulere  kunstige  Omskrivninger  og  behager  sig 
i  de  besynderligste  Lignelser:  det  er  som  om  han  sætter 
en  Ære  i  at  sige  enhver  Ting  paa  sin  egen  Maade  og 
gøre  Læseren  Tilegnelsen  til  et  stadigt  Forhindringsløb. 
Wolfram  er  ret  en  Germaner,  der  bærer  sin  Hat,  som 
han  vil,  og  trodsig  udpræger  sin  Egenart. 

I  de  franske  Romaner  om  Perceval  fandt  den  bajersk- 
frankiske Ridder  en  Digtning,  som  ret  maatte  tale  ham 
til  Hjerte.  Her  skildredes  jo,  hvorledes  en  ung,  naiv, 
ubehøvlet  Waliser  eller  Valoisboer  —  men  en  saadan, 
siger  Wolfram,  det  er  netop,  som  vi  vilde  sige:  en  Bajrer 
—  gradvis  indvies  i  Ridderlighed  og  opdrages  til  at  blive 
Mønsterridder;  her  forefandtes  da  just  et  saadant  Kursus 
i  fin  Sæd  og  ridderlig  Tænkemaade,  som  Wolfram  øn- 
skede selv  at  gennemgaa  og  at  byde  sine  Landsmænd.  Det 
blev  hans  Livs  Værk  at  overføre  denne  Digtning  paa 
tysk,  og  Wolframs  Parzival  blev  den  tyske  Ridderroman- 
tiks betydeligste  og  mest  tyske  Værk.  Det  har  nu  gan- 
ske vist  sin  Vanskelighed  at  faa  rigtig  bestemt,  hvormeget 
af  Wolframs  store  Digt  der  skyldes  ham  selv  og  hvor- 
meget der  er  de  franske  Kilders.  Som  en  saadan  nævner 

Wolfram  foruden  Crestien  af  Troyes'  Digt  ogsaa  navnlig 
„Provengaleren  Kyot*  (sagtens  Guiot),  men  dennes  Digt 
haves  ikke  længer.  Alligevel  kan  man  vistnok  i  Hoved- 
trækkene give  hver  sit 

Den  franske  Forfatter  har  sagtens  været  fra  Anjou  og 
har  til  Ære  for  det  anjousk-engelske  Kongehus  givet 
Perceval  en  anjousk  Prins  til  Fader  og  tildigtet  en  hel 
Forhistorie  om  dennes  Bedrifter  i  Asien  og  Giftermaal 
med  en  Morerdronning  —  alt  i  den  almindelige  Kors- 
tog-Epiks Manér.  Han  har  overhovedet  tilsat  mange 
østerlandske  Korstogselementer,  har  paa  Latin  læst  ara- 
biske Værker,  som  han  citerer,  og  har  —  Klærk  som 
han  aabenbart  var  —  været  en  af  de  virksomste  til  at 
gennemsyre  Graalsromantiken  med  gejstlig  Mystik.  Graal 
er  ikke  længer  et  Kar,  men  en  Sten  med  alskens  Vid- 
underegenskaber. Saadanne  tillagde  Orienten  jo  baade 
Ædelstene  og  Meteorstene,  og  saavel  i  Mekka  som  i  Old- 
tidens fønikiske  og  lilleasiatiske  Templer  dyrkede  man 
hellige  Stene.  Om  „de  Vises  Sten"  fablede  Alkymisterne. 
Meget  vidunderligt  fortælles  der  da  af  Guiot  (Kyot)  om, 
hvordan  Graalstenen  var  bragt  ned  fra  Himlen  og  først 
vogtedes  af  de  som  „neutrale"  fra  Himlen  forviste  Engle, 
men  nu  vogtes  paa  Borgen  „Mont  sauvage"  (eller  „mons 
salvationis")  og  ogsaa  har  et  Ridderskab  af  kyske  Tempel- 
riddere i  sin  Tjeneste.  Hver  Langfredag  fornyes  Ste- 
nens Vidunderkraft  ved  en  Oblat,  som  en  Due  flyver 
ned  med  fra  Himlen.  Den  første  Graalskonge  var  Titu- 
rel,  den  nuværende  er  Amfortas,  men  han  er  til  Straf 
for  en  syndig  Elskov  slaaet  med  Sot.  Det  hele  er  en 
ganske  anderledes  østerlandsk  farvet  og  gejstlig  asketisk 
Graalsmystik  end  den,  der  findes  hos  Crestien.  Der  er 

ogsaa  indføjet  en  mystisk  Troldmandsskikkelse  Clincheor 
(Klinschor)  —  en  Art  Merlin,  men  en  ondskabsfuld  Halv- 
mand — ,  der  bor  paa  „Chateau  Merveille" ;  og  fra  et  bra- 
bantsk  Sagn  er  Svaneridderen  (Lohengrin),  der  bliver 
Redningsmand  for  en  uskyldig  anklaget  Prinsesse,  hentet 
og  gjort  til  Graalsridder  og  Søn  af  Perceval. 

Denne  ridderligt  klærkelige  Digtning  har  Wolfram  nu 
fortysket  og  frit  tilskaaret  den  efter  sin  karakterfulde  og 
gemytfulde  Personlighed.  Langt  mere  end  Graalsmysti- 
ken  er  Parzivals  Historie  ham  Hovedsagen,  og  han  har 
uddybet  denne  Historie  til  en  virkelig  ,Erziehungs- 
roman",  som  siden  „Wilhelm  Meister"  og  i  dramatisk 
Form  „Faust"  er  det.  Det  er  til  den  fuldendte  „Gentle- 
man", om  man  saa'  maa  sige,  at  han  opdrager  sin  Parzi- 
val  —  ikke  alene  til  den  ydre  selskabelige  Ridderlighed, 
som  det  for  Crestien  næsten  ene  kom  an  paa,  men  til 
en  højere  Hjertets  og  Karakterens  Dannelse,  en  fuld  og 
dygtig  Menneskelighed,  saaledes  som  dennes  Ideal  teg- 
nede sig  for  den  bajerske  Ridder. 

Den  unge,  skovfødte  Knøs  er  her  ikke  —  som  for 
Franskmanden  —  blot  den  enfoldige,  ubehøvlede  Waliser, 
der  skal  afslibes  for  Verden; 'Wolfram  kender  sig  selv  og 
sine  Bajrer  igen  i  hans  friske,  djærve  Barnlighed  og  ser 
med  gemytfuld  Velvilje  paa  hans  Uerfarenhed  og  Ret- 
fremhed,  bag  hvilke  han  aner  alle  Hjertets  og  Karakte- 
rens Dyder.  Allerede  i  Indledningen  hilser  han  sin  Helt 
som  „træcliche  wis",  —  som  den,  der  modner  trægt  og 
sent,  men  giver  des  herligere  Frugt  Saaledes  havde  de 
germanske  Folkesagn  yndet  at  fremstille  deres  Helte;  — 
baade  om  Helge  Hjørvardson  og  om  Uffe,  om  Beovulf 
og  Ditlev  Danske  og  mangen  islandsk  Sagnhelt  fortaltes, 

hvordan  de  under  Opvæksten  var  langt  tilbage  og  ringe- 
agtedes, saaledes  som  det  netop  hos  de  rigeste  nordiske 
Naturer  jo  saa  ofte  virkelig  er  Tilfældet.  Just  Naiviteten 
og  Kejtetheden  forelsker  Wolfram  sig  i  som  Ungdomme- 
lighedens og  Ufordærvethedens  Mærke.  Hans  „siieziu 
jugent"  henriver;  han  er  „tumb  und  wert",  han  er  „gein 
valscher  fuore  ein  tor",  en  Taabe  overfor  al  falsk  Færd 
—  som  Thor  er  det  i  Jotunheim  („En  dejlig  Pige  kunde 
kysse  ham  for  hans  mandige  Naivitet"). 

En  ægte  tysk,  lyrisk  sværmende  Yngling  er  han  ogsaa, 
denne  Wolframske  Parzival,  naar  han  gaar  om  i  Skov- 
ensomheden og  føler  sit  Bryst  vide  sig  ud  ved  Fuglenes 
søde  Sang,  der  trænger  ned  i  hans  Hjerte;  grædende 
løber  han  til  sin  Moder  og  kan  ikke  forklare  hende,  hvad 
han  græder  for.  Det  er  den  samme  Udve,  der  allerede 
„svulmer  i  hans  venstre  Bryst",  som  den,  der  før  drog 
Faderen  paa  Langfærd,  og  som  siden  ogsaa  stadig  drager 
Ynglingen  videre  om  i  Verden  —  alle  Vidder  var  ham  for 
snævre,  alt  det  grønne  syntes  ham  falmet,  som  det  siges 
et  Sted  om  ham.  En  underlig  drømmende  Tungsindighed 
og  sværmerisk  „Forlængsel"  vedbliver  at  vie  den  tyske 
Graalshelt  til  Ensomhed  og  hvileløs  Higen;  han  taber 
Besindelsen,  nedsunken  i  Tanker  —  hedder  det  flere 
Steder  — ,  og  den  hele  Skikkelse  er  ligesom  bygget  over 
det  gamle  keltiske  Æventyrtræk,  som  allerede  hos  Cre- 
stien  er  fæstet  til  Perceval,  men  som  Wolfram  udfører 
videre:  Helten,  der  paa  sin  Omflakken  en  Dag  falder  i 
Tanker  ved  Synet  af  nogle  Bloddraaber  i  den  hvide  Sne 
og  mindes  sin  Elskedes  Ansigt  og  Dagen  igennem  bliver 
ved  at  staa  hensunken  i  Sværmerier  og  Længsel. 

Parzival  kommer  da  ud  i  Verden  og  drager  bort  fra  sin 

Moder.  Men  fra  det  første  Skridt  volder  han,  uden  at 
vide  det  og  uden  ville  det,  Fortræd  og  Ulykke  ved  sin 
naive  Hensynsløshed  og  Tankeløshed  og  hober  Skyld 
paa  Skyld  over  sig:  læ^er  sin  Moder  i  Graven  ved  at 
drage  fra  hende,  dræber  en  Slægtning  af  sig,  for  at  be- 
mægtige sig  hans  Rustning,  paadrager  Jeschute  hendes 
Mands  Mistanke  og  hans  haarde  Mishandling.  Men  det 
sker  altsammen,  idet  han  trofast  mener  at  følge  sin  Mo- 
ders Raad  —  „sus  riet  min  muoter"  siger  han  i  enhver 
Situation  — ,  og  hans  „søde  Ungdom",  hans  gode  Hjerte, 
hans  dygtige  Natur  lyser  overalt  igennem  og  vinder  Alles 
Hjerter.  Han  behøver  blot  at  udvikles  gennem  Belæring 
og  Erfaring. 

Belæring  giver  —  som  hos  Crestien  —  den  gamle  Rid- 
der Gurnemanz  ham,  og  paa  sin  Vej  træffer  den  Unge  Rid- 
dere og  Damer,  hvis  Adfærd  kan  være  Mønster  for  ham 

—  og  for  Wolframs  Publikum.  Den  ydre  Anstand  og  Leve- 
maade  er  saa  at  sige  det  hele  Digt  et  Kursus  i,  og  som  hos 
Hartmann  byder  ogsaa  her  den  tyske  Lærling  sin  franske 
Læremester  over  i  pedantisk  Ceremoniel.  Han  tager  Ar- 
tus*  Seneskalk  Keu  —  som  jo  er  til  Spot  i  de  bretonske 
Romaner  —  i  Forsvar,  fordi  han  saa  nidkært  vaager  over 
Etiketten ;  Landgrevens  Thiiringerhof  —  siger  Wolfram 

—  kunde  have  god  Brug  for  en  saadan  Ceremonimester. 
Damerne  og  Ridderne  overbyder  i  Digtet  hinanden  i  fin 
Tugt  og  Høflighed,  og  selv  naar  Gawein  efter  en  Kamp 
ligger  dødstræt  hen  og  ikke  kan  røre  et  Lem,  gør  han 
tusen  Undskyldninger  for  de  Jomfruer,  der  plejer  ham, 
at  han  bliver  liggende  saa  „ungezogenliche**.  „Gezogen- 
lich"  og  „Vuoge"  er  Udtrykkene  for  det  Dekorum,  som 
Wolfram   dyrker.  Men  udover  den  ydre  Ridderlighed 

giver  den  Wolframske  Gurnemanz  —  i  langt  højere 
Grad  end  Crestiens  —  tillige  Parzival  Leveregler  af  en 
dybere  moralsk  Art:  det  er  Karakterfasthed  og  Ydmyg- 
hed, Barmhjertighed  mod  Nødlidende,  Agtelse  mod  Kvin- 
den, Trofasthed  i  Elskov,  —  det  er  saadanne  Dyder,  han 
indprenter  ham.  Og  det  er  hos  Wolfram  netop  gennem 
Brud  paa  denne  indre  Moral,  at  Parzival  forsynder  sig, 
og  gjennem  Opfyldelsen  af  den,  at  han  tilsidst  sejrer. 

Fra  Gurnemanz'  Borg  og  hans  Lære  kommer  Parzival 
til  den  unge  Ridderjomfru  Kundwiramurs  Borg,  hvor  han 
opdrages  til  Elskov.  Ogsaa  i  Erotik  søgte  Wolfram  ivrig  at 
forme  sig  efter  den  nye  ridderlige  Smag,  men  den  stem- 
mede kun  lidet  med  hans  Naturel.  Naar  han  vil  være  fri- 
vol efter  det  franske,  bliver  han  ubehagelig  lysten,  naar 
han  vil  være  yndefuld,  bliver  han  sødligt  affektert  (man 
sammenligne  f.  Ex.  Gawain-Obilotepisoden  med  den  til- 
svarende hos  Crestien).  Saaledes  er  ogsaa  den  unge 
Borgfrøken,  der  søger  at  vække  Knøsen  til  Elskov,  baade 
yndefuldere  og  i  sin  Naturlighed  uskyldigere  paa  Fransk; 
hos  Wolfram  er  der  baade  noget  sødligt  og  lystent  over 
Episoden.  Men  der  er  til  Gengæld  noget,  man  virkelig 
maa  kalde  nordisk  germansk,  i  Skildringen  af  Bryllups- 
natten, hvor  den  unge  Mand  er  for  undselig  og  for  næn- 
somt skaanende  til  straks  at  give  sin  Attraa  frit  Løb,  men 
har  nok  i  lettere  Kærtegn,  og  Bruden  alligevel  næste 
Morgen  binder  Fruerbind  om  Hovedet  og  ikke  véd  be- 
dre, end  at  hun  er  Frue  saa  godt  som  nogen. 

Da  Parzival  kommer  til  Graalsborgen,  forsømmer  han 
—  hos  Wolfram  som  hos  Crestien  —  at  gøre  det  Spørgs- 
maal,  som  skal  løse  Trolddommen.  Dette  gamle  Æventyr- 
motiv  gjorde  Crestien  til  Udtryk  for  Percevals  Naivitet 

Og  Ubehøvlethed;  altfor  bogstavelig  følger  han  Gurne- 
manz'  Advarsel  mod  utidig  Spørgelyst  og  lader  alle  Mær- 
kelighederne i  Graalsbogen  passere  sig  forbi  uden  at 
stille  det  Spørgsmaal,  man  maatte  have  ventet  af  en  be- 
leven Gæst.  Wolfram  giver  derimod  det  hele  en  mere 
følelsesfuld  og  moralsk  Vending.  Det  var  ikke  om  Graa- 
len  og  Lansen,  Parzival  burde  have  spurgt,  men  han 
burde  som  Gæst  have  spurgt  med  Deltagelse  og  Med- 
følelse til  den  lidende  Konges  Sygdom.  I  udvendig  Fast- 
hængen  ved  Gumemanz's  rent  ydre  Anstandsregel  for- 
sømmer han  denne  Menneskelighedspligt.  Det  er  kun 
den  ydre  Skal  af  Ridderligheden,  han  har  tilegnet  sig; 
han  lader  Hjertets  Røst  kvæles  af  tom  Konventional- 
isme,  —  deri  bestaar  hans  Forsyndelse.  Og  da  han  hører 
om  alt,  hvad  han  har  forspildt  ved  denne  Undladelses- 
synd, og  smædes  for,  hvad  han  troede  netop  var  finest 
ridderlig  Anstand,  forvirres  hans  Begreber  helt,  og  han 
falder  i  det,  som  er  en  større  Synd,  det,  som  Wolfram 
udvikler  er  den  største  Fare  for  et  Menneske,  i  „Zwivel" 
o:  han  mistvivler  om  den  himmelske  Retfærdighed  og 
gør  Oprør  mod  Gud,  istedenfor  ydmygt  at  bøje  sig  under 
hans  Prøvelse.  Her  kommer  —  vel  fra  Wolframs  geist- 
lige franske  Kilde  —  Kravet  om  Ridderskabets  religiøse 
Opdragelse  ind  i  Digtningen.  Den  mangler  Parzival  endnu, 
men,  udvikler  Wolfram  —  og  her  kender  man  ham  selv 
ret  igen  —  er  der  blot  ægte  Mandighed  og  Troskab  mod 
sig  selv  i  et  Menneske,  da  arbejder  han  sig  igennem  Tviv- 
len og  Fortvivlelsen  og  naaV  frem  til  sikker  Gudsfor- 
trøstning.  „Wert  gedinge**  o:  ædel,  tillidsfuld  Stræben  er 
—  siger  Wolfram  —  en  høj  Lykke  baade  for  dette  Liv 
og  det  hinsidige.  „Wer  immer  strebend  sich  bemiiht, 

den  konnen  wir  erlosen"  som  det  hedder  om  en  anden, 
der  ligeledes  har  sagt  sig  løs  fra  Gud,  men  i  Kraft  af  sin 
moralske  Dygtighed  alligevel  kæmper  sig  igennem  til 
Frelse.  Og  saaledes  naaV  Parzival  —  efter  flere  Aars  øde 
Omflakken  —  tilsidst  frem  til  villig  at  bøje  sin  ridderlige 
Manddom  ind  under  Guds  Vilje.  Nu  først  er  hans  sæde- 
lige Opdragelse  fuldendt,  det  højeste  Ridderskab  naaet,  og 
som  den  fuldkomne  Ridder  løser  han  Graaltrolddommen 
og  kaldes  til  selv  at  være  Graalskonge. 

Alt  dette  er  kun  uklart  tænkt,  og  det  gamle  Fortælling- 
stof har  kun  kejtet  lempet  sig  til  at  udforme  Tankegangen 
i  levende  Handling.  Modsat  Gawein,  der  (som  allerede  hos 
Crestien)  blot  farter  om  paa  Krigs-  og  Elskovsævejityr, 
er  Graalshelten  Parzival  den  mod  Fuldkommenheden 
stræbende  ideale  Ridder.  Men  han  bliver  ingen  Munke- 
ridder, han  vil  —  som  Wolfram  —  opfylde  baade  Guds  og 
Verdens  Krav.  Wolfram  levede  jo  midt  i  Kejserdømmets 
staaende  Kamp  med  Paven  og  opfatter,  dybt  og  karakter- 
fuldt som  Dante,  den  store  Modsætning  mellem  de  to 
Livsprincipper,  men  vil,  ligesom  Dante,  leve  paa  en 
kraftig  Tohed.  Det  var  overhovedet  Ridderromantikens 
Program:  At  leve  for  „Dieu"  og  for  „le  Siécle",  „være 
god  for  Gud  og  god  i  Verdens  Øjne"  —  det  er  Idealet 
i  franske  Ridderromaner.  „Legemet  maa  leve  for  Verden, 
Hjertet  maa  stræbe  mod  Gud",  Mennesket  skal  leve  paa 
én  Gang  for  „die  beiden  é"  (fas  et  jus)  —  lærer  de  ty- 
ske ridderlige  Læredigte,  thi  —  som  Frederik  Barba- 
rossa  svarede  en  oprørsk  By,  der  vilde  blande  Religion 
ind  i  Politik:  „Himlen  er  Himlens  Herres,  men  Jor- 
den har  han  givet  Menneskenes  Børn"  (Salm.  115). 
Dette  Program  skal  Parzival  illustrere.  Eneboeren  be- 

lærer  ham  om,  at  han  skal  baade  elske  Gud  og  tjene 
„umbe  wibes  gruoz",  Ridderskabet  skal  tilstræbe  saavel 
„des  libes  pris"  som  „der  sele  pardis".  Og  ligelig  deles 
ogsaa  Parzivals  Sind  mellem  Længsel  efter  Graal  og 
efter  sin  elskede  Kundwiramur. 

Ikke  Religionen,  men  en  rent  menneskelig  Moral  er  i 
Virkeligheden  for  Wolfram  det  højeste.  Det  er  en  meget 
lidet  kirkelig  Kristendom,  der  gaar  gennem  Digtet.  Morer- 
dronningens^  kyske  Kvindelighed  er  —  forkynder  Dig- 
teren —  hendes  Daab,  og  havde  Parzivals  Moder  ikke 
været  døbt  i  Forvejen,  vilde  hun  være  døbt  i  sin  Moder- 
mælk (o:  ved  sin  Moderkærlighed).  Og  som  i  Parzivals 
Skikkelse  den  ideale  Mandighed  forherliges  som  Tro- 
skab mod  sig  selv,  „staete",  —  den  tyske  Karakterfast- 
hedens Dyd,  som  ogsaa  Walther  forherligede  —  saaledes 
tegnes  i  en  Række  Kvindeskikkelser  den  rene  „wip- 
lichkeits"  Ideal  som  Trofastheden  mod  den  Elskede. 
Smærtelig  føler  Digteren  det,  at  saa  mange  falske  Kvin- 
der bærer  det  rene  Navn  af  „wip",  som  kun  den  tro- 
faste Kvinde  er  værdig  til;  og  han  opregner  et  Sted  alle 
de  trofaste  Kvinder,  han  har  skildret  i  sit  Digt  —  fra 
Morerdronningen  til  Parzivals  Moder,  hvis  Hjerte  brast 
i  „Kærlighedstroskab"  og  som  derfor  sikkert  er  gaaet 
ind  til  Himmeriges  Glæde,  fra  leschute,  der  uskyldig  og 
taalmodig  bærer  sin  Mands  Mishandling,  til  Kundwir- 
amur, der  som  en  Solveig  sidder  og  venter  med  sine  to 
smaa  Børn  paa  sin  omflakkende  Mand  og  modtager  ham 
med  rørende  Glæde,  uden  en  Bebrejdelse.  Men  sit 
sublimeste  Udtryk  faar  Kvindens  Troskab  i  Sigunes 
Skikkelse,  —  hun,  som  en  Gang  i  et  af  de  Luner,  som 
Ridderromanernes  Damer  ynder,  har  sendt  sin  elskende 

Ridder  i  Døden,  men  nu  sidder  utrøstelig  og  sørger  ved 
hans  Lig,  —  sidder  dér  uforandret,  hver  Gang  Parzival 
paa  sin  Omflakken  igen  træffer  hende,  indtil  han  tilsidst 
finder  hende  død  over  hans  Legem.  I  en  særlig  Digt- 
cyklus —  den  højeste  Udfoldelse  af  Wolframs  Fantasi  og 
Lyrik  —  fortalte  han  siden  Sigunes  og  Schiotulanders 
Elskovshistorie,  fra  de  som  Børn  vokser  op  sammen,  til 
hun  —  blot  af  Nysgerrighed  efter  at  læse,  hvad  der  staar 
skrevet  paa  en  Jagthunds  Halsbaand  —  sender  sin  Hjer- 
tensven ud  i  den  Kamp,  hvori  han  falder.  Der  er  ogsaa 
her  en  vis  sødlig  Sentimentalitet  og  affekteret  Naivitet  i 
Wolframs  Erotik,  men  der  er  noget  eget  saa  at  sige  nor- 
disk blondt  og  sværmersk  over  de  to  Unges  Elskov,  som 
er  mere  i  Slægt  med  Fritjofs  og  Ingeborgs  end  med  Flores 
og  Blanchefleurs  Elskov.  Og  hele  den  Trofasthed,  hvormed 
hun  gør  Bod  for  sit  pjankede  Koketteri,  er,  (ligesom  Wol- 
frams Skildring  af  „Dame  Orgeilluse")  Digterens  dybt- 
menneskelige  Protest  mod  Riddererotikens  Frivolitet. 
Overalt  i  Wolframs  Digtning  bryder  ogsaa  Forherligelsen 
af  Ægteskabet  smukt  igennem  det  litterære  Galanteri.  Hvor 
han  flakker  om,  tænker  han  paa  sin  fattige  Borg,  sin  Hu- 
stru og  sine  Børn,  og  en  af  hans  „Tagelieder**,  i  hvilken 
Elskeren  ved  Daggry  maa  liste  sig  fra  sin  Elskedes 
Kammer,  bryder  af  med  et  Hjærtesudbrud  over,  hvor 
langt  herligere  end  slig  stjaalen  Elskov  den  Lykke  er, 
som  „ein  offen  sfieze  wirtes  wip**  kan  skænke. 


Men  det  blev  ikke  Wolframs  og  ikke  Walthers  Fortysk- 
ning af  Ridderromantiken,  som  kom  til  at  bestemme  den 
senere  Litteratur.  Stærkere  og  stærkere  blev  Indflydel- 

sen  fra  Rhinegnene.  Selve  den  gamle  tyske  Heltedigt- 
ning, som  endnu  plejedes  ved  Hofferne  i  Østrig,  tages 
op  til  ridderromantisk  Behandling,  som  det  sker  i  Nibe- 
lungenlied  og  Gudrun.  Oldsagnenes  Grundvæv  og  Grund- 
toner har  vel  holdt  sig,  men  over  de  skildrede  Livsfor- 
holds Naivitet  og  Barbari  er  der  af  de  ridderlige  Bear- 
bejdere kastet  et  Glimmemæt  af  fine,  „hofische"  Livs- 
former og  Sæder:  Dragter  og  Fester,  Vaabenlege,  hele 
Omgangstonen  er  det  nye  Hoflivs,  og  ind  i  Handlingens 
vilde  Heroisme  og  tragiske  Patos  er  der  blandet  Toner 
fra  Minnesangens  Elskovslyrik  og  Hartmann  v.  Aues 
Ridderromaner:  man  tænke  blot  paa  Siegfrieds  og  Chrim- 
hildes  Forelskelse  ved  Wormserhoffet  eller  Markgreve 
Riidigers  Samvittighedskamp  mellem  Ridderære  og  Lens- 
troskab,  helt  i  Stil  med  den  i  „Iwein**. 

Og  med  tysk  Middelalderdigtnings  tredje  store  Navn 
Gottfried  v,  Straszburg  —  altsaa  fra  den  mest  forfran- 
skede Del  af  Tyskland  —  blev  Indarbejdelsen  af  fransk 
Ridderromantik  i  tysk  Aandsliv  fuldstændig.  Her  er  vi 
naaet  ud  over  Hartmanns  ydre,  discipelagtige  Efterligning, 
udover  Wolframs  barokke  Legering  af  Fremmed  og 
Eget;  Gottfreds  „Tristan  og  Isolde"  knyttede  sig  — 
som  vi  har  set  det  —  nøje  til  Thomas'  franske  Digt, 
men  arbejdede  selvstændig  videre  paa  den  Udformning 
af  Digtstoffet,  som  lagde  Beslag  paa  saa  mange  Kræfter 
i  Frankrig,  og  væsentlig  i  samme  Aand  og  Retning  som 
disse.  Hans  Tristandigt  betegner  den  højeste  kunstneri- 
ske Fuldendelse,  Digtstoffet  har  naaet  i  Middelalderen, 
og  blev  derfor  allerede  i  et  tidligere  Afsnit  behandlet  som 
et  Led  —  Slutningsleddet  —  i  de  franske  Bearbejdelsen 

Nogle  af  de  Skavanker,  som  allerede  klæbede  ved 

Hartmanns  Fortyskninger,  er  der  jo  nok  ogsaa  ved  Gott- 
freds.  Den  snakkesalige  Udtværing  af  hvert  Træk  i 
Originalen,  den  pedantiske  Overbyden  i  Sirlighed  og 
Ceremoniel,  som  naar  Provinsens  Pretiøser  efterligner 
Hovedstadens  — ,  den  spidsfindige  Leg  med  Allegorier 
og  den  skolemesteragtige  Moraliseren.  Vi  fear  lejligheds- 
vis —  eller  ulejlighedsvis  —  et  helt  Kursus  i  Vildttilbe- 
redningens Kunst  eller  faar  en  vidtløftig  allegorisk  Ud- 
lægning af  de  Dyder,  hvoraf  Tristans  Ridderdragt  er 
vævet;  og  naar  Isoldes  Blikke  byder  alle  i  Salen  Skak 
eller  Tristans  Hjerte  forsegles  med  Kærlighedens  Segl, 
mærker  man  den  tunge  Tysker,  der  søger  at  overbyde  i 
fransk  Esprit.  Men  ikke  mindre  tysk  er  til  Gengæld  det 
lyriske  Sværmeri  og  den  romantiske  Fantasi,  der  lægger 
Glans  over  Gottfreds  Tristandigtning.  Hans  Sprog  kan 
faa  en  helt  symbolistisk  Følelsesfarve,  naar  han  taler  om 
Ord,  der  klinger  gennem  Øret  og  ler  i  Hjertet  eller  som 
bærer  Hjertet  svalende  Sky^e  som  det  saftiggrønne 
Lindeblad.  Den  Naturromantik,  som  besjæler  hans  Skil- 
dring af  Tristans  og  Isoldes  Skovliv,  er  af  en  egen  ger- 
mansk Karakter.  Det  er  ganske  Heinesk,  naar  han  for- 
herliger „diu  senfte  siieze  sumerzit",  der  „med  sød  Flid" 
havde  udsmykket  Engen;  Grønsværet,  „Majmaaneds  Ven", 
der  havde  anlagt  „so  wunneclichiu  sumerkleit",  de  lyse 
Blomster,  der  saa*  Menneskene  „so  rehte  suoze  lachende 
an",  og  „den  salige  Nattergal",  der  slog  sine  Triller  med 
en  saadan  „oversvulmende  Glæde"  („iibermiiete")  at  alle 
Hjerter  henrykkedes  derved.  En  forfinet  musikalsk  Skøn- 
hedsglæde  gennemtrækker  ligeledes  Digtet.  Der  fortælles 
en  Del  om  Tristans  Færdighed  i  at  blæse  paa  Horn,  og  naar 
han  spiller  paa  Harpe,  skildrer  Digteren  baade,  hvor  fint 

det  klædte  hans  bløde,  slanke,  langlige,  hermelinshvide 
Fingre,  og  hvor  sælsomme,  søde  Toner  han  fremlokkede. 
En  sværmersk  Lyrisme  er  der  navnlig  i  Gottfreds 
Erotik;  den  er  allerede  helt  tysk  „Oberschwanglich- 
keit".  Helten  er  en  „glædespredende  Sol",  en  „Werlt- 
wunne",  han  lever  kun  i  sit  rige  Følelsesliv,  „svæver  i  sit 
Hjærtes  Luft«,  alle  praktiske  Klogskabs-  og  Nyttehen- 
syn foragter  han,  og  at  der  i  Drengeaarene  blev  stoppet 
nogen  boglig  Skolekundskab  i  ham,  betragter  Digteren 
som  Synd  og  Skam,  —  et  Indgreb  i  den  sværmeriske 
Ynglings  Frihed,  en  Hentørren  af  hans  Glædes  Blom- 
string. Overstrømmende  skildres  Elskovens  Salighed, 
naar  han  favner  sin  „kaiserliches  wip"  og  kysser  hendes 
Mund  „hundred  tusen  Gange«,  og  etsteds  istemmer  Dig- 
teren en  hel  Hymne  til  Kærligheden;  naar  jeg  tænker 
paa  Elskov  —  siger  han  —  endda  jeg  kun  kender  saa 
lidt  til  dens  Lykke,  saa  svulmer  mit  Hjærte  og  min  Trag- 
ten higer  opad  som  op  over  Skyerne.  Men  sentimentalt 
lægges  lige  fra  først  til  sidst  Smertens  og  Dødens  Toner 
ind  i  Kærlighedsmusikken.  Elskov  er  en  Religion,  Elskov 
gør  alt  tilladeligt,  alle  borgerlige  Love  maa  vige  for  den, 
selv  Kristus  er  nem  som  en  Vante  at  haandtere  for  sand 
Elskov.  Men  Indvielsen  til  sand  Elskov,  den  nødvendige 
Betaling  for  den,  er  Lidelse,  og  den  største  Værdi  ligger 
i  Lidelsen.  Derfor  vender  hans  Digt  sig  ikke  til  alle  de 
mange,  som  kun  vil  Glæde  og  Fornøjelse;  alene  til  de  Ud- 
valgte, som  kender  „diu  senfte  herzesmerzen«,  til  „den 
edelen  senedæren",  de  ædle  længselsfulde  Hjerter,  som 
kender  Elskovens  Sødme,  kun  til  Husvalelse  for  dem 
og  for  at  tage  Sorgens  Byrde  fra  dem  for  en  Stund,  for- 
tæller han  om  Tristan,  —  om  ham,  hvem  det  var  givet  at 

naa  det  fuldeste  Maal  af  to  Ting,  Lidelse  og  Lykke.  Her 
er  den  Wagnerske  „Tristan  og  Isolde"-Romantik  naaet. 

Gottfred  er  Blomsten  af  ridderlig  Kultur  i  Tyskland. 
En  dannelsesmodtagelig  og  harmonisk  Fuldendematur 
—  som  Rafael  eller  som  Racine  var  det  for  deres  Tid  — , 
ingen  banebrydende  Nyskaber,  intet  „ur-egent  Original- 
geni" som  Wolfram,  hvis  hele  Væsen  var  ham  en  Afeky 
og  som  er  den  Eneste,  Gottfred  viser  sig  ondsindet  imod,  — 
men  velbelæst  i  antik  Litteratur,  fuldkommen  hjemme  i 
Fransk  —  han  er  den  eneste  af  Tyskerne,  som  ikke  gør 
Oversættelsesfejl  — ,  med  levende  poetisk  Sans,  fin  æste- 
tisk Smag,  en  smidig  og  sikker  kunstnerisk  Formeevne; 
tillige  en  Mand  af  Verden,  velbevandret  i  ridderlige  Kredse, 
med  hele  Hofdannelsen  i  Kødet  baaret  og  i  Klæderne 
skaaret,  og  en  fin,  nobel  Natur,  i  Besiddelse  af  en  ægte 
Hjertets  Dannelse.  Hans  Tristandigt  viser  paa  flere 
Punkter  en  hjerteligere  Godhed  og  en  finere  moralsk 
Samvittighed  end  de  franske  Bearbejdelser  af  Sagnet. 

Med  Gottfred  er  tysk  Ridderromantik  naaet  op  i  Højde 
med  fransk  Ridderromantik,  og  hans  Skole  naaV  lige  saa 
lidt  udover  ham,  som  Crestiens  af  Troyes*  Skole  i  Hoved- 
sagen naaV  udover  denne. 


XX.  IDEAL  HUMANISME 


I 


sin  korte  Blomst- 
ringstid, som  fal- 
der i  Slutningen  af  det 
12te  og  det  meste  af 
det  13de  Aarh.,  ud- 
klarer Ridderroman- 
tiken  sig  paa  sine  Høj- 
depunkter til ,  hvad 
man  kunde  kalde  en 
Art  ideal  Humanisme. 
Hele  Middelalde- 
rens KulturnaaViPhi- 
lip  Augusts  og  Ludvig 
d.  helliges  Frankrig  og 
de  sidste  Hohenstauf- 
ers  Tyskland  til  kort- 
varig Harmoni  i  en 
ædel  og  skøn  Menne- 
skelighed —  en  Art 
Klassik  saa  godt  som 
Antikens.  Alt  hvad  der 
er  levnet  os  af  den 
Tids  Kunst,  bærer  dette  Præg.  Nordfrankrigs  og  Rhinens 
gotiske  Katedraler  med  deres  lette,  hvælvede  Festhaller, 
de  slanke  Piller  og  Buer,  det  straalende,  farverige  Lys 

fra  Ruder  og  Rosetter.  Tours-  og  Bourges-Kirkernes 
skønne  Glasmosaiker  med  de  rene,  dybe  Farver,  de 
klare,  simple  Figuromrids  og  hele  den  ideale,  klassiske 
Fortællestil,  —  den  samme,  som  gaar  igen  i  de  ædle  og 
enkle  Miniaturer  i  „Ludvig  den  helliges  Bibel".  Ma- 
donna- og  Apostelstatuerne  paa  Rheims'  og  Amiens' 
Kirkefagader,  Reliefbillederne  af  Marias  Død  paa  Notre 
Dame  i  Paris  eller  Strassburgerdomen,  —  en  Menneske- 
fremstilling af  en  lige  saa  fri  Naturiighed  og  høj  Adel 
som  Antikens.  Eller  „det  hellige  Kapel"  i  Paris  med  det 
festligt  fine  Sammenspil  af  Lys  og  Farver,  Rum  og  Linier 
og  med  Væggenes  rene,  noble  Ornament  I  Clunymuseet 
eller  „Germanisches  Museum"  bærer  tusen  smaa  Husge- 
raad  —  en  Elfenbenskam,  en  Lysestage,  et  Vægtæppe  — 
Bud  fra  det  13de  Aarh.s  ædle  og  fine  Skønhedskultur. 

Paa  samme  Maade  bliver  Ridderromantiken  paa  sine 
Højdepunkter  blot  til  et  idealiseret  Udtryk  for  den 
ædle  og  fine  Menneskelighed,  som  udfoldedes  i  Datidens 
højeste  Kulturkredse.  Mange  Romaner  og  kortere  rid- 
derlige Noveller  paa  Vers  udskiller  mer  og  mer  de  fan- 
tastiske Vidunderligheder,  som  Ridderromantiken  havde 
øst  af  keltiske  og  østerlandske  Kilder,  og  de  barnagtige 
Æventyrligheder,  man  havde  lært  af  de  græske  Romaner; 
aflægger  ogsaa  den  overspændte  og  affekterte  Trubadur- 
erotik lige  saa  vel  som  de  bretonske  Romaners  sødlige 
Sentimentalitet  og  ekstravagante  Fjanterier  —  udskiller  alt 
dette  egentlig  ridderromantiske  og  bliver  til  helt  naturligt 
menneskelige  Historier  fra  Samtidens  franske  og  tyske 
Adelsliv,  idealt  afspejlende  det  gode  Selskabs  virkelige 
Kultur  og  tolkende  den  fine,  følelsesfulde  Menneskelig- 
hed, som  Livet  i  sine  bedste  Øjeblikke  naaede  op  til  at 

virkeli^øre.  Og  i  en  Række  Læredigte  formuleres  —  ikke 
længer,  som  tidligere,  Rlærkepædagogemes  opdragende 
Forskrifter  for  „den  fine  Verden",  men  omvendt  Regler 
for  god  Levemaade,  uddragne  af,  hvad  Klærkepædago- 
gerne  havde  set  ved  at  færdes  i  det  gode  Selskab. 

„Selskabet"  —  det  er  den  lille  udvalgte  Adelskreds; 
kun  den  er  værd  at  tale  om:  mere  er  værd  —  hedder 
det  —  en  død  Ædling  end  en  levende  Borgermand.  Og 
det  er  kun  Selskabslivet,  der  duer;  man  skal  „sich  ge- 
sellen", ellers  bliver  man  „sauvage"  og  „tølpersk"  — som 
Perceval  eller  Ivan  ude  i  Skovensomheden  blev  det.  En 
Overklasse,  levende  et  Luksusliv  for  fri,  skøn,  fin  Men- 
neskelighed —  et  „liberalt"  Liv,  modsat  „Banausemes" 
—  det  er  Ridderverdenen  som  det  græske  Aristokrati  af 
„ædelt-fortræffelige"  (kalokagatoi)  var  det.  „Le  vilain"  — 
lærer  et  ridderligt  Digt  —  lever  kun  for  at  slide  og  spare, 
surmule  og  skændes,  han  er  uden  Tale  og  Sang,  som  en 
Hund,  der  bider,  han  vrisser  ad  Blomster  og  Fugle,  og 
alt,  der  er  lyst  og  skønt,  ærgrer  ham  blot;  hele  hans  Liv 
er  en  Skurren  mod  Himlens  Harmoni,  og  Guds  glade, 
muntre  Engle  har  intet  med  en  saadan  grov  Plebejer  at 
gøre.  De  „ædelbaarne"  derimod,  som  Gud  selv  har 
formet  med  sine  skønne  Hænder  af  et  ædlere  Naturstof 
end  de  andre  og  som  yderligere  har  faaet  en  god  Op- 
dragelse i  fine  Folks  Selskab,  de  er  blot  til  for  alt,  der 
er  lyst  og  smukt  og  ædelt. 

Først  er  det  Livets  Skønhed  og  Forskønnelse,  man 
lever  for.  Paa  Naturen  kastes  der  et  venligt,  men  ikke 
meget  interesseret  Blik.  Mest  er  det  i  Haver,  man  holder 
af  Naturen,  —  man  besynger  fifosen  som  Elskovsglædens 
Sindbillede,  Hvidtjømen,  Troskabens  Gaaseurt;  Linden 

er  i  de  tyske  Sange  Sommerens  og  Elskovens  Træ.  Blandt 
Fuglene  er  Marie  de  Frances  Nattergal,  Bernard  de  Ven- 
tadours  Lærke  og  Svalen,  der  bragte  en  Lok  af  Isoldes 
Gyldenhaar  fra  Irland,  de  mest  yndede.  Dog  ogsaa  Jagt- 
livet aabner  Ridderens  Øje  for  Naturen:  lejlighedsvis  skil- 
dres den  dugvaade  Morgen,  den  døsige  Middagsstilhed 
i  Skovens  grønne  Dyb,  den  slanke  Hjort,  det  kraftige  Vild- 
svin og  Rovfuglene  i  Træernes  Toppe.  Spurvehøgen  og 
Falken  —  „the  gentil  faucon",  kalder  Chaucer  den  — 
er  baade  Ridderes  og  Damers  Yndlingsfugl.  „Den  Fugl 
gør  mit  Hjerte  glad",  hedder  det  i  et  Digt  til  Falkens 
Ære,  „naar  jeg  ser  den  sidde  paa  min.  Haand,  blid  og 
høvisk,  eller  naar  den  flyver  saa  ædelt;  for  dens  Skyld 
staar  jeg  gærne  tidlig  op  om  Morgenen."  Falkens  Bryst 
—  svulmer  det  ikke  saa  skønt  som  Kvindens?  Og  kan 
den  Skønnes  Blik  være  mere  straalende  end  den  ridder- 
lige Jagtfiigls?  Mangen  Ridder  véd  ikke,  om  han  elsker 
sin  Falk  eller  sin  Dame  højest,  og  der  fortælles  Historier 
om,  hvordan  Damen  drejer  Halsen  om  paa  sin  Ridders 
Falk,  af  Skinsyge  paa  den,  eller  hvordan  den  fattige  Rid- 
der for  at  beværte  sin  Dame,  der  kommer  paa  Besøg, 
bliver  nødt  til  at  bringe  det  haardeste  Offer,  hans  Elskov 
kan  fordre  af  ham:  at  tage  Livet  af  sin  Falk  og  anrette 
den  som  Maaltid  for  hende.  Eller  i  en  nydelig,  lille  For- 
tælling sygner  den  unge  Væbner  hen  i  ulykkelig  Kær- 
lighed til  sin  Herres  Frue;  hun  har  forgæves  prøvet  paa 
at  mande  ham  op,  og  da  hendes  Husbond  udspørger,  hvad 
der  fejler  ham,  begynder  Damen,  ved  den  Syges  Leje 
og  til  dennes  store  Befippelse,  at  aabenbare,  hvordan 
Knøsen  havde  tryglet  hende  om  —  Ridderéns  Yndlings- 
falk,  men  hun  har  ikke  turdet  overlade  ham  den.  Rid- 

deren  erklærer  imidlertid,  at  han  hellere  end  at  se  den 
unge  Svend  sygne  hen,  vil  give  ham  alle  de  Falke,  han 
ejer,  og  nu  lover  Fruen  den  Syge,  at  han  nok  skal  faa 
den  Falk,  han  har  sukket  efter. 

Mere  end  Naturen  er  det  Hoflivet  paa-  Borgen,  hvis 
Forskønnelse  Ridderkulturen  arbejder  paa  og  som  Rid- 
derromanerne forherliger.  En  enkel  og  fin  Smag  har 
baade  i  Livet  og  Romanerne  afløst  den  Ophobning  af 
broget,  østerlandsk  Pragt,  som  f.  Eks.  Trojaromanerne 
dyngede  op  i  deres  Beskrivelser;  men  lyst  og  festligt  er 
hele  Slotslivets  ydre  Udstyr.  Vævene  blaa  med  Guld- 
stjerner eller  blomstermønstrede  eller  ogsaa  Kalkmalerier 
med  Fremstillinger  fra  Ridderromaner;  Vægtæpperne  er 
ligeledes  broderede  med  saadanne  Romanscener.  Gulve 
af  grønt  Marmor  „som  en  Græseng"  eller  Lerfliser  med 
indridsede  Rankeornamenter  eller  Vaabenskjolde.  Træ- 
udskæringer af  Dyr  og  Blomster  paa  Døre  og  Lofter; 
kunstfærdigt  Smeddearbejde;  faa,  men  smagfuldt  smyk- 
kede Løjbænke  og  Taburetter;  mange  Farver  og  en  sir- 
lig Rigdom  af  Enkeltheder,  men  i  en  ren  og  fornem  Smag. 

En  saadan  udviser  ogsaa  Riddernes  og  Damernes  Drag- 
ter i  det  12te — 13de  Aarh.,  de  udhæver  sig  baade  fra 
den  barbariske  Barontid  og  fra  det  Ude  Aarh.s  raffine- 
rede Ekstravagance.  En  lang  Kappe  af  sort  Purpur  med 
Guldstjerner  i,  holdt  sammen  om  Livet  med  en  Silke- 
snor og  foroven  af  en  Guldspange;  Foret  af  Herme- 
lin med  sorte  Stjerner  i,  Halsudskæringen  omrammet 
af  Zobelskind;  paa  Haaret  en  Blomsterkrans,  paa  hvis 
Side  to  emaillerede  Guldspanger  er  anbragt  —  saaledes 
ser  Crestiens  Heltinde  ud  i  sin  Bryllupsdragt.  Med 
Omhu  stemmes  Dragtens  Farver  sammen  og  afpasses 

efter  Teint  og  Haarfarve;  med  samme  Skønhedssans  som 
i  Statuernes  Drappering  vaages  der  —  efter  Romanskil- 
dringerne at  dømme  —  over,  at  Klædningen  folder  i  de 
Læg  og  Folder,  som  den  skal,  og  det  indprentes,  at  jo 
skønnere  en  ung  Pige  er,  des  simplere  bør  hendes  Dragt 
være.  Den  samme  Klædning  af  Kjortel  og  Kappe  bæres 
med  ringe  Afvigelse  af  Mand  som  af  Kvinde,  af  Gammel 
som  af  Ung,  ligesom  ogsaa  det  afragede  Skæg  og  det  lange 
Hovedhaar  udjævner  Forskelle  i  Alder  og  Køn;  Sel- 
skabsdragten gør  alle  ligesom  blot  til  Mennesker,  kun 
Stoffet  og  Snittet  udhæver  diskret  den  Ældres  Værdighed, 
Kvindens  Ynde,  Ungersvendens  lette  Elegance.  Ogsaa 
i  Ridderens  Rustning  og  krigerske  Udstyr  —  som  man 
f.  Eks.  kan  studere  dem  paa  Tidens  Segl  —  aabenbarer 
sig  en  Renhed  og  Adel  i  Smag,  der  hæver  sig  over 
baade  Tiden  før  og  efter. 

Livsformerne  forædles  og  forskønnes,  —  vokser  fra 
de  pedantisk  tillærte  Velopdragenhedsregler,  man  havde 
faaet  fra  Klærkene  og  de  udenlandske  Mønstre,  ud  til 
en  virkelig  Livsformernes  Dannelse,  baaren  af  Takt  og 
fintfølende  Elskværdighed.  „Cortezia  —  siger  en  pro- 
vencalsk Ridder  —  bestaar  i,  at  man  véd  at  gøre  sig 
elsket  i  Tale  og  Adfærd,  og  høvisk  er  den,  der  véd  at 
gøre,  hvad  der  behager  andre;  Høviskhed  viser  sig  i 
Klædedragt  og  venlig  Imødekommenhed,  i  Underhold- 
ning og  i  Kærlighed."  Baade  ydre  og  indre  Egenskaber 
betegner  paa  samme  Maade  de  tyske  Ord:  „Tugend"  og 
„gezogentlich".  „Saadan  én,"  siger  en  Moralprædikant, 
„som  paa  høvisk  Maade  kan  byde  et  Bæger  og  kan  holde 
sine  Hænder  anstandsfuldt,  om  ham  siger  Folk  straks: 
Hvilken  velopdragen  Knøs  det  dog  er,  det  er  ret  en 

dydig  Mand,  se  hvor  dydigt  han  kan  bære  sig  ad!"  Og 
en  tysk  „Bordskiklære"  siger:  „Fortabt  en  velopdragen 
Mand  —  ej  gaar,  har  jeg  hørt  sige,  -—  en  Uopdragen  al- 
drig kan  —  faa  Plads  i  Himmerige."  Nu  er  det  ikke  læn- 
ger blot  at  sige:  „Goddag"  og  „Tak"  og  tørre  sig  om  Mun- 
den, som  det  gælder,  det  er  at  holde  sig  smukt  og  rankt 
„som  en  Vokskærte"  eller  „som  et  ungt  Skud  paa  en 
Gren"  —  hertil  hjælper,  læres  der,  at  gøre  Fægteøvel- 
ser — ,det  er  tillige  at  konversere  belevent  —  Romanerne 
gengiver  mange  elskværdige  Høflighedsudvekslinger  mel- 
lem Vært  og  Gæst  — ,  det  er  at  bevæge  sig  med  Lethed  og 
Ynde,  vise  Finhed  og  Delikatesse.  Aabenbart  har  det  sel- 
skabelige Liv  været  bestemt  ved  den  samme  Afvejning  af 
konventionel  Formbundethed  og  fri  Naturlighed,  som  præ- 
ger Figurstilen  f.  Eks.  paa  Miniaturer  og  Elfenbensarbej- 
der.  Stillinger  og  Fagter  og  Bevægelser  har  endnu  en 
lastslaaet,  væsentlig  Betydning  for  at  støtte  og  illustrere 
Talen  omtrent  paa  samme  symbolske  Maade  som  i  de 
gamle  Retshandler:  man  gør  opmærksom  ved  løftet  Fin- 
ger, støtter  Haand  under  Hage  i  tunge  Tanker,  og  at  to 
Venner,  naar  de  mødes  i  Selskab  tager  hinanden  om 
Halsen  og  sætter  sig  hen  at  snakke  sammen  i  en  Vin- 
dusfordybning,  det  var  ligesaa  traditionsfæstnet  god  Tone, 
som  at  en  Dommer  skulde  sidde  paa  Dommersædet  „som 
en  „grisgrimmender  lowe"  med  den  højre  Fod  kastet 
hen  over  den  venstre". 

En  Forening  af  „Zucht"  og  „Gemeite"  o:  af  ærbar 
Tugt  og  munter  Elskværdighed  er  Idealet  for  den  sel- 
skabelige Optræden.  At  le  for  stærkt  og  at  skrige  op  i 
Klage  er  lige  upassende;  en  Kvinde  skal  le  med  halv- 
aaben  Mund,  og  selv  i  den  største  Affekt  maa  hun  passe« 

at  hendes  Hovedlin  ikke  kommer  i  Uorden,  —  naar 
Walther  klager  over,  at  Tiden  er  ude  af  Led,  udraaber 
han:  „Ve  dig  Verden!  som  dit  Hovedlin  dog  nu  til  Dags 
sidder  paa  dig!" ;  sagte  og  let  skal  hun  svæve  frem  („schlei- 
chen")  gærne  med  en  vis  yndefuld  Svajen  (swanc);  Ho- 
vedet bør  hælde  lidt  —  som  det  gør  paa  Mariabillederne, 
og  paa  en  bestemt  Maade  skal  hun  holde  op  i  den  ene 
Side  af  Kjolen.  Løse  Blikke  maa  hun  ikke  kaste  rundt, 
men  en  vis  undselig  nyfigen  Titten  omkring  sig  klæ- 
der blot  den  unge  Pige,  —  udvikler  Walther.  Et  Møn- 
ster paa  fornem  kvindelig  „Zucht"  og  „Gemeite"  er 
Isolde  og  hendes  Moder  Dronningens  Indtræden  i 
Kongesalen,  saaledes  som  Gottfred  skildrer  den.  Slank 
og  granvoksen  er  Prinsessen,  hendes  brune  Fløjlskjole 
er  snøret  ind  i  Midjen  og  føjer  sig  blødt  og  smidig  efter 
Legemets  Former,  hendes  venstre  Haand  rører  ved  et 
Perlebaand,  som  binder  Kappen  sammen  foran  Brystet, 
og  forneden  holder  hun  den  efter  høvisk  Sæd  sammen 
med  to  Fingre;  yndefuldt  „svæver"  hun  frem  sammen 
med  sin  Moder,  deres  Skridt. følges  ad,  og  langsomt  og 
ligeligt  gaar  de  to  Fyrstinders  Øjne  rundt  i  Salen,  saa 
hver  af  de  Tilstedeværende  faar  et  Blik  af  dem,  og  i  alle 
Hjerter  bringer  de  Uro;  Moderen  hilser  og  taler,  Datte- 
ren bøjer  sig  tavs,  som  sig  hør  og  bør. 

Stedse  finere  bliver  de  Vink,  som  provencalske  og 
franske  Læredigte  giver  Damerne  for  deres  selskabelige 
Optræden  —  „Kærlighedens  Hof",  „Kærligheds  Raad", 
„Kærlighedens  Nøgle",  „Kærlighedens  Kunst"  og  hvad  de 
alle  hedder,  —  Kærlighed  opfattes  jo  stadig  som  Blomsten 
af  selskabeligt  „Savoir- vivre".  Den  Slags  Læredigte  be- 
arbejdede en  halvtysk  Klærk  nede  i  Italien  i  tyske  Vers 

Og  sendte  dem  hjem  under  Titelen:  „Den  vælske  Gæst", 
og  en  „Winsbecker"  og  en  „Winsbeckinde"  fulgte  kort 
Tid  efter  med  deres  Raad.  En  Menneskealder  senere 
var  der  en  florentinsk  Notar,  som  havde  været  ved  ft^n- 
ske  Hoffer  og  kom  hjem  og  skrev  et  Læredigt  for  at 
opdrage  sine  Landsmandinder  i  fransk  Velopdragenhed. 
Det  er  nu  ikke  længer  blot  elementære  Regler  om  at 
skifte  Linned  o.  1.,  der  indpræntes  —  skønt  „der  er  Da- 
mer, som  tror,  Renlighed  er  Tegn  paa  løse  Sæder"  — , 
det  er  især  Uddannelsen  af  alskens  selskabelige  Talenter. 
Damen  skal  lære  at  synge,  og  hvis  hun  har  en  behagelig 
Stemme,  bør  hun  ikke  gøre  sig  kostbar,  men  skal  villig 
lade  sig  høre;  hun  skal  træde  Dansen  „å  petit  pas,  simple 
et  moUet",  skal  kunne  spille  Skak  og  Tavl,  og  det  kom- 
mer herved  mindre  an  for  hende  paa  at  spille  godt  end 
at  spille  med  Ynde  og  vogte  sig  for  at  blive  vred,  hvis 
hun  taber,  —  den  Kvinde,  der  bliver  vred  og  skændes, 
fortjener  ikke  at  hedde  „Dame".  Især  maa  hun  forstaa 
at  konversere,  „car  nuUe  chose  tant  n'afole  —  cæur 
d'homme  que  douce  parole",  hun  maa  —  siger  fint  et 
sydfransk  Digt  —  kunne  samtale  saaledes,  at  den  anden, 
naar  han  siger  Farvel,  faar  Indtryk  af  at  have  været 
aandrig,  selvom  han  kun  er  en  Taabe,  og  hun  maa  uden 
at  støde  kunne  afbryde  en  Samtale,  der  mishager  hende, 
eller  give  den  en  anden  Vending;  hun  kan  jo  f.  Eks. 
spørge  ham,  om  han  synes,  Gaskognerinderne  eller  Eng- 
lænderindeme  er  de  smukkeste,  og  hvilket  Parti  han 
end  tager,  kan  hun  forsvare  det  modsatte  for  at  faa  en 
Dispyt  i  Gang.  Fine  Regler  gives  der  f.  Eks.  ogsaa  for, 
hvordan  Bruden  skal  optræde.  Ved  Rin^vningen  bør 
hun  være  tilbageholdende,  næsten  frygtsom,  ikke  række 

Haanden  altfor  ivrig  ud  efter  Ringen  og  kun  med  sagte 
Stemme  give  sit:  Ja!  Det  er  ogsaa  klogt,  at  hun  spiser 
noget  i  Forvejen  hjemme,  for  at  hun  kan  spise  des  mere 
maadeholdent  ved  Bryllupsgildet,  og  naar  hun  kommer 
ind  i  Salen,  hvor  Brudgommen  er,  bør  hun  først  lade, 
som  om  hun  ikke  ser  ham;  det  er  mest  „høvisk". 

Munter  Elskværdighed  og  Blidhed  er  i  lige  Grad  for 
be^e  Køn  Hovedsagen  i  den  selskabelige  Omgang;  Raa- 
heden  og  Brutaliteten  er  det  jo,  som  det  stadig  gælder 
for  Tidens  Dannelse  om  at  holde  nede.  Gottfreds  Tristan 
er  den  legemliggjorte  Elskværdighed;  han  vilde  gæme 
—  hedder  det  —  bære  alle  paa  Hænder  og  leve  for  alle; 
„hvadsomhelst  nogen  af  Selskabet  foreslog  at  gøre,  var 
han  straks  med  til".  Saaledes  er  ogsaa  Aucassin  Elskvær- 
digheden selv;  ved  sin  sagtmodige  Høviskhed  afvæbner 
den  unge  Junker  ganske  de  plumpe  Kulsviere  og  Hyr- 
der, der  taler  ham  uforskammet  til.  En  helt  sødlig  Elske- 
lighed hører  til  god  Tone  baade  mellem  Ridderne  og 
Damerne;  „Skønne  Herre",  „Skønne  Frue",  „Smukke 
søde  Ven",  „Gud  velsigne  Jer"  og  Kys  og  Omfavnelser 
hører  til  Omgangsformerne,  ligesom  Brevstilen  føar  al- 
skens zirlige  Vendinger  og  Kruseduller,  som  fæstnes  af 
„Brevformularbøger". 

En  glad  „Leven  og  Laden  leve"  hører  endvidere 
med  til  det  „liberale"  ridderlige  Sindelag.  Alt  tungt  og 
trist  glattes  over,  alt  mørkt  og  strængt  lyses  op  og  for- 
mildes i  denne  Skønhedens  og  Legens  Adelsverden. 
Alderdom  og  Død  holder  Ridderdigtningen  saa  vidt 
muligt  ude  af  Synskredsen;  Døden,  som  lagde  en  saa 
tragisk  Patos  i  den  gamle  Heltedigtning,  faar  næsten 
slet  ingen  Indpas,  og  den  Ærefrygt,  hvormed  Alderdom- 

men  omgaves  hist,  er  ganske  forsvunden  —  helt  pudsigt 
er  det  f.  Eks.  i  Wolframs  Parzival  at  se,  hvorledes  Kong 
Arturs  gamle  Moder  sjofles  og  skubbes  til  Side  for  de 
yngre  Damer.  Ungdom  og  Skønhed  og  Glæde  skal  re- 
gere. Højt  og  rigt  skal  der  leves,  —  al  Sparen  og  Økono- 
miseren  gør  Sindet  indknebent  og  sætter  banausisk  Støv 
paa  Fingrene.  Man  skal  vise  baade  „Gastére"  —  den 
anstandsmæssige  Gæstfrihed  og  Gavmildhed  ved  festlige 
Lejligheder  —  og  ogsaa  til  daglig  føre  anstandsmæssig 
Hus-  og  Hof  holdning  —  „husere".  Og  det  er  ikke  læn- 
ger nok  at  være  rundhaandet,  der  kræves  en  virkelig  Vel- 
vilje og  Finfølelse  i  den  Maade,  hvorpaa  der  gives.  Om 
en  ædel  Fyrstinde  hedder  det:  „Fler  hun  vinder  ved 
smukke  Ord  —  end  Mangen  gør  det  ved  Gave  stor,  — 
og  saa  huldsalig  sin  Skænk  hun  giver  —  at  dobbelt  glad 
man  for  Gaven  bliver."  Og  omvendt  dadles  den  Slags 
Værter,  som  underholder  deres  Gæster  om  de  daarlige 
Tider  og  om,  hvor  lidt  Bedriften  kaster  af,  saa  Gæsterne 
tilslut  føler  sig  helt  trykkede  ved  at  lade  sig  beværte. 

„Les  vilains",  det  er  de  vrantne  og  vrangvillige,  som 
hverken  selv  vil  leve  eller  lade  andre  leve.  Men  Gud 
holder  med  de  glade  og  velvillige,  „les  courtois";  han 
selv  og  hans  Engle  er  smukkere  og  gladere  end  nogen 
anden,  og  han  har  alle  unge  Elskende  og  alle  Kvinder  kær. 
Hvor  gærne  vilde  han  ikke  have  den  søde  Nicolete  oppe 
hos  sig,  „som  et  Lys  at  skinne  for  hani  i  Aftenstunden" !  Og 
Jomfru  Marie  —  man  se  blot  paa,  hvor  skøn  og  elskovs- 
fuld  hun  ser  ud,  hun  vil  sikkert  ikke  nægte  en  ung,  rid- 
derlig Knøs,  hvad  han  bederom.  Som  lyse  Festsale  syntes 
de  gotiske  Kirker.  „Øjet  véd  ikke,  hvorhen  det  først 
skal  vende  Blikket.  Loftet  grønnes  som  et  Tæppe,  Væg- 

gene  afbilder  Paradiset,  Vinduerne  vækker  Beundring 
ved  Glassets  smukke  Farver  og  det  rige  Arbejde  . .  Det 
er,  som  om  man  var  henrykket  til  Himlen  og  ført  ind  i 
en  af  de  skønneste  Sale  i  Paradis."  Herinde,  under  Voks- 
kærternes lyse  Skin  og  til  Klærkenes  skønne  Messesang 
stemmes  Sindet  til  Elskov,  og  herinde  har  man  Lejlig- 
til  at  se  de  Skønne,  sende  Smil  og  Nik  og  trykke  en 
Haand  i  Smug,  og  den  meget  medgørlige  Skriftefader 
har  intet  imod  at  laane  Øre  til  Elskendes  Bønner  eller 
hjælpe  dem  sammen  trods  grumme  Forældre  og  brutale 
Ægtemænd. 

Alle  milde,  bløde,  medmenneskelige  Følelser  er  det, 
den  ridderlige  Hofkultur  vil  udvikle  og  Ridderroman- 
tiken  forherlige.  Vaabenbedrift  er  ikke  i  mindre  Agt  end 
før.  Ridderens  Kald  er  „Schiltes  Ambt",  og  det  er  Skjol- 
det, der  forpligter  ham  til  uplettet  Hæder;  vil  man  —  læres 
der  —  leve  i  fri  Tøjlesløshed  og  plette  sit  Skjold  med 
Vanære,  bør  man  hellere  lade  det  blive  hængende  paa 
Væggen.  Men  det,  der  skal  ledsage  Ridderen  paa  Hæde- 
rens Vej,  er  —  hedder  det  —  „Tanken  paa  en  ren  Kvin- 
des Blik".  Og  kortere  og  kortere  bliver  i  de  smukkeste 
Ridderdigtninge  Kampskildringerne,  mer  og  mer  udklarer 
Ridderromantiken  sig  til  samme  lyse,  følelsesfulde  Hu- 
manisme, som  Kristendommen  forvandler  sig  til  i  den 
gotiske  Billedkunst  og  i  det  13de  Aarh.s  Marielegender. 
I  Virkeligheden  er  jo  ogsaa  denne  Ridderkulturens  Blomst 
skudt  frem  af  kristelige  Legenders  Følsomhed  lige  saa  vel 
som  af  Ovids  og  de  græske  Romaners  blødladne  Huma- 
nitet og  af  det  selskabelige  Hoflivs  kvindelige  Atmosfære. 

I  Heltedigtene  havde  det  været  en  Udmærkelse  for  Hel- 
ten at  have  et  Hjerte  haardt  som  Sten  og  lidet  som  en 

Valnød.  I  et  asketisk  Digt  fra  det  12te  Aarh.  klagede  en 
Munk  over  det  oprørske,  naragtige  Hjerte,  der  aldrig 
lader  Sjælen  Ro;  ikke  Legemet,  men  Hjertet  er  det,  som 
volder  Synden,  og  han  selv  havde  til  Ulykke  for  sin 
Sjælefred  faaet  et  Hjerte,  der  var  stort  nok  for  tusen 
Mennesker.  Nu  derimod  dadler  Ridderdigteren  den,  der 
„har  et  Hjerte  af  Træ".  Hjertet  er  bleven  Tidens  Kæle- 
barn, til  hvis  Rørelser  man  lytter,  til  hvis  Befindende 
man  stadig  spørger,  som  man  sætter  sin  Stolthed  i  at 
eje  større,  rigere  og  blødere  end  andre  og  hvis  Bud  man 
uden  Betænkning  følger.  „Pitié"  og  „Gentilesse"  er  paa 
fransk,  „Giite"  paa  tysk  Betegnelser  for  Hjertets  Blød- 
hed og  Aabenhed  for  Medfølelse,  og  den  Sætning,  som 
Chaucer  flere  Steder  gentager:  „Pity  renneth  sone  in 
gentil  heart,"  kunde  staa  som  Motto  for  Ridderdigtningen. 
Det  er  alle  Former  af  „Giite"  og  Pitié",  som  tyske  og 
franske  Fortællinger  fra  det  13de  Aarh.  forherliger.  Den 
gamle  Tjeners  rørende  Trofasthed  mod  sin  Ridder,  da 
han  er  kommen  i  Armod  (Der  Junker  und  der  treue 
Heinrich  jfr.  Flore  et  Jehanne);  opofrende  Venskab 
(Engelhart);  Kejser  Ottos  Lensmand,  der  er  erklæret  i 
Rigens  Akt,  men  iaar  Lejlighed  til  at  redde  sin  Lens- 
herres Liv  og  udsones  med  ham  (Otto  mit  dem  Barte) ; 
den  uskyldig  anklagede  Prinsesse,  for  hvem  ingen  Ridder 
tør  træde  i  Skranken  mod  den  mægtige  Anklager,  indtil 
i  det  afgørende  Øjeblik  en  Artur-  eller  Graalridder  kom- 
mer til  som  Uskyldens  Redningsmand  og  slaar  Ankla- 
geren til  Jorden  (smukkest  i  Lohengrindigtet).  Først  og 
sidst  er  det  imidlertid  Elskov  i  alle  Arter  og  Grader,  som 
Romaner  og  Noveller  handler  om;  Kærligheden  er 
Ridderlivets  og  al  ædel  Menneskeligheds  Blomstring. 

Der  er  den  ganske  lille  Pige,  som  Gauvain  har  gjort 
til  sin  Dame  ved  en  Turnering,  for  at  hun  kan  have  sig 
en  Ridder  lige  saa  godt  som  hendes  ældre  Søster.  Fa- 
deren lader  lave  et  Ærme  af  rødt  Fløjl,  som  Barnet  selv 
skal  bringe  sin  Ridder  næste  Morgen  til  at  bære  paa 
Lansen  i  Kampen,  saaledes  som  det  var  Brug,  og  hun 
kan  næsten  ikke  sove  for  Utaalmodighed  og  kommer  og- 
saa  tidlig  op  og  faar  Ærmet  afleveret.  Med  bankende 
Hjerte  følger  hun  sin  Ridders  Kamp  og  er  henrykt  over, 
at  han  ganske  fordunkler  Søsterens  Ridder,  og  hun  staar 
ved  hans  Stigbøjle,  da  han  kommer  hjem  og  takker  ham. 
Gauvain  maa  videre  i  Verden,  men  lover  hende  at  kom- 
me og  kæmpe  som  hendes  Ridder,  naar  hun.  budsender 
ham  i  Nød,  og  den  lille  Pige  kysser  hans  Fod,  for  at  han 
skal  huske  paa  hende,  hvor  han  saa  kommer  hen  (Cre- 
stiens  „Perceval"  og  Wolframs  „Parzival"). 

Der  er  den  purunge  Pige,  som  nyfigent  ki^er  ud  i 
Verden,  men  endnu  jomfruelig  knibsk  ikke  vil  vide  af 
Elskov.  Hendes  Fader  har  budt  hende  at  underholde 
den  fremmede  Gæst  paa  det  bedste,  og  hun  tager  ham 
ogsaa  ved  Haanden  og  viser  ham  rundt  paa  Borgen.  Han 
spørger  hende  ud,  om  hun  allerede  har  en  Ven,  men  hun 
svarer  gammelklogt,  at  det  har  gode  Stunder  med  de 
Løjer;  vilde  hun,  kunde  hun  ellers  godt  have  en  „ami  bel 
et  gent",  men  det  staar  hendes  Hu  endnu  ikke  til.  Hun 
vil  derimod  nok  være  sammen  med  Folk,  som  har  elsket 
og  lidt  for  deres  Elskov,  saa  hun  kan  skaffe  sig  lidt  Er- 
faring i  de  Dele.  Smilende  hører  Ridderen  paa  den  be- 
tænksomme unge  Pige  og  siger  hende  et  Par  Kompli- 
menter (Crestiens  „Perceval"). 

Eller  der  er  den  unge  „Backfisch",  der  faar  sit  første, 

lille  Hjertesaar.  Det  er  Kusinens  Udkaame,  som  hun  i 
Løn  forelsker  sig  i.  Hun  hjælp)er  til  med  at  pleje  ham 
og  tilberede  hans  Dragt,  og  „saalænge  har  hun  betragtet 
hans  Ansigt  og  Øjne,  hans  Hænder  og  Legem,  at  hun 
begynder  at  lide  lidt  ondt  derved."  Ridderen  mærker  det 
nok,  men  tænker,  at  om  det  ogsaa  koster  hende  en  Smule 
Hjertesorg,  saa  har  en  ung  Pige  blot  godt  af  at  lære  lidt 
deraf  at  kende.  Hun  er  ivrig  til  at  være  med  at  iføre 
ham  hans  Rustning;  hvor  tungt  det  end  falder  hende,  glæ- 
der det  hende  dog  at  sysle  med  hans  Ting.  Jo  mere 
Bryllupet  nærmer  sig,  des  dybere  bliver  Pigens  tavse 
Sorg;  uden  at  sige  noget  lægger  hun  sin  Søsters  Haand 
paa  sit  Bryst,  at  hun  kan  mærke,  hvor  hendes  Hjerte 
banker.  Men  Ridderen  har  alligevel  set  ret,  det  var  kun 
en  „Prøvepil**,  som  Elskovsguden  har  sendt  for  at  vække 
hendes  Barnehjerte.  Da  en  fattig,  men  udmærket  Ridder 
noget  efter  frier  til  hende  og  beklager,  at  han  ingen  Rigdom 
har  at  byde,  svarer  hun :  „Min  Elskov  hænger  ikke  ved  Jord 
og  Penge,  men  den  tilhører  en  god  Ridder,  ligesaa  elskelig 
som  tapper.**  Medens  hun  taler  saaledes  —  siger  Digte- 
ren, —  tænker  hun  endnu  paa  sin  tilbedte  Ridder,  men 
efterhaanden  vender  Tankerne  sig  hen  mod  den  anden. 
Og  det  varer  ikke  længe,  inden  han  har  vundet  hendes 
Haand  og  Hjerte  (Parthenopæus  af  Blois). 

Overfor  den  ganske  unge  Pige  stilles  den  helt  unge 
Knøs,  Ridderpagen,  —  „le  valet**  eller  „das  Kind".  Den  er 
som  en  Students  og  en  ung  Piges  Forelskelse  nutildags 
—  den  undselige  Elskov  mellem  Alexander  og  Soredamor, 
som  maa  hjælpes  paa  Gled  af  en  moderlig  Veninde.  Hun 
er  Dronningens  Hofdame,  og  han  er  en  fremmed  Fyrste- 
søn, der  er  paa  Besøg  ved  Hoffet;  begge  er  de  —  for 

første  Gang  —  forelskede,  op  over  Ørene,  men  uhjælpe- 
lig generte  overfor  hinanden.  De  sidder  sammen  i  Sel- 
skaber, men  han  har  Haand  under  Kind  og  siger  intet, 
og  hun  vilde  saa  gæme  tale  til  ham,  men  hvad  skulde 
hun  kalde  ham?  Hvor  sødt  var  det  ikke  at  turde  kalde 
ham  „Ven**  —  men  har  hun  Ret  dertil?  det  véd  hun,  at 
at  om  han  kaldte  hende  Veninde,  vilde  det  ikke  være 
Usandhed.  Men  hvorfor  ikke  nævne  ham  ved  Navn? 
Dog,  det  har  saa  mange,  svære  Stavelser,  hun  véd,  hun 
vilde  stoppe  op  i  det  i  sin  Forfjamskelse;  bare  hun  turde 
sige  det  lette  og  kære:  „Mon  doux  ami"  . . .  Dronningen 
modtager  ofte  Besøg  af  Prinsen,  og  Soredamor  faar  Lov 
at  være  til  Stede;  Fyrstinden  har  udstyret  ham  med  en 
guldindvirket  Kjortel,  og  den  har  Soredamor  hjulpet  til 
med  at  sy,  uden  at  vide,  hvem  den  var  til.  For  Løjer  har 
den  unge  Pige  syet  noget  af  sit  eget  Gyldenhaar  ind 
mellem  Guldtraadene,  og  en  Dag,  de  nu  sidder  sammen 
alle  tre,  ser  Dronningen  paa  Alexanders  Kjortel  og  op- 
dager Gyldenhaaret;  Guldtraaden  blegner  ganske  ved 
Siden  af  det.  Smilende  kalder  hun  den  unge  Pige  nær- 
mere, begge  de  unge  bliver  røde  og  hvide  og  véd  ikke, 
hvor  de  skal  se  hen,  af  lykkelig  Generthed  ved  at  være 
hinanden  saa  nær,  og  Dronningen  opdager  det  og  for- 
staar,  hvad  der  fejler  dem.  „Se  lidt  paa  den  Kjortel,** 
siger  hun,  „og  fortæl,  hvem  der  har  syet  den  og  om  hun  ' 
ikke  har  lagt  noget  til  af  sit  eget**  Og  Soredamor  er  paa 
én  Gang  glad  og  ulykkelig  ved  at  maatte  frem  med  Hi- 
storien, men  Alexander  kan  næppe  styre  sig  for  at  kysse 
Gyldenhaaret  for  begges  Øjne.  (Crestien:  „Cligés**). 

Alt  lokkede  jo  til  Elskov,  hele  Luften  ved  Ridderhof- 
ferne var  som  fyldt  med  Elskov.  Paa  alle  Vægge  og  Væg- 

tæpper  mødte  Øjet  Scener  fra  O  vid  eller  fra  „Tristan 
og  Isolde",  —  et  tysk  Digt  „Forhænget"  handler  om  en 
hel  Kreds  saadanne  Elskovshistorier,  som  var  fremstillet 
paa  et  Sengeforhæng.  Paa  Elfenbenskamme  og  Toiletskrin 
var  der  sødlige,  smaa  Amorbilleder;  paa  Drikkeskaaler 
stod  indridset:  „Liebes  langer  Mangel  —  das  ist  der  Her- 
zen Angel",  paa  Spænderne  havde  man  (antike?)  Gem- 
mer med  Amor  og  Venus;  Vers  om  „Kærlighedens  søde 
Møje"  var  strikket  med  Perler  paa  Riddernes  og  Damer- 
nes Dragter.  Der  synges  og  spilles  stedse  om  Elskov,  og 
Romanlæsning  er  alles  kæreste  Tidsfordriv.  Mangen  Rid- 
der har  det  som  den  Hr.  v.  Gravenberg,  om  hvem  det 
fortælles,  at  han  sidder  hele  Dagen  paa  sit  Kammer  og 
læser  Romaner  om  Elskov  og  Æventyr,  og  alle  er  enige 
om,  at  Læsning  af  Romaner  er  det  vigtigste  Opdragelses- 
middel  for  de  unge  og  holder  de  voksne  borte  fra  „vi- 
lainie".  „Man  elsker  des  bedre,  naar  man  høre  synge  og 
læse  om  Elskov",  og  det  er  gennem  Romanerne,  den 
unge  Knøs  lærer,  at  det  er  paa  Tide  at  drage  ud  og  søge 
sig  en  „Genstand".  Romaner  og  Læredigte  fortæller  om 
de  forskellige  Arter  af  Elskov:  „twingende  Minne"  —  San- 
sernes vilde  Lidenskab,  der  er  „slibrig  som  Is",  og 
„hohe  Minne",  som  er  Hjertets.  Om  den  ringere  Elskov, 
der  skyldes  Ønsket  om  Penge,  den  bedre,  der  vækkes 
af  Damens  høje  Ry,  og  den  fineste  Elskov,  som  er  „den 
Godvilje  (bonne  volonté),  der  vokser  pludselig  frem  af 
Hjertets  Rod".  Om  Elskovs  forskellige  Stadier:  dens 
Vaagnen,  dens  Bestyrkelse  ved  Visheden  om  Genkær- 
lighed,  dens  Fuldkommengørelse,  naar  man  naa*r  til  „le 
baiser  et  Taccoler".  Om  hvordan  Manden  kan  mærke,  at 
en  Dame  elsker  ham;  hun  tør  jo  ikke  erklære  sig  først, 

men  naar  hun  med  Øjet  paa  Klem,  let  blinkende,  udsen- 
der Blikke  af  de  klareste  Solstraaler  til  ham,  da  er  det 
et  sikkert  Tegn.  Mange  Instruktioner  faar  ogsaa  Damen 
om,  hvordan  hun  bør  prøve  sin  Tilbeder,  hvordan  hun 
gradevis  skal  opmuntre  ham  —  hvilke  Smaagaver  hun 
uden  at  kompromitteres  tør  modtage,  —  hvordan  hun 
ved  hemmelig  Korrespondance  bør  skrive  med  blegt 
Blæk  og  alene  paa  Smaatavler,  hvor  Skriften  er  utydelig, 
ligesom  hun  altid  bør  nævne  sig  selv  i  Hankøn  og  Elske- 
ren i  Hunkøn,  —  hvormeget  af  sit  Legem  hun  tør  lade  sin 
Tilbeder  se  og  berøre;  ogsaa  intime  Regler  for  Overgivel- 
sens forskellige  Stadier  og  den  erotiske  Nydelses  Æstetik. 
I  alle  Variationer  lyder  Omkvædet,  at  „den  Unger- 
svend, som  ikke  elsker,  spilder  sin  Tid,"  og  „den  Dame, 
der  ikke  synder  lidt,  hvad  skulde  hun  beholde  at  angre, 
naar  hun  bliver  ældre?"  Desuden:  er  Elskov  en  Synd,  saa 
drager  den  saa  meget  godt  og  ædelt  med  §ig,  at  den  let 
bliver  tilgivet  af  Gud.  „Pitié"  er  det  alle  kristnes,  især 
alle  Kvinders  Pligt  at  vise,  det  er  imod  Naturen,  at  en 
Kvinde  viser  sig  haard  og  ufølsom,  det  er  jo  ligefrem 
Manddrab,  om  hun  driver  en  Tilbeder  i  Fortvivlelse  og 
Selvmord  ved  ikke  at  bønhøre  ham.  Hvordan  var  det 
ikke  den  gamle  Kone  (i  „Gesta  Romanorum")  skræmte 
en  altfor  ubønhørlig  ung  Pige  ved  at  vise  hende  en  Hund, 
der  ikke  var  nogen  anden  end  den  Gamles  egen  Datter, 
som  Gud  havde  omskabt  til  Straf  for,  at  hun  havde  dre- 
vet sin  Tilbeder  til  Selvmord?  Saaledes  havde  ogsaa 
en  Ridder  en  Dag  ude  i  Skoven  set  en  Skare  Kvinder, 
der,  klædte  i  Pjalter,  med  revne,  bare  Fødder,  jog  afeted 
paa  udsultede,  sorte  Heste,  —  det  var  Kvinder,  der  i  Live 
ikke  havde  villet  elske  og  nu  straffedes  saaledes,  me- 

dens  en  anden  Skare  drog  smykkede  og  rosenkransede 
frem  paa  prægtige  hvide  Heste,  hver  i  Elskovssamtale 
med  en  Ven  —  det  var  dem,  der  belønnedes  for  et  Liv, 
viet  fin,  ridderlig  Elskov. 

Om  saadan  fin  ridderiig  Elskov  fortæller  Romaner  og 
Versfortællinger  i  det  uendelige.  Lige  ud  af  „det  gode 
Selskabs**  Liv  tages  Motiverne,  og  ofte  knytter  Histo- 
rierne sig  til  bekendte,  navngivne  Personer;  mange  af  de 
provengalske  fremtræder  ligefrem  som  Trubadurbiogra- 
fier, og  ogsaa  til  adelige  nordfranske  og  tyske  Elskovs- 
sangere knyttes  flere  Noveller.  Ofte  er  det  blot  Anek- 
doter om  en  beleven  Kurtoisi,  et  kvikt  Svar,  et  galant 
Indfald.  Om  hvordan  Grevinden  af  Rousillons  Søster 
agerer  Skærmbrædt  for  Grevindens  Kærlighedsforhold 
til  Trubaduren  Guillaume  af  Cabestaing  og  agerer  saa 
godt,  at  Grevinden  selv  begynder  at  blive  skinsyg.  Hvor- 
dan en  Ridde/,  udtrættet  af  en  Turnering,  sover  over  sig 
og  forsømmer  et  Stævnemøde,  men  véd,  galant  og  spiri- 
tuelt, at  gøre  sin  Dame  en  Undskyldning  i  Manges  Nær- 
vær, saaledes  at  kun  hun  forstaar,  hvad  han  mener,  og 
skænker  ham  Tilgivelse.  Et  „helt  Mussetsk  Proverbe** 
har  man  kaldt  den  lille  „lai**  om  „Skyggen**.  Damen  har 
holdt  Stand  mod  Ridderens  Kur,  men  under  mangt  et 
„bel  mot  plaisant  et  poli**  har  han  uden  hendes  Vidende 
faaet  listet  sin  Ring  over  paa  hendes  Finger.  Hun  opda- 
ger det  senere  og  forlanger,  at  han  skal  tage  den  tilbage. 
De  sidder  just  paa  Brøndranden  i  Borggaarden,  da  han  bli- 
ver nødt  til  at  tage  den  kompromitterende  Ring;  „den  er 
ikke  bleven  sortere  ved  at  sidde  paa  en  saa  skøn  Finger**, 
siger  han  sørgmodig  smilende  og,  idet  han  ser,  hvordan 
hendes  Billed  tegner  sig  i  Brøndens  Vandspejl,  tilføjer 

han,  at  selv  vil  han  ikke  mere  bære  den,  men  saa  skal 
min  søde  Veninde  have  den,  hun,  som  jeg  elsker  højest 
efter  jer.  Damen  bliver  lidt  stødt  over,  at  han  har  en  an- 
den i  Baghaanden,  men  Ridderen  kaster  i  det  samme 
Ringen  ned  i  Vandet  til  Spejlbilledet.  „Se  hende  dernede, 
siden  min  Dame  ikke  vil  ha'  den,  skal  hun  eje  den.*" 
„Hvilket  lykkeligt  Indfeld"  udbryder  Digteren,  „var  ikke 
dette  Galanteri".  Damen  ser  ned  i  Brønden  og  røres: 
Jeres  søde  Ord  og  jert  muntre  Indfald  og  den  Gave, 
I  skænkede  Skyggen  af  mig,  har  vendt  mit  Sind,  og  dér 
har  I  min  Ring;  jeg  tænker  ikke,  I  vil  holde  mindre  af 
den,  endda  den  ikke  er  saa  smuk,  som  den,  I  ofrede.  "^ 

En  regulær  Ægteskabsbrudsroman  er  den  provencalske 
„Flamenca".  Den  unge  Guillaume  de  J^evers  har  hørt 
saa  meget  tale  om  den  brutale  Seignør  af  Bourbons 
smukke  unge  Hustru  Flamenca,  at  han  beslutter  sig  til 
at  elske  den  usete  Skønne.  Han  tager  ind  paa  et  Gæst- 
giversted, der  ligger  lige  overfor  Borgtaarnet,  hvori  hun 
holdes  indesluttet,  og  i  Bevidstheden  om  den  Elskedes 
Nærhed  vokser  hans  romantiske  Elskov  til  Sværmerier 
af  samme  telepatiske  Art,  som  vi  saa'  hos  Tristan.  Naar 
han  fra  sit  Vindu  ser  over  mod  Taamet,  hænder  det,  at 
han  falder  hen  i  en  Art  Besvimelsestilstand,  og  imens  er 
hans  Sjæl  ovre  i  Taarnet  og  holder,  uden  at  hun  selv 
aner  det,  Flamenca  i  sine  Arme.  Først  efter  en  Stund 
ser  hans  bekymrede  Tjener  et  Smil  lyse  op  over  det 
bevidstløse  Ansigt  og  Aanden  lidt  efter  lidt  vende  tilbage, 
med  en  Afglans  over  sig  af  den  Lykke,  den  har  nydt. 
For  at  komme  i  Forbindelse  med  Damen,  skaffer  han  sig 
af  en  tjenstvillig  Præst  Lov  til  at  gøre  Kortjeneste  i  den 
Kirke,  hvor  hun  hører  Messe,  og  overtage  den  Klærks 

Tjeneste,  der  gaar  rundt  og  byder  Menigheden  Breviaret 
at  kysse.  Herunder  nyder  han  talrige  smaa  Henrykkelser. 
Naar  han  ser  Sollyset  falde  hen  over  Flamencas  Haar, 
stemmer  han  af  Jubel  dobbelt  i  med  sin  skønne  Stemme 
i  Korsangen.  Naar  hun  blotter  sin  Haand  og  gør  Korsets 
Tegn,  løber  det  Elskeren  isnende  ned  ad  Ryggen,  „som 
naar  man  bader  i  altfor  koldt  Vand".  Han  vover  sig  nu 
til  at  indlede  en  ejendommelig  Art  Samtale  med  hende,  me* 
dens  han  byder  hende  Breviaret  at  kysse.  Første  Gang 
sukker  han  blot  dybt,  og  Flamenca  fortæller  hjemme  sine 
Tærner  om  den  smukke  Klærk  og  hans  Suk,  og  Tæmerne 
raader  straks  til,  at  hun  næste  Gang  sagte  skal  spørge: 
„hvorfor  sukker  I?"  Og  saaledes  udvikler  der  sig  en 
Dialog  mellem  dpm  —  hver  Helligdag  en  enkelt  Replik 
paa  et  eller  to  Ord  fra  en  af  Siderne,  og  hjemme  i  Fruer- 
buret afhandles  det  hver  Gang  flittig,  hvad  Kiærken  har 
sagt  og  hvor  megen  Opmuntring  Fruen  tør  give  ham  i 
Svaret  næste  Gang  .  .  .  indtil  de  langsomt  naaV  til  For- 
staaelse  og  Aftale  om,  hvordan  Ægtemanden  bedst  kan 
bedrages. 

I  Nordfrankrig  blev  der  over  Slotsherren  af  Coucys 
Kærlighedssange  til  Fruen  af  Fayel  digtet  en  hel  lille 
Ægteskabsnovelle,  som  tildels  gaar  igen  i  den  tyske 
Digter  Konrad  af  Wiirzburgs  nydelige  „Herzmare".  Den 
slutter  med  det  vilde,  gamle  Sagnmotiv,  der  kan  følges 
baade  i  indiske,  i  keltiske  og  mange  andre  Folks  For- 
tællinger, —  at  Ægtemanden  giver  Hustruen  Elskerens 
Hjerte  at  spise  og  bagefter  fortæller  hende,  hvilken 
Lækkerbisken  hun  har  nydt  —  hvorefter  hun  sværger, 
ingen  Næring  at  nyde  fra  den  Dag.  Men  fraset  den  bar- 
barisk tragiske  Slutning  bevæger  Historien  sig  helt  i 

det  civiliserede  Hoflivs  Former  og  følger  fint  og  livagtig 
Forholdet  gennem  alle  de  sædvanlige  Faser,  fra  første 
Gang  Herren  af  Coucy  besøger  Damen  i  hendes  Ge- 
mals Fraværelse  og  hun  smidigt  giver  Samtalen  en  anden 
Vending,  hver  Gang  han  ved  Middagsbordet  gør  Tilløb 
til  Erklæring,  —  og  lige  til  en  anden  Dame,  hvis  Tilnær- 
melser Ridderen  har  afvist,  en  Dag  i  et  Selskab  med 
Skinsygens  Skarpsyn  opdager  de  Elskendes  hemmelige 
Øjekast  og  sladrer  til  Ægtemanden. 

Elskov  paa  tværs  af  Ægteskabet  har  imidlertid  ikke 
længer  Monopol  paa  Digtningens  Interesse.  Man  naa'r  ud 
over  Trubadurerotikens  konventionelle  Tro  paa,  at  en 
poetisk  ridderlig  Elskov  er  uforligelig  med  Ægteskabets 
Prosa;  en  finere  moralsk  Sans  begynder  at  stødes  ved 
det  falske  og  halve  i  stjaalen  Elskov,  og  en  inderligere 
Kærlighedsopfattelse  søger  til  de  varigere,  sikrere  ægte- 
skabelige Forhold.  Det  vil  erindres,  hvorledes  Hustruen 
i  Marie  de  France's  Digt  „Eliduc"  opgav  sin  Ret  over 
Manden  til  Gunst  for  det  Forhold,  han  i  Udlandet  havde 
stiftet  trods  det,  at  han  vidste,  han  selv  var  bunden.  Gau- 
tier af  Arras  digtede  en  Roman  over  Maries  Digt,  men 
foretog  karakteristiske  Ændringer.  Ille  forlader  sin  inder- 
ligt elskede  Hustru  Galeron  i  Fortvivlelse  over,  at  han 
ved  en  Turnering  har  mistet  det  ene  Øje;  han  kan  ikke 
tro,  hun  i  Længden  vil  kunne  bevare  sin  Kærlighed  til 
en  saaledes  vanheldet  Mand  og  drager  hemmelig  bort 
til  et  fremmed  Land.  En  meget  kejtet  Invention,  som 
aabenbart  staar  i  Sammenhæng  med  en  Voldgiftsken- 
delse i  Andreas  Capellanus'  Bog:  „Elskovskunsten"  og 
ogsaa  gaar  igen  i  et  tysk  Digt  „Den  trofaste  Hustru"; 
men  det  hele  skal  tjene  til  at  undskylde  lUes  Bortdragen 

fra  Hjemmet.  lUe  kommer  til  Rom  og  gør  sig  ved  sine 
Bedrifter  saa  fortjent,  at  baade  Pave  og  Kejser  vil  lave 
Parti  mellem  ham  og  Kejserdatteren.  Men  det  er  kun 
paa  Pavens  Ansvar  og  efter  lange  Eftersøgninger  efter 
Galeron,  som  imens  har  forladt  sit  Hjem,  at  Ille  ind- 
vilger i  det  nye  Giftermaal,  og  da  Galeron  dukker  op  i 
selve  Peterskirken,  just  som  Bryllupstoget  indfinder  sig, 
betænker  Ille  sig  ikke  et  Øjeblik  paa  at  frasige  sig  Kejser- 
datteren og  drage  hjem  med  sin  Hustru,  endda  denne  er 
villig  til  at  give  Afkald.  Først  flere  Aar  efter  lover  Gale- 
ron sig  ved  en  farlig  Barnefødsel  til  Gud  og  bliver  Nonne, 
og  nu  kan  Ille  forenes  med  sin  elskede  Prinsesse.  Frem- 
skridtet i  moralsk  Ansvar  og  Finfølelse  fra  Maries  Digt 
er  tydeligt 

Endnu  tydeligere  stiller  Crestiens  Roman  „Cligés" 
sig  op  som  et  moralsk  Modstykke  til  Tristanromaneme. 
Som  i  disse  forelsker  ogsaa  her  Nevøen  sig  i  den  Brud, 
han  er  ude  at  hente  hjem  til  sin  Onkel  Kongen.  Men 
foruden  at  Cligés  langt  fra  —  som  Tristan  var  det  —  er 
bunden  ved  nogen  Taknemmelighed  til  Onklen,  —  hans 
Arveret  til  Tronen  er  tværtimod  voldelig  bleven  tilsidesat 
af  Onklen  — ,  erklærer  ogsaa  Fenice,  Dronningen,  straks 
udtrykkelig,  at  hun  ikke,  saaledes  som  Isolde  gladelig 
gjorde  det,  skal  have  noget  af  at  dele  sit  Legem  mellem 
Ægtemanden  og  Elskeren;  „den,  der  har  Hjertet,  skal 
ogsaa  have  Legemet"".  Hun  indlader  sig  da  ogsaa  kun  med 
Cligés,  efterat  den  heksekyndige  Amme  har  givet  Kejse- 
ren en  Trylledrik,  som  volder,  at  han  aldrig  fuldbyrder 
det  ægteskabelige  Samleje.  Og  begge  de  Elskende  attraar 
intet  hellere  end  at  ombytte  det  skjulte  Forhold  med 
aabent,  lovligt  Ægteskab,  hvad  der  ogsaa  tilsidst  lykkes 

dem,  da  Kejseren  er  ryddet  af  Vejen.  Men  selv  som  Hu- 
stru —  siges  der  udtrykkelig,  stik  mod  den  ridderlige 
Erotiks  Lovbog  —  vedblev  hun  at  være  hans  Dame  og 
Veninde.  Saaledes  svarer  ogsaa  i  „Erec  og  Enide"  Hu- 
struen demonstrativt  én,  der  spørger,  om  hun  er  Heltens 
Hustru  eller  Veninde:  „Baade  Hustru  og  Veninde". 

I  mange  Romaner  fra  det  B.  Aarh.  kan  man  forfølge, 
hvorledes  Forfinelsen  af  den  erotiske  Moral,  Uddybelsen 
og  Inderliggørelsen  af  Elskovsforholdet  efterhaanden  afsig 
selv  fører  fra  den  konventionelle  Trubadurerotik  over  til 
Ægteskal)et.  Fyrstesønnen  Durmart  le  Gallois,  der  begyn- 
der med  et  løsagtigt  Forhold  til  en  Seneskalks  Hustru, 
undergaar  saaledes  efterhaanden  en  moralsk  Lutring  og 
Opdragelse  og  ender  med  at  række  sin  Dame,  den  irske 
Fyrstinde,  Haanden  for  Alteret.  „De  fleste,"  siger  Dig- 
teren, „dadler  den,  der  ægter  sin  Elskede,  men  de  føler 
ikke  den  rette,  ægte  Kærlighed,  thi  højere  bør  den  Lykke 
attraas,  som  ydes  ubeskaaren  end  den,  der  kun  laanes, 
og  det  maa  pine  enhver,  der  elsker,  at  se  sin  Veninde 
kysses  og  favnes  af  en  Anden  lige  for  sine  Øjne."  Og 
navnlig  i  Tyskland  synger  de  fleste  betydeligere  Digtere 
egentlig  hele  Tiden  Ægteskabets  Pris  paa  Trods  af  Rid- 
dererotikens  Konvention,  medens  Læredigtene  i  en  helt 
Luthersk  Tone  erklærer,  at  den  højeste  Lykke  i  Verden 
er  at  eje  en  kær  og  trofast  Viv,  og  at  Mands  og  Hustrus 
„Vilje  skal  gaa  fra  ét  Hjerte  og  til  ét  Hjerte«. 

Ogsaa  fra  saa  megen  anden  ridderromantisk  Konven- 
tion ser  man  en  finere  og  sundere  Elskovsmoral  efter- 
haanden frigøre  sig.  Der  opponeres  f.  Ex.  mod  Ægte- 
mændene, som  uden  nogen  Tillid  til  deres  Hustru  straks 
tror  paa  enhver  Bagvaskelse  af  hendes  Ære  —  som 

i  „Roman  de  la  violette",  —  mod  Damerne,  der  i  de 
bretonske  Romaner  gør  Ridderen  til  Bold  for  deres  Lu- 
ner og  piner  den,  de  elsker,  med  deres  Nykker;  enten 
vender  Ridderen  sig  tilslut,  træt  af  hendes  Koketteri,  fra 
Damen,  eller  han  øver  ialfald  Gengæld  ved  at  stille  Da- 
mens Elskov  paa  tilsvarende  Prøve,  som  den  hun  i  sit 
Koketteri  har  sat  ham  paa/  Nydelig  bestaar  begges  Kær- 
lighed Prøven  i  den  lille  Fortælling:  „De  tre  Riddere  og 
Kappen".  Damen  har  lovet  den  af  sine  tre  Tilbedere 
Fortrinet,  der  ved  en  Turnering  tør  bære  hendes  Kappe 
istedenfor  al  Rustning.  Den  Enes  Kærlighed  tr  stærk 
nok  hertil,  og  han  vender  ogsaa  hjem  sejrrig,  men  med 
dybe  Vunder.  Nu  forlanger  han  imidlertid  til  Gengæld 
af  hende,  at  hun  ved  en  stor  Fest  istedenfor  al  Pynt  skal 
bære  den  blodige  Kappe  over  sin  Dragt.  Og  hendes  El- 
skov er  lige  saa  stærk  som  hans,  hun  ofrer  sin  Forfæn- 
gelighed, ligesom  han  satte  Livet  paa  Spil. 

Eller  man  se,  hvormegen  moralsk  Finfølelse  og  højt- 
spændt  Idealisme  Ridderromanen  paa  sin  Højde  kan  lægge 
i  det  gamle  Fémotiv,  vi  har  set  behandle  saa  mange  Gange: 
Ridderen,  der  røber  Feens  lønlige  Elskovsgunst.  I  „Parthe- 
nopæus  af  Blois"  er  Feen  bleven  til  en  tryllekyndig  Prin- 
sesse af  Konstantinopel,  hendes  Elsker  er  den  unge  Ridder 
af  Blois.  Da  han  lader  sig  lokke  til  at  overtræde  hendes 
Paabud  om  Diskretion,  forviser  hun  ham  fra  sine  Øjne, 
trods  al  hans  Anger  og  trods  hendes  Søsters  Forbøn; 
hendes  saarede  Hjerte,  hendes  skuffede  Tiltro  flyder  over 
med  Sorg  og  Vrede.  1„  kender  kun  lidet,  Søster,"  siger 
hun,  „til  Kærlighed,  til  dens  Glæde  og  Sorg;  mere  ondt 
gør  en  eneste  Smerte,  en  Ven  volder  os,  end  fem,  som 
Fjender  forvolder  os."   Men  lige  saa  dyb  bliver  ogsaa 

hendes  selvbebrejdende  Anger,  da  hun  har  jaget  ham 
ud  i  Fortvivlelse:  „den,  som  viser  Hovmod  overfor  sin 
Ven,  naar  han  under  Taarer  beder  om  Naade",  siger  hun, 
„bør  ikke  dø  én  Gang,  men  langsomt  tæres  til  Døde." 
Og  først  efter  at  begge  er  lutrede  gennem  Prøvelser, 
forenes  de  for  bestandig. 

Helt  overføres  Femotivet  til  samtidige  Virkeligheds- 
forhold  i  den  lille  Fortælling  „La  Chåtelaine  de  Vergy," 
—  maaske  Ridderdigtningens  fineste  Blomst.  Muligvis  lig- 
ger der  en  virkelig  Tildragelse  ved  det  burgundiske  Hof 
til  Grund.  Ved  Hertughoffet  lever  en  ung  Ridder,  der  er 
Fyrstens  Yndling  og  hele  Hoffets  Pryd.  Ogsaa  Hertug- 
inden kaster  sine  Øjne  paa  ham;  længe  lader  hun  ham 
diskret  mærke  sin  Gunst,  og  i  en  fin  anstandsfuld  Sam- 
tale antyder  hun  ham  sine  Følelser,  men  han  lader  hende 
i  al  Høflighed  forstaa,  at  han  aldrig  kunde  tænke  sig  at  be- 
skæmme sin  Herres  Tillid.  Og  nu  gaar  Hertuginden,  dybt 
krænket,  til  sin  Mand  og  lyver  den  unge  Knøs  paa,  at 
han  er  kommen  med  skammelige  Forslag  til  hende.  Her- 
tugen kan  næppe  tro  sine  Øren,  og  han  faar  Ridderen  for 
sig  i  Enrum  og  forhører  ham;  det  er  tydeligt  nok,  at 
Knøsen  er  forelsket,  men  han  sværger  sig  uskyldig,  og 
Fyrsten  vil  heller  end  gærne  tro  ham,  —  dog  hvem  er 
det  da,  han  elsker?  Kun  ved  at  betro  ham  dette  vil 
Knøsen  kunne  hæve  hans  Mistanke.  Og  saa  længe  pres- 
ser han  paa,  og  saa  ulykkelig  er  den  Unge  ved  at  staa  i 
et  skævt  Lys  for  sin  Herre,  at  han  tilslut  rykker  ud  med, 
at  han  og  Hertugens  Niece,  Slotsfruen  af  Vergy,  længe 
har  elsket  hinanden  i  Løn,  men  har  svoret  hinanden 
Tavshed  til.  Fyrsten  sværger,  at  Hemmeligheden  ikke 
skal  komme  over  hans  Læber,  og  faar,  for  at  overbevise 

sig,  Lejlighed  til  skjult  at  overvære  de  to  Unges  Stævne- 
møde i  en  Have.  Højere  end  nogensinde  staar  Ridderen 
fra  nu  af  i  hans  Gunst,  hvad  der,  som  venteligt,  vækker 
Hertugindens  Forbauselse  og  Forbitrelse.  I  en  kvikt  gen- 
givet natlig  Hyrdetime  lykkes  det  endelig  den  skinsyge 
Kvinde  at  faa  Ridderens  Hemmelighed  pint  ud  af  sin  Ge- 
mal. Hun,  en  Hertuginde,  forsmaaet  for  en  simpel  Slots- 
frue —  det  er  en  Forsmædelse,  som  maa  hævnes.  Kort 
Tid  efter  er  der  stor  Fest  ved  Hoffet,  og  blandt  Gæsterne 
fra  Omegnen  indfinder  ogsaa  Slotsfruen  sig.  Venlig  mod- 
tages hun  af  Hertuginden,  men  da  Damerne  efter  Bordet 
har  trukket  sig  tilbage  for  at  pynte  sig  til  Dans,  kan  Vært- 
inden i  Samtalens  Løb  ikke  bare  sig  for  en  spids  Hen- 
tydning, som  rammer  den  unge  Frue  i  Hjærtet  og  med 
ét  stiller  hende  det  klart,  at  hendes  Elsker  har  aaben- 
baret  deres  Hemmelighed.  Mens  de  andre  Damer,  der 
intet  har  mærket,  gaar  ud  til  Dansen,  trækker  hun  sig, 
hjerteramt,  ind  i  et  lille  Klædeskammer:  hun  er  forraadt 
af  sin  Ven,  forraadt  til  Hertuginden,  —  det  er  altsaa  hende, 
han  nu  elsker.  Hun  kaster  sig  hen  over  en  Seng,  og  under 
Graad  og  blide  Klager  brister  hendes  Hjerte  af  Sorg,  med 
Udbruddet:  „Gud  befaler  jeg  dig,  søde  Ven.**  Ridderen  har 
imidlertid  søgt  hende  overalt  ved  Dansen  og  rundt  i  Væ- 
relserne; endelig  finder  han  hende  i  Kammeret  paa  Sengen. 
Urolig,  som  hans  daarlige  Samvittighed  gør  ham,  aner  han, 
hvad  der  er  foregaaet,  og  faar  Bekræftelse  af  en  Tærne,  der 
har  hørt  Damens  Klager,  og  da  det  øvrige  Selskab  stim- 
ler til,  findes  Ridderen,  gennemboret  af  sit  Sværd,  over 
den  Elskedes  Legem.  Men  Fyrsten  trækker  Sværdet  ud 
af  den  Dødes  Bryst,  og  midt  under  Festen  iler  han  ind 

Og  Støder  det  i  sin  Hustru  —  hvorefter  han  tager  Korset 
og  drager  til  det  hellige  Land. 

Alt,  hvad  der  er  i  Ridderromantiken  af  fint,  selskabe- 
ligt Livskendskab  og  fin,  aristokratisk  Menneskelighed, 
kommer  rent  og  smukt  frem  i  denne  lille  Versefortæl- 
ling,  der  kunde  være  levet  og  digtet  den  Dag  i  Dag. 


XXI.  RIDDERROMANTIKENS  OPLØSNING 

^OM  Ridderad- 
lens  Glanstid, 
saaledes  varede 
ogsaa  Ridderro- 
mantikens  Blom- 
string kun  kort. 
I  Middelalderens 
sidsteAarhundre- 
der  blev  det  Kir- 
ken, Universitetet 
ogBorgeraanden, 
der  beherskede 
Aandslivet.  Det 
var  disse  tre  Magter,  som  i  det  14de — 15de  Aarh.  fuld- 
byrdede Ridderromantikens  Opløsning. 

I  de  senere  Graalsromaner  saa'  vi  den  træde  i  kriste- 
lig Mystiks  og  asketisk  Munkeaands  Tjeneste.  Lancelot 
og  Guenievre  gør  tilslut  Bod  i  Celle  og  Enebo;  Perceval 
ligger  „skælvende  som  et  Løv"  ved  sin  ægteviede  Hu- 
strus Side,  angst  for  at  miste  Himmerigs  Glæde,  hvis 
han  hengiver  sig  til  „Kødets  Lyst";  hellige  Mirakler  og 
Djævelens  Snarer  omgiver  den  jomfruelige  Galaad  paa 
hans  Søgen  efter  Graal;  og  i  det  tyske  Digt  „Den  yngre 
Titurel"  bliver  Graalstemplet  og  Graalsgudstjenesten  til 
en  mystisk-symbolsk   Idealisering  af  den  nye  gotiske 

Kirkebygning  og  den  kristne  Gudstjeneste.  Habile  Gejst- 
lige begynder  i  det  hele  at  vende  Verdsligheden  til  Guds 
Ære  ved  at  „moralisere**  og  „spiritualisere**  Ridderroma- 
ner og  Elskovsdigte  eller  „ars  amandi**  og  forvandle 
dem  til  gejstlige  Allegorier;  der  digtes  „aandelige  Tur- 
neringer** og  Ridderromaner  om  Rejsen  til  Helvede  og 
til  Paradis.  Ogsaa  mange  ridderlige  Digtere  fik  selv 
Skrupler:  Baade  Crestien  de  Troyes  og  Hartmann  v. 
Aue  digtede  Legender  til  Bod  for  deres  Ridderromaner, 
og  adskillige  Elskovssangere  endte  paa  Korstog  eller  i 
Kloster.  I  Konrad  v.  Wiirzburgs  Digt  „Verdens  Løn** 
faar  en  ridderlig  Sanger  Besøg  af  „Frau  Welt**,  som  han 
stedse  har  tjent,  og  hendes  Skønhed  og  Elskværdighed 
bedaarer  ham  ganske,  men  saa  vender  hun  sig  om,  og 
han  ser  hendes  Ryg  halvt  opædt  af  forgiftigt  Kryb,  og 
nu  siger  han  sig  i  dyb  Væmmelse  løs  fra  hende  og  tager 
Korset. 

Ogsaa  virksommere  Midler  end  Allegorier  og  Advars- 
ler benyttedes  mod  de  forvildede  Verdensbørn.  Det 
13de  Aarhundrede  er  jo  Innocens  d.  3.s  og  Ludvig  d. 
helliges,  Ti^ermunkeordenernes  og  Inkvisitionens  Aarh., 
det  Ude  Aarhundrede  er  Mystikens,  den  sorte  Døds,  Svøbe- 
brødrenes Aarh.,  og  hverken  for  Ludvig  d.  helliges  eller 
Bonaventuras  Øjne  var  Lancelotromanen,  som  forlokkede 
Paolo  og  Francesca  til  „den  søde  Synd**,  egnet  til  at  finde 
Naade.  Især  var  det  jo  hele  Sydfrankrigs  skønne,  mun- 
tre Ridderkultur,  der  trampedes  ned,  da  Simon  af  Mont- 
forts  Korshær  som  en  Gudssvøbe  f6r  ind  over  Kætter- 
byernes og  Trubadurhoffernes  Land.  Jeg  var  vant  til  at 
øve  Sang  og  Lystighed,  Ridderlighed  og  Artighed  — 
klager  Trubaduren  — ,  Verden  var  glad  og  Kvinderne 

skønne  og  elskelige,  og  alle  stræbte  blot  efter,  hvad  der 
var  ædelt  og  smukt.  Men  nu  er  alt  forandret,  jeg  dadles 
og  fordømmes  for,  hvad  jeg  før  rostes  for,  og  nu  siger 
man,  at  gyldne  Stolfer  ikke  sømmer  sig  for  Kvinder,  og 
at  man  skal  vinde  Guds  Naade  ved  sorte  Klæder  og 
hvide  Kabudser."  Brat  forstummede  den  rige  fine  Sang- 
kunst eller  den  maatte  lade  sig  bruge  til  moraliserende 
Læredigte;  kun  nogle  faa  Trubadurer  slog  ind  paa  at  for- 
vandle Elskovslyriken  til  Forkyndelse  af  en  platonisk- 
kristelig, mystisk- spiritualistisk  Kærlighedsreligion,  — 
saaledes.  som  den  senere  udvikledes  yderligere  af  den 
italienske  Renæssancelyrik,  i  Dantes  „Vita  nuova"  og 
Petrarcas  „Canzoniere". 

Imens  udfoldede  ogsaa  Kirken  selv  en  Litteratur,  der 
lagde  Beslag  paa  Publikum.  Fra  Ridderromanerne  vendte 
man  sig  til  at  læse  „de  gyldne  Legender",  Bonaventuras 
„Betragtninger",  Jacques  de  Vitrys  Samling  af  opbygge- 
lige „Exempler",  og  Markedspublikummet  blev  af  de  fol- 
kelige Bodsprædikanter  og  de  store  Mysterieopførelser 
mer  og  mer  erobret  fra  Spillemænd  og  „Fortællere". 

Haardt  trængtes  samtidig  Ridderromantiken  fra  Univer- 
sitetet, af  Lærdommen  og  Skolastiken.  En  geografisk  og 
naturvidenskabelig  Litteratur  i  Folkesprogene  bød  snart 
Ridderromanerne  ganske  over  i  at  fortælle  om  alle  Ver- 
dens besynderlige  Folk  og  Lande,  alle  de  vidunderlige 
Dyr  og  Planter  og  mirakuløse  Stene.  Den  romantiske 
Fantasihunger  havde  efterhaanden  udviklet  sig  til  en 
virkelig  naturvidenskabelig  Kundskabstørst,  en  vaagnende 
Forskerinteresse,  og  alle  Slags  „Mappemondes",  „Miroirs 
du  monde",  Bestiarier  og  Lapidarler  eller  Marco  Polos  og 
Mandevilles  Rejsebøger  trak  snart  Interessen  stærkere  til 


Ridderromantikens  Opløsning  473 

sig  end  Alexanderromanens  eller  Parzivaldigtets  Mærk- 
værdigheder. Paa  samme  Maade  førte  Ridderromanerne 
over  i  en  historisk  Litteratur,  der  efterhaanden  drog  In- 
teressen fra  dem  over  til  sig.  Allerede  Forfatteren  af 
„Romanen  om  Troja"  vendte  sig  paa  ældre  Dage  til  at 
skrive  de  normanniske  Hertugers  Krønike  og  brugte 
Ridderromantikens  Farver  til  at  skildre  Hertug  Richards 
Ridderslagning  eller  Robert  af  Normandiets  Kærligheds- 
forhold til  den  smukke  Borgerpige,  som  han  traf  ved 
Vadskestedet.  I  Villehardouin,  i  den  rheimske  Menestrels 
og  senere  i  Froissarts  Krøniker  udvikler  sig  en  ridderlig 
romantisk  Historieskrivning,  med  glimrende  Skildringer 
af  burgundiske  Hertugers  Fester  og  engelske  Plantage- 
neters Hofliv  eller  af  Ridderbedrifterne  og  den  østerland- 
ske Æventyrlighed  paa  Korstoget  til  Konstantinopel.  Over- 
gangen fra  Roman  til  Historie  kommer  tydelig  frem  i  et 
Digt  som  „Roman  de  Hem"  af  en  vis  Sarrazin  i  det 
13de  Aarh.  Det  indeholder  i  Virkeligheden  kun  en  om- 
stændelig Beskrivelse  af  en  Turneringsfest,  Digteren  har 
været  Vidne  til,  og  skildrer  alle  Deltagerne  under  deres 
virkelige  Navne,  om  end  med  fantastisk  Lune  forskellige 
Arturriddere  blandes  ind  i  Selskabet.  I  Indledningen  ro- 
ser Digteren  ogsaa  udtrykkelig  den  Dame,  paa  hvis  Or- 
dre Digtet  er  skrevet,  fordi  hun  ikke  er  som  hine  Damer, 
der  „lader  sig  rime  sammen  alle  Slags  Løgne,  som  blot 
fordærver  Sindet",  men  forsmaar  saadanne  „romans 
d'aventure"  som  „Cligés"  og  „Perceval". 

Især  var  det  dog  Didaktiken  og  Skolastiken,  som  kom 
fra  Universitetet  og  kvalte  Ridderromatiken.  Der  var  jo 
—  som  vi  har  set  —  tidlig  et  skolastisk  Element  i  Tru- 
badurerotiken,  og  baade  i  selvstændige   Læredigte  og 

rundt  om  i  Ridderromanerne  gaves  der  Opdragelseskur- 
sus  i  Ridderlighed  og  Høviskhed.  Mer  og  mer  tørres  nu 
den  friske  Følelse  ud  af  Lyriken  og  den  levende  Fantasi 
af  Romanerne,  og  i  Stedet  breder  spidsfindig  Dialektik 
og  moralske  Allegorier  sig  baade  i  Lyrik  og  Romaner  og 
endnu  mere  i  selvstændige  Læredigte.  Allerede  i  den  se- 
neste Oldtid  florerede  de  erotiske  og  moralske  Allegorier 
—  Venus*  Slot  og  Venus'  Domstol,  Fru  Philosophia,  der 
kommer  som  Trøsterske  til  Boethius  i  hans  Fængsel, 
eller  Philologias  og  Merkurs  Bryllup  hos  Martianus 
Capella  —  og  end  mere  bredte  Allegorierne  sig  i  Middel- 
alderteologien; herfra  trænger  nu  Smagen  for  at  perso- 
nificere Egenskaber  og  billedli^øre  abstrakte  Forhold 
ind  i  den  verdslige,  ridderlige  Digtning,  baade,  i  Syd-  og 
Nordfrankrig  og  i  Tyskland.  Elskovsgudinden  sidder  i 
sit  Palads,  omgiven  af  Glæde,  Skam,  Haab  osv.  og  do- 
cerer for  sine  Undergivne.  Digteren  møder  paa  sin  Spad- 
seretur allehaande  allegoriske  Personer  og  har  lærerige 
Samtaler  med  dem  (se  Billedet  S.  470).  Eller  Belejringen 
af  „Elskovens  Borg"  skildres  gennem  alle  Stadier.  Især 
er  det  i  Nordfrankrig  —  Paris  var  jo  Skolastikens  Ho- 
vedsæde —  at  vi  saa'  Ridderlighedens  Moral  anskuelig- 
gøres gennem  allegorisk  Fabel,  eller  Kærlighedens  Væsen 
opløses  i  sine  Bestanddele,  der  alle  iføres  en  allegorisk 
Klædning.  I  Kapellanen  Andreas*  Lærebog  „Om  anstands- 
fuld Elskov"  systematiseredes  —  saa'  vi  —  Ridderlighe- 
dens og  Riddererotikens  Leveregler,  formuleredes  som 
Love  og  fortolkedes  subtilt  i  skolastisk-juridisk  Aand;  i 
et  Digt  som  Richard  af  Fournivals  „Elskovens  Dyrebog* 
anvender  Elskeren  alle  Dyrebøgernes  Beretninger  om 
mærkelige  Dyr  til  billedlig  at  beskrive  Elskovens  og  den 


Ridderromantikens  Opløsning  475 

Tilbedtes  mærkelige  Egenskaber,  og  hun  svarer  med 
at  underlægge  Dyreberetningerne  endnu  andre  moralske 
Fortolkninger. 

Den  berømteste  og  den  fineste,  mest  poetiske  Skolasti- 
sering  af  Ridderroman tiken  er  dog  „Rosenromanen",  som 
en  ung,  klærkelig  dannet  Adelsmand  fra  Orleans  digtede 
omkring  1240.  Den  fortællerom,  hvorledes  Digteren  — 
i  Drømme  —  en  Majmorgen,  munter  og  elskovsfiild, 
vandrer  ud  af  Byen  for  at  nyde  Foraaret  og  Fuglesangen, 
og  kommer  til  en  Have,  som  ved  en  høj  Mur  er  lukket 
for  den  store  Almenhed.  Uden  paa  Muren  er  fremstillet 
Billeder  af  alle  de  Laster,  der  maa  blive  udenfor:  Had 
og  Lavhed,  Gerrighed  og  Misundelse,  Bedrøvelighed  og 
Alderdom;  thi  dette  er  den  ridderlig  høviske  Elskovs  Rige, 
som  kun  staar  aaben  for  ædelbaarne,  rige,  velopdragne, 
glade  og  unge.  „Dame  oiseuse"  er  Portnerske  o:  kun  et 
Overklasseliv  i  fri  Ledi^ang  giver  Indpas.  Hun  indbyder 
venlig  Digteren  til  at  tage  Haven  i  Øjesyn;  det  er  hendes 
Søster  „Déduit",  der  har  anlagt  den.  Inde  i  Haven  befinder 
han  sig  snart  i  et  udvalgt  Selskab  af  dansende  og  legende 
Herrer  og  Damer,  „Frøken  Høflighed",  „Rigdom",  der 
holder  sin  Veninde  „Munterhed"  i  Haand,  „Gavmild- 
hed", der  er  klædt  som  en  Artusridder,  „Ungdom",  en 
nydelig  12-aarig  Pige,  der  harmløst  uskyldigt  kysser  sin 
Elsker  for  alles  Øjne,  Amor  selv  endelig,  en  ung  Ridder 
i  blomstret  Kjortel,  der  ledsages  af  sin  Væbner  „Sødt 
Blik"  og  danser  med  „Dame  Skønhed",  der  er  lys  som 
Maaneskin  og  skær  som  Dugg,  ærbar  som  en  Brud  og  hvid 
som  en  Lilje.  Medens  Digteren  staar  og  falder  i  Beun- 
dring over  en  Rose  bag  en  Hæk,  afskyder  Amor  en  Pil, 
der  saarer  ham  i  Hjertet,  og  knælende  maa  Digteren  nu 

hylde  Elskovsguden  som  sin  Lensherre.  Denne  sætter 
til  yderligere  Betry^else  Laas  for  hans  Hjerte  og  stikker 
Nøglen  i  Lommen  og  giver  derefter  sin  Vasal  en  Række 
Bud  for,  hvordan  han  skal  bære  sig  ad  i  sin  Elskov,  — 
mange  puerile,  men  ogsaa  fine  og  smukke  derimellem  — , 
og  til  Trøsterinder  føar  han  de  tre:  „Sød  Tanke",  „Sød 
Tale"  og  „Sødt  Blik".  Saaret  slæber  Digteren  sig  hen 
til  Rosen  og  glemmer  sin  Vunde  ved  at  sidde  den 
nær,  se  paa  den  og  mærke  dens  Duft;  en  venlig  Mand 
(Bel-accueil)  tilbyder  at  hjælpe  ham,  naar  han  vil  lade 
være  med  at  plukke  Rosen  og  nøjes  med  Synet  og  Duf- 
ten, men  han  kan  ikke  modstaa  og  vil  sætte  over  Hæk- 
ken, —  da  „Vogteren"  (dangier)  farer  frem  og  overfalder 
ham,  ledsaget  af  „Onde  Tunger",  „Skræk"  og  „Blufær- 
dighed" ...  En  hel  Kærlighedshistorie,  mærker  man,  og 
en  Forelskelsens  Psykologi,  iklædt  Allegori;  Ridderero- 
tikens  fineste  Essens,  som  —  uden  at  tabe  sin  Duft  —  er 
udskilt  i  sine  forskellige  Bestanddele  og  sat  paa  Flasker. 
Forfatteren  var  stoppet  op  midt  i  Fortællingen,  og  en 
Menneskealder  eller  mere  efter  var  der  en  lærd,  vel- 
staaende  Border  i  Paris,  Jean  fra  Meung,  der  fik  fat  i 
det  ufuldførte  Manuskript  og  fortsatte  dette.  Det  var  en 
hel  ny  Aand  —  Borgerskabets  grove  og  forstandsmæs- 
mæssige  Realisme  ^,  der  her  kom  trampende  ind  over 
den  zirlige  Rosenhave.  Thi  medens  Elskeren  staar  og 
jamrer,  kommer  nu  „Fornuften"  og  siger  ham  Besked. 
Elskov,  det  er  blot  en  „uordenlig  Passion",  en  Art 
Sindssygdom,  der  paaføres  Menneskene  af  Naturen  til 
Fremme  af  Forplantningen.  Som  en  Naturdrift  bør  den 
lydes,  men  var  det  ikke  for  denne  blinde  Drifts  Skyld, 
vilde  Fornuften  ikke  kunne  finde  noget  deiligt  i  disse 

sladdervorne,  forfløjne  Kvindeskabninger,  som  Poeterne 
forherliger;  det  er  kun  deres  Pynt,  der  stikker  os  Blaar 
i  Øjnene,  og  al  den  Sentimentalitet,  hvormed  Erotiken 
omgives,  hører  intet  Steds  hjemme.  Som  Naturens  Præst 
optræder  „Genius"  og  forkynder  sit  Bud:  „Formér  Slæg- 
ten«. Alle  Kvinder  er  skabt  for  alle  Mænd,  og  det  er 
taabeligt  at  tro,  at  Robicon  er  skabt  for  Mariote  eller 
Mariote  for  Robicon.  Mer  og  mer  fjerner  de  lange  Sam- 
taler, Digteren  fører  med  „Fornuften**,  „Vennen"  og 
„Falsk  Skin",  sig  fra  Rosenhavens  Synskreds,  men  paa 
alle  Omraader  er  det  Romantik  og  Sentimentalitet  og 
hele  Ridderkulturens  Forkunstlethed  og  Overspændthed, 
som  bliver  angrebet  —  i  Naturens  og  Fornuftens,  Nyt- 
tens og  Oplysningens  og  en  demokratisk  Borgerligheds 
Navn.  „Lad  os  nu  være  Mennesker!"  er  Omkvædet.  In- 
gen Adel  og  ingen  Rigdom,  —  Menneskene  er  af  Naturen 
lige;  ingen  Luksus  i  Mad  og  Klædedragt,  ingen  Snerperi 
eller  Affektation,  ingen  Forkvakling  af  Naturen  ved  Op- 
dragelse og  Konvention,  ikke  al  denne  Sminkning  og 
Maskering  af  Kønslivets  Nøgenhed,  ikke  al  Riddervæse- 
nets Opstyltethed  og  Forrykthed,  —  lad  os  være  natur- 
lige og  sande  og  tage  paa  Virkeligheden,  som  den  er. 

Og  under  talrige  Former  fører  Boi^eraanden  i  de  op- 
voksede Byer  denne  Tale  overfor  Ridderromantiken.  Bor- 
gerne forsøger  ganske  vist  at  overtage  baade  Ridderroma- 
ner og  Ridderlyrik  og  borgerliggør  dem,  med  eller  uden 
Forsæt.  Byernes  Haandværkere  danner  Sangerlav  i  Tou- 
louse, i  Gent  og  i  Niirnberg  og  laver  Trubadursang  og 
Minnesang  om  til  et  Vershaandværk  med  moraliserende, 
spidsborgerligt  Indhold.  Og  Ridderromanerne  omskrives 
paa  Prosa  til  plumpe  og  barnagtige  Folkebøger,  til  Under- 

holdning  for  Almuen.  Men  samtidig  parodieres  Ridder- 
erotik og  Ridderromantik  flittig,  ligesom  selve  Ridder- 
adlen  angribes  baade  med  Harme  og  Haan.  Allerede 
flere  af  de  senere  Ridderdigtere  spottede  selvironisk  over 
Afstanden  mellem  den  højtspændte  ridderlige  Idealisme 
og  den  altid  mere  forraaede  og  forarmede  Riddervirke- 
lighed. Og  i  Chaucers  ædelige  Sir  Topas  eller  i  den  lille 
Jean  de  Saintré  i  den  franske  Roman  fra  det  15de  Aarh. 
parodieres  og  haanes  de  vandrende  Riddere,  paa  samme 
Maade  som  senere  i  de  italienske  Renæssancedigteres 
Ridderepopéer.  I  tyske  Digte  blander  Riddere  sig  med 
Bønderne  ved  deres  Danselag,  men  vises  bort  med  Spot 
af  Landsbyskønhederne,  naar  de  vil  kurtisere  dem,  og 
gennemprygles  af  Bønderkarlene.  Alle  Trubadureroti- 
kens  Skabagtigheder  parodieres  i  florentinske  Borgeres 
Digte.  Og  jo  mere  Adelen  selv  forfaldt  økonomisk,  mo- 
ralsk og  militært,  des  mere  slaar  Borgerne  sig  til  Ridder 
paa  den.  Den  franske  Adels  eklatante  Fiasko  i  Hundred- 
aarskrigen  drager  en  Strøm  af  Spot  nedover  dens  Ho- 
ved; de  tyske  Ridderes  Nedsynken  til  gemene  Lande- 
vejsrøvere i  Middelalderens  sidste  Aarhundreder  er  alle- 
rede midt  i  det  13de  Aarhundrede  foretegnet  i  den  nyde- 
lige lille  Novelle  „Meier  Helmbrecht",  hvor  Bondens 
hæderlige  Arbejdsliv  stilles  op  i  lysende  Modsætning  til 
det  forfaldne  Riddervæsen,  der  er  modent  til  Stratenrø- 
veres Galgendød. 

Dette  Adelens  Forfald  —  økonomisk  og  militært,  po- 
litisk og  moralsk  —  drog  af  sig  selv  Ridderromantikens 
Forfald  med  sig.  Den  skød  ganske  vist  endnu  mere  og 
mere  eksentriske  Skud.  Den  tyske  Ridder  Ulrich  v.  Lich- 
tenstein  bød  alle  de  tidligere  Elskovssangeres  og  van- 

drende  Ridderes  Naragtigheder  over,  naar  han  brød  et 
Fingerled  af  sig  og  sendte  det  til  sin  Tilbedte  med  et 
Digt  eller  klædt  som  „Fru  Venus*  drog  igennem  Tysk- 
land og  ved  alle  Turneringer  kæmpede  til  sin  Dames 
Ære  —  saaledes  som  han  har  skildret  det  i  sin  selv- 
biografiske Roman  „Frauendienst*.  Den  endeløse  franske 
Roman  „Perceforest"  fra  det  14de  og  de  portugisisk- 
spanske „Amadis**  romaner  fra  det  15de  Aarh.  samlede 
endnu  en  sidste  Gang  alle  Ridderromantikens  Idealer  og 
alle  Ridderromanernes  Yndlingsmotiver  og  gav  dem  den 
mest  tilspidsede,  paradoxale  Form.  Ved  det  burgundiske 
Hertughof  søgte  man  paa  samme  Maade  i  det  15de 
Aarh.  at  genvække  det  „runde  Bords**  ridderlige  Glans- 
tider ved  prægtige  Turneringer,  kunstfærdig  Hoflyrik  og 
ridderlige  „voeux  du  faisan"  om  Korstog  mod  Tyrkerne. 
Alligevel  —  ligesom  det  ikke  var  de  burgundiske  Hertu- 
gers ridderlige  Politik,  der  viste  sig  som  den  sejrende,  men 
Ludvig  d.  Iltes  yderst  borgerlige,  saaledes  var  det  ikke 
de  sidste  udvandede  Ridderromaner  og  Elskovsdigte  i 
Trubadurstil,  men  den  borgerligt  realistiske  Farce  og 
Novelle  eller  Villons  borgerligt  realistiske  Lyrik,  hvori 
det  15de  Aarh.s  levende  Sjæl  talte.  Medens  Ridderroman- 
tiken  udbredte  sig  til  Europas  andre  Lande  og  skød  nye 
selvstændige  Skud  endnu  i  det  15de  Aarh.  —  i  nordiske 
Ridderballader,  i  spanske  Cidromancer,  i  Malorys  engel- 
ske Arturroman,  alskens  Aflæsere  af  Ridderromantiken, 
som  ikke  her  skal  forfølges,  —  var  dennes  Rodsafter  ud- 
tørrede i  selve  Hjemlandene,  i  Middelalderkulturens  le- 
dende Lande :  Frankrig  og  Tyskland. 

Saa  nøje  var  Ridderromantiken  knyttet  til  et  bestemt 
middelalderligt  Aands-  og  Samfundsliv,  at  den  i  sine  op- 

rindelige  Former  maatte  gaa  i  sin  Grav  sammen  med 
Middelalderen.  Men  inde  under  det  saaledes  tids-  og 
stedsbundne  i  Ridderromantiken  var  der  almindelige  kul- 
turelle og  digteriske  Værdier,  som  maatte  vedblive  at  høre 
til  Menneskehedens  levende  Eje.  Mer  og  mer  er  man  jo 
kommen  bort  fra  Forestillingen  om,  at  Renæssancen  be- 
tød et  fuldstændigt  Brud  med  Middelalderen.  Ligesom 
den  middelalderlige  Kristelighed  og  den  middelalderlige 
Bykultur,  saaledes  indgaar  ogsaa  den  ridderlige  Hof- 
dannelse i  den  moderne  Kulturs  Grundvæv.  At  følge  Rid- 
derlighedens Islæt  gennem  den  senere  Tids  Aandsliv  og 
Samfundsliv  eller  Ridderromantikens  ned  gennem  den 
senere  litterære  Udvikling,  vilde  være  at  skrive  en  an- 
selig Brøkdel  af  den  moderne  Kulturs  Historie.  Det  rid- 
derlige Krigsideal  og  det  ridderlige  Æresbegreb  er  ikke 
blot  lyslevende  i  den  militære  Stand,  men  indgaar  som 
et  væsentlig  Led  i  vor  civile  Mandsmoral,  og  de  middel- 
alderlige Begreber  „Chevalier"  og  „gentilhomne"  med 
de  Hæders-  og  Høviskheds-Egenskaber,  som  de  inde- 
holder, er  gradvis  gaaet  over  i  senere  Tiders  Begreber 
„Kavaler"  og  „Gentleman".  Og  saaledes  er  —  rent 
litterært  set  —  baade  Ariostos  og  Tassos  og  Spensers 
Riddere,  der  drager  om  i  Verden  og  kæmper  til  Ære 
for  deres  Angelica,  Armida  eller  Gloriana,  direkte  Efter- 
kommere af  Crestiens  og  Wolframs  Riddere,  men  ogsaa 
Mll.e  Scuderys  galante  Alexander  den  store  og  Corneilles 
Gid  og  endnu  Hugos  Hernani  og  Schillers  Don  Carlos 
har  Arturriddernes  Blod  i  Aarerne.  Endvidere :  de  proven- 
galske  og  franske  Kærlighedsholfer  under  Damers  Forsæde 
fortsatte  sig  i  de  italienske  skønlitterære  Fyrstinders  og 
Margrete  af  Navarras  Hoffer  og  i  de  franske  Saloner  i 

det  17de  og  18de  Aarh.,  og  Trubadurernes  Kærligheds- 
lyrik  klinger  videre  i  det  italienske  Selskabsliv  som  pe- 
trarkiske  Sonetter,  som  Charles  d'Orleans'  spirituelt 
følelsesfulde  Sange  ved  Hoffet  i  Blois,  som  Sidneys  og 
Spensers  Elskovslyrik  ved  Elisabeths  Hof;  ja!  baade  Miis- 
sets  og  Lamartines,  baade  Kiopstocks  og  Heines  Erotik 
har  endnu  adskilligt  af  Trubadurernes  „Elskovskunst"  i 
sig.  Og  endelig:  den  middelalderlige  Kærlighedsroman 

—  med  dens  Følsomhed,  dens  romaneske  Intrigefantasi 
og  dens  Interesse  for  at  følge  Hjertets  lunefulde  Rørelser 

—  fører  over  til  Boccaccio  og  Ariost,  Chaucer  og  Shake- 
speare, Margrete  af  Navarra  og  Racine  og  gaar  derfra 
med  sine  Motiver  og  Tonearter  igen  i  talrige  moderne 
Romaner,  Noveller  og  Dramaer.  „Troilus  og  Briseis**- 
episoden  i  Trojaromanen  blev  som  Paradigma  paa  Kvin- 
dehjærtets  og  Kærlighedens  Luner  uddybet  først  af 
Boccaccio  og  Chaucer,  siden  af  Shakespeare;  hos  de 
samme  tre  store  Renæssancedigtere  fik  Middelalderro- 
manernes uskyldigt  lidende  og  elskovsfiildt  opofrende 
Kvinder  den  skønneste  poetiske  Udformning  i  Skikkel- 
ser som  Griseida  eller  Imogen.  De  følelsesfuldeste  af 
Boccaccios  Noveller  og  de  mest  romantiske  af  Shake- 
speares Lystspil  by^er  paa  Middelalderromanernes  In- 
trigemotiver, anslaar  deres  rørende  Toner  og  uddyber 
deres  Sjælestudium,  —  „Flore  og  Blanchefleur"s  og 
„Apollonius  af  Tyrus",  „Die  Herzmare"s  og  Lancelotro- 
manens.  Ariostos  af  forsmaaet  Elskov  rasende  Roland 
og  Heltekvinden  Bradamante  i  Panser  og  Plade— Chau- 
cers  „fair  Emily"  i  Maimorgenen  og  Spensers  Britomar- 
tis,  der  drager  ud  i  Verden  efter  den  ukendte  Elskede, 
hvis  Billed  hun  har  set  i  et  Speil — Tassos  kokette  og 

skinsyge  Armida  ...  fra  alle  saadanne  Skikkelser  kan 
Linierne  følges  lige  tilbage  til  middelalderlige  Ridderro- 
maner og  lige  frem  til  Racines  despotiske  og  skinsyge 
Prinsesser,  til  Romantikens  desperate  Elskere  og  Tenny- 
sons  „fair  Elaine". 

Moderne  Aandsliv  vilde  have  været  længere  tilbage  i 
moralsk  Forfinelse  og  selskabelig  Dannelse,  moderne 
Digtning  vilde  have  været  mange  følelsesfulde  Toner  og 
en  egen  Art  Romanfantasi  fattigere,  hvis  det  12te  og  13de 
Aarh.s  adelige  Hofliv  aldrig  var  levet  og  Trubadurdigte 
og  Ridderromaner  ikke  bleven  skrevne.  Somme  Tider 
synes  man  endog,  at  al  vor  „Folkelighed"  og  „Naturlig- 
hed", hele  vor  „Kendsgerningernes"  og  „den  sunde  Bru- 
talitets" Tid  endnu  kunde  have  godt  af  at  lære  Adel  og 
Ridderlighed,  fin  Høviskhed  og  selvhengivende  Inder- 
lighed af  disse  gamle  Æventyr  om  Ære  og  Elskov  paa 
Trods  af  al  Fornuft  og  udover  Livet. 

r.  n.  f.  Ex.  i  Chrestiens  „Guillaume  d' Angleterre".  2  f.  n.  f.  Ex.  Gautiers  .Eracle" 
V.  3624. 

V.  (65-84).  Vægmaleri  I  Schlosz  Runkelsteln.  65,  1  f.  o.  Vedel:  Helteliv  pg. 
124  ir.  66,  13  f.  n.  Unglois  pg.  40,  64,  112,  194,  208.  69,  12  f.  n.  Langlois  70, 
208.  Roman  de  la  violette.  3.  f.  n.  Johan  af  Salisbury  Polycraticus  I.  V— VI.  70,  4. 
r.  o.  G.  Paris  i  Journal  des  Savants  1892  pg.  409.  For  det  følgende  henvises  1  det 
hele  til  denne  Afhandling  (Origines  de  la  poésie  lyrique)  og  Jeanroys  Bog.  Ex.  er  fra 
Bartsch:  Romanzen  und  Pastoreiien,  Des  Minnesangs  Fnihling\  Pfaff:  Der  Minne- 
sang  (Deutsche  National- Litteratur)  pg.  285  ff.  Appels  og  Bartschs  proven^Iske  Chre- 
stomathier.  77,  6  f.  o.  Schliger:  Studien  uber  des  Tagelied.  Rdmer:  Der  volksthQml. 
Dichtarten  der  altprovenzal.  Lyrik  8.  f.  n.  Ebert  III  183. 

VI.  (ikke  IV.,  som  fejlagtig  angivet)  (85—100).  Statue  fira  St.  Trophime  (Aries). 
87,  9  r.  n.  Guizot  I.  143  ff.  89,  13,  f.  n.  Ampere:  Hist.  d.  1.  litt.  fr.  avant  le  XII. 
siécle.  Guizot  I.  127  fT.  90.  11  f.  o.  Raoul  Glaber  lil,  9.  (Zellcr  12,30)  7  f.  n.  Wan- 
scher:  Provencaleme  og  Antiken.  Vdge:  Die  Anflnge  der  monumentalen  Kunst. 
91,  4  f.  o.  ff.  Rambaud  &  Lavisse  II.,  2.  Histoire  générale  de  Languedoc  VI.  Dognon: 
Les  institutions  pol.  et  admin.  du  pays  de  Languedoc.  96,  5  f.  n.  (f.  Sybel :  Gesch. 
des  ersten  Kreuzzuges.  Rdhrichts  Bog  af  samme  Navn.  Bibi.  des  crolsades  par  Mi- 
chaud  I  (Raimund  d'Aquilar)  Prutz:  Kulturgesch.  der  Kreuzzfige.  100,  2  f.  n.  Witt- 
hæft:  Sirventes  joglaresc. 

VII.  (101  —  132).  Miniatur  af  et  Haandskrift  (13de  Aarh.)  I  bibl.  de  l'Arsenal  1  Paris. 
103,  3  f,  o.  Jahrbuch  f.  rom.  Litt.  I.  Diez:  Poesie  der  Troubadours«  85,  282,  286. 
105,  16  f.  o.  Stdssei:  Bilder  und  Vergleiche  der  altprovenzal.  Lyrik.  112,  12  f.  n. 
Zenker:  Die  provenzal.  Tenzone.  114,  8  f.  n.  Settegast  i  Ber.  der  sichs.  Gesellschaft 
der  WIssenschaften  1889.  118,  9  f.  n.  Hist.  g.  de  Unguedoc  VI,  60.  Uvisse  II, 
2,293.  120,  6  f.  o.  Raynouard:  Choix  de  poésics  11.  268,  10  f.  n.  Philippe  Mouskes 
cit.  Diez:  Poésie  etc.  pg.  13.  122,  6  f.  o.  Adamus  Scotus  (ikke  et  Digt,  men  en  Afhand- 
ling) 1  Migne  198,  846.  9  f.  o.  Marbodus  (Migne  171,  1653)  14  f.  o.  Chrestiens  Perceval 


III 


3007,3015,  13  f.  n.  Dietrich  v.  Glaz:  Die  Borte  v.  48.  For  der  følgende  bi.  a.  Schultz: 
Quid  de  perfectt  corporis  pulchritudine  germani  etc.  senserint  Houdoy :  La  beauté  des 
femmes  dans  la  litt.  etc.  du  XII-XVI.  Siécle. 

VIII.  (133—155).  Speilæske  af  Elfenben  (Clunymusæet).  134,  16  f.  o.  Raynouard 
V.,  160.  8  f.  n.  Raynonard  V,  383.  136,  15  f.  o.  Wechsler  Feodalitit  und  Vasallitit 
(Z.  f.  fr.  Spr.  u.  Litt.  XXIV.)  136,  5  f.  n.  Maries  Yonec  v.  18.  2  f.  n.  NoHces  et 
extraits  (Hauréau)  1,  200.  137,  10  f.  o.  André  le  Chapelain  ,De  arte  amandi*"  pg.  147. 
138,  2  f.  n.  Le  Lecheor  (Romania  VIII.)  141,  11  f.  o.  Jeanroy:  De  nostratibus 
medli  ævi  poetis  etc.  pg.  41.  16  f.  o.  P.  Vidal  (Thomas:  Francesco  da  Barberino 
pg.  114).  142,  5  f.  o.  Roman  de  Thébes  v.  3821  ff.  12  f.  o.  Chåtelain  de  Coucy. 
144,  5.  f.  o.  ,La  Cour  d'amour*  i  Revue  des  langues  romanes  3iéme  serie  VI. 
147,  7.  Jeanroy:  De  nostratibus  pg.  33.  148.  Nyrop:  Det  tredobbelte  Elskovsspil 
(Tilskueren  1905).  12  f.  n.  cit.  I  Macdonell :  Sanscrit  litterature  pg.  342.  4  f.  n.  Guibert 
de  Nogent:  De  modo  bene  vivendi  (Migne  184).  161,  14  f.  n.  P.  de  Capdueil,  Bartsch 
Chrestomathie  124.  162,  12  f.  n.  se  Registret  til  Migne,  under  „Amor**. 

IX.  (156—172).  Mtniatur  af  Ludvig  den  helliges  Psalter,  forestillende  Abraham  I 
Kamp.  168,  14  f.  o.  Gcschlchtschreiber  d.  d.  Vorzeit,  12  Jahr.  IL,  30.  160,  6.  f.  n. 
Kelle:  Gesch.  d.  deutsch.  Litteratur  II,  103.  162,  5  f.  n.  Petrus  af  BIols  (Migne: 
207,1088)  1  f.  n.  Orderic  I,  338 (dansk  Overs.)  163, 6  f.  n.  Ucoy  de  la  Marchc :  U  chaire 
fran^ise  an  moyen  åge.  166,  5  f.  o.  ZImmer  i  Z.  f.  d.  A.  XXXIII.  167,  1  f.  o.  Bibi. 
de  i'École  des  Hautes  Etudes  1887  (72de  Hæfte)  10  f.  o.  MCIlenhofT  &  Scherer: 
Denkmiler"  II.  121.  Piper:  Hof.  Epik  (D.  Natt.  Litt.)  III.  243.  15  f.  n.  Ligesaa  hos 
Plutirk,  Lukian,  Valerius  Maximus.  168,  8  f.  n.  Klebs:  Apollonius  v.  Tyras,  Singer: 
A.  v.  T.  170,  16  f.  n.  Seiler:  Ruodlleb. 

X.  (173—187).  Vægmaleri  fra  Slottet  St.  Floret  (Kuhn:  Allg.  Kunstgeschlchtc  247). 
Til  det  følgende:  Pratz's,  Sybels,  Kuglers,  Rdhrichts  Fremstillinger  af  Korstogene, 
Michaud:  bibllothéque  des  croisades  og  Pigeonneau:  Cycle  de  la  croisade.  174, 
7  f.  n.  Leroux  de  Lincy:  Chants  historiques  I,  105.  176,  1  f.  o.  Romania  IX. 
44;  P.  Meyers  Recueil  d'anciens  textes  II.  369.  4.  f.  o.  Ezzo.  176,  3  f.  n.: 
Wesselofsky  i  Archiv  f.  slav.  Philologle  II.  177,  12  f.  o.  Cahier  &  Martin :  Melanges 
d'Archéologie' II.  og  III.  3  f.  n.  Ørkenø-Saga.  178,  8  f.  o.  MulIenhofT  &  Scherer: 
Denkmaier.  4.  f.  n.  Sybel:  Kleine  hist.  Schriften  III.  179,  15  f.  n.  Prutz  Kulturgesch. 
174  ff.  180,  2  f.  n.  Se  f.  Eks.  Reinaud:  Extraits  des  historiens  arabes  relatifs  aux 
guerres  des  croisades  1829.  181,  6  f.  o.  tf.  Prutz:  Kult.g.  60  ff.;  Prutz:  Entwicklung 
und  Untergang  des  Tempel hcrrnordens.  184,  7  f.  o.  Foucher  de  Chartres  (Zel ler  12, 
98)  4  f.  n.  Umbert  d'Ardres  (Recueil  des  hist.  d.  Gaules  XIII). 

XI.  (188—203).  Miniatur,  forestillende  Alexander  og  hans  Hær  i  Kamp  med  Uhyrer, 
fra  et  Brusslerhaandskrift  af  Lambrechts  Alexanderroman.  188  ff.  P.  Meyer:  Alexandre 
le  grand  dans  la  litt.  fr.  du  moyen  flge  I— II.  189,  3  f.  n.  Jul.  Zacher:  Pseudocalli- 
sthenes.  198,  6  f.  o.  Strach:  Einleitung  in  den  Talmud.  201,  Schultz  II.  214, 
Pigeonneau  103,  109.  Chroniques  de  St.  Denis  IL,  2  (Zeller,  8,75)  A.  v.  Kramer: 
Culturgesch.  des  Orients  II,  83.  Schultz  I.  93,521.  202,  2  f.  o.  Se  ogsaa:  Z.  f.  A.  XLV. 

XII.  (204-242).  Miniatur  fra  et  Haandskrift  af  Boccaccios  „De  claris  mulieribus** 
fransk  Oversættelse.  206,  4  f.  o.  Burckhardt:  Griech.  Kulturgesch.  IL,  80.  5  f.  n. 

Demedde:  Ober  die  den  altfranzos.  Dichtern  bekannten  epischen  Stoffe  aus  dem 
Alterthum.  206,  8.  f.  o.  Konrad  v.  Wurzburgs  Trojanerkrieg.  15  f.  o.  Bartsch:   Albr. 

V.  Halberstadt  und  Ovid  im  Mittelalter.  9  f.  n.  I  ,Gesta  Romanorum*.  207,  15.  f.  n. 
G.  Hart:  Pyraraus  und  Thisbesage  I— II.  12  f.  n.  I  Méon:  Contes  et  fkblianx.  208, 
15  f.  n.  Comparettl:  Vergilio  net  medio  evo.  Creizenach:  Æneis  Im  Mittelalter. 
200,  3  f.  o.  tr.  Indledn.  ti!  S.  de  Graves  Udg.  af  Roman  d'Énée  (bibl.  Normannica), 
Constans*  af  „Roman  de  Thibes*  i  Soc.  d.  a.  Textes  og  lolys  af  , Roman  de  Troie*". 
MIniatur,  forestillende  DIdo  og  Æneas  i  et  Haandskrift  af  den  tyske  «Enelt*  I  Berlins 
kgl.  Bibi.  210,  4  f.  o.  se  ogsaa  Petit  de  JuUeville:  Hist.  d.  1.  litt.  et  d,  1.  langue  tr.  I.  209 
note  1.  211,  3  f.  o.  Kuglers*  Kleine  Kunstschriften  I.  213,  12  f.  o.  Pigeonneau  pg.  35. 
218, 1  f.  o.  G.  af  Malmesbury  cit.  Sachse:  Leben  u.  Ueder  des  Troubadours  Wilhelm 
IX.  1882.  226,  12  f.  n.  tf.  loly  o.  a.  Skr.  Dunger:  Die  Tro)anersage»  W.  Greif:  Die 
mittelalterl.  Bearbeitungen  der  Trojanersage.  227,  5  f .  o.  Kfirting:  DIctya  und  Dåres. 
MIniatur,  forestillende  den  saarede  Hektor  i  .Chambre  de  beauté'  af  et  Haandskrift 
I  bibi.  nationale  (Petit  de  Jullevllle  I.  ch.  2).  229,  4  f.  n.  .Ethicus',  Ebert  I.,  625. 

XIII.  (243—276).  Minlatur,  forestillende  »Den  ægypt.  Josefs  Formæling  med  Asse- 
neth'  af  .Miroir  historial*;  Leiden.  244,  tt.  Rohde :  Der  griechlsche  Roman.  Byzant. 
Zeitschr.  1895.  246,  6  f.  n.  Erotici  Scriptores  (Firmln  Didot).  Achilles  Tatius  II.,  8. 
248,  6  f.  o.   Comparetti :   Researches  respecting  the  book  of  SIndibad  London  1882. 

250,  2  f.  o.  Erot.  script.  Achilles  Tstius  VI.,  7.  13  f.  n.  Erot.  script.  Xenophon  I,  9. 

251,  4  f.  o.  Erot.  script.  Achilles  Tatius  VI.,  21.  254,  f.  Krumbacher:  Gesch.  d. 
byzant.  Litteratur  pg.  751  if.  Notices  et  extralts  des  manuscrits  VI.,  223  fT.  P.  Horn: 
Gesch.  d.  persischen  Litteratur.  Pizzi:  Storia  della  poesis  persiana  II.  412  tt.  1001 
Nat  (Wells  tyske  Oversctt.)  Disciplins  clericalls  (Psris  1824).  Roman  des  7  sages 
(s.  d.  s.  t.  fr.)  Gesta  Romanorum  (Oesterley)  Violler  des  hist.  romalnes  (bIbi.  elzevir). 
256,  3  f.  n.  Romsnis  VI.  (Dit  de  l'Empereur).  257,  11  f.  o.  Joh.  Monachus:  Vario- 
rum  miraculorum  et  exemplorum  narrationes  ab  graeco  In  latinum  (cit.  I  Maszmann: 
Eraclius  1842).  261,  16  f.  o.  Huet:  Sur  Porigine  de  Flore  et' BIsnchefleur  (Romsnia 
XXVIII)  Herzog:  Die  beiden  Sagenkreise  von  Fl.  und  Bl.  1884.  267,  10  f.  o.  Zeltsch. 
f.  vergl.  Littg.  1892.  268,  10  f.  n.  Ohle:  Shakespeares  Cymbeline  und  seine  roman. 
Voriiufer  1890.  270,  3  f.  n.  Gough:  The  Constance  Saga  (Palaestra).  275,  15  f.  o. 
Hist.  litt.  XXVIII.,  360  Unglois:  Soc.  fr.  su  12  siftcie  215. 

XIV.  (277—294).  Ministur  af  et  Evangel lehaandskrift  fra  det  7de  Aarh.  i  Dublin. 
Til  det  flg.  Freemann:  Hist.  of  Norman  Conquest  of  England  V.  Ramssy:  The 
angevln  empire  1903.  Mrs.  I.  R.  Green:  Henry  the  Second.  281,7  f.  o.  G.  of  Mon- 
mouth  transl.  by  S.  Evans  pg.  359  8  f.  n.  Romania  XII,  520.  282,  6  f.  o.  Morley: 
Engi.  Writers  III.  65  tt.  14  f.  o.  Bardoux:  De  Walterio  Mappio  1900.  284,  4  f.  o.  tt. 
Borghon  de  Fort-Rion:  Le  druidisme  su  moyen  åge.  Maury:  Les  fées  au  moyen  åge, 
15  f.  o.  fr.  Hyde:  The  litterary  history  of  Ireland.  Stephens :  Litterature  of  the  Kymry. 
D'Arbois  de  Jubainville:  Cours  de  la  litterature  celtique  I— XII.  Mabinogion  transl. 
by  Lady  Guest.  285,  14  f.  o.  ff.  Skeene:  The  four  ancient  books  of  Wales  I.  Arnold: 
On  the  study  of  celtic  litterature  pg.  155.  Nutt:  Osslan  (pop.  stud.)  pg.  13.  286, 
D'ArboIs  de  Jubainville  V.,  204;  III.,  161  Mabinogion  pg.  41,  72.  Z.  f.  d.  A.  XXXIII. 
pg.  28  fr.  Hyde  pg.  416.  O'Curry:  Manners  and  Customs  of  the  ancient  Irish  III. 
287,  10  f.  n.  ff.  Skeene  I.  Nutt:  Ossian  pg.  9.  288,  9  f.  o.  Ligger  bl.  a.  bag  «Perce- 
val*.  13  f.  o.  ligger  bag  Chrestiens  „Chevsller  au  lyon*  Vers  2  86  ff.  289,  2  f.  o.  Hyde 
pg.  97.  11  f.  o.  Jubainville  V.  Schirmer:  Zur  Brendanuslegende.  Z.  f.  d.  A.  XXXIII. 
(Zimmer).  201,  3  f .  o.  Wright:  The  Celtic,  the  Roman  and  the  Saxon.  Klein:  Gesch. 


des  engl.  Dramas  I.  96  tt.  Z.  f.  d.  A.  XXXIII.  292,  9  f.  o.  M.  Moe:  Eventyrl.  Sign 
i  den  ældre  Historie  (1906).  Rydberg:  Germansk  Mytologi  II.,  600. 

XV.  (295-311).  Miniatur  af  Haandskrift  i  blbl.  de  l'Arsénal  fra  13de  Aarh.  295, 
8  r.  n.  Bédier  i  R.  d.  d.  mondes  "/lo  1801.  296,  7  f.  o.  Bartscii:  Crestomathie  106; 
se  ogaaa  Maries  Digt  .Chaitivel*',  297,  7  f.  o.  .TydoreP;  Romanla  VIII.  14  f.  o.  IT. 
Schoefleld  1  Public,  of  modem  lang.  assoc.  of  America  N.  S.  VIII.,  Zeitschr.  f.  Roman. 
Philol.  1905  (S.  Foulet  pg.  19).  298,  3  f.  o.  (Isa:  Dolopathos).  Schoefeld  i  .Studies 
and  Notes  of  philology  and  litterature*.  304,  13  f.  o.  Gesta  Romanorum  cap.  121. 
Alexander  Neckam:  De  natura  rerum.  310,  12  f.  o.  Findes  i  Apollodorus'  Myte- 
bibliothek,  i  Taimud,  i  Vdlsungesaga. 

XVI.  (312-37).  Miniatur  af  Haandskrift  i  bibl.  nat.  i  Paris  (13de  Aarh.)  313,  10  f.  n. 
Romania  XIX,  534.  314,  15  f.  o.  tf.  Golther:  Tr.  und  Is.  1888.  Revue  de  Paris  1894 
(G.  Paris)  Romania  XV.  Vetter:  La  legende  de  Tristan.  Roettiger:  Der  heutige  Stand 
der  Tristan forschuqg.  Bédiers  og  Mvrets  Arbejder.  318,  11  f.  n.  Rohde  47,  138.  Ro- 
mania IX.  og  XVII.  Z.  f.  d.  A.  XXXII.  322,  6  f.  n.  Gamle  d.  Folkeviser  IV.  274;  Ar- 
fert:  MoHv  v.  d.  untergeschobenen  Braut.  324,  5  f.  n.  Jubainville  V.  327.  329,  11 
f.  o.  Child:   Engl.  ballades  II,  127.   337,  9  f.  o.  Eilhart  v.  9380;  Romania  XV.,  493. 

XVII.  (338—350).  Grev  Conon  de  Bethunes  Segl.  338,  8  f.  n.  f.  Ex.  GriSber: 
Grundrisz  II.*,  184.  399,  8  f.  n.  Chabanneau:  Biogr.  des  troubadours  pg.  11. 
340,  6  f.  o.  tr.  Jubainville:  Hist.  des  dues  de  Champagne.  9  f.  n.  Romania  XIX. 
Zeitschr  f.  fir.  Spr.  VIII.  342,  15  f.  o.  Binet:  Le  style  de  la  lyrique  courtotse  (1891) 
Jeanroy:  De  nostratibus  medli  ævl  poetis  etc.  (1889)  pg.  108—9.  Scheler:  Trouvéres 
belges  1.,  30.  343,  3  f.  o.  cit.  i  Estlander:  Vitterhetens  utveckling  I.,  275.  11  f.  n. 
Trojel:  Om  Middelalderens  Elskovshoffer.  346,  13  f.  n.  ff.  Mrs.  Green:  Henry  the 
second,64.  Michelet:  Hist.  de  Francé  II.  334.  Schultz:  Hdf.  Leben  I.  511  tt.  Orderic  Vital 
VIII.,  10.  347,  5  f.  o.  Cronicles  of  the  crusades  1848.  Needler:  Richard  Goeur  de 
Lion  in  litterature  1800.  9  f.  n.  G.  Paris  i  Journal  des  Savants  1893 ;  Herrigs  Archiv 
93.  349,  5  r.  o.  f.  Ex.  Guiot  de  Provins  i  sin  ,bible*  12  f.  o.  Dette  og  det  følgende 
Citat  er  dog  fra  tyske  Digtere  (Eilhart  3091,  Gottfred  4429.) 

XVIII.  (351—401).  Vægmaleri  fra  Slottet  St.  Floret  I  Auvergne.  352,  13  f.  o.  Jacobs- 
mfihlen:  Zur  Karakteristik  des  Kdnig  Artus  im  altfranz.  Kunstepos.  jessie  Weston: 
King  Artur  and  his  knights  (Popul.  Studies).  353,  13  f.  o.  Hist.  litt.  XXX.  Morley 
111.  271  ir.  Jessie  Weston:  The  legend  of  Sir  Gawain.  360,  8  f.  n.  Kdlbing  i  Z.  f. 
vergl.  LIttg.  N.  F.  XI.  5  f.  n.  Dunlop-Uebrecht  pg.  173.  2  f.  n.  Z.  f.  fr.  Spr.  u. 
Litt.  XVII.  362,  2  f.  n.  Holland:  Cr.  v.  Troies;  FSreter  i  Udg.  af  Cr.'s  Værker. 
363,  Skrivetavie  af  Elfenben  (Louvre):  364,  13  f.  o.  Heidsick:  Die  ritteri.  Geseli- 
schaft  in  den  Dichtungen  Cr.s.  365,  5  f.  n.  Grosse:  Der  Stil  des  Cr.  v.  Troies.  366, 
6  f.  o.  Wilmotte:  L*évolution  du  roman  rran9ais  vera  1150.  368,  10  f.  n.  Othmer: 
Verhiltnisz  von  Chr.  v.  Troyes:  Erec  et  Enide  zu  dem  Mabinogion  1889  og  Romania 
XX.  og  XXV.  371,  15  f.  o.  Vedel:  Helteliv  pg.  155.  376,  12  f.  o.  G.  Paris  i  Romania 
XII.  J.  Weston:  The  legend  of  Sir  Lanceiot  du  Lac.  383,  Miniatur  af  et  Manuskript 

NOTER. 


EFTERSKRIFT 

DENNE  Studie  over  middelalderlig  Ridderromantik 
slutter  sig  til  mine  tidligere  udgivne  Arbejder  over 
Middelalderens  Aandsliv:  „Helteliv"  og  „By  og  Borger"* 
navnlig  som  en  Art  Fortsættelse  af  den  første  Bog.  Ræk- 
ken vil  fuldendes  med  et  Bind  om  „Klosterkulturen". 
Da  Ridderromantiken  er  en  ganske  anderledes  tids-  og 
stedsbestemt  og  særlig  litterær  Fremtoning  end  de  tidli- 
gere omhandlede,  mere  almene,  typiske  Kulturformer,  har 
Behandlingen  denne  Gang  maattet  laa  en  bestemtere 
litterærhistorisk  Karakter.  Jeg  har  ogsaa  anset  det  for 
nødvendigt  at  begrænse  Fremstillingen  til  kun  at  omfatte 
de  to  Hovedlande,  i  hvilke  Ridderromantiken  fik  sin  Ud- 
formning i  Middelalderen,  hvor  fristende  det  end  kunde 
være  at  drage  f.  Eks.  de  danske  Ridderviser  ind  med 
under  Betragtningen. 

Carlsbergfondet  skylder  jeg  Tak  for  en  treaarig  Under-* 
støtteise  til  mine  Studier.  Hvis  jeg  var  sikker  paa  Bogens 
Værd,  kunde  jeg  have  baade  Grund  og  Lyst  til  at  til- 
egne den  til  min  mangeaarige  Ven  og  Studiefælle  Niels 
Møller. 

FORF. 

